
KARTTA LIITTEENÄ. 


ESIPUHE. 


Se kertomus, joka tässä lasketaan yleisön käsiin, on pää- 
asiallisesti syntynyt niistä aineksista, jotka Suomen Muinais- 
muisto-Yhdistyksen myöntämillä matkarahoilla kesillä 1884—6 Ou- 
lun kihlakunnan eri osissa liikkuessani olen kerännyt. Matkoilla 
kertyneitä kirjaanpanoja olen väliaikoina lisäillyt poimimalla osaksi 
kirjallisuudesta osaksi valtion-arkistosta tutkimus-alani entisyyttä 
koskevia tietoja. Niistä on varsinkin, kansantarinoiden esipu- 
heeksi aiottu, historiallinen silmäys sommiteltu. Siinä ei ole tuotu 
esille mitään ennen tuntematonta, ei mitään sellaista, josta his- 
toriallinen tutkimus suoranaisesti voisi edistyä. Kumminkin olen 
uskaltanut tässä toistamiseen kertoa samat asiat, jotka ennen mi- 
nua jo muut ovat lausuneet, etenkin siinä toivossa, että varsi- 
nainen kansa — se, joka ei tutki lähdekirjallisuutta eikä lue har- 
vinaisempia teoksia — saisi edes hämäränkään käsityksen niistä 
tapauksista, joita kansantarinat vielä vuosisatojen kiduttua muis- 
televat. Menettelyäni puolustakoon se tosi-asia, että isänmaallisten 
muistojen esittäminen on tehokkain keino, millä kansa saadaan 
entisyyttänsä kunnioittamaan ja muodostamaan nykyisyytensä sel- 
laiseksi, että siitä kerran onnellinen tulevaisuus voi versoa. 

Muuten puhukoon kirjaseni itse puolestansa! Lukijata pyy- 
dän vaan huomauttaa, että sen ei ole tarkoituskaan olla muuta, 
kuin aineskokoelma. Jos vastainen tutkija siitä voisi saada jon- 
kunlaista johdatusta tavoitellessansa niitä paikkoja, joista koti- 
seutuni muinaisuuden syntysanat ovat etsittävät, niin olisivat vai- 
vani saaneet paraimman palkintonsa. 


Ennenkuin ryhdyn varsinaiseen aineeseni, on minun mie- 
luinen velvollisuus kiittää kaikkia niitä kunnioitettavia kansa- 
laisia, jotka antamillansa tiedoilla ja hyväntahtoisilla neuvoilla 
ovat näitä ensimäistä tutkimuskokeitani edistäneet. Erittäin pyy- 
dän saada tässä mainita ystäväni, maisteri J. J. Karvosen sekä 
ylioppilaat K. Stenvik'in, S. Castren'in ja N. Liakan, joista kolme en- 
sin mainittua on minua osaksi matkoillani seurannut ja viimeinen 
muuten arvokasta apuansa antanut. 

Maantieteellinen silmäys. 


Oulun kihlakunta, jonka muinaisjäännösten luetteleminen on 
seuraavien lehtien tarkoituksena, on pinta-alaltansa Suomen laa- 
jimpia. Se sisältää leveän, melkein suoraan koillisesta lounaasen 
juoksevan kaistaleen Pohjois-Pohjanmaata, ulottuen Wenäjän ra- 
joilta Pohjanlahden rantamaille saakka. Tämän alan läpimitta 
pitkinpäin, Kuusamon Paanajärveltä Lumijoelle, on n. 30 penin- 

kuormaa, sen leveys, Oulu- ja Simojärven välimatka, ainakin 15 
peninkuormaa. Kihlakunnan rajana on idässä Wenäjä; pohjoisessa 
Kemin kihlakunnan Kuolajärven, Kemijärven, Rovaniemen ja Simon 
pitäjät; lännessä Pohjanlahti; etelässä Kajaanin kihlakunnan Suo- 
mussalmen, Puolangan, Säräisniemen pitäjät sekä Salon kihlakun- 
nan Siikajoen pitäjä. 

Maanlaatu on vaihtelevaa, joka käy selväksi jo kihlakunnan 
laajuudestakin. Koillis- ja itäinen osa on vielä harvaan-asuttua 
vaaraista järvimaata. Varsinkin tulee luonnon-ihanoista maisemis- 
tansa tunnetussa Kuusamossa liikkuva helposti huomaamaan, että 
hänen ympärillänsä oleva maa on ,tuhatjärvinen*. Puroja, jokia, 
lampia, salmia, lehteviä luotoja, korkeita vaaroja, siintäviä järviä, 
joissa kansa tietää olevan sadottain niemiä, tuhansittain saaria, 
vaihtelee alituisesti katselijan silmissä. — Kun pitäjä sijaitsee kum- 
mallakin puolen Maanselän vuorijaksoa, haarautuvat sen vesistötkin 
usealle suunnalle. Kuusamon, Muojärven, Kirpistön, Kiitämän, Sui- 
ningin, Posion ja molempain Kitkajärvien vedet yhtyvät omituisessa, 
kauniista ympäristöstään mainiossa Paanajärvessä, josta ne sitten 
Oulanganjokea myöten virtaavat Wenäjän Karjalan kautta Wienan 
mereen. Samalle suunnalle laskee myöskin Tavajärvi vetensä. 
Pitäjän luoteis-osassa olevat Suolijärvet laskevat Kemijokeen. Ete- 
läisimmät vedet Iijärvi, Kerojärvet ja Irnijärvet ovat Iijoen lat- 
voilla ja laskevat vetensä sitä myöten Pohjanlahteen. 

Alempana Iijoen ja sen lisävesien ympärillä ovat Taivalkosken 
ja Pudasjärven pitäjät — viimeksi mainittu avarin Suomessa La- 
pin seurakuntia lukuun-ottamatta. Näiden pitäjien vesistä mainit- 
takoot Tyräjärvi, joka Jokijärvessä laskee Iijokeen, Kynsijärvi ja 
Kostonjärvi, jotka vähän alempana Kostonjoen kautta yhtyvät sa- 
maan valtajokeen. Pudasjärven pitäjän sisällä saa Iijoki vielä va- 
semmalta puolen Suolijärven, Puhoksen, Jaurakaisjärven ja Jongun 
vedet, oikealta puolen taas Livonjoen, joka lähtee Kuusamossa 
olevasta Livojärvestä, sekä Siuruanjoen, jonka latvoina ovat Saari- 
järven ja Ranuan vedet. Tämän joen suu on kumminkin jo Iin 
pitäjän alaa. Myöskin Simojärven eteläisin osa on Pudasjärven 
sisällä. Iijoen alisen juoksun varrella meren rantapitäjänä on Ii, 
jonka pohjois-osassa juoksevan, Oijärvestä laskevan, Kuivajoen varsi 
muodostaa Kuivaniemen kappelin. 

Paitse Tijokea halkovat Oulun kihlakuntaa vielä mainitun 
joen kanssa melkein yhtäsuuntaisesti virtaavat Kiimingin- ja Oulu- 

joki. Edellisen joen varrella olevista vesistä ansaitsevat mainitse- 
mista Juorkunan järvet sekä sen lisäjoki Nuorittanjoki. 

Mahtavista koskistaan ja korkeista äyräistään tunnettu val- 
tava Oulujoki on kokonansa kihlakuntamme alaa. Sen lisäjokina 
mainittakoot oikealta puolen laskevat Utos- ja Sanginjoki, vasem- 
malta taas Muhosjoki. 

Kihlakunnan eteläisin osa, Limingan pitäjä, on suurimmaksi 
osaksi tasaista, meriveden laskeumisesta muodostunutta alankomaata. 
Sen vesistöistä ei ole paljoa mainittavaa; ainoastaan vähäpätöiset 
Ängeslevän-, Tyrnävän-, Temmeksen- ja Limingan-joet johtavat pi- 
täjän ylä-osista liian veden mereen. 

Järvien ja jokien muodostamain vesijaksojen välimaat var- 
sinkin kihlakunnan koillis-osassa ovat suurimmaksi osaksi vaaroja. 
Näistä ovat muutamat niinkin korkeita, että ne ansaitsevat tun- 
turin nimen. Kuusamossa, jonka läpi Maanselkä juoksee, ovat 
korkeimmat maat. Niiden joukosta on ensiksi mainittava lähellä 
Wenäjän rajaa kohoava Nuorunen (1,743 jalkaa), jonka ,paljas- 
päisellä* huipulla tämän kirjoittaja vielä Heinäk. 11 p. näki isoja 
lumikinoksia. Vähän matalampia, mutta kumminkin korkeita, ovat 
Kuusamossa Iivaara (1,626 jalkaa), Kuntivaara, Pudasjärvellä Py- 
hitystunturi, Isosyöte y. m. Meren rannikko on yleensä alhaista 
maata, samoin on laita Oulujoen varrenkin. Vähäisempiä ylänköjä 
täällä kumminkin löytyy, niinkuin Rokuanvaara Utajärvellä, Py- 
hänselkä Muhoksella muita mainitsematta. 

Tämä kihlakunta sisältää kahdeksan pitäjää ja yhdeksän kap- 
pelia, nimittäin Kuusamon, Taivalkosken, Pudasjärven, Iin, Ala- 
kiimingin, Muhoksen, Oulun ja Limingan pitäjät sekä Kuivaniemen, 
Haukiputaan, Ylikiimingin, Utajärven, Oulun-Salon, Kempeleen, 
Tyrnävän, Temmeksen ja Lumijoen kappelit. 


4 Oulun kihlakunta. 


A. Pakanuuden aika. 


Kahdeksas vuosisata on jo lähes puolitiehen kulunut siitä, 
kun ensimäinen ristisaarna kuului Suomen niemellä. Vasta sil- 
loin alkavat historian säteet kirkkaammin valaista meidän kan- 
samme vaiheita. Kirjalliset tiedot maastamme ja sen asukkaista 
ennen tätä aikaa ovat niukat, enimmäkseen sekauneet satujen hä- 
märään eivätkä ne semmoisinakaan ulotu kovin monta vuosisataa 
taaksepäin. Kumminkin tiedämme me varmaan, että vuosituhansia 
ennen historiallista aikaa on ihminen täälläkin harjoittanut her- 
ruuttansa luonnon yli. Mikään kirjoitettu historia ei kerro hänen elä- 
mästänsä näinä pakanuuden aikoina. Mutta työkalunsa, asuntonsa, 
jumalanpalvelus-paikkansa, — hautansa jätti hän jälkeensä maan 
poveen maatumaan, ja nämät, päästyänsä päivän valoon, puhuvat 
hämmästyneelle jälkimailmalle vuosituhansista huolimatta mahtavia 
sanoja muinaisten aikojen ihmisistä ja heidän toimistansa. Täl- 
laisten muinaislöytöjen avulla, sekä irtanaisten että kiinteäin, koet- 
taa meidänkin maassamme vasta nykyaikana syntynyt vertaileva 
muinaistiede valaista kaukaisia historiantakaisia aikoja. Nämät 
pitkät ajat ovat tutkijat jakaneet kolmeen suureen sivistysjaksoon, 
nimittäin kivikauteen, jolloinka teräaseet tehtiin kivestä, pronssi- 
kauteen, jolloinka aseet ja koristukset valettiin pronssi nimisestä, 
tinasta ja vaskesta yhdistetystä, sekametallista ja rautakauteen, 
jolloinka vihdoin raudan keksiminen saattoi ihmisen edistymisen 
uudelle uralle. Tätä jakoa seurataan tässäkin kirjassa, vaikka kai- 
kilta noilta eri aikakausilta ei tutkimus-alallemme ole tavattu jäl- 
kiä. Ensin on siis lueteltava kivikauden löydöt. 


I. Muinaislöytöjä. 


a) Kivikausi. 


Oulun suomalaisen yksityislysein kokoelmiin on aikojen ku- 
luessa keräynyt koko joukko muinais tieteellisiä esineitä, jotka hil- 

jakkoin on yliopistolle lahjoitettu, Valitettavasti ei niiden löytö- 
paikoista eikä lahjoittajista voi saada tarkempia tietoja, sillä min- 
käänlaista luetteloa ei esineistä löydy. Olettaa sopii kumminkin, 
että useimmat näistä muinaiskaluista on löydetty Oulun kihlakun- 
nassa. Kuusamosta ja Pudasjärveltä on useita kiviaseita mainit- 
tuun lyseiin lähetetty, kuten minulle matkoillani kerrottiin. Näistä 
esineistä ovat kivikaudelta: 


1) Poikkikirves, 165 millimetriä pitkä, teränsuusta 50, varsi- 
päästä 42 mm. leveä; suurin vahvuus (30 mm.) aseen keskipal- 
koilla. Teräpäästä sileäksi, muualta vaillinaisemmin hiottu. 

2) Tasataltta, 60 mm. pitkä, 31 mm. leveä, 10 mm. paksu. 
Hiottu ainoastaan teräpäästä. 

3) Tusaraltta, 89 mm. pitkä; teränsuusta 35 mm. leveä, ka- 
penee varsipäästä, 11 mm. paksu. Ase on hiottu teräpäästä kah- 
denpuolen oikokirveen tapaan. 

4) Tuura, 173 mm. pitkä, keskeltä 54 mm. leveä, 47 mm. 
paksu. Ase on, kuten tuurat melkein aina, hyvin raakatekoinen 
ja hiottu ainoastaan teräpäästä. Alapuoli tasainen, yläpuoli my- 
kevä (kuva 1). 

5) Tuura, raakatekoinen, 184 mm. pitkä, 58 mm. leveä, 44 
mm. paksu. Teroitettu ainoastaan teränsuusta. Alapuoli tässäkin 
jokseenkin tasainen, yläpuoli mykevä. Asetta on pahoin pidelty, 
teränsuusta on lohkeillut pois palasia ja tulessakin näkyy se joskus 
olleen, kuten kupeilla olevat palonjäljet osottavat. 

6) Tikari, nelisulkainen, erittäin jaloa tekoa, 154 mm. pitkä; 
36 mm. leveä ruotopäästä, kaitenee tietysti kärkeen päin; 8 mm. 
paksu, kärjeltä hienompi. Päässä on vähän ruotoa, jonka pituus 
on 27, leveys 24 mm. Itse terä on siis 127 mm. pitkä. Löydetty 
peltoa tehdessä Luusuan maalla Kemijärvellä (Kuva 34). 

7) Tusataltta, 116 mm. pitkä; teränsuusta 41 mm. leveä, toi- 
sesta päästä kapeampi; 16 mm. paksu. Hiottu ainoastaan terä- 
päästä, joka on jokseenkin eheänä säilynyt. 


Paitse mainittuja on lysein kokoelmiin keräynyt useampia 
reikäkiviä, nimittäin: 

8) Litteä, melkein ymmyrkäinen kivi, 215—193 mm. ristiinsä 
laaja, 16 mm. paksu. Aivan luontainen; keskellä pyöreä reikä, 
29 mm. ristiinsä laaja. 

9) Soikea litteä reikäkivi, 181 mm. pitkä, 115 mm. leveä, 

43 mm. paksu; keskellä on kahden puolen jystämällä tehty pyöreä 
reikä, jonka läpimitta keskikivellä on 17 mm. 

10) Soikea raakatekoinen reikäkivi, 163 mm. pitkä, 140 mm. 
leveä, 55 mm. paksu. Kiven keskellä on kummaltakin puolen 
hiertämällä tehty pyöreä reikä, 21 mm. laaja; pinnan kohdalta le- 
veämpi. Reikä on tehty hyvin kovalla hiertimellä, kuten laidoista 
selvästi voi nähdä. 

11) Nuijakivi, pyöreä, 115 mm. ristiinsä laaja, 57 mm. paksu; 
keskellä on kahden puolen jystämällä tehty pyöreä reikä, pinnalla 
25 mm. ristiinsä laaja, keskikivellä pienempi. Toinen puoli kiveä 
on tasainen, toinen mykevä; yleensä hiottu jokseenkin sileäksi. 

12) Soikea hiomaton reikäkivi, 115 mm. pitkä, 64 mm. leveä, 
31 mm. paksu. Keskellä oleva jystämällä tehty soikea reikä on 
8 mm.ristiinsä laaja. 

13) Pieni reiällä varustettu kivi, 81—77 mm. ristiinsä laaja, 
n. 22 mm. paksu; aivan hiomaton, syviä lovia täynnä. Kiven kes- 
kellä on pyöreä reikä, 17 mm. ristiinsä laaja. 

14) Iso kiven-möhkäle, jonka kummallekin puolelle on aljettu 
reikää jystämään; n. 147 mm. ristiinsä laaja, 76 mm. paksu. 

15) Hammaslaitainen reikäkivi, 132 mm. pitkä, 109 mm. leveä, 
41 mm. paksu. Keskellä oleva kahden puolen jystämällä tehty 
reikä on pyöreä, keskikivellä 35 mm. ristiinsä laaja. Kiven lai- 
taan on ympäriinsä tehty yhteensä 15 pykälää, jotka muodostavat 
jonkunlaisia hampaita; niistä ovat useimmat n. % tuumaa pitkät, 
erisuuren välimatkan päässä toisistaan. Kivi on tietääksemme tä- 
hän saakka tuntematonta muotoa. Se on löydetty Kuusamossa Kir- 
kajärven etelärannalta ja on tullut lysein kokoelmiin v. 1880 Kalle 
Poroputaan kautta.") (Kuva 2). 

Oulun ruotsalaisen lysein kokoelmissa säilytetään seuraavat 
kiviaseet, jotka myöskin lienevät kotoisin Oulun kihlakunnasta, 
vaikka niiden löytöpaikoista ei ole tarkempia tietoja: 

16) Poikkikirves, 124 mm. pitkä; teränsuusta 42 mm. leveä, 
kaitenee varsipäästä, jossa sen leveys on 32 mm.; 26 mm. paksu. 
Hiottu koko pinnaltansa; yläpuoli, josta terä laskee, on kolmi- 
kanttinen, alapuoli sileä ja tasainen. 

17) Tasataltta, raakatekoinen, 119 mm. pitkä, teränsuusta 60 
mm. leveä, kaitenee varsipäästä (18 mm.). Suurin vahvuus (18 


1) Kaiku, 1880. N:o 12. 

mm.) varsipäässä, josta ase heti alkaa säännöllisesti hienota terä- 
päähän. Hiottu ainoastaan teräpäästä; teränsuu lohkeillut. 

18) Tasataltta, 72 mm. pitkä; teränsuusta 35, varsipäästä 19 
mm. leveä, 9 mm. paksu. Teränsuu auki. 

19) Oikokirves, saviliuskamaa, hyvin raakatekoinen, 153 mm. 
pitkä, teränsuusta 57 mm. leveä,- kapeampi varsipäästä, 25 mm. 
paksu. 

20) Tasataltta, 147 mm. pitkä; teränsuusta 53, varsipäästä 
35 mm. leveä; 1.4 mm. paksu. Ase on erittäin hyvää tekoa, hiottu 
koko varreltansa; teränsuu lohkeillut. 

21) Keihään- | nuolenkärki, nelisulkainen, aivan sileäksi 
hiottu, tummanpunaista yksiväristä kiveä, 101 mm. pitkä; juurella 
on n. 19 mm. pituinen ruoto varteen kiinnittämistä varten, jotenka 
itse terän pituus on ainoastansa 82 mm. Ase on juurelta 21 mm. 
leveä, kärjenpuolesta, josta näyttää katkenneen pois kappale, ka- 
peampi (n. 15 mm.). Keskipalkka, jossa on suurin vahvuus (n. 8 
mm.), on harjanteella. Ruotokin näyttää katkenneen, ja ehkä siitä 
syystä on aseen laitoihin juurelle kahden puolen tehty pykälä, jotta 
terä saataisiin varressa pysymään. 

22—24) Paitse sitä on lysein kokoelmissa kaksi pienenlaista 
nuijakiveä, ja eräs verkonpainokivi. 


Kuusamo. 


Yliopiston museissa säilytetään ennestään: 

25) Tasataltta, pyöreäteräinen, 148 mm. pitkä; teränsuusta 
38 mm. leveä, kaitenee varsipäästä; 18 mm. paksu. Hiottu yleensä 
sileäksi. Teränsuu erittäin hyvästi säilynyt; keskivarrelta katken- 
nut. Löydetty A/vensalmesta. Tullut museiin v. 1856 vuorikon- 
duktööri A. F. Thoreld'in kautta. (Aspelinin luettelo, N:o 206; 
kuva 3). 

26) Soikea luontainen kivi, jonka laidassa on keskitekoista 
reikää osottava syvennys; löydetty Me/apuron rannalta. Lahjoit- 
tanut museiin vuorikonduktööri H. J. Holmberg. (Aspelinin luet- 
telo, N:o 697). 

Minun keräämäni ovat: 

27) Kourutaltta, vinoteräinen, 115 mm. pitkä, 42 mm. leveä, 
24 mm. paksu. Suurin vahvuus ja leveys terän laskupaikassa. 
Alapuoli mykevä; kouru matalanpuoleinen. Teränsuu pyöreähkö. 

Poikkileikkaus soikea. Löydetty Poussunjärven rannalla olevan 
Ellalan talon pellosta. 

28) Oikokirves, 226 mm. pitkä, terän laskupaikalta 42, terän- 
suusta 38 mm. leveä; varsipäästä 54 mm. paksu, alkaa melkein 
heti hienonemaan terälle, joka on jokseenkin tasainen. Varsi- 
päästä ja laidoilta lohjennut pois palasia, teräpäästä erittäin hyvin 
säilynyt. Poikkileikkaus neliskulmainen. Löydetty Kitkajärvessä 
olevan Werkkosalmen rannalta (kuva 4). 

29) Kourutaltta, teräpäästä rikottu, pinnalta ilman syömä, 
180 mm. pitkä, 43—33 mm. leveä, 24 mm. paksu. Toinen pää näyt- 
tää olleen teroitettu oikokirveen tapaan. Alkujaan on poikkileik- 
kaus ollut melkein neliskulmainen. 

30) Kappale kourutaltan terää, n. puoli aseen koko leveyttä, 
76 mm. pitkä, 26 mm. leveä, katkenneesta päästä 24 mm. paksu. 
Teränsuu näyttää olleen pyöreä ja ase pinnaltaan, mikäli tästä 
kappaleesta voi päättää, sileäksi hiottu. 

31) Kourutaltta, 157 mm. pitkä, suurin leveys 40 mm. aseen 
keskipalkoilla, teräpäästä kapeampi (27 mm.); keskeltä samoin 27 
mm. paksu. Asetta on nähtävästi käytetty hiomena, jotenka sen 
alkuperäinen muoto on turmeltunut. Teränsuu on suurimmaksi 
osaksi lohkaistu pois, vähän laskua kumminkin vielä näkyy. Toi- 
nen pää on ehkä aikoinaan ollut teroitettu pyöreäteräisen oiko- 
kirveen tapaan. 

32) Varrenreiällä varustetun kivikuokan teräpää, 114 mm. 
pitkä, terältä 20, katkenneesta päästä 31 mm. leveä, 34 mm. paksu. 
Vartta vasten ollut puoli on tasainen; vastaisella eli etupuolella 
juoksee pitkin asetta harjantapainen ylänne, josta kumpikin ulko- 
kylki on mykeväksi hiottu. Ase on katkennut varrenreiän eli silmän 
alapuolelta. Teräpää muistuttaa vähän Aunuksessa löydettyjä eläi- 
menpäällä varustettuja aseita (kuva 5). 

33) Hionkivi, 184 mm. pitkä, 60 mm. leveä, 23 mm. paksu. 
Alkujaan on kivi arvattavasti ollut suorakaiteen muotoinen, tasa- 
kulmainen ja -sivuinen; nykyjään näyttää se kummastakin päästä 
katkenneelta. Keskikohta, jossa näkyy hiomisen jälkiä, on ohu- 
empi. Poikkileikkaus suorakaide. Sen kiviaikaisuutta voisi epäillä, 
sillä muodoltaan on se erilainen, kuin muut talteen saadut kivi- 
kauden hionkivet. Huomattava kumminkin on, että se on löy- 
detty yhdessä ennen mainitun kivikuokan kanssa toista kyynärää 
syvästä maan sisästä kivettömästä multakankaasta läheltä 4kon- 

































































2. Hammaslaitainen reikäkisi. 
Kuusamo. Kitkajärvi. V.. 




































































































































































































































































3. Tasataltta. Kuusamo. 4. Oikokirves. Kuusamo. 5. Kiviluokan teräpää. 
Ahvensalmi. Y.. Werkkosalmi. Kuusamo. Akonsalmi. 





























































































































































































































































































































6. Kourutaltta. Kuu- 
samo. Posio. 

7. Keihäänkärki. Taival- 


koski. Huttu. 

11. Eläimenpäällä varus- 9. Kourutaltta. Pudas- 10. Kirves. Ii. Kar- 
tettu kirves. Aunus. /. järvi. Kantola. jalankylä. 

salmen taloa. Saman talon pelloista oli löydetty ,kymmeniä" te- 
roitettuja kiviä, vaan useimmat olivat joutuneet hukkaan, kun ei 
niitä ,miksikään ymmärretty". Viisi viimeksi lueteltua asetta on 
saatu kaikki mainitusta talosta. Talon tiluksilla on ennen ollut 
vanhan viljelyksen jälkiä, joista kerromme tarkemmin kiinteistä 
muinaisjäännöksistä puhuessamme. 

34) Tasataltaksi hiottu kiviliuska, 39 mm. pitkä, 29 mm. le- 
veä, n. 5 mm. paksu. Teränsuusta lohkeillut kappaleita, toises- 
takin päästä näyttää ase katkenneelta. Löydetty Raistakan talon 
rannasta. 

35) Oikokirves, aivan raakatekoinen, 226 mm. pitkä, keski- 
kohdalta 73, teränsuusta 52 mm. leveä. Teränsuu on jystetty pak- 
suksi; ainoastaan terän laskupuolet hiottu. Löydetty Kämäräisen 
pellosta. Talon seuduilla on ennen ollut kiinteitä muinaisjään- 
nöksiä, joista tarkemmin toisessa kohti. 

36) Oikokirves, 185 mm. pitkä, terän laskupaikalta 38 mm. 
paksu, hienonee kuminastakin päästä. Varsipäästä, josta kappa- 
leita on lohottu pois ja josta ase melkein heti alkaa kaitene- 
maan, on se 69, teränsuusta ainoastaan 31 mm. leveä; hiottu 
melkein koko laajuudeltaan, teränsuu lohottu paksuksi. Poikki- 
leikkaus neliskulmainen. Löydetty Ojaniemen talossa, kun erästä 
vanhaa pellosta otetuista kivistä koottua rauniota hajoitettiin. 

37) Kourutaltta, loitoteräinen, 133 mm. pitkä; teräpäästä 35, 
varsipäästä 29 mm. leveä; terän laskupaikoilta 19 mm. paksu. Ase 
on eheänä säilynyt, yleensä sileäksi hiottu, teränsuu tasainen. 
Kouru jokseenkin syvä, pystylaitainen. 

38) Kourutaltta, 130 mm. pitkä; keskipalkalta 46 mm. leveä, 
päistä vähän kapeampi (teränsuusta 41 mm. leveä); 22 mm. paksu. 
Ase on ehyt ja yleensä sileäksi hiottu, teränsuu vähän kaareva. 
Kouru laskee loivosti, mutta on pystylaitainen (kuva 6). — Mo- 
lemmat viimeksi mainitut aseet on saatu Posiojärven päässä ole- 
vasta Akkalan mökistä, jossa niitä on pitemmän aikaa säilytetty. 
Ne on löydetty Posion rannalta, eri paikoista. 

Hukkaan joutuneita Kuusamossa löydettyjä kiviaseita: 

Teiliniemeltä, jossa on kiinteitäkin muinaisjäännöksiä, oli löy- 
detty ,Lappalaisen hion*. Se oli hyvin kovaa kiveä, ,jotta oikein 
helisi, kun sitä kopisteli*, kolmatta korttelia pitkä, n. korttelia 
leveä, lähes tuumaa paksu. Keskeltä näytti kivi hiomisen tautta 
kuluneen hienommaksi. 

ei ole tietääkseni saatu talteen muita, kuin yksi minun tuomani 
kiviase, nimittäin 

39) Keihäänkärki, 146 mm. pitkä; juurelta 25 mm. leveä, 
kaitenee kärjeltä; keskipalkalta 16 mm. paksu. Varsipäästä kat- 
kennut. Ase on aikoinaan ollut siistiä tekoa, yleensä sileäksi 
hiottu, kolmisulkainen; kumminkin alapuoli (levein sulka) vähän 
harjalla. Sulkien muodostamat terävät särmät on myöhemmin lo- 
hottu tylsiksi. Poikkileikkaus suorakulmainen, yhtäkylkinen kol- 
mio. Löydetty Hutun talossa vanhaa huoneensijaa kaivettaessa. 
Talon seuduilla ovat tarinan mukaan Lappalaiset asuneet (kuva 7). 

Seurakunnassa liikkuessani kuulin paitse sitä puhuttavan seu- 
raavista hukkaan joutuneista kivikauden löydöistä: 

Kun nykyisen kirkon perustusta kaivettiin, löydettiin yksi 
kiviase; en saanut sen muodosta enkä talletuspaikasta tarkempia 
tietoja. 

Jokijärven Leväsen taloa tehdessä löydettiin erään vanhan 
raunion läheltä kaksi n. korttelin pituista, tuuman vahvuista aivan 
sileäksi hiottua kiveä, mutta kun kivet olivat niin kovia, ,ettei 
niitä voitu käyttää liippana”, ei niitä oltu talteen pantu. 

Jokijärvessä olevan Kauhaperä nimisen lahden rannalta oli 
myöskin löydetty n. 2 korttelin pituinen, korttelin levyinen ja yhtä 
tuumaa paksu kivi. Sen laidat olivat liereät, nurkat pyöreiksi 
hiotut, koko kivi sileä, yhtä paksu joka paikasta. Kivi, joka oli 
vaaleanharmaata, oli särjetty, palaset joutuneet lasten käsiin ja 
siten tietämättömiin. Tämä liukkaan joutunut muinaiskalu on ehkä 
ollut joku hionkivi. 


Pudasjärvi. 


Yliopiston museissa säilytetään ennestään: 

40) Tasataltta, 177 mm. pitkä; teränsuusta 41 mm. leveä; 
kaitenee juurelta, josta se on kolmikanttiseksi hiottu; terän lasku- 
paikasta 20 mm. paksu. Ase on hyvää tekoa, hiottu yleensä si- 
leäksi. Löytöpaikkaa ei mainita, lahjoittanut Yliopistolle v. 1857 
ruukinhoitaja Krank. (Aspelin'in luettelo, N:o 242). 

41) Museiin on maaherra Stiernschantz v. 1830 lahjoittanut 
erään Pudasjärvellä löydetyn kivikirveen. Ase on sittemmin jou- 
tunut hukkaan kokoelmista. (Aspelin'in luettelo, N:o 4). 

42) Erään Pudasjärvellä löydetyn kiviaseen olen kuullut ole- 
van tuomari E. Sandmanin hallussa Oulussa. Sitä en ole kum- 
minkaan saanut käsiini. 

Minun keräämäni ovat: 

43) Tasataltta, 131 mm. pitkä; teränsuusta 46 mm. leveä, 
pitenee juurelta (40 mm.); 22 mm. paksu. Teränsuu tasainen, 
sen lasku loivo; hiottu koko varreltansa. Poikkileikkaus puoli- 
suunnikas. Ollut kauan Ranuan Laivalan vanhoissa kassoissa. 
Löytöpaikka tuntematon. 

44) Oikokirveen tapaan teroitettu %uura, 140 mm. pitkä; 
teräpäästä 55 mm. leveä; 25 mm. paksu. Terä on pyöreä, yhtä 
mykevä kummaltakin puolen; ase on siis tuuran ja kirveen väli- 
muoto. Ainoastaan teränsuu on hiottu. Muuten on aseesta lo- 
hottu isoja kappaleita kaikkialta, myöskin teränsuusta. Löydetty 
Saarelan talon perunamaasta. 

45) Tasataltaksi hiottu kiviliuska, 102 mm. pitkä; teräpäästä 
30 mm. leveä, kaitenee juurelta; 18 mm. paksu. Ainoastaan terä- 
päästä hiottu. 

46) Tusataltaksi hiottu kiviliuska, 65 mm. pitkä; terältä 27, 
juurelta 13 mm. leveä; 7 mm. paksu. Ainoastaan teräpäästä 
hiottu. Löydetty, kuten edellinenkin, Korennon talon pellosta, josta 
on talteen saatu useampia muitakin kivikauden aseita. Molemmat 
aseet on minulle hyväntahtoisesti toimittanut hra metsäntarkastaja 
A. Suopanki. 

47) Oikokirves, 116 mm. pitkä; teränsuusta 63, varsipäästä 
50 mm. leveä; 18 mm. paksu, varsipäästä ohenee. Teränsuu ta- 
sainen. Ase näyttää olevan hienoa tekoa, hiottu sileäksi yleensä; 
ainoastaan keskeltä, johonka ehkä aikoinaan varsi on ollut kiinni- 
tetty, on vähäisiä palasia lohjennut. Poikkileikkaus suorakaide. 
(Vrt. kuva 8). Löydetty Parkkilan talon kohdalla olevalta Joen- 
tauskankaalta ja saatu hra tohtori W. Lindmanin kautta. Maini- 
tulla kankaalla olevista kiinteistä muinaisjäännöksistä puhutaan 
edempänä. 

48) Reikäkivi, latuskainen, 115—98 mm. ristiinsä laaja; 31 
mm. paksu. Kiven keskellä on molemmilta puolin jystämällä tehty 
reikä, jonka laajuus keskikivellä; on 23 mm. Suurin vahvuus on 
keskipalkoilla, hienonee laidoilta. Yleensä on kivi kulunut vähän 
liereäksi ehkä veden vaikutuksesta. Löydetty malmia nostaessa 
Jongunjärvessä olevan Koivuniemen edustalta. 

49) Tusataltta, 155 mm. pitkä; teränsuusta 55, varsipäästä, 
jota on vähän pyöristetty, 33 mm. leveä; suurin vahvuus 27 mm. 
terän laskupaikalla. Hiottu koko varreltansa, Teränsuu, josta on 
kappaleita lohjennut, näyttää alkujaan olleen tasainen. Saatu Hi/- 
tulan talosta. Löytöpaikasta en saanut tietoa. Lahjoittanut ta- 
lokas A. Hiltula. 

50) Kourutaltta, 103 mm. pitkä; teränsuusta 24, varsipäästä 
18 mm. leveä; suurin vahvuus 19 mm. varsipäässä, teräpäästä hie- 
nonee (16 mm.). Ase on aivan eheä, sileäksi hiottu koko varrel- 
tansa. Terän laskupuoli on aivan tasainen, samoin molemmat kyl- 
jet; alapuoli on mykeväksi hiottu. Teränsuu pyöreä, kouru liereä. 
Poikkileikkaus siis melkein puoliympyrä (kuva 9). Löydetty Kan- 
tolan talon pellosta. Lahjoittanut lautamies A. Kantola. 

(Myöhemmiltä ajoilta on eräs valin- eli kuosikivi, 50 mm. 
pitkä, 45 mm. leveä, 11 mm. paksu. Pintaan on kaivettu yksi 
hakasesta muistuttava valin. Päähän on tehty kahden puolen lai- 
doille pykälät, joista päättäen esinettä on nuorassa kannettu. Saatu 
Hiuspään talosta). 

Pudasjärvelläkin kerrottiin muutamista kivikauden löydöistä, 
jotka eivät ole tulleet korjuusen: 

Juurikkaniemen talossa Puhoskylässä oli löydetty peltoa teh- 
dessä kaksi kiviasetta; toinen oli pyöreä, n. korttelia läpimitaten, 
lähes tuuma paksu, aivan sileä, reikä keskellä, Sen laidassa oli 
yroomalaista kirjoitusta, jota ei osattu lukea". Toinen kivi oli ollut 
sileä, muodoltaan melkein niinkuin ,ihmisen jalkoterä”. 

Korennon talon pelloista on yhteensä löydetty ainakin 9 ki- 
viasetta. Kaksi niistä olen jo maininnut (N:o 45 ja 46), useim- 
mat muut on lähetetty Oulun suom. lysein kokoelmiin. 

Joentauskankaalta läheltä Parkkilan taloa on myöskin löy- 
detty kaksi kiviasetta; toinen on saatu talteen (N:o 47), toinen jou- 
tunut liukkaan. 

Haapaniemen talossa Hetetkylässä oli löydetty pellon-ojaa 
kaivaessa eräs kiviase, n. korttelin pituinen, 14 tuumaa leveä, 
tuumaa paksu. Sen laidat olivat hyvin sileät, päät hienonnetut. 
Löytäjä arveli sen olleen ,Jättiläisellä tupakkakirkin kantena”, vaan 
luultavampi on, että se on ehkä ollut rautakauden nuolenkovasin. 
Joku toinenkin kiviase oli samasta paikasta löydetty, vaan sekin 
oli saanut hukkaan. 

Yliopiston museissa säilytetään ennestään: 

51) Varrenreiällä varustettu kirves, n. 209 mm. pitkä, 45 mm. 
leveä keskeltä, kummastakin päästä vähän kapeampi. Yläpään 
puolessa olevan silmän kohdalla on suurin vahvuus (n. 40 mm.). 
Terä laskee silmästä lähtien tasaisesti kummaltakin puolen. Te- 
ränsuu, josta kappaleita on lohkeillut, näyttää olleen pyöreä, vä- 
hän samaa muotoa, kuin Aunuksen eläimenpäällä koristetuissa 
kirveissä. Vielä enemmän muistuttaa yläpuoli mainituista aseista, 
ja mahdotonta ei ole, että tämäkin ase on aikoinaan ollut tuol- 
lainen kivikauden mestariteos, vaikka siinä nyt huonon pidon täh- 
den ei voi nähdä muuta, kuin vähän eläimenpään haamua. Kum- 
maltakin puolen hiertämällä tehty silmä on aseen pinnalta n. 18 
mm. ristiinsä laaja, keskikiveltä pienempi. Asetta on hiomena 
käytetty ja muutenkin pilaan vuoleskeltu. Poikkileikkaus suora- 
kaide (kuva 10). Löydetty Iin Karjalan kylässä ja tullut museiin 
v. 1872 ylioppilas Durchman'in kautta (Muinaisin. yhdistyksen pöy- 
täkirja Jouluk. 2 p. 1872. Färl. luettelo N:o 1539). Vertailun 
vuoksi lainaamme tähän mainittuja Aunuksen aseita (kuvat 11 ja 
12), koska sekä tässä aseessa että Akonsalmen kuokassa (N:o 32) 
on jonkunlaisia yhtäläisyyksiä niiden kanssa. 

Minun keräämäni ovat: 

52) Tusataltta, 147 mm. pitkä; teränsuusta 53 mm. leveä, 
kaitenee juurelta, jossa sen leveys on 34 mm.; 15 mm. paksu. 
Hiottu yleensä sileäksi koko varreltansa. Juurelta lohjennut pois 
palasia. Poikkileikkaus pitkulainen. Löydetty n. 4 vuotta sitten 
Weskanlammen rannalta Kuivajoen pohjoispuolelta. Antanut talon- 
emäntä Riita Maria Koivuniemi (Vrt. kuva 13). 

53) Kourutaltta, 182 mm. pitkä; keskipalkalta 44 mm. leveä, 
vähän kapeampi kummastakin päästä. Keskeltä 22 mm. paksu, 
hienonee päistä. Yleensä sileäksi hiottu. Yläpuoli, josta terä las- 
kee, tasainen; toinen puoli liereäksi hiottu. Poikkileikkaus puoli- 
ympyrä, Kouru jyrkänlainen, tasaisesti kaareva. Ollut enemmän 
aikaa Tunnilan talossa. Löytöpaikka tuntematon. Antanut talokas 
Juho Tannila. 

54) Kourutaltta, 150 mm. pitkä; yhtä leveä joka paikasta 
(49 mm.); 24 mm. paksu. Teränsuu tasainen. Yläpuoli, josta 
terä laskee, tasainen; alapuoli liereä, niin että poikkileikkaus on 

puoli-ympyrä. Kouru laskee loivosti ja on koko leveydeltänsä ta- 
saisesti kaareva. Hiottu koko varreltansa. Löydetty peltoa teh- 
dessä Ylikierikkisaaren alapäästä. Aseen on minulle hyväntahtoi- 
sesti toimittanut lyseiläinen N. K. Grundström (Vrt. kuva 14). 

Hukkaan joutuneita kivikauden löytöjä: 

Kierikin eli Kuuselan talossa oli löydetty peltoa kuokkiessa 
useampia vuosia sitten kiviase, meisselin muotoinen, n. puolta kyy- 
närää pitkä, kolmatta tuumaa leveä, toinen pää paksumpi ja teroi- 
tettu, toinen hienompi ja siinä jonkunlainen kädensija. Samassa 
talossa oli myöskin löydetty eräs tavallisen kahvivadin kokoinen 
pyöreä reikäkivi. 

Matilan talossa Oijärvellä oli löydetty peltoa muokatessa 2 
vuotta sitten kiviase, n. korttelin pituinen, 2 tuumaa leveä, lähes 
tuumaa paksu, toinen pää hiottu teräväksi, ,niinkuin höylänterä". 

Yrityksen eli Lapa-ahon talossa oli myöskin löydetty eräs 
vukonkynsi*. Samoin kerrottiin talossa löydetyn joku hionkivi. 

Kun Kuivajoen varrella olevaa Haaralan taloa tehtiin, löy- 
dettiin erään suurimmaksi osaksi maan sisään vajonneen, tavallisen 
uuninkiukaan kokoisen, vanhan raunion läheltä kaksi teräväpäistä 
n. puolen kyynärän pituista kiveä, ,niinkuin auran haarukkaa”. 
Paitse sitä löytyi eräs ,kivihöylä", n. korttelia pitkä, 2 tuumaa 


leveä, lähes tuumaa paksu, toisesta päästä teroitettu, niinkuin 
kiila". 


Ylikiiminki. 


Minun keräämäni aseet ovat: 

55) Tusataltta, 136 mm. pitkä, yhtä leveä (45 mm.) koko 
varreltansa, 29 mm. paksu; sileäksi hiottu, nurkat vähän pyöris- 
tetyt. Poikkileikkaus pitkän-soikea. Kun asetta myöhempinä ai- 
koina on käytetty ,sokerivasarana", ovat laidat vähän lohkeilleet. 
Pyöreäksi hiottu alapuoli muistuttaa kirveestä. 

56) Tusataltta, 134 mm. pitkä; terän kohdalta 29, varsipäästä 
20 mm. leveä, 19 mm. paksu. Alapuoli sileäksi ja tasaiseksi hi- 
ottu, yläpuoli, josta terä laskee, melkein hiomaton; laitoja kum- 
minkin tasoitettu, niin että poikkileikkaus on melkein kolmion 
muotoinen. Teränsuuta lohottu. Antanut, samoinkuin edellisenkin, 
elatusmies Jaakko Isola, jonka hallussa aseet ovat olleet n. 50 
vuotta. Löytöpaikka tuntematon. 


Kivikauden löytöjä Ylikiimingistä. 15 


57) Tasataltta, 112 mm. pitkä, terän kohdalta 46, varsipäästä 
29 mm. leveä ja 17 mm. paksu, hienonee vähitellen terälle. Hiottu 
ainoastaan terän kohdalta. Teränsuu melkein tasainen, jokseenkin 
terävänä säilynyt (Vrt. kuva 15). 

58) Tusataltta, 135 mm. pitkä; terän kohdalta 47, varsipäästä 
42 mm. leveä ja 18 mm. paksu; siitä alkaa ase hienota ja las- 
kee yhtämittaa viistoon terälle. Toinen puoli on tasainen ja si- 
leäksi hiottu. Teränsuu on murennut pois. Poikkileikkaus puoli- 
suunnikas. 

59) Tusataltta, 119 mm. pitkä, teränsuusta 30 mm. leveä; 
ase on katkennut keskipalkoilta, sillä löydettäessä kävi siihen 
kuokka ja löytäjä arveli, että samankokoinen palanen, kuin talteen 
saatu teräpuoli, oli silloin jäänyt löytöpaikkaan, josta sitä ei enää 
otettu korjuusen. Katkeamiskohdalta 39 mm. leveä ja 28 mm. 
paksu. Kupeilta on ase tasaiseksi hiottu, samoin näyttää se olleen 
muiltakin kulmilta, jotenka poikkileikkaus on nelikulmainen. Vii- 
meksi mainitut kolme asetta on löydetty kymmenen vuoden ku- 
luessa Marttilan pellosta. 

Samasta talosta sain mukaani erään kuosikiven, joka oli aje- 
lehtanut talon vanhojen romujen seassa. Siihen on valettu nap- 
peja sekä muita pienempiä tarveskaluja. (86 mm. pitkä, 45 mm. 
leveä, 19 mm. paksu). 

60) Kourutaltta, 116 mm. pitkä, teränsuusta 45 mm. leveä, 
kaitenee juurelta aivan teräväksi; terän laskukohdalta 21 mm. 
paksu. Hyvin jaloa tekoa, hiottu koko varreltansa. Alapuoli ta- 
sainen, kyljet ja yläpuoli kaarevat, poikkileikkaus melkein puoli- 
ympyrä. Kouru laskee loivosti ja on tasapohjainen. Teränsuu vä- 
hän kaareva. Saatu Vepsän kylän Kokosra; löytöpaikka tuntema- 
ton (Vrt. kuva 16). 

61) Tuura, 139 mm. pitkä, 59 mm. leveä, 34 mm. paksu, 
raakatekoinen, ainoastaan teräpäästä hiottu. Näyttää varsipäästä 
katkenneen. Löydetty Seluskan talon maalla olevan Anttilan mö- 
kin pellosta ( Vrt. kuva 17). 

62) Kiviaseen varsipää, 142 mm. pitkä; katkeamiskohdalta 
50 mm. leveä, kaitenee toisesta päästä, jossa sen leveys on 30 mm.; 
24 mm. paksu. — Kun ase on ollut tulipalossakin ja kun siitä on 
terä tykkänään poissa, on vaikeata päättää, minkälainen se alku- 
Jaan on ollut. Se näyttää katkenneen niistä paikoin, josta terä 
laskee, ja sen mukaan kuin jäljellä olevasta osasta voi nähdä, 


16 Oulun kihlakunta. 


on se ollut joku kirveslaji. Ase on ollut hienoa tekoa, hiottu 
koko varreltansa, nurkat pyöristetty, niin että poikkileikkaus on 
soikea. 

63) Raakatekoinen kiviase, sekin ehkä alkujaan ollut kirves, 
186 mm. pitkä, 63 mm. leveä, 42 mm. paksu. Löytäessä sanottiin 
ase olleen teroitettu toisesta päästä, mutta nykyjään, kun se on 
useampia vuosia toimittanut hiomen virkaa, ei terästä tiedä paljon 
mitään, eikä kivessä löydy muutakaan merkkiä sen kiviaikaisuu- 
desta. Kumminkin hienonee kivi kummastakin päästä; varsinkin 
toisessa päässä on kummallakin puolen terän laskuntapaista. Kun 
kansa sen ohessa vakuuttaa, että se aikoinaan on ollut ,ukon- 
kynsi", niin sopii olettaa, että tässäkin on eräs muistomerkki kivi- 
kauden kaukaisilta ajoilta. Aseesta on hionnan kautta kulunut 
pois isoja kappaleita. Löydetty, kuten edellinenkin, Se/uskan ta- 
lon pellosta. 

64—5) Paitse mainittuja kivikauden aseita, sain Ylikiimingiltä 
mukaani kaksi aivan raakatekoista, reiällä varustettua kiveä. Ki- 
vet ovat aivan luontaisia, ja ainoastaan jystämällä tehty reikä 
osottaa ihmistyötä. Isompi on muodoltaan soikea, 228 mm. pitkä, 
81 mm. leveä keskipalkalta, josta kivi kaitenee kumpaankin pää- 
hän; 46 mm. paksu. Reikä, joka on vähän toisen pään puolessa, 
on 27—21 mm. ristiinsä laaja. Toisesta päästä on kivi vähän te- 
rävämpi, niin että se mahdollisesti on aikoinaan varteen kiinnitet- 
tynä tehnyt lyömäaseen virkaa. Lähes neljäs osa kiven suuruutta 
on lohjennut pois. — Pienempi kivi on jokseenkin samaa muotoa, 
141 mm. pitkä, 182 mm. leveä, 40 mm. paksu. Kahden puolen 
jystetty reikä on keskeltä 15—13 mm. ristiinsä laaja. Tämäkin 
kivi on aivan hiomaton. Molemmat kivet on löydetty n. 50 vuotta 
sitten Kynsilehdon talon pellosta. Antanut talokas Sakari Kyn- 
silehto. 

Kiimingissä kuulin puhuttavan seuraavista kivikaluista, jotka 
olivat saaneet hukkaan: 

Piimälän torpassa Jokikokon alapuolella oli ollut ennen kaksi 
kiviasetta sinertävää kovaa kiveä. Toinen oli n. 1% korttelia 
pitkä, runsaasti 2 tuumaa leveä, toisesta päästä teroitettu. Se 
oli löydetty Juopulijärven rannalta Kiiminginjoen puolelta järveä. 
— Toinen oli samaa mallia, n. korttelin pituinen; löytöpaikka 
tuntematon. 

Niemelän talon yläpuolelta Nuorittanjoen suusta on parikym- 

mentä vuotta sitten löydetty kiviase sinistä kiveä. Se oli ollut n. 
12 tuumaa pitkä, 4 t. leveä, 1% t. paksu; toisesta päästä tasai- 
nen, toisesta teroitettu, ,niinkuin piilikirveen terä”. 

Marttilan talossa, josta sain kolme kivikauden asetta (N:o 
57—9), oli vielä löydetty eräs kiviase mustaa kiveä, n. 9 tuumaa 
pitkä, 2 t. leveä ja yhtä tuumaa paksu. Kivi oli toisesta päästä 
kouruksi hiottu. Muuten oli se aivan sileä ja kaikin puolin hie- 
noa tekoa. 

Ylivesan talossa oli löydetty n. 40 vuotta sitten peltoa teh- 
dessä kiviase mustaa kiveä. Se oli n. 2 korttelia pitkä, 2 tuumaa 
leveä, runsasta tuumaa paksu. Toisesta päästä sanottiin ase olleen 
kiilan muotoon teroitettu. 

Palvalehdon talossa oli myöskin ollut ennen joku kiviase 1. 
sukonkynsi". Sen muoto ja löytöpaikka olivat jo unohtuneet. 

Wepsän kylän Koon pellosta oli löydetty kymmenkunta vuotta 
sitten n. korttelin pituinen kiviase, 2 tuumaa leveä, sinertävää ko- 
vaa kiveä; kahden puolen teräväksi hiottu, niinkuin kirveenterä. 

Saarijärven keskellä olevasta saaresta, jossa on ollut muu- 
tamia kuoppia, löydettiin peltoa tehdessä 2 kiviasetta; molemmat 
olivat teräväpäisiä, höylänterän tapaan hiottuja. 


Utajärvi. 


Yliopiston museissa säilytetään seuraavat Utajärveltä ennen 
löydetyt kivikauden aseet: 

66) Nuijakivi, pyöreä, 120 mm. ristiinsä laaja. Keskellä on 
kummaltakin puolen jystämällä tehty reikä, n. 16 mm. läpimitaten. 
Kivi on vaillinaisesti hiottu. Saatu Juorkunan kylästä v. 1865 yli- 
oppilas O. A. J. Carleniuksen kautta (Aspelin'in luettelo, N:o 588)'). 

67) Eräs kiviveitsi on metsäherra W. Sandbergin kautta tullut 
museiin Utajärveltä v. 1876. Se on löydetty Kivijärven rannalta 


1) Tällä nuijalla koetti lahjoittajan antaman tiedon mukaan eräs talokas 
Isonvihan aikana puolustaa aittaansa lukuisaa vihollisjoukkoa vastaan. Ensin 
onnistuikin puolustus, mutta vihdoin saivat vastustajat nuijan käsiinsä, löivät 
sillä reiän aitan oveen ja ryntäsivät sisään. Viholliset luulivat, että väkeä 
oli piilossa aitan takana ja siitä syystä ampuivat he sen seinän täyteen pys- 
synkuulia. Talon muu väki oli kumminkin jo edellisenä päivänä kaatunut jär- 
ven toisella puolen. Aitta on vieläkin nähtävänä. (Vrt. tarinoita Juorkunan 


Liposta). 


18 Oulun kihlakunta. 


honganjuuren alta. (Muinaismuisto-yhdist. pöytäkirja Lokak. 10 p. 
1876). Itse en ole asetta nähnyt. 

Minun keräämäni ovat: 

68) Kourutaltta, 113 mm. pitkä, suurin leveys (45 mm.) keski- 
palkalla, 19 mm. paksu. Alapuoli melkein tasainen, sileäksi hiottu. 
Kouru matala. Teränsuu eheä. Löydetty Lerkan maalla olevan 
mökin pellosta. Antoi torppari Antti Korhonen. 

69) Oikokirves, 173 mm. pitkä, 64—50 mm. leveä, 41 mm. 
paksu juurelta, hienonee teräpäästä; hiottu koko varreltansa. Te- 
ränsuusta lohkaistu pois palanen. Yleensä sileäksi hiottu. Poikki- 
leikkaus suunnikas, kulmain yhtymäpaikat kumminkin vähän pyö- 
ristetyt. Löydetty Tuurijaisen pellosta (Vrt. kuva 18). Samasta 
paikasta oli löydetty toinenkin melkein samanlainen teräväpäinen 
kivi, vaan se oli saanut hukkaan. 

70) Reikäkivi, 105—85 mm. ristiinsä laaja, 29 mm. paksu. 
Kivi on luontainen, keskellä on jystämällä tehty reikä, sisältä 25, 
suusta n. 40 mm. laaja. Luultavasti on kivi ollut enemmän aikaa 
veden kulutettavana, sillä kaikki kulmat ovat pyöreähköjä. Saatu 
myöskin Taurijaisen talosta. 

71) Molemmista päistä teroitettu kirves, 197 mm. pitkä, 43 
mm. leveä, keskipalkoilta 39 mm. paksu; oikokirveen tapaan te- 
roitettu kummastakin päästä. Ne sivut, joilta terät laskevat, ovat 
sileäksi hiotut, toiset kaksi sivua aivan hiomattomat. Teränsuusta 
ja muualtakin lohottu pois palasia. Poikkileikkaus suunnikas. Löy- 
detty Oulujoesta Uksi/an talon rannasta; saatu löytäjältä Matti 
Kinnuselta lukkari K. Huhtelin'in kautta (Kuva 19). 

72) Tusataltta, 103 mm. pitkä; teränsuusta 41 mm. leveä, 
kaitenee vähän pyöreäksi hiotusta varsipäästä; 21 mm. paksu. Ase 
on teroitettu kummaltakin puolen oikokirveen tapaan, näyttää ol- 
leen siistiä tekoa, hiottu sileäksi koko varreltansa. Teränsuu loh- 
kaistu pois. Poikkileikkaus suunnikas, jonka kulmat kumminkin 
ovat vähän pyöristetyt. Löydetty pellosta Isonsiiran talossa. Lah- 
joittanut kirkkoväärti Aappo Jurvelin (Kuva 20). 

73) Tasataltta, 78 mm. pitkä, teränsuusta 32 mm. leveä, var- 
sipäästä kapeampi, 14 mm. paksu. Teränsuu on kulunut umpeen 
ja muutenkin on asetta vuoleskeltu. Poikkileikkaus suunnikas. Löy- 
detty joku aika sitten Pikkusiiran pellosta. Antanut talokas Heikki 
Pikkusiira. 

74) Tusataltta, 102 mm. pitkä, 44 mm. leveä terän kohdalta, 

kaitenee varsipäästä, 18 mm. paksu; hiottu koko varreltansa, ala- 
puoli liereäksi erittäin huolellisesti; päällyspuoli, josta terä jyrkän- 
laisesti laskee, kolmikanttiseksi. Aika näyttää syöneen aseen pin- 
taa. Poikkileikkaus säännötön soikea kuvio. Antoi torppari Olli 
Pyykkö. Löytöpaikasta en saanut tietoja. 

75) Tasaraltaksi hiottu kiviliuska, teränsuusta 69 mm. leveä, 
ainoastaan 56 mm. pitkä, 14 mm. paksu. Teränsuuta on mu- 
renneltu. 

76) Kourutaltta, 90 mm. pitkä; terän kohdalta 49 mm. leveä, 
varsipäästä kapeampi (ainoastaan 26 mm.); 14 mm. paksu. Ylä- 
puoli tasainen, alapuoli liereä. Hiottu koko varreltansa. Terän- 
suusta lohkaistu palasia. Kouru matala. Toinenkin pää on jok- 
seenkin terävä, ehkä sekin on ollut aikanaan teroitettu tasatal- 
taksi. Löydetty, samoinkuin edellinenkin, useampia vuosia sitten 
Kampmannin eli Mehtolan pellosta. Antanut talokas Kaapeli 
Kampman. 

77) Tasataltta, 118 mm. pitkä; teränsuu pyöreä, 62 mm. leveä, 
kaitenee varsipäästä; 18 mm. paksu. Poikkileikkaus varsipäässä 
kolmio, terän kohdalla puolisuunnikas. Hiottu vaillinaisesti. Löy- 
detty Kukko-ojan pellosta, Saatu rovasti G. A. Snellmanin kautta 
(Kuva 21). 

78) Ymmyrkäinen kivimöhkäle, jonka toinen pää on viistoon 
hiottu sileäksi, niin että silitetty pinta on ellipsin muotoinen; 142 
mm. pitkä, 79 mm. leveä ja paksu. Myöhemmin on kiveä käytetty 
maalinkivenä. (Kiviaikuisuus epäiltävä). Löydetty Lohipainuan 
pellosta. Saatu kansliankirjuri K. Heikel'in kautta. 

79) Tasataltta, 67 mm. pitkä, 20 mm. leveä, 12 mm. paksu 
juurelta, josta ase heti alkaa hienonemaan. Hiottu koko varrel- 
tansa; alapuoli tasainen, yläpuoli kolmikanttinen; teränsuu on 
auki. Poikkileikkaus puolisuunnikas. Löydetty Po/ven talon pel- 
losta (Kuva 22). 

80) Oikokirves, 188 mm. pitkä; terän kohdalta 78, varsi- 
päästä 64 mm. leveä; 31 mm. paksu keskeltä, hienonee kummas- 
takin päästä. Vaillinaisesti hiottu. Teränsuusta, josta ase on le- 
vein, lohjennut palasia. Ajelehtanut useita vuosikymmeniä Ranta- 
pyykön talossa. Luultavasti löydetty saman talon seuduilta (Kuva 23). 

81) Tasataltta, 151 mm. pitkä, teränsuusta 41 mm. leveä, 
kaitenee juurelta; 18 mm. paksu. Alapuoli tasainen; yläpuoli pyö- 
ristetty, niin että poikkileikkaus on puoliympyrä. Hiottu koko 

varreltansa. Teränsuusta on lohottu kappaleita. Varsipäästä näyt- 
tää ase katkenneen (Kuva 24). 

82) Tasataltta, 153 mm. pitkä; keskeltä 57, juurelta 47 mm. 
leveä; 15 mm. paksu. Hiottu ainoastaan teräpäästä, josta kappa- 
leita on lohkeillut. Ajelehtanut, samoinkuin edellinenkin, enemmän 
aikaa Ahmaskylän Kylmän-ojan talossa. Löytöpaikkaa ei muis- 
tettu. Antanut talokas Iikka Kylmän-oja. 

83) Kiviaseen kappale., 121 mm. pitkä, 56 mm. leveä, 20 mm. 
paksu. Kun asetta vuosikymmeniä on käytetty taikakaluna ja kun 
sitä joka puolelta on lohottu, ei alkuperäisestä muodosta enää saa 
selvää. Sen kumminkin voi nähdä, että se aikoinaan on ollut 
päästä teroitettu. Saatu Isonniemen talosta. Löytöpaikkaa ei tar- 
kemmin muistettu; arveltiin, että ase on Oterman puolesta kul- 
keunut)). 

84) Tasataltta, 102 mm. pitkä, teränsuusta 30 mm. leveä, 
kaitenee juurelta (23 mm.). Hiottu ainoastaan teräpäästä. 

85) Molemmista päistä teroitettu 74/tfa, 119 mm. pitkä; toi- 
nen pää on hiottu kourutaltaksi ja on 37 mm. leveä. Teränlasku 
jokseenkin jyrkkä, teränsuu lohottu paksuksi. Se sivu, josta kouru 
terä laskee, on tasainen. Toinen pää on hiottu tasataltaksi (33 mm. 
leveä), jonka terä laskee pyöreäksi hiotulta sivulta. Terät laskevat 
toinen toiselta puolen asetta. Poikkileikkaus puoliympyrä. Molem- 
pia teränsuita on lohottu. Samoinkuin edellistäkin, käytetty tai- 
kakaluna Ahmaskylässä. Löytöpaikka tuntematon. Molemmat aseet 
antanut torppari Lauri Pyykkö. 

86) Soikea piikkiteräinen, reiällä varustettu kivi eli kuokka, 
156 mm. pitkä, keskeltä 67 mm. leveä, 23 mm. paksu. Hiottu 
vaillinaisesti ja myöhemminkin lohottu. Vähän toisen pään puo- 
lessa oleva, hiertämällä tehty pyöreä reikä on keskeltä 20 mm. 
ristiinsä laaja. Löydetty A/maskankaan rinteessä olevan Aleksi 
Pieniniemen mökin pellosta. Lahjoittanut hra tuomari A. Eriin. 


1) Kivi kerrottiin olevan erittäin tärkeä kaivonsijaa etsittäessä. Siihen 
tarpeesen murennetaan ,ukonkynttä* yksi kappale, otetaan kaksi palasta meri- 
hiiltä ja 9 ohranjyvää. Kaikki nämät aineet pannaan veden sekaan ,ristalli- 
pikariin*. Pikaria kuljetetaan sitten pitkin maanpintaa. Jos ,ukonkynsi* ve- 
tää merihiilen luoksensa, on kallio maan sisässä, mutta jos ohranjyvät keräyvät 
vukonkynnen* ympärille, on vesisuoni vastassa niin monen sylen päässä, kuin 


jyviä on keräytynyt. 

87) Kiviaseen varsipuoli, 359 mm. pitkä; 40 mm. leveä, toi- 
sesta päästä kapeampi; 24 mm. paksu. Teräpäästä katkennut. 
Tätäkin kappaletta käytetty hiomena, jotenka aseen alkuperäinen 
muoto on pilattu. Löydettäessä oli ase ollut n. 2 korttelia pitkä, 
2 tuumaa leveä ja runsaasti puolta, tuumaa paksu, toisesta päästä 
teroitettu höylänterän tapaan. Löydetty peltoa kuokkiessa Ahmas- 
kylän Lotvolan yläpuolella olevassa Korven mökissä. Löytöpai- 
kalla oli ollut vähän lanttoa. Antanut löytäjä, torppari Antti 
Hyvönen. 

88) Tasataltta, 175 mm. pitkä, 56—41 mm. leveä, 14 mm. 
paksu; hiottu koko varreltansa. Varsipäästä ja teränsuusta loh- 
keillut pois palasia. Poikkileikkaus suunnikas. Löydetty useampia 
kymmeniä vuosia sitten 4hmaskylässä, Löytöpaikasta en saanut 
tarkempia tietoja, Asetta on viime vuosina käytetty raakaveitsen 
hiomena Ahmaskosken alla olevassa Lahtelan mökissä, josta sen sain. 

89) Tasataltan terä, 79 mm. pitkä, 36 mm. leveä, 29 mm. 
paksu terän laskupaikalta, josta ase on katkennut. Alapuoli on 
tasainen ja sileäksi hiottu, samoin yläpuoli, josta terä laskee. Mo- 
lemmat muut laidat ovat hiomattomat. Poikkileikkaus suunnikas. 
Löydetty Ahmaskylän Räisälän pellosta; saatu rovasti G. A. Snell- 
manin kautta. 

90) Tusaraltta, 77 mm. pitkä, terän kohdalta 39 mm. leveä, 
18 mm. paksu; suuria palasia on lohjennut pois varsinkin varsi- 
päästä, niin että aseen alkuperäistä paksuutta on vaikea määrätä. 
Terän lasku on hyvin jyrkkä, jonka tähden on luultava, että talt- 
taa on käytetty silitys-aseena (Vrt. J. R. Aspelin, Kokoilemia 
Muinaistutkinnon alalta, Suomi, 1871. s. 46 ja 59). Löydetty 
muutamia vuosia sitten Myllylän torpan pellosta. Sen antoi torp- 
pari Kustu Mertaniemi. 

91) Tusaraltta, oikokirveen tapaan teroitettu, 106 mm. pitkä, 
42—36 mm. leveä, 27 mm. paksu; suurin vahvuus siinä, mistä terä 
laskee. Teränsuu on lohottu pois ja muutenkin on aseen pintaa 
kuluteltu. Poikkileikkaus puolisuunnikas. 

92) Pahoin pidelty raakatekoinen kiviase, nähtävästi zuura, 
191 mm. pitkä, 70—45 mm. leveä, 40 mm. paksu. Aseen alku- 
peräistä muotoa ja suuruutta ei voi enää tarkoin määrätä, kun 
sitä on käytetty hiomena useampia vuosia, ja siten kulutettu pois 
isoja kappaleita. Teränsuutakin on pahasti lohottu. Hiottu ai- 
noastaan teräpäästä. Löydetty, samoinkuin edellinenkin, peltoa 

tehdessä Niskakosken alla olevassa Kurjen saaressa. Molemmat 
aseet on antanut torppari Heikki Poutijainen. 

93) Kiviase, ehkä katkenneen veitsen kärki, 109 mm. pitkä, 
61 mm. leveä, 15 mm. paksu. Että ase on alkujaan ollut veitsi, 
sopii olettaa siitä, kun sitä ei ole teroitettu päästä, vaan terävä 
syrjä juoksee paremmin pitkinpäin. Kärjestä on lohkaistu pois pa- 
lanen, ja toisesta päästä näkyy selvästi, että ase on katkennut. 
Löydetty semmoisena, kuin se nyt on, Askolan pellosta kymmeniä 
vuosia sitten. Antoi talokas Juho Askonen. 

94) Tusataltta, 103 mm. pitkä, terän laskukohdalta 42 mm. 
leveä, kapenee varsipäästä, 24—16 mm. paksu. Terä laskee jok- 
seenkin jyrkästi. Teränsuu on lohkaistu pois ja muutenkin on 
aseessa hiomisen ja lohkomisen jälkiä. Pitkin asetta juoksee sy- 
vänlainen ura, joka luultavasti on syntynyt myöhemmin siten, että 
siihen on neulaa eli äimää hiottu. Alapuoli on liereä, yläpuoli 
hiottu kummaltakin puolen harjalle. Löydetty Waa/an pellosta. 

95) Tusataltta, 138 mm. pitkä; teränsuusta 40 mm. leveä, 
kaitenee juurelta, josta nyt on lohkaistu pois enemmän kuin puoli 
aseen koko leveyttä; 20 mm. paksu. Teränsuustakin lohkaistu 
kappaleita. Vaillinaisesti hiottu. Löytöpaikka tuntematon. An- 
tanut talokas Juho Rasi. 

96) Kolmikulmainen sileäksi hiottu kivi, 106 mm. pitkä; toi- 
sesta päästä 41 mm. leveä, toisesta kapeampi; 33 mm. paksu juu- 
relta, hienonee katkenneesta päästä. Mahdollisesti aikoinansa ollut 
joku keihään tapainen ase. 

97) Tusataltan terä, 73 mm. pitkä, 50 mm. leveä, katkennut 
terän laskupaikalta, jossa sen paksuus on 24 mm. Teränsuu, josta 
on palasia lohkaistu, on tasainen. Saatu, kuten edellinenkin, San- 
gin Niemen talosta. Löytöpaikka tuntematon. 

98) Tusaraltta, 117 mm. pitkä; terän kohdalta 51 mm. leveä, 
kapenee varsipäästä, josta sen leveys on 39 mm.; 18 mm. paksu. 
Hiottu koko varreltansa, kumminkin on aseen pinnalle jäänyt sy- 
viä koloja. Teränsuusta on lohkaistu palasia. Löytöpaikasta en 
saanut tarkempia tietoja. Asetta on, samoinkuin useampia mui- 
takin Sangin kylästä saatuja, vuosikymmeniä säilytetty taikakaluna. 

99) Oikokirveen terä, katkennut terän laskupaikan yläpuolelta, 
88 mm. pitkä, katkeamiskohdalta 57 mm. leveä, kapenee terältä, 
joka näyttää olleen jokseenkin puoliympyrän muotoinen, 21 mm. 
paksu. Ase on, terästä päättäen, ollut tuuran ja kirveen väli- 

muoto. Saatu, samoinkuin edellinenkin, Mäkelän talosta, jossa ne 
ovat olleet enemmän aikaa. 

100) Tasaraltta, pilaan vuoleskeltu, 58 mm. pitkä, 33 mm. 
leveä, 13 mm. paksu. Terä näyttää laskeneen jokseenkin jyrkästi. 
Teränsuu on kokonaan murenneltu pois, samoin on aseesta muual- 
takin, varsinkin varsipäästä, vuoleskeltu isoja kappaleita rohtoai- 
neiksi. Antanut itsellismies Olli Seppänen. Löytöpaikasta ei an- 
taja tiennyt mitään. 

101) Kiviaseen palanen, josta sekä terä- että varsipuoli on 
katkennut, 54 mm. pitkä, 48 mm. leveä, 18 mm. paksu. Kun terä 
on kokonaan poissa, on vaikea päättää, minkälainen ase alkujaan 
on ollut. Kertomuksen mukaan oli se ennen katkeamista n. kort- 
telin pituinen, toisesta päästä teroitettu, ,niinkuin höylänterä". Ase 
näyttää olleen hienoa tekoa. Saatu Sangin kylän Wesalan tor- 
pasta. Löytöpaikka tuntematon. 

102) Tasaraltta, 83 mm. pitkä, 40 mm. leveä, 16 mm. paksu. 
Varsipäästä on ase nähtävästi katkennut, paitse sitä näkyy siinä 
monessa kohti vuolemisen jälkiä. Löytöpaikka tuntematon. An- 
tanut torppari Heikki Kokko, jonka suvussa asetta on kauan käy- 
tetty taikakaluna. 

103) Oikokirves, 104 mm. pitkä; terän kohdalta 41, varsi- 
päästä 34 mm. leveä; 16 mm. paksu; hiottu koko varreltansa, 
poikkileikkaus suunnikas. Löytöpaikka tuntematon. Ajelehtanut 
kauan Tervon talossa; antoi talokas Antti Tervo. 

104) Varrenreiällä varustettu kirves, teroitettu molemmista 
päistä; erittäin jaloa tekoa. Ase on muodoltaan soikea, 211 mm. 
pitkä, silmän kohdalta 53 mm. leveä, siitä kaitenee se säännöllisesti 
kumpaakin päätä kohti aina teränsuuhun saakka. Suurin paksuus 
(26 mm.) on samoin silmän kohdalla; päistä hienonee ase hiukan, 
niin että teränsuun leveys on toisessa päässä 22, toisessa 19 mm. 
Silmä ei sijaitse aivan aseen keskellä, vaan on hiukan toisen pään 
puolessa; se on pyöreä, hiertämällä tehty, varren puolelta 28 mm. 
ristiinsä laaja, pienenee sitten toista laitaa vasten ja sen halkaisija 
aseen vastaisella pinnalla on ainoastaan 18 mm.. Hiottu aivan si- 
leäksi koko varreltansa; laidat ovat yleensä tasaiset, niin että 
poikkileikkaus on nelikulmainen. Nurkat eivät kumminkaan ole 
terävät, vaan niitä on pyöristetty. Aseen kupeilla kummallakin 
puolen näkyy yhtäsuuntaisten viivain muodostamia koristuksia. Löy- 
detty kummenkunta vuotta sitten Kiimingin joesta Naurisnivan 

yläpuolelta. Mainitussa nivassa on Huoseuslammen yläpuolella joen 
yli juokseva kivipato, jota kansa arvelee Lappalaisten tekemäksi. 
Ase oli ollut kuivilla joen rannalla olevan hiekkasärkän päällä, 
johonka sen luultavasti jäät olivat kuljettaneet. Löytöpaikan koh- 
dalla on törmissä kummallakin puolen jokea maakuoppia eli ,lapin- 
hautoja", varsinkin on niitä joen eteläpuolella useampia. Aseen 
antoi talokas Matti Tervo (Kuva 25). 

105) Tasaraltta, 174 mm. pitkä, 46—40 mm. leveä, 15 mm. 
paksu. Raakatekoinen, ainoastaan teränpuoli hiottu. Löydetty Ha- 
losen ja Kaihlasen välillä olevassa Sa/men torpassa. Mainitun 
torpan lähellä eli niinkutsutulla Sa/men kankaalla on koko joukko 
ylapinhautoja", joista enemmän vasta. Ase oli löydetty erään täl- 
laisen haudan liepeeltä, kun kangasta kuokittiin pelloksi. Sen an- 
toi löytäjä, torppari Iikka Holappa. 

106) Hiotulta näyttävä pitkulainen kivi, 200 mm. pitkä, 52 
mm. leveä, keskeltä 31 mm. paksu; hienonee kummastakin päästä. 
Toinen puoli mykevä, toinen tasaiseksi hiottu. (Kivikautisuus epäil- 
tävä). Säilytetty kauan ,ukonkyntenä* Juorkunan Lipossa. 

107) Soikea kivikappale, 132 mm. pitkä, 48 mm. leveä, 33 
mm. paksu. Muodosta ei saa paljon mitään selvää. Hiottu ja 
lohottu ympäriinsä. ,Ukonkyntenä" talletettu Juorkunan Määtässä. 

108) Tasataltta, 61 mm. pitkä; teräänsuusta 28 mm. leveä, 
kaitenee juurelta, jossa molemmat kyljet yhtyvät; 13 mm. paksu. 
Hyvää tekoa ja aivan eheänä säilynyt, hiottu sileäksi koko varrel- 
tansa. Sivut tasaiset, poikkileikkaus suorakaide. Löydetty malmia 
nostaessa O/vasjärven pohjasta. Antanut elatusvanhus Anna Liisa 
Jokela (Kuva 26). 

(Mainittakoon tässä myöskin kaksi kuosi- eli valinkiveä, joista 
varsinkin toinen on aivan täynnä kaikenlaisia, napin, soljen y. m. 

kuoseja (yhteensä 20). Ne sain Sangin kylästä Wesalan mökistä). 


Paitse mainittuja kiviaseita, jotka sain mukaani, kuulin pu- 
huttavan monesta hukkaan joutuneesta löydöstä. Tärkeimmät niistä 
ovat seuraavat: 

Tuppuraisen mökissä Sotkajärven alapuolella oli löydetty ke- 
sällä 1885 peltoa muokatessa kolmisulkainen, toisesta päästä te- 
roitettu n. 3 tuuman pituinen kiviase, harmajaa kiveä. Valitetta- 
vasti oli tämä löytö vähää ennen minun käyntiäni joutunut hukkaan. 





























































































































































































































13. Tasataltta. Kärsä- 
mäki. 4. 




















14. Kourutaltat. 
Rovaniemi. Ya. 






























































12. Eläimenpäällä varus- 
tettu kirves. Aunus. /. 

17. Tuura. Rova- 
niemi. Va. 


16. Kourutaltta. 
Aunus. 





15. Tasataltta. Lempäälä. %. 

































































































































































































































































18. Oikokirves. Uta- 
järvi. Taurijainen. 

19. Molemmista päistä 
uo kirves. Uta- 
ärvi. Uksila. 


















































































































































































































































































































































































































































vies 22. Tasataltta. Ut 
21. Tasataltta. Utajärvi. järvi Polvi. = 23. Oa vaa Uta- 


järvi. Rantapyykkö. 

Niskalan torpassa samoin Sotkajärven alapuolella oli pellosta 
löydetty muutamia vuosia sitten kiviase, mustaa kiveä. Se sanot- 
tiin olleen n. 4 tuumaa pitkä, 1 tuumaa paksu, pyöreävartinen 
kivi, jonka keskellä oli reikä; toinen pää oli teroitettu. — Rikkolan 
rannasta oli löydetty eräs ,seitsenreikäinen* kivi, jossa oli ollut 
yniin kuin tinanapin vormuja”. Se oli ollut harmajaa kiveä, nelis- 
nurkkainen, n. 3 tuumaa kanttiinsa laajaa. 

Romppaisessa Niskanjoella oli löydetty pellosta n. korttelia 
pitkä, 2 tuumaa leveä, toisesta päästä höylänterän tapaan teroi- 
tettu kiviase. Se oli ollut sinertävää kiveä ja lähes tuumaa paksu. 

Poutijaisen alapuolella olevan Niemelän torpan pellosta oli 
löydetty joku kiviase. Sekin sanottiin olleen höylänterän muo- 
toinen. Aseen suuruudesta en saanut tarkempia tietoja. Mainitun 
torpan kohdalla on Oulujoessa kivipato. 

Poutijaisen talossa oli löydetty peltoa kyntäessä kaksi kivi- 
asetta. Molemmat olivat olleet mustaa kiveä ja kumpikin oli toi- 
sesta päässä teroitettu. Niitä arveltiin ,Lappalaisten höylänteriksi". 
Toinen oli noin 3 tuumaa pitkä, 2 tuumaa leveä; toinen n. kort- 
telin pituinen ja edellisen levyinen. Kumpikin kivi sanottiin olleen 
n. % tuumaa paksu. 

Kangaskorholassa on n. 20 vuotta sitten ollut kaksi kivi- 
asetta, sinertävää kovaa kiveä. Ne olivat runsasta korttelia pit- 
kät, n. 2 tuumaa leveät, toisesta päästä oli kumpikin ,oikein hip- 
luksi teroitettu*. Kivet sanottiin olleen jokseenkin paksuja. 

Otermajoen varrella olevalta Suoperän kankaalta Lammin- 
ahosta pari neljännestä itäpohjoista kohti on löydetty teräväpäinen, 
toista korttelia pitkä kiviase, sinistä kiveä. 

Ahon ja Puhakan väliseltä kankaalta, jossa on paljon ,lapin- 
hautoja”, on löydetty kiviase, erittäin kovaa sinertävää kiveä, n. 
5 tuumaa pitkä, 2% tuumaa leveä, lähes tuumaa paksu keskikoh- 
dalta. Molemmat päät olivat teräväksi hiotut ja vähän pyöreähköt. 

Lammin-ahossa oli myöskin löydetty joku teräväpäinen kivi- 
ase. Sen muodosta en saanut tarkempia tietoja. 

Koukkarissa muisteltiin, että oli löydetty joku hukkaan jou- 
tunut kiviase; samoin Lusuassa. 

Kurttilassa eli Poutijaisessa oli ollut kaksi ,ukonkynttä”. 
Niistäkään en saanut tarkempia tietoja; sanottiin vaan, että ne 
olivat höylänterän muotoisia. 

Myllylän torpassa oli torppari Kustu Mertaniemi, jolta sain 

yhden kiviaseen (N:o 90), löytänyt toisenkin ,melkein kämmenen 
levyisen" kiven. Se oli kovaa, mustannäköistä kiveä, lähes kort- 
telin pituinen. Tyvipäästä sanoi löytäjä kiven olleen runsasta tuu- 
maa paksun; se hienoni toisesta päästä ja oli koko kiven laa- 
juudelta aivan terävä. 

Sanginjärven Mäkelän pellosta oli kesällä 1884 löydetty toi- 
sesta päästä teroitettu kiviase, harmajaa kiveä, n. 2 korttelia pitkä, 
2% tuumaa leveä, 1 tuumaa paksu. Tämä ase on tietääkseni 
ainoa varmaan Sangin kylästä löydetty. 

Saman kylän Rasin talossa, josta sain yhden taltan (N:o 95), 
oli ollut toinenkin ,ukonkynsi”. Sen löytöpaikasta ei tietty mitään. 

Simunan talossa samassa kylässä oli ennen taikakaluna säi- 
lytetty erästä kiviasetta. Se oli ollut mustaa kovaa kiveä, noin kort- 
telia pitkä, 3 tuumaa leveä, paksummasta päästä runsaasti tuumaa 
paksu; hienoni sitten vähitellen toista päätä kohti, josta se oli te- 
roitettu koko laajuudeltaan. Pari muutakin samantapaista ,ukon- 
kynttä* oli ollut talossa, vaan ne olivat kaikki joutuneet hukkaan. 
Niiden löytöpaikkaa ei tunnettu. 

»Kiviveitsi" oli myöskin ennen vanhaan ajelehtanut San- 
gin kylässä. En saanut tarkempia tietoja sen löytöpaikasta, enkä 
muodosta. 

Juorkunan kylässä Ison Ruohosjärven rannalla olevassa mö- 
kissä, jonka läheisyydessä on ,lapinhautoja", on löydetty ainakin 
30 vuotta sitten uudispeltoa kuokkiessa maan sisästä, Jossa oli 
kekäleitä ja Mukaankin tapaista", kaksi veitsen muotoista kivi- 
asetta. Ne kerrottiin olleen n. 8 tuumaa pitkät, 2 tuumaa leveät; 
toinen laita koko aseen pituudelta oli teräväksi hiottu, ja kum- 
pikin ase kaiteni vähän toisesta päästä, ,niinkuin nykyajan veitsi”. 
Molemmat aseet olivat ,hyvin kovaa sinertävää kiveä”. 

Eräs ,ukonkynsi* oli ollut ennen Juorkunan Määtässä. Sen 
muodosta en saanut tarkempia tietoja. 

Timosen pellosta on parikymmentä vuotta sitten löydetty 
useampia kiviaseita. Yksi niistä oli sinertävää hyvin kovaa kiveä, 
n. puolen kyynärän pituinen, runsasta tuumaa paksu, tyvipäästä 
n. 24 tuumaa leveä; kaiteni kärjeltä, joka oli ,terävä ja sulkava, 
niinkuin äimä". Toinen ase muisteltiin olleen höylänterän tapaan 
teroitettu, n. 1% korttelia pitkä, 4 tuumaa leveä, n. puolta tuumaa 
paksu. Samasta paikasta oli vielä löydetty eräs hionkivi, n. % 
kyynärää pitkä, 1% korttelia leveä, 3 tuumaa paksu. Keskipaikka 

oli hiottu hyvin ohueksi. — Talon seuduilla on eräs puusta tehty 
pato, jonka alkuperää eivät vanhatkaan muista. Läheisellä kan- 
kaalla on ollut ennen ,lapinhautoja*. Kun paikka tehtiin pelloksi, 
ei niistä mitään löydetty. 


Muhos. 


Ennen löydettyjä aseita säilytetään yliopiston museissa: 

109) Piikkiteräinen varrenreiällä varustettu ase, luultavasti 
kuokka, 181 mm. pitkä, keskipalkalta eli silmän kohdalta 48 mm. 
leveä, 19 mm. paksu. Ase on hienoa tekoa, yleensä sileäksi hi- 
ottu, toisesta päästä on kumminkin lohjennut pois isonlainen kap- 
pale. Keskellä oleva reikä on 17 mm. ristiinsä laaja (Vrt. kuva 
27). — Tämän aseen sekä erään sapelin on rehtori A. O. Fors- 
man toimittanut Muinaismuisto-yhdistyksen kokoelmiin v. 1878 il- 
moituksella, että ne on löydetty Oulun seuduilla (Muinaism. yh- 
dist. pöytäkirja Huhtik. 16 p. 1878). Kun Muhoksen Kaipolasta 
kerrottiin muutamia vuosia sitten lähetetyn Helsinkiin talossa en- 
nen olleen tietäjän käyttämät miekka ja ,soikea, molemmista päistä 
teroitettu reikäkivi”, niin on todennäköistä, että juuri tämä ase on 
Kaipolasta kotoisin. 

110) Teasaraltta, 191 mm. pitkä; teränsuusta 65 mm. leveä, 
kaitenee juurelta; 22 mm. paksu. Ase on vaillinaisesti hiottu. 
Löydetty Kosulan pellosta. Lahjoittanut yliopistolle v. 1862 hra 
J. V. Calamnius (Kuva 28). 

111) Iso raakatekoinen fuura, n. 298 mm. pitkä, 68 mm. 
paksu, 60 mm. leveä. Ase on terältään ja muutenkin jokseenkin 
samaa muotoa, kuin Oulun lyseistä saatu (Vrt. kuva 1), vaikka 
paljoa isompi. Tullut kokoelmiin ylioppilas Fr. Snellmanin kautta 
v. 1882. Antanut talokas J. P. Walkola. Löydetty peltoa teh- 
dessä Pyhänkosken varrelta (Muinaism. yhd. pöytäkirja Helmik. 
17 p. 1882). 

112) Tasaraltta, 80 mm. pitkä; teränsuusta 35 mm. leveä, 
juurelta kaitenee; 11 mm. paksu. Hiottu yleensä, ei kuitenkaan 
aivan sileäksi. Löydetty Rönkön pellosta. Lähettänyt kokoelmiin 
J. Kokkonen. (Muinaism. yhd. pöytäkirja Maalisk. 10 p. 1885). 

Minun keräämäni ovat: 

113) Tasaraltta, pyöreäteräinen, 107 mm. pitkä; 45 mm. le- 
veä, terältä vähän kapeampi, 17 mm. paksu. Hiottu ainoastaan 

teräpäästä. Teroitus muistuttaa oikokirveestä. Löydetty Pällin eli 
Vimparin luona olevan Pelkosen mökin pellosta. Antanut torp- 
pari Juho Pelkonen. 

114) Tasaraltta, tasateräinen, 130 mm. pitkä; teräpäästä 42 
mm. leveä, varsipäästä vähän kapeampi; 25 mm. paksu. Ase näyt- 
tää olleen hiottu koko varreltansa. Myöhemmin on sitä hiomena 
käytetty ja siten pinta pilattu. Teränsuu hiottu paksuksi ja loviin. 
Poikkileikkaus suorakaide. Ollut enemmän aikaa O//in talossa. 

115) Tasaraltta, 99 mm. pitkä; teränsuusta 38 mm. leveä, 
toinen pää kapeammaksi hiottu; 16 mm. paksu. Ollut aikoinansa 
jaloa tekoa, yleensä sileäksi hiottu koko varreltansa. Sivut ta- 
saiset. Varsipää suippeaksi hiottu. Poikkileikkaus puolisuunnikas. 
Teränsuusta lohjennut pois isonlainen kappale. Löydetty Ollin 
talon luona olevan Oisavan-ojan pohjasta. Antanut, kuten edelli- 
senkin, talokas Heikki Wäänänen (Kuva 29). 

116) Reikäkivi, 106 mm. pitkä, 78 mm. leveä, 30 mm. paksu. 
Kahden puolen jystämällä tehty kiven keskellä oleva reikä on pyö- 
reä, keskikivellä 16 mm. ristiinsä laaja. Yläpuoli on pyöristetty, 
alapuoli kaitenee kummaltakin puolen tasaisesti teräväksi; kärki 
on kumminkin lohkaistu pois. Mahdollisesti on kivi luontainen, 
reikää lukuun-ottamatta. Saatu Pyhänsivun Nykyristä. 

117) Kiviaseen varsipää, 90 mm. pitkä, 45 mm. leveä, 16 
mm. paksu. Terä on kerrassaan lohkaistu pois. Napin kuoseja 
on kiveen piirretty. 

118) Tasataltta, JA mm. pitkä; 36 mm. leveä teränsuusta, 
toisesta päästä kaitenee; 15 mm. paksu. Suurin vahvuus varsi- 
päässä, josta terä melkein heti alkaa laskea; hiottu yleensä, ala- 
puoli tasaiseksi, yläpuoli kolmikanttiseksi. Poikkileikkaus puoli- 
suunnikas. Varsipäästä sekä teränsuusta on palasia lohkeillut (Kuva 
30). Löydetty, kuten edellinenkin, Pyhänsivun Honkalan pellosta. 
Molemmat aseet antanut talokas Antti Honkanen. Mainitun talon pel- 
loista oli löydetty samantapaisia kiviä ainakin viisi kappaletta, 
mutta useimmat olivat joutuneet hukkaan. Myöskin eräs pyöreä 
nuijakivi oli kerran löydetty kuoppaa kaivettaessa syvästä maan 
sisästä. Tarina tietää, että talon seuduilla ovat Lappalaiset asu- 
neet, ja rannassa näytetään vanhan kivipadon jäännöksiä (Kts. 
Kiinteitä muinaisj.). 

119) Kiviase, 75 mm. pitkä, 59 mm. leveä, 13 mm. paksu. 
Terä, joka juoksee viistoon poikki aseen, on oikokirveen tapaan 

hiottu kaksipuolisella laskulla; 60 mm. leveä. Löydetty Pyhän- 
sivun Häikiön pellosta. Antoi torppari Antti Holappa. Myöhem- 
min on laitoihin piirretty muutamia numeroita ja muutenkin on 
asetta pahoin pidelty. 

120) Tasaraltta, 102 mm. pitkä, 42 mm. leveä terän koh- 
dalta, kaitenee toisesta päästä (20 mm.); 18 mm. paksu. Ala- 
puoli on yleensä sileäksi hiottu, yläpuoli vaan teräpäästä. Poikkileik- 
kaus suorakaide. Löydetty muutamia vuosia sitten 7a/vlan pel- 
losta. Antoi löytäjä, torppari Juho Keinänen (Kuva 31). 

121) Molemmista päistä teroitettu soikea reikäkivi eli kuokka, 
166 mm. pitkä, 82 mm. leveä, 20 mm. paksu. Päät eivät ole 
piikkiteräisiä, vaan terän leveys on kummassakin päässä ollut näh- 
tävästi yhtä suuri (n. 29 mm.). Nykyjään ovat teränsuut kulutetut 
umpeen. Keskellä on soikea, kummaltakin puolen jystämällä tehty 
reikä, keskikivellä 24—17 mm. ristiinsä laaja. Ollut useita vuosia 
Hyvösen talossa. Antanut talokas Pekka Holappa. 

122) Oikokirves, 129 mm. pitkä; keskeltä 69 mm. leveä, vä- 
hän kapeampi kummastakin päästä; 28 mm. paksu. Vaillinaisesti 
hiottu. Löydetty Kieksin pellosta. 

123) Tuura, 234 mm. pitkä, 74 mm. leveä, 44—35 mm. 
paksu. Terä pyöreäksi hiottu. Löydetty neljä vuotta sitten peltoa 
tehdessä Sanginjoen Peso/assa. Ase oli ollut pystyssä maassa ja 
kun siihen löydettäessä sattui kuokka käymään, lohkesi palanen 
teränsuusta. Hiottu koko varreltansa, ei kuitenkaan aivan sileäksi. 
Poikkileikkaus ellipsimäinen (Vrt. kuva 32). 

124) ,Ukonkyntenä" talletettu kivi, 85 mm. pitkä, melkein 
yhtä leveä, 42 mm. paksu. Kivi näyttää olevan sileäksi hiottu ja 
ohenee yhdeltä syrjältä, joka ehkä on ollut teroitettu; nyt on terä 
kokonaan lohjennut pois. Löydetty Suokylän Kenttälän pellosta. 

125) Kiviase, ehkä ollut aikoinaan oikokirves, 135 mm. pitkä, 
67 mm. leveä; 40 mm. paksu varsipäästä, josta se melkein heti 
alkaa hienonemaan. Kiveä on pahoin pidelty, ollut hiomena useita 
vuosia, niin että sitä, nykyisestä muodosta päättäen, pitäisi vaan 
luontaisena. Löytäjä kumminkin vakuutti, että se ennen on ollut 
teräväpäinen, vaikka itse teränsuu on nyt kerrassaan kulunut pois. 
Löydetty Loon pellosta. 

126) Kourutaltta, 174 mm. pitkä; terän kohdalta 49 mm. 
leveä, soukkenee toisesta päästä; 28 mm. paksu. Itse terä ei ole 
enää kouru, vaan on nähtävästi katkennut ja sitten uudestaan te- 

roitettu, jotenka ase nykyjään on poikkikirveen muotoinen. Pin- 
nalla kumminkin vielä näkyy kourua. Alkujaan on ase ollut siistiä 
tekoa, alapuoli pyöreäksi hiottu, yläpuoli tasainen. Poikkileikkaus 
puoliympyrä. Saatu rovasti G. A. Snellman'in kautta Wuoton 
Holapasta, jossa sitä on säilytetty useita vuosia. Puheitten mu- 
kaan löydetty puun juurelta talon läheiseltä kankaalta. Ase näyt- 
tää, siinä olevista halkeimista päättäen, olleen tulipalossakin ja 
muutenkin on se saanut kovia kokea, ollessaan valurien käsissä, 
kuten pintaan kaivetut valimet todistavat. 

127) Hieno kiviliuska, 107 mm. pitkä, 53—48 mm. leveä, 5 
mm. paksu. Yleensä sileäksi ja tasaiseksi hiottu. Nykyjään ei 
tiedä terästä mitään, mutta löydettäessä oli se ,päästä teroitettu, 
niin kuin höylänterä*. Löydetty Huoseuslammen rannalta ja saatu 
samannimisestä talosta. 

Paitse mainittuja talteen pantuja löytöjä, kuulin puhuttavan 
seuraavista esineistä, jotka ovat joutuneet hukkaan: 

Kaipolan pellosta oli useita vuosia sitten löydetty terävä- 
päinen sininen kivi, 3 tuumaa pitkä, tuumaa leveä, aivan sileäksi 
hiottu. Eräs toinen kivikauden ase on saatu samasta talosta 
(N:o 109). 

Koivuniemessä oli muutamia vuosia sitten pellosta löydetty 
toisesta päästä teroitettu, n. 6 tuuman pituinen kiviase, kovaa si- 
nertävää sileätä kiveä. 

Maantieholapassa oli peltoa muokatessa puolikymmentä vuotta 
sitten löydetty teräväpäinen, reiällä varustettu kivi, joka kumminkin 
reiän kohdalta oli katkennut, niin että ainoastaan teränpuoli oli 
löydettäessä jäljellä. Löydetty puolisko oli n. 4 tuumaa pitkä, 
katkenneesta päästä n. 1 tuumaa leveä. 

Aittokosken pellosta oli myös löydetty kaksi korttelin pituista 
kiveä. Molemmat olivat toisesta päästä teroitetut. 

Paasilan maalla olevassa Niemelän torpassa oli löydetty maata 
kuokkiessa toisesta päästä teroitettu kiviase, puolitoista korttelia 
pitkä, 24 tuumaa leveä ja lähes tuumaa paksu. Terävä pää oli 
hiottu kummaltakin puolen. Se sanottiin olleen liusia sileää kiveä, 
Samasta paikasta oli löydetty eräs reikäkivi. Se oli luontainen, 
litteä, n. 4 tuumaa ristiinsä laaja. Toisessa laidassa oli reikä. 
Muuten kiveä ei oltu hiottu eikä mitenkään muodostettu. — Paa- 
silan seuduilta oli, paitse mainittuja, ennen vanhaan löydetty mui- 
takin kiviä, Jotka näyttivät hiotuilta”. 

Sanginjoella olevassa Ruuhe/an torpassa oli toistakymmentä 
vuotta sitten navetan sijaa kaivettaessa löydetty n. 5 korttelin pi- 
tuinen harmahtava kivi, n. 3 tuumaa leveä ja 2 tuumaa paksu. 
Toinen pää oli teroitettu, ,niin kuin sukkulaisen kärki". 

Wuoton kylässä oli löydetty eräs kiviase Heiniojan korvesta 
yison kuusen juurelta". Se oli ollut ,mustaa, hyvin kovaa kiveä, 
n. 6 tuumaa pitkä, 2 tuumaa leveä ja % tuumaa paksu. Ase 
oli kulkeunut Juorkunan Partalaan, ja siellä joutunut hukkaan. 

Isolan torpassa Tapauksen talon yläpuolella oli ollut kiviase, 
n. 3 tuumaa pitkä, tuumaa leveä, % tuumaa paksu paksummasta 
päästä, josta se hienoni kärkeen päin. Kivi löydettiin, kun mai- 
nitun torpan navetan sijaa kaivettiin. Löytöpaikalla oli maan si- 
sässä kiviläjä, ,niin kuin kiuas”. 

Innilässä oli toista kymmentä vuotta sitten löydetty peltoa 
kyntäessä kiviase, sinertävää kovaa kiveä. Se sanottiin olleen n. 
korttelia pitkä, toinen laita oli sileäksi hiottu, toinen oli mykevä; 
ase oli molemmista päistä teroitettu. 


Oulun ja Limingan 


pitäjistä ei tähän saakka ole saatu talteen yhtään kivikauden 
asetta. Ängeslevän ylipäässä muisteltiin kumminkin, että siellä n. 
50 vuotta sitten oli löydetty kivikirves (puheitten mukaan Luola- 
maalta). Se pli silmällä varustettu, aivan sileäksi hiottu. Muotoa 
ei tarkemmin muistettu. — Luolamaan muinaisjäännöksiä, joista 
kerrotaan enemmän toisessa kohti, ei kumminkaan voitane pitää 
kivikautisina. 


Yhteensä on siis Oulun kihlakunnasta, mikäli kirjoittajan tie- 
toon on tullut, saatu talteen 127 kivikauden työkalua. Minkä 
verran kutakin aseenlajia on löydetty ja kuinka monta niitä tulee 
kunkin seurakunnan osalle, osottaa seuraava taulu: 

; 33. Keihäänkärki. Rova- — 34. Tikari. Kemi- 
35. Vasarakirves. Rovaniemi. niemi. 2. järvi. Tatusiua. n. 
Petäjäkoski. 

Kun otetaan lukuun hukkaan joutuneet kivikauden löydöt, 
joita edellisillä lehdillä on lueteltu n. 70, niin tulee koko kihla- 
kunnan osalle n. 200 kivikautista esinettä. Tämä summa, vaikka 
itsessään jokseenkin korkea, ei kumminkaan sisällä likimainkaan 
kaikkia Oulun kihlakunnassa tavattavia kivikauden löytöjä. Useita 
on tietysti niin lavealta alalta jäänyt keräämättä, vielä useampia 
ovat varmaankin löytäjät itse kadottaneet, antamatta niistä min- 
käänlaista tietoa, mutta verrattomasti useimmat piilevät vielä epäi- 
lemättä siellä, mihinkä ne jo aikoja sitten multiin menneiltä mui- 
naisilta käyttäjiltänsä ovat jääneet. Melkein haikki talteen saadut 
esineet ovat nimittäin satunnaisia, useimmiten maata muokatessa 
tavattuja löytöjä. Pohjanperän laajat erämaat ovat vielä suu- 
rimmaksi osaksi saaneet säilyä rauhassa maanmiehen kuokalta 
etenkin niillä seuduin, joissa löydöistä päättäen voimme todistaa 
kivikautisen asutuksen olleen valloilla. Paljon runsaita hedelmiä 
saattaa siis vastainen tutkimus toivoa voivansa korjata näiltä seu- 
duin, mutta siellä onkin olemassa monta hämärää seikkaa, jotka 
ainoastaan muinaistieteen avulla kentiesi kerran voidaan ratkaista. 
Muistettava on, että juuri Oulun kihlakunta on iso osa sitä la- 
veata kannasta, joka yhdistää Skandinaavian niemimaan Euroopan 
mantereesen. Tämän seudun muinaiset olot ovat vielä hyvin vail- 
linaisesti tunnetut. Se vaan tiedetään, että monta eri kansaa on 
tällä alalla aikojen kuluessa liikkunut, joka onkin luonnollista, kun 
otetaan huomioon, että täällä olevat mahtavat joet tekivät jo mui- 
naisina aikoina, samoin kuin nytkin, liikkeen verrattain helpoksi 
Vienan vesiltä aina Pohjanlahden rannoille saakka. Mitä nämät 
kansat ovat olleet, milloinka ja kutka tänne ensin asettuivat, mi- 
tenkä he ovat eläneet — kaikki nämät ovat kysymyksiä, joista nyt 
vielä on melkein yhtä monta mieltä, kuin päätä. Ainoastaan mui- 
naistiede voi ehkä kerran tyydyttävästi selittää nämät hämärät 
seikat. Sen se voi tehdä vasta silloin, kun varsinainen maata- 
viljelevä väestö, jonka käsiin muinaislöydöt melkein aina ensiksi 
tulevat, oppii paremmin muistojansa kunnioittamaan, kun se kä- 
sittää, että se jokaisessa tallelle panemassansa muinais-esineessä, 
jokaisessa hävittämättä jättämässänsä vanhassa rauniossa on pe- 
lastanut häviöstä ehkä tieteelle hyvinkin tärkeän todistuskappaleen 
menneiden vuosisatojen, useinpa tuhansienkin ajoilta, ja siten kan- 
taa kortensa Suomen muinaisuuden valaisemiseksi. 

Mitä eri aseiden laatuun tulee, niin useimmat Oulunkin kih- 

lakunnan, kuten yleensä koko Suomen, kivikautisista löydöistä ovat 
enimmäkseen pieniä, meisselin eli höylänterän tapaan teroitettuja 
talttoja. Teroitettu pää on tavallisesti yhdeltä puolen hiottu. Useim- 
pia on nähtävästi varrettomina käytetty silitys- eli jystöaseina 
puuta muodostaessa. Muutamissa on teränsuu hiottu kouruksi, jo- 
tenka nämät onsi- eli kourutaltat ovat sopivia koverrustöihin. Ta- 
sateräiset taltat eroavat poikkikirveistä ainoastaan kokonsa puo- 
lesta. Tutkijat ovat arvelleet, että viimeksi mainittuja aseita on 
käytetty varteen kiinnitettyinä semmoisia töitä tehdessä, joissa tu- 
kevampaa teräasetta tarvittiin. Varsi saatiin pysymään siten, että 
aseen keskipaikan ympärille, jossa toisinaan tavataan jonkunlainen 
syvennys eli juova tätä tarkoitusta varten, kierrettiin paju eli 
kuusen-oksa, jonka päät sitten sidottiin kiinni toisiinsa samaan ta- 
paan, kuin reenpaju meidän aikana kiinnitetään kaplaasen tahi niin- 
kuin seppä panee tamppinsa varteen. Tämäntapaisia aseita, sekä 
talttoja että poikkikirveitä, on tutkimus-alaltamme yhteensä saatu 
talteen 65 (Kuvat 3, 6, 9, 14, 15, 16, 20, 21, 22, 24, 26, 28, 29, 
30, 31). 

Oikokirveissä, joidenka käytäntö lienee ollut samanlainen, kuin 
poikkikirveiden, on lapa hiottu molemmilta puolin yhtä kaltevaksi. 
Teränsuu on siis näissä kupeelta katsoen aseen keskiviivassa. Usein 
on kumminkin teränlasku jommaltakummalta puolen jyrkempi, joka 
seikka on syntynyt siten, että asetta on myöhemmin teroitettu. 
Tavallisesti on oikokirveissä teränsuu tasainen. Löytyy kumminkin 
pyöreäteräisiäkin tähän tapaan hiottuja aseita, mutta ne ovat jo 
muotonsa puolesta likempänä tuuria. Yhteensä on oikokirveitä 
kihlakunnasta keräynyt 14 (Kuvat 4, 8, 18, 19, 23). 

Tuurat ovat tavallisesti raakatekoisia, ainoastaan teräpäästä 
hiottuja tylsänpuoleisia isoja kiviaseita. Niiden varsinainen löytö- 
ala käsittää pohjoiset seudut, ja varsin lukuisasti on näitä aseita 
löydetty Kemijoen varrelta, Etelä-Pohjanmaalla ovat ne jo harvi- 
naisia. Tutkimus-alaltamme on niitä keräynyt yhteensä 7. Näistä 
aseista on kumminkin ainoastaan 4 varsinaista tuuran-muotoa (ku- 
vat 1 ja 17), muut ovat tuuran ja kirveen välimuotoja (kuva 32). 
Tuurat ovat luultavasti myöskin varteen kiinnitettyinä muodosta- 
neet kuokantapaisia jystöaseita. 

Veirtsiä, tikareita, keihään- ja nuolenkärkiä on vaikea eroittaa 
toisistansa, sillä tämänkaltaisissa aseissa määrää tavallisesti aseen 
suuruus ja tukevuus, mihinkä ryhmään se on luettava. Useimmiten 

ovat tällaiset aseet nelisulkaisia, äimän tapaan teroitettuja; aseen 
keskellä juoksee pitkinpäin kummallakin puolen korkeampi särmä, 
josta sitten laidat laskevat tasaisesti terälle. Vahvempia ja tuke- 
vampia näistä lienee käytetty keihäänkärkinä ja tikareina, hen- 
nompia, ohkaisempia taas nuo/enkärkinä. Kaksiteräinen veitsi vi- 
vahtaa myöskin näihin aseisin, mutta siinä ei kumminkaan ole 
ennen mainittua särmää, ja teränlasku on paremmin kaareva, eikä 
tasainen, kuten keihään- ja nuolenkärjissä. Yksiteräisen veitsen 
suhteen ei voi erehtyä, sillä sen terä on hiottu samaan tapaan, 
kuin nykyajan veitsen. 

Veitsiä on saatu talteen ainoastaan 2. Toista niistä, joka 
ilmoituksen mukaan on aivan eheä ja siistitekoinen, emme ole olleet 
tilaisuudessa nähdä. Toinen taas on jokseenkin raakatekoinen, 
juurelta katkennut ja muutenkin lohottu, jotta siitä on vaan kärki 
jäljellä (luettelossa N:o 93). Se näyttää olleen teroitettu yhdeltä 
puolen. 

Keihään- ja nuolenkärkiä on tutkimus-alaltamme keräynyt 
yhteensä 4. Usein ovat tällaiset aseet varustetut ruodolla, jonka 
avulla ne sitomalla saatiin puisessa varressa pysymään. Toisissa 
taas ei ole ruotoa laisinkaan, mutta sen sijaan juurella kummas- 
sakin laidassa pykälät varteen kiinnittämistä varten. Semmoinen 
on esim. Rovaniemellä Kemijoesta löydetty ase, jonka kuva näh- 
dään numerossa 33. Tikariksi taas voitanee kutsua Kemijärven 
Luusuan maalla löydettyä asetta, joka on kuvattu numerossa 34. 
Äsken jo mainittiin, että tällaiset aseet ovat melkein aina hiotut 
nelisulkaisiksi. Harvinainen poikkeus tästä on Taivalkosken Hu- 
tusta saatu keihäänkärki, joka on juurelta katkennut ja joka sel- 
västi on kolmisulkainen (Kuva 7). 

Varren-reiällä varustettuja aseita on kihlakunnasta saatu yh- 
teensä 24. Nämät aseet ovat muotonsa puolesta hyvin vaihtelevia. 
Kirveiksi olemme nimittäneet näistä kahta (Kuvat 10 ja 25), joissa 
teräväksi hiottu pää käsittää aseen koko vahvuuden, ja joidenka 
teränsuu on yhtäsuuntainen varren kanssa. Toinen näistä, Uta- 
järven Tervosta saatu, on laatuansa mitä siistimpiä kivikauden esi- 
neitä. Se on molemmista päistä teroitettu ja erittäin pyydämme 
kiinnittää lukijan huomiota kivikauden aseissa toisinansa tavatta- 
viin viivakoristuksiin, joita nähdään tämänkin kirveen kupeilla 
(Kuva 25). Toinen taas on kotoisin Iistä ja ainoastaan toinen 

pää on siinä teroitettu. Ennen on jo huomautettu, että tämä ase ehkä 
on ollut aikoinansa eläimenpäällä koristettu (Vrt. luettelossa N:o 51). 

Nämät kirveslajit ovat eroitettavat toisista samaan tapaan 
tehdyistä aseista, joidenka päät ovat hiotut piikkireräisiksi ja joita 
siitä syystä olemme nimittäneet kuokiksi. Mahdollista kumminkin 
on, että näitä on käytetty lyömäaseiksikin. Ainakin näyttävät 
muutamat sopivan siihenkin tarkoitukseen (Vrt. luettelossa N:o 86 ja 
109). Ne ovat yleensä huolimattomammin hiotut, kuin äsken mainitut 
kirveet. Tavallisesti ovat ne molemmista päistä teroitetut, muo- 
doltaan soikeat, jotenka levein paikka on aseen keskellä olevan silmän 
kohdalla, Harvinaista muotoa on numerossa 5 kuvattu Kuusa- 
mosta saatu ase, joka yleensä on siistimpää tekoa ja joka on te- 
roitettu ainoastaan toisesta päästä; sen terä muistuttaa Itä-Suo- 
messa tavattuja kirveitä, kuten jo ennen on mainittu (luettelossa 
N:o 32). Valitettavasti on tämä kuokka katkennut heti silmän 
alapuolelta. Tavallisen piikkiteräisen aseen muoto nähdään kuvassa 
27. Tämänkaltaisia aseita on Oulun kihlakunnasta löydetty yh- 
teensä 4. 

Jäljellä on vielä 18 reikäkiveä, joidenka käytäntöä ei var- 
maan tiedetä. Nämät aseet ovat enimmäkseen hyvin raakatekoisia, 
usein aivan luontaisia kivimöhkäleitä, joidenka keskellä oleva reikä 
on ainoa merkki ihmistyöstä, Muutamien hiominen on kumminkin 
hyvin huolellisesti tehty, jonka johdosta voimme päättää, että näil- 
läkin aseilla, jotka meidän käsityksemme mukaan useinkin tuntuvat 
vähäpätöisiltä, on ollut määrätty tarkoituksensa. Muodoltaan ja 
kooltaankin ne ovat hyvin vaihtelevia. Niitä on arveltu nuijaki- 
viksi, verkonpainoiksi y. m. Luultava onkin, että ainakin osa 
näistä kivistä on aiottu jonkunlaisiksi puolustus-aseiksi. Tuollainen 
isonpuoleinen kivi, tukevaan varteen kiinnitettynä, oli tietysti, käyt- 
tääkseni erään vanhuksen lausetta, sodassa ja muussakin ottelussa 
ykynttä karkeampi". Kaikkia tällaisia kiviä ei kumminkaan, niiden 
muodosta päättäen, ole voitu käyttää tähänkään tarkoitukseen. 
Omituinen on varsinkin Kuusamossa löydetty hammaslaitainen rei- 
käkivi (Kuva 2). Se on tietääksemme muotonsa puolesta ainoa 
laatuansa tähän saakka kerätyistä kiviaseista ja sen tarkoitusta 
on jo siitäkin syystä vaikea määrätä. 

Reiät näihin kiviin on tehty joko jystämällä eli hiertämällä. 
Tavallisesti on reikä jystetty eli kaivettu kiven kummaltakin puo- 
len, josta syystä se useimmissa aseissa on kiven pinnalla laajempi, 

pienenee sitten, kuta syvemmälle tullaan ja on keskikivellä pienin. 
Hiertimenä käytettiin puukeppiä eli luuputkea, reiän kohdalle pan- 
tiin hiekkaa ja tarpeen mukaan vettä. Sen mukaan kuin hierrin- 
puu eli -luu kului pyörittäessä, pieneni tietysti reikä. Toisinaan 
on reikä tehty kiveä ainoastaan yhdeltä puolen kuluttamalla. Sil- 
loin se yhä pienenee, kuta syvemmälle päästään, ja on kaikkein 
pienin kiven vastaisella pinnalla. Min on laita esim. Tervon ta- 
losta saadussa kirveessä. 

Hion- eli tahkokiviä, joihinka asesepät hankasivat raakaa ki- 
veä, saadaksensa sille käytännöllisen muodon, on saatu korjuusen 
vaan yksi ainoa (luettelossa N:o 33). Senkään muoto ei ole ta- 
vallinen kivikauden tahkokivissä tavattava. Kun se kumminkin 
on löydetty kivettömästä multakankaasta yhdessä toisen kivikau- 
tisen aseen kanssa, niin ei voitane epäillä esineen kivikautisuutta. 
Muitakin tahkokiviä on kumminkin kihlakunnasta löydetty, vaikka 
ne taitamattomuudesta eivät ole tulleet talteen (Vrt. sivut 9, 10, 
14, 26). Näiden löytöjen nojalla on todennäköistä, että täälläkin 
löytyi aseseppiä, jotka itse pystyivät tarvittavat aseet valmistamaan. 
Rovaniemellä ja Oulaisissa onkin löydetty kiviaseiden sepintäsijoja 
eli tekopaikkoja, joissa on tavattu sekä valmiita aseita, että hio- 
mattomia kiviliuskareita. 

Paitse nyt lueteltuja, olen koonnut kymmenkunnan kiviasetta, 
joidenka muoto on osaksi niin muista eroava, ettei niitä yhteen- 
kään edellisistä ryhmistä voi lukea ja joista toiset ovat niin sär- 
jetyt ja lahotut, ettei niiden alkuperäistä muotoa enää saa selville. 
Kun kansa niitä useinkin pitkiä aikoja on ,ukonkynsinä" säilyttä- 
nyt, niin voitanee olettaa, että nekin alkujansa ovat olleet kivi- 
kauden työkaluja. 

Meidän ajan kaikenlaisiin mukavuuksiin tottunut ihminen, 
jonka elämän-tarpeet melkeinpä päivä päivältä kasvavat yhä suu- 
remmiksi, ei uskalla oikipäin ajatellakaan, mitenkä silloin tultiin 
toimeen, kun hiottu kivi oli vastaamassa nykyistä teräasetta. Kum- 
minkin voidaan todistaa, että Oulun kihlakunnassakin on ihmisen 
täytynyt kiviaseiden avulla saada tarpeensa tyydytetyiksi ehkä yhtä 
pitkän ajan kuluessa, kuin täällä raudan valmistaminen on ollut 
tunnettu. Eikä elämä silloinkaan liene aivan mahdotonta ollut. 
Metsänriistaa ei inhimillinen viljelys vielä niinä aikoina ollut eh- 
tinyt kaiottaa pois avaroista erämaista, vedenviljaa oli tietysti pal- 
joa runsaammin, kuin meidän päivinämme, ja tulen avulla voitiin 

teräväksi hiotulla kiviselläkin aseella muodostaa luontainen puun- 
kappale jotakuinkin tarkoituksenmukaiseksi tarveskaluksi. Kun ei 
paremmasta ollut edes aavistustakaan, ei olevien elämän-ehtojen 
vajavaisuuttakaan huomattu. Ilahduttavaa on meidän nähdä, että 
niinkin alhaisella kannalla elävä ihminen, kolkkoa, karua luontoa 
vastaan taistellessansa, kaiken valistuksen ja tiedon puutteessa, 
kumminkin omisti jonkunlaista kauneuden-tunnetta. Kiviaseita muo- 
dostaessa oli tietysti aseen käytännöllisyys tekijän lähimpänä tar- 
koituksena, mutta samalla meitä hämmästyttää se suuri työ, jolla 
esineen somuuttakin, sievyyttäkin tavoiteltiin. Jos kaikki voimat 
olisi pitänyt käyttää välttämättömien tarpeiden tyydyttämiseen, ei 
olisi niin paljon työtä voitu panna mukavuuksiin. Terä oli tie- 
tysti aseen tärkein osa, sen hionta siis välttämätön, mutta usein 
ovat muutkin osat aivan yhtä huolellisesti ja taitavasti silitetyt. 
Tällaisia hienotekoisia aseita nähdään esim. kuvissa 3, 6, 9, 16, 
20, 22, 25, 26, 30, 33 ja 34, puhumattakaan noista harvinaisen 
hyvästi tehdyistä eläimenpäällä varustetuista kirveistä (kuvat 11 
ja 12) ja veneenmuotoisista vasarakirveistä (kuvat 35 ja 36), joi- 
denka tekijässä on täytynyt olla todellista taideaistia ja joita hie- 
nompia, siistimpiä tuotteita tuskin meidänkään aikamme teollisuus 
pystyy kivestä valmistamaan. 

Vaikeata on varmaan sanoa, milloinka kivikausi näillä seu- 
duin on alkanut. Vasarakirveen nojalla, jonka varsinainen löytö- 
ala on Lounais-Suomi, on voitu toteen näyttää, että siellä kivi- 
kausi on ollut olemassa ainakin 3000 vuotta sitten. Mainittu ase 
on nimittäin tavallinen Ruotsin kivikaudella, mutta sitä ei ole ta- 
vattu enää koskaan pronssikauden löydöissä. Kun kivikausi Ruot- 
sissa väistyi vähintäin 1000 vuotta e. Kr. s. pronssikauden tieltä, 
ja kun vasarakirvestä siellä ei enää tällä aikakaudella tavata, niin 
on selvää, että mainittu ase, joka on laina Ruotsin kivikauden 
asukkailta, tuli Suomessa käytäntöön ennen pronssikauden alkua, 
Tämä ajanmääräys voidaan asettaa kumminkin paljoa kauemmaksi, 
sillä tietysti oli pitkiä aikoja täytynyt hiomista harjoittaa, ennen- 
kuin teollisuus oli kehkeynyt niin korkealle kannalle, että vasara- 
kirveitä pystyttiin valmistamaan. Tutkimus-alaltamme ei ole yh- 
tään tätä aseenlajia tallessa. Muhoksella Keräsen talossa on ollut 
kymmeniä vuosia sitten yksi tällainen ase, joka valitettavasti sär- 
jettiin ja palaset joutuivat hukkaan. Se on ilmoituksen mukaan 

ylöydetty", tarkemmin ei mainita, mistä"). Myöskin Rovaniemeltä 
on viime kesänä saatu yliopiston kokoelmiin yksi tähän tapaan 
tehty ase, kumminkin vähän eroavaa muotoa (kuva 35). Se on 
löydetty Kemijoessa olevasta Petäjäkoskesta. Nämät kaksi asetta, 
verrattuina seudun koko kivikautiseen aselukuun, joka esim. Oulun 
ja Kemin kihlakunnista, löytäjäin kadottamia lukuun-ottamatta, 
nousee yli kolmensadan, ovat niin harvalukuiset, ettei niiden no- 
jalla vielä voitane mitään ajanmääräystä tehdä. Vastaiseksi ovat 
mainitut aseet pidettävät vaan satunnaisina, jotka ehkä myöhem- 
pinä aikoina ovat kulkeuneet tänne pitkienkin matkojen päästä 
tietäjäin y. m. tarveskaluina. Paljoa myöhemmin on varmaankin 
kivikausi näillä seuduin ollut olemassa, kuin Lounais-Suomessa tahi 
yleensä vasarakirveen varsinaisella löytöalalla. Sitä todistaa sekin 
seikka, että pronssikauden viljelyksestä ei koko Pohjanperillä vielä 
tähän saakka ole mitään varmoja jälkiä tavattu. 

Kun tarkastamme kivikautisten aseiden löytöalaa Oulun kih- 
lakunnassa, niin pistää heti silmään se seikka, että niitä ei löydetä 
rantapitäjistä. Koko Limingan ja Oulun pitäjistä ei ole saatu tal- 
teen ainoatakaan kivikauden löytöä. Oulujoen varrelta on ensi- 
mäinen kiviase löydetty Muhoksen pitäjän Kosulan kylästä, sitä 
seuraava Rönkön talosta. Vasta Pyhänsivun kylässä, n. 4 penin- 
kuormaa joen suusta, alkaa tiheämmin kivikautisen viljelyksen 
muistoja tulla näkyviin. Löydöt tihenevät sitten, kuta ylemmäksi 
joenvartta tullaan. Samoin on laita Kiimingin- ja Iijoen varrella. 
Haukiputaan ja Alakiimingin seurakunnista ei ole löydetty yhtään 
kiviasetta. Ylikiimingin kirkon alapuolella olevassa Ylivesan ta- 
lossa, n. 3 peninkuormaa meren rannasta, on löydetty eräs kivi- 
ase, sekin kumminkin hukkaan joutunut (Kts. s. 17). Vasta kir- 
kon yläpuolella olevan Marttilan talon pelloista on löydetty useam- 
pia kiviaseita ja enimmät niistä ovat tulleet korjuusen (Kts. s. 15). 
Mainittu talo on jo yli neljän peninkuorman päässä joen suusta. 
Samoin alkaa Ii- ja Kuivajoen varrella kivikausi vasta useamman 
peninkuorman päässä meren rannasta. 

Tätä seikkaa ei voitane pitää paljaana satunnaisuutena, vaan 
lienee oletettava, että mainitut rantaseudut kivikauden ensimäisinä 
aikoina ehkä vielä olivat sellaista maata, että seudun alkuasukkaat 


1) J. W. Calamnius, Muinais-tiedustuksia Pohjanperiltä. Suomi. Toinen 
jakso, VII. s. 244. 

eivät voineet niitä ottaa haltuunsa, ja myöhempinä aikoina, jol- 
loinka maa meriveden laskeumisesta vähitellen muodostui asutta- 
vaksi, oli jo kentiesi muita esteitä vanhimman asutuksen levene- 
miselle olemassa. Omituista on, että näillä rantamailla löytyy, 
kuten vasta tarkemmin saadaan nähdä, koko joukko merkillisiä 
kiinteitä muinaisjäännöksiä, joita ei ylempänä kiviaseiden varsinai- 
sella löytöalalla enää tavata. Jos kivikautinen asutus olisi ulot- 
tunut lähelle nykyistä meren rannikkoa, niin varmaankin tavattai- 
siin tämän viljelyksen muistoja paljoa runsaammin rantaseudulta, 
jossa maata on verrattomasti enemmän muokattu, kuin ylempänä 
sisämaassa, josta kivikauden löytöjä kumminkin tuontuostakin tulee 


näkyviin. 


b) Rautakausi. 


Kivikautta seurasi pronssikausi, jolloinka aseisin ja koristuk- 
siin käytettiin 90 osaa vaskea ja 10 osaa tinaa sisältävää pronssi 
nimistä sekametallia. Tämä aikakausi on laskettu alkaneen Etelä- 
Ruotsissa n. 1000 vuotta e. Kr. s. ja sitä kesti lähes meidän ny- 
kyisen ajanlaskumme alkuun saakka. Suomesta on tämän sivistys- 
kauden aseita saatu talteen ainoastansa n. 20, jotka, jotakuta poik- 
keusta lukuun-ottamatta, kaikki on löydetty Lounais-Suomen ran- 
tamailta. Kun nämät aseet melkein kaikki ovat aivan samaa muo- 
toa, kuin Ruotsin pronssikaudella tavattavat, niin siitä on tehty 
se johtopäätös, että joku haaraus Ruotsin väestöä oli asettunut 
Lounais-Suomeen ja tuonut mukanansa sinne uuden viljelyksen. 
Aikaista yhteyttä Ruotsin ja Suomen välillä todistaa myöskin va- 
sarakirveiden leveneminen, josta jo ennen on ollut puhe. Tut- 
kimus-alaltamme ei tämän sivistyskerroksen muistoja ole tavattu 
ollenkaan. Jotta lukija kumminkin voisi saada jonkunlaisen käsi- 
tyksen tällä aikakaudella käytetyistä aseista, lainaamme tähän ku- 
via muutamista Suomessa tavatuista pronssikauden löydöistä. Mitä 
nähdään numeroissa 37—42. 

Viimeisillä vuosisadoilla ennen meidän ajanlaskumme alkua 
tuli rauta tunnetuksi Skandinaaviassa, josta se pian levisi meidän- 
kin maamme lounais-osiin. Sitä aikakautta, joka nyt seuraa, kut- 
sutaan muinaistieteessä raurakaudeksi Tämän ajanjakson ovat tut- 
kijat jakaneet kahteen osaan, nimittäin aikaisempaan eli varhem- 

paan ja myöhempään rautakauteen. Edellinen käsittää ensimäiset 
vuosisadat j. Kr. s. ja on laskettu loppuvan vuoden 700 paikoilla. 
Tähän aikaan asui Suomen rantamailla ja yleensä sen läntisissä 
osissa, luultavasti Oulun seuduilta alkaen Wirolahdelle saakka, 
samaa kansaa, kuin Ruotsissa. Tästä ruotsalaisesta eli gootilai- 
sesta asutuksesta, joka on pidettävä kivi- ja pronssikaudella täällä 
tavattavan ruotsalaisen viljelyksen jatkona, on Suomessa paljon 
muistoja, varsinkin kiinteitä muinaisjäännöksiä. Myöskin irtanaisia 
löytöjä on tavattu koko joukko. Oulun kihlakunnasta ei kummin- 
kaan tältäkään aikakaudelta ole mitään muinaislöytöjä tallessa. 
Kiinteät muinaisjäännökset näyttävät kumminkin osottavan, mikäli 
niiden ulkomuodosta voidaan päättää, että täälläkin on kerran ollut 
gootilainen asutus. Muuallakin näillä seuduin, esim. Rovaniemellä, 
on huomattu tämän asutuksen jälkiä. Koska siis on todennäköistä, 
että tutkimus-alammekin on ainakin osaksi muinoin ollut tämän 
viljelyksen oma, liitämme tähän muutamia kuvia Suomessa löyde- 
tyistä varhemman rautakauden esineistä (Kuvat 43—56). 

Myöhempi rautakausi on se ajanjakso, jona meidän pakanal- 
listen esi-isäimme elämä Suomen niemellä alkaa. Tiede ei ole vielä 
voinut täydellisesti selittää, mitenkä asutuksen muutos Suomessa 
tapahtui, eikä olla aivan selvillä siitäkään, milloinka idästä tullut 
suomalainen kansallisuus täällä tuli vallitsevaksi. Molempain rauta 
kausien rajana on kumminkin pidetty vuotta 700, jotenka ne maamme 
muinaislöydöt, jotka on voitu todistaa olevan mainittua vuotta myö- 
hemmiltä ajoilta, ovat tämän ajanmääräyksen mukaan useimmissa 
tapauksissa meidän esi-isäimme jättämiä. — Muutamia Oulun kihla- 
kunnassa löydettyjä tämän aikakauden löytöjä säilytetään yliopiston 
museissa, Niitä on kaksi Kuusamosta löydettyä soikeata prons- 
sista kupurasolkea (kuvat 57 ja 58), jotka muotonsa puolesta ovat 
skandinaavilaisia. Samoin on Kuusamosta saatu talteen kolme pit- 
kää kappaletta latuskaista kolmiopiirroksilla koristettua ja särmäi- 
sillä neliskanttisilla päätenapeilla varustettua pronssista kaularen- 
gasta (kuva 59), jotka muodoltansa ovat ainoat laatuansa tähän 
saakka tunnetuista myöhemmän rautakauden kaularenkaista. Kaikki 
nämät esineet on löydetty halmemaata kyntäessä Suo/ijärven ran- 
nalta ja museiin on ne toimittanut v. 1868 vuorikonduktööri H. J. 
Holmberg. Muita tietoja löytöpaikasta ei ole saatu (Aspelinin 
luettelo, Nro 698). 

Tältä aikakaudelta on myöskin eräs Utajärvellä löydetty per- 

malainen hopeainen kaularengas (kuva 60), joka nähtävästi löydet- 
täessä on ollut spiraalikierteisen rannerenkaan muodossa (Vrt. kuva 
61). Renkaan muodostava hopeatanko on koristettu spiraalin muo- 
dossa kiertelevillä viivakoristuksilla, Keskipaikka on kumminkin 
sileä. Toinen pää on varustettu särmäisellä, nelisnurkkaisella na- 
pilla, toisessa päässä on sitä vastaava koukku. Rengas on löy- 
detty v. 1825 Niskakoskessa olevaa Koveron korvaa kaivettaessa 
ja sen on yliopistolle lahjoittanut v. 1856 valtioneuvos N. Norden- 
skiöld (Aspelin'in luettelo, N:o 150)). 

Pakanuuden-aikaista muotoa on myöskin kaksi rautakirvestä, 
joista toinen on löydetty Utajärven sydänmaalla olevasta Lammin- 
vaarasta (kuva 83). Tässä kirveessä on kumminkin jo kahden puo- 
len vähän ,pakkoja", jotka todistavat myöhempää aikaa. Toinen 
on löydetty Muhoksella Oulujoesta Lofe/an mökin kohdalta ja 
on tavallista Suomessa tavattua myöhemmän rautakauden muotoa 
(kuva 84). 

Oulun suomal. lysein kokoelmista on saatu eräs tämän-ai- 
kuinen kaarevilla viivakoristuksilla varustettu, pronssinen hevosen- 
kengän muotoinen solki (kuva 62). Sen löytöpaikkaa ei tiedetä. 
Samasta paikasta on viime syksynä lähetetty yliopiston kokoelmiin 
eräs keskiterältä katkennut kaksiteräinen miekka (kuva 78), joka 
eheänä säilyneestä kädensijasta päättäen on pakanuuden ja kristin- 
uskon väliajoilta. Sen löytöpaikasta ei ole varmoja tietoja. Mat- 
koillani kuulin, että Pudasjärvellä Tijoessa olevasta Kurjenkoskesta 
oli löydetty eräs katkennut miekka, joka sitten mainitun lysein 
kokoelmiin lähetettiin. Toisen ilmoituksen mukaan on ,muinais- 
kalujen kokoelmaan Oulun suom. lyseoon" lähetetty eräs Pudasjär- 
vellä Järven pohjasta" löydetty miekka*). Kun ei lyseiin muita 
miekkoja ole tullut, niin luultavasti juuri tätä tarkoitetaan. 

Paitse edellä lueteltuja pakanuuden-aikuisia löytöjä, on Oulun 
kihlakunnasta saatu talteen koko joukko esineitä myöhemmiltä 
ajoilta. Ne talletetaan osaksi Muinaismuisto-yhdistyksen osaksi 
yliopiston kokoelmissa. 


1) J. R. Aspelin, Suomalais-ugrilaisen Muinaistutkinnon alkeita, s. 254 
2) Kaiku, 1880. N:o 12. 

II. Kiinteitä muinaisjäännöksiä. 


Tällä nimellä luetellaan ensin maanpinnalle läjätyt kivikasat 
pitäjittäin siinä järjestyksessä, kuin ne tutkimus-alallamme tava- 
taan. Luonnollisinta ja asiallisinta olisi asettaa kiinteätkin mui- 
naisjäännökset aikakaudelliseen järjestykseen, niin että vanhimman 
viljelyksen muistot aloittaisivat rivin, jossa sitten myöhempien ai- 
kojen tuotteet kukin vuorollansa saisivat sijansa. Mutta sellaiseen 
työhön ryhtyessänsä, saa taitavinkin tutkija panna kaiken kykynsä, 
kaiken tarkkuutensa liikkeelle ja tuskinpa hän sittenkään uskaltaa 
muinaisjäännöksen ulkomuodosta, joka useinkin on vuosituhansien 
ajat saanut olla kaikenlaisen muutoksen ja hävityksen alaisena, 
varmaan päättää, mihinkä ajanjaksoon hänen tarkastettavanansa 
oleva muistomerkki kuuluu. Tavallisesti tulee tutkijan avuksi joku 
löydetty esine, jota vertaamalla muualla tavattuihin samanlaisiin 
ja huomioonsa ottamalla kaikki vähäisetkin yksityiskohdat hän voipi 
mykässä kivirauniossa nähdä todistuksia niiltä ajoilta, joita on eletty 
vuosituhansia ennen meidän päiviämme. Tämän kirjoittaja ei ole 
vielä ehtinyt käyttää hyväksensä niitäkään hedelmiä, jotka meidän 
maassamme äsken henkihin herännyt muinaistieteellinen harrastus 
on synnyttänyt, eikä ole siitä syystä uskaltanut ryhtyäkään tähän 
vaikeaan aikakaudelliseen järjestämistyöhön. Tarkoitus onkin vaan 
saattaa taitavampien tietoon ne paikat, jotka kaukaisessa Pohjo- 
lassa kaipaavat tutkimuksen valoa. 


a) Yksityisiä kiviraunioita. 
Kuusamo. 


Kuusamon kirkon eteläpuolella lähellä Taivalkosken rajaa 
olevan Irnijärven rannalla on lähellä Irninniemen taloa eräs van- 
hankansan tekemä raunio. Siihen on kumminkin myöhemmin 
koottu kiviä muualta, niin että raunion alkuperäinen muoto ei ole 
enää nähtävänä. Kivet näyttävät palaneilta. Raunio on nähtävästi 
alkujaan ollut asemaltaan ympyrän muotoinen. Sen läpimitta on 
yksi syli, korkeus runsaasti puoli kyynärää. 

Isokero nimisen järven rannalla on kapea niemeke, Mursun- 
niemi. Tällä niemellä kerrotaan Lappalaisten asuneen. Paikalla 

on ollut ennen yksi kiviraunio, ,niinkuin uunin kiuas", vaan sekin 
on myöhemmin hajoitettu. 

Kuusamojärven rannalla olevalla Tei/iniemellä") lähellä Raa- 
tesalmen taloa on kivikasoja, joita kansa kutsuu ,lapinraunioiksi”. 
Mitä sanottiin olevan vaan kaksi, mutta niemellä kävellessämme?), 
huomasimme, että niitä on ainakin neljä. Kaksi taloa lähimpänä 
olevaa on aivan likekkätä, niin että ne ensi silmäyksellä näyttävät 
muodostavan ainoastaan yhden raunion. Mistä on nimittäin kiviä 
vyörynyt, niin että välissä oleva kapea ala on tukkeutunut, jo- 
tenka ne näyttävät yhtyvän. Välissä on kumminkin paljoa vä- 
hemmän kiviä, kuin itse raunioissa. Kasat on koottu jokseenkin 
pienistä kivistä; niiden korkeus on n. 3 korttelia. Kivet, varsinkin 
alimmaiset, ovat nokisia, ja palanutta multaa on niiden alla. Al- 
kujaan ovat rauniot nähtävästi olleet pyöreitä; niiden alkuperäistä 
muotoa ei kumminkaan vyörymisen tähden enää voi tarkoin mää- 
rätä. Läpimitta on n. 4 kyynärää. Vähän matkan päässä näistä 
on kaksi muuta rauniota. Ne on koottu isommista kivistä. Muu- 
ten ovat ne jokseenkin samanlaiset, kuin ensin kerrotut; kum- 
minkin paljoa enemmän maatuneet. Isomman läpimitta on n. 5, 
pienemmän n. 2% kyynärää. Niemeltä on löydetty eräs hukkaan 
joutunut kiviase (Kts. s. 9). 

Samanlaisia ,kiukaita* kerrottiin olevan kaksi Teiliniemen 
kohdalla olevassa Raafesaaressa, joka on n. % virstan päässä 
mantereesta. Kävin niitäkin tarkastamassa. Toista en löytänyt, 
mutta toinen oli samaa latua, kuin äsken kerrotut. Sen läpimitta 
on n. 3 kyynärää”). 


1) Niemi on saanut nimensä siitä, että se on ollut ennen mestaus- 
paikkana. 

2) Kuusamossa ja Pudasjärvellä liikkuessani, seurasi minua maisteri J. J. 
Karvonen. 

3) Kuusamojärven ja Välijärven yhdistää toisiinsa Virransalmi. Tä- 
män salmen etelärannalla aivan likellä rantaa on kaksi ,Lappalaisen kiuasta”. 
Toinen näytti todellakin olleen aivan täydellinen kiuas, samaa laatua, kuin 
meidän aikuiset. Nyt oli sen päällys pudonnut sisään. Laitakivet olivat vielä 
aivan eheät, riviin ladotut. Perän puolelta oli kiuas hiukan pyöreä. Pesän 
pituus on ollut n. 1% kyynärää, leveys n. 3 korttelia. Koko raunion pituus 
on n. 3, leveys n. 2 kyynärää. Korkeus on nyt ainoastaan puoli kyynärää, 
vaan alkujaan on raunio tietysti ollut korkeampi. Kivet ovat nokisia, ja poh- 
jakivien alla näyttää olevan paksulta tuhkaa. — Noin puolenkymmenen sylen 
päässä tästä on toinen pienempi kiviläjä. Siinä on muutamia kiviä, n. kym- 

Kirpistöjärven keskellä lähellä Heikkilän taloa, kumminkin 
vähän eteläpuolella, on pitkä 7terimiemi niminen niemeke, jossa 
kansa kertoo Lappalaisten asuneen. Mainitulla niemellä on 12 
kivirauniota. Useat ovat jokseenkin hyvin säilyneet. Alkujaan 
näyttävät ne olleen nelisnurkkaisia, n. 4 kyynärää pitkät, 3 k. 
leveät, 2 k. korkeat. Kivet ovat erisuuria, alimmaiset jokseenkin 
isoja. Tulen jälkiä ei näkynyt muissa, kuin yhdessä, joka on vä- 
hän ulohtaampana muista raunioista, ja on ehkä aikoinansa ollut 
muotonsakin puolesta erilainen. Useimmat rauniot ovat niemen 
eteläisellä rinteellä jokseenkin yhdessä rypäässä. Viisi näistä on 
nelisnurkkaista, jotakuinkin hyvin säilynyttä; 5 taas enemmän tai 
vähemmän purkaumitta. Nykyisessä muodossaan ovat viimeksi mai- 
nitut asemaltaan paremmin pyöreähköjä, kuin nelisnurkkaisia. Nii- 
den muotoa ei voi nyt enää tarkoin määrätä, sillä kiviä on hajoit- 
taessa syydetty sinne tänne. Kentiesi ovat nämätkin rauniot alku- 
jansa olleet nelisnurkkaisia; ainakin näyttää niissä olevan yhtä pal- 
jon kiviä, ja saman verran ovat ne maatuneetkin, kuin nelisnurk- 
kaiset. Ylimpänä kankaalla on eräs raunio, jonka muoto on nyky- 
jään muista eroava. Se on purkaunut, niin että se alaltaan on jok- 
seenkin laaja; alkujaankin on se ollut luultavasti muita isompi, 
sillä siinä on kiviä enemmältä. Tässä rauniossa näkyy tulen jälkiä. 
— Niemen pohjoisrinteellä n. 400 sylen päässä näistä raunioista on 
vanha huoneensija. Nyt siinä ei näy muuta, kuin muutamia laho- 
neita hirrenpirstaleita, nekin sammalen peittämät, mutta vanhat 
miehet sanoivat muistavansa, kun mainitulla paikalla aivan selvästi 
eroitti huoneenkehdon. Noin 40 sylen päässä huoneensijalta poh- 
joista kohti on vielä yksi raunio, nelisnurkkainen ja muutenkin 
samanlainen, kuin niemen toisella puolella olevat paremmin säi- 
lyneet. Rauniosta on n. 70 syltä järven rantaan. Niemi on al- 
haisenlaista kangasmaata ja vahva metsä on jo ehtinyt kasvaa 
tämän muinaisen asuntopaikan sijalle. Rauniot ovat hyvin maa- 
tuneet, muutamat jo melkein tykkänään turpeen ja sammalen peit- 
tämät. 

Tavajarven keskellä olevassa A4ufiosaaressa kerrotaan Lap- 


menkunta yhdessä läjässä; niiden järjestyksestä ei saa paljon mitään selvää. 
Yleensä ovat kivet isompia, kuin edellisessä, ja ne näyttävät palaneilta. Luul- 
tavasti ovat nämät kivikasat myöhemmiltä ajoilta, vaikka kansa niitä arvelee 
Lappalaisten aikuisiksi. Uuden ajan väre on mielestäni varsinkin ensin ker- 
rotussa kiukaassa, joka muotonsa puolesta ei eroa paljon nykyaikuisista. 

palaisten asuneen. Saaren eteläpuolella vastapäätä Wainion taloa 
on n. 58 syltä pitkä, 20 syltä leveä sileäksi raivattu kenttä, jota 
kansa kutsuu Lappalaisen kentäksi". Tällä kentällä on yhteensä 
neljä isompaa rauniota. Kahdessa, jotka sijaitsevat kentän kum- 
massakin päässä, voi selvästi huomata tulen jälkiä. Kivet ovat 
nimittäin palaneet niin hapraiksi, että ne maahan paiskatessa mu- 
renevat hienoiksi. Raunioiden korkeus on n. 1% kyynärää. Nii- 
den muodosta ei pääse järkeensä, sillä paikalle on myöhemmin 
yritetty tekemään taloa, jotenka kiviä on liikuteltu. Jokseenkin 
isoja ovat ne alkujaan olleet, sillä kiviä näyttää olevan runsaasti. 
Kolme muuta kivikasaa löytyy, vaan ne on koottu pienemmistä ki- 
vistä, ja niiden muotokin näyttää olevan aivan satunnainen. Tulen 
jälkiä niissä ei näy. Kentiesi ovat nämät rauniot syntyneet siten, 
että kenttää raivatessa kiviä on kannettu läjiin. Erittäin vanhalta 
ei paikka yleensä näytäkään. Mahdollista on, että saaressa on 
ollut seudun nykyisen väestön vanha asentopaikka. Siihen näyttää 
paikan nimikin Autiosaari viittaavan"). 

Watajärven etelärannalla olevassa Huutoniemessä on myöskin 
ylapinraunioita*. Niitä on pitkin nientä vähän kaarevassa rivissä. 
Kuusi on vielä niin hyvin säilynyttä, että niiden muodon voi jo- 
tenkuten saada selville. Nämätkin ovat hyvin maatuneet, jotta 
ainoastaan päällimmäiset kivet ovat enää näkyvissä. Raunioiden 
ympärystää kaivamalla näkee kumminkin, että ne ovat olleet ne- 
lisnurkkaisia, melkein suorakaiteen muotoisia, n. 3 kyynärää pit- 
kät, 2 k. leveät. Kolmea tarkastin ja niiden kivikerros näytti 
olevan yhtä kyynärää paksu. Hiiliä näkyi pohjimmaisten kivien 
ympärillä kaikissa raunioissa, ja muutamat kivet olivat niin pala- 
neet, että ne hajosivat liikutellessa. Rauniot ovat jokseenkin li- 
kellä toisiansa; niiden väliä on noin puolikymmentä syltä. — Paitse 
mainittuja raunioita oli niemellä siellä täällä kiviladelmia ja yksi- 
näisiä liikutettuja kiviä, joista ei enää saa juuri mitään selkoa. 
Kentiesi ovat nekin aikoinansa olleet täydellisiä raunioita, vaan 
sitten aikojen kuluessa hajoilleet. Hajoamiseen on tietysti vaikut- 
tanut sekin, että tulvavesi toisinaan sanottiin peittävän niemen. 

Kitkajärven etelärannalla on Korkeaniemi niminen niemeke, 


1) Saaressa kerrotaan asuneen Nikunas-Lauri niminen Lappalainen. 
Asukkaita oli siihen aikaan niin harvassa, että lähimmäinen naapuri asui Tor- 
nion seuduilla. Siitä huolimatta hätäili Torniolainen, että ,Nikunas-Lauri Ta- 
vajärvi tukkeupi hänen hankkasmailleen (halmemaille)*. 

jolla on muutamia raunioita. Niemen etelälaiteella Autiolahden 
pohjoisrannalla on yksi raunio, n. o kyynärää pitkä, 2 k. leveä 
ja lähes kyynärää korkea. Muodoltaan näyttää se olevan melkein 
nelisnurkkainen. Kansa tiesi, että mainitulla paikalla on ollut 
ennen ,Lappalaisen paja*. Kerrottiin myöskin, että paikalta oli 
joskus löydetty raudan kuonaa. — Saman niemen vastaisella lai- 
dalla, n. puolen virstan matka tästä kiviläjästä, on kaksi isompaa 
rauniota, n. 5 sylen päässä toisistansa. Toisen pituus on n. 4, 
leveys 3 ja korkeus yksi kyynärä. Raunion ympärillä näkyy hyvin 
epäselviä jälkiä huoneenkehästä. Matala multapenger näyttää ni- 
mittäin muodostavan jonkunlaisen seinän perustuksen, jonka nurk- 
kaan raunio jääpi. Huone on ollut jokseenkin iso, n. kolmisylinen 
kanttiinsa, nelisnurkkainen. Toinen raunio on myöskin nelisnurk- 
kainen, ei kuitenkaan säännöllinen; kolmelta sivulta on se n. 3 
kyynärää laaja, neljäs sivu on vähän pitempi. Raunio on matalan- 
puoleinen, n. 3 korttelia korkea. Kivet ovat hyvin hapraiksi pa- 
laneet, ja kaikki kolme rauniota ovat suuressa määrässä maa- 
tuneet!). 

Akonsalmen talon paikoilla ovat myöskin kertomuksen mu- 
kaan Lappalaiset asuneet. Talon vainiolla on ollut useampia pie- 
nenpuoleisia kiviraunioita ,niinkuin muurin sijoja". Niitä sanottiin 
olleen kymmenkunta, mutta peltoa tehdessä oli ne hävitetty, josta 
syystä niitä ei enää ole nähtävissä. Erään semmoisen raunion eli 
ykiukaan* vierestä oli peltoa muokatessa tullut esiin iso läjä mä- 
dänneitä ,ahvenen harjasruotoja". Saman talon seuduilta on löy- 
detty ,kymmeniä sileitä kiviaseita"%, vaan useimmat niistä ovat 
joutuneet hukkaan, ,kun ei niitä miksikään tietty". Viisi kiviasetta 
on saatu korjuusen tästä talosta (kts. s. 8 ja 9) 2). 

Posiojärven eteläpäässä olevassa Kämäräisen talossa on myös- 
kin puheitten mukaan ollut Lappalaisten asuntopaikka. Talon tiluk- 
silla oli ollut useampia ,kiukaita", jotka peltoa muokatessa oli hävi- 


1) Nämät rauniot näyttävät olevan jäännöksiä samanlaisista asunnoista, 
joita hra Appelgren on kuvannut niinellä ,Suomalaisten huoneensiat* (Muinais- 
jäännöksiä ja Tarinoita Kemin kihlak. itäisissä osissa, s. 72—4). 

2) Ylikitkajärvessä vähän matkan päässä Akonsalmen talosta olevan Po- 
rosaaren etelälaidalla on Kenttäniemi. Siinä kerrotaan olleen ennen ,Lappa- 
laisten kirkko". Nykyjään ei tästä ,kirkosta* näy minkäänlaista merkkiä. 
Niemen ja mantereen välissä oleva Ke/losalmi on saanut nimensä siitä, että 
Lappalaisten kerrotaan upottaneen siihen kirkkonsa kellon. 

tetty. Paikalta on saatu talteen eräs kiviase (kts. s. 9). Saman 
talon seuduilta oli löydetty pari rautaista ,Lapin kirvestä", mutta 
ne olivat saaneet hukkaan. 


Taivalkoski. 


Kun Taivalkosken seurakunnan Jokijärvelle tehtiin Leväsen 
taloa, oli paikalla eräs raunio, muodoltaan sekin ,niinkuin uunin 
kiuas". Kivet olivat palaneita. Samasta paikasta löydettiin kaksi 
kiviasetta (Vrt. s. 10). 

Noin virstan matka Taivalkosken kirkolta etelää kohti on Ti- 
joen pohjoispuolella olevalla Pesiönvaaralla )Japinraunioita". Rauniot, 
joita on yhteensä viisi, sijaitsevat Pesiönlammen ja erään toisen 
metsälammen välisellä kapealla korkeanlaisella kunnaalla. Ne ovat 
jo osaksi hävitetyt, ja niiden alkuperäinen muoto on siten paljon 
turmeltunut. Alkujaan näyttävät rauniot olleen pyöreitä. Niiden 
läpimitta on n. 1% syltä, nykyinen korkeus n. % kyynärää. 
Kahden keskustassa ei ole kiviä, vaan sen sijaan hiilen- ja tuh- 
kansekaista multaa, sen ympärillä on kivikehä ja raunion ulko- 
laidalla vähän multapengertä. Muiden keskustakin on kivillä täy- 
tetty. Kivet niissäkin ovat osaksi palaneita, ja hiiliä näkyy maan- 
pinnalla. Yhtä rauniota kaivoin vähän syvemmältä, vaan alla oleva 
maa näytti aivan liikuttamattomalta'). 


Pudasjärvi. 


Tijoen pohjoispuolella vastapäätä Parkkilan taloa lähellä ran- 
taa olevan Joentauskankaan päässä on kymmenkunta nelisnurk- 
kaista, pienenpuoleisista kivistä ladottua rauniota, joita kansa kut- 
suu ,Lappalaisten haudoiksi*. Rauniot ovat kooltansa vaihtelevia 
ja näyttävät kaikki vähän kaitenevan yläpäästä. Isommat ovat n. 
4 kyynärää pitkät, 2 k. leveät ja noin kyynärää korkeat, toiset 
ovat vähän pienempiä. Useimpia on enemmän tai vähemmän ha- 
joitettu. Kivien alla näkyy vähän hiilensekaista multaa. Rauniot 
ovat jokseenkin likellä toisiansa. Lähellä olevan suon laidassa on 


1) Kansantaru kertoo, että tässä vaarassa on ennen asunut Possu ni- 
minen Lappalainen. Vaaraakin on tämän johdosta ennen kutsuttu Possun- 
vaaraksi, josta sitten paikan nykyinen nimi Pesiönvaara on puheitten mukaan 
muodostunut. 

eräs kuoppa, jonka sisällä näkyy vähän nykyajan kaivonkehtoa 
muistuttavia puuseinämiä. Tämän kuopan arvelee kansa olevan 
saman-aikuisen, kuin itse rauniotkin. Kankaalta on löydetty oiko- 
kirves ja eräs toinen kiviase, joka on saanut liukkaan (Vrt. sivut 
11 ja 12). Paitse mainittuja oli samasta paikasta löydetty ,suuren 
korvarenkaan tapainen vaskinen" esine (ehkä rannerengas?). Vii- 
meksi mainittu löytö on myöskin joutunut tietämättömiin. 


Tannilan kylässä on Siuruanjoen eteläpuolella melkein Tan- 
nilan talon kohdalla Mazkavaara niminen kangas. Tällä kankaalla 
sanoo Calamnius olevan kiinteitä muinaisjäännöksiä. Tannilan ky- 
läläiset eivät kumminkaan niistä mitään tienneet, vaikka Matka- 
vaara on aivan lähellä kylää. Mainitun kirjailijan sanojen mukaan 
ovat Matkavaaralla enimmät (rauniot) melkeen aivan neliöllisiä 
eli kvadratin muotoisia. Ne ovat samaten kuin ympyrätkin (rau- 
niot) tehdyt kokoon-laadituista kivistä, yhden kerroksen korkei- 
siksi, mutta ovat tavallisesti suuremmat kuin ympyrät. Näiden 
sisällä tavataan välistä toinen pienempi nelikulma, joka luultavasti 
on takkana ollut. Samalla Matkavaaralla näytettiin myös yksityi- 
nen kivistä laadittu nelikulmainen pyykki, kahden kyynärän kor- 
keinen, jota muka suuri-arvoiseksi arveltiin. Vaan uuden ajan 
väre vivahti rakennuksesta, ja nähtävästi se ei ole tätä vuosisataa 
vanhempi. Melkeen yhdenlaisen, ehkä pienemmän, sanottiin Por- 
tinkankaallakin') löytyvän, mikä kivikumpu siis ei sekään vanha 
ole. — Matkavaaralla, lisää hän, on suurin Lapin-raunio, mitä 
nähnyt olen. Se on poikkimitaten kaksi syltä leveä, ehkeivät ta- 
valliset juuri yli yhden syllän ole). — Kuten jo mainitsin, eivät 
seudun asukkaat tienneet näistä muinaisjäännöksistä mitään ja siitä 
syystä jäivät ne minulta näkemättä. Jo Calamniuksen tarkastaessa 
olivat nämät muinaisjäännökset ainoastaan yhtä kivikerrosta kor- 
keat; kun siitä ajasta on jo kulunut kolmattakymmentä vuotta, 
ovat rauniot ehkä niin maatuneet, etti niitä enää voi huomata. 

Tannilan kylästä n. 2 neljänneksen päässä luodetta kohti on 


1) Tätä kangasta ei tunnettu ensinkään. Korttikangas löytyy, jonka 
muinaisjäännöksistä puhutaan sivulla 54. 


2) Suomi, Toinen jakso, VII. s. 213. 

Hirvasselällä laajan kartanonmaan kokoinen paljas kivirakka, jossa 
kansa kertoo Jättiläisten asuneen. Paikka on tosin jokseenkin 
omituinen, mutta lienee kumminkin luontainen. Koko rakan pinta 
on nimittäin aaltoileva. Isommat kivet ovat pitkin rakkaa juok- 
sevissa korkeammissa läjissä, joita on useampia yhdessä rivissä; 
niiden välissä olevissa lanttopaikoissa on ainoastaan pientä kiveä. 
Luultavasti on kangas joskus mailmassa ollut veden-alainen, ja 
silloin ovat nähtävästi aallot antaneet paikalle sen nykyisen omi- 
tuisen muodon. Rakan koillislaidassa on isonlainen korkeampi 
kivikasa, joka näyttää läjätyltä. Se on soikea kiviraunio, n. 9 
syltä pitkä, lähes 4 syltä leveä, noin syltä korkea. Se on vähän 
erillään muusta rakasta ja sen pääsuunta on luoteesta kaakkoon. 
Raunion harjalla kaakkoispään puolessa on soikea matalanpuoleinen 
kivikuoppa, n. 2 syltä pitkä, yhtä syltä leveä. Kentiesi on tä- 
mäkin raunio luontainen; olen sen kumminkin maininnut, kun se 
ainakin pintapuolisesta tarkastuksesta päättäen mahdollisesti voi 
olla joku muinais-ajan hautakumpu. — Itse rakka on ihan paljas, 
mutta sen ympärillä kasvaa joka suunnalla hyvin tiheä vesakko. 
Siuruanjoen ja Olhavanjoen välisellä sydänmaalla n. 3 nel- 
jänneksen matka Siuruan talosta luodetta kohti on Hangaslammen 
eteläpuolella korkeanlainen kivikko harju Hangaslammenkangas. 
Tällä kankaalla tavataan useampia muinaisen asutuksen jälkiä. 
Tärkein niistä on eräs soikea kivirova, n. 4 syltä pitkä, runsaasti 
3 syltä leveä, lähes 2 kyynärää korkea. Raunioon on tehty kuoppa, 
ei kumminkaan aivan keskelle, vaan vähän toiseen laitaan. Kuoppa 
on kaivettu kankaan pintaan saakka ja on suusta runsaasti 2 kyy- 
närää leveä, kapenee vähän pohjempana. Kivet eivät ole erittäin 
isoja. Kaksi muuta rauniota ovat hiukan pienemmät, n. 2 syltä 
ristiinsä laajat. Näidenkin molempain huippuun on kaivettu kuoppa. 
Toiseen on kuoppa tehty niin syväksi, että se ulottuu kankaan 
kivirakan alapuolelle, kuopan ympärillä on sitten jokseenkin kor- 
kea paltto. Toisessa ei kuoppa näytä ulottuvan kankaan kivi- 
rakkaa syvemmälle. Lähellä tätä rauniota on isompi kankaasen 
kaivettu hauta, n. 3 syltä pitkä, toista syltä leveä, n.1% kyy- 
närää syvä. Kuoppa on syvempi päistä, kuin keskipaikalta, jo- 
honka on jäänyt n. 2 kyynärän levyinen kivikerros muodostamaan 
ikäänkuin jonkunlaista väliseinää. Kivikerros on niin korkea, että 
ylimmäiset kivet ovat melkein maanpinnan tasalla. Kuopan ym- 
pärillä on vähän palttoa muodostavaa pengertä. Kivet ovat yleensä 

pienenpuoleisia. Ulohtaampana samalla kankaalla näin vielä kaksi 
pienempää kivihautamaa. Ne olivat likellä toisiansa ja niitä ym- 
päröivä penger oli jokseenkin korkea. 

Kun Hangaslammenkankaalta kuljetaan noin peninkuorman 
matka pohjoista kohti, saavutaan Konftikankaalle, jossa on useita 
vanhankansan muistoja. Tämän kankaan muinaisjäännöksiä on jo 
ennen tarkastanut ja kaivattanut hra Calamnius. Kun minun pai- 
kalla tekemät huomioni jossain määrin eroavat mainitun tutkijan 
havainnoista, lainaan tähän hänen matkakertomuksestansa näitä 
muinaisjäännöksiä koskevan osan: 

yMerkillisimpiä tämän paikkakunnan muistomerkkejä ovat 
kivikummut Konfttikankaalla Tannilan kylässä, seitsemän neljän- 
neksen päässä soiden ja rämeiden takana Siurua-joesta, ja melkein 
saman verran päässä meren rannasta. Avaroista rämeistä kohoaapi 
täällä vähitellen korkeneva kangas, kantaen niskoillansa korkean- 
laisen, puoli-pyörän muotoisen kivirakan, josta rakasta sitten kum- 
mut kohoavat. Näitä kumpuja, joita kansa kutsuu Jättiläisten 
haudoiksi", on täällä neljättä kymmentä. Ne ovat hyvin selviä, 
ehkeivät kaikki ole yhdenkokoiset, vaan vaihtelevaiset sekä laa- 
juutensa että korkeutensa puolesta. Hauta-rakennusta ei vaivaa 
hiekka, niinkuin useimmiten muualla asian laita on, vaan kivien 
välit ovat tyhjät ja puhtaat, niin että vallan selvään näkee, että 
kivet ovat ihmisten kokoon-laatimat". 

y Yhden näitä kumpuja olen syllän avaraan poikkimittaukseen 
avauttanut. Kun oli purettu itse kumpu, joka oli suuremmista 
kivistä, — ei mikään kuitenkaan sen suurempi, kuin että yksi 
mies sen helposti liikutti — ja päästy kivirakan pinnan tasalle, 
niin alkoi kerros pienempää kivi-lajia. Nämä pikku-kivet suure- 
nivat kuitenkin suurenemistaan mitä syvemmälle päästiin, ja muut- 
tuivat viimein sen kokoisiksi, että meidän täytyi kolmen miehen 
yhdistyneillä voimilla niitä haudasta nostaa. Me olimme jo syllän 
syvyydelle päässeet, emmekä vielä olleet haudan pohjaa saavutta- 
neet. Arvataankin tämmöisten haudain pitävän 3:n, 5:n jopa 7:nkin 
syllän syvyyden. Kivien vastus kasvoi vähitellen yli voimiamme. 
Mutta kun hankalan matkan tähden emme voineet mukaamme 
vetää tämän, miltei arvaamattomankin, esteen poistamiseksi riit- 
täviä rauta-aseita, niin täytyi meidän, pohjaa saavuttamatta, py- 
rinnöstämme luopua. Haudassa löytyi tiheään höme-lönttejä, ja 
hämähäkit näkyi siellä hyvin menestyvän. Alimmalta löytyi kerros 

punamultaa, melkeen kuin poltetusta tiilistä, mistä mullasta vähän 
otettiin ja pantiin tallelle. Muutoin on näillä haudoilla heille 
hyvin sopiva tila tässä erämaassa. Mailman metelisyys ei ainakaan 
kuolleita täällä vaivaa. Kivi-rakan kukkulalta seutua katsellen, 
näkee selvästi, että tämä kadonneen suvun hautausmaa on ennen 
muinoin meren saarena ollut). 

Tällaisen kertomuksen on Calamnius antanut Konttikankaan 
muinaisjäännöksistä. Hän nimittää niitä ,kivikummuiksi*, vaan 
minun käsitykseni mukaan ne eivät ansaitse sitä nimeä, lukuun- 
ottamatta neljää tahi viittä rauniota. Mainitun kankaan koillis- 
rinteellä on korkeanlainen kaareva kivirakka, ja siinä 5 rauniota 
sekä 28 kooltansa vaihtelevaa kivikuoppaa. Rauniohaudat eli kum- 
mut kohoavat tietysti aina enemmän tai vähemmän maanpinnasta 
ylöspäin, ja sellaisia muinaisjäännöksiä toivoin minäkin edellisen 
tutkijan kertomuksen johdosta täällä tapaavani. Kun toivossani 
petyin, arvelin jo oppaalleni, ettemme olleet löytäneetkään sitä 
paikkaa, jonka Calamnius oli tutkinut. Oppaani, näillä seuduin 
ikänsä ollut mies, vakuutti kumminkin, että tätä paikkaa oli 
aina sanottu Jättiläisten asentopaikaksi ja ettei hänen tietääkseen 
tämän kankaan muilla selänteillä ole näinkään merkillistä paikkaa. 
Kun paitse sitä näitä muinaisjäännöksiä oli yhtä paljon (neljättä- 
kymmentä), kuin Calamniuksen mainitsemia, täytyi minun uskoa, 
että juuri tätä paikkaa oli mainittu tutkijakin tarkastanut. Ai- 
noastaan viittä muinaisjäännöstä voipi nimittää kummuksi, vaan 
nekin ovat semmoisiksi jokseenkin vähäpätöisiä. Suurin on n. 3 
syltä läpimitaten laaja, noin kyynärää korkea. Muut ovat pie- 
nempiä ja matalampia. Kaikissa on ylin osa eli laki tuntuvasti lantolla 
ja pienemmissä on kuoppa koko muinaisjäännöksen pääosa; sen 
ympärillä on vähän vallintapaista palttoa. Mitä toisiin ,kumpui- 
hin* tulee, niin minun käsitykseni mukaan ne eivät ole muuta, 
kuin kivirakkaan kaivettuja kuoppia, joidenka ympärillä on enem- 
män tai vähemmän pengertä. Se on syntynyt nähtävästi niistä 
kivistä, jotka kuoppaa kaivettaessa on maanpinnalle nostettu. Kuo- 
patkin ovat yleensä pienempiä, kuin muualla näkemäni samanlai- 
set, joista kerron toisessa kohti. Eräs näitä hautamia oli muita 
isompi ja vereksemmän näköinen. Se oli ehkä se, jota Calam- 
nius sanoo kaivattaneensa. 


1) Suomi, Toinen jakso, VII. s. 214—15. 

Samanlaisia kivirakkaan kaivettuja kuoppia näin puolikym- 
mentä eräällä saman kankaan toisella harjanteella. Paitse niitä 
oli mainitulla harjulla pari kolme matalata, 2:n tahi 3:n kiviker- 
roksen korkuista kiviladelmaa. Ne olivat melkein nelisnurkkaisia, 
n. 1% syltä kanttiinsa laajat. 

Sonninlinkalla, n. 2 neljänneksen päässä Kuivaniemen kir- 
kolta itää kohti, sanottiin Saukkosuon laidassa olevan yhtäsuoraa 
juokseva, n. 3 sylen levyinen pitkänlainen kivivalli. Kävin kan- 
gasta tarkastamassa, mutta oppaani ei valliin pohjastunut. Kangas 
on luonnostaan hyvin isokivistä louheikkoa; paikoin kumminkin 
näkyy pienempiäkin kiviä. Erästä semmoista kiviryvästä näytti 
minulle kumppalini, kertoen, että hänen ennen näkemänsä ,valli* oli 
aivan samalla tavalla muodostettu. Kun tämä kiviraunio oli vallan 
luontainen, ei koko vallijuttuun ole paljoa luottamista. Paitse sitä 
tiesi kertoja, että kysymyksessä oleva muinaisjäännös oli aivan 
matala, ainoastaan jotakuta kivikerrosta korkea. Kun sen leveys 
kumminkin oli noin 3 syltä, niin on jo itse muotokin sellainen, 
ettei sitä voi käsittää muuksi, kuin luontaiseksi. Kankaan poh- 
joisrinteeltä löysimme sattumalta erään kiviraunion, joka näyttää 
ihmisten läjäämältä. Se oli muodoltaan soikea, n. 3 syltä pitkä, 
2 syltä leveä, lähes kyynärää korkea. Raunio on koottu erisuu- 
rista kivistä ja sen lakeen on kaivettu pienoinen kuoppa, n. kyy- 
närää kanttiinsa laaja. 

Noin 6 virstan matka Kuivaniemen kirkolta koillista kohti 
on Kuivajoelle vievän maantien varrella laaja, jokseenkin ylhäinen, 
Korkeakangas niminen maanharjanne. Tällä kankaalla on useita 
muinaisjäännöksiä. Korkeimmalla kunnaalla maantien pohjoispuo- 
lella on aavalla paikalla kiviraunio, n. 8 syltä pitkä, 2 s. leveä. 
Raunio on koottu pienenpuoleisista kivistä, suureksi osaksi peittää 
sitä sammal ja muutenkin näyttää se jokseenkin vähäpätöiseltä. 
Nähtävästi on se kumminkin ihmisten muodostama, sillä harju on 
raunion ympäriltä mullikkokangasta ja kiviä ei näy likiseuduilla 
muissa kohti. Raunion pääsuunta on, kuten itse harjunkin, idästä 
länteen; paraiten säilyneistä paikoin on se n. % kyynärää korkea 
toisin paikoin ainoastaan jonkun kivikerroksen korkuinen ja. sam- 
malen peittämä. Pitkin raunion harjaa juoksee painanne; sitä on 
useita syliä pitkältä; kahdessa kohti on se syvempi ja muodostaa 
niissä paikoin kuopan. Itäpäästä on raunio paraiten säilynyt. 

Pikkusen matkaa tästä rauniosta jokea kohti on kankaan 

rinteessä kaksi hautaa, joidenka sisälaidoille on kiviä ladottu; ne 
ovat muodoltaan pyöreät, isompi n. 3% syltä ristiinsä laaja, toi- 
nen vähän pienempi. Kummankin ympärillä on laajalta vallin- 
tapaista palttoa. Lähempänä Kuivajokea Vääräsuon laidassa muut- 
tuu kangas aaltoilevaksi, muodostaen useita yhtäsuuntaisesti juok- 
sevia pitkänlaisia penkereitä. Niissä on enimmäksi osaksi pienen- 
puoleista kiveä, ja kansa pitää niitä erittäin merkillisinä, arvellen, 
että Jättiläiset ovat ne latoneet. Luultavampi on kumminkin, että 
ne ovat muistomerkkejä niiltä ajoilta, jolloinka meren aallot lai- 
nehtivat Korkeakankaan juurella. Vähän ylempänä kankaan lai- 
teella näkyy jokseenkin tiheässä pieniä mataloita kiviladelmia ja 
vähäpätöisiä hauturoita, jotka kentiesi ovat jäännöksiä muinaisten 
kalastajain majapaikoista. Samalla kankaan pohjoisrinteellä näin 
kaksi isompaa kivirauniota. Ne olivat likellä toisiansa, n. 2% 
syltä pitkät, 1% s. leveät, tuskin puolta kyynärää korkeat. Kum- 
mankin keskuspaikka on vähän lantolla. 

Tin ja Kiimingin rajamailla Isonliedesjärven itäpuolella n. 
virstan päässä järvestä olevalla Kortrikankaalla kertoi talokas Heikki 
Jurvakainen nähneensä isonlaisen kiven, n. 2 kyynärää kanttiinsa 
laajan, jonka ympärille sitten oli asetettu pienempiä kiviä, niin 
että koko kasa on nyt n. 2 syltä laaja kanttiinsa ,ladotun terva- 
haudan muotoinen”, ei erittäin korkea. Kangas sanottiin olevan 
luonnostaan hyvin kivikko, korkeanlainen kunnas. 

Tin muinaisjäännöksistä puhuessansa, lausuu Calamnius, ,että 
viimeisiin aikoihin saakka on ulkosaarilla — esm. Krunnei/la ja 
Tukkikarilla — nähty kivi-roukkioita kokoon-laadituita ihmisen ko- 
koisiksi ja ihmisen muotoisiksikin, mihin roukkioihin on uhrattu 
rahaa, jotta saataisiin runsas kalansaalis, tyven ilma j. n. e.) — 
Näistä saarien muinaisjäännöksistä kerrottiin minullekin seudulla 
liikkuessani, mutta hankalan matkan tähden en itse käynyt paik- 
koja tarkastamassa. Sekä Maa- että Ulkokrunnissa”) on ollut ker- 
tomuksen mukaan ennen kivipatsaita, n. 3 kyynärää korkeita, joil- 
leka kalamiehet vielä nykyisten ihmisten muistaessa ovat uhranneet 
rahaa, viinaa y. m. Patsaissa oli yksi isompi kivi runkona, sitten 


1) Suomi, Toinen jakso, VII. s. 220. 

2) Maakrunnissa on kaksi satamaa Vazunki ja Viurunki. Niiden lähis- 
tössä kasvaa herneitä, joidenka alkuperän kansa kertoo siten, että paikalla on 
ennen vanhaan laiva joutunut haaksirikkoon ja silloin on herneitä jäänyt 
maahan. 

pienempi kaulaa vastaava kivi ja vihdoin vankka kivinen pää. 
Sitä peitti vielä toisinansa laudasta tehty ,lakki*. Nykyjään ovat 
nämät patsaat — eli kansan puhetapaa käyttääkseni — ,äijät* kaa- 
detut ja kertomuksen mukaan ovat kaatajat löytäneet vartalokiven 
alta ,vanhoja ruotsalaisia rahoja'. Ulkokrunnissa on sen ohessa 
muitakin muinaisjäännöksiä, jotka kansa arvelee Isonvihan aikui- 
siksi. Näistä kertoo eräs paikalla käynyt henkilö seuraavaa: 

Noin 20 syltä patsaasta on kolme kivihuoneenpohjaa, joi- 
denka kaikkien lattiat ovat kaivetut kappaletta alemmaksi maan- 
pintaa, Seinät niissä ovat vielä paikoin 2 kyynärää korkeat. Yksi 
huone on jotenkin haamuillaan. Se on sisältä mitaten n. 2 syltä 
pitkä, 1% syltä leveä. Vähän matkan päässä näistä on taas kolme 
edellisen kaltaista kivihuoneenpohjaa sekä yksi jotensakin eheänä 
säilynyt kiuas. Yhden huoneen ison seinäkiven alla on maan ra- 
jassa laaja uuninsuun kaltainen aukko, jossa vanhat vielä muis- 
tavat olleen varsin sileän arinan. Muitakin yksityisiä kivihuo- 
neenpohjia sekä viisi ,Pietarin leikkiä* eli ,Jatulin tarasta* ta- 
pasi kertoja saaressa. Vielä on siellä iso kiviroukkio, johonka 
ihmisiä on haudattu. Se on ollut ennen korkea kiviraunio, mutta 
majakkatornia korjatessa ovat urakkamiehet vetäneet siitä kiviä, 
kunnes pääkalloja alkoi kohota vastaan. Sitten on hauta saanut 
rauhan. Se on 3% syltä pitkä, 2 syltä leveä, soikea , täytetty 
pienoisilla kivillä, joiden päällä näkyy muutamia luun solmuja"). 

Kertoja arvelee näitä muistoja Isonvihan aikuisiksi. Hänen 
kertomansa ,kivihuoneenpohjat* ovat ehkä samanlaisia, kuin ne 
kivillä sisustetut kuopat, joista puhumme edempänä. — Myöskin 
Tijoen suulla olevassa Rontti nimisessä saaressa on ennen ollut 
joku Pietarin leikki”. 


Oulu. 


Oulun pitäjässä Sankilammen alapuolella noin puolentoista 
virstaa Sanginjoesta eteläänpäin Oulujokea vasten on Kue/ma- 
kankaalla koko joukko muinaisjäännöksiä. Kangas juoksee mel- 
kein suoraan etelästä pohjoiseen, ja sen korkeimmalla harjanteella 
on jokseenkin suorassa rivissä useampia kiviraunioita, joita kansa 
kutsuu jättiläisen luoliksi*. Niitä voipi vielä selvästi eroittaa yh- 


1) Kaiku, 1883. N:o 27. 

deksän. Mahdollisesti on niitä ollut useampiakin, mutta kun itse 
harjukin on paljasta kivikkoa, ei niistä enää maatumisen tähden 
saa selvää. 

Harjanteen eteläisessä päässä on ensimäinen raunio, joka 
ikäänkuin aloittaa rivin. Se on asemaltaan pyöreä, kivet on la- 
dottu ylöspäin säännöllisesti suippenevaksi kasaksi, niin että koko 
raunio on jotensakin katetun tervahaudan muotoinen. Laki on 
typistetty ja vähän lantolla. Kivet raunion yläosassa näyttävät 
liikutetuilta ja ovat yleensä näissä raunioissa, ainakin ulkopuolelta 
nähden, käsin-liikuteltavia. Raunion läpimitta on n. 4 syltä, kor- 
keus n. 2% kyynärää; yleensä on se jokseenkin hyvin säilynyt. 

Parin sylen päässä pohjoista kohti tästä rauniosta on toinen, 
joka näyttää aikoinaan olleen samaa laatua. Se on paljon pie- 
nempi ja epäselvempi, kuin edellinen; paitse sitä on se kovasti 
maatunut. Sen läpimitta on n. 2 syltä, korkeus n. 1% kyynärää. 
Raunion päätyä näkyy joku nykyjään kaivaneen. 

Noin viiden sylen päässä tästä rauniosta on kolmas kivikasa. 
Nyt on siinä oikeastaan kolme rauniota rinnatusten. Keskellä on 
isompi kiviläjä ja aivan lähellä sitä on kummallakin puolen pie- 
nempi raunio. Keskimmäinen kasa on, kuten jo sanoin, isoin ja 
selvästi voi huomata, että sitä on purjettu niiltä sivuilta, joilla 
pienemmät rauniot ovat. Uskottavaa on, että nämät kolme kivi- 
kasaa ovat alkujaan olleet yhtenä, ja että pienemmät rauniot on 
otettu keskimmäisen sivuilta. Isoimman raunion laidoilla onkin 
semmoiset kolot, että pienempäin kivet ne arviolta täyttäisivät. 
Tätä arvelua todistaa sekin, kun seudun asukkaat kertoivat, että 
eräs ,Keinäsen Aatami* niminen vanha ukko oli näitä muinais- 
jäännöksiä kerran ,perhostellut*, saadaksensa nähdä, mitä niiden 
sisällä on. Hänen ei sanottu mitään löytäneen. Tämä raunio 
näyttää olleen eheänä samanlainen, kuin ensin kerrottu. Vielä 
nytkin ovat ulkoreunat niissä raunion osissa, jotka ovat saaneet 
olla liikuttamattomina, kaarevia, jotenka tämänkin raunion asema 
on ollut pyöreä. Nykyjään on raunio n. 2 kyynärän korkuinen, 
perhostelemisen* kautta on se luultavasti menettänyt alkuperäi- 
sestä korkeudestansakin osan. 

Noin viidenkolmatta sylen päässä on taas kivirova samaa 
laatua, kuin ensimäinen. Tämä raunio on ehkä parahiten säilynyt. 
Sen lakeen on kaivettu nelisnurkkainen, suusta levenevä noin kyy- 
närää syvä kuoppa, jonka pohja on n. kyynärää kanttiinsa laaja. 

Kolmen sylen päässä on taas eräs raunio, joka nähtävästi alku- 
jaan on ollut samaa laatua, kuin edelliset, vaikka pienempi. Se 
on levennyt ja maatunut melkein maan tasalle. 

Viiden sylen päässä on kuudes raunio, joka sekä muodoltaan 
että suuruudeltaan on samankaltainen, kuin ensimäinen. Päätyyn 
kaivettu painanne ei ole kumminkaan raunion keskellä, vaan vä- 
hän syrjempänä muinaisjäännöksen laidassa. Siihen on isonlainen 
koivu kasvanut. 

Kahden sylen päässä on seitsemäs raunio. Sekin näyttää ol- 
leen samaa muotoa, mutta paljon pienempi. Sen läpimitta on n. 
3 kyynärää. Raunio on levennyt ja maatunut, nähtävästi on sitä 
hajoitettukin. 

Seitsemän sylen päässä on taas kivirova, samaa laatua, kuin 
muutkin isommat, joista on ollut puhe. Nykyjään on tämä raunio 
tosin edellisiä matalampi, vaan alkujaan on se nähtävästi ollut sa- 
mankokoinen. Raunion laessa oleva iso kuoppa todistaa nimittäin, 
että muinaisjäännöstä on hajoitettu. 

Noin 13 sylen päässä tästä on harjanteen pohjoispäässä vielä 
yksi raunio. Se on levennyt ja maatunut suuressa määrin. Kum- 
minkin näyttää senkin muoto alkujaan olleen samanlainen, kuin 
edellisten. Sen läpimitta on n. 3 syltä, korkeus lähes yksi kyy- 
närä. — Kaikki rauniot ovat, kuten jo mainitsin, melkein samassa 
rivissä. Harju on hyvin kivinen ja niin kapea, että tasaista maata 
on ainoastaan raunioiden leveydeltä. Harjanteellä kasvaa vanhan- 
lainen jokseenkin tiheä petäjikkö. Mitään tarinaa paikasta ei ole. 
Eräs kertoja tiesi kumminkin, että siinä on ollut ,Jättiläisillä kau- 
punki"). 


1) Murtoselällä Laukkalan talon kohdalla noin neljänneksen matka San- 
ginjoesta Korven kylään päin sanottiin myös olevan ,Jättiläisen luola". Sen 
mukaan kuin Oulun kaupungin metsänhoitaja A. A. Riekki minulle kertoi, ei 
mainitulla paikalla kumminkaan ole mitään ihmisten tekemää muinaisjään- 
nöstä, vaan ainoastaan luontainen kivikunnas, jonka korkeimmalta paikalta 
maanpinta on kivien päältä kulunut pois. Pieni kivikasa kuului paikalla ole- 
van, mutta senkin arveli kertoja olevan myöhemmiltä ajoilta. Itse en käynyt 
paikkaa katsomassa. 

Luontaisena pidän senkin ,jättiläisluolan*, joka on Sanginjokivarrella n. 
virstan päässä Holtin talon alapuolella Sanginsuun- ja Markkuulle menevän 
tien haarassa olevalla 7aivalkosken kankaalla. Sekin on vaan luonnon muo- 
dostama korkeanlainen kiviharju, jonka korkeimmalta paikalta maankerma on 
poissa, niin että paljaat kivet näkyvät jokseenkin laajalta. 

Noin virstan matka Pilpajärvestä luoteesen päin on Sangin- 
ja Oulujoen välimailla 4/akorkeakangas niminen korkeanlainen ki- 
vikko kangas. Kankaan korkeimmalla harjanteella on laajanlai- 
selta luontaista louheikkoa. Kivirakan eteläpäässä veteläin Pilpa- 
suon ja Kehäsuon välillä on muutamia kivikasoja, jotka näyttävät 
ihmisten läjäämiltä. Nämätkin rauniot ovat asemaltaan pyöreitä. 
Paraiten säilynyt on n. 3% syltä ristiinsä laaja, runsaasti 1 kyy- 
närää korkea. Raunion keskikohdalle on nähtävästi myöhempinä 
aikoina kaivettu syvänlainen kuoppa. Kivet ovat ihmisenpään ko- 
koisia. Vieressä on toinen kasa, koko joukkoa pienempi ja mata- 
lampi. Senkin laki on vähän lantolla. Vielä kolmaskin vähäpä- 
töisempi läjäpaikka on likellä. Raunioiden seutuvilta on kangas 

paljasta, muuten kasvaa siinä tiheänlaista mäntymetsää. 

Samantapainen kivikasa löytyy myöskin Musrikkakankaalla, 
n. % virstaa lounaasen päin Pilpajärvestä. Siinäkin on kankaan 
korkeimmalla harjanteella, joka on luontaista kivirakkaa, Mämmi- 
suon lounaispuolella raunio, muodoltaan soikea, n. 4 syltä pitkä, 
2% syltä leveä, runsaasti 2 kyynärää korkea. Tämänkin raunion 
keskellä on kuoppa; se on kaivettu kankaanpintaan saakka ja on 
suusta n. 3 kyynärää laaja. Raunio on koottu pienenlaisista ki- 
vistä. — Yleensä ovat näiden kankaiden muinaisjäännökset jok- 
seenkin samaa laatua kuin ennen kerrotut Kuelmakankaalla olevat. 
Paitse mainittua rauniota on Mustikkakankaalla muutamia pienen- 
puoleisia kivihauturoita. 

Oulujoen pohjoispuolella vähän yläpuolella Lapin taloa, n. 
1% virstan matka joesta on Lehtikankaalla kivikkoon harjuun kai- 
vettu hautama, muodoltaan soikea, n. 2 syltä pitkä, syltä leveä, n. 
kyynärää syvä. Kuopan laidoilla on tässäkin vähän palttoa. Kiviä 
on myöhempinä aikoina liikuteltu. — Tästä haudasta vähän matkaa 
itään päin on samalla kankaalla hajoitettu raunio, joka luultavasti 
on aikoinansa ollut samaa laatua, kuin äsken kerrotut Kuelmakan- 
kaan ja Korkeakankaan muinaisjäännökset. Paikalla on nyt kivi- 


Isonniityn-vaaralla, n. 2 virstan matka Sanginsimsta ylöspäin, Sangin- 
joen eteläpuolella on korkealla kankaalla jonkunlaista kivirakennusta. Pieniä 
kiviä on nimittäin ladottu päällekkätä, niin että ne muodostavat n. kyynärää 
korkean ympyränkehän muotoisen seinän. Kehän läpimitta on n. 2 kyynärää. 
Seinässä on etelälaidalla noin puolen kyynärän laajuinen aukko. Sisustassa 
näkyy tuhkaa ja nokea. Kovan vanha tämä teos ei näytä olevan. Eräs ker- 
toja tiesikin, että siinä on muinainen tietäjä ,keittänyt luita". 

kuoppa, n. 3 kyynärää laaja kanttiinsa, n. 1 kyynärää syvä. Sen 
ympärillä joka suunnalla on n. syltä leveältä kiviä. Nähtävästi on 
paikka saanut nykyisen muotonsa siten, että raunion lakeen on kai- 
vettu kuoppa ja silloin kiviä syydetty ympärille. Nykyjään muo- 
dostaa kuoppa muinaisjäännöksen pääosan, mutta ennen on tässä- 
kin ehkä ollut iso pyöreä raunio. Kuopan pohjassa näkyy laajempi 
kivi (,silmäkivi"), jonka viereen on isonlainen pihlaja kasvanut. 
Kivet ovat enimmäkseen pienenlaisia. Kangas on näistä seuduin 
luontaista kivirakkaa. 

Noin virstan matka Lehtikankaalta Sanginjoelle päin on Tee- 
rikangas nimisellä korkealla kivikkoharjulla pyöreä kivihauta, n. 
2 syltä läpimitaten laaja, % kyynärää syvä. Senkin ympärillä 
on vähän paltontapaista koroitetta. Kankaalla, joka näiltä seuduin 
on paljasta louheikkoa, oli toinenkin pienempi kivirakkaan kai- 
vettu hautama. 


Muhos. 


Muhoksen pitäjässä Hangaskankaan Halolan talosta n. 2 virs- 
taa lounaasen päin on Oulujoen eteläpuolella Tuohinon niityn kes- 
kellä jokseenkin likellä toisiansa kolme pientä korkeanlaista suon- 
saareketta, joilla kaikilla löytyy muinaisjäännöksiä. Itäisin näistä 
on Isojättisaari nimeltään ja sen korkeimmalla kunnaalla on yksi 
hajoitettu raunio, josta ei ole enää muuta jäljellä, kuin alimmaiset 
kivikerrokset. Muodoltaan on se ollut pyöreä ja on nykyjään n. 
4% syltä ristiinsä laaja, % kyynärää korkea. Raunion laiteella 
näkyy selvästi joka suunnalla yhteen riviin asetettuja isompia kiviä. 
Niiden muodostaman kehän läpimitta on n. 3% syltä. Kivet ovat 
kokonsa puolesta vaihtelevia. — Ennen on raunio kertomuksen 
mukaan ollut korkeampi. Nykyisten ihmisten muistaessa on siitä 
vedetty kiviä ,paalukiviksi", jonkatähden muinaisjäännöksen alku- 
peräinen muoto on kerrassaan muuttunut, 

Kun tältä kankaalta siirrytään kapean suonsalmekkeen yli 
länttä kohti, on taas samanlaisella pienellä Tuohinonsaari nimisellä 
saarekkeella eräs pyöreä hyvin maatunut ja kankaasen painunut 
raunio. Sen läpimitta on n. 4 syltä, korkeus 1 kyynärä. Kivet, 
jotka ovat osaksi sammalen peittämät, eivät näytä olevan erittäin 
suuria. Rauniota on paikoin purjettu ja sen keskellä kasvaa muu- 
tamia haapoja. 

Vähän matkan päässä pohjoista kohti on vielä yksi saman- 

lainen korkea Pienijättisaari niminen maankunnas, jolla on 2 kivi- 
rauniota, samaa muotoa, kuin vasta kerrotut. Toinen näistä on 
maatunut ja hajoitettu, jokseenkin vähäpätöinen, n. 2% syltä pitkä, 
2 syltä leveä, n. % kyynärää korkea. Keskipalkka on kuopalla, 
kivet pienenlaisia. Noin 20 sylen päässä luodetta kohti on sa- 
malla saarekkeella toinen isompi pyöreä raunio, n. 4% syltä ris- 
tiinsä laaja, n. 2 kyynärää korkea. Tätäkin rauniota on hävitetty. 
Sen keskelle on nimittäin kaivettu isonlainen kuoppa melkein maan- 
pintaan saakka, kuopan pohjaan on vähän multaakin syydetty. 
Laidoiltakin on rauniota hajoitettu. Kivet tässä rauniossa ovat 
yleensä isompia, kuin kolmessa ennen mainitussa. — Kansa kut- 
suu näitäkin raunioita yleisellä nimellä ,Jättiläisluoliksi"). 

Jättiläiskankaalla Laitasaaren kylässä noin % virstan matka 
Kärnän talosta etelätä kohti on eräs pienenpuoleisista kivistä koottu 
raunio. Sekin on asemaltaan melkein ymmyrkäinen ja sen läpi- 
mitta on runsaasti 3 syltä, korkeus n. 14 kyynärää. Keskellä on 
vähän lanttoa. Irtanaisia kiviä näkyy siellä täällä raunion ympä- 
rilläkin, niin että tätäkin muinaisjäännöstä on nähtävästi joskus 
hajoitettu. Kentiesi on tämäkin raunio aikoinansa ollut samaa 
laatua, kuin Kuelmakankaalla olevat. Kansa arvelee sitä Jättiläi- 
sen tekemäksi (Vrt. edempänä olevia tarinoita Jättiläisistä). 

Samaa laatua on ollut eräs raunio Oulujoen eteläpuolella 
Mubos- ja Oulujoen välisellä sydänmaalla olevalla Repokankaalla. 
Talokas Pekka Leskelä, joka oli tämän raunion löytänyt, kertoi, 
että mainitulla kankaalla oli pyöreä, päältä aivan tasainen kivi- 
läjä, n. 2 kyynärää korkea, 2% syltä läpimitaten laaja. Taita- 
mattomuudesta oli tämä muinaisjäännös hävitetty, kun kankaalta, 
joka on luonnostaan hyvin kivikkoa, vedettiin kiviä rakennus-ai- 
neiksi. Kertoja tiesi vielä, että raunion kivet olivat osaksi hyvin 
isoja ,monissa miehin liikuteltavia). 


1) Kertomuksen mukaan pitäisi näillä seuduin olla muillakin kankailla 
tämäntapaisia muinaisjäännöksiä. Niistä kuulin puhuttavan niin myöhään, etten 
enää ehtinyt käydä paikkoja tarkastamassa. ,Jättiläisluolia* sanottiin olevan 
Oulujoen eteläpuolella olevilla Hyrttihauta, Korkeus ja Mustikkakangas nimi- 
sillä mailla. Pohjoispuolella jokea olevalla Peräjäkankaalla Pikkumäätän ta- 
kalossa on myös puheitten mukaan ,vanhankansan muistoja”. 

2) Kumijaisen ojan varrella Muhosperässä sanottiin Jättiläisten asuneen. 
Ojan pohjoispuolella kuului olevan sileä kenttä. Kun paikalla ei sanottu ole- 
van mitään rauniota eli muuta muinaisjäännöstä, en sitä käynyt katsomassa. 

seurakunnassa sanoo Calamnius ,lapinraunioita* tavattavan ,Hir- 
venravikolla, joka soista, entisistä järvistä, kohoaapi, niinkuin Män- 
tyvaarallakin, kolmen neljänneksen päässä itäpuolella Laitilaa, missä 
ne kutsutaan Jättiläisten luoliksi*). Tämän tiedon nojalla koin 
kysellä mainittuja raunioita, mutta huonolla menestyksellä. Män- 
tyvaaralla ei sanottu olevan minkäänlaisia muinaisjäännöksiä. Hir- 
venravikko nimistä kangasta ei Laitilan seuduilla tunneta ensin- 
kään. Hirvirova kuului sydänmaalla olevan, vaan sen kankaan 
ylapinraunioista" ei tiedetty mitään. 

Sama kirjailija kertoo: ,,Sangin kylässä Utajärvellä on pohjas- 
puolella (Oulu)jokea Maanse/kä niminen selänne, jossa minä myös- 
kin havaitsin muutamia kiviraunioita, ehkä nämä olivat nelikul- 
maisia. Se erinomaisuus näissä kuitenkin oli, että tulensija, joka 
tavan mukaan aina löydetään keskeltä rauniota, näissä havaittiin 
olevan nurkassa. Tämä tekisi epäiltäväksi, ovatko nämä Lappalais- 
raunioita, ellei taas heidän ikänsä ja pienuutensa, joka on taval- 
linen lappalais-mukainen, tätä todistaisi. Seinät olivat näet ainoas- 
taan syllän pituisia ja itse perus vallan vähäpätöinen). Olen 
tähän ottanut sanasta sanaan mainitun tutkijan julkaiseman ker- 
tomuksen näistä raunioista, joita hän nähtävästi on itse tarkas- 
tanut. Sangilla käydessäni tiedustelin joka talossa näitä muinais- 
jäännöksiä, vaan niitä ei sanonut kukaan nähneensä. 

Saman kylän Mäkelänkankaalla sanoo usein mainittu kirjailija 
nähneensä ,kaksi selvää ympyriäistä rauniota, kahden syllän le- 
vyisiä poikkimitattuina, ja muutamia kyheitä samanlaisiin, ehkä jo 
niin epäselviä, ettei niitä minkään muotoisiksi enään juuri saanut. 
Nämä olivat mäen rinteellä järven rannalla). — Näitäkään mui- 
naisjäännöksiä ei minun onnistunut löytää. Raunioita etsiessäni, 
näin mainitulla kankaalla yhden kiviläjän. Se oli n. 8 kyynärää 
pitkä, 3 k. leveä, 1% k. korkea. Nähtävästi on tämä raunio myö- 


— Joku ,jättiläisluola* kerrottiin myös olevan eräällä Kapustasuon saarekkeella 
Pyhänselän takana. Kertojat eivät kumminkaan itse olleet tätä ,luolaa* koskaan 
nähneet, vaan muistelivat muilta kuulleensa, että jotakin sellaista pitäisi paikalla 
löytyä. Kun ei kukaan seudun asukkaista sanonut nähneensä tätä muinais- 
jäännöstä, eikä siis tiennyt, missä kohti se olikaan, jäi koko asia semmoisekseen. 

1) Suomi, Toinen jakso, VII. s. 236. 


2) Sama teos ja sivu. 

hemmiltä ajoilta, kentiesi pelloista vedetyistä kivistä syntynyt. Pa- 
kosaunakin kerrotaan ennen olleen tällä kankaalla. Siitäkin on 
luultavasti jäänyt joku kiviläjä. 

Juorkunan kylässä on Lehmilammen kaakkoisrannalla kor- 
keanlainen Pienikorkeamaa niminen kangas. Tämän kankaan kor- 
keimmalla harjanteella on kolme kivirauniota, joita kansa arvelee 
Jättiläisten tekemiksi. Kankaalla on suorakaiteen muotoinen si- 
leänlainen kenttä, n. 5 syltä pitkä, 3 syltä leveä. Tätä kenttää 
ympäröivät kivirauniot kolmella suunnalla. Järven puolimaisella 
laidalla ei ole kiviä. Länsipuolella juoksee kiviraunio pitkin koko 
kentän sivua; se on jokseenkin maatunut, n. 2 kyynärää leveä. 
Kentän perässä eli eteläpäässä on taas kivirova, koko kentän le- 
vyinen. Itäpuolella on lyhempi raunio, n. 5 kyynärää pitkä, 3 k. 
leveä. Rauniot ovat korkeimmista kohdista n. kyynärän korkuiset. 
Ne ovat luultavasti paljon muuttuneet alkuperäisestä muodostaan, 
kun paikalle on myöhemmin koetettu peltoakin tehdä. Siten ehkä 
on kenttäkin silennyt. Kovin vanhoilta eivät nämät rauniot näytä. 
Samalla kunnaalla muutaman syltäkymmenen päässä on eräs maa- 
kuoppa. — Lähellä on myöskin eräs kivillä sisustettu kuoppa, josta 
kerron tarkemmin muista samantapaisista muinaisjäännöksistä pu- 
huessani. 

Samassa kylässä sanoo Calamnius Wesalankankaalla olevan 
»Lappalais-raunioita ja Jättiläisten hautoja"). Näistä eivät Juor- 
kunalaiset tienneet mitään, kun niitä tiedustelin. WVesalankankaan 
alaliepeellä on tosin yksi vähäpätöinen hyvin maatunut kiviraunio. 
Se näyttää olleen aikoinaan nelisnurkkainen, n. 2 kyynärää ris- 
tiinsä laaja, n. % k. korkea, pienenpuoleisista kivistä tehty. Muuta 
merkillistä ei Wesalan isäntä sanonut heidän kankaallaan olevan. 

Juorkunan Mikkolasta puolen neljänneksen päässä on vete- 
läin soiden keskellä Le/risaari niminen suonsaareke. Tämän saa- 
rekkeen keskellä sanoi äsken mainittu Wesalan isäntä olevan sa- 
mantapaisen kiviläjän, kuin Wesalankankaalla, kumminkin vähän 
isomman. Sekin on hänen puheensa mukaan nelisnurkkainen, hy- 
vin maatunut, n. 3 kyynärää laaja, n. k. korkea. 

Lipon talosta Marttiselle mennessä on Halkolammen länsi- 
puolella Ha/komaa niminen kangas. Siinä on hiukan rakennuksen 
kudelmaa, ikäänkuin huoneen kivijalan perustusta, mutta se on jo 


1) Sama teos, s. 235—6. 

niin maatunut, ettei siitä saa enää paljon mitään selkoa. Kansa 
arvelee, että siinä ,on ollut Jättiläisellä huone". 


Liminka. 


Limingan pitäjässä Ängeslevän ylipään Kukkolan talosta n. 
2% neljännestä kaakkoa kohti on Kilpasuon keskellä synkässä erä- 
maassa hyvin louheikko pienenlainen jokseenkin korkea Luolamaa 
niminen saareke. Tämän saarekkeen koillisrinteellä on isonlainen 
kivikasa, joka selvästi näyttää ihmisten läjäämättä. Se on muo- 
doltaan soikea, n. 5 syltä pitkä, 3 s. leveä; pääsuunta on koil- 
lisesta lounaasen. Raunion alkuperäistä korkeutta ei voi enää tar- 
koin määrätä, sillä tämäkään muinaisjäännös ei ole saanut säilyä 
rauhassa, vaan sitäkin on paljon purjettu varsinkin koillispäästä, 
johonka on tehty syvänlainen kolo, niin että kaivettu paikka muis- 
tuttaa vähän tervahaudan halsia. Kumminkin on raunion korkeus 
lounaispäästä, joka on säilynyt eheänä, vielä n. 3 kyynärää. Kivet 
ovat osaksi isoja, kangella liikuteltavia. Varsinkin näyttävät rau- 
nion ulkopuoleisimmat, maan pinnalla olevat, kivet (,kehäkivet”), 
sen mukaan kuin pintapuolisesta tarkastuksesta voi päättää, olevan 
jokseenkin kookkaita. Muinaisjäännös on paljon vyörynyt, irta- 
naisia kiviä näkyy sen ympärillä; oppaani vakuuttikin, että rau- 
nio on ennen ollut korkeampi. Taitamattomat aarteen-etsijät ovat 
myöskin kaivamisellansa edistäneet muinaisjäännöksen rappeutu- 
mista. 

Samalla kankaalla muutamia kymmeniä syliä koilliseen päin 
on toinen kiviraunio, edellistä pienempi. Se on asemaltaan pyöreä, 
n. 3 syltä läpimitaten laaja, n. 14 kyynärää korkea. Tässäkin 
ovat kivet jokseenkin isoja; kumminkin näyttävät ne olevan pie- 
nempiä, kuin edellisessä. Raunion lakeen on kaivettu vähän lant- 
toa. Vielä kolmannessakin kohti tällä kankaalla sanoi oppaani 
ennen olleen samanlaisen raunion, vaan se oli purjettu ja maatunut 
melkein tuntumattomaksi. — Eräs silmällä varustettu kivikirves 
(kts. s. 31), ainoa kiviase, josta Limingassa kuulin puhuttavan, on 
n. 50 vuotta sitten ollut Ängeslevän ylipäässä ja sen olisi puheitten 
mukaan pitänyt löytyä Luolamaalta. Löytöpaikkaa ei kertoja kui- 
tenkaan varmaan muistanut. Luolamaalla olevat muinaisjäännökset 
eivät minun mielestäni muotonsa puolesta ole kivikauden aikuisia, 
kuten jo ennen olen huomauttanut. 

Samantapainen on eräs isompi kiviraunio Mefelinvaaralla Än- 
geslevän ylipäässä. Sekin on muodoltaan pyöreä, n. 6 syltä ris- 
tiinsä laaja. n. 14 kyynärää korkea, Tästä rauniosta kerron tar- 
kemmin yhdessä sen lähellä olevan muinaislinnan kanssa. Ulko- 
muotonsa puolesta ovat jokseenkin samanlaisia nekin rauniot, jotka 
tavataan saman kylän Kotakankaan ja Koskelan kylän Linnamaan 
muinaislinnain lähellä. Tarkemmin kerron myöskin niistä tämän 
kirjan muinaislinnoja koskevassa osassa"). 

Röhmönnevan laidassa olevilla Röhmönkankailla Kärsämän- 
kylän ja Tyrnävän ylipään välisellä sydänmaalla, n. 2 neljännestä 
ensin mainitusta kylästä koillista kohti, sanoi torppari Jaakko 
Tunkio kerran sattumalta nähneensä vanhankansan työalaa. Hänen 
kertomuksensa mukaan oli mainitulla paikalla nelisnurkkainen, n. 
2 sylen laajuinen ala, jota kolmella suunnalla ympäröi kivipanos. 
Kiviä oli ainoastaan yksi kerros, ne olivat jokseenkin isoja (kum- 
minkin yhden miehen liikuteltavia) ja niin likellä toisiansa, että 
ne muodostivat ,niinkuin runsvallin*. Eteläpuolella oleva sivu oli 
avonainen. Kehän keskus oli aivan sileä, nurmea kasvava, samoin 
kiviladelman ympärys jonkun sylen laajuudelta. Kangas oli muu- 
ten hyvin louheikkoa. Lähellä tätä oli toinen samanlainen ra- 
kennus, kumminkin pienempi, noin yhtä syltä kanttiinsa laaja. 
Kertoja arveli, että mainitulla paikalla oli ollut ennen vanhaan 
ykirkko ja sakasti". Valitettavasti ei oppaani enää löytänyt nä- 
kemiänsä rakennuksia, vaikka puolipäivää niitä haimme. Kävel- 
lessäni näillä sydänmailla näin paikoin muutamia pienenlaisia lou- 
heikkokankaisin kaivettuja hauturoita. 

Koskelan kylän takalossa Temmeksen seurakunnassa on eräs 
Jätinkangas, vaan muinaisjäännöksiä siinä ei sanottu olevan. Kär- 
sämän kylän ja Kuopion maantien keskivälillä on Järtläisentarha- 
kangas niminen maa, jolla kerrottiin olevan jotakin muinais-aikuista 


1) Useita luontaisia kankaita näytetään näilläkin seuduin Jättiläisten 
asentosijoina. Sellaisia ovat Sarvikangas, luontainen louheikko, jossa näkyy muu- 
tamia hyvin epäselviä hauturoita; samanlaiset ovat myöskin Läättimaa ja Kilan- 
pesämaaä sekä Paarmakangas. Pukanmaalla, jolla Calamnius sanoo löytyvän 
»lapinraunioita*. ei ole mitään muinaisjäännöksiä. Saman tutkijan mainitse- 
masta Mustikkakankaasta, jolla myöskin pitäisi olla raunioita, ei kansa näillä 
seuduin tiennyt, missä kohti sen-nimellinen paikka löytyykään. Ehkä tarkoit- 
taakin kertoja Oulujoella olevaa Mustikkakangasta, jonka muinaisjäännöksistä 
on jo puhuttu (vrt.s. 58). 

rakennusta. Kävin paikkaa katsomassa, mutta mitään ihmistyötä 
todistavaa en siinä nähnyt. Kankaan rinteessä on muutamia luon- 
taisia isoja kiviä, jotka tavallansa muodostavat jotakin kehänta- 
paista. Siinä on muka ,jättiläisluola”. 

Lapinkankaalla Limingassa sanoo Calamnius olevan muinais- 
jäännöksiä. Minä niistä en saanut mitään tietoa, vaikka useilta 
lähiseutulaisilta koin asiata tiedustella. Itse en kankaalla käynyt, 
kun ne, jotka sen tarkkaankin olivat katselleet, vakuuttivat, ettei 
siellä mitään merkillistä löydy. Mahdollisesti ovat muinaisjään 
nökset kankaalta hävinneet siitä ajasta, kun niitä mainittu tutkija 
on tarkastanut. Havainnoistaan mainitulla paikalla kertoo hän näin: 
yKankaalle | noustuamme, havaitsimme — vanhojen Lappalais- 
kotain jälkejä, joiden hävinnyt ja hajonnut tila viittasi hyvin am- 
moisiin aikoihin. Mitään mahdotonta se ei ollut, että, kuten kansa 
arvelee, nämät jäljet ovat jäännöksiä Limmin') ikivanhasta ma- 
jasta. Tavallista laatua nämät rauniot eivät ole, vaan nelikul- 
maisia. Myöskin oli niissä havaittavana se erilaisuus, että keskellä 
rauniota oli pienempi nelikulma, sekin kivestä, luultavasti tulen 
sijaksi aiottuna. Nämät rauniot olivat siis samaa lajia, kuin ne, 
mitkä löydettiin maanselältä?) Utajärven kappelin Sangin kylässä, 
eivätkä siis oikeata Lappalais-laatua, ehkä kyllä heidän asemansa 
hyvin sopii Lappalaisten asuntopaikalle. Sillä kun harjulla seisoo 
ja katselee sitä tasankomaata, joka harjusta levenee merelle saakka, 
niin juohtuu helposti mieleen se aika, jolloin meren aallot löivät 
leikkiänsä Lapinkankaan juuressa. Ja silloinpa kangas olikin val- 
lan sopiva kalastaville. Mitä raunioihin tulee, niin ne olivat ta- 
vallista suuruutta 8 jalan pitkillä seinillä ja luvultansa kolme. Yh- 
dessä niistä, joka muutoin oli kaikista selvin, ei havaittu mitään 
tulensijaa eli takkaa). 


Näin olen luetellut Oulun kihlakunnassa tavattavat yksityiset 
muinaisten aikojen elämästä muistuttavat kivirauniot paikkakun- 
nallisessa järjestyksessä. Aikakausittain en ole uskaltanut niitä 


1) Katso kirjan lopussa olevia tarinoita. 
2) Niitäkään ei minun onnistunut löytää, kuten jo olen maininnut (s. 61). 


3) Suomi, Toinen jakso, VII, s. 246—7. 

ryhmittää, sillä sellaisen tehtävän tyydyttävään suorittamiseen vaa- 
ditaan enemmän kykyä ja aineen tieteellistä tuntemista. Tahdon 
kumminkin tuoda esille muutamia arvelultani lueteltujen muinais- 
jäännösten johdosta. 

Kivikauden aikuisina voitanee pitää ainakin Pudasjärven Park- 
kilan talon kohdalla olevia Joentauskankaan raunioita (sivut 48—9) 
etenkin siitä syystä, että paikalta on saatu talteen kiviaseita. Sa- 
mantapaisia kivikasoja, jotka löytöjen nojalla luetaan kivikauteen, 
on tavattu muuallakin'). Mahdollisesti ovat Kuusamossa Teeri- 
niemellä olevat rauniot myöskin muistoja kivikauden viljelyksestä. 
Ainakin ovat ne muotonsa puolesta samanlaisia, vaikka tosin vä- 
hän isompia (Vrt. s. 45). Teiliniemen raunioiden (s. 44) läheltä 
on myöskin löydetty eräs hukkaan joutunut kiviase (kertomuksen 
mukaan joku hionkivi). Itse rauniot näyttävät kuitenkin olevan 
myöhemmiltä ajoilta, eikä niiden muotokaan ole mielestäni sellai- 
nen, kuin kivikaudelta tunnettujen. Kivikautinen asentopaikka on 
myöskin ollut, kuten jo ennen on mainittu, Kuusamossa 4kon- 
salmen ja Kämäräisen sekä Jokijärvellä Leväsen talojen seuduilla 
(vrt. sivut 10 ja 47), vaan mitään kiinteätä muistomerkkiä ei tästä 
asutuksesta enää ole olemassa. 

Paitse mainittuja maan päällä olevia muinaisjäännöksiä on 
paikoin kiviaseiden ohella tavattu maan-alaisiakin raunioita. Itse 
en ole näitä yhtään nähnyt, vaan matkoillani olen kuullut niistä 
puhuttavan. Tavallisesti on raunio tullut näkyviin peltoa tehdessä 
eli muuten maata kaivaessa ja on silloin helposti käsitettävistä 
syistä hävitetty. Kun niiden läheisyydessä on useassa paikassa 
tavattu kiviaseita, niin voitanee itse raunioitakin pitää kivikauden 
kansan tekeminä. Niiden tarkoitusta ja alkuperäistä asemaa on 
vaikeampi määrätä, kun ei niiden muodosta eikä suuruudesta ole 
tarkempia tietoja, kuin kansan kertomukset. Kansa arvelee, että 
ne alkujaankin on tehty maan sisään. Useat maakuopista löydetyt 
kiviaseet näyttävät vahvistavan, kuten edempänä saadaan nähdä, 
sitä arvelua, että meidänkin maassamme elävällä kivikauden kan- 
salla on ollut maan-alaisia asuntoja, mutta näissä kuopissa ei tie- 
tääkseni ole tavattu kivikasoja. Tuskinpa siis voidaan olettaa, 
että mainitut rauniot olisivat jäännöksiä tulisijoista, joita olisi 
käytetty maan-alaisissa asunnoissa. Luultavampi on, että ne al- 


1) Kts. osm. J. K. Aspelin, Suomen asukkaat Pakanuuden aikana, s. 6. 

kujaan ovat olleet maanpinnalla ja läjätyt samaa tarkoitusta var- 
ten, kuin muut maan päällä olevat kivikauden aikuiset rauniot. 
Sittemmin ovat ne ehkä maatumisen tähden pitkien aikojen ku- 
luessa joutuneet maanpinnan alle. Yleensä niiden päällä ei ole- 
kaan ollut kovin paksulta maata. Näitä raunioita on ollut seu- 
raavissa paikoin. 

Kun Taivalkosken Sa/melan talossa tehtiin peltoa, tuli maan 
sisästä esiin ,kiukaansija”, jonka ympärillä oli palanutta multaa. 
Aseita tästä paikasta ei löydetty. Kivet olivat niin syvässä maan- 
kengän alla, ett'ei niitä kaivamatta voinut ollenkaan huomata. 

Kuivajoen varrella olevan Haaralan talon paikalta on löy- 
detty 3 kiviasetta erään suurimmaksi osaksi maan sisään vajon- 
neen vanhan raunion läheltä (Vrt. s. 14). 

Kun Muhoksen pitäjän Wuoton kylässä olevan Iso/an torpan 
navetansijaa kaivettiin, oli maan sisässä kiviläjä ,niinkuin kiuas”. 
Turpeet olivat jo ehtineet kasvaa raunion päälle, niin ettei sitä 
maanpinnalle ollenkaan tuntunut. Sen vierestä löydettiin eräs huk- 
kaan joutunut kiviase (Vrt. s. 31). 

Utajärven seurakunnan Juorkunan kylässä Ison-Ruohosjärven 
rannalla olevassa mökissä löydettiin n. 30 vuotta sitten peltoa teh- 
dessä kaksi kiviveistä, jotka molemmat ovat joutuneet hukkaan. 
Löytöpaikalla oli maan sisässä ,kekäleitä ja kiukaankin tapaista”. 
Lähiseuduilla pitäisi olla paljon ,lapinhautoja* (Vrt. s. 26). 

Muiltakin seuduilta tunnetaan samanlaisia maanpinnan alla 
olevia kivikasoja ja arinansijoja, joidenka läheltä on löydetty kivi- 
aseita (Kts. esm. Appelgren, Muinaisj. ja Tarin. s. 7, 15—16, 20). 
Tutkimus-alallamme löytyy muitakin muinaisjäännöksiä, jotka 
näyttävät olevan jonkunlaisessa yhteydessä kivikauden löytöjen 
kanssa. Niistä huomautamme edempänä. 

Varhemman rautakauden viljelyksestä on Pohjanmaalla paljon 
muistoja. Semmoisiksi ovat tutkijat väittäneet noita lukuisia rau- 
niohautoja, joita tavataan satamääriä Lounais-Suomessa, etenkin 
rantamailla. Kun Ruotsissa löytyy samanlaisia muistomerkkejä, on 
kummankin maan raunioissa tavattujen aseiden ja muiden esineiden 
yhtäläisyydestä voitu todistaa, että rauniohaudat Pohjanlahden kum- 
mallakin puolen ovat saman kansan tekemiä sekä että ne ovat muisto- 
merkkejä gootilaisesta asutuksesta. Tähän saakka on näiden mui- 
naisjäännösten pohjoisimpana rajana pidetty Salon pitäjätä. Muutamia 
tällaisia raunioita näyttää kumminkin olevan Oulunkin kihlakunnan 


68 Oulun kihlakunta. 


rantapitäjissä. Kun ei raunioiden sisustaa ole tutkittu, eikä siis 
ensinkään tunneta, mitä esineitä ne mahdollisesti sisältävät, on tie- 
tysti vaikeata varmaan päättää, mihinkä ajanjaksoon ne kuuluvat- 
Ulkomuodon yhtäläisyys Etelä-Pohjanmaan rauniohautojen kanssa 
näyttää kumminkin todistavan, että ennen luetelluista raunioista 
seuraavissa paikoin tavattavat ovat luettavat mainittuun rauta- 
kauden viljelykseen kuuluviksi, nimittäin: 

Iin pitäjässä Hangaslammenkankaan 3 (s. 50) ja Konttikan- 
kaan ainakin 5 rauniota (s. 51—2). Hirvasselällä (s. 50) oleva 
isompi raunio on mahdollisesti luontainen. Jos vastainen tutkimus 
voi löytöjen nojalla toteen näyttää, että se on ihmisten läjäämä, 
niin on sekin nähtävästi tämän viljelyksen muistoja. Korttikan- 
kaalla oleva raunio (s. 54) on kertomuksen mukaan ehkä luettava 
samaan aikakauteen, ja on se siinä tapauksessa samaa laatua, kuin 
ne Etelä-Pohjanmaalla ja Lounais-Suomessa tavattavat rauniohau- 
dat, joissa ,silmäkivi" ulottuu raunion ulkopuolelle. 

Oulun pitäjässä ovat Kuelmakankaan rauniot (s. 55—7) mie- 
lestäni aivan vannaan tältä aikakaudelta. Samanlaisia näyttävät 
olevan Alakorkeakankaan, Mustikkakankaan ja Lehtikankaan rau- 
niot (s. 58—9). 

Muhoksen pitäjän Järtiläiskankaan muinaisjäännös (s. 60) ja 
Jättisaarien rauniot (s. 59—60) näyttävät olevan samaa laatua. 
Repokankaan hävitetty raunio (s. 60) on puheitten mukaan myös- 
kin ollut samanlainen. 

Luolamaan muinaisjäännökset Limingan pitäjässä (s. 63) lie- 
nevät myöskin luettavat tähän ryhmään. 

Tämä ajanjakso käsittää, kuten jo löydöistä kerrottaessa on 
mainittu, meidän ajanlaskumme ensimäiset vuosisadat ja on laskettu 
loppuvan n. v. 700 j. Kr. s. Jos vastainen tarkempi tutkimus 
voipi vahvistaa sen arvelun, että äsken luetellut rauniot todellakin 
ovat tältä ajalta, niin silloin osottavat nämät muinaisjäännökset 
meille äänettöminä niiden Oulun seutulaisten viimeistä leposijaa, 
jotka ovat eläneet toista tuhatta vuotta ennen meidän päiviämme. 
Kaikessa tapauksessa ovat ainakin Kue/makankaan rauniot sitä 
laatua, että ne kumoovat ruotsalaisen tutkijan Sidenbladhin väit- 
teen, jonka mukaan ,Suomessa on pohjoisin raja Salon pitäjä Ou- 
lun läänissä", missä tällaisia raunioita tavataan'). 


1) Suomi, Toinen jakso, IX. s. 143—4. 

Oulun kihlakunnan eteläosassa löytyy koko joukko merkil- 
lisiä kiinteitä muinaisjäännöksiä, joidenka olemassa-olokaan ei ole 
tullut tutkijain tietoon. Semmoisia ovat nuo omituiset linnanta- 
paiset rakennukset, joita tavataan siellä täällä veteläin soiden kes- 
kellä olevilla saarekkeilla kaukana nykyisten ihmisten asuinsijoilta. 
Kun näitä muinaisen elämän muistomerkkejä ei ole vielä nimeksi- 
kään tutkittu, on tietysti mahdotonta päättää, minkäaikuisia ne 
ovat. Tarina kertoo, että ne ovat Jättiläisten tekemiä. Kun ei 
niiden syntyperästä mitään muuta tietoa ole nykyisen kansan muis- 
toon jäänyt, voidaan siitä olettaa, että ne ovat nykyistä asutusta 
vanhemmat. Melkein varmaa lienee myöskin, että nämät linnat') 
tahi ainakin useimmat niistä ovat rakennetut turvapaikoiksi vihol- 
lisen hävityksiä vastaan. Tähän olettamiseen oikeuttaa se suuri 
työ, joka näihin rakennuksiin on pantu, ja varsinkin se seikka, että 
muutamia niistä ympäröivät kaksinkertaiset vallit. Paitse sitä si- 
jaitsevat nämät muinaisjäännökset melkein aina sellaisilla mailla, 
että ne jo paikallisen asemansa puolesta tarjoavat jonkunlaista suojaa. 
Kun siis niiden ulkonainen muoto ja nimikin viittaa sotaiseen 
tarkoitukseen ja kun niitä verrattain pienellä alalla tavataan kym- 
menmääriä, kun paitse sitä useimmat ovat ainakin pääpiirteiltänsä 
jokseenkin samaa laatua, niin käynee selväksi, että nämät mui- 
naisjäännökset ovat saman viljelyksen tuotteita ja ehkä muistoja 
niiltä ajoilta, jolloinka eri kansallisuudet väkevämmän oikeudella 
koettivat saada itsellensä jalansijaa Pohjanperillä. Ennen olemme 
jo huomauttaneet, että gootilaisen asutuksen jälkiä tavataan sa- 
moilla seuduin, jossa nämät muinaislinnat ovat. Vastaisen tutki- 
muksen ratkaistavaksi jääköön, ovatko viimeksi mainitut muinais- 
jäännökset missään yhteydessä tämän asutuksen kanssa. Huomat- 
tava on sekin, että sekä linnat että ennen luetellut hautarauniot 
ovat sellaisella alalla, josta ei enää kiviaseita löydetä. Jonkun- 
lainen syy on siis päättää, että ne eivät ole sen viljelyksen muis- 
toja, jonka jättämiä näillä seuduin tavattvat kiviaseet ovat. 

Tämäntapaisia muinaisjäännöksiä on jo ennen tunnettu listä, 


1) Kansa ei tosin enää kutsu itse muinaisjäännöksiä tällä nimellä, vaan 
yhdistää kumminkin usein linna-sanan niiden kankaiden nimeen, joilla tällai- 
set muistomerkit sijaitsevat. 

Salosta ja Siikajoelta, mutta tutkijat eivät ole saaneet minkään- 
laista vihiä mainittujen paikkakuntain välimailla olevista muinais- 
linnoista, vaikka niitä on toistakymmentä. 


Tin pitäjän Karjalan kylässä, n. 4 virstaa Kakon talosta länttä 
kohti, on korkeanlainen Isohuhti niminen kangas. Mainitulla kan- 
kaalla on Harjumaanrämeän, Kälkäjäjärven ja ison Kullassuon 
välissä iso muinaisrakennus, jota kansa kutsuu Merelinkirkoksi. 
Kaksinkertainen valli muodostaa tässä soikean linnantapaisen suo- 
javarustuksen, jonka pääsuunta on melkein suoraan idästä länteen. 
Kun tämä muinaisjäännös on jo ennen ollut tarkastuksen alaisena 
ja kun minun havaintoni eivät paljoa eroa ennen tehdyistä, otan 
tähän Calamniuksen julkaiseman tätä muinaisjäännöstä koskevan 
kertomuksen sitä suuremmalla syyllä, kun mainittu tutkija on kai- 
vattamalla maatuneita muureja koettanut huomioitansa lisätä. Pu- 
huttuansa ennen mainituista Konttikankaan raunioista, jatkaa hän: 

yJos jo näillä muinaisen ajan haudoilla on historiallinen mer- 
killisyytensä ja mielen-kiintonsa, niin sama on vielä suuremmas- 
sakin määrässä sen muinais-jäännöksen laita, joka nyt on kuvael- 
tavana ja joka onkin paikkakunnan erinomaisin muinais-jäte. Se 
on eräs soikean-pyörä raunio, jota kansa sanoo Merelin linnaksi, 
mutta vielä useammin Merel/in kirkoksi. Tämä sadun rakastama 
muinais-rakennus, kolmen neljän virstan päässä Kakon talosta Kar- 
jalan kylässä, on sekin ylängöllä. Puut kasvavat jo syvässä rau- 
hassa tämän raunion päällä, ja sammal peittää ikivanhat muurit. 
Pari kolme kymmentä vuotta sitten olivat nämä muurit vielä nel- 
jän jalan korkeisia, kuten todistavat miehet, mitkä tätä siihen ai- 
kaan näkivät, vaan nytpä niistä ei enään ole juuri miksikään”. 

yEnsimäinen kohta, joka silmään astuu, on raunion moniker- 
tainen rakennus. Ensin on näet soikea-pyörä valli eli muuri ra- 
kennettu, joka pisimmältä suunnaltansa kulkee idästä länteen. Tä- 
hän muuriin on tehty neljä porttia, toisiansa vastakkain, antaen 
koilliseen ja luoteiseen, kaakkoon ja lounaan päin. Sitten on tä- 
män muurin sisäpuolelle vielä toinenkin muuri laitettu, joka kulkee 
yhtä-suuntaisena ja rinnakkain ulkomuurin kanssa, 8 a 10 jalan 
kaukaisena tästä. Sisämuurissa ei havaita portin merkkejä. Mutta 
mainittujen ulkomuurin porttien edessä näkyy hajonneita kiviläjiä, 

jotka ensi silmäyksessä näyttävät tehdyiltä ja rinkilöihin vähän 
vivahtavilta. Tarkempi tutkinto näyttää kuitenkin, ettei niin ole 
laita, tehden todennäköiseksi, että ne vaan hajoomisen kautta ovat 
sinne tulleet. Mahdollista on, että nämä kiviläjät ovat jonkum- 
moisia hajonneita porrastuksia, koska ne ovat juuri porttien alla. 
Täten saapi tämä, muihin verrattuna monikertainen, kehämuuri 
semmoisen ulkomuodon, kuin kuva osoittaa" (Kuva 85). 

yKun olin sen ulkomuodosta selvälle päässyt, päätin tarkem- 
min tutkia rakennuksen ainetta ja rakennustapaa, koska se tämä 
minusta tärkeäksi näytti päästäkseni oikeaan ymmärrykseen mui- 
nais-jäännöksen mahdollisesta tarkoituksesta, Käännyin siis ensin 
ulkomuurin tutkimiseen ja kaivatin sen kahdesta eri paikasta halki 





85. Metelinkirkko. Ii. ') 


(Kuva 85 B: a ja b), missä muuri selvimmältä ja korkeimmalta 
näytti”. 

yEnsimäisessä kaivannossa (a) havaitsin muurin tehdyksi ko- 
koonlaadituista pään-kokoisista kivistä, joiden seasta kuitenkin löy- 
dettiin sekä suurempia että pienempiäkin. Hiekkaa ei tässä pai- 
kassa juuri sanottavaksi nähty. Sen verta, mitä siellä näkyi, oli 
aika sinne voinut myöhemmin saattaa, Sammalta oli muurin päällä. 
Toinen taas kaivanto (b) ei tuonutkaan paljaita kiviä esiin, sillä 
tässä oli muuri tehty enimmiten somero-maasta, jossa kuitenkin 
tuon tuostakin sekä suurempia että pienempiä kiviä yhä ilmestyi. 
Lujaa rakennus-lajia tämä ei ollut. Muutkin kehä-muurin osat 


1) Asemapiirrosten erilaisuus tulee siitä, että kuva B on tehty Calam- 
niuksen piirustuksen mukaan, jotenka siis sisävalliin ei ole portteja merkitty. 
Kuva A taas osottaa linnan muotoa semmoisena, kuin se minun mielestäni on 


(Vrt. tekstiä). 

näkyivät samaten olevan eri laatua. Tästä näyttääkin, ikäänkuin 
rakennettaissa ei olisikaan suuresti lukua pidetty muurin lujuu- 
desta ja vastustus-voimasta, ellei muutoin sen hävinnyt tila arvos- 
teluamme petä. Siitäpä näyttää kuin jos itsekuhunkin paikkaan 
olisi pantu sitä rakennus-ainetta, mitä siinä vaan löytyi. Tästä 
kenties ne vähäiset syvyydet, joita muurin alla, ulkopuolella, vielä 
voipi eroittaa”. 

,Mitä enemmin ulkomuurin arvo täten tuli katoomaan sitä 
enemmin olisi minusta sisämuurin pitänyt itselleen arvo voittaman, 
jos nimittäin tämä muinais-jäännös olisi linnoitukseksi aiottu. Tä- 
män muurin tutkimiseen kääntyen, kaivatin senkin halki kahdella 
kaivannolla (c ja d) siinä paikoin, missä se paraiten oli näkyvissä. 
Kumpasenkin kaivannon teetin syllän leveäksi. Molemmissa pai- 
koissa oli täälläkin, samaten kuin ulkomuurissakin, järeätä somero- 
maata ja sen seassa kiviä, mitkä täällä kuitenkin ovat pieniä kuin 
tavalliset käsi-kivet. Tänkaltainen maa-kerros kesti lakkaamatta 
syllän syvyydelle saakka, jonka perästä maahan kiintyneitä ja vuo- 
ren-peräisiä kiviä alkoi ilmi tulla, jotka olivat sitä laatua, ettei 
niitä ole saatettu sinne vääntää. Muutoin löytyi haudasta muu- 
tamia savi-kivettymiä, joiden seassa yksi puu-kannon muotoi- 
nenkin”. 

y [äten näkyy sisämuurinkin laatu osoittavan, ettei ole kehä- 
muuria aiottu varustus-paikaksi. Pitäen vielä lattiankin tutkimisen 
tarpeellisena, kaivatin sisäkehän keskelle nelikulmaisen kaivannon 
(e) 8 jalan pitkän, 6 jalan leveän ja 6 jalan syvän. Täälläkään 
ei mitään erinomaista astunut silmiin, maa oli vaan erästä kovaa 
ja lujaa rautahiekan lajia, joka teki lapiolle vastusta, Vuoripe- 
räiset kivet estivät viimein täälläkin syvemmälle pääsemästä. Kun 
nähtävä oli, ettei näitä oltu sinne pantu, olimme me siis pohjaa 
saavuttaneet”. 

Kaikesta tästä näkyy seuraavan, ettei kehämuuri olekaan 
varustus-linnaksi aiottu. Tätä vakuuttavat seuraavaisetkin kohdat. 
Ulkomuuri, jonka lujuudesta ja pätevyydestä tämmöisen linnoituksen 
vastustus-voima ainakin rippuu, on sisämuuria alhaisempi, jopa al- 
haisempikin kuin sisäkehän pohjan pinta — — — — — niin että 
ulkomuuri ei niin vähääkään suojele sisäkehän sisällä seisovata. 
Suojelusta eipä myöskään muurien välinen loma tarjoo, sillä nämä 
kohdat — — — ovat ulkomuurin tasalla olevia. Sisämuurinkin 
vähäpätöisyyteen katsoen, tulee asia yhä todennäköisemmäksi. Tätä 

todistaa vielä lisäksi vertaaminen muihin kehämuureihin, joita olen 
ollut tilaisuudessa omin silmin nähdä, ———. 

,Näihin katsoen astuu näet heti silmiin se kohta, että niiden 
paikka jo itsessään ilman linnoituksettakin tarjoo suojaa ja varus- 
tusta, mikä ei ole ,Metelinkirkon* laita. Niin ovat esm. vähäpätöi- 
semmällä näistä, nim. Linnankankaan linnoituksella Paavolassa, 
muurit kyllä melkein yhtä kehnot ja alhaisemmatkin kuin Metelin- 
kirkolla, mutta sen sijaan itse luonto tälle tarjoo varustusta jyrk- 
käin törmäinsä kautta. Mitä taas Pesuankankaan') linnalta puut- 
tuu luonnon antaman varustus-voiman puolesta, sitä on koettu kor- 
vata lujilla ja vakavilla muurilla. Salosten linnalle vihdoin on sekä 
luonto että ihmisten työ antanut niin lujan varustuksen, että jos 
vertaa Metelinkirkkoa tähän ainoaan linnaan, niin ei pääse ensin- 
kään Metelinkirkko linnoituksen arvoiseksi. Ulkomuodoltansa ovat 
nämä kolme kehämuuria ihan toistensa kaltaiset; Metelinkirkko se 
tämänkin suhteen eroopi. Näillä on näet vaan yksi muuri, vaan 
Metelinkirkolla kaksi. Edellisillä on heidän porttinsa yksi joka 
puolella vastapäätä toisiansa, mutta Metelinkirkolla on ne vaan 
pitkillä puolillansa, vaan ei päässä. Eroavaisuudeksi saattaa vielä 
mainita hajassa olevia porras-raunioita, joita semmoisia ei näy 
muissa linnoituksissa”. 

Jos tähän nyt vielä senkin todistuksen liittää, minkä kan- 
santaru tarjoo, kun se ei ainoastaan kutsu paikkaa useimmin 
kirkoksi, kuin linnaksi, vaan myöskin paikasta kertoo sen laa- 
tuisia satuja ja juttuja, mitkä paremmin soveltuvat uskonnolli- 
siin, kuin sotaisiin käytäntöihin ja menoihin, niin syitä ei puut- 
tune siihen arveluun, että Metelinkirkko on vanha pakanuudeu 
uhripaikka”. 

» Parkan mittaamisen mukaan on sen laajuus kaikista puolin 
seuraava: Pituus lännestä itään 126 jalkaa; leveys pohjasesta ete- 
lään 90 jalkaa; muurin korkeus on vaihteleva 2:n ja 4:n jalan vä- 
Iillä, sen leveys, suuremman tai vähemmän hajoomisen jälkeen, 6:n, 
10:n 12:n jalkain välillä. Poikkimitattuna on sisä-kehä 83 jalkaa 
pitkä ja 53 jalkaa leveä; muurien välinen loma on 8—10 jalkaa. 
Ylänne, minkä päällä jäännös seisoo, on pitkä-kallahtava ja vähä- 
pätöinen; itse paikka eriksensä oleva ja rauhallinen. Ylänteen 


1)Mainittu paikka on Siikajoella. 

juuressa on suo, joka nähtävästi ennen muinoin on ollut järvenä. 
Se laskeuupi nyt Kälkäjoen kautta Iijokeen"). 

Näin kertoo Calamnius. Huomattava on, että hän on käynyt 
paikkaa tarkastamassa kolmattakymmentä vuotta sitten; mahdol- 
lista ja luonnollistakin on, että Metelinkirkko on sittemmin maa- 
tunut ja ainakin jossain määrin muuttunut, niin että se yksityis- 
kohdissa ei nyt enää mielestäni ole aivan mainitun kertomuksen 
mukainen. Mitä ensiksikin muinaisjäännöksen ulkomuotoon tulee, 
ei kertomuksen tekijä ole havainnut sisävallissa minkäänlaisia port- 
tien jäännöksiä. Nyt huomaa kumminkin helposti vallin kummas- 
sakin päässä painanteen eli aukon, joka näyttää olevan yhtä selvä, 
kuin ulkovallissa olevat. Luultavasti ovat nämät aukot muinaisten 
sisäänkäytäväin jäännöksiä, jotenka sisävallinkin sekä länsi- että 
itäpäässä on nähtävästi alkujansa ollut portti. 

Kertomuksen tekijä on olettanut aivan varmaan, että Me- 
telinkirkko on pakanuuden-aikuinen uhripaikka varsinkin siitä syystä, 
että vallit hänen mielestänsä ovat siten raketut, etteivät ne sa- 
nottavaa suojaa tarjoa. Tämä muinaisjäännös on kumminkin niin 
suuressa määrässä maatunut, että vaikeata on enää saada selville, 
minkälaiset vallit vahvuudeltaan ja tukevuudeltaan alkujansa ovat 
olleet. Ulkomuuri näyttää olleen sisämuuria vankempi, vaikka se, 
matalammalla maalla ollen, nyt on enemmän vyörynyt ja maa- 
tunut. Itse paikka ei mielestäni ole sopimaton suojavarustuksen- 
kaan asemaksi, sillä kangas on jokseenkin korkea ja viestää joka 
suunnalle. Kun vielä otetaan huomioon, että läheiset suomaat, 
jotka nyt ympäröivät joka suunnalla muinaisjäännöstä, ehkä mui- 
noin olivat järvinä, niin tulee paikan luontainen sopivaisuus suoja- 
varustukseksi vielä suuremmaksi. 

Kansantarut tosin mainitsevat aina tätä muinaisjäännöstä kir- 
koksi, vaan tätä nimitystä tulee todistuskappaleena varoin käyttää, 
sillä samalla nimellä nimittää kansa useita muitakin muinaisjään- 
nöksiä, joidenka tarkoitus ei kumminkaan ole ollut uskonnollinen. 
Mitä taas Metelinkirkkoa koskeviin tarinoihin tulee, niin niidenkin 
uskonnollinen sisältö on jokseenkin epäiltävää laatua. Päinvastoin 
muistuttanee muinaisjäännöksen nimeen yhdistetty Mere/i-sana. so- 
taisista yrityksistä. 

Olen tuonut esiin muutamia seikkoja osotteeksi, että Metelin- 


1) Suomi, Toinen jakso, VII. s. 215—9. 

kirkkoa ei tarvitse välttämättömästä käsittää muinaiseksi uhripai- 
kaksi. Asia kumminkaan ei ole tällä ratkaistu. Mahdollista on, 
että kysymyksessä oleva muinaisjäännös on tehty eri tarkoitusta 
varten, kuin muut Oulun kihlakunnassa tavattavat. Paras todistus 
siihen on se, että portit valleissa eivät ole samalla kohdalla. Muu- 
tenkin on ulkovallin porttien asema muista eroava. Tavallisesti 
ovat nimittäin portit ainakin näillä seuduin tavattavissa linnoissa 
sivujen keskellä, tässä ne sijaitsevat niiden yhtymispaikassa. 

,Kansa katselee", lisää Calamnius, ,näitä raunioita taika- 
uskolla, ja vaeltaja poikkeepi mielellään pimeässä syrjälle, pääs- 
täksensä menemästä raunion ohitse. Tiedetäänpä muka kertoa 
useista tapaturmista, mitkä täällä olisivat kohdanneet. Niin oli 
esm. eräs keinoilija, joka täällä oli kultaa etsinyt, tullut sokeaksi. 
Toinen oli pudonnut ja loukannut jalkaansa. Kolmas oli rammaksi 
joutunut, j. n. e. Senpä tähden olivatkin myös ne työmiehet, joilla 
minä teetin mainitut kaivannot, hyvin halukkaat noudattamaan 
minun tahtoani, kun ma käskin heitä jälleen täyttää kaikki kai- 
vannot, niin että kuului melkein itseänsä lohduttamiselta, kun eräs 
heistä, työn tehtyänsä, vakuutti ,kirkon ei pahenneen meidän kä- 
sissämme"*. Mutta merkillisimpänä kaikesta, mitä taru tiesi tästä 
paikasta kertoa, on minusta se, että paikan haltia on — ei ukko- 
vanhus harmaahiuksinen, pitkäpartainen, sata vuotta hartioilla kan- 
tava, vaan — nainen, neisy. Tätä hentoa") haltiata ei kuiten- 
kaan enään saada näkyviin, sillä hän vaikuttaa ja toimii näkymät- 
tömänä. Kerta vaan on vanhalle noita-akalle onnistunut saada 
neitsy esiin, akka kun tiesi loihtu-sanat. Eräs poika oli näet rau- 
nioilla ,pitänyt ilvettä", josta haltia hänen rankaisi niin pahalla 
silmän taudilla, että silmät olivat kuopistansa vuotaa. Kysyttiin 
tähän noita-akalta neuvoa, niin sanoi akka, ettei kukaan muu 
kuin haltia itse voinut tätä parantaa. Akka otti koettaaksensa 
lepyttää haltiata, ja läksi sairaan kanssa raunion sisään iltahämä- 
rässä — sillä sen arvannee, että haltia-neitsy rakastaapi illan hä- 
märää ja aamun sumua. Rukoiltuansa ja loihdittuansa onnistuikin 
akalle vihdoin saada haltia esiin, joka armahti poikaa ja teki hä- 
nen terveeksi. Muutoin ei tarvitse hurskaan pelätä haltiata, sillä 
se on hurskaille laupias, mutta epähurskaille kova”. 


1) Haltija ei ainakaan kokonsa puolesta ole aivan ,hento%, sillä se ker- 
rotaan olevan niin iso, että, knn se istuu pystypolvessa, sopii kaksitoistakort- 
telinen hevonen aisapäässä, luokkineen päivineen, kulkemaan polvensujuman alta. 

» Ylänteen rinteellä" — jatkaa kirjailija — ,joka suohon an- 
taa, on ympyriäisiä ja nelinurkkaisia raunioita. Ne ovat kaikki 
vallan epäselviä ja vanhoja. Yhden niistä, joka vähän vertaa yleni 
maasta, kaivatin ma, mutta annoin työn taas heretä, kun ei näky- 
nytkään mitään merkkiä siitä, että kivet olisivat tahalla kokoon 
laaditut). 

Nämät rauniot, jotka jo mainitun tutkijan niitä tarkastaessa, 
olivat ,vallan epäselviä ja vanhoja", ovat sittemmin luultavasti yhä 
enemmän maatuneet. Ainakaan en minä saanut niistä minkään- 
laista vihiä. 


Tijoen eteläpuolella, n. 3 virstan päässä Pirttitörmän kylän 
Turtisen talosta lounasta kohti, on luontainen kivirakka jokseenkin 
korkealla Mäntyselkä nimisellä kankaalla. Kankaan korkeimmalle 
paikalle on tehty suojapaikan tapaista siten, että kiviä varsinkin 
muinaisjäännöksen sisustasta on läjätty joka suunnalle, jotenka 
niistä on syntynyt ympäröivä valli. Vallin ympäröimä ala on suo- 
rakaiteen muotoinen, n. 8 syltä pitkä, 3 syltä leveä). Sen pää- 
suunta on luoteesta kaakkoon. Keskus on melkein tasainen, muu- 
tamia yksinäisiä isonlaisia kiviä siinä kumminkin näkyy. Valliin 
on ulkopuoleltakin pantu kiviä, niin että vähäinen syvänne eroit- 
taa sen kankaan luontaisesta kivirakasta. Valli on toista syltä 
leveä, runsaasti kyynärää korkea. Mitään porttien jäännöksiä siinä 
ei voi eroittaa. Kivet ovat yleensä käsin liikuteltavia. Kangas 
kasvaa muinaisjäännöksen seutuvilla tiheänlaista mäntymetsää. Heti 
vallin ulkopuolelta alkaa maa viestää joka suunnalle. Länsipuo- 
lella on vähän matkan päässä Haaramoukku niminen kalainen 
järvi. Muinaisjäännöksen ympärillä on useampia kivirakkaan kai- 
vettuja hautoja, joista suurin aivan lähellä vallia oleva on n. 3 
syltä ristiinsä laaja. Muitakin samantapaisia pienempiä painanteita 
näkyy siellä täällä louheikossa. 


Mäntyselältä noin kolmen neljänneksen päässä etelätä kohti 
on taas samanlainen, paremmin säilynyt ja muutenkin huomatta- 


1) Ennen mainittu teos, s. 219—20. 
2) Tässä, kuten muuallakin, missä tällaisten muinaisjäännösten suuruu- 
desta on puhe, ei ole otettu lukuun valleja, 

vampi muinaisjäännös. N. 1% virstaa pohjoiseen päin Wittajär- 
vestä on Haukiputaan ja Iin rajamailla korkea, pitkä Rajakangas 
niminen maa. Kankaan korkeimmalla harjulla on muinaisen suo- 
javarustuksen jäännöksiä. Kaksinkertainen valli muodostaa täs- 
säkin muinaislinnan, jonka pääsuunta on melkein suoraan idästä 
länteen. Rakennus on valleja lukuun-ottamatta n. 14 syltä pitkä, 
runsaasti 10 syltä leveä; muodoltaan on se soikea, jokseenkin 
suorakaiteen muotoinen, sivut ovat kumminkin vähän kaarevat. 
Ulkovalli on latomalla tehty käsillä liikuteltavista kivistä; sen le- 
veys vaihtelee 2—3 sylen paikoilla ja korkeimmista kohdista on se 
vielä runsaasti kyynärää korkea, Vallissa on kaksi n. sylen le- 
vyistä aukkoa, yksi muinaisjäännöksen kummassakin päässä; itä- 
päässä oleva on sivun keskellä, lännenpuolimaisessa päässä on 
aukko sivujen yhtymäpaikassa. Itse valli on jokseenkin maatunut 
ja kiviä on paikoin 
myöhemmin liikuteltu. 
Noin yhden sylen pääs- 
sä ulkovallista kiertää 
sisäpuolella toinen val- 
lintapainen — kiviladel- 
ma, paljoa vähäpätöi- 
sempi ja epäselvempi, 
kuin nyt kerrottu. Ete- 
läpuolella ja kummas- 
sakin päässä tuntuu se 
vielä jokseenkin sel- 
västi, mutta pohjois- 
puolella on se hajonnut ja maatunut, niin että se nyt näyttää yh- 
tyvän ulkovalliin, joka tällä puolen onkin leveämpi, kuin muualla 
(kuva 86). Mitään portteja ei siinä maatumisen tähden voi eroittaa. 
Muinaisjäännöksen itäpään ulkopuolella, n. yhden sylen päässä ul- 
kovallista, on soikea kiviläjä, n. 3 syltä pitkä, 2 syltä leveä, jok- 
seenkin matala, Tätä kivikasaa kutsuu kansa ,sakastiksi*, ar- 
vellen itse muinaisjäännöstä ,Jättiläisen kirkoksi*. Tiheä petä- 
jikkö kasvaa nyt muinaisten vallien ympärillä, ja heti vallin ulko- 
puolella alkaa kangas painua soita kohti. Pohjoispuolella kankaan 
alla on Eteläsuo. 





86. Rajakangas. Ii. 

pitäjässäkin löytyy samanlaisia muistomerkkejä. Ylikiimingin Saa- 
rijärveltä n. 1% virstaa länttä kohti on veteläin soiden keskellä 
pienoinen, matalanpuoleinen suonsaareke, jota kansa kutsuu ni- 
mellä Linnansaari Paikannimestäkin jo voipi päättää, että kan- 
kaalla on olemassa jotain muinaisjäännöstä. Kankaan itäpäässä 
sen korkeimmalla harjanteella onkin soikea linnantapainen mui- 
naisrakennus, jota kansa kutsuu ,jättiläisluolaksi* (kuva 87). Yleensä 
on tämä linna muodoltaan jokseenkin samaa laatua, kuin ne, joista 
jo ennen on ollut puhe; kumminkin on se paremmin säilynyt. Lin- 
nan pääsuunta on luoteesta kaakkoon, se on runsaasti 12 syltä 
pitkä. Keskipaikoilta on se n. 7 syltä leveä, kapenee sitten sään- 
nöllisesti yhtäpaljon kumpaakin 
päätä kohti. Päistä on sen le- 
veys n. 6 syltä. 

Tässäkin linnassa on ai- 
koinaan ollut kaksinkertainen 
valli. Sisävalli on jokseenkin 
hyvin säilynyt ja tukevampi, 
kuin muut, joita olen nähnyt. 
Nähtävästi on se kivistä la- 
dottu, vaikka jo niin maatunut 

87. Linnansaari. Ylikiiminki. ja metsittynyt suurimmalta osal- 

ta, ettei sen sisustaa, eikä siis 
rakennus-ainettakaan enää voi kaikin paikoin selvästi päältäpäin 
eroittaa. Muutamista kuopista, joita luultavasti myöhemmin on 
valliin kaivettu, käypi kumminkin selväksi, että tässäkin on ra- 
kennus-aineena kiveä käytetty. Paitse sitä on valli säilynyt maa- 
tumattomana etenkin linnan eteläisessä nurkassa, jossa paljaat ki- 
vet vieläkin näkyvät. Valli on paraiten säilyneistä paikoista vielä 
runsaasti 2 kyynärää korkea. Se on luultavasti paljon hajoillut 
aikojen kuluessa, jota todistanee sekin seikka, että sen leveys vaih- 
telee yhden ja kahden sylen välillä. Linnan kummallakin pitkällä 
sivulla on vallissa aukko, ei kumminkaan aivan keskellä sivua, 
vaan hiukan luoteispään puolessa. Aukko, joka on samalla koh- 
dalla kummallakin sivulla ja joka aikoinaan lienee ollut porttina, 
on nyt noin 2 syltä leveä. Niin leveä se ei luultavasti alkujaan 
ole ollut, vaan on tietysti muinaisjäännöksen vyörymisen ja rap- 

peutumisen kautta sekin levennyt. Linnan itänurkassa on val- 
lissa kuoppa (4), n. 14 kyynärää läpimitaten laaja, vähän mata- 
lampi. Sekin on hyvin maatunut, mutta lienee kumminkin myö- 
hemmin tehty. 

Tämän vallin ulkopuolella kiertää yhtäsuuntaisesti noin parin 
sylen päässä toinen, paljoa pienempi ja epäselvempi. Paikoin on 
se maatunut melkein tuntumattomaksi, mutta toisissa kohti näkyy 
se vielä aivan selvästi. Yleensä on se jokseenkin selvä linnan itä- 
puolella, ja sillä puolen näkyy ulkovallissa selvästi porttikin sa- 
malla kohdalla, kuin sisävallissa oleva. Länsipuolella on ulkovalli 
epäselvä ja katkonnainen. Kumminkin näkyy sielläkin useassa 
kohti vallin jäännöksiä, josta syystä on luultava, että ulkovallikin 
on aikoinaan ympäröinyt linnaa joka snunnalla. Muuten näyttää 
ulkovalli alkujaankin olleen paljoa matalampi ja vähäpätöisempi; 
paitse sitä on se tehty matalammalle maallekin. Kangas alkaa 
nimittäin heti sisävallista lähtien viestää läheisiin soihin. Linnan 
keskuksessa, joka näyttää olleen tasainen, ei voi nykyjään huomata 
mitään sellaista, joka muistuttaisi rakentajain toimia. Siitäkin 
kohti on muinaisjäännös jo niin maatunutkin, että alkuperäisiä 
pienempiä rakennuksia ei enää näkyisikään. Vanhat, melkein to- 
muksi lahoneet paksut kannot, joita nyt muurit ympäröivät, todis- 
tanevat nekin muinaisjäännöksen korkeata ikää. 

Tätäkin linnaa ympäröivät, niinkuin melkein aina on tällais- 
ten muinaisjäännösten laita, hyvin vetelät suot, jotka ehkä ovat 
olleet veden-alaisina silloin, kuin tämän rakennuksen peruskivet 
pystytettiin. Nämät suot, — kaksi Linnansuota ja Linnankorpi — 
ovat tietysti saaneet nimensä itse muinaisjäännöksestä. Näillä ni- 
millä näkyy kansa aavistavan muinaisjäännöksen alkuperäistä tar- 
koitustakin, vaikka itse linnalle on annettu tuo yleinen nimi ,jät- 
tiläisluola”. 


Paitse mainittua muinaislinnaa, joka on jokseenkin hyvin säi- 
lynyt, löytyy Kiimingissä vielä yksi samantapainen muinaisjäännös, 
joka kumminkin on paljoa epäselvempi ja muutenkin vaillinainen. 
Mainittakoon sekin muiden samankaltaisten joukossa. 

Kiiminginjoen pohjoispuolella, n. 2 neljänneksen päässä Pal- 
valehdon talosta, on n % virstan matka Heinijärven lammista 
länteen päin Luo/a-aho niminen kangas. Tämän kankaan korkeim- 

maila harjanteella on taas vanhankansan työalaa, jota kansa kut- 
suu ,Jättiläisen luolaksi*. Täälläkin tuntuu hiukan vallin jään- 
nöksiä, jotenka on luultava, että tässäkin on kerran ollut saman- 
lainen suojavarustus, kuin ne, joista ennen on ollut puhe. Mui- 
naisjäännös, jonka pääsuunta on ollut luoteesta kaakkoon, on n. 14 
syltä pitkä, 7 syltä leveä keskipaikalta, josta se vähitellen kaitenee 
kumpaakin päätä kohden (kuva 88). Valli on jokseenkin epäselvä 
ja näyttää hyvin maatuneelta, varsinkin kaakkois- ja pohjoispuo- 
lella; kumminkin voipi vielä kaikkialla huomata sen suunnan. Se 
on nähtävästi kivistä tehty, vaikka nykyjään maanpinta ja sammal 
on kasvanut kaikkialla kivien päälle. Mitään portin tapaista ei 
siinä enää voi eroittaa. — Muinaisjäännöksen luoteis-osassa itse 
vallin sisäpuolella on soikea, kivillä sisustettu ratin muotoinen 
hauta (4). Se on n. 7 kyynärää pitkä, 5 kyynärää leveä, ja 
sen pääsuunta on koillisesta lounaasen. Kuopan syvyys on keski- 
kohdalta n. 1% kyynärää; sitä ympäröipi joka suunnalla maan- 
pinnalle kivistä tehty paltto. Kuopan 
seinämille on ympäriinsä ladottu noin 
s ihmisenpään kokoisia kiviä. Sen lou- 
naispää yhtyy ympäröivään valliin, joka 
yleensä kuopan seuduilla on selvempi 
ja korkeampi, kuin muualla. Parin sy- 
88. Luola-aho. Ylikiiminki. len päässä tästä on toinen samaan ta- 
paan tehty kuoppa (2), vaikka pienempi. 
Se on n. sylen pituinen ja sen pääsuunta on melkein suoraan idästä 
länteen. Vallin sisässä on muitakin pienempiä hauturoita, vaan 
ne ovat niin epäselviä, ettei niitä enää juuri miksikään ymmärrä. 
Muillakin läheisillä kankailla on samantapaisia kivillä sisustettuja 
hautoja, jotka kirjan seuraavassa osassa otetaan puheeksi. Heti 
vallin ulkopuolelta alkaa kangas tässäkin viestää ympäröiviä soita 
kohti. Kuten jo mainitsin, on muinaisjäännös jokseenkin epäselvä, 
mutta selvästi voidaan kumminkin nähdä, että tämäkin paikka on 
ihmistyöstä saanut nykyisen muotonsa, jotenka siis tässäkin on 
yksi todistus seudun muinaisista asukkaista. Sopiva asuinsija on- 
kin täällä ollut sellaisille eläjille, joidenka pääelinkeinona oli met- 
sästys ja kalastus. Näillä seuduin olevat isot sydänmaat tarjoa- 
vat metsämiehelle vielä nytkin verrattain kiitollisen työalan, ja lä- 
hellä muinaisjäännöstä ovat Heinijärvien kalaiset lammet. 

Muhoksen 


muinaisjäännöksistä puhuessansa, lausuu Calamnius: ,Noin kahden 
penikulman päässä Kosulan kestikiivarista itään päin, pohjaspuo- 
lella jokea, kerrottiin Pirttijärvi nimisessä järvessä löytyvän eräs 
saari, nimeltä Järriläissaari, jossa saaressa löytyisi kivikehiä — 
Lappalaisraunioita — ja pait näitä myös eräs n. k. ,Jättiläiskirkko*. 
Samassa mainitsee kirjoittaja, että hän ,tämän vähäpätöisestä laa- 
juudesta”, päätti ,sen olevan tavallisen suuremman Lapinraunion* 
eikä siitä syystä huolinut lähteä asian tehden sitä tarkastamaan"). 
Nämät tiedot on mainittu tutkija saanut Pirttijärven muinaislin- 
nasta eli, kansan puhetapaa käyttääksemme, ,Jättiläisen kirkosta". 
Huomattava on kumminkin ensiksikin se, että Jättiläissaari ei ole 
Pirttijärvessä, jossa ei ensinkään löydy yhtään saarta, vaan se on 
eräs suonsaareke Pirttijärven sydänmaalla, n. kahden virstan päässä 
Pirttijärvestä kaakkoon päin, mainitun järven ja Wehkalammen 
välillä. Täällä kohoaa veteläin soiden, Matinsuon ja Joutsensuon, 
ympäröimänä pienoinen, jokseenkin korkea maakunnas, Järtiläis- 
saari, jolla kysymyksessä oleva muinaisjäännös eli ,Jättiläisen 
kirkko* sijaitsee. Kankaan korkeimmalla harjanteella on pienoi- 
nen tasainen ala, jota ympäröipi melkein munan muotoisen kieh- 
kuran muodostava, kivistä latomalla tehty, valli. Muinaisjäännös 
on siis soikea, ja sen suunta on melkein suoraan idästä länteen?). 
Lännenpuolimaisessa päässä on vallin ympäröimä keskus hiukkaa 
leveämpi. Valli, joka on tehty käsin-liikuteltavista kivistä ja joka 
sivujen keskipalkoilla on paraiten säilynyt, on korkeimmista koh- 
dista n. 2 kyynärää korkea ja lähes 2 syltä leveä. Muuten on se 
paljon maatunut ja tietysti levennyt, varsinkin päistä; sen suunnan 
voipi kumminkin vielä nytkin selvästi eroittaa. Itse kehän sisusta 
on tasainen, eikä siinä voi huomata sanottavia jälkiä ihmisten toi- 
mista. Tosin näkyy siinäkin vähän kiviä, vaan ne eivät näytä, 
ainakaan maanpinnalta nähden, olevan missään järjestyksessä, ja 
ovat ehkä myöhemmin vallista vyöryneet. Vallin ympäröimän alan 


1) Suomi, Toinen jakso, VII. s. 236. 

2) Niin olen kirjaanpanoihini merkinnyt. Kun minulla tätä muinaisjään- 
nöstä tarkastaessani ei ollut kumpassia muassa, on luonnollista, etteivät ilman- 
suunnat ole aivan tarkalleen määrätyt. Mahdollisesti on tämänkin linnan 
suunta luoteesta kaakkoon, kuten useimpain muiden näillä seuduin tavattavain 
samanlaisten muinaisjäännösten. 

pituus on n. 8 syltä, sen leveys on leveimmältä kohdalta (lännen- 
puolimaisesta päästä) n. 5, itäpäästä n. 4 syltä. Vallissa on län- 
nenpuolimaisen pään keskellä n. 2 kyynärän levyinen aukko eli 
katkelma, joka kentiesi on aikoinaan ollut porttina (kuva 89). 
Muualla en semmoista huomannut, ja tämäkin on hyvin epäselvä. 
Mahdollisesti on portteja ollut useampiakin, vaikkei niistä maatu- 
misen tähden enää voi saada selkoa. Ainoastaan vallin ympäröimä 
ala on tasainen. Heti muinaisjäännöksen ulkopuolelta alkaa maa 
tässäkin viestää jokseenkin jyrkästi ympäröiviä soita kohti. Vallin 
ulkopuolellakin tavataan kaikkialla irtanaisia kiviä. Hyvin tiheä 
tyreikkö peittää muinaisjäännöksen, samoinkuin koko kankaankin. 
Kangas on palanut joku aika sitten. Sekin on tietysti vaikuttanut 
muinaisjäännöksen maatumiseen. Että tämä rakennus ei ole eili- 
nen, todistavat muun muassa kehän sisälle kaatuneet aivan laho- 
neet puut, jotka kaatuessaan näyttävät ol- 
leen tavallisen hirren vahvuiset. 

Kaikkialla ympäröivät muinaisjäännöstä 
vetelät suot, jotka kentiesi lainehtivat järvinä 
niinä aikoina, jolloin ihmiset rakensivat tänne 
erämaihin itsellensä turvapaikan. 

nakit . Muitakin omituisia, muinaisuutta muis- 
89. Jättiläissaari. ä ä SATA sydän . 
Muhos. tuttavia paikannimiä löytyy näillä seuduin. 
Aivan lähellä Jättiläissaarta on Hiidenlinna- 
maa niminen kangas. Siinä ei kuitenkaan ole mitään ihmiskäden 
muodostamaa rakennusta, vaan lienee kangas saanut nimensä ta- 
vattoman isoista, tavallisen huoneen korkuisista kivistä, joita tällä 
kankaalla löytyy useampia. Omituinen on varsinkin eräs pihan- 
tapainen paikka, jota ympäröivät suuret, n. 3 sylen korkuiset kal- 
liot joka suunnalla. Ehkä onkin juuri tämä paikka antanut kan- 
kaallekin nimen. Näillä seuduin on myöskin Pytinkimaa niminen 
kangas. Senkin korkeimmalla harjanteella juoksee pitkin kangasta 
irtanaisten kivien muodostama useampia kymmeniä syliä pitkä 
kivirova, mutta se lienee kumminkin luontainen. Näitä kivirovia 
on ehkä tarkoitettu, kun Calamniukselle kerrottiin ,kivikehistä* ja 
»Lappalaisraunioista", sillä muista näissä tienoin olevista mui- 
naisjäännöksistä eivät seudun asukkaat tienneet mitään. Vielä on 
samoilla seuduin Papin-aho niminen selänne. Sattuvasti arvelikin 
oppaani, kun mainituilla kankailla kuljimme, että ,niin täällä sy- 
dänmaassa on kuin koko kirkkokunta”. 





Muinaislinnoja Muhoksella. 83 


Samaan tapaan tehty, vaikka paljoa pienempi, on eräs muinais- 
jäännös Muhoksen pitäjän Wuoton kylässä. Se on Kiiminginjoen 
eteläpuolella Inninkosken-kankaan laidassa, vähän matkan päässä 
mainitusta joesta, hiukan Ranta-ahon talon alapuolella. Siinäkin 
on kivistä ladottu soikea kiehkura, n. 3% syltä pitkä, 2% syltä 
leveä. Muinaisjäännöksen pääsuunta on melkein suoraan idästä 
länteen. Kiviladelma on tehty jokseenkin isoista kivistä. Se on 
lähes kyynärää korkea, n. 2 kyynärää leveä. Kivet ovat aikojen ku- 
luessa vyöryneet pois alkuperäiseltä asemaltansa, niin että kivikehä 
on sen kautta levennyt ja käynyt epätasaiseksi. Kiviladelman sisä- 
puolella, itse muinaisjäännöksen keskellä, on myös isonlaisia maa- 
tuneita kiviä. Luoteiskulmassa kiehkuran sisäpuolella on iso paasi. 
Se on päältä tasainen, ja pienempiä kiviä on sen ympärillä, ikään- 
kuin pönkkänä. Kansa arvelee tätä kiveä ,Jättiläisen pöydäksi”. 
Itse kangas on laaja, luonnostaan kivikko ja kasvaa harvanlaista 
mäntymetsää. 


Mainittakoon tässä myöskin eräs , linna", joka jo kauan sit- 
ten on herättänyt tutkijain huomion, vaikka sen olemassa-olo mei- 
dän aikamme ihmisille on jokseenkin tuntematon. Pohjanmaata kos- 
kevassa kertomuksessansa lausuu Mathesius: ,Lähellä Sotkajärveä, 
joka on 5% peninkuorman päässä Oulusta, kuullaan Pyhäkosken pau- 
haavan joen etelärannalla olevan vanhan linnoituksen raunioiden vie- 
ressä'!). Samasta linnasta tietää Paltamon muinainen kirkkoherra 
Cajanus kertoa, että se on Kalevanpoikain rakentama (vrt. tari- 
noita Jättiläisistä). Kuten jo sanoin, ei nykyinen kansa tiedä tästä 
linnoituksesta paljon mitään. Mathesiuksen kertomus tarkoittanee 
erästä korkeanlaista Pyhäkosken eteläpuolella olevaa Korkeamaa 
eli Hiidenlinna nimistä harjua, joka on n. neljänneksen päässä 
Sotkajärven alapuolella. Täällä on joka suunnalle jokseenkin jyr- 
kästi viestävä maakumpu, n. 70 syltä pitkä, 40 syltä leveä keski- 
kohdalta. Kukkulan päällys on melkein tasainen, keskipalkalla 
juoksee kumminkin pitkin harjua jonkunlainen ylänne. Tällä har- 
julla kertoo kansa ennen Isonvihan aikana Ruotsin sotaväen pitä- 
neen vahtia, jos viholliset sattuisivat pitkin jokea tulemaan. Var- 


1) Suomi, 1843. s. 136. 

tiopaikaksi onkin harju erittäin sopiva. Myöskin tiedettiin kertoa, 
että näillä seuduin olisi muinoin ollut joku kahakka. ,Rauta- 
portti" arvellaan olevan kätkettynä kummussa. Nykyjään on kun- 
nas kynnetty pelloksi, vaan mitään muinais-ajan esineitä siitä ei 
oltu löydetty (vrt. Calamniuksen kertomus). 

Parin neljänneksen matka Sotkajärveltä on Järvelän talon 
takalossa Pirun-kartanomaa niminen kangas. Tiedustellessani tä- 
män kummallisen paikannimen syytä, kerrottiin, ettei mainitulla 
paikalla ole mitään ihmisten tekemää muinaisjäännöstä, vaan ai- 
noastansa luontaisia isoja kallioita ja kivirakkoja, joiden päällä 
kuului olevan runsaasti katinkultaa. 


Liminka. 


Samanlaisia muinaisen viljelyksen muistomerkkejä on Limin- 
gan pitäjässä useampia. Varsinkin on niistä Ängeslevän kylä rikas. 
Mainitun kylän ylipäässä löytyy nimittäin tämäntapaisia vanhoja 
suojavarustuksia neljä kappaletta tuskin kahden neljänneksen laa- 
juisella alalla. Se seikka, että nämät muinaisjäännökset sijaitsevat 
pitäjän sisimmissä osissa kaukana meren rannasta, todistanee nii- 
den korkeata ikää. Kun nimittäin tarkastaa näiden muinaisjään- 
nösten syrjäistä asemaa, johtuu mieleen se kaukainen aika, jol- 
loinka nuo viljavat alangot, jotka nyt muodostavat seudun parhaat 
pelto- ja heinämaat, vielä olivat aaltoilevana merenä. Pitäjän ete- 
läisimmillä aloilla, jotka nyt ovat kaiken viljelyksen ja elämän 
keskustana, ei juuri olekaan sellaisia korkeampia maita, joita näi- 
den suojavarustusten asemapaikoiksi useimmiten valittiin. 

Noin neljänneksen matka Kukkosen talosta itää kohti on 
Ängeslevän ylipäässä Merelinvaara niminen korkeanlainen kivikko 
kangas. Vaaran pohjoisrinteellä, Ämmän myllyyn ja Kylmälän ky- 
lään vievien kärryteiden välillä, jokseenkin lähellä niiden yhtymä- 
paikkaa, on linnantapainen, kivikiehkuran eli vallin ympäröimä, 
paikka. Tämäkin on melkein suorakaiteen muotoinen; sivujen yh- 
tymäpaikat ovat kumminkin pyöreähköjä. Rakennuksen pääsuunta 
on idästä länteen, se on n. 15 syltä pitkä, runsaasti 6 syltä leveä. 
Ympäröivä valli on syntynyt siten, että kivet luonnostaan hyvin 
kivikolla kankaalla on läjätty itse kehän sisustasta joka suunnalle. 
Keskus on siten tullut aivan sileäksi, mutta kehän ulkopuolella 
yhtyy valli kankaan luontaiseen kivirakkaan. Valli onkin tästä 

syystä vaihteleva sekä korkeutensa että leveytensä puolesta. Kor- 
keimmista kohdista on se n. 2 kyynärää korkea. Sen leveyttä ei 
voi tarkoin määrätä, kun vallin lisänä on kankaan laaja kivirakka. 
Kivet ovat suuruudeltaan vaihtelevia, Portteja ei voi enää eroit- 
taa, ja epäiltävää on, onko niitä tässä muinaisjäännöksessä ollut- 
kaan. Kangas on näiltä seuduin hyvin kivikkoa. Linnan keskus 
on pinnalta nähden jokseenkin sileä. Muutamia kiviä siinä kum- 
minkin näkyy, ja nuorta metsää kasvaa kehän sisälläkin, kuten 
yleensä koko kankaalla. Pohjoispuolella vähän matkan päässä on 
suomaita, jotka ovat ison Sosonsuon lahdekkeita. 

Vähän ylempänä samalla kankaalla on isompi kivikasa, joka 
näyttää läjätyltä (vrt. s. 64). Kangas on siitäkin kohti hyvin ki- 
vikkoa ja itse kasa on syntynyt siten, että kivet ympäriltä on koottu 
yhteen läjään. Raunion ympärillä muutamain sylien laajuudella ei 
näy kiviä; muuten peittää koko kangasta kivirakka. Tämä kivi- 
kasa on muodoltansa melkein pyöreä, n. 6 syltä ristiinsä laaja. 
Sen korkeus on korkeimmista kohden n. 1% kyynärää. Laki on 
epätasainen, johonka lienee syynä se, että kivet ovat vyöryneet tai 
utelijaat muinaisjäännöstä kaivaneet. Raunio on koottu yleensä 
pienenpuoleisista kivistä. 

Muutenkin on Metelinvaaralla, varsinkin sen pohjoisrinteellä, 
paikoin pieniä kivipanoksia, vaan kun kankaalta on vedetty paljon 
kiviä lähiseuduille rakennus-aineiksi, eivät kaikki liikutetut kivet 
ole muinais-ajan ihmisten työtä. Muutamia pieniä kivillä sisustet- 
tuja hautoja näin myöskin siellä kulkiessani. 


Kun Metelinvaaralta siirrytään Ängeslevänjoen toiselle puo- 
len, tavataan taas koko ryhmä tällaisia muinaislinnoja. — Noin 
kaksi virstaa Tihisen talosta lounaasen päin, on Ängeslevän- ja 
Tyrnävänjoen välisellä sydänmaalla Linnamaa niminen kangas. 
Niinkuin jo kankaan nimikin osottaa, on mainitulla paikalla mui- 
naislinnan eli suojavarustuksen jäännöksiä. Kankaan ylipäässä, sen 
korkeimmalla kunnaalla, on melkein säännöllisen suorakaiteen muo- 
toinen ala, jota ympäröipi kivistä tehty valli. Muinaisjäännöksen 
pääsuunta on luoteesta kaakkoon ja vallin ympäröimän alan pi- 
tuus on n. 13, leveys n. 6 syltä. Valli on ladottu erisuurista ki- 
vistä, joista muutamat ovat jokseenkin isoja, kangella liikuteltavia. 

Leveydeltään ja korkeudeltaankin on se hyvin vaihteleva ja epä- 
tasainen. Matalimmissakin paikoin on vallin korkeus vielä yksi 
ja paraiten säilyneissä kohdissa ainakin puolitoista kyynärää. Sen 
leveys vaihtelee yhden ja kahden sylen välillä. Luoteenpuolimai- 
nen osa, joka näyttää paraiten säilyneeltä, on n. sylen levyinen. 
Valli on tietysti paljon kadottanut alkuperäisestä muodostaan, sillä 
oppaamme"), Tuuliharjun isäntä, kertoi, että kaikista näistä mui- 
naisjäännöksistä on aikojen kuluessa vedetty paljon kiviä lähellä 
olevan kylän rakennuksiin. Vanhat vakuuttivatkin, että valli en- 
nen on ollut paljoa korkeampi. Muinaisjäännöksen häviämiseen 
on tietysti vaikuttanut sekin, että mainittu kangas on nykyisen 
sukupolven aikana useampia kertoja palanut, ja kun linna on talojen 
likiseuduilla ja yleensä tunnettu, on se ollut varsinkin paimenten 
leikkitantereena, joidenka toimista näkyykin selviä jälkiä. Var- 
sinkin ovat linnan alkuperäiset por- 
tit näiden hävityksien kautta joutu- 
neet melkein tuntumattomiksi. Kun 
tämä muinaisjäännös ei ole likimain- 
kaan niin suuressa määrässä maatu- 
nut, kuin useat muut samanlaiset, 
niin voisi luulla, että siinä muinaiset 
portitkin vielä voidaan selvästi eroit- 
taa. Niin ei kumminkaan ole asian 
laita. Vallissa tosin on aukkoja kolmessakin kohti. Kumminkin 
on luultava, että ne eivät ainakaan kaikki ole alkuperäisiä, tahi 
alkuperäisillä paikoilla, koska linna meidän käsityksemme mukaan 
niiden nykyisen aseman takia tulee epäsäännölliseksi, kun se sitä- 
vastoin muuten on rakennukseltaan aivan säännöllinen. Muissa 
näiden seutujen muinaislinnoissa, Iin Rajakankaan linnaa lukuun- 
ottamatta, ovat portit, oli niitä sitten useampia eli vaan yksi ainoa, 
jonkun sivun keskellä. Siitä syystä voimme ehkä olettaa, että tässäkin 
linnassa on ainoastaan kaakkoispäässä oleva portti alkuperäinen, 
koska se on sivun keskellä; molemmat muut ovat ehkä myöhemmin 
kaivamisen ja vyörymisen kautta tulleet nykyiselle paikallensa. 
Vallin päällä on linnan kaakkoispäässä aivan aukon vieressä ny- 
kyjään isompi kiviläjä (4). Siinä ei ole nyt muuta huomattavaa, 





90. Linnamaa. Ängeslevä. 


1) Tätä, samoinkuin Sotakankaankin muinaisjäännöksiä tarkastaessani, 
seurasi minua pastori K. A. Hanell. 

kuin että valli on siitä kohti korkeampi ja leveämpi, kuin muualta, 
mutta oppaamme sanoi muistavansa, kun mainitulla paikalla vielä 
oli kivistä tehty rakennus, niinkuin ,uunin kiuas", jossa hänen 
puheensa mukaan oli tulisijakin nähtävänä. Samantapaisen rau- 
nion sanoi hän ennen olleen itse linnan sisällä, luoteispään puo- 
lessa, jossa vieläkin on muutamia pieniä kiviä läjässä (2). Tä- 
mänkin raunion kivistä on enin osa kuljetettu pois. Muuten on 
vallin ympäröimä ala aivan tasainen ja sileä, eikä siinä ole mitään 
merkillistä. 

Kangas, joka on jokseenkin pieni, on luonnostaan hyvin ki- 
vinen, suurenlaista mäntymetsää kasvava. Heti vallin ulkopuolelta 
alkaa maa laskeutua ympäröiviin rämeisin, kaakkoispuolella jok- 
seenkin jyrkästi. 


Kun Linnamaasta kuljetaan virstan verta itää kohti, saavu- 
taan Korakankaalle, jossa löytyy koko joukko muinaisjäännöksiä. 
Jo paikan nimikin muistuttaa jostakin vanhasta asutuksesta. Itse 
kangas on matalanpuoleinen, Linnamaata laajempi, hyvin louheikko 
ja kasvaa jokseenkin tiheää mäntymetsää. Kankaan keskellä on 
taas linnantapainen muinaisjäännös, joka muodoltaan eroaa kai- 
kista muista näillä seuduin tavattavista linnoista. lältäänkin lie- 
nee se muita vanhempi, sillä maanpinta on jo ehtinyt kasvaa niin 
korkealle, että vallit ovat jo melkein tykkänään joutuneet turpeen 
ja sammalen peittoon. Maatumisen tähden onkin tämä linna käy- 
nyt niin epäselväksi sekä peittynyt metsän ja mättäiden suojaan, 
ettei outo siitä enää tiedä paljon mitään; ainoastaan tarkalla tut- 
kimisella voipi saada jotenkuten selville, minkälainen tämä mui- 
naisen viljelyksen muistomerkki on alkujaan ollut, ja silloin tulee 
huomaamaan, että täällä on häviämäisillänsä muinaisjäännös, ken- 
tiesi merkillisin kaikista näillä tienoin tavattavista. Seudun asuk- 
kaatkaan eivät tienneet tästä muinaisjäännöksestä mitään, vaan, 
kun muita samalla kankaalla olevia merkillisiä paikkoja etsimme, 
yhdyimme siihen aivan sattumalta. 

Täälläkin on säännöllisen suorakaiteen muotoinen ala, jota 
kivistä ladottu valli ympäröipi. Muinaisjäännöksen pääsuunta on 
koillisesta lounaasen, sen pituus on, valleja lukuun ottamatta, n. 
17, leveys 4% syltä. Vallin leveyttä ei voi maatumisen tähden 
enää tarkoin määrätä; kumminkin näkee vieläkin selvästi, että 

se on aikoinansa ollut ainakin yhden sylen levyinen. Sen korkeus 
on paraiten säilyneistä paikoista ainoastaan n. % kyynärää. Kun 
en ollenkaan muinaisjäännöstä kaivanut — minulla kun ei siihen 
ollut lupaa eikä varoja — on tietysti mahdotonta tietää, kuinka 
syvälle maan sisään valli ulottuu. Luultavaa on, että tämäkin 
muinaisjäännös on ollut saman hävityksen alainen, kuin muut 
näillä seuduin tavattavat, jotenka alkuperäisiä kiviä on poiskin 
kuljetettu. Vallissa on muinaisjäännöksen koillispään keskellä kat- 
kelma eli aukko, joka kentiesi on jäännös muinaisesta sisään- 
käytävästä (kuva 91). Muissa paikoin ei porteista saa selvää. 
Tämä linna on kumminkin mer- 
killisempi kaikkia muita näiden 
seutujen samantapaisia muisto- 
merkkejä siinä, että vasta ker- 
rotun sisävallin ulkopuolella mo- 
nessä kohtii näkyy selvästi jäl- 
kiä toisesta vallista, joka linnan 
koillispäässä näyttää yhtyneen si- 
sävalliin, kuten asemapiirros osot- 
taa. Tämä ulkovalli on paljoa 
epäselvempikuinsisävalli,seonhy- 
vin maatunut, niin että sitä ei 
enää kaikin kohdin paljon tun- 
nukaan; ainoastaan muutamat yk- 
91. Kotakangas. Ängeslevä. sityiset maanpinnalla olevat kivet 
osottavat niissä paikoin muinai- 

sen vallin suuntaa. Koillispäässä on tämä valli paraiten säilynyt, 
ja näyttää ensin, erottuansa sisävallista, kulkeneen tästä n. 3 kyy- 
närän päässä. Sittemmin näkyy se yhä enemmän ulkoutuneen, niin 
että sen etäisyys sisävallista muinaisjäännöksen lounaispäässä on 
ollut ainakin 2 syltä. Linnan lounaispään eli sen eteläisen nur- 
kan ulkopuolella, n. parin sylen päässä ulkovallista, on yksinäinen 
soikea kiviraunio, n. 3 syltä pitkä; sen pääsuunta on yhtäsuuntai- 
nee vallin kanssa (B). Kivet siinä ovat jokseenkin isoja ja rau- 
nion keskikohta on tuntuvasti lantolla. Oppaamme kertoi, että 
paikalla on ennen ollut ,kuopan* eli kellarin tapainen rakennus, 
joka oli ontto sisältä. Sittemmin ovat päällyskivet pudonneet alas, 
jotenka raunion keskellä oleva lantto on syntynyt. Samantapaisen 
laitoksen muisteli hän ennen olleen linnan vastaisessa eli pohjois- 

nurkassa itse ulkovallin päällä, jossa vieläkin on vahvemmalta ki- 
viä, kuten kuvastakin näkyy (4). Samanlainen kivikasa oli yh- 
dessä kohti, kuten jo on kerrottu, Linnamaankin muinaisjäännöksen 
vallissa. Mitä tarkoitusta varten kiviä näin on läjätty, on vaikea 
päättää. Jos kansan arveluissa on perää, ovat nämät kivirovat 
jonkunlaisten vanhojen varastohuoneiden jäännöksiä. Kumminkaan 
ei siihen selitykseen ole paljoa luottamista. Yleensä arvelee kansa, 
että melkein kaikki kivirauniot, joissa vähänkään on kuoppaa, ovat 
olleet aikoinaan vaivatulla katolla varustettuja ihmis-asuntoja, sa- 
malla tavalla kuin se melkein kaikissa pienemmissä kiviraunioissa, 
oli ne sitten mitä laatua tahansa, näkee kiukaita. 

Kuten jo mainittiin, pidän tätä muinaisjäännöstä merkillisim- 
pänä kaikista niistä, joita näillä seuduin olen nähnyt. Siihen oi- 
keuttavat mielestäni seuraavat seikat. Jo muodoltaan eroaa tämä 
linna kaikista muista siinä, että se on pituuteen verrattuna muita 
kapeampi. Tavallisesti ovat tällaiset muinaisjäännökset näillä seu- 
duin siten rakennettuja, että niiden leveys on enemmän kuin kolmas 
osa pituutta; tämän leveys sitävastoin, verrattuna pituuteen, on 
ainoastaan %. Vielä omituisemmaksi tulee muinaisjäännös sen 
kautta, että ulkovalli yhtyy sisävalliin. Kaksinkertaisilla valleilla 
varustettuja muinaislinnoja tavataan tosin muuallakin, kuten olemme 
nähneet, mutta niissä juoksee ulkovalli yhtäsuuntaisesti sisävallin 
kanssa, eikä yhdy siihen. Rajakankaan linnan sisävalli nykyjään kyllä 
juoksee yhteen ulkovallin kanssa, mutta siitä voipi selvästi nähdä, 
että se on vyörynyt ja siten vasta myöhemmin yhtynyt. Ikänsäkin 
puolesta lienee tämä muita vanhempi; sitä todistaa muinaisjään- 
nöksen suuri maatuminen. 

Itse linnan sisustassa ei voi huomata mitään merkillistä. 
Siinä kasvaa nyt hyvin tiheä mäntymetsä, niin että pienet raken- 
nukset, jos niitä ennen olisi ollutkin, ovat maatumisen tähden käy- 
neet näkymättömiksi. 

Tästä linnasta muutamia syltäkymmeniä itään päin on samalla 
Kotakankaalla taas kivikehän ympäröimä, luultavasti sekin suoja- 
varustukseksi aiottu, muinaisjäännös. Tämä linna eroaa kahdesta 
edellämainitusta siinä, että vallin ympäröimä ala on soikea, eikä 
kulmikas, jotenka muinaisjäännöksen muoto on jokseenkin saman- 
lainen, kuin Pirttijärven Jättiläissaaressa olevan linnan; kummin- 
kin ovat tässä molemmat päät yhtä leveät (kuva 92). Muinais- 
jäännöksen suunta on luoteesta kaakkoon, sen pituus on 12, leveys 

keskikohdalta n. 4% syltä. Valli on osaksi hajoillut, niin että se 
leveydeltään on hyvin vaihteleva. Yleensä näyttää se olleen noin 
sylen levyinen; nyt on se paikoin kumminkin leveämpikin. Sen 
korkeus on paraiten säilyneistä paikoista yksi kyynärä. Kaakon- 
puolimaisen pään keskellä on vallissa katkelma, joka aikoinaan 
lienee tehnyt portin virkaa. Valli on ladottu erisuurista kivistä; 
muutamat näyttävät olevan kangella liikuteltavia. 

Noin kymmenen sylen päässä tämän muinaisjäännöksen itä- 
puolella on taas soikeahko kiviraunio (2), jokseenkin samaa laatua, 
kuin edellisen vieressä oleva. Sekin on n. 3 syltä pitkä, 2 syltä 
leveä, mutta sen korkeus on ainoastaan n. % kyynärää. Tämän- 
kin raunion keskellä on vähän lant- 
toa, niin että siinä on ollut nähtä- 
västi samanlainen rakennus, kuin 
edellisen linnan vieressä. Samanlai- 
nen kivirova on itse vallin päällä mui- 
naisjäännöksen pohjoispuolella (2). 

Tämä muinaisjäännös näyttää 
olevan myöhemmiltä ajoilta, kuin 
edellinen. Ainakin on se paljoa sel- 
vempi eikä likimainkaan niin maa- 
tunut. Muinaisjäännöksen itäpuolella alkaa kangas painua lä- 
hellä olevaan rämeesen ja likellä sillä suunnalla on jo Änges- 
levänjoki. 





92. Kotakangas. Ängeslevä. 


Noin neljänneksen matka Wäliheikin talosta lounasta kohti, on 
Tyrnävänjoen ja Koskelan kylän välisellä sydänmaalla Linnamaa ni- 
minen, pitkä, jokseenkin korkea luoteesta kaakkoon juokseva kan- 
gas. Kankaan luoteispäässä on aavalla harjanteella Sorzonevan ja 
Tyrnävänsuon välillä muinaisjäännöksiä. Korkeimmalla harjulla on 
suorakaiteen muotoinen suojavarustus eli linna. Se on rakennettu 
pääsuunnaltaan pitkin harjua, jotenka senkin suunta on luoteesta 
kaakkoon. Muinaisjäännös on n. 17 syltä pitkä, lähes 11 syltä 
leveä. Ympäröivä valli on hyvin maatunut ja vyörynyt. Sivut 
ovat melkein suoria, niiden yhtymäpaikat kumminkin vähän kaa- 
revia. Kummassakin päässä on keskellä vallia aukko eli katkelma, 
joka on luultavasti aikoinaan ollut porttina. Linnan muilla si- 

vuilla en nähnyt porteista jälkiä (kuva 93). Valli on paraiten säi- 
lyneistä paikoin n. % kyynärää korkea. Se on paljon vyörynyt, 
josta syystä sen leveys vaihtelee kahden ja kolmen sylen välillä. 
Ennen on se puheitten mukaan ollut korkeampi. Sitä on purjettu 
ja kiviä kuljetettu rakennus-aineiksi. Kivet ovat kokonsa puolesta 
vaihtelevia, eivät kumminkaan kovin isoja. Sisustassa näkyy muu- 
tamia kuoppia; kentiesi ovat ne myöhemmin tehtyjä, kun utelijaat 
ovat käyneet paikkaa tarkastelemassa. Muuten on sisus melkein 
kivetön. 

N. 30 syltä tästä muinaisjäännöksestä luodetta kohti, on sa- 
malla kankaalla soikea kiviläjä, n. 3 syltä pitkä, 2 syltä leveä, 
kyynärän korkuinen. Sen pääsuunta on etelästä pohjoiseen. Keski- 
kohta on tätä nykyä hyvin 
lantolla. Kivet vaihtelevat 
kokonsa — puolesta. Raunio 
kerrotaan olleen ennen ai- 
van nelisnurkkainen, vaan on 
sittemmin vyörynyt. Itse kan- 
gas on muinaisjäännösten 
kohdalta aivan paljas; poh- 
joisrinteellä kasvaa harvan- 
lainen männikkö. Kansa ar- 
velee itse linnaa ,Jättiläis- 
ten kirkoksi” ja lähellä olevaa kivikasaa ,sakastiksi”. 

Etelään päin vähän matkan päässä on Pikkulinnamaa. Mi- 
tään muinaisjäännöstä ei siinä ole. Eräs iso, monen sylen laajui- 
nen kivi on molempain Linnamaiden keskivälillä. Kivessä on kolo, 
jota arvellaan ,Jättiläisen kädensijaksi*. Kerrotaan, näet, että 
Jättiläinen vihapäissään on tällä kivellä ruvennut rakennustansa 
särkemään (kts. tarinoita Jättiläisistä). 





93. Linnamaa. Temmes. 


Selvästi näkyy edellisestä, että näillä seuduin, varsinkin Än- 
geslevän ylipäässä, on ollut vanha asutus, josta meillä ei ole muita 
varmoja tietoja, kuin minkä mykät kivirauniot antavat. Äsken 
kerrotut muinaisjäännökset, viisi luvultaan, ovat jokseenkin likellä 
toisiansa. Ne löytyvät kaikki noin yhden neliöpeninkuorman suu- 
ruisella alalla. Mahdollisesti voidaan arvella, että seudun asuk- 

kaat myöhempinä sotaisina aikoina, joiden kovuutta kyllä Limin- 
gan pitäjäkin on saanut osaltaan tuntea, ovat etsineet näillä ta- 
kalomailla itselleen turvaa vihollisen hävityksiä vastaan ja silloin 
rakentaneet nämät suojavarustukset. Mutta siinä tapauksessa voisi 
olettaa, että kansakin jotakin tietäisi näiden muinaisjäännösten 
rakentajista ja tarkoituksesta, kun kansantarut näillä seuduin 
yleensä käsittelevät Isonvihan aikuisina paljoa vanhempiakin sota- 
muistoja. Niin esim. kuulee usein kerrottavan, että Isonvihan ai- 
kana tehtiin hävitysretkiä Kuolaan. Kansantarut eivät kummin- 
kaan tiedä näiden muinaisjäännösten alkuperästä mitään; ainoa 
tieto, mikä niistä kerrotaan, on se, että ne ovat Jättiläisten te- 
kemiä. Niiden muinainen tarkoituskin on käynyt hyvin hämä- 
räksi kansan käsityksessä. Toisinansa arvellaan niitä kirkoiksi, 
usein verrataan niitä taas nykyajan huoneenperustuksiin. Kum- 
minkin on kankaiden nimissä usein säilynyt jonkunlainen aavistus 
siitä, mitä varten nämät rakennukset ovat saaneet alkunsa. Sem- 
moiset nimet, kuin Linnamaa, viittaavat sotaisiin tarkoituksiin. — 
Näistä syistä voidaan pitää melkein varmana, että nämät muinais- 
jäännökset ovat vanhempia, että ne ovat muistomerkkejä sen kan- 
san viljelyksestä, joka ennen nykyisen asutuksen tuloa eleli näillä 
seuduin. Mitään varmoja tietoja ei meillä ole näistä asukkaista; 
kumminkin ovat tutkijat jo kauan ennen meidän aikojamme aavista- 
neet, että näillä seuduin on ollut jotakin erityistä viljelystä. Näissä 
paikoin on nimittäin kertomusten mukaan muinoin asunut tuo ta- 
rumainen Merelinväki, jonka nimi vielä nytkin säilyy niin monessa 
paikannimessä Pohjois-Pohjanmaalla. Tästä kansasta antaa meille 
viime vuosisadalla elänyt kirjailija E. Castren seuraavat tiedot: 

y Yleensä on näillä seuduin (Kajaanin tienoilla) kansan muis- 
tossa säilynyt vanha satu niinkutsutusta Mere/inväestä eli eräästä 
rosvojoukosta (röfvarepartie), joka muinoin kerrotaan asuneen met- 
sissä ja erämaissa täällä. Useissa paikoin tällä paikkakunnalla sa- 
notaan vielä olevan suuria kuoppia eli luolia maassa, jotka osot- 
tavat, missä näillä rosvoilla on ollut asuntonsa ja kätköpaikkansa; 
sillä välin ovat he rosvonneet ja murhanneet, kenenkä vaan ovat 
saaneet käsiinsä. Mutta tämän seudun asukkailta ei voi saada 
vähintäkään tietoa, mitä kansaa he ovat olleet, mihin aikaan he 
ovat eläneet, kuinka kauan he ovat tällaista elämää pitkittäneet 
ja kätkeytyneet. Luultava on, että he eivät kumminkaan ole ol- 
leet Lappalaisten eivätkä Venäläisten jätteitä, vaan kernaammin 

(jota heidän nimensäkin Mere/inväki näkyy todistavan) niitä kapi- 
noitsijoita, jotka Suomessa vastustivat Kaarle IX:ttä, kun hän kar- 
koitti Sigismundi kuninkaan. Minulle on myöskin kerrottu, että 
etelään päin Muhoksen kirkosta, Oulun ja Limingan pitäjien rajalla, 
vieläkin pitäisi olla jäännöksiä harmaakivestä muuratusta vallista, 
joka on ollut linnanpihan näköinen, jossa tämä Merelinväki myös- 
kin on asunut. Ylännettä eli kukkulaa, jossa linna on ollut, kut- 
suvat asukkaat Merelinvaaraksi. Sotkamonkin pitäjässä on eräs 
mäki, joka heidän jälkeensä kutsutaan Merelinmäeksi, jossa heidän 
kerrotaan useita vuosia pitäneen salaista asuntoansa. Vihdoin ovat 
asukkaat kokoutuneet, etsineet heidän luolansa ja lymypaikkansa 
sekä hävittäneet heidät kerrassaan"). 

Näin kertoo Castren. Kun mainitut Metelinvaaran, Linna- 
maan ja Kotakankaan muinaisjäännökset sijaitsevat n. kolmen nel- 
jänneksen päässä Muhoksen kirkosta melkein suoraan etelätä kohti, 
niin voitanee olettaa, että juuri näitä muinaisjäännöksiä tarkoittaa 
Castren. Tosin ne eivät ole aivan Oulun pitäjän rajalla, mutta, 
kuten edellisestä suomennoksesta näkyy, on kirjailija kertonut sitä, 
mitä hän on muilta kuullut, eikä ole siis voinut neljänneksen 
päälle määrätä kertomainsa muinaisjäännösten asemaa. Kun otetaan 
huomioon, että siihen aikaan, kuin yllä suomennettu kertomus 
kirjoitettiin (ennen vuotta 1754, jolloin kirja painettiin) Muhos 
vielä kuului Oulun pitäjään, niin eivät nämät muinaisjäännökset 
olekaan kaukana silloisen Oulun ja Limingan rajalta. Metelin- 
vaara, joka kertomuksessa mainitaan, on lähimpänä Muhoksen 
rajaa, ainoastaan muutaman virstan päässä. Saman Metelinvaa- 
ran asettaa Mathesius Oulun pitäjän eteläisimpään osaan ja sanoo 
sen olevan niin korkean, että sille näkyy selvästi seitsemän kirk- 
koa”). Ennen, kun maat eivät vielä olleet kovin metsäisiä, sa- 
nottiin Metelinvaaralle näkyneen ainakin kuusi kirkkoa: Tyrnä- 
vän, Limingan, Lumijoen, Muhoksen, Oulun ja Oulunsalon. Kun 
kankaat nykyaikoina ovat metsittyneet, on näköalakin käynyt ah- 
taammaksi. Tätä samaa kangasta tarkoittanee siis Mathesiuskin. 

Vaikeata on sanoa, mitä kansaa tämä Metelinväki on ollut. 
Kumminkin voitanee pitää varmana, että se on elänyt vanhempaan 


1) Historisk och Oeconomisk Beskrifning öfver Cajaneborgs län, Äbo 
1754. s. 8—9. 
2) Suomi, 1843. s. 135. 

aikaan, kuin Castren olettaa. Jos nämät muinaisjäännökset oli- 
sivat syntyneet Nuijasodan aikana, niin silloin voisi luulla, kuten 
jo ennen olen huomauttanut, että kansa vielä nytkin tietäisi jotain 
niiden syntyperästä, sitä suuremmalla syyllä, kun kansan huulilla 
vielä elää tarinoita saman-aikuisista tapahtumista. Itse Nuijaso- 
takin on säilynyt kansan muistossa näillä seuduin, ja kun Limin- 
kalaiset olivat mainitussa sodassa osaksi johtavinakin henkilöinä, 
niin ainakin pitäisi heidän vielä muistaa jotakin esi-isäinsä toi- 
mista. Niin kumminkaan ei ole asian laita, ja siitä syystä ovat nämät 
muinaisjäännöksetkin todennäköisesti vanhemmilta ajoilta. Kuten 
Castren'in kertomuksesta näkyy, eivät hänenkään aikalaisensa tien- 
neet mitään tämän Metelinväen kansallisuudesta eikä ajasta, jol- 
loinka se eli, vaikka Nuijasodasta ei ollut silloin kulunut enempää, 
kuin n. 150 vuotta. Castrenillakaan ei ollut siis mitään varsi- 
naista syytä arveluunsa, vaan on hän mielivaltaisesti asettanut 
Metelinkansan kapinallisten nuijamiesten vastustajain joukkoon. 
Mahdotonta on tätä nykyä tarkalleen sanoa, minkäaikuisia nämät 
muinaisjäännökset ovat. Vastaisen tutkimuksen onnistuu kentiesi 
jonkun löydön avulla ratkaista tämäkin hämärä seikka Peräpohjan 
muinaisen historian alalla. 

Vaikka Metelinväki kansallisuudeltaan onkin vielä tuntema- 
ton, niin tiedämme sitä vastoin varmaan, että sillä on kerran 
ollut laaja ja vaikutusrikas toiminta-ala, siitä päättäen, että tämän 
tuntemattoman kansan nimi vielä säilyy monessa paikannimessä 
jokseenkin laajalla alalla Pohjois-Pohjanmaalla. Osa näistä pai- 
kannimistä, joihin meteli-sana on yhdistetty, on luultavasti saanut 
nimensä siitä, että niissä paikoin on myöhempinä aikoina ollut jo- 
tain tappelua eli meteliä, mutta varmaan tiedetään, että ainakin 
muutamat näistä paikoista ovat perineet nimensä Metelinkansasta. 
Sellaisia ovat Castren'in kertomuksen mukaan Metelinvaara Än- 
geslevän ylipäässä ja Metelinmäki Sotkamossa. Paitse sitä on 
paikannimiä, joihin meteli-sana on yhdistynyt, seuraavissa paikoin: 

Pudasjärven pitäjässä on Kuhajärvellä Mere/iharju niminen 
kangas. Siinä kerrotaan olleen taistelu Isonvihan aikana Suo- 
malaisten ja Venäläisten välillä. 

Saman pitäjän Hetetjärven kylässä on Oinaan talon takalossa 
korkeanlainen, Merelinmäki niminen kunnas. Sitä kutsutaan myös- 
kin Kivikirkoksi luultavasti siinä olevain muinaisjäännösten joh- 
dosta. Näistä muinaisjäännöksistä kerron toisessa kohti. 

Iissä on myös iso kiinteä muinaisjäännös, jota kutsutaan 
Metelinkirkoksi. Siitä on jo ennen ollut puhe. 

Ylikiimingissä on tällaisia paikannimiä kahdessa kohti. Se- 
luskanjärven ja Wesalan kylän välisellä sydänmaalla on Mere/in- 
maa niminen kangas. Se on puheitten mukaan saanut nimensä 
siitä, että paikalla on Isonvihan aikana ,meteliä pidetty" — siis 
ollut joku kahakka. Juopulijärven ja Kiiminginjoen välillä on 
korkeanlainen hyvin kivikko kangas, Merelinvaara. Molemmilla 
näillä kankailla kertoo kansa Jättiläisten asuneen. Kumminkaan 
eivät nämät asukkaat ole jättäneet mitään merkkiä asumisestaan. 

Oulun kaupungissa olevaa kunnasta, jolla nykyjään on kirk- 
koherran virkatalo, on ennen kutsuttu Mezrelinmäeksi. 

Muhoksen pitäjässä löytyy Meteli Murron kylän sydänmaalla. 
Seudun asukkaat kerrotaan olleen Isonvihan aikana siellä paossa. 

Paitse mainittua Ängeslevän Metelinvaaraa on Limingassa Me- 
telinkangas Sallisen talon vieressä, kahden neljänneksen päässä 
Lumijoen kirkolta. Siellä ei sanottu olevan mitään muinaisjään- 
nöksiä. 

Revolahdella on myöskin Metelinkangas. 

Paavolassa on Pehkolan kylässä Metelinkangas. 

Meteli yleensä merkitsee, kuten Calamniuskin väittää, jotakin 
mellakkata, (,sota, kapina, melu, melske'). Tavallisesti ovat he 
kankaat, joidenka nimeen meteli-sana on yhdistynyt, hyvin kivikoita 
ja useimmiten on niistä maanpinta poissa, niin että paljaat kivet 
näkyvät. Kansa ei kumminkaan kutsu kaikkia tällaisia kankaita mai- 
nitulla nimellä, vaan ainoastaan muutamia. Tyrnävällä sanoo Ca- 
lamnius metelillä tarkoitettavan ,sen laatuista kiveä, joka olisi niin- 
kuin tulen kestävämpää, kovaa ja sinistä". Saman asian kuulin mi- 
näkin, kulkiessani Angeslevällä. Sellaista kiveä, joka on jokseen- 
kin pehmeätä, ja jota käytetään niillä seuduin paljon kiuaskivenä, 
kutsutaan metelikiveksi. Sitä on runsaasti Metelinvaaralla, ja luul- 
tavaa on, että kivi on saanut kankaasta nimensä. Sama kirjailija 
sanoo huomanneensa, että Muhoksella ja Utajärvellä tälle sanalle 
annetaan ,eri käsite, nim. kaukaisuuden, etäisyyden käsite. Täällä 
sanottiin hevosista, jotka olivat sydänmaissa laitumella, että he 
olivat metelissä*. — Minun tietääkseni ei mainituilla seuduin käy- 
tetä meteli-sanaa tässä merkityksessä. Nimen-omaan koetin ottaa 
kulkiessani selkoa tästä asiasta, vaan seudun asukkaat eivät sa- 
noneet meteli-sanalla olevan tällaista merkitystä. Mahdollisesti on 

kertoja kuullut sanottavan, että ,hevoset ovat metelissä", vaan 
silloin on tarkoitettu, että ne ovat laitumella sellaisessa paikassa, 
missä joku meteli-sanaan yhdistetty paikannimi löytyy, eivätkä yleensä 
sydänmaassa, kuten kertoja näkyy asian käsittäneen. Murron sy- 
dänmaata mainitaankin toisinaan yksistään meteli-nimellä, ja jos 
eläimet sattuivat olemaan siellä, voivat Utajärveläiset täydellä syyllä 
sanoa hevosistaan, että ,he ovat metelissä”. 


Limingan pitäjän eteläosassa löytyy vielä yksi tähän tapaan 
tehty muinaisjäännös. Noin 3 neljänneksen päässä Limingan kir- 
kon eteläpuolella olevasta Liminganjärvestä 3 virstan matka lou- 
naasen päin, on Mustosenkangas niminen korkeanlainen maa. 

Kankaan korkeimmalla harjanteella sen eteläpäässä, Hirvinevan 
ja Sorkonsuon välillä, on Eskurin talon metsäsarassa vanhankansan 
rakennusta, jota kutsutaan ,Jättiläisen kirkoksi". Siinäkin on soi- 
kea linnantapainen muinaisjäännös, 
jonka pääsuunta on luoteesta kaak- 
koon, n. 14 syltä pitkä, 7 syltä leveä. 

Valli on hyvin maatunut ja tur- 
vettunut, muutenkin on koko mui- 
naisjäännös risujen peitossa, kun 
paikalta on rankoja hakattu. Valli 
on vielä n. kyynärää korkea, n. 2 
syltä leveä, paikoin leveämpikin. Se 

on kivistä latomalla tehty. Siinä tuntuu vielä neljä aukkoa, yksi 
kunkin sivun keskellä, jotka aikoinaan ovat luultavasti olleet 
portteina (kuva 94). Kaakkoispäässä oleva aukko on paraiten säi- 
lynyt. Se on n. 2 kyynärää leveä ja sen kummallekin puolelle on 
sopivia kiviä asetettu muodostamaan jonkunlaisia pihtipieliä. Kan- 
gas kasvaa yleensä tiheätä mäntymetsää ja alkaa heti vallin ulko- 
puolelta laskeutua lähellä oleviin soihin. Luoteispuolella, jolla 
suunnalla ei ole suota likellä, tuntuu vähän toista vallia, vaan se 
on jo niin maatunut, ettei siitä saa paljon käsitystä. Kentiesi on 
tämäkin linna aikoinansa ollut varustettu kaksinkertaisella vallilla. 

Olen jo ennen huomauttanut, että nämät linnat tavataan sem- 
moisella alalla, johonka ei kivikausi ulotu, ja että ne siis, samoin- 
kuin samoilla seuduin löytyvät isot hautarauniotkin, ovat pidettävät 





94. Mustosenkangas. Liminka. 

toisen viljelyksen muistoina. Vastaisen tutkimuksen ratkaistavaksi 
jääpi, ovatko nämät muinaisjäännökset saman-aikuisia, vai näh- 
däänkö niissä todistuksia Pohjanperillä muinoin vallalla olleista eri 
sivistyskerroksista. Muotonsa puolesta ovat ne ainakin pääpiir- 
teiltänsä jokseenkin samanlaisia, Metelinkirkkoa ja Kotakankaan 
isompaa linnaa lukuun-ottamatta. Muissa näkyy huomattavia yhtä- 
läisyyksiä. Enimmiten silmäänpistävä ja samalla omituinen seikka, 
jonka näiden muinaisjäännösten ulkomuodon tarkastaja heti huo- 
maa, on se, että useimpain niiden lähellä on jokseenkin yhtäläisiä 
kiviraunioita, jotka nähtävästi ovat saman-aikuisia, kuin itse lin- 
natkin. Pintapuolisen tarkastuksen nojalla on mahdotonta sanoa, 
mikä näiden kivikasojen tarkoitus on ollut. Kansan arvelut niistä 
olemme jo maininneet. Tulevaisuus on näyttävä, kuinka paljon 
näissä arveluissa on perää. — Vertailun vuoksi asetamme näiden 
linnojen asemapiirrokset rinnakkain, jotta lukija yhdessä kohden voi 
nähdä niiden sekä suuruuden että suunnan ja siten verrata niitä 
toisiinsa. 

c) Maan-alaisia muinaisjäännöksiä. 


Tutkimus-alallamme tavataan useissa kohden maahan kaivet- 
tuja kuoppia eli hautoja, joita kansa kutsuu ,jättiläisluoliksi*. Ne 
ovat useimmin muodoltaan soikeita, sisäpuolella on niiden seinä- 
millä ja pohjassa kivipanos, joka useinkin on hyvin sievästi ja ta- 
saisesti ladottu pienenpuoleisista, melkein yhtäsuurista, kivistä, jo- 
tenka koko kuopan sisus näyttää vaivatulta. Kuoppa on aina le- 
vein suusta, kapenee pohjalta ja on muuten jokseenkin ratin muo- 
toinen. Sen ulkoreunoille on usein kivistä ja maasta tehty vähäinen 
koroite eli paltto. Kansa kertoo, että Jättiläiset ovat näissä kuo- 
pissa asuneet. Kuopan päässä arvellaan olleen aukon eli sisään- 
käytävän. Katto on ollut kaareva, kivistä ladottu eli vaivattu, kuten 
nykyajan kellareissa. Alkujansa kuopat eivät kansan arvelujen mu- 
kaan ole olleet kivillä sisustettuja, vaan niiden sisässä nykyjään ta- 
vattavat kivet ovat myöhemmin sinne joutuneet siten, että katto 
on aikojen kuluessa pudonnut sisään. Kuoppain arvellaankin ennen 
olleen paljoa syvempiä, kuin nyt, ja nykyisen pohjan alla, joka 
vaan on satunnainen, luullaan vielä olevan kaivettua ontta. 

Näin selittää kansa näiden muinaisjäännösten tarkoituksen. 
Jääköön taitavampain ratkaistavaksi, mikä näissä arveluissa on to- 
denmukaista, mikä ei! Samanlaisia kuoppia on tavattu muuallakin, 
esm. Kemijoen varrella. Siellä arvellaan niiden myös aikoinaan 
olleen kattopäällisiä, mutta eri tarkoitusta varten tehtyjä. Sikä- 
läisten kuoppain tarkoituksesta sanotaan muun muassa: ,Luultava 
on, että muinaiskansat ovat käyttäneet niitä värkkiensä kätköhau- 
toina, sillä niitä on päältä peittämällä samanmuotoisilla kivillä 
saattanut tasata aivan tuntemattomaksi, ja vesi ei myöskään ole 
niiden pohjalle laskeunut, kun pohja on hataraa'). Tämä selitys 
lieneekin oikeampi, sillä ihmisten asuinsijoiksi ovat tuollaiset kivi- 
seinäiset kuopat liian kylmiä; paitse sitä ovat ne usein niin pie- 
niäkin, etteivät ne mitenkään ole voineet olla asuntoina. Kansan 
arvelu, että kiviä olisi ollut ainoastaan katossa, ei pitäne paik- 
kaansa, sillä tuskin on mahdollista, että kiviä katosta, kun se 
omia aikojaan putosi sisälle, olisi riittänyt kuopan joka nurkkaan. 
Paitse sitä ovat kivet näissä kuopissa useimmiten niin säännölli- 


1) Hj. Appelgren, Muinaisjäännöksiä ja Tarinoita Kemin kihlakunnan 


itäisissä osissa, s. 32. 

sesti ladotut, etteivät ne satunnaisen putoamisen kautta ole voi- 
neet saada nykyistä asemaansa. 
Tällaisia kuoppia olen tavannut seuraavissa paikoin: 


Pudasjärven 


pitäjän Hetetjärven kylässä on puolen neljänneksen päässä Oinaan 
talosta länttä kohti korkeanlainen Merelinmäki niminen kunnas. 
Tällä kankaalla on 3 haudantapaista muinaisjäännöstä. Kansa ar- 
velee, että paikalla on ollut ,Jättiläisten kirkko", ja kutsuukin 
näitä muinaisjäännöksiä siitä syystä nimellä ,Kivikirkko". Kuopat 
ovat melkein yhdessä rivissä jokseenkin likellä toisiansa. Nyky- 
jään ovat ne melkein täynnä irtanaisia kiviä, vaan ennen on kan- 
san kertomuksen mukaan kuoppain ympärillä ollut vallintapaista 
koroitetta, ja kun se on aikojen kuluessa vyörynyt kuoppain sisään, 
ovat ne siten täyttyneet. Vielä nytkin on kuoppain ympärillä vä- 
hän palttoa. Kaksi näistä kuopista on melkein yhtäsuurta. Muo- 
doltaan ovat ne pyöreät. Niiden läpimitta on n. 3 syltä ja syvyys 
(liikuttamattomaan maahan saakka) n. 2% kyynärää. Kolmas kuoppa 
ei ole aivan samassa rivissä toisten kanssa, vaan sivuaa kumminkin 
keskimmäistä. Sen läpimitta on n. 4% syltä; muuten on se epä- 
selvempi, kuin toiset. Kiviä on ehtimiseen liikuteltu, niin että 
muinaisjäännösten alkuperäinen muoto on siten turmeltunut. Kiviä 
näkyy näissä kuopissa olleen paljoa runsaammasta, kuin muissa 
samanlaisissa. Kivien välissä, kun niitä liikuttelin, näkyi hiilen- 
sekaista multaa ja pohjimmaiset kivet olivat palaneet hyvin hap- 
raiksi (kts. tarinoita Jättiläisistä). 

Samantapaisia kivillä sisustettuja kuoppia pitäisi olla Wen- 
kaan talon seuduilla Kollajan kylässä. 


lin 


pitäjässä näin useissa paikoin tämäntapaisia muinaisjäännöksiä. Ii- 
ja Siuruanjoen muodostamalla niemekkeellä, Pahkalan ja Tannilan 
kylän välimailla, on vähän matkan päässä Kauhealammen pohjois- 
puolella Se/jänmaa niminen korkeanlainen kangas, jota peittää jok- 
seenkin laaja luontainen kivirakka. Siihen on kaivettu kymmen- 
kunta pyöreätä hautaa. Suurimmat ovat n. syltä ristiinsä laajat. 
Kansa kutsuu paikkaa ,Jättiläisen luolaksi*; yleensä on se jok- 
seenkin vähäpätöinen. 

Samanlainen luontainen kivirakka peittää Koutuanselän kor- 
keimman harjun, joka on muutamia virstoja pohjoiseen päin Sel- 
jänmaalta, Koutuanjärven pohjoispuolella. Siinäkin on muutamia 
kivihautoja. Suurin on soikea, n. 2 syltä pitkä, syltä leveä, toista 
kyynärää syvä. Muut ovat pienempiä, muodoltaan pyöreitä, osaksi 
jokseenkin vähäpätöisiä. 

Luultavasti tarkoittaa Calamnius, mainitessansa Poutuanselällä 
olevan ,lappalaisraunioita", juuri Koutuanselkää, Poutuanselkää 
ei sanota näillä seuduin löytyvän. Sama tutkija tietää kertoa, että 
samanlaisia muinaisjäännöksiä pitäisi olla Puutikkanenällä. Sen- 
niminen kangas kyllä löytyy ja on samaa kuivaa, kuin Koutuan- 
selkä, vaan siinä olevista raunioista eivät seudun asukkaat tien- 
neet mitään. 

Tannilan kylässä sanottiin olevan Jättiläisten asuntopaikkoja 
Siuruanjoen luoteispuolella olevan Hirvasvaaran päässä. Mainittua 
paikkaa kävin tarkastamassa, vaan mitään erinomaista ei siinä 
näkynyt; olihan vaan luontainen louheikko kangas ja siinä muu- 
tamia aivan vähäpätöisiä kuoppia, nekin nähtävästi veden muo- 
dostamia. 

Kivikkoon kaivettuja hautoja sanottiin olevan Tannilan kylän 
sydänmaalla useissa kohti, niinkuin Wiitaojan latvoilla, Isonmäen- 
kankaalla, Ukonpolttamassa, Kaihuan talon seuduilla. Näitä paik- 
koja en käynyt tarkastamassa, kun kertojat vakuuttivat, ettei niissä 
ole muuta katsottavaa, kuin luontaiset kivirakat, joihin sitten hau- 
toja on kaivettu. 

Samanlainen on sekin ,jättiläisluola%, jota minua käytettiin 
katsomassa Lamminkankaan rakalla Oijärven eteläpäässä. Siinäkin 
on vaan jokseenkin laaja kivirakka, jossa muutamat pienenpuoleiset 
haudat näyttävät ihmisten tekemiltä. 

Oijärven luoteisrannalla olevalla Närränharjulla kerrottiin Jät- 
tiläisten pitäneen asentoa. Siitä on ennen vanhaan puheitten mu- 
kaan löydetty joku kirves ja ,kengänpänni* (solki). Kun paikkaa 
kävin tarkastamassa, en siinä huomannut muuta, kuin luontaisen 
louheikon harjanteen. Närrän asukkaat tiesivät, että kankaalla 
pitäisi olla joku kivillä sisustettu hauta, vaan ei siihenkään sillä 
kertaa kopeuttu. 

Kaksi kivihautaa sanottiin olevan Oijärven rannalla olevassa 

Pirttiniemessä. Ne ovat soikeat, n. 2 syltä pitkät, toista syltä 
leveät). 

Hangaslammenkankaalla ja Konttikankaalla olevista kivikuo- 
pista on jo ennen ollut puhe (s. 50—2). 

Kun Hangaslammenkankaalta kuljetaan 3—4 virstan matka 
luoteesen päin, saavutaan Härkkimenmaahan. Tällä kankaalla, n. 
virstan päässä Isonkivijärven luoteispuolella, on luotainen kivirakka 
ja siinä muutamia kivihautoja. Suurin näistä on muodoltaan soi- 
kea, n. 3 syltä pitkä, 2 syltä leveä, lähes syltä syvä. Muut ovat 
pyöreähköjä, kooltansa pienempiä. 

Rekiselällä, Konttikankaalta vähän matkaa Siuruanjokea kohti, 
sanottiin myös olevan isompi kivirakka ja siinä samanlaisia hau- 
toja, kuin Konttikankaalla. 

Kuivaniemen seurakunnassa Kuivajoen pohjoispuolella, n. 2 
neljänneksen päässä Hirvosen talosta luodetta kohti, on Järriläis- 
kumpu niminen kangas. Siellä eivät seudun asukkaat sanoneet 
mainittavia muinaisjäännöksiä olevan; ainoastaan n. sylen laajuisen 


1) Muutamia Lappalaisista muistuttavia paikkoja on Iissä: 

Karjalan ja Olhavan kyläin välillä on eräs Lapinharju. Muinaisjään- 
nöksiä siinä ei sanottu olevan. Lapinjärvi on Tannilan kylän seuduilla. La- 
pinsaari ja Lapin-oja nimiset paikat ovat Wiitaojan latvoilla samoilla tienoin. 
Muinaisjäännöksiä ei sielläkään sanottu löytyvän. Hirsipuunniemi on Siuruan- 
joen varrella, kuudetta virstaa Wiitalan talosta alaspäin. Muinaisjäännöksiä ei 
paikalla kuulunut olevan enkä siitä mitään tarinaakaan kuullut, Calamnius tie- 
tää, että paikka on saanut nimensä siitä, että Lappalaiset ovat pitäneet siinä 
käräjiä, tuominneet rikoksia ja hirttäneet syylliset. Pudasjärven puolella pitä- 
jänrajaa olevassa Lapinsaaressa kertoi eräs paikalla käynyt nähneensä lappa- 
laiskodan jäännöksiä. Paikalla oli hänen kertomuksensa mukaan nelisnurkkai- 
nen, nykyajan huoneenperustusta muistuttava, hirsikerros, jonka keskellä oli 
tulta pidetty. Juhmunkankaalla Siuruanjoen varrella on myöskin puheitten 
mukaan ennen ollut joku ,Lappalaisen asuntopaikka*, josta vieläkin näkyy 
jälkiä. — Calamniukselle kertoi Oijärvellä eräs nykyisen miespolven mies näh- 
neensä täällä lappalaiskodan, jonka seipäätkin vielä oli seisoneet siten, että ne 
ylhäällä yhdistyivät. Takkakin oli vielä selvästi näkynyt. Kertojan vanhem- 
pain aikana oli täällä vielä muutamia Lappalaisia asunut, mitkä olivat heille 
poroja kesyttäneet ja taivuttaneet. Näiden Lappalaisten seassa olisi muka myös- 
kin eräs Niilman ollut, jota kesänä ei milloinkaan nähty, hän kun oli kulkenut, 
missä lienee kulkenutkin, vaan talvena aina taas tuli näkyviin, ja jolla silloin, 
kun ihmeteltiin hänen vielä elävän, oli tapa vastata, ,no, mikäs tappoi?" Van- 
hempain Lappalaisten kuoltua oli muka heidän lapsensa yhdistyneet suomalai- 
seen väestöön, mikä naimisella, mikä palvelemalla j. n. e., mutta enin osa oli 
muuttanut pois paikkakunnasta" (Suomi, Toinen jakso, VII. s. 212). 

pyöreän kivillä sisustetun haudan, jonka ympärillä oli palttoa, sa- 
noi eräs mies siellä metsästysretkellä kerran huomanneensa. Kun 
ei hänkään enää varmaan muistanut, missä kohti hänen näke- 
mänsä muinaisjäännös oli, jäi kangas minulta näkemättä. 

Eräs Järtiläiskangas sanottiin olevan Simojoen varrella lähellä 
Kärpän taloa. Kun mainittu kangas kuuluu Simon pitäjään, ja 
on siis Oulun kihlakunnan ulkopuolella, en sitä lähemmin tar- 
kastanut. 

Hirvosenkankaalla sanottiin myös olevan Jättiläisten mui- 
nainen asentopaikka. Siinä kumminkaan en nähnyt mitään mer- 
killistä. Luontaisia isoja veitsiviiloja kallioita, jotka ehkä jon- 
kun luonnonmullistuksen johdosta ovat halkeilleet, on kankaalla 
useampia. 

Kuivajoen varrella olevassa Latvamaassa, Perälän torpasta n. 
2 neljännestä koillista kohti, on luontainen kivirakka ja siinä muu- 
tamia kivikuoppia. Itse en siellä käynyt. 

Korkeakankaan muinaisjäännöksistä on jo ennen ollut puhe 
(s. 53—4). 

Sonnin-otsanrakassa, n. 2 neljännestä Huttulan talosta koil- 
lista kohti, sanottiin myös olevan muutamia pyöreitä kivihautoja. 
Suurimman arveli kertoja olevan n. 2 sylen laajuisen. — Samoin 
sanottiin kivihautoja olevan Antinkankaalla, Huttulan seuduilta n. 
3 neljännestä itään päin. Kankaalla kuului olevan laajempi kivi- 
rakka, johonka on hautoja kaivettu. 

Noin peninkuorman matka Olhavan kylästä itää kohti on 
laaja Wuornoskangas niminen maa. Tällä kankaalla sanoi eräs 
mies kerran nähneensä sileän nelisnurkkaisen laakakiven, n. 2 syltä 
pitkän, 2 kyynärää leveän. Kivi oli kertojan puheen mukaan ai- 
van maanpinnalla ja hän arveli sitä Jättiläisten pöydäksi. Pöydän 
ympärillä sanoi hän nähneensä neljä ,kahvivadin mallista*%, n. 3 
korttelin laajuista, yhtä korttelia korkeata kiveä. Ne olivat liu- 
sinnäköistä kiveä, ja itsekuhunkin oli vähän ontta koverrettu. Näitä 
arveli kertoja Jättiläisten käyttäneen ,kuppina*. Kun ei mies enää 
sanonut paikalle osaavansa ja kun ,pöydän* alkuperäinen löytäjä 
sattui olemaan sillä kertaa poissa paikkakunnalta, jäi koko kangas 
minulta näkemättä. Mainittu mies, joka sattumalta oli löytänyt 
tämän salaperäisen paikan, oli läjännyt kupit, vaan kun hän meni 
vähäksi aikaa pois kiven tienoilta, olivat näkymättömät eläjät aset- 
taneet taas kuppinsa asialliseen järjestykseen. — Kentiesi on tä- 

mäkin paikka luontainen, kuten moni muu, missä ,Jättiläisten pöy- 
tiä" näytetään. Sitä suurempi syy on mielestäni tähän arveluun, 
kun ei paikalla sanottu näkyvän mitään muuta jälkeä muinaisten 
asukasten toimista. 

Noin 3 neljänneksen matka Wuornoksen kestikivarista koil- 
lista kohti, sanottiin lähellä Maunulan taloa olevan Hiidenkangas 
niminen maa. Kankaalla kuului ennen olleen joku maan sisään 
viepä reikä, vaan sitäkään ei sanottu enää näkyvän. Muuta mer- 
killistä eivät kankaalla kulkeneet sanoneet huomanneensa. 

Kotalan kylän ja Pirttitörmän kylän välisellä sydänmaalla on 
tämän seudun korkein maa, Hiidenvaara. Yleensä on tämä paikka 
kansan käsityksen mukaan Jättiläisten merkillisin asentosija ja 
vaaran korkeinta harjua, joka on jokseenkin laaja kivirakka, kut- 
sutaan , Jättiläisten kirkkovaaraksi*. Itse paikka on kumminkin 
luontainen kivikkoharju ja ihmisten työstä ei siinä näy muita jäl- 
kiä, kuin muutamia kankaasen kaivettuja kivihautoja. Niitä on 
useampia, vaan yleensä ovat ne jokseenkin pieniä ja vähäpätöisiä. 
Rakalla kasvaa joku pihlaja. Niitä tarkoittanee Calamnius, ker- 
toessaan, että ,kiviharjun keskellä kasvaa pikku lehdikko, jota 
kutsutaan Jättiläisten puutarhaksi". Tästä ,puutarhasta* minulle 
ei mainittu mitään. Hiidenvaara on muuten samaa kuivaa, kuin 
Hiidenkangas. Korkeinta paikkaa kutsutaan vaaraksi, isoimmalla 
osalla kangasta on jälkimäinen nimitys. Tällä kankaalla kertoo 
mainittu kirjailija olevan muinaisjäännöksiä, joita kansa kutsuu 
y Jättiläisten luoliksi*. ,Ne eivät kohoa maanpinnasta ylöspäin, 
vaan painuvat päinvastoin suppilon muotoon maanpinnasta alas, 
ja ovat laaditut suuremmista kivistä, kuin edelliset. Tämmöisiä 
täällä voipi havaita kymmenittäin. Lappalaisten jättämiksi kansa 
ei näitä katso, arvelee vaan niitä Jättiläisten tekemiksi. Mikä 
niiden merkillisyyttä koroittaa, on se, että kiviharjun toisella puo- 
len eli missä kivirakka muuttuu tavalliseksi kivikko-törmäksi ha- 
vaitaan kiviladelmia, mitkä kaikista muista eroavat. Kiviä on näet 
laadittu yhteen kerrokseen niin, että ne muodostavat suora-nurkan 
eli rektangelin, melkeen yhtä suuren kuin meidän tavalliset haudat. 
Keskellä havaitaan välistä myös yksi litteä kivikin. Muutamat 
näistä näyttivät pitkistä sivuistansa sisäänpäin laskeuneilta, niin 
että ne kesken olivat syvemmät. Miksi tarpeeksi näitä on raken- 
nettu, on vaikea arvata. Kivet kulkivat ainoastaan yhdellä ker- 

roksella, eikä niiden alla näkynyt juuri mitään, mikä olisi niiden 
tarkempaan tutkintoon tahi kaivamiseen kiihoittanut”'). 

Kankaalla kulkiessani koetin ottaa selkoa äsken kerrotuista 
kiviladelmista, vaan itse en niitä nähnyt eikä niistä oppaanikaan 
mitään tiennyt. Sattumalta näin kankaan laidalla kaksi isonlaista 
kivihautaa. 


Kiiminki. 


Ylikiimingissä, virstan matka Luola-ahosta etelään päin, on 
Heinijärven kaakkoispuolella Ka/lio-ojankorvessa samanlaisia ki- 
villä valvatuita hautoja, kuin Luola-ahossa (kts. s. 80) olevan lin- 
narakennuksen sisällä. Kumminkin ovat nämät kuopat paremmin 
pyöreitä, n. 5 kyynärää laajoja suusta läpimitaten. Yhden näistä 
mittasin ja sen syvyys oli n. 1% kyynärää. Muitakin epäselvempiä 
samantapaisia painanteita näin kankaalla. Mainitulla maalla sanoi 
oppaani olevan useita aivan täydellisiä kivikuoppia, vaikka hän ei 
sillä kertaa niihin pohjastunut. 

Samanlaisen pyöreähkön, edellistä hiukan syvemmän, kivi- 
kuopan näin Heinijärvenselällä, joka kangas on n. virstan matka 
Kallio-ojankorvesta jokea kohti. Tämän kuopan ympärillä oli 
aivan selvä paltto. Kuopan pohjakivet näyttävät puolustavan sitä 
kansan arvelua, että näissä kuopissa ei alkuperäinen pohja ole 
siinä, missä kivipanos nyt juoksee, vaan syvempänä. Mainitut 
pohjakivet olivat nimittäin aivan irtanaisia, erillään laitakivistä, 
niin että niiden ja muiden kuopan sisuskivien välillä oli melkoinen 
välimatka. Nämät kivet näyttivät siis ikäänkuin olisivat lohjen- 
neet irti muista kivistä ja siten painuneet syvemmälle kuopan al- 
kuperäiseen pohjaan. 

Yhdeksäsatimisen-kankaalla Huttulan kylän takalossa, n. 2 
neljännestä länteen päin Luola-ahosta, sanottiin olevan luontainen 
kivilouheikko, ja siinä pyöreitä kivihautoja, samaan tapaan kaivet- 
tuja, kuin edellä mainitut, kumminkin paljoa pienempiä. Ne ar- 
veltiin olevan n. kyynärää syvät, suusta 2 kyynärää laajat. Itse 
en käynyt näitä kuoppia katsomassa, 

Kiiminginjoen eteläpuolella, n. virstan matka Kynsilehdon ta- 
losta etelätä kohti, on Maantiekankaalla eli Jäkälämaalla saman- 
tapainen soikea kivikuoppa. Sen pääsuunta on idästä länteen. 


1) Suomi, Toinen jakso, VII. s. 213—4. 

Kuoppa sijaitsee kankaan korkeimmalla harjulla ja on hyvin maa- 
tunut, n. 2 syltä pitkä, 3 kyynärää leveä, ainoastaan yhtä kyy- 
närää syvä. Reunoille on ympäriinsä tehty kivistä vähän palttoa. 
Kuoppaa on myöhempinä aikoina kaivettu ja kiviä on muutenkin 
liikuteltu. 

Mainitulta paikalta n. virstan matka pohjoiseen päin, on Mies- 
kankaalla Isolan talon takalossa samanlainen kivillä sisustettu kuoppa. 
Sekin on muodoltaan soikea, hiukan laajempi ja syvempi, kuin 
Maantiekankaalla oleva, ja on kaivettu kankaan korkeimpaan har- 
janteesen'). 

Samaan tapaan tehtyjä pieniä kuoppia näin Seluskanjärven 
ja Wesalan kylän välimailla olevalla Mere/linmaalla, joka on saanut 
nimensä siitä, että siinä muinoin olisi pitänyt olla joku kahakka, 
— koska se on tapahtunut, ei tarina mainitse. Tällä kankaalla 
sanottiin olevan eräs merkillisempi ,Jättiläisen luola). Paikalle 
tultuani, huomasin kuitenkin, kuten oppaanikin jo ennakolta ar- 
veli, että mainittu harju on luontainen. Kankaalla on nimittäin 
idästä länteen juokseva, n. 100 sylen pituinen, kaitainen, kahtaalle 
viestävä kiviharju, jonka itäpäästä maanpinta on luultavasti veden 
vaikutuksesta kulunut pois. Siinä kohti sanottiin ,luolan* olevan. 
Ainoa, joka siinä todisti ihmisen työtä, olivat ennen mainitsemani 
erisuuret, n. kyynärän syvyiset kuopat, joita vasta kerrotussa kivi- 
rakassa oli kolme; paitse sitä oli joku harjun toisessakin päässä. 
Nämät kuopat ovat kumminkin aivan vähäpätöisiä, ja mahdollista 


1) Muinoin on näitä seutuja pitkin kulkenut joku isompi tie. Kansa 
kutsuu sitä maantieksi ja siitä on Maantiekangas puheitten mukaan saanut 
nimensä. Tästä tiestä ei nykyjään enää tiedä paljon mitään, sillä vahva metsä 
on jo ehtinyt kasvaa sen päälle. Kansa arvelee sitä Jättiläisten tekemäksi. 
vaikka se luultavasti on myöhemmän ajan tuote. Kangasmailla sitä ei tunnu 
sanottavasti, mutta soilla näkyy vielä siltain jäännöksiä. Siltojen rakennus- 
aineena on käytetty isoja puita, jotka nyt ovat suurimmaksi osaksi suon sisään 
painuneet. Sillat ovat rakennetut siten, että pitkinpäin asetettujen paksujen 
niskapuiden päälle on pantu pienempiä, n. 2 kyynärän pituisia, poikkipuita. 
Myöhempinä aikoma on näitä siltoja paikoin korjattu ja niitä käytetään nyt 
karjansilloiksi, Vanhat eivät sanoneet heidän esi-isäinsä tienneen mitään näi- 
den rakennusten alkuperästä, vakuutettiin vaan, että ,ilmoisen ikänsä niitä on 
sanottu Jättiläisten tekemiksi”. 

2) Tätä eli Juopulijärven seuduilla olevaa Merelinvaaraa tarkoittanee 
Calamnius, kertoessansa, että sen-nimisellä maalla löytyy ,Lappalais-raunioita". 

on, että niitä ovat utelijaat myöhemmin kaivaneet, kun paikkaa 
yleensä näillä seuduin pidetään merkillisenä"). 

Wepsänjärven ja Juopulijärven välillä, n. 2 neljännestä ensin 
mainitusta, on useita kivillä sisustettuja kuoppia Hakasuon-ojan 
pohjoispuolella olevalla Mesirannanselällä. Samoin on pienempiä 
kivihauturoita Honkaselällä Sanginjoen ja Koivuojan välillä, Wep- 
sältä pari neljännestä etelää kohti. Itse en ole näitä paikkoja tar- 
kastanut, vaan puheitten mukaan on niissä luontaiset kivirakat, 


1) Ylikiimingissä on useassa kohti luontaisia kivilouheikoita, joita kansa 
arvelee Jättiläisten asumasijoiksi. Jokikokon kohdalla on Kiiminginjoen poh- 
joispuolella, n. % virstan päässä joesta olevalla My/lykankaalla, pienoinen kivi- 
kunnas, jota kutsutaan ,Jättiläisen kirkoksi". Paikka on kumminkin vallan 
luontainen, joka suunnalle viestävä, pyöreähkö, tasapäinen kivikkokumpu. Luon- 
tainen on sekin ,Jättiläisen luola", joka sanottiin olevan Juopulijärven ja Kii- 
minginjoen välisellä Mere/invaaralla. Siinä ei ole ensinkään jälkiä ihmisten 
käsialoista; pitkin kangasta juoksee vaan monta kymmentä syltä pitkä lou- 
heikko, josta on paikoin maanpinta lähtenyt pois. Aivan samanlaisen sanottiin 
sen ,Jättiläisen luolan* olevan, jonka puheitten mukaan pitäisi löytymän Härkö- 
vaaralla Juopulijärven itäpuolella, n. % neljänneksen päässä järvestä. Itse 
en mainitulla paikalla käynyt, kun vanhat miehet, jotka olivat näiltä seuduin 
kotoisin, vakuuttivat, että siellä on samanlainen luontainen kivirova, kuin äs- 
ken mainitulla Metelinvaaralla. Aivan luontainen kivikko vaaranharju on se- 
kin ,jättiläisluola*, jota kävin katsomassa Patapölkyn kankaalla Niemelän taka- 
lossa. Samoin kertoi Ylivesan isäntä, että heidän talon takalossa olevilla Mac- 
karaharjulla ja Kiviharjulla, joilla pitäisi olla muinaisjäännöksiä sen mukaan, 
kuin ylempänä joenvarrella minulle kerrottiin, on vaan luontaisia kivilouhei- 
koita; erittäin huomautti hän, että Makkaraharjulla on samanlaisia pieniä kuo- 
pantapaisia painanteita, kuin Seluskan Metelinmaalla. Itse en käynyt näitä 
kankaita tarkastamassa. — Härkövaaralla ja Makkaraharjulla samoinkuin Me- 
telinvaarallakin sanoo Calamnius olevan ,Lappalaisraunioita*. Luultavasti on 
hän ottanut nuo tiedot kansan kertomuksista, lähemmin tarkastamatta näitä 
kankaita. Sen ohessa mainitsee hän, että Huttulan kylässä Alakiimingissä 
myöskin löytyy tällaisia raunioita. Sen mukaan kuin matkoillani kuulin, ei 
Huttulan kylän seuduilla pitäisi olla muita muinaisjäännöksiä, kuin nuo vä- 
häiset kuopat Yhdeksäsatimisen kankaalla, joista jo ennen on ollut puhe. 

Mainittakoon tässä sekin ,jättiläisluola*, jota minua käytettiin katso- 
massa Iso/la-Hakomäellä Alakiimingin kirkon alapuolella. Siinäkin on vaan 
luontainen kankaanharju, josta maanpinta on kulunut pois, niin että paljaat 
kivet näkyvät. Tässäkin on muutamia pieniä kuoppia, joita luultavasti ny- 
kyisempinä aikoina on kivirakkaan kaivettu. 

Yllä olevasta näkyy, että kansa näillä seuduin arvelee Jättiläisten asu- 
masijoiksi melkein kaikkia suurempia kivirovaikoita, oli ne sitten mitä laatua 
tahansa. Kuten olemme nähneet, ei tuollaisissa raunioissa aina tarvitse olla 


jälkeäkään ihmistyöstä. 

joihinka sitten kuoppia on kaivettu. — Sakarinmaan nurkassa Wep- 
sällä sanottiin myös olevan vanhankansan rakennusta. Mainitulla 
paikalla on kumminkin vaan luontainen louheikko. 

Polvikankaan korkeimmalla harjanteella, noin virstan matka 
Kalimeenjärvestä etelään päin, on Oulun kaupungin ulkometsässä 
samantapainen kivihauta. Kiviä on läjätty soikeaan kasaan, jonka 
keskellä on irtanaisten kivien ympäröimä kuoppa, n. 2% kyynärää 
kanttiinsa laaja. Itse kiviläjä on n. 3 syltä pitkä, runsaasti 2 
syltä leveä; sen pääsuunta on luoteesta kaakkoon. Kuopan ym- 
pärillä on kiviä n. 2 kyynärää paksulta joka suunnalla paitse 
kaakkoispuolella, jonneka päin itse kuopasta lähtee jonkunlainen 
juova, ikäänkuin käytävä. Tosin on kiviä tälläkin laidalla, mutta 
kumminkin vähemmän, kuin muualla. Kasan ulkopuolelta alkaa 
kangas heti viestää läheisiin soihin. — Samaa laatua on eräs kuoppa 
Kalimeenjärven luoteisrannalla olevalla kankaalla. Kiviä on kum- 
minkin tämän kuopan sisustassa paljoa vähemmän. Muutenkin on 
kuoppa enemmän maatunut. Muodoltaan on se soikea, n. 2% 
syltä pitkä, 1 syltä leveä, lähes 2 kyynärää syvä. 

Noin neljänneksen matkan päässä näistä muinaisjäännöksistä 
on Saarijärven Linnansaaren linna (kts. s. 78). 

Ennen kerrotaan olleen erittäin hyvä kalavesi sekä Kali- 
meessa että Saarijärvessä. Järviä on nykyjään kuivattu, ja siitä 
syystä on kalansaalis huonontunut. Kuoppain kaivajain arvelee kansa 
kalastelleen näissä järvissä. Saarijärven saaressa onkin ollut en- 
nen multahautoja, joista on löydetty kiviaseita ja isoja suomuläjiä. 
Nämät kuopat mainitsen muiden samanlaisten muinaisjäännösten 
joukossa. — Oulun pitäjässä on kivillä sisustettuja hautoja myös- 
kin Teerikankaalla ja Mustikkakankaalla Oulujoen varrella. Nämät 
kuopat olen maininnut kankaiden muista muinaisjäännöksistä pu- 


huessani (s. 58—9). 
Muhoksen 


pitäjän Sanginjoen kylässä on mainitun joen eteläpuolella Kosken- 
niskan talon kohdalla olevalla Ruuhikankaalla kivillä sisustettu 
kuoppa, muodoltaan pyöreä, n. 3 syltä ristiinsä laaja. Kiviä, jotka 
ovat käsin-liikuteltavia, on jokseenkin paljon. Ne näyttävät vyö- 
ryneen, niin että kuoppa on nyt matalanpuoleinen. Läheltä on 
löydetty eräs hukkaan saanut kiviase (kts. s. 31). Vähän ylem- 

pänä samalla kankaalla on toinen samanlainen hauta. Pajuojan- 
kankaalla, n. neljänneksen matka Ruuhikankaalta etelää kohti, sa- 
nottiin olevan useampia tämänkaltaisia muinaisjäännöksiä. Yksi 
semmoinen kuoppa on myöskin Pikkusaarella Sanginjoen eteläpuo- 
lella, Ylitalosta vähän matkaa ylöspäin. Korkeamaalla joen poh- 
joispuolella kerrottiin niitä olevan puolikymmentä. Mainittu kan- 
gas on melkein Ylitalon kohdalla, kumminkin hiukan alapuolella, 
n. 1% virstan päässä joesta. 

Samaa laatua on eräs kuoppa Muhosperässä Karjalaisvaaran 
etelärinteellä, n. % virstan matka Karjalaisen talosta. Kuoppaa 
ympäröipi vallintapainen paltto, joka kumminkin paikoin on epä- 
selvä, eikä ole varmaa, onko se ensinkään ihmisten tekoja, kun 
mainittu kangas on hyvin kivikkoa ja luontaisetkin kivet usein 
muodostavat jonkunlaisia ryhmiä. Kuoppa on n. 3 syltä pitkä, 
vähän kaitaisempi, n. 1% kyynärää syvä. Sen laidoilla ja poh- 
jassa on kiviä. Kansa arvelee tätäkin Jättiläisten asunnoksi. 

Huomattavampi on se kuopantapainen muinaisjäännös, joka 
on noin neljänneksen matka koillista kohti Pyhänsivun Honkalasta. 
Siellä on Heinijärven niityn keskellä pienoinen saareke, jonka etelä- 
nurkalla on kivikehän ympäröimä maakuoppa. Kiviä on ainoas- 
taan kuopan paltossa, joka onkin säännöllisesti kivistä ladottu; 
pohjassa on multaa. Kuopan pääsuunta on koillisesta lounaasen. 
Koillispää on leveämpi, n. 3 kyynärää; sitten kaitenee kuoppa lou- 
naispäästä, jossa sen leveys on ainoastaan 1% kyynärää. Kuoppa 
on n. 5 kyynärää pitkä, 1 k. syvä. Laidoilla olevat kivet ovat aivan 
maanpinnan tasalla, niin että kuoppa on kerrassaan kaivettu maan 
sisään. Pohjassa oleva multa näyttää palaneelta; tuhkaa ja, hiilen- 
palasia siinä näkyy vieläkin. Reunoillakin olevat kivet, jotka ovat 
jokseenkin pieniä, näyttävät kaikki palaneilta. 

Kansa arvelee paikkaa ,Lappalaisen kodanpohjaksi* ja tie- 
sipä eräs kertoja, että siinä on ,vanha ruumiiden polttopaikka*. 
Joku puoleksi maan-alainen asunto lienee tässä aikoinaan ollut. 
Semmoiseksi paikka asemansa puolesta hyvin sopiikin, se kun on 
kankaan laidassa aivan lähellä suota. — Läheisessä Heinijoessa 
on eräs leveämpi paikka, jota kutsutaan ,Lappalaisen patolam- 
meksi". Siinä sanoi opas vähän veden aikana näkyvän pystyyn 
asetettuja puita. Ne ovat ehkä muinaisten kalanpyydysten jään- 
nöksiä. 

Kiviselällä Kivilampien lähellä, Innilän talosta n. peninkuor- 

man matka itää kohti, sanoi mainitun talon isäntä olevan ison 
louheikon ja siinä muutamia kuoppia, Jotka näyttävät tehdyiltä”. 
Hankalan matkan tähden en viitsinyt lähteä paikkaa tarkastamaan, 
varsinkin kun kertoja itsekin arveli sitä jokseenkin vähäpätöiseksi. 
Ämmänkankaalla, Vuoton Merilästä n. virstan matka länttä kohti, 
kerrottiin olevan ,Jättiläisen luola*. Paikka on kumminkin vaan 
luontainen louheikko. 


Utajärvi. 


Melkein samanlainen muinaisen asunnon jäännös, kuin Hei- 
nijärven saarekkeella, on ollut Utajärven seurakunnassa Niskan- 
joella Romppaisen talon alapuolella olevalla niemekkeellä. Tör- 
mänrinnassa oli ollut matalanpuoleinen hauta, jota ympäröi joka 
suunnalla säännöllisesti ladottu kivikehä. Kehän sisus kerrottiin 
olleen nelisnurkkainen, n. 4 kyynärää kanttiinsa laaja. Mainitulta 
paikalta on kaikki kivet kuljetettu pois, ja muutenkin on se niin 
maatunut, ett'ei muinaisjäännöksestä enää tiedä mitään. 

Sangin kylässä näytetään Kyppölänharjua Jättiläisten maja- 
paikkana. Harju, joka sijaitsee Kärpän talon takalossa, n. puolen 
virstan matka Sanginniemeltä etelään päin, on jokseenkin pieni. 
Koko kangas on luonnostaan hyvin kivikkoa ja sen korkein kumpu 
on paljasta kiviläjää. Kummun keskikohta on tuntuvasti lantolla, 
jotenka siinäkin on samantapainen kivikuoppa, kuin äsken kerrotut, 
kumminkin vähän isompi, n. 3% syltä pitkä, 2% syltä leveä, syvim- 
mästä kohdasta 1% kyynärää syvä. Kuoppaa arvellaan Jättiläisten 
asentopaikaksi; sen suunta on, kuten itse kankaankin, melkein suo- 
raan idästä länteen. Heti kuopan ulkopuolelta alkaa kangas aleta 
joka suunnalle. Nykyisestä muodosta päättäen voisi paikkaa luulla 
luontaiseksikin; opas sanoi kumminkin vanhoilta kuulleensa ja vielä 
itsekin muistavansa, että kuopan ympärillä on ollut ennen seinän- 
tapainen kivistä ladottu kehä. Kuopan pohjassa olevat kivet ovat 
irtanaisia, niin että ne mahdollisesti ovat voineet vyöryä laidoilta. 
Kuopassa arvellaan olleen havuista ja turpeista tehty katto päällä 
ja lännenpuolimaisessa päässä järven puolella on puheitten mukaan 
ollut sisäänkäytävä. Tällä puolen oli ennen tuntunut jonkunlaista 
tietäkin, jota myöten muinaisten asukkaiden kerrotaan kalalla kul- 
keneen. 

Juorkunan kylässä on Lehmilammen kaakkoisrannalla, Pie- 
nestä-Korkeamaasta (s. 62) muutamia kymmeniä syliä länteen päin, 

rämeiden keskellä aivan pieni, ainoastaan muutamia syliä laaja 
korkeanlainen kumpu. Sen keskellä on taas pienoinen kivillä si- 
sustettu kuoppa, jota kansa kutsuu ,Jättiläisen haudaksi*. Se on 
kumminkin jokseenkin epäselvä ja saattaa olla luontainenkin. 

Selvempi samaan tapaan tehty kuoppa on samassa kylässä 
Kankarinkankaalla Kaihlasjärven rannalla, Salmen mökistä n. % 
virstan matka itään päin. Siinäkin on kiviharjun keskellä not- 
kelma, n. kyynärää syvä, muodoltaan pyöreä, n. 2 syltä läpimi- 
taten laaja. Laidoilla näkyy vähän kivistä tehtyä palttoa, joka 
sanottiin olleen ennen korkeampi. 

Kälväsvaaralla ja Viinivaaralla Marttisenjärven läheisyydessä 
sanottiin olevan useampia tämmöisiä kuoppia. Samoin kertoi met- 
säntarkastaja T. Hohti, että hän oli kerran nähnyt kaksi ,munan 
muotoista" kivillä sisustettua kuoppaa Tervavaaralla Marttisenjärven 
rannalla. Ne olivat 2—3 syltä pitkät, 2 s. leveät ja n. 1% kyy- 
närää syvät. — Yleensä kerrottiin, että tämmöiset kuopat aina 
ovat vesien läheisyydessä ja useimmiten kankaiden korkeimmilla 
harjuilla. 


Paitse mainittuja hautoja, jotka ovat kivillä sisustettuja, löy- 
tyy useissa paikoin tutkimus-alallamme maahan kaivettuja kuop- 
pia, joihin ei ole kiviä ladottu ja joidenka tarkoitus, samoinkuin 
aikakin, jolloinka ne ovat syntyneet, on hyvin vaihteleva, kuten 
kansan kertomuksetkin osottavat. Yleensä ovat maakuopat sitä 
laatua, että niiden tarkoitusta on vaikea määrätä aivan luonnolli- 
sista syistä. Kuoppa voi olla asunnon, tavaransäiliön, haudan y. m. 
jäännös, ja kun se pian maatuu ja siis käy vanhannäköiseksi, on 
mahdotonta kaivamatta tietää, mitä varten ja milloin se on tehty. 
Yleensä arvelee kansa näitä kuoppia Lappalaisten aikuisiksi, ja ni- 
mittääkin niitä useimmiten /pinhaudoiksi. Ainakin osa näitä mui- 
naisjäännöksiä onkin todennäköisesti tämän kansan ajoilta. Tun- 
nettu on nimittäin, että Lappalaiset käyttivät ennen kankaisin 
kaivettuja kuoppia peuroja pyytäessänsä, ja tietysti kätkivät niihin 
tavaroitansakin. Kansan arvelu tässä kohden onkin siis aivan oikea. 

Paikoin kuulin kumminkin mainittavan näitä kuoppia Järti- 
läisten tekemiksi. Tällä arvelulla näkyy kansa aavistavan, että 
joku osa näitä muinaisjäännöksiä olisi vielä vanhemmilta ajoilta. 
Tämä arvelu tulee yhä perusteellisemmaksi, kun otetaan huomioon, 

että usean tällaisen kuopan seutuvilta on löydetty kivikauden työ- 
aseita. Näiden löytöjen nojalla voidaan pitää varmana, että joku 
osa näitä kuoppiakin on pidettävä kivikautisen asutuksen muistoina. 
Mahdollisesti voivat ne siinäkin tapauksessa olla Lappalaisten te- 
kemiä, sillä mainittu kansa on tutkijain arvelujen mukaan ollut 
kivikauden viimeinen edustaja meidän maassamme. 

Varmaan tiedetäänkin, että asukkaat ennen varsinkin Suomen 
ja Wenäjän pohjois-osissa ovat asuneet maan-alaisissa, turpeilla, 
tuohilla y. m. katetuissa kuopissa. Siihen suuntaan laadittuja asun- 
toja tavataan vieläkin paikoin Pohjanmaalla ja Castren näki niitä 
matkoillansa Lapin metsättömissä seuduissa. Myöskin kertoo hän, 
että köyhemmät Ostjakit vielä osaksi käyttävät tällaisia asuntoja"). 
Kansantarinat kertovat, että osa tutkimus-alallammekin tavattavis- 
ta kuopista on tuollaisten maan-alaisten asuntojen jäännöksiä. Niis- 
sä olisi pitänyt muinoin olla haoista, turpeista, tuohista y. m. teh- 
ty katto ja kuopan päässä aukko, joka oli sisäänkäytävänä. Sa- 
malla tavalla selittää kansa, kuten jo ennen olen maininnut, ki- 
villä sisustettujen kuoppainkin tarkoituksen. Tietämätöntä on, min- 
kälainen kuopan sisus on ollut, kun ei näitäkään muinaisjäännöksiä 
ole vielä tarkemmin tutkittu. Kumminkin on luultava, että itse 
maahan kaivetun kuopan seinämillekin koetettiin asettaa jonkun- 
lainen hirsistä salvettu kehto. Niinpä kuulinkin kerrottavan, että 
Utajärven seurakunnassa Kutuojan varrella oli ollut eräs tällainen 
kuoppa, jonka sisässä oli selvästi voinut eroittaa honkapuista teh- 
dyn kehdon jäännöksiä. Puut olivat kumminkin niin lahoneita, että 
ne muuttuivat tomuksi, kun niitä liikuteltiin. Samaa kerrottiin 
minulle eräästä toisesta kuopasta. Itse en ole kuopissa nähnyt sa- 
nottavaa puurakennusta, vaikka niitä olen pintapuolisesti tarkastanut 
satoja, muutamia kaivanutkin?). Luonnollisesti onkin jo puukehto, 
jos semmoista joskus olisi ollutkin, lahonut tuntumattomaksi tahi 
ainakin niin maatunut, ettei sitä maanpinnalle enää voi huomata. 

Mahdotonta on siis pintapuolisen tutkinnon nojalla päättää, 
mitkä näistä lukuisista kuopista ovat tällaisina asuntoina olleet, 
mitkä muuten syntyneet. Kansalla on, kuten jo olen maininnut, 


1) Nord. Resor och Forskningar, 1. s. 85, IV. s. 134. 

2) Pudasjärvellä Kantolan talon alapuolella olevalta Uurankankaalta 
löytyi eräästä haudasta n. 2 kyynärän syvyydestä maan sisästä kaksi laudan- 
tapaista kelleksen jäännöstä. Ne olivat runsaasti 3 kyynärää pitkät. Muuta 
merkillistä ei puiden päälla eikä alla näkynyt. 

näistä lapinhaudoista ,hyvin eriäviä" arveluita. Niitä arvellaan 
milloin Lappalaisten peurahaudoiksi, milloin Jättiläisten asunnoiksi, 
kalan ja muun tavaran säilytyskuopiksi, milloin taas Isonvihan ai- 
kuisiksi pakosaunoiksi. Sellaisiksi arvellaan varsinkin niitä kuop- 
pia, jotka ovat talojen läheisyydessä, useinkin joentörmissä. Yleensä 
ovat nämät kuopat 6—3 kyynärää ristiinsä laajat; muutamat ovat 
soikeahkoja, useimmat näyttävät olleen pyöreitä eli melkein nelis- 
nurkkaisia. Ne sijaitsevat useimmiten jokien ja järvien läheisyy- 
dessä; kauempana vesien seuduilta ei niitä sanottu olevan. — 
Ensin luettelen näistä kuopista ne, joista löydetyt kiviaseet todis- 
tavat, että kivikauden kansa on niiden läheisyydessä pitänyt asuntoa. 

Pudasjärvellä on Korennon talon seuduilla varmaan ollut joku 
isompi kivikautinen asuntosija, sillä mainitun talon pelloista on 
nykyaikoina löydetty ainakin 9 kiviasetta'). Talon seuduilla ei 
kuitenkaan enää näy mitään kiviraunioita, ja kun se on jo kauan 
ollut olemassa, ovat muinaisjäännökset tulleet viljelysmailta hävi- 
tetyiksi, jos niitä aikoinansa olisikin ollut. Talon länsipuolella on, 
saman kankaan laidalla, jolla itse talokin on, Iinattijärven ja Ko- 
rentojärven välisellä niemekkeellä, kumminkin vieläkin nähtävänä 
muutamia hyvin maatuneita kuoppia. Koska on luultava, että nä- 
mätkin kuopat ovat muinaisten asukasten tekemiä, olen ne tässä 
maininnut. 

Näitä kuoppia on kahdenlaisia”). Toiset ovat semmoisia 
kansan mainitsemia ,sysihautoja", kuin ne, joita on Wuorman- 
saaressa Hetetjärven kylässä ja jotka kerron tarkemmin toisessa 
kohti. Eräässä toisessa haudassa, jota kaivettiin ja joka oli n. 
3% kyynärää pitkä, 2% k. leveä, oli maata ensin n. % kyynärää, 
sitten sydensekaista multaa ja sysiä n. % kyynärää, sitten runsas 
kyynärä noin nyrkinkokoisia kiviä, joidenka välissä ei ollut multaa, 
ja taas täysi hiilikerros. Sen jälkeen tuli liikkumaton maa. Eräs 
kivikerroksen alla oleva hiili näytti palaneelta luulta (putkelta), 
jota ei kumminkaan tullut talteen pannuksi; muuta luuntapaista 
eivät kaivajat sanoneet huomanneensa. Haudat ovat hyvin epä- 
selviä ja melkein tuntumattomiksi maatuneita. Niitä on voinut 


1) Useimmat näistä löydöistä on metsäntarkastaja A. Suopanki toimit- 
tanut Oulun suomal. lysein kokoelmiin. 

2) Tiedon kuoppien laadusta olen saanut mainitulta metsäntarkastaja 
Suopankilta ja maisteri J. J. Karvoselta, jotka kerran olivat näitä kuoppia 
kaivaneet. 

olla ennen paljonkin, vaan kun saman kankaan yläpuoli on tehty 
pelloksi, ovat ne tietysti menneet näkymättömiksi. 

Ylikiimingin seurakunnassa on Saarijärvessä eräs saari, jossa 
ennen on ollut muutamia hautoja ,soikeita niinkuin vanhat ruu- 
miinhaudat*. Kun saari on tehty pelloksi, ei haudoista enää näy 
mitään jälkiä. Peltoa kuokittaessa tuli maankerman alta esiin 
isoja suomuläjiä. Silloin löydettiin myöskin kuoppain seuduilta 
kaksi kiviasetta, jotka ovat hukkaan joutuneet (Vrt. s. 17). — 
Näillä seuduin on Linnansaaren muinaislinna ja Polvikankaalla eräs 
kivillä sisustettu kuoppa. Niistä olen maininnut sivuilla 78—9 
ja 109. 

Utajärven seurakunnassa Ahmasjärven pohjoispuolella olevalla 
Ahmaskankaalla on siellä täällä maakuoppia. Itse kangas on hy- 
vin laaja ja siitä on peltoa tehdessä erään haudan paikalta löy- 
detty piikkiteräinen, varrenreiällä varustettu kiviase (luettelossa 
N:o 86). 

Saman seurakunnan Niskankylässä on 4%on ja Puhakan ta- 
lojen välisellä kankaalla paljo ,lapinhautoja*. Kankaalta oli kerran 
löydetty eräs hukkaan saanut, molemmista päistä teroitettu kiviase 
(vrt. s. 25). Itse en mainitulla kankaalla käynyt, kun kuulin siitä 
puhuttavan vasta sitten, kun olin jo kerjennyt kulkea pois kan- 
kaan seuduilta. Kuopat kerrottiin olevan samaa laatua, kuin sa- 
massa kylässä Askolan kankaalla olevat, joista kerron vastedes. 

Sangin kylässä Utajärvellä on Kiiminginjoessa Naurisnivan 
yläpuolella kummallakin puolen jokea törmissä maakuoppia. Var- 
sinkin sanottiin niitä olevan koko joukko joen eteläpuolella. Joen 
rannalla olevalta hiekalta on mainittujen hautain kohdalta löydetty 
erittäin siististi tehty kivikirves (luettelossa N:o 104). Kun törmä 
löytöpaikan kohdalta on vyörynyt, niin on luultava, että mainittu 
asekin on maan kanssa törmästä tullut jokeen, josta sen sitten 
jäät ovat selvitelleet rannalle, niin että se löydettäessä oli aivan 
kuivilla. 

Samoin on Utajärven Juorkunan kylässä Hakosen ja Kaihlas- 
järven välisellä Sa/rmen kankaalla tällaisia maakuoppia useampia 
kymmeniä. Niitäkin kutsuu kansa ,lapinhaudoiksi*. Kuopat näyt- 
tävät olleen pyöreitä, kokonsa puolesta vaihtelevia (12—4 kyynärää 
ristiinsä laajat). Syvimmät ovat vielä kolmatta kyynärää syvät. 
Koko kangas näyttää mullistetulta, ja tiheässä näkyy maanpinnalla 
koottuja multapenkereitä, jotka ehkä ovat syntyneet kuopista ote- 

tusta maasta. Niitä on kumminkin semmoisissakin paikoin, joissa 
ei enää kuoppaa tunnu; mahdollisesti ovat kuopat jo ehtineet maa- 
tua tuntumattomiksi, kun kangas on nykyisinä aikoina palanutkin. 
Kansa arvelee, että nämät kuopat ovat aikoinaan olleet ihmisten 
asuntoja. Niiden korkeata ikää todistaa erään kuopan laidalta 
peltoa tehdessä löydetty tasataltta (luettelossa N:o 105). Lähellä 
mainittua paikkaa on Kankarin kankaalla eräs kivillä vaivattu 
hauta, josta on jo ennen ollut puhe (sivu 112). 

Ison-Ruohosjärven rannalla samassa kylässä olevien kuoppain 
läheisyydestä on kerran löydetty kaksi ,kiviveistä*. Löytöpaikalla 
tavattiin maan sisässä kiukaan tapaista ja kekäleitä (Vrt. s. 26). 


Paitse mainittuja kuoppia, jotka löytöjen nojalla voidaan pitää 
kivikauden kansan tekeminä, on ulkomuodoltaan samanlaisia seu- 
raavissa paikoin: 

Kuusamon pitäjässä on tällaisia hautoja hyvin monessa kohti, 
melkeinpä useimmalla kankaalla, mutta taitamattomuudesta en nii- 
hin ensi matkallani, jolloinka Kuusamossa kävin, tullut panneeksi 
mitään arvoa, enkä ole siitä syystä kirjaanpanoihinikaan merkinnyt, 
missä näitä hautoja löytyy. 

Taivalkosken seurakunnassa näytetään Jokijärvessä olevata 
Willisaarta Lappalaisten asentopaikkana. Mainitussa paikassa on 
ollut ennen paljo ,lapinhautoja", vaan nykyjään, kun saari on 
melkein kokonansa vyörynyt järveen, näkyy siinä ainoastaan muu- 
tamia. Yhtä näistä kuopista kaivoimme kolmatta kyynärää sy- 
vältä, vaan emme siitä vähääkään viisastuneet. Saaresta oli pu- 
heitten mukaan ennen löydetty joku ,hopeariksi* sekä ,ihmisen 
hammasluu”. Niitä ei oltu pantu talteen. 

Saman seurakunnan Metsäkylässä on Lapin/lammen länsiran- 
nalla kapea niemeke, jota kansa kutsuu nimellä ,Lappalaisenniemi*. 
Tässä kerrotaan ennen Lappalaisten asuneen. Niemen kärjessä on 
n. 7 kyynärää pitkä, 3 k. leveä hauta, jota ympäröipi joka suun- 
nalla korkeanlainen, n. 2 k. leveä multapenger. Kuopan pohjaa 
kaivoin vähän ja pinnalla näkyi siinä vähin hiiliä. Noin kyynärän 
syvyydellä tuli kova, liikuttamaton maa. Kansa arvelee tästä kuo- 
pasta, kuten useista muistakin, että siinä on ollut havuista ja tur- 
peista tehty katto päällä, ja että muinainen asukas on tähän asu- 


Maan-alaisia muinaisjäännöksiä. 117 


mapaikkaansa kulkenut kuopan päähän jätetyn aukon kautta. Ken- 
tiesi onkin kansan arvelu oikea, mitä tähän kuoppaan tulee. Ai- 
nakin on tämä hautama sekä muodoltaan että suuruudeltaan sel- 
lainen, että se ei olisi mahdoton olemaan muinaisen kalastajan- 
asunnon jäännös. 

Pudasjärven pitäjässä on Puhosjärvessä olevan Lammassaaren 
pää täynnä hautoja. Niitäkin arvelee kansa Lappalaisten aikui- 
siksi ja kutsuukin niitä tuolla tavallisella nimellä ,lapinhaudat". 
Näitä kaivoimme useampia, vaan ei niistä mitään löytynyt. Yhtä 
kaivoimme kolmenkin kyynärän syvyydelle; muutamia kiviä oli 
maan sisässä, vaan ne olivat kentiesi luontaisia. Jokaisen haudan 
laidalla oli 2—3 korttelin korkuinen paltto, samanlainen kuin Uta- 
järven seurakunnassa Salmenkankaalla olevien hautojen luona. Pal- 
tonkin alustaa kaivoimme, vaan ei sielläkään mitään merkillistä 
näkynyt. Suuruudeltaan ovat nämät haudat hyvin vaihtelevia, n. 
7—4 kyynärää pitkiä, 3—2 k. leveitä. — Tästä saaresta on kan- 
san kertomusten mukaan löydetty eräs ,vaskenkarvainen ase”, jota 
ei tunnettu, mihinkä sitä olisi käytetty. Mainittu ,ase* oli jo hä- 
vinnyt, emmekä enää saaneet sen muodosta tarkempia tietoja. — 
Samassa kylässä on lähellä My/ykankaan taloa ennen ollut ,Lap- 
palaisten hautoja" ja raunioita ,niinkuin saunan kiukaita", vaan 
kangas, jossa ne olivat, oli nykyjään tehty pelloksi, niin ettei siinä 
enää näkynyt mitään muinaisuutta muistuttavaa. 

Näitä kuoppia on myöskin Kynsiperällä Kostonjärven seu- 
duilla. — Pudasjärvellä 7örrön kankaalla on niitä useampia kym- 
meniä. Niiden tarkoitusta ei tiedetä; kuulin kumminkin arveltavan, 
että haudat olisivat jäännöksiä muinaisista sydenpoltto-paikoista. 
— Ranuankylässä Ko/onenäkkeenkankaalla sekä Luiminkajärven luo- 
teispuolella olevalla Pi//ajaharjulla on samanlaisia hautoja kymme- 
nittäin; samoin Illikaisen talon yläpuolella olevalla Kariskaharjulla 
Livon kylässä. 

Samanlaisia hautoja näin myöskin Hetetjärven kylässä Wuor- 
manjärvessä olevassa Honkasaaressa. Nämät kuopat ovat hyvin 
maatuneet, sammalen ja kanervan peittämät. Kansa arveli niitä 
Isonvihan aikuisiksi haudoiksi, vaan kun niitä kaivoin, löytyi maan 
sisästä palanutta multaa ja hiiliä; joitakuita palaneita kiviä näkyi 
myöskin. Tämä seikka todistaa, että haudoissa on joskus tulta 
pidetty. Kokonsa puolesta ovat ne muita pienemmät, soikeat, n. 
2% kyynärää pitkät, runsasta kyynärää leveät. — Eräs vanhempi 

mies sanoi poikana nähneensä, että tällaisissa haudoissa poltet- 
tiin sysiä. 

Kollajan kylässä on näitä hautoja Kantolan talon alapuolella 
olevalla Uurankankaalla. Yhdestä niistä löytyi kaivettaessa ennen 
mainittu puunkelles (s. 113, m. 2). Samassa kylässä on lähellä 
Wenkaan taloa eräässä Saunajärven saaressa paljon multahautoja. 
Kansa kutsuu niitä ,lapinhaudoiksi* ja arvelee, että saaressa on 
ollut Lappalaisten hautuumaa'). 

Iin pitäjän Pahkalan kylässä on useita samanlaisia hautoja 
Marttilan talon takalossa olevalla kankaalla. Samoin on niitä 
Kettukankaalla n. 2 neljänneksen matka Tannilan kylän Witman 
talosta pohjoista kohti. Niitä sanottiin olevan paljo, ja kansa ar- 
velee niitä Lappalaisten peurahaudoiksi. Kuivajoen varrella näin 
näitä hautoja kymmenkunnan Hyryn talon alapuolella olevalla 4/a- 
kankaalla. Ne olivat muodoltaan soikeita ja pyöreitä, n. 2 syltä 
ristiinsä laajoja, n. 2 kyynärää syviä. Kansa kutsuu niitä ,Jätti- 
läisten haudoiksi”. 

Ylikiimingissä on näitä kuoppia paljon Kohisevankankaalla 
Wepsänjärvellä. Samassa kylässä on myöskin hautoja Hautanie- 
messä, vaan niissä on ennen säilytetty ruumiita. Samaa tarkoi- 
tusta varten on kaivettu ne kuopat, joita tavataan törmissä Yli- 
kiimingin Jokikokon talon seuduilla. Siihen aikaan ei ole puheit- 
ten mukaan ollut kirkkoa lähempänä, kuin Haukiputailla. 

Utajärven kirkon ylipuolella Utosjoen suulla olevassa Hon- 
kalan saaressa on 12 kuoppaa kankaan harjulla. Näitä kuoppia 
arvelee kansa Lappalaisten peuranpyyntihaudoiksi. Ne ovat soi- 
keita, kooltansa vaihtelevia, 8—4 kyynärää pitkiä, n. 4 k. leveitä. 
Eräs kuoppa saaren keskellä on muita isompi (n. 10 kyynärää 
pitkä, 6 k. leveä). Kuoppain syvyys vaihtelee 2 ja 1 kyynärän 
välillä. Niiden etäisyys toisistansa on vaihteleva; asema ja suunta 
näyttää myöskin olevan satunnainen?) Muitakin vanhankansan 


1) Litojoen varrella Siuruan kylän Liekolan talosta n. kolmen neljän- 
neksen päässä kerrottiin olevan ,Lappalaisen jumalan". Kertoja, eräs Kolla- 
jankyläläinen, ei ollut itse paikalla käynyt, mutta oli kuullut puhuttavan, että 
se oli n. 4 kyynärää korkea kivipatsas, aivan sileä, n. puolta kyynärää paksu. 
Pienempiä kiviä pitäisi olla patsaan ympärillä, jotenka se pysyy pystyssä. 
Hankalan ja pitkän matkan tähden en itse paikalla käynyt. Siuruanjoella liik- 
kuessani ei siitä mainittu mitään. 

2) Tällaisilla haudoilla ovat Lappalaiset pyytäneet peuroja seuraavalla 
tavalla. Haudat kaivettiin kankaisin n. sylen syvyisiksi. Pohjaan asetettiin 

muistoja on näillä seuduin. Niistä puhutaan kirjan seuraavassa 
luvussa. 

Samanlaisia kuoppia sanoo Calamnius olevan Ufosjoen var- 
rella, Laitilan kestikivarista n. 6 neljänneksen päässä. Niitä on 
hänen kertomuksensa mukaan 6—10. Näistä kuopista sanoo ker- 
toja varmaan tietävänsä, ,että ne ovat aiotut tämmöiseen poron- 
pyyntiin”. 

Varsinkin on tällaisia muinaisjäännöksiä runsaasti Niskanjoki- 
varrella, nimittäin: Ufakosken varrella olevilla kankailla, Romp- 
paisen talon yläpuolella olevalla kuusikkoselänteellä. Eräässä tä- 
män kankaan kuopassa oli kaivettaessa tavattu hiiliä. Partalan 
ja Löytöaron kankaalla, 4%on ja Puhakan välisillä selänteillä, josta 
on löydetty eräs kiviase, kuten ennen olen maininnut, Kiviojan 
kankaalla ja 4sko/an kankaalla on niitä hyvin tiheässä, satamääriä. 
Viimeksi mainitun kankaan kuopissa arvelee kansa Lappalaisten 
säilyttäneen kaloja, kun talon seuduilla on vieläkin, ja varsinkin 
ennen on ollut, erittäin hyvä kalavesi. Useimmat tämän kankaan 
kuopat näyttävät olleen pyöreitä, kokonsa puolesta vaihtelevia. 
Niitä on koko kangas täynnä, yhdestä paikasta voi nähdä kym- 
meniä. Vielä sanottiin niitä olevan 74/likankaalla, Walkeaisen- 
kankaalla ja Rokuanvaaran alustalla. 

Sangin kylässä Mäkelänkankaalla sanottiin myös olevan ,Jät- 
tiläisten hautoja". Kankaan rinnassa onkin kymmenkunta isoa 
kuoppaa. Ne ovat 6—7 syltä läpimitaten laajat, mutta ainoastaan 
1—2 kyynärää syvät. Kansa arvelee, että Jättiläiset ovat pitäneet 
asuntoa näissä kuopissa, vaan luultavampi on, että ne ovat luon- 
taisia, ehkä veden muodostamia syvänteitä, niinkuin Calamniuskin 
luulee. — Niitä kuoppia taas, jotka ovat Mäkelän talon ja Sangin 
kylän nykyisen kirkkomaan välillä, arvelee kansa Isonvihan aikui- 
siksi haudoiksi. Saman kylän Simunan talon läheisyydessä sanot- 


pystyyn teroitettuja seipäitä, terävät päät ylöspäin, jonka jälkeen hauta ka- 
tettiin turpeilla, tuohilla, risuilla y. m. Kun porot ajettiin näin peitettyjen 
hautojen yli, puhkesi katto, ja eläimet saivat surmansa, pudotessaan terä- 
viä seipäitä vasten. Haudat kaivettiin useimmiten ,lanttomaihin, jonkun vaa- 
ran häntään, tai kahden vaaran väliseen lomaan, jota kummaltakin puolen 
rajoitti lampi eli jänkä*. Jotta porot saataisiin paremmin menemään sii- 
hen kohti, jossa haudat olivat, rakennettiin kahden puolen pyytöpaikkaa 
useamman virstan pituisia aitoja. (Hj. Appelgren, Muinaisj. ja Tarinoita, s. 


48—9). 

tiin olevan tavallisia ,lapinhautoja*. Naurisnivan yläpuolella ole- 
vista kuopista olen jo ennen puhunut (sivu 115). 

Juorkunan kylässä on näitä hautoja Sa/menkankaalla ja Ruo- 
hosjärven rannalla. Niistäkin on jo ennen ollut puhe. Paitse sitä 
sanottiin niitä olevan Sorsuanjärven rannalla Marttisen sydänmaalla. 
Samalla sydänmaalla on Lapinniemi, jossa Lappalaisten kerrotaan 
ennen asuneen. Näistä asukkaista ei sanottu enää näkyvän muita 
jälkiä, kuin muutamia maakuoppia. 


d) Hiidenpadot. 


Muinaisten aikojen elämätä todistavat myöskin useat Oulun 
kihlakunnassa tavattavat padontapaiset kivirakennukset. Niitä löy- 
tyy kaikissa kolmessa kihlakuntaa halkovassa isommassa joessa. 
Kansantarut tietävät useimmiten kertoa, että nämät muinaisjään- 
nökset ovat Lappalaisten rakentamia. Niihin sekoitetaan usein 
luontaisiakin yli joen juoksevia kallioita, joissa ei voida huomata 
mitään merkkiä ihmistyöstä. Toisista kumminkin näkee aivan sel- 
västi, että ne ovat kootut erisuurista kivistä, joita on asetettu yli 
joen juoksevaan riviin. Enimmäkseen ovat ne jo niin hajoilleet, 
ettei niitä näy vedenpinnan yläpuolelle muulloin, kuin vähän ve- 
den aikana. Kansa arvelee, että ne ovat vanhoja kalanpyynti- 
paikkoja, ja mahdotonta ei ole, että nämät muinaisjäännökset on 
tehty sitä tarkoitusta varten. On kumminkin lausuttu sekin ar- 
velu, että seudun asukkaat muinaisina sotaisina aikoina rakensivat 
jokien yli tällaisia kivipatoja, estääksensä siten vihollisten kulkua. 
Kansa ei enää tiedä kertoa, että näillä muinaisjäännöksillä olisi 
ollut tällainen tarkoitus. Paitse sitä ovat ainakin muutamat niistä 
niin syrjäisissä paikoin ja kaukana yleisistä kulkupaikoista, että 
tuskin on luultava, että ne olisivat syntyneet vihollisen hävityksen 
pelosta. Näitä patoja löytyy seuraavissa paikoin: 

Taivalkosken seurakunnassa on Iijoessa, Irnijoen alapuolella 
olevan Runtinkosken niskassa, poikki joen juokseva kivipato, n. 
45—50 syltä pitkä, 2—3 kyynärää leveä, noin kyynärää korkea. 
Kivet ovat osaksi jokseenkin isoja. Pato oli, minun seudulla liik- 
kuessani, tykkänänsä veden alla ja selvää on, että se on paljon 
vyörynyt, kun joki niistä paikoin on hyvin virtavata. Kummallakin 

rannalla, n. 8 sylen päässä maanrajasta, on n. sylen levyinen auk- 
kopaikka, jota kansa arvelee ,rysänsijaksi*. Itse patoa kutsutaan 
ylapinpadoksi”. 

Samassa seurakunnassa on Kovionjärven ja Tyräjärven vä- 
lisen Kovionsalmen keskipalkoilla, vähän Hutun talon yläpuolella, 
samantapainen ,Lappalaisten pato*. Sekin juoksee yli salmen, 
rannasta rantaan, ja on n. 8 syltä pitkä, n. 2 kyynärää leveä. 
Kun salmen pohja on hyvin liejuinen, on pato vajonnut niin syvään 
maan sisään, että ainoastaan päällimmäiset kivet ovat enää näky- 
vissä, nekin aivan pohjan tasalle painuneet. Padon korkeutta ei 
siis kaivamatta voi määrätä. Minkäänlaisia katkelmia eli aukkoja 
ei siinä näytä olevan. Kivet, ainakaan näkyvissä olevat, eivät ole 
kovin isoja. Tämä pato on mielestäni selvä todistus siihen, ettei 
ainakaan kaikkia tällaisia muinaisjäännöksiä ole tehty vihollisten 
kulun estämiseksi, sillä melkein mahdotonta on käsittää, mitä vi- 
hollisilla olisi ollut tekemistä Kovionjärvessä, johonka pääsemästä 
tämä pato olisi heitä estänyt. Mainittu järvi on nimittäin yksi- 
näinen, Tyräjärveen laskeva, pienoinen lampi, johonka ei tule vesiä 
mistäänpäin ja jonka rannalla ei ole yhtään taloa. 

Pudasjärven kirkon alapuolella on tällainen pato Siikalam- 
pien yläpuolella olevassa Katrilanivassa. Lautamies Aappo Kan- 
tola, joka minulle tämän tiedon antoi, arveli padon olevan n. 40 
syltä pitkän. Siinä kuului olevan kaksi aukkoa eli ,rysänsijaa”. 
Kun joki tässä paikassa on hyvin virtava ja kun yleinen kulku- 
väylä käypi siitä, on pato tietysti paljon vyörynyt ja hajoillut. 
Sama kertoja tiesi, että Siikalampien välissä olevassa Siikanivassa 
on myöskin kivistä tehty pato, arviolta n. 30 syltä pitkä. Yhden 
aukon sanoi kertoja padossa olevan. Muuten kuului tämä pato 
olevan vähän korkeampi, kuin edellinen. 

Kallajan kylässä on eräs kivipato Wäänäsen talon yläpuo- 
lella olevassa Marjosaaren-putaassa. Se on n. 12 syltä pitkä, 2 
kyynärää leveä. Korkeutta ei voi tässäkään tarkoin määrätä, sillä 
pato, virtavassa paikassa ja yleensä veneiden kulkupaikalla ollen, 
on paljon vyörynyt ja hajoillut. Yksi aukkopaikka, josta nyt kul- 
kee väylä, on padon keskellä. Kivet ovat pienenpuoleisia. Ny- 
kyisten ihmisten muistaessa sanottiin padon vielä olleen korkeamman. 

Iin pitäjän Pirttitörmän kylässä on Niemelän talon alapuo- 
lella yli joen juokseva kallio, jota kutsutaan Hiidenpadoksi. Se 
on kumminkin vallan luontainen kallioriutta, joka juoksee yli koko 


122 Oulun kihlakunta. 


joen, niin että ainoastansa etelärannalla on vähäinen aukko, josta 
veneet pääsevät kulkemaan. Kallion kohdalla joessa oleva vähäi- 
nen putous on Hiidenkoski nimeltänsä. 

Samanlaisia patoja on useampia Kiiminginjoessa ja sen latva- 
vesillä. Urajärven seurakunnan Juorkunan kylässä on Timosen- 
järven kapeimmassa paikassa, jota kutsutaan tavallisesti ,salmeksi, 
eräs kivistä tehty ,Jättiläisen pato*. Itse en ole tällä syrjäisellä 
paikalla käynyt, vaan Juorkunassa kuulin siitä puhuttavan. Sa- 
massa kylässä on Määtän ja Keinäsen talojen kohdalla olevassa 
Kylänvirrassa myöskin salmen poikki juokseva kivipato. Sitä kut- 
sutaan ,lapinpadoksi". Muinaisjäännös on nyt melkein kokonansa 
hajonnut. Minun niillä seuduin liikkuessani, ei koko patoa tulva- 
veden tähden voinut ollenkaan nähdä. Vähän veden aikana kuului 
se vielä jokseenkin selvästi tuntuvan. Juorkunan kylässä Kivi- 
joessa kerrottiin myöskin olevan vanhan kivipadon, jota tavallisesti 
kutsutaan nimellä ,mutkapato*. Se kuului vielä näkyvän selvästi 
vedenpinnan päällekin, puheitten mukaan on se n. 10 syltä pitkä, 
runsaasti 1 kyynärää korkea. Yksi ,merranreikä* siinä sanot- 
tiin olevan). 

Juorkunanjärven alapuolella on näitä patoja Torvenkoskessa 
ja Peurakoskessa. Kummassakin on joku väyläpaikka, jota arvel- 
laan muinaiseksi ,merranreiäksi*. Naurisnivassa Huoseuslammen 


1) Eräs vanha puusta tehty pato on Juorkunan kylässä Kokkojoella, 
Sitä kutsutaan tavallisesti ,kokkopadoksi". Yleensä pidetään sitäkin hyvin 
vanhana. Eräs tarina kertoo kumminkin, että Sanginjärveläiset, joidenka ka- 
lavetenä Juorkunan järvet ennen olivat, ovat tällä padolla pyytäneet kaloja. 
— Sangin kylässä on myöskin eräs puupato Sanginjoen niskassa eli ,salmessa”. 
Sitä arvellaan Lappalaisten tekemäksi. Nykyjään ei padosta ole jäljellä muuta, 
kuin joku vaaja. Vanhat sanoivat kumminkin muistavansa, kun vaajoja oli 
aivan yli salmen. Ne sanottiin olevan tavallisen hirren vahvuisia. Lappalaiset 
kuuluivat saaneen paljon kaloja pyydyksestänsä, mutta kerran sattui ruoto 
tarttumaan lappalaistytön kurkkuun, jonka jälkeen isä loihti kalaveden pilaan. 
Padon seuduilla olevista mättäistä on löydetty isoja suomuläjiä. Sanginjoen 
varrella, Kommin-ahon talon alapuolella olevalla Lahnabetteellä ovat Lappa- 
laiset myöskin puheitten mukaan asuneet. Siellä ei kumminkaan sanottu nä- 
kyvän enää minkäänlaisia jälkiä näistä asukkaista. — Lappalaiset ja Jättiläiset 
eivät erään kertojan arveluiden mukaan eronneet toisistansa muuten, kuin siinä 
että Jättiläiset olivat vahvempia. Muuten olivat ne ,niinkuin samaa väkeä”. 
Kun nykyinen kansa tuli näille seuduin, lähtivät Jättiläiset hiljaisuudessa, mi- 
tään vastarintaa tekemättä, ,painumaan pohjoiseen päin. Sittemmin niitä ei 


ole näkynyt. 

yläpuolella on myös eräs tällainen pato. Sen sanottiin vähän veden 
aikana näkyvän aivan selvästi vedenpinnan yläpuolellekin ja on 
nykyjänsä n. 3 kyynärää leveä. Padon alla on vettä toista syltä, 
vaan sen yläpuolella on vähän matkaa matalata, joka on syntynyt 
luultavasti siten, että virta on kuljettanut patoa vasten kaiken- 
laista maaduttavaa ainetta. Myöhempinä aikoina on patoa paran- 
nettu ja sitä on vielä nykyjään käytetty kalapatona. Padon ylä- 
puolella jokitörmissä on ,lapinhautoja". Niiden kohdalta on joesta 
löydetty eräs kiviase (kts. s. 23—4). 

Ranta-ahon talon alapuolella olevan Inninkosken niskassa sa- 
nottiin myös olevan erään kivipadon, joka vähän veden aikana kuu- 
lui vielä tuntuvan aivan selvästi. 

Alavuoton kylässä on Wäänäsen talon alapuolella Kiimingin- 
joen poikki juokseva kivipato, jota sanotaan ,Jättiläisen padoksi". 
Yhdessä kohti on siinä katkelma eli aukkopaikka, josta veneellä 
kuljetaan. Nähtävästi on tämä ,pato* vaan luontainen kallio. — 
Ainakin näyttää se olevan aivan samaa laatua, kuin ennen ker- 
rottu Iijoessa oleva Hiidenpato. Minun käydessäni Wuotolla, oli 
tämä pato melkein kokonansa tulvaveden alla, mutta vähän veden 
aikana kuului se olevan aivan kuivilla. 

Oulujoessa on Utajärven seurakunnan Niskan kylässä Pou- 
tijaisen talon alapuolella olevan Niemelän torpan kohdalla yli joen 
juokseva kivipato, jota kutsutaan ,lapinpadoksi*. Kuivan aikana 
sanottiin sen näkyvän vielä selvästi, mutta tulvaveden aikana ei 
siitä tiedä mitään. 

Noin virstan matka Honkalansaaresta, jonka muinaisjäännök- 
sistä on jo puhuttu (s. 118), on Utoslahden talon ylipuolella Uros- 
joen poikki juokseva kivipato. Sitäkin kutsutaan ,lapinpadoksi”. 
Se on puheitten mukaan n. 50 syltä pitkä, ainakin yhden sylen 
levyinen. Kivet kerrottiin olevan osaksi jokseenkin isoja. Jon- 
kunlaisia aukkoja (,merranreikiä") on padossa myöskin. Vähän 
veden aikana kuului tämä pato olevan melkein kuivilla, niin että 
sen voi aivan selvästi nähdä. Kulkiessani näillä seuduin, oli mui- 
naisjäännös tykkänänsä tulvaveden alla"). 


1) Padon alapuolella olevan Hi/tulan talon seuduilla ovat Lappalaiset 
puheitten mukaan pitäneet asuntoa. Talon rannassa näytetään vieläkin joki- 
törmässä notkelmia, joita myöten Lappalaiset ovat kulkeneet kalalla ja joita 
kutsutaankin ,Lappalaisen poluiksi*. Näissä tienoin on ennen ollut erittäin 
hyvä kalavesi, varsinkin on lahnoja saatu runsaasti. Kerran kumminkin sattui 

Pyhäkoskessa olevan Pä/lin seuduilla kerrotaan Lappalaisten 
ennen vanhaan asuneen. Honkalan talon kohdalla kuului vieläkin 
olevan joessa kiviä koossa, padon tapaan läjättyinä. Tulvavesi 
peitti minun seudulla liikkuessani tämänkin paikan, niin etten 
saanut mainituista rakennuksista vähintäkään vihiä. Honkalan seu- 
duilla on varmaan ollut vanhaan aikaan ihmisiä. Sitä todistavat 
useat talon pelloista löydetyt kiviaseet (vrt. s. 28)'). 


III. Tarinoita Jättiläisistä. 


Näiden seutujen vanhimmista asukkaista kertoo kansa Järti- 
läisten nimellä, ja yleensä tietävät tarinat, että tämä kansa on 
elänyt näillä tienoin ennen Lappalaisia. Paikoin kumminkin ovat 
Jättiläiset ja Lappalaiset kansan kertomuksissa sekauneet toisiinsa, 
niin että ne muodostavat melkein saman käsitteen?). Näiden kan- 
sojen välillä ei niissä paikoin sanota olevan muuta eroitusta, kuin 
että Jättiläiset olivat isompia. Siitä huolimatta vakuutetaan kum- 
minkin, että ,ne olivat niin kuin samaa väkeä". Toisin paikoin 
taas ei ensin mainittuja tunneta laisinkaan, vaan kaikki nykyistä 
asutusta vanhemmat muistot arvellaan olevan Lappalaisten jättä- 
miä. Niin on laita, kuten ennen luetelluista muinaisjäännöksis- 
täkin näkyy, koko Kuusamon pitäjässä ja Pudasjärven pohjois- 
osissa. 

Jättiläiset eli Hiidet (Hiitolaiset) olivat tavattoman isokas- 


lappalaistyttö saamaan ruodon kurkkuunsa. Isä loihti tytön terveeksi, mutta 
lupasi silloin, että lahnat saisivat hävitä, jos vaan tyttö paranisi. Tyttö tu- 
likin terveeksi, mutta lahnat ovat hävinneet. Sama tarina kerrotaan useista 
paikoista. 

1) Tässäkin sattui ruoto tarttumaan lappalaistytön kurkkuun. Isä loihti 
kurkun terveeksi, mutta lupasi silloin, että joka kolmas vuosi ihminen joutuu 
Pällin kuohuihin ,uhriksi*. Pälli onkin sitten ottanut osansa aina nykyisiin 
aikoihin asti. Myöhemmin on kuitenkin koskea perkattu, niin etteivät Lap- 
palaisen noitakeinot enää tepsi. Tarina kerrotaan toisellakin tavalla, kuten 
edempänä saadaan nähdä. 

2) Niinpä esm. Utajärven Sangin kylässä ,salmessa* olevaa patoa sano- 
taan ,lapinpadoksi*. Siitä huolimatta tiesi eräs kertoja, että Jättiläiset ovat 
lyöneet vaajat niin lujaan, ettei niitä saada irti. 

vuista ja voimakasta väkeä, heidän päänsä olivat ,puiden latvain 
tasalla". Paitse sitä olivat he taitavia velhoja, jotka yliluonnol- 
lisella voimallansa ja noitataidollansa, joka useinkin muistuttaa 
liitosta pahojen henkien kanssa, pystyivät suorittamaan selittämät- 
tömiä tehtäviä. He asuivat kaukana erämaissa, vuorten onkaloissa 
ja kiviluolissa, josta syystä heitä kutsutaankin toisinaan nimellä 
vuoripeikot (vuoripeukot, olen kuullut myöskin nimen vuoripeipot). 
He elivät metsästyksestä ja kalastuksesta. Voidaksensa paremmin 
ahdistaa metsänriistaa, oli heillä erittäin tarkkavainuiset koirat, 
sen ohella muitakin kotieläimiä, niinkuin hevosia ja lehmiä. Jon- 
kunlaista jumalanpalvelustakin näyttävät he harjoittaneen, jota to- 
distavat useat ,Jättiläisten kirkot* ja ,sakastit*, niinkuin ennen 
on mainittu. 

Suuresta koostansa ja tavattomasta voimastansa huolimatta 
eivät Jättiläiset ryhtyneet tuntuvampaa vastarintaa tekemään, kun 
Suomalaiset alkoivat tunkeutua heidän asumus-alallensa. Uudet 
tulijat eivät levittäneetkään valtaansa aineellisella voimalla, kristin- 
usko ja sen tuottama korkeampi sivistyskanta olivat ne aseet, joi- 
denka tieltä Hiidenkansan raa'an voiman täytyi väistyä. Varsinkin 
oli kirkkojen rakentaminen Jättiläisille kauhistus, ja kun kirkon- 
kellot, joita he kutsuivat ,niunaukkosiksi”, alkoivat levittää juhlal- 
lista kaikuaan ympäri kolkkoja erämaita, silloin lähtivät he kai- 
kessa hiljaisuudessa painumaan ,pohjoiseen päin". Lapin autioilla 
tuntureilla sanotaan heidän nyt asuskelevan ja muutamat luulevat 
tietävänsä, että he ovat kulkeuneet kaukaisille maille, aina Si- 
perian taakse. Mutta asentopaikkansa ovat he jättäneet jälkeensä 
ja niistä kertovat äidit lapsillensa vielä monta kummallista juttua. 
Kansan käsityksessä ovat rauhalliset kivikasat kaameana muistona 
siitä kansasta, jonka pää muinoin ,pilviä piteli", eikä ole vieläkään 
ehtinyt haihtua se luulo, että entiset eläjät nytkin näkymättöminä 
haltijoina suojelevat muinaista asuinpaikkaansa. Yön hämärässä 
uskaltavat he toisinansa lähteä liikkeelle toimittamaan muinaisia 
askareitansa, mutta kun päivä levittää säteensä ympäri aution seu- 
dun, täytyy heidän taas kätkeytyä salaiseen piilopaikkaansa. Yk- 
sinäinen vaeltaja näkee heidät joskus ja yön pimeydessä kuullaan 
heidän kolkko äänensä, mutta pahaa he eivät voi tehdä ihmisille, 
sillä nykyajan vähävoimaista väkeä ympäröipi kristillisyyden valo. 
Sen kautta ovat nykyiset ihmiset niin mahtavia, että jos he sat- 
tumalta saavat kierrokseen jonkun Jättiläisen eläimen, täytyy sen 

heti antautua uuden isännän haltuun. — Tästä tarujen kansasta 
olen saanut tietoon seuraavat jutut'). 


1) Vähäpätöisempiä kaskuja Jättiläisistä kuulin matkoillani useampia. 
Iin pitäjässä Mäntyselältä (toisten mukaan Hiidenvaaralta, vrt. s. 76 ja 105) 
oli kerran saatu Jättiläisten koira puheitten mukaan Turtisen taloon. Eräs 
mies oli omia aikojaan kuljeskellut metsässä ja kuullut koiran haukkuvan. 
Hän kiersi sen paikan, josta haukunta kuului, ja kun hän tuli kotiinsa, oli 
koira porstuassa. Seuraavana yönä näki hän unta, että jos hän olisi tullut 
tiimaa ennen mainitulle paikalle, olisi hän saanut lehmikarjan. (Toisen tarinan 
mukaan olisi hänen pitänyt kiertää koira toinen kerta). Koira oli elänyt ta- 
lossa useampia vuosia; se oli tavallista kokoa ja erittäin hyvä viljakoira. Sama 
mies oli nähnytkin lähellä Mäntyselkää erään Jättiläisen, jolla oli pää petäjän 
latvan tasalla". Sillä oli jänis ja koppelo kainalossa olevan liekopuun päällä. 
Mies ei ollut hätäpoika, karjasi vaan Jättiläiselle: ,Pois tieltä, tie on minun 
ja Jumalan!" Sen kuultuansa lähti Jättiläinen mennä koikkelehtamaan Män- 
tyselälle päin. Eräs jättiläinen näyttäytyi kerran hevosenhakijalle lähellä Ra- 
jakankaan muinaisjäännöstä (s. 77). Sekin oli ,männyn pituinen*, pitkä, har- 
maja sarkatakki päällä. Näkijä lähti hämmästyksissään pois ja kuuli, että 
Jättiläinen ,huutaa mojotti". 

Kun kerran väkeä oli yöpynyt Konttikankaan (s. 51—4) saunaan, am- 
muskelivat Jättiläiset koko yön; koirain haukuntaa ja ihmisten huutoa kuului, 
niin etteivät nukkujat saaneet koko yönä unta. Yhtäkkiä remautettiin sau- 
nan ovet ja akkunat auki. Samalta kankaalta on kerran saatu Jättiläisten 
hevonen. Se oli tavattoman iso, vaan huono, ,ettei sillä saatettu kyntää*. — 
Eräs mies sattui kerran olemaan soitimessa Hirvasselällä (s. 50). Kun hän 
makasi nuotiolla ja odotteli aamunkoittoa, kuului läheltä pyssynlaukaus. Mies 
arveli ampujaa joksikin tuttavakseen ja huuteli, vaan ei kuulunut mitään vas- 
tausta. Vähän ajan kuluttua ammuttiin toinen kerta. Pyssynpamaus kuului 
silloin erilaiselta, kuin tavallisesti, ja mies arvasi, ,että paikan entiset asuk- 
kaat ovat metsällä". Ääniäkin kuului sitten. Mies makasi vaan nuotiolla ja 
kun päivä alkoi valjeta, ei kuulunut enää mitään. 

Kun eräs mies oli heinänteossa Kauhealammen (s. 101) seuduilla ja ru- 
pesi yöksi erääsen saunaan, vaativat Koutuan Jättiläiset häneltä koko yön 
kinttaita. Jättiläinen oli niin ahne kiusaamaan, että mies ei saanut unta mo- 
neen yöhön, jonka tähden hänen täytyi lähteä kotiinsa. Saman seudun Jätti- 
läiset olivat kerran vieneet Pahkalan kylästä lapsen Puutikkavaaralle (s. 102). 
Sen kuitenkin tietäjät saivat takaisin. 

Hiidenvaaralla oli eräs mies kaivanut ja löytänyt ,ymmyrkäisiä kiviä ja 
ihmisen sääriluita", jotka olivat isompia, kuin tavallisten ihmisten. Nämät 
nähtyänsä lähti mies pötkimään pakoon. Eräs Jättiläinen alkoi häntä seurata 
ja ,tupsutteli* tuluksilla ehtimiseen tulta. Mies ei kumminkaan hätäillyt, vaan 
sanoi: ,tupsuta mitä tupsutat, vaan minä menen menojani". (Tarinan on mi- 
nulle antanut lyseiläinen N. K. Grundström. Matkoillani en kuullut luista enkä 
kaivamisesta mitään). Kun eräs toinen mies meni Hiidenvaaran ohitse vapa 
olalla, sanoivat Jättiläiset: ,onpa isännällä pitkä vapa", ja nauroivat vielä. 

Pudasjärven pitäjän Hetetjärven kylässä olevalla Mere/in- 
mäellä (vrt. sivu 101) ovat Jättiläiset ennen asuskelleet. Vielä 
nytkin arvellaan haltijan olevan ,kivikirkossa* ja häntä lepyttääk- 
sensä panevat marjamiehet marjoja kankaalla oleviin muinaisjään- 
nöksiin. Eräässä niistä kasvaa pihlaja ja tämän ,pyhän puun" arvel- 
laan lähteneen kasvamaan ihmisen ruumiista, joka muinoin on pai- 
kalle kertomuksen mukaan haudattu. 

Toisia Jättiläisiä asui n. neljänneksen päässä Wuormanjärven 
keskellä olevassa Ku/takilvensaaressa"). Kun Metelinmäen mui- 
naiset asukkaat puhelivat, kuului puhe selvästi Kultakilvensaareen, 
jonka isoääniset eläjät yhtyivät puheesen. 

Ylikiimingin Luola-ahossa (vrt. s. 79—80) asui yksi Jätti- 
läinen, toinen Pyssyvaaralla Jolossydänmaalla. Siinä he keskenänsä 
haastelivat, kuten ainakin, vaikka paikkain väliä on useampia nel- 
jänneksiä. Jättiläinen sattui kerran koirillensa olemaan metsästys- 
retkellä, kun Suomalainen pyssy olalla kuljeskeli samoilla seuduin. 
Jättiläisen koira haukkui lintua, vaan Suomalainen kerkesi ampua 
sen, ennenkuin Jättiläinen, joka myöskin oli jo tähtäämässä. 

Aivan yleinen on seuraava tarina. Kun Suomalaiset tulivat 


Kun hän sitten meni yöksi metsäsaunaan, nauroivat Jättiläiset koko yön ulko- 
puolella, niin ettei nukkumisesta tullut mitään. — Kun eräs vaimonpuoli sattui 
kerran kulkemaan jyrkän vaaran rinteen ohitse, pisti Jättiläinen päänsä esiin 
rinteestä ja sanoi: ,Voi sinua pikku akka ryytikäistä, kun sinä menet Riti- 
laan, sano niin, että Kivisranttu on kuollutt. — Calamnius on kuulluk kaksi 
pientä tarinata, jotka tähän otan. Kun eräs mies hakkasi puuta Hiidenvaaralla, 
kuuli hän äkkiä ,kaikuvan äänen* huutavan: ,Mitäs sinä siellä kesken yötä 
puuta hakkaat, tuossahan talo, mene, pane maata!" Hämmästyneenä loi puun 
hakkaaja silmänsä ylös, ja todellakin siinä talo seisoi hänen edessänsä. Ei 
muuta, tottelihan se puun hakkaaja, meni, pani maata ja nukkui siinä hyvin 
Nousi taas aamulla, meni työlle, niin katsoi hän taaksensa — talo oli kadon- 
nut*. Samanlaisen tarinan olen kuullut Pudasjärvellä. — ,,Toinen mies taas oli 
kerran väsyksissään pannut maata erääsen saunaan sydänmaassa. Hiidet toivat 
oven kautta hälle silloin kauniin tytön. Mutta kun mies ojensi kätensä hala- 
taksensa tätä tyttöä, niin jo veivät Hiidet irvistellen tytön pois* (Suomi, Toi- 
nen jakso, VII. s.211—12). 

1) Saari on saanut rikkautta todistavan nimensä siitä, että siinä pitäisi 
olla ,veneentäysi hopeita* kätkettynä. Kävin paikkaa katsomassa, vaan mi- 
tään muinaisjäännöksiä en siinä huomannut. Ainoastaan eräs kuoppa todistaa 
ihmistyötä, vaan sekin arveltiin aarteenkaivajain tekemäksi. Kun kuoppaa 
kaivoin, vakuutti opas, että vaivani ovat turhat, sillä jos mieli saada aarretta 
käsiinsä, pitää tähänkin paikkaan ,ajaa suvikkovarsalla yksi-öistä jäätä myöten”. 

näille seuduin, asuivat Jättiläiset vielä kiviluolissaan. Sattumalta 
sattui Jättiläisen tyttö, joka, kuten muutkin sukulaisensa, oli ta- 
vattoman voimakas ja isokasvuinen, kulkiessaan tulemaan niille 
seuduin, missä Suomalainen hevosellaan kynti peltoa. Tyttö, kum- 
mastellen naapurinsa työtä ja työkaluja, sieppasi kyntäjän hevo- 
sineen päivineen helmaansa ja kantoi isänsä luokse, kysyen mikä 
asuskelija se oli. Jättiläinen vastasi: ,Se on maanmyyrijäinen, 
joka tulee meidän jälkeemme", ja käski tytön viedä löytönsä sa- 
maan paikkaan, josta hän oli sen ottanut, jottei uusi suku voisi 
seurata Jättiläisten jälkiä, eikä saada selkoa heidän pakopaikas- 
tansa. Tyttö teki, niinkuin isänsä käski, ja Jättiläiset lähtivät 
sitten kaikessa hiljaisuudessa matkoihinsa, eikä niitä ole sen ko- 
vemmin nähty. — Tämä tarina on tavallinen muuallakin Suomessa. 

Muhoksella on Pyhänsivun ja Aittokosken välillä iso kivi ja 
sen päällä jokseenkin suuri mykevä laaka. Sitä kutsutaan Hattu- 
kiveksi ja kerrotaan, että päällimmäisen kiven on kolmivuotias jät- 
tiläistyttö nostanut nykyiselle paikalle. 

Jättiläisten eli Hiidenkansan alkuperästä on meille säilynyt 
jo kauan sitten kirjaanpantu tarina. Kun tässä tarinassa maini- 
taan Oulun kihlakunnassa tavattavia paikannimiä ja kun siitä kan- 
san muistossa vielä on joitakuita vähäisiä toisintoja, suomennan 
sen tähän. Alkujaan on sen kirjoittanut Paltamon rovasti J. Ca- 
janus (1 1703) ja painettuna löytyy se Mathesiuksen kertomuksessa 
(Suomi, 1843. s. 77—8). Se on näin kuuluva: 

yEnnen on ollut olemassa eräs Kaleva niminen Jättiläinen. 
Hänellä on ollut kaksitoista poikaa, joista kolme on rakentanut 
itselleen linnoja Pohjanmaalla. Yhden, jonka nimi oli Soini, sano- 
taan rakentaneen linnan keskelle mertä siihen paikkaan, missä Li- 
mingan kirkko nyt on, toinen on rakentanut linnan harmaakivestä 
ja maasta ison Pyhäkosken rannalle"). Ja vaikka se paikka on 
metsittynyt, näkyy siinä kumminkin vielä muuri ja kaksi porttia. 
Kolmas, jonka nimi oli Hiisi, on rakentanut itselleen korkean lin- 
nan täydelleen 60 peninkuormaa itään päin Kajaanin linnasta. Tämä 
linna on vallan kauhea ja peloittava nähdä. Se on rakennettu 
suon keskelle hirmuisen suurista kivistä ja maasta, varustettu por- 
tailla, vähän toista syltä on joka porraspuun väliä, ja siinä on 


1) Linnalla tarkoitettaneen Hiidenlinnaa eli Korkeanaan harjua, josta 


on jo ollut puhe (s. 83—4). 


Tarinoita Jättiläisistä. 129 


kaksi korkeata porttia. Sitä kutsutaan vieläkin Hiidenlinnaksi"). 
Siitä syystä sanovat nämät Kajaanilaiset vielä tänäkin päivänä, 
kun suuttuvat toisillensa, mene Hiiteen, samalla tapaa kuin Ruot- 
sissa sanotaan: dra till Bläkulla. Soini on kerran käynyt vel- 
jeänsä Hiittä tervehtimässä. Silloin on hän veneellä kulkenut yh- 
tenä päivänä kolmetoista peninkuormaa mahdottoman kovia koskia 
ylös. Istualtaan on hän sauvonut kaikki muut kosket, mutta kor- 
kein putous, jonka nimi on Peili (Pälli), on hänen täytynyt sauvoa 
polvillaan. Sitä paikkaa, jossa hän on ollut yötä, kutsutaan Soinin- 
niemeksi?); siinä näkyy vieläkin veneen sija, joka on ollut yhtä 
suuri, kuin hylkiveneet (fählbäätar). Sellaista venettä ei nykyai- 
kana viisi vahvinta miestä jaksaisi sauvoa neljässä tahi viidessä päi- 
vässä samaa matkaa, kuin hän sauvoi yhtenä päivänä. Toisen 
yön on hän maannut keskellä Oulujärveä eräässä niemessä, jota 
myöskin siitä syystä kutsutaan Soininniemeksi. Nämät veljekset 
ovat viljelleet kaskea, ja jokainen heistä on hakannut yhtenä päi- 
vänä enemmän, kuin nyt kymmenen terveintä miestä jaksaa ha- 
kata. Tätä Kalevan sukua on vielä tässä maassa isokasvuinen ja 
vahvantekoinen kansa, mutta heidän jälkeläisensä ovat pienene- 
mään ja heikkonemaan päin. Neljäkymmentä vuotta sitten muis- 
telen minä nähneeni tässä maassa isoja ja vahvoja miehen- ja vai- 
monpuolia. Mutta vaikka heidän lapsensa ja lapsenlapsensa ovat muu- 
ten isoja ja voimakkaita, niin ei kuitenkaan yksikään heistä ole 
niin iso ja vahva, kuin heidän vanhempansa olivat. Tästä Kale- 
vasta ja hänen pojistansa tiedetään kertoa enemmän Varsinais- 
Suomessa, Hämeessä ja Savossa, sillä sielläkin ovat muutamat 
heistä asuneet, niinkuin Wäinämöinen, Ilmarinen ja Lieköinen. 
Kolmekymmentä vuotta sitten tapasin minä Ruotsin saaristossa 
vanhan suomalaisen miehen, joka näytti minulle hyvin ison kallion. 
Sillä sanoi hän erään Kalevanpojista matkustaneen pois Suomesta 
ja kiveä sanotaan vielä nytkin Kalevanpojan-paadeksi. Näiden Ka- 
levanpoikain avulla on Suomen kuningas valloittanut koko Ryssän- 
maan, niinkuin vanhat Suomalaiset vielä laulavat". 

Tätä tarinata ehkä muistelee kansa vielä, kertoessaan, että 
Piru on kerran yhtenä päivänä sauvonut kaikki Oulujoen kosket. 


1) Tämäkin paikka on vaan luontainen kallioikko. J. F. Kajaani, Mat- 
kakertoelma, Mehiläinen 1837, N:o 3. 

2) Minun tietääkseni ei tämän-nimellistä paikkaa löydy enää Oulujoen 
varrella. 

Istualtaan työnteli hänkin venettä, mutta Pällissä täytyi hänen 
nousta seisalleen. — Erään toisen kerran kulkiessansa ylös Py- 
hää, levähti hän Pällissä olevan Mikonkorvan alapuolella, sanoen: 


,Ei pääse pojat puoletkana, 
Päälle Pällin korvan”. 


Samassa sattui tervaveneitä tulemaan alas koskea. Sen nähtyänsä 
alkoi paholainen katselemaan, eikö joku niistä joudu kuohujen se- 
kaan, kun niin kovaa koskea laskevat. Päivän hän siinä katsas- 
teli, vaan kun kaikki pääsivät kunnialla alas, lähti hän siitä sau- 
voskelemaan ylöspäin ja tuumaili: 


y Pitkät on päivät oottavalla, 
Kovat koskenlaskijalla”"). 


Limingassa muisteltiin vielä samaa tarinata. Oli nimittäin en- 
nen vanhaan kaksi veljestä, joista toinen asui Paltamossa, toinen 
Limingassa. Paltamossa asuvan nimi oli Paavo, toisen nimeä ei 
kertojani muistanut. Kerran lähti Limingassa asuva tapaamaan 
veljeänsä, sauvoi veneellä ylös Oulujokea ja sanoi Pällissä: Ei 
pääse pojat puoletkana j. n. e. 

Toisintona edellisestä lienee myöskin pidettävä tarina Wor- 
nasta. Worna oli mahtava Jättiläinen ja asui Kuhmoniemen pi- 
täjän Lentuan kylän kohdalla Wenäjän puolella rajaa. Siellä hän 
eleli vaimonsa kanssa Wornaniemessä olevassa majassaan. Nykyi- 
sessä Miinovan kylässä olivat he ainoat asukkaat. Hän kerrotaan 
olleen tavattoman kookas ja vahva, kuten muutkin Jättiläiset. Luon- 
teeltaan oli hän julma ja hankki elatuksensa ryöstämällä muiden 


1) Muutenkin on paholainen asuskellut Pyhäkosken seuduilla. Pällissä 
sanotaan hänellä olleen pääasento. Kun ruvettiin rakentamaan möljää kosken 
rannalle, suuttui paikan näkymätön asukas, kun kiviä alettiin möykyttää, ja 
lähti pois. Kun hän oli muuttomatkalla, sattui eräs mies makaamaan tiellä, 
jota seurue kulki. Edellä-kulkija huusi, jotta: ,pois tieltä, naimakansa tulee!* 
yMistä se tulee?" kysyi mies. ,Pällistä Isteriin', vastasi ääni, ja silloin kulki 
koko joukkokunta eteenpäin, jotta ,jymy kuului*. Sen jälkeen on Isteri (Mu- 
hosperässä olevan Poikajoen korkein putous) paholaisen asuinsija. — Toisen ta- 
rinan mukaan asui haltija Rakankalliossa. Hänkin tuskautui, kun möljää ra- 
kennettaessa = aljettiin kiviä jystää, ja lähti pois. Möljänrakentajat kuulivat 
kalliosta äänen, joka lausui, että koskei hänen anneta olla rauhassa, täytyy 
hänen lähteä etsimään uutta asentopaikkaa; samalla ilmoitti haltija muutta- 
vansa Isteriin. 

ihmisten* omaisuutta. Suurella veneellään kulki hän vuosittain Kuh- 
mon, Sotkamon, Paltamon ja Oulujärven vesiä alas mereen saakka, 
ryöstäen ja surmaten ihmisiä. Kerrotaanpa hänen käyneen kerran 
Hailuodossa asti. Palatessaan sauvoi hän raskaan lastinsa väkeviä 
koskia ylös. Kerran kumminkin sattui, ettei vene Wornankaan 
voimilla noussut Pällin putouksen päälle, muuten kuin vetämällä. 
Siitä tuli sananlasku: 


,FEi pääse pojat puoletkana, 
Ei kolmannetkana urohot 
Päälle Pällin korvan 

Ilman nuorin nousematta, 
Tervaköysin tempamatta, 
Kun ei voinut Worna päästä”. 


Worna kun yhä jatkoi ilkeyttään, yltyi kansan viha häntä 
vastaan ja vihdoin aljettiin väijyä hänen henkeänsä. Kerran tuli 
joukko miehiä sitä tarkoitusta varten lähelle Wornan asuntoa ja 
asettui vastapäätä olevalle rannalle lahden taka väijyksiin. Worna 
kumminkin huomasi vainoojansa ja huusi heille, että hakkaisivat 
pilkan mäntyyn, jotta hän siihen ampuisi. Jos hän ei osaisi, sai- 
sivat vastustajat tulla hänen majallensa. Muuten pysykööt ulem- 
pana. Pilkka tehtiin ja sen keskelle porahutti Worna jousellansa 
petäjän kylkeen, niin että mänty räsähti halki. Sillä kertaa läh- 
tivät väijyjät tyhjin toimin takaisin. Taas teki Worna ryöstöret- 
ken, kävi Hailuodossakin, sai sieltä erään neitosen muun muassa 
saaliiksensa. Kotia tultuansa pitkältä matkalta käski hän vaimonsa 
lämmittää saunan. Eukko kyllä koetti kehoittaa miestänsä varo- 
vaisuuteen, sanoen, että hän viime yönä oli unissa nähnyt lehmi- 
karjan kulkevan miehensä jäljessä. Worna ei kumminkaan ollut 
tästä millänsäkään, sanoi surmanneensa kaikki ihmiset, keitä vaan 
matkallansa oli tavannut, ja niin työntyi saunaan. Samassa syöksi 
väijyvä miesjoukko esiin, salpasi oven kiinni ja sytytti saunan tu- 
leen. Worna täytti housunsa tuhalla, ryntäsi ulos, sokaisi saarta- 
jain silmät ja riensi pakoon. Yksi piirittäjistä ampui silloin häntä 
nilkkaan, nilkkasuoni meni poikki, Worna kaatui ja niin saivat 
vainoojansa hänet surmata 1). 

K. A. Castren on julaissut erään tarinan Hi/pasta, joka on 


1) J. Kyllösen kokoelmat M. M. Y:n arkistossa. 

selvä toisinto ennen kerrottua Worna-tarua. Hilppa oli mainio 
sissi Kuhmossa, Lentuan kylässä ja hänkin kulki pitkiä matkoja 
hävitysretkillänsä. ,Mutta Oulujärveläiset läksivät ajamaan häntä 
takaa. He sentään eivät tavottaneet häntä tiellä, vaan Hilppa 
kerkesi kotiinsa. Kun hän täällä kertoi urostöistään emännälleen, 
lämmitti tämä heti saunan iloisena miehensä vahingoitta kotiin- 
tulosta. Kun Hilppa sitten kävi saunaan, kerkesivät Oulujärve- 
läisetkin hänen kotiinsa. He heti saunaan Hilppaa kiinni otta- 
maan, mutta Hilppa ei ollutkaan hätäpoika. Kun hänellä ei ollut 
muita aseita, niin täytti hän housunsa kuumalla porolla uunin pe- 
sästä. Niillä hän hosui ympärillensä, kun vihamiehensä pakkasivat 
sisälle. Tuhka pölisi heitä silmiin ja Hilppa pääsi niin karkuun. 
Suksilla pötki hän pakoon. Mutta yksi Oulujärveläisistä oli myös 
erinomaisen nopea hiihtämään. Hän läksi Hilpan perään, saavutti 
ja tappoi hänen metsään. Hänen sieltä palattua, vaativat miehet 
emäntää hyväntahtoisesti antamaan heille Hilppanaisen entisiä ja 
nyt tuotuja saaliita ja muuta omaisuutta. He kertoivat Hilpan ei 
enään elossa olevan. Sitä emäntä ei uskonut, vaan luottaen Hil- 
pan sukkeluuteen suksilla, lausui vaan: 


yFi oo Hilpan hiihtänyttä 
Suomen maassa suuressa”. 


Kun hänelle nyt näytettiin Hilpan lakki, ei hän uskonut vielä- 
kään, vaan virkki: 


»Saapukka johonni saapi, 
Kintas tielle kirpoaapi 
Hilpeältä hiihtäjältä”. 
Vasta kun näki Hilppansa veitsen, uskoi emäntä ja teki minkä 
toiset tahtoivat"). 
Pyhäkosken varrella ovat Jättiläiset muutenkin asuskelleet. 
He eivät tarvinneet ensinkään veneitä koskella liikkuessaan; kah- 
lailivat vaan edestakaisin, kun patoja laittelivat. Rakankalliolla 
asui yksi, toinen Leppikalliolla. Siinä he puhelivat keskenänsä, 
eikä Pyhän pauhina estänyt heidän ääntänsä kuulumasta. 
Muhoksen Jättiläiskankaalla (sivu 60) kerrotaan asuneen Lani- 
niminen Jättiläinen. Hänestä on tarinan mukaan saanut nimensä 


1) Kertoelmia Kajaanin läänin vaiheista, s. 12—13. 

Laninsoso, joka ennen on ollut vetelä suo, vaan nyt on paikka- 
kunnan paras viljamaa. Lani näet lähti kerran kulkemaan hevo- 
sella (toisten mukaan porolla) nykyisen Soson yli Ängeslevää kohti. 
Kun eläin tuontuostakin pudota tupsahteli vetelään suohon, nosti 
ajaja sen aina ylös, tuumaillen itsekseen: ,so, so". Siitä tuli Soso 
suonkin nimeksi. 

Limingan pitäjän Koskelan kylässä olevasta Linnamaasta (s. 
90—1) kerrotaan tavallinen jättiläistyttö-taru. Paitse sitä kuulin 
paikasta kerrottavan seuraavan kertomuksen, joka tunnetaan muu- 
altakin Suomesta. Kun Jättiläinen rakensi itselleen kirkkoa Linna- 
maalle, sattui eräs pappi olemaan lähiseuduilla. Jättiläinen ja 
pappi tekivät keskenänsä sellaisen sopimuksen, että jos pappi tie- 
tää Jättiläisen nimen, saapi hän koko kirkon; jos hän ei tiedä, 
viepi rakentaja papin. Jättiläinen oli jo rakentanut kirkkonsa mel- 
kein valmiiksi, mutta pappi ei vielä tiennyt hänen nimeänsä. Ker- 
ran sattui pappi kuulemaan, kun Jättiläisen vaimo soudatti lastaan 
ja lauloi: ,Kirri kirkkoa tekee, musta härkä palkasta saadaan” 
Pappi tiesikin nyt nimen ja sanoi Jättiläiselle: Kirri sinä olet". 
Jättiläinen tämän kuultuansa heitti kirkonteon siksensä, meni Pik- 
kulinnamaalle, otti sieltä suuren kiven ja heitti sen kirkkoansa 
kohti, aikoen särkeä koko rakennuksen. Kivi putosi molempain 
Linnamaiden keskivälille ja siellä se on vielä nytkin. — Haltijana 
on Linnamaassa tavattoman iso mies, toisen tarinan mukaan nai- 
nen. Kovaa jyräkkätä ovat sieltä marjamiehet toisinaan kuulleet. 

Puolangolla, Hiidenvaaran seuduilla, on erään Muhoksella kuu- 
lemani tarinan mukaan ollut viimeisten Jättiläisten asuinsija. Kun 
nykyinen kansakunta tuli niille seuduin, löysi yksi tulijoista met- 
sästä karhunpesän. Mies tappoi karhun ja kuuli vielä pesästä jo- 
tain ääntä. Hän meni katsomaan, kuka siellä äänteli ja löysi pe- 
sästä lapsen, otti sen sieltä ja vei asuntoonsa. Lapsesta kasvoi 
mies, tavattoman ,riski ja jalo", mutta se ei ruvennut muuta työtä 
tekemään, kuin metsästämään. Metsässä kulkiessaan kopeutti hän 
hirven ja tappoi sen. Tulipa siihen iso Jättiläinen ja kun hän näki 
hirvensurmaajan, tuumasi: miksi tapoit Hiidenhirven, ja alkoi na- 
kella poikaa kivillä ja isoilla puilla. Mutta poika vältti vikke- 
lyydellään Jättiläisen iskut ja takaapäin syöksi aseella läpi vas- 
tustajansa. Kun Jättiläinen siinä oli henkitoreissaan, alkoi hän 
voivotella ennen noitavaimon hänelle sanoneen, että hänen oma 
poikansa hänet tappaa, ja nyt kumminkin hänen täytyy kuolla 

yhden ihmisraukan käsiin. Poika siinä huomasi, että jos tuo oli- 
sikin hänen isänsä, aukasi vaatteensa ja sanoi: ,katso minun kar- 
vasta rintaani, jos minä olen sinun poikasi”. Jättiläinen tuli siinä 
tuntemaan, että se olikin hänen poikansa. No, se sitten vannotti 
poikaa, mitä sen pitää tehdä näille ihmisille, kuinka sen pitää 
niitä murhata ja vaivata, että ne eivät pääsisi sikeämään eivätkä 
levenemään. Poika erausi sitten pois kasvatusvanhempiensa luota, 
alkoi vaivata ihmisiä, poltti kirkkoja, teki murhia ja sai siitä sit- 
ten nimen Murha-autio. Kerran hän tappoi kasvatus-isänsäkin. 
Sitä hän kumminkin alkoi katua, meni Hiidenvaaran jättiläislin- 
naan ja alkoi siellä voivotella, että hän oli kasvatus-isänsä mur- 
hannut. Vanhat Jättiläiset alkoivat nauraa hänen kertomukselleen, 
ja siitä suuttui poika, niin että surmasi nekin. Sitten hän lähti 
pahojen tekojensa tähden armoa hakemaan, kulki muutaman piis- 
pan tykö Roomaan ja valitti hänelle kovaa tilaansa. Piispa sanoi, 
että kaikki muut saavat armon, vaan Murha-autio ei saa. Kun 
poika ilmoitti, että hän juuri olikin tämä onneton, vakuutti piispa 
hänelle, että vaikka hän kulkisi Kristuksen haudat ja Juortanin 
virrat, niin ei hän sittenkään armoa saisi. Kun hän oli käynyt 
näissäkin paikoissa minkäänlaista lohdutusta saamatta, palasi hän 
vihdoin Hiidenvaaraan, meni Jättiläisten linnaan ja pani sinne 
maata. Linnan katto putosi silloin sisään ja tämä viimeinen Jät- 
tiläinen on siis hautautunut oman linnansa alle. Siihen on se suku 
loppunut, eikä enää Jättiläisiä näy niillä seuduin. 

B. Kristillisyyden aika. 


Kun minun matkoillani onnistui saada kerätyksi kansan suusta 
tarinoita tutkimus-alani entisistä vaiheista, varsinkin vihollisten mui- 
naisista tuhotöistä, niin ei liene poissa paikaltaan liittää tähän lyhyt 


I. Silmäys Peräpohjan vanhimpaan historiaan?). 


Jo ikivanhoista ajoista saakka ovat Lappalaiset kierrelleet 
Suomenmaan pohjoisissa osissa. He ovat olleet tienraivaajia hei- 
dän jälkiänsä seuraaville uusille tulijoille, jotka vahvemman oi- 
keudella ovat anastaneet edelläkävijäinsä asumus-alan ja siten pa- 
koittaneet Lapin kovaonnisen kansan siirtymään yhä kauemmaksi 
pohjoiseen. Tutkimus on saanut selville, että he ainakin jo tuhat 
vuotta ennen meidän päiviämme ovat poroinensa elelleet Pohjan- 
perän autioissa erämaissa. Koko lavea ala Pohjois-Norjan rajoilta 
aina nykyisen Hämeenmaan pohjoisempiin osiin saakka oli silloin 
Lapin kansan laidunta. 

Kaukana, satujen hämärään peittyneenä, on se aika, jolloinka 
Lappalaiset olivat itsenäisiä. Tämä oli epäilemättä onnellisin jakso 
tuon vähäonnisen kansan elämässä. Silloin sai se kenenkään häi- 
ritsemättä elää hiljaista elämätänsä Pohjolan asumattomilla takalo- 
mailla, joihin ihmisjalka tuskin ennen oli astunut. Silloin se ei 
kuulunut kenenkään vallan alle eikä siis ollut veronalainenkaan. 
Mutta tästä onnellisesta ajasta ei ole meillä minkäänlaista varmaa 
tietoa. Jo heti kun historiallinen aika koittaa Pohjanperille, ovat 
joka taholla ahnaat naapurit ahdistamassa Lappalaisia veron-otolla. 
Laajat erämaat olivat Lappalaisten hallussa, ja heidän käsiinsä 


1) Yleisinä lähteinä tätä kirjoittaessani olen käyttänyt: J. R. Aspelin, 
Korsholman Linna ja Lääni keskiajalla (Helsinki 1869). Yrjö Koskinen. Nuija- 
sota, toinen painos (Helsinki 1877). Pohjanmaan asuttamisesta (Suomi 1857). 
A. G. Fontell, En blick pä Österbottens tillständ är 1571 samt gränsfejden 
573—85 (,Valan*. Helsingfors 1881). Muihin lähteisin viittaan aina pai- 
kallansa. 

joutuivat siitä syystä muinaisajan kalliimmat, rahan-arvosta käyvät 
tuotteet, metsänriistannahat eli turkikset. Tämä seikka kiihoitti 
naapurikansoja levittämään valtaansa Lappalaisten alalle ja sitten 
ottamaan heiltä verona noita erämaiden kalliita ,rahakarvoja”. 

Jo vanhoista ajoista saakka olivat Pohjois-Norjan eli Haa- 
lugalannin asukkaat veroittaneet Lappalaisten asuman maan luo- 
teis-osaa. Heidän itäisenä naapurinansa taas oli suomensukuisia kan- 
soja. Kannanlahden länsi- ja etelärannikko aina Wienan suulle 
saakka oli jo 9:llä vuosisadalla Karjalaisten hallussa. Wienanjoen 
itäpuolella, ehkä sen ympärilläkin, oli Perman mahtava ja rikas 
valtakunta. Permalaiset olivat suomensukuista kansaa, ja heidän 
valtansa oli aikoinansa hyvin kukoistava, heidän rikkautensa hy- 
vin suuret. Kaikenlaiset keinottelijat, vieläpä mahtavat hallitus- 
miehetkin, lähtivät vaarallisille retkille, päästäksensä osallisiksi 
Permalaisten rikkauksiin. Todennäköistä on, että Perman valta, 
joka vanhojen tietojen mukaan ulottui Wienan seuduille saakka, 
ainakin välillisesti vaikutti Lappalaistenkin oloihin. Siten tulivat 
luultavasti viimeksi mainitunkin kansan verottajillensa maksamat 
eläinten nahat niiksi välikappaleiksi, joilla Permalaiset vaihtoivat 
itsellensä etelämaiden kalliita tuotteita ja kokosivat suuret rik- 
kautensa. 

Vielä muiltakin suunnilta kiskottiin veroa näiltä erämaiden 
kaukaisilta asukkailta. Pohjanlahden pohjois-osan kummallakin 
puolella asui muinoin eräs kansakunta, joka tunnetaan Kainulais- 
ten nimellä. Tämä sotaisa kansa on melkein tykkänään peittynyt 
satujen hämärään. Sen syntyperästäkään ei olla varsin selvillä. 
Tutkijat ovat kumminkin arvelleet, että tämäkin kansakunta oli 
karjalaista alkujuurta ja että se aikaisin oli eronnut heimolaisis- 
taan ja kulkeunut Wienanmeren seuduilta pitkin kumpaakin Kemi- 
jokea Pohjanlahden rantamaille. Täällä tavataan Kainulaiset asu- 
massa jo 8:lla vuosisadalla ja heidän jälkeensä kutsutaan Pohjan- 
lahden pohjois-osaa vieläkin paikoin Kainuunmereksi. Tämäkin 
kansa oli niitä, jotka ottivat Lappalaisilta veroa, ja tämän veroit- 
tamisen johdosta syntyi monta veristä taistelua entisten heimo- 
laisten, Kainulaisten ja Karjalaisten, välillä, kun kumpikin kansa 
pyrki osalliseksi ,lapinkäyntiin*, kuten Lappalaisten veroittamista 
tavallisesti kutsuttiin. Kun aikojen kuluessa Ruotsalaiset ja Nor- 
jalaiset, jotka jo aikuisin olivat olleet riidassa Kainulaisten kanssa, 
alkoivat ottaa haltuunsa viimeksi mainitun kansan asumaa maata 

Pohjanlahden pohjoisen osan ympärillä, täytyi entisten asukasten 
väistyä siitä pois ja heidän nimensä ja suoranainen vaikutuksen- 
sakin häviää sitten historiasta. Mielisuosiolla he eivät kummin- 
kaan näy luopuneen entisiltä asuinsijoiltansa, sillä vielä 11:llä 
vuosisadalla käyvät Ruotsin hallitsijat sotia Kainulaisten kanssa. 
On arveltu, että Kainulaiset sekautuivat vähitellen naapureihinsa 
Lappalaisiin ja että he pian joutuivat Lappalaisten kanssa maksa- 
maan veroa toisille valloittajakansoille, jotka kohta alkoivat levit- 
tää valtaansa kaukaisille Pohjanperille. Tästä Kainulaisten hä- 
viämisestä saamme edempänä lausua muutaman sanan. Heidän 
vaikutuksensa lienee aikoinansa ollut jokseenkin suuri, sillä Kai- 
nuun nimi säilyy vielä nytkin useassa paikannimessä näillä seuduin. 
Semmoisia ovat Kainuunmaa, Kainuunselkä, Kainuunmeri, Kajaani, 
Kainuunkylä Ylitorniolla, Kainuunsaari Kiimingissä, y. m. 

Useiden tutkijain arvelun mukaan oli Lappalaisten eteläisin 
joukko tähän saakka saanut olla rauhassa Etelä-Pohjanmaan ja 
Pohjois-Hämeen sydänmaissa. Pian kumminkin muuttuivat asiat 
täälläkin. Kun Ruotsalaisten valta Lounais-Suomessa ja Hämeessä 
oli vakaantunut 12:n sataluvun keskipalkoilla, alkoivat Ruotsinkin 
valtamiehet ahnain silmin katsella silloisen ruotsalaisen alan poh- 
joispuolella olevia avaroita metsämaita, jotka vielä olivat Lappa- 
laisten hallussa. Hankalata oli kuitenkin suoranaisen valloituksen 
kautta kukistaa tuota kansaa, joka porokarjoinensa muutteli pai- 
kasta toiseen. Siitä syystä suoritettiin tämä valloitustyö rauhalli- 
semmilla keinoilla, yksityisten talonpoikain avulla. 

Ruotsin silloinen mahtava hallitsija, Maunu Latolukko, lupasi 
Lappalaiset yksityiseksi omaisuudeksi niille, jotka ryhtyivät toimiin 
saattaaksensa tämän kansan Ruotsin kruunun alle. Tämän kehoi- 
tuksen johdosta lähti joukko Hämäläisiä, Pirkkalan ja Rengon tie- 
noilta, erään mahtavan miehen, Matti Kurjen, johdolla tätä lappa- 
laisvalloitusta suorittamaan. Nämät valloittajat, jotka sitten usean 
seuraavan vuosisadan kuluessa tunnetaan Pirkkalaisten nimellä, 
asettuivat ensin Etelä-Pohjanmaalle Kyrön tienoille. Täällä olevat 
Lappalaiset saivat nyt väistyä tätä uutta asutusta ja he siirtyivät 
pohjoisemmaksi aina Kemi- ja Tornionjoelle saakka. Täälläkään 
eivät Lappalaiset kauan saaneet olla rauhassa. Muutamia vuosia 
myöhemmin tuli toinen lukuisampi hämäläisjoukko Kemin ja Tor- 
nion seuduille, otti haltuunsa tänne paenneiden Lappalaisten asu- 
man maan ja pakoitti viimeksi mainitun kansan taas vetäytymään 

yhä kauemmaksi erämaihin. Tällä tavoin olivat Lappalaiset jou- 
tuneet Pirkkalaisten ja heidän kauttansa Ruotsalaisten valtaan. 
Kuningas vahvisti nimittäin Pirkkalaisten oikeuden heidän valloit- 
tamaansa maahan, siitä saatavaan veroon ja kaikkiin Lappalaisten 
entisiin lohivesiin sillä ehdolla, että valloittajat maksaisivat vuo- 
sittain valtiolle sovitun määrän oravannahkoja. Tämän arvellaan 
tapahtuneen noin v. 1277, jolloinka siis Lappalaisten veroittaminen 
Ruotsin hallituksen puolelta varsinaisesti alkoi. 

Näin ovat useimmat tutkijat selittäneet Pirkkalaisten synty- 
perän. Tämän mukaan olisi Pohjanperän vanhin asutus hämä- 
läinen. Asia ei ole kumminkaan vielä ratkaistu, sillä toiset his- 
torioitsijat ovat väittäneet, että Pirkkalaiset olivat Ruotsista ko- 
toisin ja että heidän nimensä merkitsisi suomeksi kauppamiehiä. 
Tämän mielipiteen mukaan, jolla myöskin on eteviä kannattajia, 
olisi siis koko äsken kerrottu pirkkalaisjuttu, jonka nojalla Perä- 
pohjan alkuasutus on tehty hämäläiseksi, perustusta vailla. Niin 
paljon tiedetään varmaan, että ne lähteet, joista tämä tieto Pirk- 
kalaisten kautta suoritetusta Pohjanperän valloituksesta on otettu, 
ovat tärkeissä historiallisissa ajanmääräyksissä hyvin epävarmoja. 
Mahdollista siis on, että ne tässäkään asiassa eivät ole luotettavia. 
Tätä riidanalaista vaikeata kysymystä emme tietysti pysty ratkai- 
semaan, eikä se olekaan tarkoituksemme. Tahdomme kumminkin 
tuoda esiin muutamia seikkoja sitä mielipidettä vastaan, joka äsken 
kerrotun valloituksen mukaan on olemassa Peräpohjan ensimäisestä 
asutuksesta. 

Viehättyneinä ensimäisten Pirkkalaisten hämäläisestä alku- 
perästä, ovat tutkijat menneet niinkin pitkälle, että vielä meidän 
aikuistakin väestöä Pohjois-Pohjanmaalla, varsinkin Tornion seu- 
duilla, on väitetty hämäläiseksi. Vaikka tällä ajatuksella onkin 
eteviä kannattajia'), löytyy kumminkin muutamia seikkoja, jotka 
saavat epäilemään sen todenperäisyyttä. On väitetty, että Perä- 
pohjan kielimurre on hämäläinen, varsinkin Torniossa ja Alkku- 
lassa?). Asiasta kumminkin voidaan olla eri mielipidettä. Tor- 
nion murteessa löytyy epäilemättä useita seikkoja, jotka vivahtavat 
enemmän karjalais- kuin hämäläismurteen ominaisuuksiin. Tämän 
huomasi jo aikoja sitten tutkijamme A. J. Sjögren, ja hän väitti 


1) Yrjö Koskinen, Suomi, 1857, s. 124 ja 125. 
2) A. Warelius, Suomi, 1847, s. 87. 

varsinkin kielellisistä syistä, että asutus Oulun läänin pohjois-osassa, 
aina Kemiin saakka, on karjalainen"). Samaa mielipidettä on puo- 
lustanut Castren, joka suoraan lausuu, että asukkaat Rovaniemessä, 
Tervolassa, Kemissä ja Torniossa ovat, kielellisistä ja kansatieteel- 
lisistä ominaisuuksista päättäen, Karjalaisia eli muinaisten Perma- 
laisten jälkeläisiä?). Tämä ajatus lieneekin oikeampi. Jo luon- 
teeltaan, kuten Castrenkin huomauttaa, on Peräpohjan, varsinkin 
Tornion seudun, väestö karjalaista, vilkasta, ylpeätä, kaupankävijää 
kansaa. Kansantarutkin näyttävän todistavan, että asutus suureen 
osaan pohjoista Pohjanmaata on levennyt Wenäjän Karjalan puo- 
lelta. Tornion seuduilta emme näitä tarinoita tunne, mutta esim. 
Ti- ja Kiiminginjoen varrella kertovat asukkaat jokseenkin yleensä, 
että näiden seutujen ensimäiset viljelijät ovat tulleet ylhäältäpäin 
pitkin jokivarsia ja että jokien latvapuolet ovat olleet ensin asut- 
tuja. Jos asutus olisi levennyt Hämeestä, ei tällainen tarina olisi 
voinut jäädä kansan muistoon. Iin Karjalankylän nimikin todistaa 
jo asukkaiden syntyperän. Asia tulee vielä selvemmäksi, kun mai- 
nitun kylän asukkaat nimen omaan kertovat, että he ovat tulleet 
Karjalasta). 

Löytyy siis, kuten olemme osottaneet, Kemijoen eteläpuolel- 
lakin muistoja karjalaisesta asutuksesta. Paljoa enemmän luulemme 
niitä olevan Tornionjoen varrella, kun vaan sen seudun tarinat 
koottaisiin. Karjalankylässä oli vahva asutus jo 300 vuotta sitten. 
Sekin puolestansa todistaa jossain määrin karjalaisen asutuksen 
vanhuutta ja tekee aivan perättömäksi sen arvelun, että karjalai- 


1) Anteckningar om församlingame i Kemi-Lappmark (Helsinki 1828), 
s. 258. 

2) Nord. Resor och Forskningar, I. s. 72, 155—56. 

3) Haukiputaan ensimäinen asukas kerrotaan olleen ,Wenäläinen', jolla 
nimellä kansa yleensä tarkoittaa Wenäjän Karjalaisia. Samoin Pyhäkosken en- 
simäinen laskija. — Iistä on saatu talteen eräs tarina, jonka mukaan asukkaat 
tietävät olevansa ,Permantilaiskansaa, joka on tullut Kiinasta*. Tämä tarina 
on kumminkin ehkä kirjallisuudesta otettu. Kertoja tiesi vielä, että kerran 
kun Wenäläiset tappelivat Kiinalaisten kanssa ja kun nämät saivat kuulla, 
että vastustajain joukossa oli Suomalaisiakin, pistivät he miekkansa tuppeen ja 
sanoivat: ,Eipä huolitakaan sukulaiset tapella*. Tarinan on minulle hyvän- 
tahtoisesti antanut lyseiläinen N. K. Grundström. — Kansatieteelliset seikat 
todistavat myöskin Wenäjän Karjalan vaikutusta. Niin on esim. kiukaan ra- 
kennus Oulu- ja Tijoella karjalaista muotoa. Tämän tiedon on minulle suulli- 
sesti antanut maisteri A. O. Heikel. 

suus Pohjanmaalla olisi syntynyt ,myöhempinä aikoina, esm. Ison- 
vihan vaikutuksesta"). Päinvastoin on todennäköistä, että Perä- 
pohjassa jo Pirkkalaisten tulon aikana, jos heidän tulonsa ensin- 
kään tapahtui ennen kerrotulla tavalla, ainakin paikoin oli karja- 
lainen asutus. 

Useista syistä onkin luonnollista, että Suomensuvun karjalai- 
nen haara on voittanut alaa yleensä Pohjanperillä ja varsinkin 
Tornion seuduilla. Vanhat Kainulaiset, jotka, kuten olemme näh- 
neet, olivat ehkä näiden seutujen ensimäiset suomalaiset asukkaat, 
lienevät vähitellen sulauneet muihin suomensukuisiin uutis-asuk- 
kaisin, joita tänne yhä enemmän tulvaili. On tosin, kuten jo 
mainittiin, väitetty, että Kainulaiset olisivat tykkänään sulauneet 
Lappalaisiin, ja että heistä siitä syystä ei mainita enään mitään 
Pirkkalaisten tulon aikana. Kumminkin tiedämme, että Kainu- 
laisten valta vielä 11:nen vuosisadan keskipalkoilla oli niin mah- 
tava, että suuret Ruotsalaisten sotajoukot taistellessansa sitä vas- 
taan, joutuivat tappiolle. Mahdotonta lienee siis uskoa, kun ei 
mitään varsinaisia todistuskappaleita löydy, että tämä mahtava, so- 
taisa kansa kahden vuosisadan kuluessa olisi tykkänään kadottanut 
itsenäisyytensä ja sulaunut Lappalaisiin, jotka nähtävästi olivat hei- 
kompia eivätkä tietääksemme vielä koskaan ole pystyneet sulat- 
tamaan muita kansoja itseensä. Luultavampaa eli ainakin luon- 
nollisempaa on ajatella, että jo Kainulaiset ovat perustaneet Perä- 
pohjan karjalaisen asutuksen. 

Kainulaisten perustama karjalainen asutus leveni helposti kä- 
sitettävistä syistä yhä laajemmalle Pohjanperän erämaihin. Kar- 
jalaiset olivat paljoa ennen Pirkkalaisten tuloa, jo 9:llä vuosisa- 
dalla, tehneet ryöstöretkiä Kainulaisten maahan ja siten oppineet 
jo varhain tuntemaan Pohjanlahden rantamaat. Silloin jo olivat 
he Lappalaisten veroittajina ja nimen-omaan on mainittu, että joku 
osa heitä jo pakanuuden aikana asettui Kemijoen suun seuduille 
asumaan. Muinaistieteelliset löydöt Rovaniemeltä ja Kemijärveltä 
todistavat myöskin aikaista yhteyttä näiden seutujen ja vanhojen 
Permalaisten välillä”). Kun toinen veroittajakansa, Pirkkalaiset, 
oli ruvennut kilpailemaan Karjalaisten kanssa lappalaisverosta, kesti 
luonnollisesti entisiä riitoja Kainuunmaan asukasten ja Karjalaisten 


1) Suomi, 1857, s. 125. 
2) Appelgren, Muinaisj. ja Tarinoita, s. 36 ja 37. 

kesken. Luultavasti kulkivat Karjalaiset yhä eteenkinpäin ryöstö- 
retkillä Kainulaisten maassa, ja kun Pohjanmaan joet tarjosivat 
heille hyviä kalavesiä, on todennäköistä, että heitä jäi tänne yhä 
enemmän asumaankin. Kun vanha Perman valta oli hävinnyt 
13:nen vuosisadan alkupuolella, hajoili siitä Karjalaisia varsinkin 
Ruijaan. Mahdotonta ei ole, että siihen aikaan joku osa tätä kan- 
saa tuli Suomenkin puolelle. 

Kertomus Pirkkalaisten tulosta todistaa kumminkin, että Hä- 
mäläisiäkin asettui Pohjanlahden pohjois-osan ympärille. Sittem- 
minkin on mainittu Suomensuvun haara vaikuttanut paljon näiden 
seutujen asutukseen. Varsinkin Kemijoen eteläpuolella on tämä 
hämäläinen vaikutus huomattava. Asutustarinat todistavat Hämä- 
läisten levenemistä, niinkuin vasta saamme nähdä. Tijoen suu oli- 
kin ennen Kyröläisten kauppapaikka, ja luonnollista on, että näitä 
kaupankävijöitä jäi aina joku osa vakinaisesti asumaankin Pohjan- 
perille"). 

Näin oli Peräpohja saanut asukkaiksensa kumpaakin Suomen- 
suvun pääheimoa, ja vielä nytkin voidaan Pohjanmaan kansassa 
huomata samat alkuainekset. Pohjois-osassa on karjalaisuus val- 
tavampi, mutta etelämpänä on väestö kummankin heimon sekoi- 
tusta. Vielä kolmanneltakin taholta tuli uutis-asukkaita entiselle 
Kainuunmaalle, mutta ennenkuin sitä lähdetään tarkastamaan, on 
aika hiukan silmätä Ruotsin ja Wenäjän silloiseen suhteesen. 

Samalla aikaa, kun mainitut eri kansat kilvan, väkevämmän 
oikeudella, saivat jalansijaa Pohjanperillä, oli etelässä melkein lak- 
kaamatta kestänyt taistelua Ruotsalaisten ja Wenäläisten välillä. 
Viimemainitun kansan valta oli aikojen kuluessa voittanut yhä 
enemmän alaa Suomalaisten heimojen kesken. Missä Wenäläiset 
väkivallalla koettivat tunkea esiin, siinä saivat he tuntea mitä kii- 
vainta vastarintaa. Suomalaiset taistelivat vapautensa puolesta vii- 
meiseen hengenvetoon saakka, ja moni verinen tappio osotti val- 
loittajille, että väkivaltainen tunkeuminen Suomalaisten alalle ei 
menestynyt. Sen sijaan keksittiinkin rauhallisempi keino. Kaupan 


1) Useat paikannimet muistuttavat hämäläisestä asutuksesta. Semmoisia 
ovat Päijänteensuo Muhoksella, Muhosperän ja Ahmaskylän välillä, Vepsänkylä 
Ylikiimingissä, Hämeenjärvi ja Hämeenlammet Kiimingin ja Haukiputaan raja- 
mailla, Hämeenperän kallio Olhavan ja Kuivaniemen välillä, Kyrönsaari ja 
Kyrönlahti Haukiputailla, Kyrönniemi ja Kyrönlampi lin Tannilan kylässä, 
kaksi Kyrönlampea Oijärvellä, Kyrö nimiset talot Lumijoella y. m. 

kautta aukenivat Suomalaisten asuinsijat venäläiselle vaikutukselle. 
Ensin rupesivat meikäläiset valloittajien liittolaisiksi, ja aikojen 
kuluessa saivat he tämän liiton hinnaksi heittää itsenäisyytensä, 
useinpa kansallisuutensakin. Jo 12:nen vuosisadan ensimäisellä 
puoliskolla kantoivat Wenäläiset veroa Laatokan seudun Karjalai- 
silta, ja 13:nen vuosisadan keskipalkoilla olivat jo Wienan Karja- 
laisetkin heidän valtansa alaisia. Kuten olemme jo ennen nähneet, 
levesi Karjalaisten valta Kainuunperillä tähän aikaan yhä laajem- 
malle, ja kun Wenäläiset nyt olivat Karjalaisten yliherroina, tulivat 
tietysti hekin välillisesti saamaan sijaa Peräpohjassa. Tämä seikka 
olikin vaikuttavimpana syynä niihin moniin verisiin näytelmiin, joi- 
denka alaisena Pohjanmaa seuraavien vuosisatain kuluessa niin 
usein sai olla. 

Yhdessä kukistamiensa Karjalaisten kanssa tekivät Wenäläiset 
aina tuontuostakin ryöstöretkiä silloiseen ruotsalaiseen Suomeen. 
Tältä puolen koetettiin maksaa näitä hävityksiä samalla mitalla. 
Näin pantiin toimeen alituisia verisiä rajameteleitä, toisinansa isom- 
pia järjestettyjä sotaretkiäkin, molemmin puolin, kunnes vihdoin en- 
simäkien rauha valtakuntain välillä tehtiin Pähkinäsaaressa v. 1323. 
Raja Ruotsin ja Wenäjän välillä tuli tämän rauhanteon mukaan 
kulkemaan Rajajoen suusta suoraan Säämingin seuduille, siitä Nil- 
siään. Tässä kääntyi raja länttä kohden ja päättyi Kainuunmereen 
nykyisen Pyhäjoen seuduilla. Siellä oli Hanhikivi rajanmerkkinä. 

Tämän rauhanteon kautta olisi siis pohjoinen Pohjanmaa Py- 
häjoen pohjoispuolella tullut kuulumaan Wenäjän alle. Rauhan- 
ehdoissa ei ollenkaan määrätty, kuinka rajaseikat Kainuunmeren 
länsipuolella olivat järjestettävät. Vanhojen sopimusten mukaan 
ulottui Ruotsin alue pohjoisessa erääsen Ulujärveen, joka on Hel- 
singlannin luoteiskulmassa. Tästä saivat Ruotsalaiset sopivan te- 
kosyyn laajentaa aluettansa. Mainittu Ulujärvi vivahtaa sointunsa 
puolesta tuntuvasti Suomen puolella olevaan Ou/ujärveen, ja niinpä 
ruvettiinkin väittämään, että Ruotsin pohjoinen raja menee Oulu- 
järven kautta. Täten saatiin Wenäjän osuus Kainuunperillä mel- 
koisesti supistumaan. Ruotsalaiset, vaatien omaksensa koko poh- 
joista Pohjanmaata Oulujokea myöten, ryhtyivät heti tehokkaisin 
toimiin, saadaksensa lujemmilla siteillä kiinnitetyksi tämän oma- 
valtaisesti anastamansa maan muuhun valtakuntaan. Hallitus ke- 
hoitti uutis-asukkaita varsinkin Helsinglannista siirtymään näille 
seuduin. Tämä yritys, jonka tarkoituksena oli viljelyksen oikeudella 

pysyttää Ruotsin valta Pohjanlahden pohjois-osan ympärillä, näyt- 
tääkin onnistuneen. Jälkiä tästä helsinglantilaisesta asutuksesta 
nähdään vielä nytkin. Semmoisina on pidettävä useat ruotsalaiset 
paikannimet Pohjanlahden pohjoisrannoilla, umpisuomalaisten pitä- 
jien edustalla'). Helsinkiläistä asutusta todistanee myöskin He/- 
singinkoski lijoessa, Helsinginkylä Ylitorniolla ja vielä nytkin Poh- 
janperillä jokseenkin tavallinen kirouslause: mene Helsinkiin! Ke- 
min Liedakkalan eli Sihtunan kylä on myöskin muistona tästä 
asutuksesta. 

Näin ovat mainitut ne erityiset asutus-ainekset, joista sitten 
pohjoisen Pohjanmaan nykyinen väestö on muodustunut. Asutus 
ei kumminkaan vielä ulottunut sisämaihin. Vasta viidennentoista 
sataluvun puolivälissä, Kustaa WVaasan aikana, alkoi uutis-asukkaita 
Savosta ja Hämeestä muuttaa Oulujärven seuduille. Sieltä ja myös- 
kin rantamailta houkuttelivat sitten hyvät kalavedet ja kaskenvil- 
jelykselle sopivat erämaat asukkaita muuttamaan yhä pohjoisem- 
maksi, jotenka pohjoisen Pohjanmaan sisäosat ja entinen Kemin 
Lappi vähitellen ovat saaneet asukkaansa. 

Pohjanmaan väestö on, kuten olemme nähneet, syntynyt mo- 
nenlaisista aineksista. Niistä on aikojen kuluessa, kokemuksien 
ja kärsimyksien kovassa koulussa, varttunut Pohjolan urhea, kes- 
tävä kansa, joka niin suurilla ponnistuksilla on raivannut autiot 
erämaat inhimillisen sivistyksen viljamaaksi ja joka kuitenkin useam- 
min, kuin muut veljet Suomen niemellä, on saanut astua auran- 
ponnesta sodan verisiin melskeisin puolustamaan kotoansa vihol- 
lisen julmuutta vastaan. Se on vuosisatojen kuluessa näyttänyt 
muulle Suomelle kestävyyden, uhrauksien ja itsenäisyyden esimerk- 
kiä. Pohjanmaan kansa on saanut suurimmaksi osaksi itse ohjata 
elämätänsä, omin päinsä rientää vihollistansa vastaan ja usein itse 
tehdä rauhankin vastustajansa kanssa. Kun sodan myrskyt pau- 


1) Melkein kaikki meren ulkosaaret Iin ja Kernin edustalla kutsutaan 
yhteisellä nimellä Krunneiksi (ruots. grund). Semmoisia ovat Selkäkrunni, UI- 
kokrunni, Maakrunni. Ruotsalaista vaikutusta todistavat myöskin sellaiset 
saarennimet, kuin Kraasukka (gräsugga), Kraaseli (gräskäl). Haukiputaan 
joen suulla on eräs niemi Riivi (ref) niminen. Holman talojen seutu Hauki- 
putailla on ollut ennen saarena ja kutsuttu nimellä Barkho/me. Kellon kylän 
rannalla on eräs vuori Runfeli (Rundel) niminen. Myöskin sellaiset nimet, 
kuin Kropsu, Klaama, Kriisi, Rontti, Ryöskäri, Krassi todistanevat samaa 
(vrt. Murman, Suomi, Toinen jakso, III. s. 11 ja 12). 

hasivat muussa Suomessa, voitiin Pohjanperillä elää rauhan-aikoja, 
ja kun muualla saatiin nauttia rauhan-siunauksia, sai Pohjanmaan 
talonpoika jättää kotonsa autioksi ja etsiä korven kolkassa suojaa 
armottoman vihollisen hävityksiä vastaan, tahi miekka kädessä rien- 
tää kaukaisille tanterille kohtaamaan sodan kamalimpia vitsauksia. 
Pohjanmaa on täten ollut muusta Suomesta eroitettuna alana, sen 
vaiheet ovat olleet toiset, kuin Suomen muiden maakuntain, sillä 
on, lyhyesti sanoen, oma historiansa. 

Ennen olemme nähneet, että Ruotsalaiset oman käden oi- 
keudella ottivat haltuunsa suuren alan Pohjanlahden pohjois-osan 
ympärillä, ja että uutta aluetta kaikin keinoin, varsinkin uutis-asu- 
tuksen levittämisellä, koetettiin lujemmin yhdistää muuhun valta- 
kuntaan. Heti Pähkinäsaaren rauhanteon jälkeen näkyy Ruotsin 
hallitus pitäneen näitä seutuja omanaan. Eräälle Oulujoen saa- 
relle rakennettiin rajapyykki, joka sitten muutamain vuosien ku- 
luttua käytiin uudistamassa, osottamaan Ruotsin ja Wenäjän vä- 
listä rajaa. Kirkollisessa suhteessa kuuluivat nämät seudut, Hel- 
singlannin ruotsalaisen maakunnan takamaita kun olivat, alkujansa 
Upsalan hiippakuntaan. Turun piispat kumminkin vaativat näitä 
seutuja valtansa alle. Asia ratkaistiin neljännentoista vuosisadan 
puolivälissä siten, että Kaakamajoki tuli olemaan hiippakuntain ra- 
jana. Sen eteläpuolella oleva maa kuului Turun piispan hoitoon. 
Kirkolliset seikat Pohjanperillä olivat siis jotenkuten järjestetyt. 
Kemijoen suussa oli jo ennen näitä aikoja ollut kirkko. Jo v. 1329 
annettiin kuninkaallinen asetus, jonka mukaan Kemiläisten ja Sa- 
lolaisten piti suorittaa kirkolliset maksunsa. Samassa tarkoituk- 
sessa annettiin toinen asetus v. 1335. Silloin lienee mainituilla 
pitäjillä jo ollut omat kirkkonsa). 

Näin koettivat Ruotsalaiset saada valtansa Pohjanperillä va- 
kaantumaan. Tämä heidän mielivaltainen tekonsa herätti nureata 
mieltä Wenäläisissä. Me tiedämme edellisestä, että Wenäläiset jo 
ennen Pähkinäsaaren rauhantekoa olivat pyrkineet levittämään val- 
taansa riidan-alaiselle alueelle, ja Karjalaisten kautta ulottuikin 
heidän valtansa välillisesti Peräpohjaan saakka. Tämä seutu oli 
Wenäläisten ajatuksen mukaan Karjalaan kuuluvaa maata ja seu- 
raavien vuosisatain kuluessa olikin heidän ensimäisenä silmämää- 
ränänsä Ruotsalaisten kanssa tekemissänsä rauhansopimuksissa saada 


1) Tengström, Om presterliga tjenstgörningen. 1. s. 94—6. 

oikeutensa Pohjanperillä tunnustetuksi. Wenäläiset käsittivät, että 
ruotsalaisen uudis-asutuksen leveneminen synnytti yhä suurempia 
esteitä heidän pyyteillensä. Siitä syystä koettivat he sitä estää 
kaikella tavalla. Kun ei muut keinot auttaneet, päättivät he ajaa 
asiaansa riidan-alaisen maan perinpohjaisella hävittämisellä. We- 
näjän puolella asuviin Karjalaisiinkin oli juurtunut se ajatus, että 
Kainuunperät olivat oikeastaan Wenäjän aluetta, että sen asukkaat 
olivat vierasta väkeä, joka vastoin kaikkea oikeutta oli ottanut 
asumansa maan haltuunsa. Tällä syyllä tekivät he ehtimiseen hä- 
vitysretkiä näille seuduin, ja kun retkien tarkoituksena oli useim- 
miten yksityinen saaliinhimo ja vihollisen maan hävittäminen, sai- 
vat ne sen verisen ja kauhean muodon, joka on painunut niin 
syvään Pohjanmaan kansan muistoon. Näissä retkissä kuvastuu 
Karjalan kansan onneton kohtalo. Meidän tulee muistaa, että mo- 
lemmat taistelevat kansat ainakin osaksi — kentiesi suurimmaksi 
osaksi — olivat samaa heimoa, ja kumminkin ovat niiden keski- 
näiset taistelut niin julmia, että niiden kertominen vielä tänäkin 
päivänä muodostaa meidän isänmaamme historian verisimmät lehdet. 

Lähtemättömästi säilyvät nämät kamalat ajat kansan muis- 
tossa. Murheen päiviä silloin elettiin Pohjanmaalla, kun vihan 
vimma sai veljekset petojen tavalla raatelemaan toisiansa, ja kun 
murhan-enkeli ei säästänyt äidin viatonta lasta. Vielä tänäkin 
päivänä hyräilee sydänmaan pienokainen leikkitantereellaan emonsa 
opettamaa kamalata viserrystä: 


Wenäläinen verikoira, 
Kierokaula Karjalainen, 
Tappoi isän, tappoi äidin, 
Tappoi viisi veljeäni, 

Kuusi kummini tytärtä, 
Seitsemän setäni lasta, 

Tahtoi vielä minunkin tappaa. 


Täydellä syyllä voimme, näitä taisteluja tarkastaessamme, lau- 
sua historioitsijan kanssa, että armoton kohtalo oli asettanut ve- 
risen miekan Karjalaisten käsiin pitkiksi ajoiksi vuodattamaan vel- 
jesten vertä sen saman Wenäläisen hyväksi, jonka äärettömään 
paisumiseen niin moni Suomen heimokunta ei ole kadottanut ai- 
noastaan itsenäisyyttään, vaan usein kansallisuutensakin. ,Kamalat 
veriset viivat" osottavat siitä syystä Karjalaisten vaiheita ,Suomen 

historian lehdillä". Mutta Karjalan kansa on omalla verellänsä 
maksanut velkansa. Se on jätetty yksinänsä seisomaan ,vartijana 
Suomen itärajalla”, ja siten on se estänyt ,tuota tulvaa, johonka 
suurin osa hänestä itsestäkin on hukkunut, kohtaamasta veljek- 
siänsä Suomen saarella''). 

Kun Wenäläiset tunkeusivat Karjalaisten asuinsijoille ja pa- 
koittivat asukkaat maksamaan veroa, muutti Karjalaisia yhä enem- 
män Pohjanlahden rannoille ja, kauppijaita kun olivat, kulkivat he 
jokseenkin kauas etelään, aina U/vi/an kylään saakka eli nykyisen 
Porin seuduille. Tähän aikaan kulkivat Turun ja Upsalan piispat 
Pohjanperillä ja silloin sovittiin ennen mainitusta hiippakuntain ra- 
jasta. Samalla matkalla kastoi Upsalan piispa Hemming Torniossa 
Lappalaisia sekä Karjalaisia, jotka asuivat Oulussa, Kemissä ja 
Simossa. Kirkkoon oli tätä tilaisuutta varten vesiamme laitettu 
ja tämän arvellaan tapahtuneen v. 1345. Luultavasti olivat nämät 
Karjalaiset näihin aikoihin tulleet Wienan seuduilta, sillä muussa 
tapauksessa olisivat he todennäköisesti ennen tulleet kastetuiksi, 
koska, kuten olemme maininneet, näillä seuduin jo oli kirkkoja. 

Useampia suurempia kauppapaikkoja oli luultavasti jo tähän 
aikaan riidan-alaisella alueella. Oulujoen suulle on arveltu jo 
näinä aikoina (1375) linna rakennetun, ja samoilla seuduin oli joku 
kauppala. Ainakin puhuvat Wenäjän aikakirjat Ou/an (Owla) luona 
olevasta Nemtsien (Ruotsalaisten) uudesta kaupungista, johonka 
tehtiin ryöstöretki 1377. Silloin lähti Nougorodista nuorta väkeä 
mainittuun kaupunkiin, he seisoivat monta päivää kaupungin edessä, 
valloittivat koko esikaupungin, hävittivät maakunnan ja toivat monta 
vankia kaupunkiin. Itse palasivat ryöstäjät terveinä Nougorodiin 
kolmen päällikkönsä kanssa?). 

Turkan kylä Oulujoella on myös ollut ikivanha kauppapaikka. 
Itse paikan nimikin muistuttaa siitä kaukaisesta ajasta, jolloin tur- 
kikset eli nahat (turkit) olivat kaiken kaupan välittäjinä, tehden 
samaa virkaa, kuin raha nykyaikana*). Toinen kauppapaikka Ou- 
lun seuduilla oli Oulun-Salossa. Wenäläisten aikakirjain mainit- 
sema esikaupunki oli luultavasti Turkan tahi Oulun-Salon kauppala. 


1) J. R. Aspelin, Korsh. Linna ja Lääni, s. 8. 

2) Suomi 1848, s. 114. 

3) Muisto Turkan muinaisesta kauppalasta on säilynyt eräässä puheen- 
parressa Pohjois-Pohjanmaalla. Kun jonkun erinomaisempaa rikkautta tahdo- 
taan ilmoittaa, sanotaan hänestä: ,,rikas, kun Turkan Lappalainen'. 

Wenäläisten tekemät retket Pohjanperille eivät ole näiltä 
ajoilta tarkoin tunnetut. Kuinka usein ja minkälaisilla seurauk- 
silla niitä ensi vuosikymmeninä Pähkinäsaaren rauhanteon jälkeen 
tehtiin, emme tarkoin tiedä. Ajan tapaukset muualla kumminkin 
osottavat, etteivät asiat täälläkään olleet rauhallisella kannalla. 
Wenäläiset olivat askel askeleelta tunkeuneet yhä syvemmälle Kar- 
jalaisten alueelle ja vihdoin laskeneet heidät valtansa alle, ja kun 
he samaan aikaan ahdistivat Norjan puoltakin, on meillä jonkun- 
lainen oikeus olettaa, ett'ei tälläkään puolen Maanselkää saatu rau- 
hassa elää. Neljännentoista sataluvun kuluessa nämät retket tu- 
livat yhä vaarallisemmiksi ja olivat viidennentoista vuosisadan lop- 
pupuolella mitä kauheimpia. Vihollisten hävitykset tulivat maan 
asukkaille paljoa rasittavammiksi sen kautta, että he olivat teke- 
vinänsä aina rauhan määrätyksi ajaksi, vaan eivät kumminkaan 
pitäneet sanaansa. Kun Pohjalaiset, luottaen sovittuun rauhaan, 
olivat huolettomina kodissansa, ilmestyivät viholliset yht'äkkiä hei- 
dän majoillensa — ja murha sekä hävitys todisti heidän kulkuansa. 

Vuonna 1415 tehtiin Nougorodista hävitysretki Oulun-Saloon, 
joka, kuten olemme nähneet, oli vanha kauppapaikka. Turkulaiset 
olivat paraikaa täällä kaupanteossa. Ennen Joulua tuli mainit- 
tuna vuonna joukko Nougorodilaisia. Heidän johtajinansa maini- 
taan Kauppo ja Mikko (Cayphas och Michael) nimiset miehet. Tu- 
lijat tekivät ensin Salolaisten kanssa rauhan. Siitä huolimatta 
karkasivat he perjantaina ennen Joulua sydän-yön aikana asu- 
kasten kimppuun, polttivat ja ryöstivät heidän omaisuutensa, sur- 
masivat osan ihmisistä, veivät toiset vankina muassaan. Suuri va- 
hinko kohtasi tämän ryöstön kautta Oulun-Salolaisia, ja sen lähi- 
seutuja. Yksinään Turun porvarit menettivät tässä tilassa tava- 
roitansa enemmän, kuin 3000 Ruotsin markan arvosta. Turhaan 
koettivat he saada vahingon-korvausta lähettämällä raatimiehensä 
Nougorodiin rauhanrikkomisesta valittamaan ja hyvitystä vaatimaan. 
Vielä v. 1443 oli heidän vahinkonsa sovittamatta!). 

Nougorodilaiset yhdessä Karjalaisten kanssa tekivät jälleen 
v. 1431 hävitysretken Kainuunmaalle. Tämän retken tapauksista 
meillä ei ole tietoa. Wenäjän aikakirjat mainitsevat vaan vuoden, 
jolloinka se pantiin toimeen”). 


1) Turkulaisten valituskirja säilytetään Valtion-arkistossa. 
2) Suomi 1848, s. 145. 

Paljoa ei kulunut aikaa, ennenkuin uudet kovat etsimyksen 
ajat taas koittivat Pohjanperille. Vuosisadan alkupuolella tehdyt 
retket eivät yleensä näytä olleen kovin verisiä. Meidän tietoomme 
ei niistä ainakaan ole tullut semmoisia kauheita kertomuksia, kuin 
vuosisadan loppupuolella tehdyistä, joita kohta saamme tarkastaa. 
Kauhea hävitysretki tehtiin v. 1454 Wenäjän puolelta Kemin, Tin 
ja Limingan aloille, huolimatta siitä, että 9 vuotinen välirauha 
kahta vuotta aikaisemmin oli tehty Ruotsin ja Wenäjän välillä 
Nougorodissa. Julma hävitys kohtasi mainittuja seutuja. ,Sitä 
vahinkoa, joka silloin tuli meidän, pyhien kirkkojen ja köyhien 
vanhempiemme osaksi, armahtakoon taivaan Jumala", sanovat mai- 
nittujen pitäjien asukkaat hallitusmiehilleen lähettämässänsä valitus- 
kirjeessä. 

Monta vuotta ei kulunut tämän hävityksen jälkeen, ennen- 
kuin vainontulet taaskin leimahtivat riidan-alaisella alueella. Vuonna 
1461, kun Pohjalaiset olivat matkustaneet Lappiin, tulivat Wenä- 
läiset heidän luoksensa, vannoivat pyhän ristin kautta, että rauha 
oli tehty seitsemäksi vuodeksi ja sitoutuivat sitä vilpittömästi nou- 
dattamaan. Kolmantena yönä tämän jälkeen karkasivat he kum- 
minkin Kemiläisten päälle, joita oli Lapissa 80, surmasivat heidän 
poronsa ja hävittivät muun omaisuuden. Sitten lähtivät viholliset 
Kemiin ja Iihin, surmaten miehet, vaimot ja lapset, keitä vaan 
saivat käsiinsä. 

Näitten tuhojen jälkeen näytti vihdoin koittavan rauhallisempi 
aika, kun v. 1476 oli tehty Nougorodissa viisivuotinen välirauha 
valtakuntain kesken. Tästä rauhanteosta oli annettu pohjanperä- 
läisillekin tieto. Wenäläiset retkeilivät vuonna 1478 Pohjalaisten 
asuinsijoille kaupantekoon, vakuuttivat rauhan olevan, kulkivat ta- 
losta taloon ja oleskelivat koko talven Pohjanperillä. Keskipaaston 
aikana lähtivät he omalle maalleen, vannottuansa, että rauha tu- 
lisi yhä eteenpäin pysymään. Pohjalaiset lähtivät Wenäläisten ke- 
hoituksesta sisämaassa oleville kalavesillensä. Vaan vihollisten 
suussa eivät lupaukset paljoa painaneet. Jo Palmusunnuntain ai- 
kana tulivat he takaisin, kun Pohjanmiehet eivät ensinkään tien- 
neet olla varuillansa. Maa hävitettiin, tavara ryöstettiin, miehet, 
vaimot ja lapset joko surmattiin tahi vietiin Wenäjälle kovaan van- 
keuteen. Kaikella ajateltavalla tavalla kiduttivat ,nuo vihan pääs- 
tetyt pedot" onnettomia uhrejansa, kunnes vihdoin kuolema heidän 
uskansa lopetti. ,[ätä suurta murhaa ja kovaa kiusaa, jota he 

meille köyhille kristityille ovat tehneet, valitamme me taivaan Juma- 
lan ja teidän edessänne", sanovat maan kovaonniset asukkaat. ,Kun 
he meitä näin kiusaavat, sanovat he, että maa ja vesi, jossa me 
asumme, on heidän omansa ja tahtovat pakoittaa meitä maksamaan 
heille vuotuista veroa, nimittäin kolme valkoista nahkaa joka mie- 
heltä maassa, sekä vaativat puolen osuutta Kemijoessa ja kaikissa 
muissa maan lohijo'issa* Pyhäjokeen saakka. Wenäläisillä siis oli 
vieläkin samat vaatimukset, kuin ennen, heti Pähkinäsaaren rau- 
hanteon jälkeen. Heidän vaatimansa maa-ala oli kummallakin puolen 
Kainuunmertä, Hanhikivestä Pyhäjoen suulla ja Biureklubbe'sta 
Skellefteen seuduilla Tornioon ja Rovaniemeen saakka. Tällä alalla 
luuloittelivat he heillä olevan oikeuden ryöstää ja kohdella asuk- 
kaita mitä julmimmalla tavalla, kuten lukemattomat verinäytelmät 
todistavat. 

Vihollisten harjoittamiin ryöstöretkiin kumminkin lienevät vai- 
kuttaneet uskonnollisetkin syyt. Wenäläiset olivat tämän vuosisadan 
kuluessa levittäneet uskoansa Karjalaisiin, ja Wienanmeren autiolle 
Solovan saarelle oli tähän aikaan perustettu Solovetsin luostari, 
jonka alle vihdoin v. 1470 paikoilla tuli kuulumaan koko Pohjois- 
Karjalan rannikko. Ainoastansa uskonnollinen vimma voipi jol- 
lakin tavalla osottaa meille syyn Karjalaisten ja VWVenäläisten har- 
joittamiin hirmutöihin riidan-alaisilla Pohjanperillä. Ainakin näyt- 
tää, että v. 1478 retki oli tehty uskonnollisista syistä, koska 
retkeilijät ja ,koko Kainuun sotajoukko* ryöstömatkoilta palat- 
tuansa lahjoittivat kahdeksan, luultavasti Pohjanmaan kirkoista ryös- 
tettyä, kelloa Solovetsin luostarille. Pohjalaisten omain sanain mu- 
kaan kulkivat Wenäläiset Wiipurissa, valittamassa kärsimäänsä 
vääryyttä. Mitä syitä heillä oli valituksiinsa, emme tiedä, — lu- 
kuun-ottamatta sitä, että Pohjalaisten asuma maa oli riidan-alainen. 
Tältä puolen tehdyistä hävitysretkistä vihollisten alueelle näinä 
aikoina emme tiedä mitään. Vasta seuraavan vuosisadan loppu- 
puolella tarttuivat meikäläisetkin miekkaan ja hakivat sillä oikeutta 
muukalaisten sortoa ja väkivaltaa vastaan. 

Seuraavan kymmenen vuoden kuluessa ei Wenäläisten hävi- 
tysretkistä mainita mitään. Wenäläisten valta yhä leveni Norjan 
puolella ja valtansa vahvistukseksi perustivat he v. 1480 Kuolan 
kaupungin Jäämeren rannalle. Nähtävästi saivat Pohjalaiset tä- 
män ajan olla rauhassa, tointua entisistä kärsimyksistään ja tar- 

peesen se olikin, sillä kovat koetukset olivat ennen pitkää taas 
heidän kestettävinänsä. 

V. 1489 Eskonpäivän aikana olivat Kainuunperäläiset ta- 
pansa mukaan lähteneet kalavesillensä ylämaihin. Heitä oli ai- 
nakin 100 miestä. Sinne tuli joukko Wenäläisiä ja he sanoivat, 
että rauha oli tehty tästä vuodesta aikain. Neljäntoista päivän 
kuluttua tulivat he kumminkin, edellisistä vakuutuksistansa huoli- 
matta, takaisin ja surmasivat 14 Kemin parasta talonpoikaa. Nä- 
mät surmatut näyttävät olleen erillään pääjoukosta. Yksi heistä 
huusi lähellä oleville tovereillensa, kehoittaen heitä karttamaan 
uhkaavata vaaraa. Eräs Heikki niminen Ilmajokelainen kuuli huu- 
don, lähti kahden kumppaninsa kanssa veneellä pakoon, vieden 
sanan pääjoukolle, jotenka he pelastuivat. Wenäläisten saaliiksi 
jäi tällä kertaa neljättäsataa kippuntaa haukia. 

Korsholman vouti, jona tähän aikaan oli Hannu Antinpoika 
eli Hannu Reen, lähetti Mikkelin aikana samana vuonna sanan 
Pohjalaisille, että Wenäläiset eivät saisi tulla alemmaksi, kuin Tur- 
kan kylään Oulujoella. Pohjalaisten pitäisi Wenäläisten tullessa 
matkustaa mainittuun kylään ja ilmoittaa tulijoille hallituksen kielto. 
Kun Pohjalaiset saivat viestin vihollisten tulosta, lähettivät he mie- 
hiä Turkkaan ilmoittamaan hallituksen päätöstä. Turkassa sai- 
sivat Wenäläiset käydä kauppaa, talonpojat tulisivat sinne osta- 
maan tarpeitansa. Jos he tulisivat tämän kylän alapuolelle, oli- 
sivat he henkensä ja omaisuutensa menettäneet. 

Huolimatta tästä kiellosta, lähti kumminkin Turkasta 36 We- 
näläistä alaspäin pitkin Oulujoen vartta, kulkien talosta taloon. 
Nämät Oulujoella kuljeskelevat Wenäläiset näkyvät olleen liitossa 
toisten ryöstäjäin kanssa, jotka kiertelivät Lapissa ja olivat ryös- 
täneet jo 100 peuraa asukkailta. Vihollisilla näyttää olleen tuu- 
mana kahdelta puolen hyökätä Pohjalaisten kimppuun. Oulujoella 
olijain piti yhdistyä Lapista tulevien kanssa Kemissä. Nämät 
murhasuunnitelmat kumminkin keskeytyivät. Kun Korsholman vouti 
sai kuulla, että Wenäläiset eivät olleet huolineet hallituksen kiel- 
losta, vaan tulleet Turkan kylän alapuolelle, panetti hän kiinni 20 
Wenäläistä ja mestautti niistä 17. Kolme vangeista pääsi pakoon, 
karkasi Lappiin ja ilmoitti siellä oleville liittolaisillensa, että We- 
näläisiä oli mestattu ja että vouti aikoi tulla 18 sadan miehen 
kanssa Kemiläisten avuksi. Tämä sanoma näkyy peloittaneen We- 
näläisiä, niin että he palasivat takaisin omille mailleen. ,Jos ei- 

vät Wenäläiset olisi saaneet tällaista varoitusta", sanovat Pohja- 
laiset valituskirjassaan, ,niin olisivat he Uudenvuoden päivänä tul- 
leet alas, hävittäneet ja polttaneet Kemin pitäjän”. 

Torniossa oli tähän aikaan kymmenkunta Wenäläistä. Hannu 
Reen otti mukaansa 12 lautamiestä, matkusti Tornioon, kutsui rah- 
vaan kokoon ja antoi lukea heille hallituksen ennen mainitun We- 
näläisten kauppaa koskevan kiellon. Samassa kiellettiin Tornio- 
laisia päästämästä Wenäläisiä, ennenkuin heidän voutinsa ehtisi 
saapua sinne. Tälle pitäisi heidän antaa hallituksen kirje, jotta 
hän tietäisi menetellä sen mukaan. Torniolaiset eivät kumminkaan 
olleet tästä kiellosta millänsäkään. He kuuluivat Länsipohjaan ja 
heidän yliherranansa oli tähän aikaan Upsalan arkkipiispa. Ke- 
mistä aikain kuului muu Pohjanmaa Korsholman alle. Naapurein 
hätä ei paljon liikuttanut silloisia Torniolaisia. He kulkivat Poh- 
janperän metsissä ja ottivat kalavedet haltuunsa. Sillä tavalla ra- 
situkset yhä karttuivat Pohjalaisten niskoille. Kun nämät Tornion 
käräjissä valittivat kärsimiänsä vääryyksiä, että Torniolaiset kul- 
kevat heidän metsissään ja kalastavat heidän kalavesissään, ar- 
veltiin siellä vaan, että he ovat toisen herran, Upsalan arkkipiispan, 
alammaisia. Kun Pohjalaiset tekivät sopimuksia vihollistensa kanssa 
koko Kainuunmaan puolesta, eivät Torniolaiset olleet näistä sopi- 
muksista millänsäkään, kun vaan itse saivat olla rauhassa. Niin 
kävi nytkin. Huolimatta Korsholman voudin kiellosta, laskivat 
Torniolaiset Wenäläiset menemään, varustivat heidät vielä mie- 
koilla, joutsilla, kilvillä, nuolilla ja muilla aseilla. Näin varustet- 
tuina olivat Wenäläiset taas niin innossaan, etteivät sanoneet pel- 
käävänsä 100 talonpoikaa. Pohjalaisten pelko olikin nyt sitä suu- 
rempi, kun viholliset ennen tekemiensä retkien kautta olivat oppi- 
neet tuntemaan seudut ja kansan, joka oli köyhä ja aseita vailla. 
Viholliset voivat nyt, Torniolaisten antamilla aseilla varustettuina, 
hyökätä minä hetkenä tahansa Kemiläisten kimppuun. Sillä välin 
kulkivat Torniolaiset Lapissa ja kävivät ystävyydessä kauppaa We- 
näläisten ja Lappalaisten kanssa. ,Jos Torniolaiset", kuuluu Poh- 
jalaisten valitus, ,tällä tavalla kauan menettelevät Wenäläisten ja 
Lappalaisten kanssa, silloin me köyhät miehet ja koko maakunta 
joudumme häviöön. Rakkaat, kunnioitettavat herrat, me rukoi- 
lemme Teitä Herran tähden, että Torniolaiset ja me saisimme olla 
saman herran alammaisia, kun he meille vääryyttä tekevät". 

Ennen mainituista, Wenäläisten tämän vuosisadan kuluessa 

tekemistä, hirmutöistä on tieto jälkimailmalle säilynyt usein mai- 
nitussa Pohjalaisten valituskirjassa, joka on kirjoitettu Kemissä 
Maalisk. 9 p. v. 1490. Koska on suotava, että tämä vanha Poh- 
janmaata koskeva asiakirja tulisi Suomalaisenkin lukijan tietoon, 
ja kun sitä tietääkseni ei ole ennen Suomen kielellä julaistu, suo- 
mennan sen tähän. Nykyinen sukupolvi, jonka suodaan nauttia 
rauhan ja sivistyksen siunauksia, voipi tästäkin todistuskappaleesta 
nähdä, kuinka verisillä uhrauksilla kaukaiset Pohjanperät muinoin 
valloitettiin inhimilliselle viljelykselle ja kuinka äärettömän paljon 
isät ovat saaneet kärsiä, valmisteessansa tuleville sukupolville rau- 
hallisen elämän onnea. Mainittu kirje, jonka Kemin, Iin ja Li- 
mingan asukkaat itse ovat hallitusmiehillensä lähettäneet, kuuluu 
suomennettuna näin: 

» Kaikille niille hyville arvoisille Herroille, joidenka käsiin 
tämä kirje sattuu tulemaan, tunnustamme me köyhät miehet, jotka 
asumme ja elämme Kemissä, Iissä ja Limingassa (i Kim, Jo, Ly- 
minghe), tällä avonaisella kirjeellämme ja valitamme Jumalan ja 
Teidän edessänne sitä suurta murhaa, vahinkoa ja turmiota, jonka 
Wenäläiset ovat meille tehneet 80 vuoden kuluessa ja vielä nytkin 
vuosittain tekevät rauhan ja sovinnon aikana (i seligh dagh och 
frijdh)*. 

yKun me köyhät miehet saimme sanan ja kirjeen Wiipurista, 
että Te, hyvät Herrat, olette tehneet rauhan heidän kanssansa, 
silloin tulivat Wenäläiset meidän asunnoillemme kauppaa tekemään, 
kulkivat kylästä kylään, katsoivat, tarkastivat ja vakoilivat maan 
asemaa (läghlighet), ja kun me köyhät miehet luulimme rauhan 
olevan, oli meillä mitä suurin vahinko heistä. Nyt muutamia vuosia 
sitten lähetettiin nämät hyvät Herrat, Heikki Klaavunpoika, Olavi 
Tavast ynnä useampia muita hyviä miehiä heidän kanssansa Suo- 
mesta Nougorodiin, ja he tekivät siellä valalla vahvistetun rauhan, 
jonka piti kestää 9 vuotta. Meille köyhille miehille lähettivät he 
sanan, että tällainen vannottu rauha oli tehty. Ei kulunut täy- 
teen kahta vuotta tämän jälkeen, kun Wenäläiset tulivat meidän 
luoksemme, murhasivat, hävittivät ja polttivat näitä kolmea ennen 
mainittua pitäjää. Sitä vahinkoa, joka silloin tuli meidän, pyhien 
kirkkojen ja köyhien vanhempiemme osaksi, armahtakoon taivaan 
Jumala; sitä me valitamme Jumalan ja Teidän edessänne”. 

yMuutamia vuosia sen jälkeen matkustimme me Lappiin; sil- 
loin tulivat Wenäläiset sinne meidän luoksemme, vannoivat pyhän 

ristin kautta ja sanoivat, että rauha oli tehty seitsemäksi vuo- 
deksi, sekä sitoutuivat pitämään tämän rauhan vilpittömästi. Ei 
kulunut aikaa enempää, kuin kolme yötä, kun he hyökkäsivät 
meidän päällemme. Lapissa oli 80 Kemin pitäjän parasta talon- 
poikaa. Näiden porot ja kaiken muun omaisuuden ottivat he 
pois, kulkivat sitten alas Kemiin ja Iihin, polttivat ja murha- 
sivat miehet, vaimot ja lapset ja kaikki mitä vaan saivat kä- 
siinsä. Ja nyt muutamia vuosia sitten saimme me sanan Herra 
Erkki Akselinpojalta, — Jumala olkoon hänelle armollinen! — että 
viisivuotinen rauha oli tehty ja valalla vahvistettu. Wenäläiset tu- 
livat meidän luoksemme kaupan tekoon, sanoivat, että tällainen 
rauha oli tehty, kulkivat kylästä kylään ja elättivät itsensä mei- 
dän luonamme koko talven. Keskipaaston aikana matkustivat he 
pois meidän luotamme, lupasivat ja vannoivat, että tämä rauha tu- 
lisi pysymään sekä pyysivät meitä lähtemään haukivesillemme; sit- 
ten tulivat he heti sen jälkeen Palmusunnuntaina, kun me emme 
ensinkään tienneet olla varoillamme. Silloin he polttivat, löivät, 
murhasivat ja rääkkäsivät vaimojamme, köyhiä lapsiamme sekä 
niitä miehiä, jotka silloin lähtivät pakoon. Silloin ottivat he mei- 
dän vaimomme ja lapsemme ja veivät ne muassansa Wenäjälle; 
nämät me köyhät miehet olemme lunastaneet takaisin, ja taas pi- 
täisi meidän lunastaa heidät suurella rahasummalla. Ne vaimot 
ja lapset, joiden miehillä köyhyyden tähden ei ole varaa lunastaa 
heitä takaisin, saavat siellä olla ja elää, tehdä työtä ja olla hei- 
dän orjinansa (skule thär ware ok bliwe, släpa ok träla för töm). 
Tätä suurta murhaa ja kovaa kiusaa, jota he meille köyhille kris- 
tityille ovat tehneet, valitamme me taivaan Jumalan ja Teidän edes- 
sänne”. 

yMiesväen ottavat he ja ripustavat ylös jaloista, toisinaan kä- 
sistä, kantavat heiniä, sytyttävät niistä tulen heidän allensa ja kär- 
ventävät tukan ja parran pois heistä. Kun he tämän ovat tehneet, 
laskevat he heidät alas, kantavat maljan (Mwllögh) täynnä tulta 
heidän rintansa päälle, polttavat lihan heidän ruumiistansa, sitovat 
sitten köyden heidän päänsä ympärille, ottavat kepin ja kiertävät 
sitä päätä vasten (wridha aath hofwdhet) niin kovasti, että heidän 
silmänsä pullistuvat ulos päästä. Sitten aukaisevat he heidän vat- 
sansa (naffla) ja taluttavat heitä puiden ympärillä, niin kauan kuin 
heidän sisälmyksensä ovat heissä. Muutamia ottavat he, nyhtävät 
heiltä parran, niinkuin tavallisesti revitään harja pois sieluttomilta 

eläimiltä, sitten mestaavat he heidät. Meidän köyhät vaimomme 
ripustavat he ylös käsistä, pieksävät heitä vitsoilla ja ruoskilla, 
leikkaavat pois heidän nisänsä, pistelevät heitä keihäillä ja kiusai- 
levat heitä kuolijaaksi. Meidän köyhät lapsemme ottavat he, aset- 
tavat heidät elävinä aidanseipäisin, ampuvat sitten heidät täyteen 
joutsennuolia; he kantavat kokoon yhteen huoneesen kaikki lapset, 
jotka he tapaavat, panevat pönkän ovelle ja polttavat heidät si- 
sälle. Jos joku näistä lapsista akkunan (windhöga) kautta konttaa 
tulta pakoon, pistävät he sitä keihäillä ja heittävät takaisin 
tuleen”. 

yKun he meitä näin kiusaavat, sanovat he, että maa ja vesi, 
jossa me asumme, on heidän omansa, ja tahtovat pakoittaa meitä 
maksamaan heille vuotuista veroa, nimittäin kolme valkoista nah- 
kaa joka mieheltä maassa, sekä vaativat puolen osuutta Kemijoessa 
ja kaikissa muissa maan lohijo'issa muutamaan jokeen saakka, joka 
kutsutaan Pyhäjoeksi (Pöheioki) ja sijaitsee Salon pitäjässä. Sen 
edustalla on eräs kivi, joka kutsutaan Hanhikiveksi (Hanakiffwi); 
sitä nimittävät he heidän rajaksensa. Sieltä (käypi raja) suoraan 
yli (Pohjanlahden) länsipuolelle Biureklubbeen (Biwreklubbe), joka 
löytyy Skellefteeksi (Skällata) kutsutussa pitäjässä; sieltä taas poh- 
joiseen päin Tornioon ja Kemiin ja aina ylös Kemijokea myöten 
erääsen niemeen, jota kutsutaan Rovaniemeksi (Ruanim). Hanhi- 
kiven ja Rovaniemen väliä on viisikymmentä peninkuormaa, Biure- 
klubbe'n ja ennen mainitun Rovaniemen väliä kuusikymmentä pe- 
ninkuormaa. Tämän alan vaativat he omaksensa. Sitä me vali- 
tamme taivaan Jumalan ja Teidän edessänne. Yhä enemmän pel- 
käämme me köyhät miehet, että Wenäläiset kulkevat täällä niin 
kauan kauppa-asioissaan, että he surmaavat, murhaavat ja poltta- 
vat maan yleensä kaikkialla”. 

,Rakkaat, kunnioitettavat Herrat, Wenäläiset rientävät aina 
Wiipuriin, ja valittavat meitä köyhiä miehiä vastaan. Jumala tie- 
tää, että tällainen vaiva ja hätä on meitä köyhiä miehiä nyt koh- 
dannut, emmekä me saa, emmekä me edes toivokaan yhtään hyvää 
sanaa tästä, mutta meidän turvanamme on Jumala taivaassa ja 
Teidän arvoisuutenne (othan wij niwthe Gudh i Himmerik ok idher 
wärdoghet aath)*. 

» Viime vuonna Pyhän Eskon aikana matkustimme me köyhät 
miehet haukivesillemme. Meitä oli ainakin sata miestä yhdessä 
seurassa, ja VWVenäläiset tulivat sinne meidän luoksemme sekä sa- 

noivat, että rauha oli tehty viideksi vuodeksi. Ei kulunut enempää 
aikaa, kuin 14 päivää, niin tulivat he heti takaisin, löivät ja mur- 
hasivat 14 parasta Kemissä asuvaa talonpoikaa. Eräs niistä ta- 
lonpojista, jotka siellä lyötiin, huusi aivan kovasti, jotta muut 
kristityt miehet sen kuulisivat. Eräs kristityistä kuuli tämän huu- 
don, hänen nimensä oli Heikki Juhonpoika Ilmajoelta (Henrik 
Joanfon i Ylmola). Tämä pääsi kolmantena miehenä pakoon pie- 
nellä veneellä ja pelasti muut talonpojat; muuten olisivat he kaikki 
tulleet surmatuiksi. Näiltä he ottivat neljättäsataa kippuntaa hau- 
kia sekä niiltä, jotka lyötiin, että niiltä, jotka pääsivät pakoon. 
Kakkaat, arvoisat Herrat, sitä suurta korvaamatonta vahinkoa, 
murhaa ja häviötä, jonka meille Wenäläiset ovat tehneet, vali- 
tamme me taivaan Jumalan ja Teidän edessänne”. 

y Meidän voutimme Hannu Antinpoika lähetti meille sanan 
Pyhän Mikkelin aikana, että Te ja hyvät, kaikkein arvoisimmat, 
korkea-arvoiset Valtaneuvoskunnan jäsenet, olitte yksimielisesti päät- 
täneet ja ankarasti kieltäneet, etteivät Wenäläiset saisi tulla alem- 
maksi, kuin erääsen Turkka nimiseen kylään, joka sijaitsee Oulu- 
joen varrella kahden peninkuorman päässä ylöspäin (merestä). 
Hän (vouti) käski meidän Wenäläisten tullessa matkustaa näitä 
vastaan ja ilmoittaa heille tämän kiellon, jonka me myös teimme. 
Kun me tänä vuonna huomasimme, että he tulevat, lähetimme me 
heitä vastaan alla mainitut hyvät miehet (dande män), nimittäin: 
Heikki Kuiva, Lassi Musta, Heikki Holsten, Olli Laurinpoika, Juho 
Hermanninpoika ja Juho Sonanpoika (Kwiue Henrik, Mufta La- 
rens, Henrik Holften, Eleff Larenfzon, Jowan Härmanszon ok Joan 
Sona poyka) ilmoittamaan heille tämän kiellon, että he eivät tu- 
lisi alemmaksi, kuin ennen mainittuun Turkkaan; siellä oli heidän 
kaupankäyntinsä luvallista, vaan ei muualla; sinne tulisivat talon- 
pojat ja ostaisivat, mitä he tarvitsisivat. Se Wenäläinen, joka ta- 
vattaisiin ennen mainitun Turkan alapuolella, olisi henkensä ja 
omaisuutensa menettävä. Tästä kiellosta he eivät huolineet, vaan 
ainakin 36 Wenäläistä kulki alas joenvartta kylästä kylään. Sil- 
loin kävi huhu, että ne Wenäläiset, jotka olivat Lapissa, ja ne, 
jotka täällä alempana kuljeskelivat, olivat sitoutuneet yhdessä sur- 
maamaan ja polttamaan meitä köyhiä miehiä Kemin pitäjässä, ja 
ryöstivät he meiltä sata peuraa muutamia viikkoja ennen, kuin 
meidän voutimme tuli sinne. Kun hän sai kuulla, että he eivät 
olleet huolineet tästä kiellosta, ja että he niin olivat menetelleet, 

panetti hän kiinni 20 Wenäläistä ja mestautti niistä 17. Kolme 
pääsi pakoon ja karkasi Lappiin sekä ilmoitti siellä oleville (We- 
näläisille), että kaikki heidän toverinsa olivat mestatut, ja että 
vouti oli koonnut 18 sataa miestä sekä aikoi tulla niillä autta- 
maan näitä (Kemiläisiä). Kun he saivat tällaisia sanomia, että 
maa oli turvattu, niin he vetäytyivät takaisin Walkeanmeren seu- 
duille. Jos eivät Wenäläiset olisi saaneet tällaista varoitusta, niin 
he olisivat Uudenvuoden päivänä tulleet alas, hävittäneet ja polt- 
taneet Kemin pitäjän”. 

» Torniossa majaili kymmenen Wenäläistä. Meidän voutimme 
otti mukaansa 12 talonpoikaa (Dandämän), matkusti sinne, kutsui 
pitäjän miehet kokoon ja antoi lukea heille sen kirjeen, jonka Te, 
korkea-arvoiset Herrat, olette antaneet ja johonka Te olette suos- 
tuneet. Hän kielsi heitä, ennen kuin Te olitte käskeneet, päästä- 
mästä Wenäläisiä pois, ennen kuin heidän (Torniolaisten) voutinsa 
saapuisi sinne, ja jätti heidän haltuunsa meidän Herraimme kirjeen, 
jotta vouti menettelisi sen mukaan”. 

» Tästä Torniolaiset eivät kumminkaan huolineet, vaan pääs- 
tivät Wenäläiset menemään ja varustivat heidät miekoilla, Jout- 
silla, keihäillä, nuolilla, kilvillä ja muilla aseilla, joita he tarvit- 
sivat, meidän vahingoksemme, niin että Wenäläiset eivät sanoneet 
pelkäävänsä sataa talonpoikaa, kun he olivat matkustelleet, tutki- 
neet ja hankkineet tietoja maasta, että kansa oli aivan köyhä eikä 
omistanut aseita. Kun he tällä tavalla laskivat Wenäläiset mene- 
mään, olemme me olleet hyvin peloissamme. Torniolaiset matkus- 
tavat ylös Lappiin, käyvät kauppaa ja tekevät rauhan Wenäläisten 
kanssa, eivätkä huoli yhtään meistä köyhistä miehistä. Kun me 
köyhät miehet olemme tehneet rauhan, olemme me tehneet sen 
koko Pohjanperän (Norrabothn) puolesta. Jos Torniolaiset tällä 
tavalla kauan menettelevät Wenäläisten ja Lappalaisten kanssa, 
silloin me köyhät miehet ja koko maakunta joudumme häviöön. 
Rakkaat, kunnioitettavat Herrat, me rukoilemme Teitä Herran täh- 
den, että Torniolaiset ja me saisimme olla saman Herran alam- 
maisia, kun he meille vääryyttä tekevät. Kun me menemme siellä 
käräjiin ja valitamme, että he (Torniolaiset) käyvät meidän met- 
sissämme ja kalastavat meidän kalavesissämme, silloin me köyhät 
miehet emme saa mitään oikeutta puolellemme, vaan he sanovat, 
että heidän Herranansa on arkkipiispa”. 

, Rakkaat, arvoisat Herrat, jos joku tahtoisi sanoa, että We- 

näläisiä ei ole säilytetty tässä kiellossa (että Wenäläisten kanssa 
sovittuja ehtoja ei ole pidetty, ath the Rysser ware äkke förwa- 
radh i thetta förbudh), niin me alla mainitut köyhät miehet, ni- 
mittäin Juho Nakkanpoika, Juho Hermanninpoika, Teppo Kauppi, 
Lassi Kärppä, Juho Sonanpoika, Paavo Äre, Niilo Ingolfinpoika, 
Lassi Kenni, Olli Laurinpoika, Heikki Kuiva, Lauri Ollinpoika, 
Heikki Holsten, Juho Balk (Jöns Nakkanpoyka, Jöns Hermanfzon, 
Kaupi Teppe, Lasse Kerpe, Jöns Sonason, Äre Paual, Niels Jn- 
golffson, Lasse Kenni, Eleff Larenson, Kwiue Henrik, Larens Olaff- 
son, Henrik Holsten, Jöns Baalk) sekä koko kansa, joka elää ja 
asuu Limingassa, Iissä ja Kemissä, tahdomme todistaa ja vannoa 
sekä täydellisesti tunnustaa, että meidän voutimme Hannu Antin- 
poika sekä me itse olemme heitä kohtaan niin menetelleet joka 
suhteessa, kuin säädetty on. Suuremmaksi vakuudeksi ja parem- 
maksi vahvistukseksi painatamme me maamme sinetin tämän kir- 
jeen päälle, joka on annettu ja kirjoitettu Kemissä keskipaas- 
ton aikana vuonna jälkeen Kristuksen syntymän M.CD.LXXXX 
(1490) ). 

Kauan eivät Pohjanperät vuoden 1489:n retken jälkeen saa- 
neet olla rauhassa. Wenäläiset valittivat Wiipurissa v. 1492, että 
heidän kalastajiansa oli surmattu Pohjanperän takamailla ja että 
toisia, joidenka lukua ei tietty, oli vielä vankeudessa. Wiipuriin 
oli Pohjalaistenkin puolesta lähettiläitä saapunut, vaan kun nämät 
eivät sanoneet tietävänsä mitään Wenäläisten mainitsemasta mur- 
hasta, jonka olisi pitänyt tapahtua Mikkelin aikana viimemainit- 
tuna vuonna, ei Wenäläisten valituksesta tullut sen enempää. We- 
näjän tsaari kumminkin vaati entiseen tapaan omaksensa riidan- 
alaista maata sekä hyvitystä ennen mainitusta v. 1489 tapahtu- 
neesta Wenäläisten mestauksesta Oulujoella, ja kun ei näihin vaa- 
timuksiin suostuttu, oli syy Suureen-venäläissotaan valmis. 

Vuonna 1495 panivat Wenäläiset toimeen kauhean hävitys- 
retken Wiipurin seuduille. Mutta kun Knuutti Possen urhoollisuus 
ja kekselijäisyys oli sillä puolen tehnyt vihollisten vehkeet turhiksi, 
tuli seuraavana vuonna Kainuunmaan vuoro joutua verisen hävi- 
tyksen ja ryöstön alaiseksi. 

Kainuunmaalle tehtävän retken johtajiksi oli tsaari määrännyt 


1) J. Hadorph, Twä gambla Swenske Rijm-Krönikor II. Stockholm 1676, 
s. 343 ja seur. 

kaksi veljestä, ruhtinaat Tiwana ja Pietari Uschatoi. Näiden mu- 
kaan varustettiin suuri sotajoukko, johonka riensi sotilaita Ustju- 
gin, Wienan, Äänisjärven ja Wagan seuduilta. Nämät retkeilijät 
kentiesi arvelivat, että Kainuunperän asukkaat, aavistaen hävi- 
tyksen nyt heidän seutujansa uhkaavan, olivat asettuneet vasta- 
rintaa tekemään vihollisten tavallisilla kulkupaikoilla. Luultavasti 
tästä syystä lähestyivät hävittäjät Pohjalaisia oudolta taholta, voi- 
daksensa tavata vastustajansa aivan varustamattomina. 

Retkikunta lähti keväällä 1496 Wienan seuduilta liikkeelle ja 
kulki pitkin meren rannikkoa Ruijaan. Sieltä jatkettiin matkaa 
Lapinmaan kautta Pohjanperille eli, käyttääksemme Wenäjän aika- 
kirjain kieltä, ,Kymmenen virran maalle". Vaahtoavana tulvana 
levisi hävitys ja murha taas yli suurimman osan Pohjanmaata. 
Virroista, joidenka rannoilla ryöstö ja rauniot osottivat vihollisten 
jälkiä, mainitaan Tornio, Kemi, Kolokol, Oulu, Siikajoki, Lumi- 
joki, Haukipudas, Polna sekä Liminka"). Kolokol nimellä on ar- 
veltu tarkoitettavan Kalajokea. Yhtä hyvästi se mielestämme, sekä 
merkityksensä puolesta, että lueteltujen paikkain järjestyksen suh- 
teen voisi merkitä nykyistä Kellon kylää. Vaikeampi on sanoa, 
mitä Polna nimellä tarkoitetaan. Nämät seudut, joita hävitys koh- 
tasi, pantiin melkein autioiksi. Talot poltettiin. Ihmiset vietiin 
vankeina Wenäjälle, johonka myöskin kuljetettiin kaikenlaista ta- 
varata, karjaa, rukiita ja ohria hävitetystä maasta. Wenäjän aika- 
varoita ja lukemattomia vankeja". Erittäin mainitaan, että ne, 
jotka asuivat Liminganjoen (kronikkain kielellä Ilimengi) varrella, 
rukoilivat armoa suuriruhtinaan päälliköiltä ja seurasivat heitä 
Moskovaan, missä suuriruhtinas otti heidät suosioonsa ja antoi 
heidän palata kotiinsa”). 

Näin oli viidennentoista vuosisadan aurinko, jonka paistaessa 
vihan ja vainon vihurit melkein taukoamatta puhaltelivat kaukai- 
silla Pohjolan perillä, heittänyt veriset iltasäteensä Kainuunmaalle. 
Mailmalle koitti uusi aika, joka toi muassansa sovinnon ja rauhan 
sanomat syrjäisillekin seuduille. Kustaa Waasan jäntevä käsi ku- 


1) Wenäjän aikakirjoissa ovat nimet kirjoitetut: Kem, Torma, Kolokol, 
Owlui, Sigowaja, Snjeshna (merkitsee; suomeksi Lumijoki), Hawka, Putasch 
(molemmat viimemainitut, vaikka aikakirjoissa eri sanoina, tarkoittanevat Hau- 
kipudasta), Ilimengi (Liminka) ja Polna. 

2) Suomi 1848, s. 161 ja 162. 

kisti säälimättömällä ankaruudella keskiaikaiset levottomuudet ja 
antoi taas kauan kaivatun rauhan siunauksen Pohjoismaiden en- 
tisen ajan melskeisin väsyneille hengille. Joku maininki tästä Uu- 
den-ajan mahtavasta hyökyaallosta näkyy levinneen Pohjolankin 
metelisille takalomaille. 

Kun Suuren-venäläissodan pauhina oli asettunut, koitti on- 
nellisempi aika Pohjois-Pohjanmaalle. Tosin seuraavankin vuosi- 
sadan alkupuolella tapahtui pienempiä kahakoita rajaseuduilla, vaan 
ne eivät olleet likimainkaan sellaisia, kuin edellisen ajan hirmu- 
työt. Wenäläiset kuljeskelivat vanhaan totuttuun tapaansa kau- 
panteossa Pohjanperillä. Kulkiessaan he tietysti aina antoivat ai- 
hetta pienempiin tappelunkihauksiinkin, ryöstöön ja muuhun val- 
lattomuuteen, joista eivät maan asukkaatkaan aina olleet vapaat, 
vaan yleisempää vauriota eivät nämät hävitykset kumminkaan näy 
tuottaneen. V. 1517 mainitaan Wenäläisten tehneen jonkun hä- 
vitysretken Pohjanmaalle. Sen tapauksia ei tarkemmin tunneta). 
Myöhemmin tapahtui rettelöitä Lapin puolella, jossa Pohjalaiset 
yhä kävivät kalastelemassa ja kaupanteossa. Niinpä esm. valitti 
Kustaa Waasa v. 1526, että eräs Iivana Jaakonpoika seuralaisi- 
nensa oli tehnyt retken Lappiin Pohjalaisten kalanpyyntipaikoille. 
Siellä viholliset olivat surmanneet 24 miestä, 2 naista ja vieneet 
4 poikaa vankina Wenäjälle. Ainoastaan 6 miestä oli päässyt 
alastomana pakenemaan metsään. Ryöstäjäin saaliiksi jäi 25 ve- 
nettä, kaikki Pohjalaisten pyytämät kalat, verkot, vaatteet, kattilat, 
ruokavarat y. m. omaisuutta. Koko vahingon arveltiin tekevän n. 
1000 markkaa. Erään toisen kerran oli sama livana Jaakon- 
poika taas kulkenut Lapissa, surmannut siellä neljättäkymmentä 
talonpoikaa ja saanut saaliiksensa 300 peuraa sekä muuta tavaraa. 
Luonnollista on, että Pohjalaisetkin vuorostansa yltyivät kostoretkiä 
tekemään. Samalla paikalla, missä Wenäläiset olivat tehneet mai- 
nitut ryöstöt, mainitaan Pohjalaisten surmanneen kaksi vihollisten 
veronkantajaa ja saaneen 150 ruplaa verorahoja saaliiksi?). 

Kun sitten varsinainen sota syttyi Kustaa Waasan ja Wenä- 
läisten välillä, sai siitä Pohjanmaakin osansa kärsiä. Niinpä mai- 
nitaan, että viholliset v. 1555 olivat tehneet ryöstöretken Iijoen 


1) Äbo Tidningar 1785, s. 29. 
2) Arvidsson, Handlingar, II. s. 181—82. 

varrelle, ja surmanneet siellä 40 kalastajaa. Kalat jäivät vihol- 
listen saaliiksi ja pyydykset hakattiin kappaleiksi). 

Myöhemmin näkyvät viholliset uudistaneen hävitysretkensä. 
Elok. 20 p. mainittuna vuonna kirjoittaa kuningas, että Wenäläiset 
ovat toisen kerran" hyökänneet Pohjanmaalle ja siellä harjoittaneet 
tuhotöitään Oulujärven seuduilla. Silloin surmattiin miehiä, vai- 
moja ja lapsia yhteensä 300. Heidän talonsa poltettiin?). 

Seuraavakaan vuosi ei mennyt vaurioittaan. Kesällä hyök- 
käsivät viholliset Tijoelle, jossa Pohjalaiset olivat paraikaa kalan- 
pyynnissä. Kun nämät nukkuivat, tekivät ryöstäjät päällekarka- 
uksen, surmasivat 80 miestä ja veivät saaliinansa kaikki, mitä kä- 
siinsä saivat. Tämä tapahtui ,vastoin ristin suutelemista ja rauha- 
kirjaa). 

Samana vuonna retkeili pienempi venäläinen partiojoukko Ou- 
lujärvellä, jossa poltettiin 17 taloa ja surmattiin asukkaat, jotka 
vaan hävittäjäin käsiin sattuivat joutumaan”). 

Edellisestä näkyy, ettei Kustaa Waasankaan hallitus-aika to- 
sin kulunut aivan rauhallisesti. Kumminkin ovat silloin tapahtu- 
neet hävitykset vaan leikintekoa varrattuina edellisen ja seuraavan 
ajan tuhoihin. Tähän aikaan päästiin verrattain vähällä, mutta 
samalla kylvettiin vastaisten kärsimysten siemen. Oulujärven erä- 
maat saivat mainitun hallitsijan aikana suomalaisen uudis-asutuk- 
sensa ja se yllytti vihollista muutaman vuosikymmenen kuluttua 
entistä kamalampiin ryöstöretkiin. 

Juhana III:nen aikana virisi sota itäisen naapurin kanssa 
uuteen voimaan. Suomelle koitti kärsimysten aika, ja Pohjan- 
maankin viljelyksen, joka entisten hävitysten jälkeen oli alkanut 
orastaa, piti vuosisadan lopulla taas hävitä vereen ja raunioihin. 
Tällä kertaa eivät vihollisetkaan päässeet paljoa huokeammalla. Se 
väkivalta, jota he edellisten vuosisatojen kuluessa olivat harjoitta- 
neet Pohjanperillä, se pedontapainen julmuus, jolla maan kovaon- 
nisia asukkaita oli kohdeltu, oli vielä tuoreessa muistossa. Kun 
vihollinen taas alkoi menetellä entiseen tapaansa, kun poltettujen 
kylien ja talojen luku vuosi vuodelta karttui, loppui vihdoin Poh- 


1) Kustaa Waasan kirje Jon Baggelle Heinäkuun 14 piltä 1555. Ar- 
vidsson, Handl. VIII. s. 254. 

2) Arvidsson, Hand). VIII. s. 262-4. 

3) Arvidsson, Handl. IV. s. 171. 

4) Arvidsson, Handl. IV. s. 255. 

jalaistenkin kärsivällisyys. Koston alhainen himo kuohui täälläkin 
sydämmissä, ja moni verinen retki kohtasi vihollisen maata. 

Sota alkoi kummallakin puolen Suomenlahtea v. 1570. Hä- 
vitys ei kumminkaan heti kohdannut Pohjanperiä ja vielä v. 1572 
oli täällä rauha. Wenäläiset kulkivat kaikessa sovinnossa kaupan- 
teossa Pohjalaisten luona ja näkyvät käyneen mainittuna vuonna 
Oulussakin. Selvää oli kumminkin, ettei tätä hyvää suhdetta taiste- 
levain valtakuntain rajaseutulaisten kesken kauan voinut kestää. 
Tämän-puoliset asukkaat näyttävät itse tällä kertaa antaneen ai- 
hetta rauhan rikkomiseen. He olivat olleet osallisina eräässä hä- 
vitysretkessä, joka Savonlinnan seuduilta v. 1573 tehtiin Wenä- 
läisten alueelle sillä seurauksella, että vihollisen maata hävitettiin 
ja ryöstettiin 30—40 peninkuormaa laajalta. Näin olivat Pohja- 
laiset itse ärsyttäneet vaarallista naapuriansa. Wenäläiset olivat 
ennen ryöstäneet Pohjanmaata, usein jokseenkin vähäpätöisistä syistä, 
— ehkäpä syyttömästikin. Kun nyt tältä puolen rauha oli rikottu, 
saivat Pohjalaiset sitä suuremmalla syyllä olla varmat Wenäläisten 
kostosta, eikä se kauan viipynytkään. 

V. 1574 hyökkäsivät Wenäläiset Oulun »erämaihin", jolla ni- 
mellä nykyinen Kajaanin kihlakunta siihen aikaan tunnettiin. Koko 
Saaresmäen kylä hävitettiin perinpohjin. Seuraavana vuonna uu- 
distettiin hävitys. Koko erämaiden 190 talosta oli mainittuna 
vuonna jo 60 (siis lähes kolmas osa) raunioina. 

Näin oli alkunsa saanut tämä kamala rauhattomuuden aika, 
jota sitten melkein taukoamatta kesti parikymmentä vuotta. Asuk- 
kaat lähiseuduilta ja vähän järjestettyä sotaväkeäkin kokousi heti 
vihollisen hävityksiä estämään, vaan se oli vaikea tehtävä, sillä 
vainolaiset, poltettuansa talot ja surmattuansa asukkaat, katosi- 
vat heti, vetäytyen takaisin omille mailleen. Siitä syystä koe- 
tettiin tältäkin puolen maksaa velka »luonnossa* ja ruvettiin te- 
kemään samanlaisia hävitysretkiä vihollisen asuinsijoille. Näin sai 
jo ensi alusta alkaen julman luonteensa tämä sota, joka vielä tä- 
näkin päivänä, huolimatta vuosisatojen vaikutuksesta, elää meidän 
kansamme muistossa. 

Heti kun viholliset harjoittamiensa tuhotöiden jälkeen olivat 
palanneet omaan maahansa, ryhdyttiin tältä puolen kostoretkeen. 
Vähän sotaväkeä, joka ennen oli ollut avullisena maan puolustuk- 
sessa, otti myöskin osaa tähän retkeen. Johtajana oli eräs talonpoika 
Utajärven Niskan kylästä, nimeltä Lassi Ropoinen, jonka mainitaan 

tunteneen hyvin seudut vihollisen maassa. Tästä retkestä ei muuten 
ole tietoja. Itse johtajan mainitaan karanneen ja hän tuomittiin Li- 
mingan käräjissä tämän kelvottoman käytöksensä tähden henkensä 
menettäneeksi. Hän sai kumminkin armon. 

Tähän aikaan (v. 1575) oli etelässä varsinaisella sotatante- 
reella taistelevain valtain välillä tehty välirauha. Tämän tapauksen 
olisi luullut vaikuttavan jotakin Pohjanperänkin tilaan, mutta niin 
ei kumminkaan käynyt. Keskellä Etelä-Suomessa vallitsevaa rau- 
haa jatkettiin Pohjanmaalla murhaa ja hävitystä. Vasta sitten, 
kun mainittu välirauha v. 1577 oli lakannut ja kun Wiipurin seu- 
duilla Ruotsin ja VVenäjän asukkaat mitä kauneimmalla tavalla hä- 
vittivät toistensa alueita, alkoivat sodan pauhinat Peräpohjassa 
tauota. Mainittuna vuonna tekivät Pohjalaiset omin päin erään 
Liminkalaisen, Erkki Krankan, johdolla rajarauhan vihollistensa 
kanssa. Edellisissä melskeissä hävitettyjä kyliä aljettiin taas muo- 
dostaa ihmisten asuttaviksi. Mutta Ruotsin kuningas ei katsonut 
suopeilla silmillä tätä asukasten omin neuvoin tekemää rauhaa. 
Päinvastoin käski hän tältä puolen uudestaan käydä hävittämässä 
vihollisten maata ja uhkasi rangaista ennen mainittua Erkki Krank- 
kaa, jonka toimesta rauha oli tehty. Meillä ei ole tietoa, ehdit- 
tiinkö kuninkaan käskyä noudattaa, ennenkuin uusi hävitys, entisiä 
paljoa kovempi, kohtasi Pohjanperiä. Se vähäinen viljelys, mikä 
edellisten tuhojen jälkeen oli alkanut rehoittaa Oulujärven seu- 
duilla, hävitettiin taas perinpohjin. Kolme neljättäosaa erämaiden 
uudis-asumuksista sekä Manamansalon pappila pantiin raunioiksi). 
Toiseltakin suunnalta ahdistettiin Pohjanmaata tällä kertaa. Kemi- 
joen vartta samosi alas toinen joukko ja nämät hävittivät Rova- 
niemellä ja Kemissä. Nyt ruvettiin miettimään Oulujärven seu- 
tujen parempaa suojelemista. Tämä näkyy jätetyn erittäinkin Li- 
minkalaisten toimeksi, joka olikin luonnollista, kun erämaat en- 
nen olivat olleet Limingan alaa. Oulunsuusta saakka riensivät 
asukkaat vihollista vastaan. Näihin puolustus-yrityksiin otti myös- 
kin osaa vähäinen joukko Ruotsin sotaväkeä, joka tähän aikaan 
sattui olemaan Oulussa, kulkien Ruotsista Pohjanlahden ympäri 
Wiipurin seuduille. Vaikka Ruotsin hallitus ensin oli pahoillaan 


1) Poltetut kylät olivat: Saaresmäki, osa Manamansaloa, Koutaniemi, 
Kienansuu, Melalahti, Ristivesi, Paltamo sekä osaksi Kongasjärvi, Kives- 
järvi, Mieslahti, Kienanjohi, Waajärvi ja Wuottolahti. 

siitä, että mainittu sotaväki sekausi Pohjalaisten asioihin ja siten 
estyi tulemasta määräpaikalleen, saivat sotamiehet kumminkin lu- 
van jäädä tänne asukasten suojelustoimia auttamaan. 

Mutta viholliset olivat luultavasti nytkin, pantuansa kylät au- 
tioiksi, menneet matkoihinsa, niin että asukkaat puolustustoimil- 
laan eivät voineet sanottavia aikaansaada. Liminkalaisten päällik- 
könä oli taas mainitsemamme Erkki Krankka ja hän sai näissä 
yrityksissä surmansa. 

Ruotsin hallitus oli luultavasti tähän aikaan saanut tarkem- 
mat tiedot täkäläisistä tapahtumista, ja nyt katsottiin suotavaksi, 
että nämät rajametelit lakkaisivat. Seudun asukkaat olivat jo 
ennen käsittäneet, että vihollisten hävitys oli arveluttavampaa 
laatua. Siitä syystä oli, kuten olemme nähneet, rajarauha täällä 
tehty. Kuningas oli saanut sen mahtisanallansa silloin rikotuksi, 
mutta nyt, kun vaaran suuruus yhä karttui, alkoivat valtamiehet 
itsekin kallistua rauhan puolelle. Pohjanmaalla oleva sotaväki 
olisi tarvittu Wiipurin seuduilla, johonka vihollisten arveltiin te- 
kevän päähyökkäyksensä. Tarkoitus oli hävitysretken tekemisellä 
pakoittaa Wenäjänpuoliset raja-asukkaat rauhaan, jotta sotaväki 
Pohjanmaalta voitaisiin kuljettaa laajemmille tanterille. Vuonna 
1579 näkyvät Pohjalaiset tehneen ryöstöretken Wenäjän puolelle. 
Wenäjän aikakirjat") mainitsevat, että mainittuna vuonna tehtiin 
Kainuunmaalta hävitysretki Wenäjän Kemin alueelle ja että ryös- 
täjät saivat aikaan suuren hävityksen. Retken tapaukset eivät ole 
muuten tunnetut. Kumminkin mainitaan, että Wenäläiset menet- 
tivät yhden päälliköistänsä. 

Mutta vaikka tämän retken tapauksista ei olekaan tarkkoja tie- 
toja, tiedämme me sitä varmemmin, että sen tarkoitusta ei saavutettu. 
Retken kautta oli aiottu turvata Pohjanperiä vastaisilta hävityk- 
siltä, mutta toivotun rauhan asemesta koitti uusi levottomuuksien 
aika. Tuskin olivat Pohjalaiset palanneet vihollisen maasta kotiinsa, 
ennenkuin Wenäläiset olivat heidän kotiseuduillansa taas tuhotöitänsä 
harjoittamassa. Kesällä 1579 kohtasi hävitys uudelleen Oulun erä- 
maita ja tällä kertaa ulottui se Ylikiiminkiin saakka. Oulujärven 
seutuja hävitettiin taas mitä julmimmalla tavalla?). Pelko asuk- 


1) Suomi 1843, s. 193; 1848, s. 224. 
2) Eniten kärsivät vihollisen tuhoja: Vaajärvi, Mieslahti, Kivesjärvi, 
Kongasjärvi ja Säräisniemi. 


164 Oulun kihlakunta. 


kaissa oli niin suuri, että hävitettyjä taloja ei uskallettu uudestaan 
ottaa viljelykseen. Päinvastoin jätettiin niitä tahallaankin autioksi, 
jotta edes henki voitaisiin säilyttää vihollisen julmuudelta. Pohja- 
laisilla oli vanhoista ajoista saakka ollut kalavesiä sisämaissa, vaan 
sinnekään ei uskallettu lähteä. 

Mutta hallituskin oli nyt luultavasti saanut asiallisen tiedon 
Pohjanmaan kamalasta tilasta ja siitä syystä ryhdyttiinkin tehok- 
kaampiin puolustustoimiin. Wenäläiset ahdistivat myöskin Länsi- 
pohjaa, luultavasti Tornion seutuja. Pohjanperän puolustustointen 
johtajaksi määrättiin nyt eräs Hannu Garp niminen mies. Aseita 
ja ampumavaroja, joista tähän saakka oli ollut tuntuva puute, han- 
kittiin asukkaille. Väkeä koottiin Ängermanlannista, Länsipohjasta 
ja tietysti itse Pohjanmaalta, jota hävitys etupäässä uhkasi. Isompi 
tältä puolen vihollisen maahan tehtävä retki oli täten tekeillä. 
Tästä lähtien saapikin sodankäynti Peräpohjassa eri luonteen. Tä- 
hän saakka oli tapahtunut pienempiä rajameteleitä, joita talon- 
pojat rajan kummallakin puolen suurimmaksi osaksi omin päin 
olivat panneet toimeen. Nyt oli hallituskin ryhtynyt maakunnan 
puolustukseen, laittanut tänne lisää apujoukkoja sekä määrännyt 
varsinaisen päällikön. Näin muuttuvat vähitellen entiset kahakat 
järjestetyiksi sotaretkiksi. 

Kevättalvella v. 1580 pantiin retki toimeen. Wenäjän aika- 
kirjat, jotka antavat ainoat meille säilyneet tiedot tämänkin retken 
tapauksista, kertovat, että siihen otti osaa 3000 miestä. Retki 
näkyy yleensä olleen onneton. Vuonna 1579 tehdyn retken jäl- 
keen olivat vihollisetkin asettaneet puolustustoimensa paremmalle 
kannalle. Silloin surmatun Wenäläisen päällikön sijaan oli lähe- 
tetty toinen entistä suuremman väkijoukon kanssa. Suomalaiset 
(Kainulaiset sanovat kronikat) koettivat väkirynnäköllä valloittaa 
erään linnoituksen ja piirittivät sitä kolme vuorokautta, vaan lyö- 
tiin sitten tappiolla takaisin. Toisten tietojen mukaan kesti itse 
tappelua mainitun ajan. Kaksi retkikunnan päälliköistä sai sur- 
mansa. Piirityskoneita, kilpiä sekä muita aseita jäi voittajain saa- 
liiksi 1). Muuten ovat tämän retken vaiheet tuntemattomat. 

Tämä Pohjalaisten toimeenpanema yritys, joka näin onnetto- 
masti oli päättynyt, kiihoitti tietysti vaan Wenäläisten kostoa. Jo 
samana vuonna (1580) samosivat viholliset Oulujärven vesiä myöten 


1) Suomi 1843, s. 193; 1848, s. 224. 

ja Iijoen vartta alas Pohjanmaalle. Oulun erämaat-hävitettiin taas 
perinpohjin, niin että veroa maksavia taloja tämän retken jäl- 
keen oli ainoastaan 40. Vihollisten tuhotyöt levenivät tällä kertaa 
rantaseuduillekin. Iin pitäjässä hävitettiin Karjalan, Pirttitörmän 
ja Iin kylissä yhteensä 8 taloa. Ylikiimingissä poltettiin 7 taloa 
ja Alakiimingissä kaksi!). 


1) Kuusamoa lukuun-ottamatta, kuului tähän aikaan koko nykyinen Ou- 
lun kihlakunta Limingan ja Iin pitäjiin. Edellisessä oli yhteensä manttaaleja 
eli taloja 356. Siihen luettiin seuraavat kylät: Limingan kylä. jossa oli 61 
taloa; niistä yksi autio. Hirvasniemi, taloja 7. Rantakylä ja Wirkkula, yh- 
teensä 19 taloa; yksi autio. Lumijoki, taloja 32. Lapinniemi, taloja 17; 
yksi autio. Temmes, taloja 21. Ängeslevä, taloja 8. Oulun-Salo, taloja 47; 
kaksi autiota. Oulunsuu, taloja 57, kaksi autiota. Laifasaari, taloja 43. 
Sotkajärvi, taloja 4. Utajärvi, taloja 14, kaksi autiota. Ahmasjärvi, taloja 2. 
Oulunniska eli nykyinen Niskanjoki, taloja 5, autiona 1. Sanginjärvi (Wuotto, 
Juorkuna ja Särkijärvi siihen luettuna), taloja 19; niistä kaksi autiota. Vero- 
kirjoista ei voi saada täydellistä selkoa sen-aikuisista sukunimistä. Asukkaat 
mainitaan useimmiten ristimänimellä, johonka isän-nimi on yhdistetty. Ainoas- 
taan muutamia sukunimiä tavataan luetteloissa, nimittäin: 

Limingan kylässä: Kranck (nykyinen Rankkala), Krampsu, Kilu (Kilola), Nacka 
(2 taloa = Nahkala?), Pick (Piikkilä?). 

Hirvasniemen kylässä: Kokainen (Kuukkala?). 

Lumijoen kylässä: Mellinen (Mällinen). 

Lapinniemen kylässä: Peteiä (Petäjä), Puu. 

Temmeksellä: Parviainen (Parviainen), Loukinen (Louet?), Sarckinen (Sarkkila), 
Sorsainen, Torniolaine (Tornio). 

Ängeslevällä: Sira (Siira), Tysk (Tyyskä), Wilainen. 

Oulun-Salo: Äikarainen, Tacku. 

Oulunsuu: Pikkarainen, Hiiro (Hiironen), Tuckainen (Turkka?), Lanoinen (Laa- 
nila?), Taskinen, Ouiffuen (Kuivala), Kercke, Hasu. 

Laitasaari: Parviainen, Coliainen, Mällinen, Houila (Huovila), Hardick (Har- 
tikka), Haloi (Halola), Höuene (Hyvönen?), Puthi (vielä nykyjään on 
Laitasaaren kylässä Putilan kedot), Laitinen, Hyrckie (Hyrkki 1. Hyr- 
käs), Heicke (Häikiö), Kereinen (3 taloa = Keränen), Hongaine (Honka- 
nen), Hälap (Holappa), Korilainen (Korila), Gäst (Kesti). 

Sotkajärvi: Sira (Siira), Rati (Raatiniemi). 

Utajärvi: Tihine, Cotia (Kotila), Hamara (Hamari), Lenoinen (Leinonen?), Tor- 
vinen (3 taloa), Oravainen, Hilthoinen (Hiltula), Paninen. 

Ahmasjärvi: Pykinen (Pyykkö), Reiseinen (Räisänen). 

Oulunniska: Haloinen (Falola), Rapana (3 taloa = Raappana). 

Sanginjärvi: Holappa, Koistinen, Siira, Peruoi, Pittkeinen (Pitkälä), Jurva (3 
taloa), Keinänen, Kombi (Kominin-aho), Rausti (Rasi?), Repoinen (Re- 
von-aho), Tackinen (Taikinainen?). 


Iin pitäjääsen, jossa oli yhteensä 203 taloa eli manttaalia, kuuluivat tä- 

Seuraavana vuonna uudistettiin tuhotyöt. Tähän aikaan luul- 
tavasti Oulun erämaiden ensimäinen kirkkoherra, Olavi Rahikainen, 
joka vuodesta 1578 saakka oli ollut kodittomana, kun viholliset 
viime mainittuna vuonna polttivat Manamansalon pappilan, sai sur- 
mansa. Kansantaru kertoo, että hän pakeni vihollisia, mutta saa- 
vutettiin pakomatkallansa ja surmattiin Muhoksella. Iin satamaan 
saakka tunkeutuivat viholliset. Kuninkaan kala-aitat poltettiin si- 
sustoillensa. Kuivaniemi, Simo, Olhava, Iinkylä, Pirttitörmä ja 
Karjalan kylä hävitettiin. Iin pappila, lukkarin ja nimismiehen talot 
pantiin myös raunioiksi"), vaan kirkkonsa näkyvät Iiläiset tällä 
kertaa säilyttäneen?). Ryöstäjät ottivat kaikenlaista talonpoikain 
omaisuutta, karjaa ja mitä vaan käsiinsä saivat. Näiden vihol- 
listen tuottamain vaurioiden tähden pyysivät liläiset kuninkaalta 
anteeksi entiset maksamattomat verot ja muutenkin huojennusta 
ulostekojensa suorittamisessa. Näihin pyyntöihin suostuikin hal- 


hän aikaan kylät: Maksniemi, taloja 7. Simonniemi, taloja 7; yksi autio. 

Simo, taloja 14; yksi autio. Kuivaniemi, taloja 19; 7 autiota. Olhava, ta- 

loja 5. Karjala, Ii, Pirttitörmä, taloja yhteensä 59 3 autiota. Paitse sitä 

hävitettiin v. 1580 kahdeksan taloa. Ke//o, taloja 30. Haukipudas, taloja 22. 

Alakiiminki, t. 12; yksi autio. Wenäläiset polttivat sitä paitse nyt 2 taloa. 

Ylikiiminki, t. 28; yksi autio. Viholliset hävittivät nyt 7 taloa. Sukuja mai- 

nitaan näissä kylissä: 

Maksniemessä: Parsiainen (Parsiala). 

Kuivaniemessä: Jutinen, Rikoi, Koukoinen. 

Ii, Pirttitörmä, Karjala: Sithoninen, Soroinen, Wirkkula, Jäskilainen, Lars, 
Rautine (Rautio?), Pöicke (Pöykiö?); viimeksi mainitun hävittivät vi- 
holliset. 

Kellossa: Ouiffua (Kuivas), Kockain, Rautia (Rautio), Takku, Balck, Teppoi 
(2. taloa = Teppo). 

Haukipudas: Sauvolainen, Herme (Härmä), Kuivala. 

Alakiiminki: Sauolainen, Pylcke (Pylkäs), Hulckoinen, Pethre (Pentti?), Ra- 
tick (Rasi?); molemmat viimeksi mainitut hävittivät viholliset. Mäleine, 
Kirialaine (Karjalainen), Weseinen (3 taloa = Wesanen). 

Ylikiiminki: Kylinen, Karjalainen (3 taloa), Tölpi, Timoine, Oinainen (2 ta- 
loa = Oinas), Torniolaine (Tornio), Hirvi, Hilthoinen (Hiltula), Pölcke 
(Pöyskö ?), Kereinen (3 sukua = Keränen), Rotinen (Rotta), Inphatt, Re- 
poinen, Weteinen (2 sukua), Soronen, Halonen, Lakoinen, Likainen, Tac- 
koinen (Takkinen); neljä viimeksi mainittua sekä Keränen ja Weteinen 
on merkitty vihollisten hävittämiksi (Valt. arkisto. N:o 4758). 

1) Valt. arkisto, N:o 4763, lehti 39. 
2) Ylikiimingilläkin ovat viholliset kulkeneet. Veronkantoluetteloissa mai- 

nitaan, että siellä silloin hävitettiin Vanteisen talo (Valt. arkisto, N:o 4764). 

litus, sillä seuraavan vuoden veronkantoluettelossa ovat mainitut 
kylät merkityt veronmaksusta vapaiksi. Oulujoen vartta ei hä- 
vitys kohdannut eikä yleensä Limingan pitäjää, mutta yhä useam- 
mat autioiksi merkityt talot todistavat, etteivät asiat sielläkään 
olleet hyvällä kannalla. 

Sanomattakin ymmärtää jokainen ajatteleva, että kansan tila 
Pohjolanperillä monivuotisen hävityksen tähden oli mitä kurjin. 
Kun vielä otamme huomioon, että valtakunnan oma sotaväki mat- 
koillaan lisäsi kansan rasituksia, useinpa harjoitti suoranaista väki- 
valtaakin, niin käsitämme helposti syyn niihin valituksiin, joita 
Pohjalaiset tähän aikaan hallitusmiehillensä lähettivät. Se olikin 
juuri tämä oman sotaväen kelvoton käytös, sen armoton kovuus 
maataviljelevää väestöä kohtaan, joka vihdoin vuosisadan lopulla 
sai Pohjanmaan talonpojat tarttumaan miekkaan ja hakemaan siltä 
oikeutta kotoisia väkivallanharjoittajia vastaan. Me emme ota rat- 
kaistaksemme, minkä verran sotaväki jo tähän aikaan tahallaan 
enensi kansan jo ennestään kovia kärsimyksiä, mutta niin paljon 
tiedämme varmaan, etteivät sen tuottamat rasitukset nytkään vä- 
häisiä olleet. Sitä todistaa esm. Kemiläisten tähän aikaan tekemä 
pyyntö päästä vapaaksi maksamattomista veroista ja saada muu- 
tenkin helpoitusta vuotuisissa ulosteoissaan. Huomattava on kum- 
minkin, että Kemiläiset olivat tähän saakka päässeet verrattain 
vähällä, ja että heidän pääasiallisin rasitus, lukuun-ottamatta sitä 
alakuloisuutta, jonka lähellä riehuva verinen sota aina synnyttää, 
oli juuri sotaväen majoitus. 

Vihollisten harjoittamien viimeisten tuhotöiden jälkeen oli taas 
kansaa rientänyt Kalajoelta ja Siikajoelta saakka estämään hävi- 
tyksen laajempaa levenemistä. Tällä kertaa näkyvät puolustus- 
yritykset onnistuneen paremmin. Ryöstösaalista ja aseita saatiin 
vihollisilta, ja joku tieto viittaa siihenkin, että näissä yrityksissä 
olisi otettu eräs vihollisten johtajakin vangiksi. 

Uusia hävitysretkiä odottivat Pohjalaiset. Tornion ja Kemin 
asukkaat, peläten vihollisten tuhoja, pyysivät hallitukselta sota- 
väkeä rajan suojelemiseksi. Tähän pyyntöön ei kuningas kummin- 
kaan voinut suostua, koska Pohjanmaalla kovien katovuosien ja 
pitkällisen hävityksen tähden ei ollut varoja elättää väkeä, eikä 
hallituskaan voinut sinne ruokavaroja laittaa. Kumminkin va- 
pautettiin Tornion, Kemin, Iin ja Limingan asukkaat siitä lisäve- 

rosta, joka oli määrätty viljassa suoritettavaksi, koska rajan var- 
tioiminen oli heidän toimenansa. 

Titä kohtasi hävitys v. 1582. Koko Simonkylä, Kuivaniemi, 
Olhava, enin osa Iinkylää saivat taas olla vihollisen jaloissa"). 
Se vähäinen viljelys, joka näissä kylissä edellisen hävityksen jäl- 
keen oli asukkaiden suurilla ponnistuksilla saatu alkuun, tukeh- 
dutettiin taas murhaan ja epätoivoon. Pitäjän kirkkokin poltettiin. 

Tähän saakka on Iin pitäjä saanut kovinta kokea, ja kamala 
olikin paikkakunnan tila. Autiotalojen lukumäärä, vihollisten polt- 
tamia lukuun-ottamatta, oli kasvanut ylen suureksi. Muutamista 
taloista on merkitty, että ne 15 vuoden aikana eivät ole olleet 
viljeltyinä. Liminka ja koko Oulujoen varsi oli edellisten hävi- 
tysten aikana verrattain rauhoitettu. Pian tuli kumminkin senkin 
vuoro joutua ryöstön ja sitä seuraavan kurjuuden alaiseksi. 

Muutamia rauhan vuosia seurasi kumminkin sitä ennen. Hä- 
vitetyn seudun asukkaat saivat hengähtää kovien kärsimyksiensä 
perästä. Poltettuja taloja aljettiin rakentaa. Kansa sai koota uutta 
voimaa uusiin taisteluihin, joita tulevaisuus toi mukanansa. 

Oulun ,erämaat* olivat tämän vainon ajan alusta saakka 
melkein joka vuosi olleet sodan-alaiset. Niille ei nytkään suotu 
parempaa kohtaloa. Kustaa Waasan jalo työ, tuo ,erämaiden rau- 
hallinen valloitus", jota vihollinen vuosikymmeniä oli kateen sil- 
millä katsellut, hävitettiin perinpohjin. V. 1583 kävivät vihol- 
liset Oulujärven seutuja ryöstämässä. Tällä kertaa retkeilivät he 
Niskanjoelle saakka, jossa kaksi taloa poltettiin?) Seuraavana 
vuonna, jolloinka uudis-asukkaita oli jäljellä yhteensä 69, uudis- 
tettiin ryöstöretki ja sen seuraukset olivat tällä kertaa ehkä kaik- 
kia entisiä kauheammat. Ollinpäivästä Pyhäinmiesten päivään saakka 
harjoittivat viholliset julmaa tointansa. Enin osa asukkaista sur- 
mattiin, ne onnettomat, jotka jäivät eloon, olivat raajarikkoja, kä- 
dettömiä ja niin kurjassa tilassa, että heidän ei useampaan vuo- 
teen arveltu voivan suorittaa ulostekojansa*). Seuraavana vuonna 
(1585) surmattiin loput näistä erämaiden viljelijöistä. Oulujärven 
seutu oli nyt autiona, murha ja hävitys alkoi sieltä levetä alas 
pitkin Oulujoen vartta Limingan pitäjän aloille. 


1) Valt. arkisto, N:o 4767. 
2) Molemmat Raappanat. Valt. arkisto, N:o 4767, lehti 70. 
3) Valt. arkisto, N:o 4773, lehti 15. 

Jo samana vuonna (1585) mainitaan, että vihollinen on hä- 
vittänyt Niskan kylässä 3 taloa"). Myöhemmin mainittuna vuonna 
ja seuraavana kohtasi nykyistä Utajärven seurakuntaa ja osaksi 
Muhostakin yleinen hävitys. Näistä tapauksista on meille tieto säi- 
lynyt Limingan silloisen kirkkoherran Heikki Laurinpojan (Litho- 
vius-suvun kanta-isä) Heinäk. 25 p. v. 1586 Oulunsatamasta hal- 
litukselle kirjoittamassa kirjeessä. Kirje kirjoitettiin maakunnan 
lähettilästen mukaan, jotka lähetettiin pyytämään hallitukselta apua 
ja puolustusta. Sotilakon aikana oli vihollinen v. 1585 hävittänyt 
koko Oulujärven pitäjän ja surmannut lähes 1000 henkeä. Luul- 
tavasti olivat nämät onnettomat pakolaisina ja ehkä kalastajina 
kulkeuneet sinne muilta seuduilta. Oulujärven varsinaisia uudis- 
asukkaita ei voinut enää vuoden 1584 hävityksen jälkeen olla niin 
suurta lukua. Samana vuonna Syyskuussa Mateuksenpäivän ai- 
kana surmasivat viholliset Raappanan ja Kurjenpolven kylissä 25 
henkeä. Viidentenä Joulupäivänä poltettiin Juorkunan kylä. Siellä 
surmattiin niiden kanssa, jotka olivat Oulujärven verilöylystä pääs- 
seet pakoon, yhteensä 95 henkeä. Seuraavana vuonna lähtivät 
Liminkalaiset kaskimailtansa rukiita noutamaan, vaan viholliset 
tapasivat heidät Oulujärven rannalla ,Voteian* kylässä (, Väteiaby", 
ehkä Wiäätäjä?), ja surmasivat siellä 120 henkeä. Kirjeen lo- 
pussa pyydetään hallitukselta apua. Asukkaiden sanotaan pake- 
nevan pois kodeistansa?). 


1) Raappanan, Halolan ja erään kolmannen talon. Valt. arkisto, Nro 
4773, lehti 148. 

2) Valtion-arkistossa (,Acta historica*-kokoelmassa) löytyy kuje kokonai- 
suudessaan. Vuoden 1586 veronkanto-kirjoihin on poltetuiksi merkitty seu- 
raavat talot: 

Laitasaaren kylässä: Keränen. Utajärven kylässä: Kotila. Vihollista 
olivat menneet pakoon Torvoinen, Oravainen, Paninen, Torvinen. Kuusi taloa 
pystyi veronsa suorittamaan. Hävitys tapahtui luultavasti v. 1586, sillä edel- 
lisen vuoden verokirjoissa ei tuhoista mainita mitään. 

Ahmaskylässä poltettiin Pyykkö ja Räisänen. Niskanjoella molemmat 
Raappanat, Halola ja eräs neljäs talo (viime mainitut kaksi v. 1586). Kylässä 
oli yhteensä 10 taloa, joista 6 muuten autiona. Sanginjärven (Vuotto, Juor- 
kuna ja Särkijärvi siihen luettuina) 19 talosta oli poltettu 13. Hävitys oli ta- 
pahtunut sekä 1585 että 1586. Poltettujen joukossa mainitaan: Kolehmainen, 
Tervoinen (Tervo), Pelkoinen, Jurva (3 taloa), Keinänen, Rausti, Kevon-aho. 
Valt. ark. N:o 4777. 

Vuoden 1586 jyvänkanto-kirjoihin, jotka on tehty myöhemmin, on koko 
Juorkunan kylä merkitty hävitetyksi. Siinä oli 10 taloa. Hävitettyjen jou- 

Aina Siikajoen pitäjään saakka ulottui hävitys. Näinä vuo- 
sina poltettiin siellä 9 taloa. Limingan pitäjä, Oulujoen vartta 
lukuun-ottamatta, sai olla rauhassa. Iin puolella ei myöskään tä- 
hän aikaan ole yleisempää hävitystä tapahtunut. Ylikiimingissä 
on poltettu yksi talo") v. 1586 ja Simossa on vihollinen surmannut 
erään talokkaan. Sodan ja hävityksen pelko masensi kumminkin 
täälläkin asukasten mielet. Ihmiset pakenivat pois kodeistansa, 
jotenka talot jäivät autioiksi. Iissä esm. oli v. 1586 verokirjani 
mukaan 37 taloa autiona; useista on mainittu, ettei niitä köy- 
hyyden tähden voida ottaa viljelykseen. Luonnollista on, että ko- 
vat ajat toivat tauteja mukanansa. Niinpä on mainittu, että Iissä 
erään talon isäntä oli spitalitaudissa?). 

Seuraavana vuonna retkeilivät taas viholliset samoilla seu- 
duin, kuin edellisenäkin, jättäen jälkeensä tuhoa ja onnettomuutta. 
Utajärven seurakunta hävitettiin kokonansa. Ne talot, jotka jäivät 
polttamatta, olivat joko ennen hävitetyt, tahi niiden asukkaat oli- 
vat paenneet pois kodeistansa. Edellisen hävityksen jälkeen oli 
taloja taas osaksi ruvettu viljelemään, mutta vihollisen julmuus 
teki nytkin asukasten rauhan toimet ja toiveet tyhjiksi. Yhteensä 
on Limingan pitäjässä tänä vuonna vihollisten polttamia taloja 41; 
melkein kaikki ovat nykyiseen Utajärven seurakuntaan kuuluvia). 


kossa mainitaan: Pehkoinen, Jurvainen (2 taloa), Keinänen, Repoinen (2 taloa), 
Rausti. Asukkaat surmattiin. Kurjenpolvessa (= Keskiniska) poltettiin kaikki 
talot ja asukkaat surmattiin. Taloja oli yhteensä 6: kaksi Raappanaa, Rijnen, 
Hakkara, Karppinen, Tuppurainen. Tämä luettelo on, kuten jo mainitsin tehty 
myöhemmin, kuin ennen mainittu, sillä ne talot, jotka edellisen luettelon mu- 
kaan poltettiin Utajärven ja Sangin kylissä, on nyt merkitty veroa maksaviksi. 
Muita kyliä ei tämän luettelon mukaan ole hävitetty. Valt. ark. N:o 4778. 

1) Weteinen. 

2) Valt. arkisto, N:o 4777, lehti 70. 

3) Laitasaaren kylässä on eräs Matti Keränen surmattu. Sotkajärven 
kylä hävitettiin tykkänänsä v. 1587. Taloja oli yhteensä 5. Utajärven ky- 
lässä poltettiin 11 taloa: Kotila, Karjalainen, Hamari v. 1586—87. Muut v. 
1587: Torvoinen (2 taloa), Oravainen, Hiltunen, Paninen, Torvinen ja 2 muuta 
taloa. Kylän hävittämättä jääneet 3 taloa (Lenoinen, Moninen ja eräs kolmas) 
olivat jo ennestään autiot. 44maskylässä hävitettiin 1586—87: Pikinen (Pyykkö?) 
ja Räisänen. Kylän muut talot, luvultaan kolme, olivat autiot (niiden joukossa 
kaksi Räisänen nimellistä). Niskanjoella olivat hävitettyinä (vuotta ei mai- 
nita): kaksi Raappanaa, Halola, Manninen ja eräs viides talo. Kaikki muut 
olivat autiot: yksi Raappana, Kesoinen, Kuilainen, Pöllinen (Pellikka?), Ko- 
liainen (Kolehmainen?). 

Paitse sitä oli pitäjässä autioita taloja yhteensä 38. Tälläkin ker- 
taa ulottui hävitys Siikajoelle saakka. Siellä poltettiin kaksi taloa. 
Iin pitäjä sai nytkin olla rauhassa. Autiotalojen lukumäärä on 
kumminkin sielläkin karttumaan päin. Mainittuna vuonna oli vil- 
jelemättömiä tiloja pitäjässä yhteensä 41"), 

Tämän vuoden hävityksistä kirjoitti ennen mainittu Limingan 
kirkkoherra hallitukselle. Sotkajärven, Utajärven ja Oulunniskan 
kylät on vihollinen tykkänään hävittänyt, niin ettei niistä mitään 
veroja voida maksaa. Ahmasjärven ja Sanginjärven kylissä ovat 
asukkaat paenneet pois taloistansa. Heidän kevätkalastuksensa on 
tullut estetyksi, sillä vihollinen on polttanut nuotat ja verkot. 
Laitasaaren kylästä olivat asukkaat menneet kalanpyyntiin, vaan 
siellä viholliset heidät tapasivat ja surmasivat, hävittivät kalanpyy- 
dykset ja ryöstivät muun omaisuuden”). 

Vuoden 1588 verokirjoihin on merkitty samat talot hävite- 
tyiksi, jotka poltettiin edellisenä vuonna. Mitään yleisempää hä- 
vitystä ei sinä vuonna siis ole tapahtunutkaan. Autioksi ryöste- 
tyssä seudussa ei vihollisen julmuudella ollutkaan enää mitään te- 
kemistä. Kumminkaan ei tämäkään vuosi mennyt vaurioittaan. 
Liminkalaisilla ja Oulujokelaisilla oli vanhat kalavetensä Oulujärven 
vesillä. Sinne oli nytkin keväillä rientänyt kalastajia aina Lapin- 
niemeltä saakka. Viholliset tapasivat kalanpyytäjät ja surmasivat 
lähes 100 henkeä. Verkot, veneet ja muu omaisuus joutui ryös- 
täjäin saaliiksi). Onnettomain köyhille leskille rukoiltiin kunin- 
kaalta veronvapautta. — Tänäkin vuonna ovat viholliset liikkuneet 
Siikajoen pitäjässä; 8 taloa on siellä poltettu*). 


Sanginjärven kylässä poltettiin 18 taloa. Ainoa hävittämättä jäänyt 
talo oli jo ennestään autiona. Poltettujen joukossa mainitaan: Kolehmainen, 
Holappa, Koistinen, Siira, Tervo, Pelkoinen, Jurva (3 taloa), Keinänen, Rausti. 
Autiona oli Kommin-aho. Valt. ark., N:o 4780. 

1) Valt. ark., N:o 4780. 

2) Nämät onnettomat Laitasaarelaiset olivat: Lassi Metteinen (Määttä), 
Heikki Antinpoika, Olli Laurinpoika, Juho Parhiainen (Parviainen?), Lassi Ke- 
ränen, Paavo Pisoine (Pesonen). Kirje on kirjoitettu Oulunsatamassa Heinäk. 
18 p. 1587. Valt. ark., N:o 4780, lehti 137. 

3) Surmattujen joukossa mainitaan Laitasaaren kylästä 7 henkeä; niitä 
olivat Niilo Rossinen, Niilo Kinnunen, Juho ja Heikki Parhiainen; Oulunsuusta 
neljä, joiden joukossa Pentti ja Sihveri Kordiainen (Korhonen?); Kempeleestä, 
Temmekseltä, Limingasta ja Lapinniemeltä yksi mies kustakin kylästä. Heikki 
Laurinpojan kirje Heinäk. 19 päivältä 1588. Valt. ark., N:o 4783, lehti 106. 

4) Valt. arkisto, N:o 4783. 

Seuraavana vuonna ei mainita mitään hävityksistä Limingan 
pitäjän aloilla. Autiotalot ovat vaan karttumassa. Tänä vuonna 
on niitä Limingassa 49, lukuun-ottamatta niitä 41, jotka viholliset 
edellisinä vuosina olivat hävittäneet, ja jotka yhä ovat raunioina. 
Siikajoella on poltettu 2 taloa. Iissä on joku pienempi rosvo- 
joukko käynyt, sillä Ylikiimingin kylässä on yksi talo poltettu. 
Yhä useampia taloja jäi täälläkin asumattomiksi, josta sopii ar- 
vata, että vihollisen tuloa pelättiin. Autioiksi jätettyjä taloja oli 
pitäjässä yhteensä 54. Sitä paitse mainitaan asukkaiden ,karan- 
neen" pois 12 talosta v. 1589. Niistä olivat useimmat (11) Kellon 
kylässä"). 

Vihollisetkin saivat nyt kokea hävityksen tuhoja. Pohjalaiset 
eivät olleet moneen vuoteen ryhtyneet kostoretkiin, jotenka vihol- 
linen oli saanut jokseenkin vapaasti harjoittaa julmaa ryöstäjän- 
ammattiansa. Nyt ryhdyttiin tälläkin puolen tehokkaampiin toi- 
miin. Kun ei hallitus antanut riittävää apua tämän onnettoman 
maakunnan puolustukseen, joka jo pitemmän aikaa vuosittain oli 
ollut alttiina vihollisen julmuudelle, täytyi asukasten omin päinsä 
koettaa torjua uhkaava vaara. 

Pohjalaisten johtajaksi rupesi urhea ja neuvokas Juho W- 
sainen, kotoisin Alavesan talosta Ylikiimingistä. Tämä kansanta- 
rujen , Wesalan Voivatta”, joka jo lapsuutensa päivinä oli kertomuksen 
mukaan saanut osaltansa kokea vihollisten armottomuutta, kokosi 
kotiseutunsa urhollisimmat miehet ja lähti heitä johtamaan vihol- 
lisen maahan. Kansantarina kertoo, että viholliset olivat polttaneet 
Iin kirkon, ja että sen johdosta kostoretki pantiin toimeen. Tämä 
tarina tarkoittaa nähtävästi Wesaisen toista retkeä. Verokirjoissa 
ei mainita vihollisten hävityksistä Iissä v. 1589 mitään, ja kun 
tiedämme, että Iin kirkko syyskesällä samana vuonna poltettiin, 
niin on mahdotonta käsittää, että mainittu kirkko olisi joutunut 
tulen uhriksi myöskin ennen Iiläisten retkeä. 

Keväillä 1589 lähti retkikunta liikkeelle. Sen lukuisuudesta 
ovat tiedot eroavat. Wenäläiset lähteet tietävät, että retkeen otti 
osaa 700 henkeä. Se lienee kumminkin liian korkealle arvattu 
luku. Toisten tietojen mukaan oli osan-ottajia ainoastaan 90 ,vah- 
vaa Suomalaista". Koutajoen vartta kulkivat Pohjalaiset ja saa- 
puivat ennen Pietarinpäivää Kannanlahden kaupungin edustalle. 


1) Valt. arkisto, N:o 4786. 

Wenäläiset viettivät par'aikaa juhlaa vanhan tapansa mukaan. Suo- 
malaiset katsoivat sopivaksi pysyä salassa, kunnes viholliset, vii- 
nasta väsyneinä, olivat uneen vaipuneet. Mainitun päivän edelli- 
senä yönä heti auringon nousun jälkeen hyökkäsi Wesaisen joukko 
kaupunkiin. Asukkaat olivat sikeässä unessa, ja kaupungin val- 
loitus oli siitä syystä helppo. Suuri saalis vakuutetaan tulleen 
valloittajain osaksi'). Kansantaru tietää, että kaksi kirkkoakin 
tällä retkellä poltettiin, kolmas säästettiin pyhyytensä tähden. Kan- 
nanlahdesta kulkivat Suomalaiset Kuolan seuduille, hävittäen Um- 
man, Koudan, Kieretin ,ja muut meren lähellä olevat kylät". Sitten 
hyökkäsivät he Kemin alueesen, jossa he myöskin hävittivät, mitä 
vaan eteen sattui. Retkikunta palasi Kemijoen vartta takaisin. 
Saaliin laskevat Wenäjän kronikat puoleksi miljoonaksi hopea- 
ruplaksi?). 

Mutta rankaisematta eivät Pohjalaiset saaneet tehdä ryöstö- 
retkeänsä. Kansantaru kertoo, että vihollinen heidän poissa-olonsa 
aikana oli hyökännyt Iihin ja polttanut kirkon*). Se tapahtui 
itse Perttulinpäivänä. Kirkkoherra Jaakko Ollinpoika perheinensä 
joutui vangiksi, mutta pääsi kumminkin vapaaksi lunnaat suoritet- 
tuansa. Onnettomammasti kävi pitäjän toisen papin, Mathias ni- 
misen kappalaisen. Hän sattui menemään vihollisten tullessa ulos 
asunnostansa kirkon-avain kädessä, jolla hän löi kaksi ryöstäjää 
kuolijaaksi. Siitä suuttuivat surmattujen kumppanit, ottivat on- 
nettoman papin kiini, kietoivat hänet lohiverkkoihin ja polttivat 
eräällä kivellä"). Suurin osa Iin pitäjää hävitettiin myös nähtä- 
västi nyt, mutta laajemmalle ei hävitys näytä tällä kertaa leven- 
neen. Kauan ei kumminkaan Limingankaan puoli saanut nauttia 
rauhan onnea. Wesaisen tekemän hävitysretken johdosta oli We- 
näjän puolella ryhdytty entistä tehokkaampiin varokeinoihin. So- 
lovetsin luostariin hankittiin lisää varustusväkeä (uusia päälliköitä 
ja 500 miestä). Saman vuoden lopulla lähti 1300 miehen suu- 


1) Arvidsson, Handlingar, IV. s. 354. 

2) Suomi 1843, s. 194; 1848, s. 232 ja 235. 

3) Kirkko sanotaan nyt poltetun toistamiseen, (,Combustum est Templum 
Ijoense denuo*). Ensikerran poltettiin se v. 1582. 

4) Murmanin julkaisemia tietoja Iin kirkon-arkistosta (Suomi, Toinen 
jakso, III. s. 30). Kertomuksessa on väärä vuosiluku 1588. Toisen tiedon 
mukaan lyötiin kappalaista itseänsä avaimella päähän ja hän poltettiin Iin 


vanhassa pappilassa (,in flaminia veteri Ijoensi'). Äbo Tidn. 1791, N:o 18. 

ruinen vihollisjoukko Pohjanmaalle"), jossa etenkin Limingan pi- 
täjätä hävitettiin mitä kauheimmalla tavalla. Pitäjän kirkkokin, 
joka siihen aikaan oli Linnukanmäellä, poltettiin Viattomain- 
lastenpäivänä eli neljäntenä Joulupäivänä 2). Pitäjässä oli tähän 
aikaan 383 taloa, joista 303 pantiin raunioiksi. Paitse sitä oli 
suuri joukko taloja, eli yhteensä 50, ennestään autiona 3). Laa- 


1) Suomi 1843, s. 194. 

2) Äbo Tidningar 1785, bihang. s. 29—30. 

3) Vuoden 1590 verokirjain mukaan on Limingan pitäjässä seuraava 
määrä poltettuja, autioita ja veroa-maksavia taloja: 

Limingan kylä: taloja 62; hävitetty 56, niiden joukossa Killoi (Kilola), 
Maleska, Prok. Kylän muut 6 taloa olivat autiot. Rantakylä ja Virkkula: 
taloja yhteensä 24, hävitettiin 21: Kelttu; autioita 3. Hirvasniemi: taloja 9; 
hävitettiin 8: Kockoinen; autiona yksi. Lumijoki: taloja 32; hävitettiin 29, 
2 autiota, yksi maksoi veronsa. Lapinniemi: taloja 18; poltettiin 13: Pettis 
(Petäjä), 5 autiota. Temmes: taloja 21; hävitettiin 2: Parviainen ja Tornio, 
3 autiota. 16 veroa-maksavaa. Ängeslevä: taloja 10; hävitettiin 5: Siira, 
Tyyskä, Viljainen; yksi autio, neljä veroa-maksavaa. Ou/un-Salo: taloja 48; 
hävitettiin 37: Takku, ,D. Hendricus', Pöllö; autiona 5: Oikarainen; veronsa 
maksoi 6. Oulunsuu: taloja 59; hävitettiin 50: Pikkarainen, Lallinen, Haasu, 
Holst (Holtti), Kuiva, Juurus; autioita 7: Pouttu, Kärcki; veroa maksoi 2: 
Hiironen, Rautio. Laifasaari: taloja 47; poltettiin 41: Perviainen (Parviai- 
nen), Holappa, Hätinen (Määttä), Hakkarainen, Haloinen, Parviainen (2 taloa), 
Laitiainen, Hecke (Häikiö?), Huovila, Härcke (Hyrkäs 1. Hyrkki), Honkanen, 
Nikkinen, Holappa, Tikkanen, Kesti, Keränen; autiona oli 5: Hovila, Puuthu, 
Kurkinen; yksi talo maksoi veronsa. Sorkajärvi: taloja 5, kaikki poltettiin. 
Utajärvi: taloja 14; samat 11 taloa hävitettyinä, kuin v. 1587; autioita 3. 
Ahmaskylä: taloja 5; hävitettyjä 2, kuten v. 1587; muut autiot. Niskanjoki: 
taloja 10; hävitetty 5 (samat, kuin 1587); muut autiot. Sanginjärvi (ynnä 
Wuotto, Juorkuna ja Särkijärvi): taloja 19; hävitettyinä 18, eli aivan samat, 
kuin v. 1587. — Huomattava on, että Sotkajärven, Ahmasjärven, Niskanjoen 
ja osan Utajärven kylää hävitysvuotta ei mainita. Muut kylät on hävitetty v. 
1590. Luultavaa on siitä syystä, että mainitut nykyiseen Utajärven seurakun- 
taan kuuluvat kylät olivat yhä autioina v. 1586—87 hävityksen jälkeen, josta 
syystä jo ennestään autiossa seudussa ei vihollisen julmuudella ollutkaan enää 
mitään tekemistä. 

Iin pitäjääkin on v. 1590 verokirjain mukaan kohdannut yleinen hävitys. 
Vuotta ei mainita, mutta muista lähteistä sopii olettaa, että hävitys tapahtui 
edellisenä syksynä (1589), jolloinka kirkko poltettiin ja papisto sai kovia kokea. 
Seuraavat kylät ja talot hävitettiin: 

Kuivaniemi: taloja 17; hävitettiin 11: Rickoi, Savolainen; muut 6 taloa oli- 
vat autiot. O/bava: taloja 5; hävitettiin 4, viides autio. Iinkylä (Pirttitörmä ja 
Karjala): taloja 63; hävitettiin 52: Jäskilaine, Mäkilaine (Mäki), Rautinen (Rau- 
tio), Kemere (Kämärä), Rautia; autioita 11: Poiki, Sau, Suhu, Soroinen, Palj 

jemmalle ei hävitys tällä kertaa levinnyt, sillä viholliset pelkäsivät 
Suomen puolelta toimeenpantavaa kostoretkeä. 

Näin oli Wesaisen ensimäkien kosioretki vihollisen alueelle 
tehty ja myöskin kostettu. Wenäläisten viimeksi mainittu kauhea 
hävitys oli ollut varsinaisen sotaväen toimeenpanema. Pohjalaiset 
sitä vastoin olivat olleet vapaehtoisia talonpoikia, joita neuvokas 
Wesainen johti. Nyt vihdoin kääntyi hallituksenkin huomio enem- 
män riidan-alaisille Pohjanperille. Tämänpuolisten puolustustointen 
johtajaksi määrättiin vanha ruotsalainen karaistu soturi Pietari 
Bagge, Söderbyn herra. Hänen kanssansa tuli maakunnan puo- 
lustukseksi melkoinen sotajoukko, n. 7500 miestä, jotka oli koottu 
ympäri koko Pohjanmaata, paitse sitä Länsipohjasta ja Ängerman- 
lannista. Bagge perusti ensi töikseen linnan Oulujoen suuhun, 
jossa jo ennestään oli ollut joku suojavarustus; kaivostöitä suo- 
rittaessa tavattiin paljon luita. Sen ohessa toi päällikkö muka- 
nansa parempia aseita ja ruutia"). Maakunnan rahvaallekin han- 
kittiin kelvollisia sota-aseita. 

Kuninkaan Baggelle antamaan toiminta-ohjelmaan kuului myös- 
kin hävitysretken toimeen-paneminen Walkeanmeren rannikolle. Ret- 
keen piti ottaa osaa sen sotaväen, joka oli Baggen komennettavana, 
ja myöskin talonpoikia Pohjanmaalta ja Länsipohjasta piti kootta- 
man niin paljon kuin mahdollista. Oulujärven kautta piti retkikun- 
nan kulkea ja koettaa valloittaa Summan kaupunki tahi polttaa se 
tykkänään, jos ei valloittaminen onnistuisi. Tällä yrityksellä toivoi 
kuningas myöskin saavansa haltuunsa useita tärkeitä linnoja ja 
satamapaikkoja Walkeanmeren rannalla; ruotsalaista väkeä piti 


sekä lukkarin talo. Haukipudas: taloja 29; poltettiin 1: Sithoninen; autiona 
13: Turdinen, Haloinen, Kockoi; veroa maksoi 15: Kuivala, Kutthi, Henni, Sa- 
volainen. Ke//o: taloja 33; hävitettiin 12: Takinen (Taskinen?), Rautio, Teppo, 
Kuivas, Nehva; autioita ja paenneita 21: Kockoi, Kockora (Kokkare), Balk, 
Ingenen (Inkilä?), Teppo. A/akiiminki: taloja 13; poltettuja 9: Rattik, Soroi- 
nen, Väsinen (2 taloa), Vesinen, Pylkäs, Pälkinen; polttamattomia 4: Hulcka. 
Ylikiiminki: taloja 27; hävitetty 17: Niphatt (poltettu 1589), Thimoinen, Tölpe, 
Hirvi, Tornio, Karjalainen (2 taloa), Hiltula, Koppelo (2 taloa), Käreinen (Kää- 
riä?), Tackinen, Hyveinen, Rotta; autiona 10: Kyllinen, Repoinen, Haloinen, 
Keränen (2 taloa), Oinainen, Väteinen, Pelleck. — Yhteensä on Iin pitäjässä 
taloja 217. Niistä on vihollisen polttamia ja semmoisia, jotka vaaran pelosta 
on jätetty autioiksi, yhteensä 118; paitse sitä on muuten autioina 57. Valt. 
arkisto, N:o 4790, lehti 50 ja seur. 
1) Äbo Tidn. 1785. s. 29—30. 

niihin asetettaman, jotta ne tulisivat olemaan pysyväisiä suojapaik- 
koja Ruotsin väelle ja tulevaisuudessa tehtäville hävitys- ja val- 
loitusretkille, jos sotaa yhä jatkettaisiin'). 

Syksyllä 1590 lähdettiin liikkeelle tälläkin kertaa Wesaisen 
johdolla. Sitä ennen oli mainittu talonpoikaissankari käynyt ku- 
ninkaan puheilla antamassa hänelle tietoja kotiseutunsa tilasta. 
Tällä retkellä menettelivät meikäläiset aivan yhtä julmasti, kuin 
vihollinen heidän omassa maassaan. Varsinkin kohtasi Petsingin 
kukoistavaa luostaria perinpohjainen hävitys. Itse Joulupäivänä 
tarinan mukaan hyökkäsivät Pohjalaiset mainittuun paikkaan ja 
hävittivät sen, niin ettei siihen jäänyt ,kiveä kiven päälle". Ei ole 
tietoa säilynyt, oliko luostari varustettu sotaisia yrityksiä vastaan 
ja tehtiinkö hävittäjille tehokkaampaa vastarintaa. Sen me vaan 
tiedämme, että kaikki luostarin asukkaat, sukupuoleen ja ikään kat- 
somatta, surmattiin. Wenäläisten lähteiden mukaan sai 56 munk- 
kia ja 65 palvelijaa, eli yhteensä 121 henkeä, surmansa?). Kol- 
mantena Joulupäivänä tehtiin hyökkäys Kuolan kaupunkia vastaan, 
mutta piiritystilassa olevat asukkaat ryntäsivät ulos kaupungistansa 
ja ahdistajat lyötiin takaisin. 60 heistä sai surmansa, ja muiden 
täytyi nopeasti vetäytyä pois Tulomajokea myöten*). Paluumatka 
oli myöskin onneton. Pohjalaisten nerokas johtaja Wesainen suistui 
Torniossa surman suuhun. Hänet ampui eräs Ahma niminen vanki 
— ehkä joku Karjalaisten päällikkö — kuolijaaksi. Yhteensä me- 
nettivät Pohjalaiset tällä retkellänsä 300 miestä. Ei ole tarkempia 
tietoja siitä, missä tämä mieshukka tapahtui. Kerrotaan, että ku- 
ningas antoi kaatuneen päällikön leskelle veronvapauden ja lahjoja 
palkinnoksi hänen miehensä sankaritöistä'). 


1) Hand). rör. Skand. historia, XXXVIII. s. 93—4. 

2) Norjan valtion-arkistossa löytyvän luettelon mukaan surmattiin yh- 
teensä 94 henkeä. Kolmas kertomus tietää, että surmattujen luku oli 200. 
Kaikki luostarin rakennukset, ,paitse sauna, joka oli vähän syrjässä, ja kaksi 
aittaa, jotka olivat saarella* ja joihinka eivät hävittäjät päässeet, pantiin rau- 
nioiksi. A. V. Ervasti, Suomalaiset Jäämeren rannalla, s. 133—5; Vrt. myöskin 
J. A. Friis, En sommar i Finnmarken, s. 171—2. 

3) Suomi 1843, s. 195; 1848, s. 238. 

4) Arvidsson, Handlingar VI, s. 355 — Ehkä tarkoittavat Muhoksen van- 
hasta Paso eli Paavo Halosesta kerrotut tarinat tämän retken tapauksia. Ha- 
lonen otti osaa erääsen retkeen, jonka Suomalaiset tekivät Jäämeren rannalle. 
Retkikunta kulki Kemijoen vartta ylös, veneet vedettiin sitten Maanselän yli 
ja matkaa jatkettiin taas pitkin Wenäjänpuolisia vesiä. Kannanlahti ja Kouta 

Seuraavana vuonna 1591 tehtiin tältä puolen useampia retkiä. 
Keväillä lähti asemestari Hannu Laurinpoika Torniosta Kuolan- 
suuhun. Mutta Wenäläiset olivat hyvin varustaneet puolustuslai- 
toksensa, niin että retki oli yleensä onneton"). 

Syksympänä samana vuonna koottiin sotavoimia Kemiin, josta 
jaloin uusi ryöstöretki oli tehtävä vihollisen maahan. Väkeä mai- 
nitaan olleen yhteensä 1500 henkeä. Aikomus oli tehdä hyökkäys 
Kuolansuuhun, mutta kun Oulun linnasta tuli sana, että Wenä- 
läiset olivat tulossa 5000 mielien kanssa, päätettiin tehdä retki 
Oulujoen kautta ja matkalla estää vihollisen tuloa. Osa sotaväkeä 
täytyi kivuloisuuden tähden jättää Oulun linnaan. Matkalla ei vi- 
hollisjoukkoa näkynyt eikä kuulunut. Ainoastaan 150 Wenäläistä 
tavattiin Oulujoella. Huonon sotakurin tähden ei niillekään voitu 
mitään. Sotamiehet ampuivat ilmaan, kun päälliköt käskivät hei- 
dän ampua vihollisia. Elok. 28 p. saavuttiin Suman linnan edustalle. 
Kolme vuorokautta koetettiin sitä piirittää, mutta huonolla me- 
nestyksellä, vaikka piirittäjillä oli tykkejäkin muassa. Lähtiessä 
oli vihollisen kanssa pikku kahakka. Sotaväki riiteli keskenänsä. 
Kuolansuuhun oli nyt tuuma marssia, mutta kun sielläkin vihol- 
liset olivat varuillansa, jäi sekin yritys siksensä. Tyhjin toimin 
lähdettiin paluumatkalle, Suomalaiset ja Ruotsalaiset eri joukossa. 
Muutamia kuljeskelevia Wenäläisiä tavattiin ja niiden veneet pol- 
tettiin. Se oli koko retkellä ehkä ainoa vahinko, mikä viholliselle 
tehtiin?). 


valloitettiin, mutta Kuolan luona kärsittiin tappio. Tarinan mukaan valmis- 
tettiin viimeksi mainitussa paikassa Suomalaisille kestit ja heitä koetettiin hou- 
kutella tulemaan kaupunkiin. Halonen ei seurannut kehoitusta, mutta 


» Viina Wilmin vietteli, 
Kalja Kauppi Jongahaisen 


Kuolan linnahan kovahan*. 


Viimeksi mainitut miehet ja iso joukko muita Suomalaisia surmattiin, ainoas- 
tansa muutamia pääsi pakoon, niiden joukossa Halonen. Hän asettui sitten 
asumaan Halosenniemelle Kemijärvelle ja on kertomuksen mukaan ensimäinen 
suomalainen uudis-asukas Kemin Lapissa. E. Lagus, Beskrifning öfver Ku- 
samo Socken (Sv. Vettensk. Akad. Handl. 1772, s. 223—4); Appelgren, Mui- 
naisj. ja Tarinoita s. 77. 

1) Yrjö Koskinen, Nuijasota, toinen painos, s. 252. Tätä teosta olen 
näinä aikoina muutenkin seurannut, missä lähteitä ei tarkemmin mainita. 

2) Jörgen Wagessa'n kertomus tästä retkestä löytyy Valt. arkistossa 
(Acta historica). 

Tämä retkikunta ei ollut ehtinyt vielä päästä Suomen puo- 
lelle, ennenkuin ryhdyttiin uuteen suurempaan yritykseen, jonka 
johtajana oli Sven Bagge, Oulun linnan-isännän poika. Syyskuun 
7 p. lähdettiin Oulun linnasta liikkeelle pitkin jokivartta. Nytkin 
tehtiin hyökkäys Suman linnaa vastaan ja Wenäjän kronikat tie- 
tävät, että mainittu paikka joutuikin piirittäjäin valtaan. Sitten 
kulki retkikunta eteenpäin pitkin meren rannikkoa aina Kemiin 
saakka, jättäen tuhoa ja hävitystä jälkeensä. Julmiksi kuvaavat 
kronikat tämän retken tapauksia. Valtion ja yksityisten omai- 
suutta hävitettiin ilman eroitusta, suolankeittiöt, viljamakasiinit, 
kylät, talot, pyhät kirkot — kaikki hävitettiin säälimättä. Karja 
surmattiin, ihmiset joutuivat osaksi saman kohtalon alaisiksi, toi- 
set vietiin vankeuteen. Suurempaa merkitystä ei tämä yritys kum- 
minkaan saavuttanut. Wenäläiset laittoivat puolustustoimensa pa- 
remmalle kannalle, sotaväkeä lähetettiin Moskovasta seudun puo- 
lustukseksi ja Ruotsalaisten täytyi siitä syystä peräytyä. He pa- 
lasivat Oulujärven kautta takaisin omille mailleen'). Näin päättyi 
tämä retki, joka, käyttääkseni etevän historioitsijan sanoja, on ,kat- 
sottava suurimmaksi yritykseksi, mitä Pohjanmaan puolelta tähän 
asti oli tehty". 

Juhana kuningas ei tyytynyt mielestänsä näihin tuhotöihin. 
Hänen päässään pyöri uusia kostontuumia. Seuraavana vuonna 
(1592) käski hän uudistaa retken. Sen oli määrä tapahtua ke- 
vättalvella. Mutta sitä ennen saivat retken toimeenpanijat muuta 
ajattelemista. Jo Tammikuussa tekivät Wenäläiset kovan hävitys- 
retken Pohjanlahden rantamaille. Retken johtajana oli eräs Gre- 
gori Wolkonski niminen ruhtinas, joka edellisenä vuonna oli vel- 
jensä ja jotenkin suuren sotavoiman kanssa Moskovasta lähetetty 
Wienan-puolisia sotatoimia johtamaan. Nyt hyökkäsi hän Pohjan- 
maalle ja hävitys kohtasi etupäässä Limingan pitäjää. Hänen sota- 
joukkonsa suuruudesta ovat tiedot eroavat. Eri ilmoituksista päät- 
täen on sen lukumäärä ollut 3,000 ja 20,000 välillä. Viholliset tulivat 
Oulujärven tietä ja kulkivat Tammik. 24 p. Muhoksen kautta 
Liminkaan. Seuraavana päivänä eli Paavalinkääntymisen-päivänä 
poltettiin Limingan kirkko. Ennen on jo mainittu, että kirkko 
oli tähän aikaan Linnukanmäellä, ja kun se jo v. 1589 oli ensi- 


1) Suomi 1843, s. 105—6; 1848, s. 238. Handl. rör. Skand. historia 
XXXVIII, s. 103—9 löytyy virallinen kertomus tästä retkestä. 

kerran poltettu, oli se siis uudestaan rakennettu, joutuakseen taas 
tulen omaksi. Nykyisen kirkon paikalla oli jonkunlainen linnoitus, 
jossa talonpojat menestyksellä ensin puolustivat itseänsä. Heillä 
oli kansan kertomuksen mukaan pieni nahalla päällystetty tyk- 
kikin käytettävänänsä. Sen avulla säilyttivätkin piiritetyt ensin 
asemansa, mutta onnettomuudeksi pantiin kerran ladattaessa tyk- 
kiin kuula ensin ja ruuti sen päälle. Silloin ei latinki tietysti syt- 
tynyt, ja niin saivat viholliset tilaisuuden ottaa paikan haltuunsa. 
Yli koko Limingan pitäjän leveni hävitys'). Siikajoenkin kirkko 
poltettiin. Oulun linnassa tosin oli sotavoimia n. 1400 jalkamiestä, 
vaan nekään eivät sanottavaa aikaansaaneet maakunnan puolus- 
tukseksi. Vasta sitten kun etelästä oli tuotu 4000 miestä, kat- 
soivat viholliset sopivimmaksi lähteä tiehensä. Heitä ei pystytty 
ratsuväen puutteessa takaakaan ajamaan, vaan rauhassa saivat he 
viedä mukanansa kirkkojen kalleudet ja muun ryöstämänsä omai- 
suuden. Ainakin kehuvat Wenäjän aikakirjat ryöstäjäin saalista 
suureksi?. 

Näin päättyi viimeinen meteli Pohjanmaan ja Wienan välillä 
tässä sodassa, jota melkein taukoamatta oli kestänyt pari kym- 
mentä vuotta. Kauheat olivat hävityksen jäljet, Oulujärven seutu ja 
Limingan rajakylät olivat melkein autiona, kirkot oli useita ker- 
toja poltettu, niiden kalleudet viety vihollisen maahan. Kauhan 


1) V. 1592 verokirjoihin on Limingan pitäjässä poltetuiksi merkitty mai- 
nittuna vuonna seuraava määrä taloja: 

Lapinniemen kylässä: 15 taloa, muut 2 autiot; Lumijoen kylässä: 29, 
muut 3 autiona; Hirvasniemi: kaikki 9 taloa poltettu; Ranrakylä: poltettu 
20. autiona 3; Limingan k: poltettu 53, autiona muut 9; Temmestä ja Tyr- 
nävää ei ole hävitetty; Angeslevällä on poltettu Tyyskä; Oulun-Salo: poltettu 
46 taloa, muut autiot; Oulunsuu: yksi talo ryöstetty; Lairasaari: poltettu 29, 
kaikki muut autiot; Sorkajärvi: kaikki 5 taloa poltettiin; Urajärvi: poltettiin 
11 taloa, muut autiot; A/maskylä: 2 poltettu, muut autiot: Niskanjoki: 4 
poltettiin, muut autiot; Sanginjärvi: poltettiin 17, muut autiot; yhteensä te- 
kivät Limingan pitäjässä hävitetyt talot 225% manttaalia, autiotalot 64. 

Iin puolella eivät viholliset tällä kertaa näy liikkuneen. Osa (37) ennen 
hävitettyjä taloja on vielä viljelemättä. Paitse näitä on muuten autiona 58 
taloa. Valt. ark., N:o 4797. — Näinä aikoina olen Limingan verokirjoissa ta- 
vannut, paitse ennen lueteltuja, seuraavat talonnimet: Limingan kylässä. 
Pychtyne (Pyhtinen). 7emmeksellä: Achma, Kiriava, Sikainen. Tyrnävällä: 
Kackinen (Kaakinen), Suorsa. Ox/un-Salossa: Thornio. Oulunsuussa: Hirvi, 
Kimoi, Kurkij, Rautia, Wärtij, Poutu. Lairasaaressa: Watanne, Kassinen. 

2) Suomi 1848. s. 238. 

toivottu päivä valkeni nyt vihdoin paljon kärsineelle kansalle, vai- 
najain haudoille rakensivat eloon jääneet majansa ja asukasten 
kukistumaton kestävyys alkoi taas levittää viljelyksen siunausta yli 
hävitetyn seudun. Paljon oli kansalla kumminkin voitettavaa, pol- 
vesta polveen säilyivät entiset kärsimykset tarinoitsijain huulilla 
ja vielä tänäkin päivänä muistellaan kaukana salojen takana ,Van- 
hanvihan* nimellä tämän ajan verisiä tapauksia. Mitä nykyiset 
ihmiset niistä tietävät kertoa, osottavat seuraavat tarinat. Yleensä 
sovittavat kertojat ne Isonvihan aikuisiin tapauksiin, mutta epäile- 
mättä on niissä muistoja vanhemmiltakin ajoilta. 


II. Tarinoita. 
Kuusamo. 


Kuusamon asukkaina vielä pari vuosisataa sitten olivat Lap- 
palaiset, joidenka kielestä pitäjän nimikin on arveltu olevan lai- 
nattu. Tästä kansasta muistuttavat vielä nytkin useat seudulla 
tavattavat paikannimet, vaikkemme ensimäisellä tiedustusmatkal- 
lamme ymmärtäneet niihin suurempaa arvoa panna. Kun suoma- 
lainen uudis-asutus alkoi levetä paikkakunnalla, muuttivat Lap- 
palaiset pohjoisemmaksi tahi sulasivat vähitellen yhteen uusien 
asukasten kanssa, ruveten maata viljelemään. Pitäjän viimeisistä 
Lappalaisista on kirjaanpantu seuraava tarina: 


Ennen vanhaan, kun vielä Kota-Lappalaisia asui Kuusamossa, 
tuli eräs heistä, Hannu Lämsä niminen, käymään kirkonkylässä, 
jossa par'aikaa käräjiä pidettiin. Kun väki kutsuttiin oikeushuo- 
neesen, meni Hannu Lämsä muiden muassa kuuntelemaan asioita. 
Sattumalta määräsi oikeus muutamalle palorahaa maksettavaksi. 
Tämän kuultuansa, pyysi Lappalainenkin ,palopenkaa*. Tuomarin 
kysymykseen, mitä häneltä oli palanut, vastasi hän, että häneltä 
oli joutunut tulen saaliiksi kota, ,kotkansulkaiset viuhkat, lylyinen 
tuhkuri, kapusta ja seitsenhaarainen djehka*. Kun tuomari vielä 
tiedusteli, oliko valkeata koetettu sammuttaa ja kun Hannu Lämsä 
vastasi kieltämällä, käski oikeus hänen mennä matkoihinsa. Niine 
hyvineen lähtikin Lappalainen pois ja sanoi mennessään: ,auta 

vasta toinen kerta kota palamaan, niin tottapa lumikin silloin 
pöläjää!" 

Toisen kerran meni Hannu Lämsä papin tykö lastansa ris- 
tittämään. Lapsessa sanoi hän knmminkin olevan vähän vikaa, 
se kun näet oli henkeä vailla. Pappi käski viedä lapsen lukkarille 
haudattavaksi ja Lappalainen kantoikin ruumiin lukkarin pöydälle 
sekä lähti sanan puhumatta pois. Seuraavana talvena tapasi hän 
lukkarin ja kysyi, oliko lapsi haudattu. Kun hän kuuli, että lap- 
sensa oli tullut multiin, antoi hän lukkarille poronjalan ja kapa- 
hauen palkaksi. 

Kesän tultua, kulki Hannu Lämsä metsissä motukoita hake- 
massa muurajaismättäistä ja lähti sitten Oulanganjoelle säynäjiä 
onkimaan. Puulautan tehtyänsä, lähti hän joelle, nakkeli onkeansa 
sinne tänne, mutta ei saanut säynäjiä, ainoastaan ahvenia. Mo- 
tukat alkoivat jo käydä vähäksi, yhä vaan tarttuivat ahvenet on- 
keen. Viimein suuttui Hannu Lämsä, rupesi vihoissaan hyppimään 
lautalla ja haltijavoimallaan manaamaan ahvenia ,kaputurkiksi”. 
Hypellessään pienellä lautallansa, suistui hän jokeen ja hukkui 
siihen. Kaksi poikaansa, Kapli ja Iisakki, olivat rannalla onki- 
massa, mutta eivät voineet isäänsä auttaa. He menivät äitinsä 
luokse ilmoittamaan isän onnetonta kuolemaa. Sittemmin heitti 
leski pois Kota-Lappalaisen elämän ja rupesi poikinensa maata vil- 
jelemään. Mainituista pojista, varsinkin Kaplin jälkeisistä, olisi 
pitänyt Lämsän suvun saada alkunsa. Heidän perintömaansa on 
Somsanperässä Kitkan rannalla, Jossa vielä lapinrauniot seisovat 
ja näkyvät vähän ulommaksikin'”). 


Ensimäiset asukkaat sanotaan muuttaneen tänne Oulujoelta. 
He olivat ensin kulkeneet Ylikitkalla kalastelemassa ja vihdoin 
asettuneet sinne Haatajanniemelle asumaankin. Ensimäiset suo- 
malaiset suvut olivat Haataja ja Määttä, joita vieläkin löytyy run- 
saasti sekä Kuusamossa että Oulujoella. Kerrotaan, että Lappa- 
laiset eivät ensin ollenkaan suvainneet Määttiä, kun olivat niiden 


1) Oulun Viikko-Sanomia 1860, N:o 1. Näistä ,lapinraunioista* en seu- 
dulla liikkuessani kuullut mitään. — Toisen tarinan mukaan polveutuu Läm- 


sän suku suomalaisista uudis-asukkaista. Vrt. Appelgren, Muinaisj. ja Tarin. 
s. 82—3. 

kieroista silmistä huomaavinansa, että ,siitä tulee sikeävä suku". 
Ennustus onkin käynyt toteen, sillä kertomusten mukaan on Mää- 
tän suku eniten levenneitä Kuusamossa, varsinkin Kitkajärvellä. 

Toisen tarinan mukaan tulivat uudis-asukkaat Oulusta ja Mu- 
hokselta Pudasjärvellä olevalle Jongunjärvelle ja kalastelivat siellä 
Korvuan tienoilla. Sieltä niitä sitten tuli Muosalmelle ja Kurvisen- 
vaaralle Kuusamoon. Kun Kurvinen, Muhokselta tultuansa, alkoi 
Törmäsenvaaralla Kuusamojärven rannalla kaataa honkaa yönuo- 
tiota tehdäksensä, kuuli hän hakkuun Muosalmelta, jonka tähden 
hän jätti yöpaikkansa ja hiihti vielä edelleen 17 neljännestä hänen 
mukaansa nimitetylle Kurvisenvaaralle ja asettui sinne asumaan. 
Tämän tarinan mukaan olisi siis Kurvinen Kuusamon vanhimpia 
sukuja'). 


Kirkon länsipuolella, n. peninkuorman päässä, on Oivanki ni- 
minen järvi. Siinä olevassa Murhiniemessä ovat Lappalaiset pu- 
heitten mukaan asuneet. He olivat riidassa Wenäläisten kanssa. 
Kun kerran Wenäläisten tuloa pelättiin, koettivat he kannuksil- 
lansa (Lappalaisten noitarumpu) tiedustella tulevia asioita, etenkin 
sitä, oliko heidän odottaminen hyökkäystä vihollisen puolelta. Kaik- 
kien muiden kannukset oli tehty teräksestä, ainoastansa yhden 
vanhan eukon taikakalu oli tuohinen. Eukon kannus yksinänsä 
ilmoitti eräänä yönä hyökkäyksen tapahtuvaksi, jonka johdosta 
vaimo lähti pakoon. Mutta kaikki muut, jotka parempiin kannuk- 
siinsa luottaen jäivät niemelle, saivat surmansa seuraavana yönä 
Wenäläisten iskuista. Sen johdosta sanotaan niemeä vielä nytkin 
Murhiniemeks?”). 

Minun kuulemani toisinnon mukaan liittyvät Oivankijärvessä 
oleviin Murhiniemeen ja Murhisalmeen Isonvihan aikuiset muistot. 
Wenäläiset asettuivat tarinani mukaan tähän saareen ja rupesivat 
valmistamaan itsellensä ruokaa. Eräs Suomalainen hiipi hiljaa lä- 
hellä keittopaikkaa olevan puun taka ja alkoi kaivamaan reikää 
puuhun. Syödessään kuulivat Ryssät puun koskuksesta narinata 
ja sen johdosta kysyi heistä eräs: ,a mi siellä koskuksessa jars- 
kuttaa?" Siihen toinen vastasi: ,a etkös sie sitä tiijä, mikä kos- 


1) Oulun Lehden lisälehti 1886, N:o 62. 
2) Sjögren, Kemi-Lappmark, s. 113. 

kuksessa jarskuttaa? A toukka koskuksessa elää. — Suomalainen 
kaivoi vaan toukan päähän reiän puun läpi ja ampua navautti 
siitä vihollisten päällikön. Tämä oli puettu ,poronkynsistä tehtyyn 
kilpeen”, ettei häneen luoti mitenkään pystynyt. Syödessään sattui 
hän nyt istumaan päin Suomalaiseen, joka ampui häntä suuhun. 
Siten saatiin päällikkö pois hengiltä. Helposti saivat Suomalaiset 
sitten muun joukon surmatuksi. Siitä on paikalla nimenä Mur- 
hiniemi. 


Kitkajärvessä on pitkä kapea Hyväniemi niminen niemeke. 
Sen kerrotaan saaneen nimensä seuraavalla tavalla. Kun Lappa- 
laiset ensin tulivat näille seuduin, löysi eräs heistä tämän niemen, 
lähti sitä kiertämään ja kertoi, palattuansa kierrokselta, tovereil- 
lensa: olipa siinä hyvänlainen niemi!" 


Kitkajärvessä on Ämmänkivi. Kertomuksen mukaan on tällä 
kivellä eräs vanha muija ennen kulkenut järven poikki. Tämän 
eriskummallisen eukon luut arvellaan olevan haudatut johonkin 
kiven läheiseen metsään. Samanlaisia tarinoita tunnetaan We- 
näjältäkin). 


Sotaniemen talo Posion kylässä on saanut nimensä siitä, että 
talon asukkaat muinoin surmasivat erään Wenäläisjoukon, joka ve- 
neillä kulkien oli tullut maakuntaa hävittämään?). 


Paanajärvellä oleva Rajalan talo on saanut nimensä siitä, 
että Suomen ja Wenäjän välinen raja on ennen käynyt tämän talon 
kautta. Suomalaiset anastivat kumminkin seudun haltuunsa ja ka- 
pistivat Karjalaiset näiltä tienoin idemmäksi Wartiolammen ky- 
lään. Nykyinen raja käy Paanajärven itäpäästä, n. 6 neljänneksen 
matka Rajalan talosta. — Myöskin Muojärvessä oleva Rajasaari 
on ollut puheitten mukaan muinaisen valtakuntain-välisen rajan 
merkkinä. 


1) Ennen mainittu teos, s. 113 ja 349. 
2) L. c.,s. 114. 

Pudasjärvi. 


Isonvihan aikana, jolloin koko Suomi oli mitä kovimman hä- 
vityksen alaisena, sai Pudasjärven pitäjäkin osaltaan kovaa kokea. 
Wenäjän Karjalaiset kulkivat täälläkin ja murha, hävitys sekä rau- 
niot todistivat heidän käyntiänsä. Useassa kohti tällaisissa rajaseu- 
duissa, varsinkin Kajaanin tienoilla, tekivät asukkaat omin päin sopi- 
muksia ja välirauhoja vanhan tapansa mukaan vihollistensa kanssa. 
Pudasjärvelläkin on koetettu saada toimeen tuollainen välirauha. 

Jo ennenkuin varsinainen Isoviha alkoikaan, koetti lautamies 
(tolfmannen) Jaakko Räisänen v. 1700 laatia rajarauhan omain 
pitäjäläistensä ja vihollisten kesken sekä lähti, saadaksensa tämän 
vahvistetuksi, pitäjän kirkkoherran puheille, joka taas vuorostansa 
kirjoitti asiasta Oulun silloiselle rovastille Jaakko Frosterukselle 
ja lähetti Räisäsen kirjettä viemään. Tähän vastasi Oulun rovasti, 
että Pudasjärveläisten pitäisi odottaa ,Korkean Esivallan armollista 
suosiota". Kuinka tämän rajarauhan sitten kävi, siitä ei ole tie- 
toa; luultava on, että asia jäi siksensä ja että entiset rauhattomat 
ajat taas koittivat, sillä muutamia vuosia myöhemmin eli v. 1717 
tapaamme Pudasjärvellä varsinaista sotaväkeä, joka tietysti oli sinne 
asetettu estämään vihollisten hävityksiä. 

Viime mainittuna vuonna on Pudasjärvelle asetettu sotaväkeä 
katteinien Längströmin ja Kärjen (Kärck) johdolla. Tähän aikaan 
rakennettiin Naapan saareen jonkunlainen suojus eli vallitus ja joki 
suljettiin ,paalutuksella*). Mutta Pudasjärveläisille ei koittanut 
nytkään parempi aika. Sotaväki kohteli kansaa enemmän vihol- 
lisen kuin liittolaisen tavalla. Siitä syystä lähtivätkin talonpojat 
Jaakko Angelinus ja Juho Jaakonp. Räisänen (luultavasti ennen 
mainitun lautamiehen poika) maaherran, kenraalimajorin Maunu 
Cronborg'in luokse, joka oleskeli tähän aikaan Torniossa, seura- 
kunnan puolesta viemään valituskirjettä hänelle. Tämä valitus- 
kirje, joka on varustettu pitäjän sinetillä, on kirjoitettu Pudasjär- 
vellä Kesäk. 27 p. v. 1717. Siinä valittavat seurakuntalaiset hä- 
täänsä ja kovaa köyhyyttänsä sekä varsinkin sotamiesten kelvotonta 
käytöstä, että nämät ryöstivät ja pieksivät asukkaita, rasittivat 
heitä ylimääräisillä kyyteillä ja yleensä kohtelivat heitä niin, että 
heidän täytyi jättää kotinsa ja asuntonsa autioiksi sekä paeta pois, 


1) Suomi 1843, s. 135. 

jollei esivalta tulisi heille avuksi ja vapauttaisi heitä tästä inhoit- 
tavasta ja ilkeästä joukkiosta. 

Valituskirja sisältää 10 eri pykälää. Ensin oli katteini Läng- 
ström ja hänen poismenonsa jälkeen Kärki asettunut heidän luok- 
sensa niin suuren väkijoukon kanssa, että kunkin talonpojan täytyi 
suojella ja elättää 3, 4, 5 vieläpä 7:nkin miestä. Näihin oli vielä 
yhtynyt koko joukko pakolaisia ja maankulkijoita. Kun sotaväki 
lähti ryöstöretkillensä, jätettiin talonpoikain luo joukko miehiä, 
joka nylki ja kiskoi rahvasta ja otti väkivallalla kaikki, mitä ta- 
lonpojalla oli. He käyttivät tavatonta kapanmittaa ja laskivat, 
että niitä menee 30 tynnyriin, joka kumminkin täyttyi hyvin 24:stä. 
Täten ottivat he lähes % tynnyriä joka tynnyrille liikaa, Paitse 
sitä polttivat he alituisesti viljaa viinaksi niin suuressa määrässä, 
että oli suuria mäskiläjiä, joita heidän sikansa eivät olleet ehtineet 
syödä ja kuluttaa. He pitivät tuhkatiheään juominkeja ja kemuja ja 
käyttivät ylellisyyteensä talonpojan omaisuutta. Min esim. piti heille 
aina rangaistuksen uhalla seuloa hyviä ruis- ja ohrajauhoja puu- 
roon ja muihin keitoksiin. Lukuun-ottamatta monia kyytejä, joita 
muuten vaadittiin, täytyi talonpoikain veneellä kuljettaa heitä Iissä 
ja taas tuoda heidät sieltä takaisin. He olivat siellä kulkevinansa 
muka kruunun asioissa, vaikka heidän asianansa oikeastaan oli vii- 
nan ja tupakan myyminen sekä lohen-osto Iissä. Sotamiehet eivät 
viitsineet hakata edes niitä halkoja, jotka he tarvitsivat, vaan ta- 
lonpoikain, joilla ei hevostakaan ollut, täytyi vetää perässään puut 
sillä aikaa, kuin sotamiesten hevoset seisoivat joutilaina ja söivät 
talonpojan heiniä. Kaiken mitä talonpojalla oli jyviä, vaatteita, 
kuparia, karjaa y. m. ottivat he, jos tavarat vaan sattuivat joutu- 
maan heidän kynsiinsä. Sentähden näytti talonpojista kohtuulli- 
semmalta ja kuninkaallisten asetusten mukaiselta, että niiden, jotka 
ryöstöretkillänsä hyötyivät vihollisia ryöstämällä, pitäisi käyttää 
omia varojansa ylelliseen elämään, eikä kiskoa kaikkia köyhältä 
rahvaalta, joka tahtoi vointinsa mukaan koota niin paljon varoja 
sotaväen ylläpitämiseksi, kuin sille laillisesti annetaan. 

Kaiken tämän tähden rukoili kansa, jota viholliset olivat 
ryöstäneet, kaikkein alammaisimmasti, päästäksensä erilleen tästä 
säälimättömästä joukosta: he tahtoivat kernaammin itse Juma- 
lan avulla antautua vaaraan ja koettaa puolustaa itseänsä, kuin 
kärsiä mainitun sotaväen mielivaltaa, jota he eivät kauemmin voi 
kestää, vaan täytyi heidän joko odottaa kuolemaa, taikka jättää 

kerrassaan kaikki ja turvautua kerjäläissauvaan, jollei ,Ieidän 
Korkea-arvoisuutenne* suvaitse ottaa heitä Kuninkaallisen Majes- 
teetin armolliseen suosioon ja suojelukseen. 

Tämä valituskirja näkyy tepsineen. Sen vastaukseksi saivat 
Pudasjärveläiset maaherralta näin kuuluvan kirjeen: 


yKoska talonpojat Pudasjärveltä Jaakko Angelinus ja Juho 
Jaakonp. Räisänen kovasti valittavat sitä vastusta ja vallattomuutta, 
jonka heille ja usealle muulle seudun asukkaalle katteinit Läng- 
strom ja Kärki tuottavat, niin turvataan mainitut talonpojat Ku- 
ninkaallisen Majesteetin korkeassa nimessä kaikkia mainittujen kat- 
teinien puolelta tulevia väkivaltaisuuksia vastaan; nämät (katteinit) 
älkööt uskaltako kovan rangaistuksen uhalla tehdä vähintäkään 
vahinkoa eli väkivaltaa mainituille henkilöille älköötkä kenellekään 
muille Kuninkaallisen Majesteetin uskollisille alammaisille Suomessa 
ja Pohjanmaalla, koski se sitten omaisuutta eli heidän persoonal- 
lista vapauttansa. 

Torniossa Heinäk. 18 p. 1717. 


Magnus Cronborg.") 


Meillä ei ole tietoa, paraniko Pudasjärveläisten tila tämän 
maaherran kirjeen kautta. Sen vaan tiedämme, että kansantarut 
kertovat näistäkin erämaista samanlaisia verisiä muistoja Isonvihan 
ajoilta, kuin muualta Suomesta. 


Tyräjärvellä olivat viholliset hävittäen kulkeneet. Siellä oli 
ollut semmoinen pelko, että jyvät kylvettiin hangelle, jotteivät vi- 
holliset saisi niitä käsiinsä. 


Jokijärvessä on Murhiniemi niminen niemeke. Niemellä on 
järven puolella hyvin jyrkkä kallio. Tähän paikkaan kerrotaan 
asukasten saartaneen vihollisensa, joidenka täytyi vihdoin työntyä 
kalliolta järveen. Pudotessansa saivat he kaikki surmansa. Siitä 
on Murhiniemi saanut nimensä. 


Noin neljä peninkuormaa Pudasjärven kirkolta ylöspäin on 
Tijoessa Kellolampi niminen suvanto. Kun Viho-Wenäläiset kerran 


1) Finlands allmänna Tidning 1856. N:o 41. 

palasivat ryöstöretkiltään tavaroillensa ja saapuivat mainitulle lam- 
melle, levähtivät he siinä muutamia päiviä. Ryöstösaaliina oli 
heillä muun muassa eräs kirkonkello, jonka he olivat ottaneet Pu- 
dasjärven (toisteli mukaan Pietarsaaren) kirkosta. Lammille tul- 
tuansa, sitoivat he kellon kahden kuusen väliin ja soittelivat sitä 
levähtäessään. Kun he lähtivät pois eivätkä enää jaksaneet kul- 
jettaa kelloa muassaan, täyttivät he sen hopeilla ja upottivat lam- 
peen. Kellon päälle on sittemmin maatunut saari, ja siinä sanot- 
tiin vielä nykyisten miesten muistaessa näkyneen niiden aluspuiden 
päät, joidenka päälle kello lampeen upotettiin. Samoin kertoi eräs 
vanha mies muistavansa, kun ne kuuset, joidenka välissä kelloa 
soitettiin, vielä olivat pystyssä. Niissä oli ollut kirjoitusta, jota 
eivät papitkaan osanneet lukea”. 

Toisen kertomuksen mukaan rakensivat talonpojat mainitun 
lammen rannalle jonkunlaisen patterin ja panivat siihen muutamia 
ymmyrkäisiä tervalla ja noella mustatuita tuohikääryjä kanuunain 
asemesta, toivoen tämänkaltaisella varustuksella voivansa karkoittaa 
pois lähestyvät viholliset. Patterin takana olevaan isompaan ki- 
veen oli vielä hakattu reikä, joka täytettiin ruudilla. Kun We- 
näläiset lähestyivät, sytytettiin ruuti ja sitäpaitse laukaistiin muu- 
tamia pyssyjä. Näin syntyneestä pamahduksesta säikähtyivät vi- 
holliset kovasti ja tässä häiriössä kaatui heidän veneensä, jossa 
kirkonkellokin oli, ja kello painui lammen pohjaan. Sitten kai- 
voivat Wenäläiset rahansa ja muut tavaransa maahan ja pötkivät 
aikakyytiä omaan maahansa'). 

Monta vuotta tämän jälkeen, kun jo oli rauha maassa, kulki 
eräs Tyrämäeltä kotoisin oleva mies Wenäjällä ja kuuli siellä 
eräältä Wenäläiseltä, mihin kohti rahat Kellolammella oli kätketty. 
Hän palasi kotiinsa, laski veneellä myötä virtaa Kellolammelle ja 
löysikin Wenäläisen neuvomasta paikasta ,veneentäyden kupari- 
rahoja". Sitä jälkeä on Tyrämäellä vieläkin rikkautta. Kirkon- 
kello sisustoineen on tänäkin päivänä Kellolammen pohjassa”). 


Kuu Kurjen kylässä 4/aralon väki oli niityllä, tulivat vihol- 
liset taloon. Ihmiset säikähdyksissään menivät heinärintuukseen 


1) Kaiku 1879, N:o 3. 
2) Vanhemman kirjaanpanon mukaan palasivat viholliset hävitysretkeltä 
Limingasta. Matka kävi ensin onnellisesti, mutta Kellolammella alkoivat ryös- 

vihollista pakoon. Wenäläiset kumminkin löysivät asukkaat heidän 
piilopaikastaan ja pistelivät keihäillänsä kaikki kuolijaaksi. Sur- 
matut haudattiin talon pellon pientareesen. Sen johdosta sanottiin 
siellä vieläkin näkyvän kuoppia. 


Kurjen kylä on puheitten mukaau perinyt nimensä Kurki ni- 
misestä Lappalaisesta. Hän asui ensin Iijoen varrella nykyisen 
Säkkisen talon seuduilla. Siitä kulki hän ylös joen vartta ja asettui 
Kurjenkosken rannalle Kostonjoen suuhun. Siitä hän taas lähti 
liikkeelle ja teki majansa Kurjenniemeen Kaukuanjärven pohjois- 
puolelle. Paikalla pitäisi vieläkin olla kuoppia, joissa nämät asuk- 
kaat ovat tavaroitansa säilyttäneet. Vielä kerran muutti Kurki 
majaa ja asettui nyt Kuusamoon Livojärveen laskevan Kurjenjoen 
varrelle. Tähän loppui Kurjen vaellus, sillä tarina kertoo, että 
hänet tässä hirtti oma vävynsä, eräs toinen Lappalainen. Hirtto- 
lava on ollut vielä nykyjänsä elävien ihmisten nähtävänä. Joku 
kiviraunio on myöskin paikalla, jos kansan puheessa on perää"). 


Vanha väki on yleensä kansan kertomusten mukaan ollut 
hyvin riitaista ja pahankurista. Pelttarin talon ja Riihiahon (Puo- 
langolla) väliä on kolme peninkuormaa. Siitä huolimatta eivät Pelt- 


täjiä kohdata kaikenlaiset onnettomuudet, jotka pantiin ryöstetyn kellon syyksi. 
Mistä vapautuakseen, upottivat he kellon jokeen. Tarinassa mainittu Wenä- 
jällä kulkija Tyräjärveläinen oli juuri ennen mainittu Räisänen, jonka talo 
siihen aikaan oli varakkain Pudasjärven ylimaassa. Hän oli kotiseutunsa ete- 
vin mies ja johtaja kaikissa yrityksissä, kuten jo ennen on nähty. Lauta- 
miehenä ja kirkonmiehenä ollen, oli Räisänen ylimmäinen oikeudenkin valvoja 
näissä sydänmaissa. Hänen asemaansa kuvaa seuraava tapaus: Räisäsellä oli 
talonsa lähellä mylly, jonka viereen eräs varkaansekainen mies oli rakentanut 
mökkinsä. Kun tämä alkoi varastella jauhoja myllystä, suuttui Räisänen. Hän 
kutsui seudun mahtavimmat miehet kokoon keskustelemaan asiasta. Kun pää- 
tös oli tehty, lähdettiin heti veneillä soutamaan mökin luokse, sen omistajalle 
sanottiin, että hänen pitää muuttaa pirttinsä toiseen kohti. Pirtti ja muu omai- 
suus kannettiin veneisin ja kuljetettiin pari neljännestä alemmaksi Jokijärven 
rannalle. Sinne käskettiin miehen rakentaa asuntonsa. Paikkaa kutsutaan 
vielä tämän tapauksen johdosta My/lyvaaraksi (Finl. allm. tidn. 1856, N:o 41). 

1) Tarinan on minulle toimittanut ylioppilas H. W. Helander, joka jon- 
kun aikaa seurasi minua matkoillani Taivalkoskella ja Kuusamossa. 

tarilaiset voineet suvaita muka näin läheistä naapuria. Halme- 
maista ja kalastuspaikoista syntyi mainittujen talojen isäntäin kes- 
ken riita ja se vei vihdoin siihen, että Pelttarilainen nostatti käär- 
meet ja karhut Riiheläisen taloon. Kun nämät alkoivat kovin vai- 
vata asukkaita ja kuu niitä ei mitenkään saatu talosta eraumaan, 
täytyi Riiheläisen vihdoin muuttaa talonsa toiseen paikkaan. Van- 
han talon sija sanottiin vieläkin tuntuvan ja kerrotaan, että Riihi- 
vaarassa on aivan nykyjäänkin nähty lentäviä käärmeitä”. 


Jongunjärvi kerrotaan saaneen nimensä hyvin vähäpätöisestä 
seikasta. Kun nimittäin nykyinen sukukunta tuli muutamalle lä- 
hellä Jonkua olevalle kankaalle, sattui yksi tulijoista menemään 
järven rannalle, ja kun hän, nähtyänsä järven, sieltä palasi tove- 
riensa luokse, tuumasi hän heille: ,onpa siellä jonkulainen järvi!* 
Siitä saakka on järvi ollut Jonku niminen. — Turhaan tiedustelin 
mistä nämät ensimäiset asukkaat olivat kotoisin. 


Pudasjärven sydänmaalla on Sorivaara niminen kangas. Tä- 
hän kerrotaan Wenäläisten Isonvihan aikana eksyneen. Kun he 
eivät mitenkään osanneet pois, täytyi heidän nälissään syödä yksi 
joukostansa. Sitten tekivät he sen lupauksen, että heittäisivät 
kaikki entiset pahat tapansa pois, jos vielä ihmisten pariin pääsi- 
sivät. He rupesivat sitten hakkaamaan linjaa ja sitä myöten tu- 
livat vihdoin Junnun kylään. Täällä oli vaan emäntä yksinänsä 
kotona, vaan Ryssät maksoivat rehellisesti kaikki, mitä talosta ot- 
tivat, ja lähtivät sitten menemään omaan maahansa. 


Kesäsydännä tuli kerran kymmenmiehinen Wenäläisjoukko 
Pintamaisen taloon, jossa silloin ei sattunut olemaan kotona muita, 
kuin seitsenvuotias poika ja vielä nuorempi tyttö. Talo kun oli 
tunnettu varakkaaksi, alkoivat viholliset heti kysellä rahain säily- 
tyspaikkaa ja kun lapset eivät rahoista tienneet, päättivät vieraat 
lähteä muun väen luokse, joka oli niityllä Pintamaisjoen varrella, 
neljänneksen päässä talosta. Lähellä taloa on mainitussa joessa 
Taivalkoski niminen, 80 jalkaa korkea, putous. Poika tarjoutui ve- 

neellä saattamaan Wenäläisiä niitylle; tyttö taas sidottiin lavitsaan 
kiinni, jottei hän pääsisi kylään viemään sanaa vihollisten tulosta. 
Lähdettiin siitä matkalle, vaan kun tultiin lähelle koskea, komensi 
poika kaikki miehet veneen pohjalle makaamaan, jotta hän sitä 
paremmin näkisi laskea. Wenäläiset tottelivat, ja kun päästiin 
kosken niskaan, laski poika veneen likelle rantaa ja hyppäsi itse 
maalle. Kaikki Wenäläiset huilasivat putoukseen ja hukkuivat. — 
Sama tarina on saatu talteen muualtakin Pohjanmaalta ja Wenäjän 
Karjalassakin on se tunnettu. 


Simojärven keskellä on Wenäläissaari. Saareen on puheitten 
mukaan kuollut iso joukko Wenäläisiä. Tapaus on ollut kansan 
kertomuksen mukaan seuraava: Wenäläiset saivat läheltä Simo- 
joen suuta vangiksi erään Suomalaisen, nimeltä Laurukainen, ja 
pakoittivat hänen opastamaan itseänsä ylöspäin pitkin jokivartta. 
Sanomattakin ymmärrettänee, että Laurukaisen päivät eivät olleet 
kehuttavia. Nälällä ja kaikella tavalla kiusasivat Wenäläiset opas- 
tansa. Viimein, päästyänsä Simojärvelle, hautasivat he hänet elä- 
vänä erääsen kivirovaan Kultivaaran alle. Tullessansa olivat vi- 
holliset hävittäneet koko Simojoen varren, ryöstäneet paljon tavaraa 
ja ottaneet erään miehen vaimonkin vangiksi. Laurukaisen hau- 
dattuansa, menivät he sitten kaikkine saaliinensa Wenäläissaareen 
nukkumaan. Erään seuralaisistansa asettivat he kumminkin Kulti- 
salmen korvalle puuhun vahtiin, etteivät takaa-ajajat tietämättä 
voisi hyökätä heidän päällensä. 

Vangitun vaimon mies sekä joukko muita miehiä oli lähtenyt 
takaa-ajamaan rosvoja. Kun he saapuivat Kultivaaralle, kuulivat 
he vielä Laurukaisen valitukset ja pelastivat hänen. Hän tiesi heti 
kertoa, mihinkä viholliset olivat paenneet ja että he jo ennakolta 
olivat päättäneet asettaa vahdin puuhun. Laurukaisen johdolla sitten 
lähdettiin eteenpäin. Tarina kertoo, että takaa-ajajien joukossa 
oli eräs vanha sokea ukko. Kun Wenäläissaarta aamupimeällä 
lähestyttiin, kyseli vanhus, oliko vihollisilla iso valkea. Kun hä- 
nelle vastattiin myöntävästi, kielsi hän seuruettansa menemästä li- 
kemmäksi. Hetken kuluttua, uudisti hän kysymyksensä ja silloin 
vastattiin hänelle, että nuotio oli vieläkin jokseenkin suuri, mutta 
kumminkin pienempi, kuin edellisellä kerralla. Vasta kolmannella 
kerralla, kuultuansa, että nuotio oli kokonaan sammunut, käski 

ukko miesten rientää eteenpäin. Kultisalmelle päästyänsä, ampuivat 
he ensin vahdin. Tämä koetti huutaa tovereillensa ja eräs viholli- 
sista, kuultuansa vahdin huudon, ilmoitti asian kumppaneillensa, mutta 
he eivät olleet siitä millänsäkään, sanoivat vaan: ,Simonlintu siellä 
luihkaa”, ja rupesivat taas nukkumaan. Suomalaiset menivät nyt 
kenenkään huomaamatta saareen, pelastivat ensin vangitun vaimon, 
jonka vihollisten päällikkö oli tuppivyöhönsä sitonut. Sitten kan- 
toivat he kirveet ja muut saapuvilla olevat aseet veneisin ja al- 
koivat työnnellä niitä Simojärven selälle. Kun viimeinen vene työn- 
nettiin, hyppäsivät Suomalaiset siihen. Juuri silloin sattui eräs 
vihollisista heräämään, herätti toverinsakin ja miehissä alkoivat he 
nyt rukoilla Laurukaista, että hän toisi heille veneen. Itse he lu- 
pasivat heittää entiset koirankurit pois, sanoen: ,a Laurukainen, 
valkeapeä poika, a tuo sie vene! Huttuu hyvää ruokaa keitetäh, 
kuiri omah käteh annetah, Ruotschin voita silmäks' pannah". Kun 
toiset näin tekivät lupauksiansa, huusi yksi äissään: ,a jos tuo 
Laurukainen käsih saataisih, kuuma tina kurkkuh valettaisih, suo- 
let hongan oksall lapettaisih”. 

Mutta Laurukainen piti nahkansa. Hän ei tuonut venettä 
ja pääsi tovereinensa onnellisesti pakoon. Kerrotaan, että eräs 
vihollisista koetti uimallakin saavuttaa rannalta ulkoutuvaa ve- 
nettä. Hän saikin jo veneen perästä kiinni, mutta silloin Suoma- 
laiset kirveellä katkaisivat hänen sormensa. Kaksi Wenäläistä 
koetti uida läheiseen Porosaareen, vaan nekin ammuttiin, sillä Suo- 
malaiset olivat asettaneet vahteja vartioimaan, etteivät viholliset 
millään tavalla voisi pelastua. 

Kun Wenäläisiltä oli kaikki pelastumisen toivo poissa, al- 
koivat he syytää kalleuksiansa Simojärveen. Kaikkien vihollisten- 
kerrotaan kuolleen tähän Wenäläissaareen. Kun kuuden päivän 
perästä mentiin katsomaan, ,näyttelivät he vielä puukkojansa ja ir- 
vistelivät”. 


Hetetjärven kylässä ovat vanhimmat talot Oinas ja Jurvan- 
suu. Ne ovat olleet olemassa ennen Isoavihaa. Oinaan talossa 
näinkin erään vanhan aitan, jonka seinässä oli vuosiluku 1665. 

Asukkaat tänne kerrotaan tulleen Savosta. Ensimäiset tulijat 
olivat Repo ja Halinen. He tulivat ensin Paavolan seuduille. Sam- 
makkolammen päässä näkyy vieläkin erään nyt jo melkein suon si- 

sään painuneen sillan eli portaan jäännöksiä, jota kutsutaan Revon- 
sillaksi. Sen pitäisi olla mainitun Revon tekemä. Halinen jäi Hetet- 
järven kylään, vaan Repo meni sieltä Kollajaan, jossa Repolan 
talo vieläkin muistuttaa hänestä. 

Toisen kertomuksen mukaan tulivat ensimäiset asukkaat Oi- 
naasen Kemin Taivalkosken Oinaan talosta. 

Taipaleenharjulle ovat ensimäiset asukkaat tulleet Ylikiimin- 
gistä. Sieltä oli ensin tullut kaksi vaimonpuolta Hiltulan talosta 
ja sittemmin yksi miehenpuoli Parkkisesta. Taipaleen talo on vielä 
nytkin vanhoissa kirjoissa Parkkinen. 

Tässäkin kylässä ovat Viho-Wenäläiset kovasti telmäneet. Var- 
sinkin ovat Jurvansuun ja Keinäsen talot olleet kovan hävityksen 
alaisina. Siihen aikaan oli Jurvasessa kaksi taloa yksillä pelloilla. 
Niiden välillä oli vaan vähäinen kuusikkometsä. Wenäläiset hävit- 
tivät toisen talon tykkänään. Talosta jäi ainoastaan yksi riihi 
jäljelle ja sen lakkaan pelastui eräs vanha vaimo lapsi sylissä. 
Tämän hävityksen tähden kutsutaan vieläkin Jurvasessa entisen 
naapuritalon sijalla olevaa peltoa ,autioksi”. 

Tämän hävityksen aikana oli Jurvasen isäntä kylässä Paa- 
solassa Nuorittanjoella. Vieraalle oli laitettu ruokaa ja muun muassa 
maitoa keitetty. Kun hän alkoi syömään, muuttui maito kupissa 
yht'äkkiä vereksi. Siitä arvasi hän, että viholliset ovat tulossa, 
ja lähti tuotapäätä kotiinsa hiihtämään. Kun hän oli päässyt ta- 
losta vähän ulohtaammalle, alkoi sieltä kuulua huuto, jotta vihol- 
liset tulevat. Kotia tultuansa, sai hän kohta omin silmin nähdä, 
kuinka viholliset hänen talonsa hävittivät. — Isonvihan aikuisista 
tapauksista muistuttaa Hetetjärven kylässä Karkuako, johonka asuk- 
kaat olivat paenneet. Paitse sitä oli ollut pakomajoja Aitta-ahossa, 
Aittamaassa, Hetehaudalla y. m. 


Mainittakoon tässä myöskin seuraava tarina, joka kerrotaan 
Puolangan 4skanmäestä. Kun viholliset tulivat taloon, joka jo 
siihen aikaan oli seudun varakkaimpia, sattui talonväki olemaan 
Pikku-Askalla niityllä. Kotimiehenä oli talon nuori, kaunis emäntä, 
joka oli yleensä huudossa paikkakunnalla nimellä ,Kaunis-Kaija”. 
Hänen pakoittivat viholliset opastamaan itsensä muun väen luokse. 
Kaikki väki surmattiin, ainoastaan isäntä pelasti uimalla henkensä. 
Emännän veivät viholliset omaan maahansa. Siellä hän oli pi- 

temmän aikaa, synnytti kaksi lastakin. Kun sitten Suomalaiset 
sattuivat kulkemaan Wenäjällä ryöstöretkellä, tapasivat he emännän 
lehmää lypsämässä Wenäläisen peltotilkulla. Emäntä sanoi tahto- 
vansa palata kotipuoleensa ja neuvoi Suomalaisia menemään piiloon, 
sillä pirtti oli täynnä vihollisia, jotka juuri olivat Suomeen ryöstö- 
retkelle lähdössä. Kun yöllä oli asetuttu nukkumaan, antoi emäntä 
sovitun merkin maanmiehilleen. Nämät hyökkäsivät silloin esiin 
ja polttivat pirtin kaikkine sisustoinensa. Suomalaiset palasivat 
nyt emännän keralla omaan maahansa. Askanmäen isäntä oli sillä 
välin jo toistamiseen nainut ja uusi emäntä sattui olemaan tarhalla 
lehmiänsä lypsämässä, kun entinen tuli taloon. Lehmät tunsivat 
vanhan hoitajansa ja menivät häntä nuolemaan. Kun uusi emäntä 
sitä kummasteli, sanoi vieras lehmistä: ,jomat on sormijuottoseni”. 
Entinen emäntä jäi taas taloon ja myöhemmin naitu lähti siitä 
mielisuosiolla pois. 


lin pitäjä 


on Mathesiuksen julkaiseman tarinan mukaan saanut nimensä eräästä 
Hijo nimisestä Lappalaisesta, joka kahden, Ou/as ja Limas nimisen, 
veljensä kanssa ensin oli asettunut asumaan näille seuduin. Vii- 
meksi mainitut ovat sitten jättäneet niinensä Oululle ja Limingalle. 
Nykyinen tarina kertoo Iin synnyn seuraavalla tavalla. Kun ei 
paikkakunnalla vielä ollut varmaa nimeä, lähti useampia miehiä, 
joista yksi oli Jussi niminen, laskemaan puita jokea myöten alas. 
He sopivat keskenänsä, että joki ja sen ympärillä oleva seutu kut- 
suttaisiin sen laskijan mukaan, jonka päästämä puu tulisi jokea 
myöten mereen saakka. Jussin laskema puu tuli alas ja hänen 
nimensä alkukirjaimen mukaan nimitettiin sitten paikkakuntaa Tiksi. 

Juho Wesainen oli kotoisin Alavesan talosta Ylikiimingistä. 
Hänen lapsuudestansa kerrotaan seuraava tarina. Kerran kun vi- 
holliset retkeilivät näillä seuduin, hyökkäsivät he polttaen ja mur- 
haten Wesalan kyläänkin. Hämmästyneinä pakenivat asukkaat sy- 
dänmaihin ja jättivät talot oman onnensa nojaan. Eräs vaimo 
pesi juuri paraikaa lastaan, kun sana tuotiin, että viholliset 
lähestyvät. Aiti pakeni pois, jättäen lapsensa pesuastiaan, eikä 
uskaltanut palata kotiinsa, ennenkuin vaara oli ohitse mennyt. 

Silloin oli talvis-aika. Kun pakolaiset vihdoin tulivat takaisin, oli 
tupa kylmä, vesi pesuastiassa oli jäätynyt, mutta lapsi eli vielä. 
Vaimo särki jään, otti lapsen syliinsä. Se tuli vielä terveeksi ja sittem- 
min kutsuttiin häntä nimellä Wesan Woivatta. Woivatasta tuli 
vahva ja neuvokas mies, joka urheasti puolusti kotiseutuansa ja 
teki Pohjalaisten päällikkönä ryöstöretkiäkin vihollisen maahan. 
(Vrt. Joukahainen, 9 vihko, s. 381). Wesaisen myöhemmistä uro- 
töistä on Calamnius saanut kansan suusta seuraavat tiedot, jotka 
tähän lainaan: 

,Fi ainoastaan kotiseudussa vaan myöskin naapuri-pitäjissä 
oli hän itselleen voittanut semmoisen arvon ja luottamuksen, että 
nämä aina panivat hänen päälliköksi, kun heidän oli puolustaminen 
itseänsä Kyssiä vastaan tai kosto- ja ryöstö-retkiä tekeminen vi- 
hollisten omaan maahan. Täällä kerran ryöstöllä käydessään oli- 
vat viholliset myöskin sytyttäneet Iin emäkirkkoakin. Se tapahtui 
itse pyhä-päivänä. Wesainen kuitenkin rohkeudellansa tiesi pe- 
lastaa kirkkoon kokoontuneen aseettoman väen sekä itse kirkonkin, 
vieläpä ajoi viholliset pakoon. Tätä ryöstöretkeä kostaaksensa 
retkeilivät nyt Suomalaiset syvälle pohjois-Wenäjään ja aina Kan- 
talahden kaupunkiin saakka, missä taru mainii heidän polttaneen 
kaksi kirkkoa, jopa olleen aikeissa polttaa kolmaskin. Tämän he 
kuitenkin mainitaan säästäneen, muka sen pyhyyteen nähden, ja 
se siis vielä nytkin muka seisoo. He palasivat sitten kotimaahansa 
suuren saaliin kanssa. Mutta sillä aikaa, kuin nämä näin ryöstivät 
Wenäjässä pitkin Wienan meren rantoja, olivat Wenäläiset niiden 
sivutse tunkeuneet Suomen maahan, jonka pohjoisia pitäjiä he hir- 
muisesti hävittivät ja ryöstivät, pitäjät kun nyt olivat paljastetut 
sotaisasta nuorisostansa ja etenkin johdattajasta. Varsinkin oli 
heillä syytä kääntää vihansa litä vastaan, tämä kun oli vihatun 
ja peljätyn Wesaisen kotipaikka. Tälle ne sentähden ankaralla 
hävityksellä kostivat Wesaisen tekoja. Kerrotaanpa myöskin, että 
eräs vihollinen olisi pahoin menetellyt Wesaisen vaimonkin kanssa, 
joka sanotaan olleen nuori ja kaunis nainen, ja miehellensä uskol- 
linen. Miehensä kanssa oli hänellä kaksi lastakin, mitkä Wenä- 
läiset viime retkellänsä tappoivat. Wesainen tulee nyt kotiin juuri 
parahiksi nähdäksensä, kuinka viholliset hävittävät, kuinka kirkko 
palaa ilmi-tulessa, ja kuinka hänen nuori vaimonsa on erään Rys- 
sän vallassa. Tästäkö nyt meteli nousi! Viholliset karkoitettiin, 
ja Wesainen teki uuden hävittävän kostoretken. Riistettyänsä raas- 

tettuansa monta kylää ja kaupunkia palasi hän sitten vihollisen 
maasta taas kotiin, mutta tällä paluumatkalla surmasi hänen eräs 
sotavanki, nimeltä Ahma"). 


Wenäjänkari, lohenpyyntipaikka kirkonkylässä, on saanut ni- 
mensä siitä, että joukko ylempänä surmattujen Wenäläisten ruu- 


miita, jotka virran muassa tulivat alas jokea pitkin, tarttuivat 
tälle karille. 


Pirttitörmän kylä on puheitten mukaan saanut nimensä siitä, 
että koko siihen kylään on Isonvihan aikana jäänyt vihollisilta 
yksi ainoa pirtti hävittämättä. 


Wahtisaaressa, Jakun talon alapuolella, ovat viholliset vihan 
aikana pitäneet vahtia ja siitä koettaneet hätyyttää joella kuljes- 
kelevia Suomalaisia, joita oli paennut muun muassa läheiseen, vä- 
hän syrjässä olevaan, Tuomaalan taloon. Sinne kumminkin tulivat 
viholliset. Laurilan silloisen tarkan ja taitavan isännän saivat he 
käsiinsä ja pakoittivat hänen laskemaan heidän veneensä alas pitkin 
jokea. Mies laskikin venettä, vaan kun tultiin Pajarin niskaan, 
hyppäsi laskumies rannalla olevalle kalliolle; lasti huilasi Pajarin 
putoukseen ja kaikki veneessä olijat, toistakymmentä henkeä, saivat 
surmansa. — Toisen tarinan mukaan polttivat viholliset Laurilan 
talon niin perinpohjin, että ainoastaan yksi lato jäi jäljelle. Kaikki 
muut Laurilan asukkaat pakenivat silloin sydänmaihin, paitse talon 
Heikki niminen poika, joka kerrotaan olleen erittäin vahvavoimai- 
nen ja lujaluontoinen mies. Polttamatta jätettyyn latoon olivat 
viholliset koonneet paljon tavaraa, jota he kulkiessaan olivat ryöstä- 
neet. Kun talo oli poltettu, panivat he tavaransa veneisin ja 
pakoittivat Heikin laskemaan heidän veneensä alas koskea. Hän 
lähtikin laskemaan, pani päällensä ,kuputakin* (pitkä muinoin käy- 
tetty kauhtana, joka sidottiin vyöllä keskeltä kiinni) ja pisti salaa 
kirveen takkinsa alle. Kun tultiin Pajarin niskaan, hyppäsi lasku- 
mies itse saareen, jättäen viholliset kuohuvan kosken valtaan. Kun 


1) Suomi, Toinen jakso, VII. s. 221—2. 

vene nyt oli perämiestä vailla, murtui se kosken kuohuissa pala- 
siksi, ja kaikki viholliset hukkuivat. Heikki itse teki kirveellä 
lautan ja pääsi sillä onnellisesti pois saaresta. 

Sittemmin tavataan Laurilan Heikki Simojärvellä pienen mies- 
joukon päällikkönä tekemässä vihollisille vastarintaa. Kun hän 
siellä, ollessaan vahtina, nukahti, surmasivat hänen Wenäläiset 
(Vrt. Simojärveltä kerrottua Laurukais-tarua). 

Samasta Laurilan talosta lähti 14 vuoden vanha tyttö met- 
sään pakoon. Hän elätti itseänsä marjoilla, joi purojen vettä ja 
kulkeusi siten vähitellen Kittilään saakka. Täällä tapasivat hänen 
ykoirankuontolaiset", joilla oli kärsä niinkuin koiralla. Kun tyttö 
kuuli niiden tulevan, lähti hän pakoon, löysi ison kaatuneen hon- 
gan, joka oli komo sisältä, ja pujahti sen sisään. Tästä eivät vai- 
nolaiset arvanneetkaan hakea tyttöä, vaan kulkivat hänen ohitsensa 
ykärsä pystössä". Tyttö oli sitten jonkun aikaa piikana, mutta 
kun rauhan aika tuli, palasi hän entiseen kotitaloonsa"). 


Hökän taloa Karjalan kylässä olivat viholliset vihan aikana 
pitäneet majatalonansa. Siitä syystä jäi talo polttamatta. Lähellä 
oleva Nikula poltettiin ja sen asukkaat surmattiin. 


Taäimenen-kivi on iso litteä kivi Iijoessa, Karjalan kylän Nie- 
melän talon alapuolella. Kivi on tavallisesti vedenpinnan alla, 
mutta Isonvihan aikana oli kuiva kesä, niin että kivi oli veden 
päällä. Wenäläiset olivat kerran asettuneet tälle kivelle, arvellen 
saavansa olla siinä paremmassa turvassa, kuin muualla. Heillä oli 
muassansa vangiksi otettu nainen, jonka he pelkäsivät heiltä ryös- 
tettävän. Nimensä on kivi saanut siitä, että viholliset siinä keit- 
tivät itselleen taimenta, kun väijyksissä olevat Suomalaiset heidät 
ampuivat (Vrt. Calamniuksen kertomus). 


Kun Leske/än talosta oltiin sydänmaassa pakopirtillä, tuli 5 
vihollista pakopaikalle. Isäntä sattui silloin olemaan yksinänsä 
siellä. Viholliset alkoivat vaatia isännältä rahoja, vaan hän ei 


1) Tämän tarinan on minulle antanut lyseiläinen N. K. Grundström 

ollut halukas niitä ilmoittamaan. Hän oli vihollisten tullessa ken- 
kimässä ja sanoi, kun rahoja vaadittiin: ,oota miestä kenkiväksi, 
koska ootit kasvavaksi!". Kun hän oli saanut kengät jalkaansa, 
sieppasi hän kirveen ja alkoi sillä listiä Ryssiä, ,niinkuin nauriita 
listitään*. Sillä tavalla pani Leskeläinen yksinänsä vähässä aikaa 
5 Ryssää lihaksi. 


Karjalan, Tannilan, Oijärven ja Ranuan kylät ovat olleet en- 
nen yhtenä kylänä. Tannila pitäisi olla vanhin talo Tannilan ky- 
lässä. Wesan, Alatalon ja Tannilan talot ovat olleet ennen yh- 
teisellä nimellä Kämäräisiä. 


Siuruansuun ja Tannilan kylän välillä, Siuruanjoen eteläpuo- 
lella, on Mersäpirtinkangas, jossa on oltu paossa. Lähellä sitä on 
Tappelusmaa, joka on vihan-aikuinen taistelupaikka. Suomalaisten 
kerrotaan tässä joutuneen tappiolle. Toinen Tappelusmaa on Kontti- 
kankaan sydänmaalla. 


Tannilan kylässä on lähellä Wiitalan taloa Kartilasaari ni- 
minen kangas. Siinä arvellaan olevan kattilantäysi vihan aikana 
kätkettyjä hopeita. 


Oijärvellä on ollut vihan aikana pakosauna Murhikankaalla 
Mursun talon takalossa. Mursulaiset olivat siellä paossa. Eräs 
Pekka niminen mies pantiin kylästä ruokaa noutamaan. Lähei- 
sessä Höyhtyän talossa olivat viholliset asentoa. He sattuivat 
sieltä näkemään, kun Mursun Pekka kävi kotonansa ja pääsivät 
siten hänen jäljilleen. Niitä seuraten tulivat he saunalle ja mur- 
hasivat kaikki pakolaiset. Siitä on kangas saanut nimensä. 


Kun viholliset tulivat Höyhtyän taloon, lähtivät kaikki muut 
asukkaat pakoon, paitse eräs lapsenvuoteessa oleva vaimo, joka 
jäi lapsinensa makaamaan. Vihollisia tuli huoneesen iso joukko 
ja yksi heistä kysyi vaimolta, onko hänen lapsensa tyttö vai poika. 

Kuultuansa, että se oli poika, tahtoi hän katsella lasta tarkemmin, 
otti sen syliinsä ja löi ,ruoskanlupulla* päähän ison reiän. Vä- 
hissä hengin olevan lapsen antoi hän taas äidille. Sitten lähtivät 
viholliset pois. Hetken kuluttua, palasi kumminkin yksi takaisin, 
otti pojan syliinsä, ,syljeskeli*, niin että veri lakkasi vuotamasta 
ja neuvoikin vielä äitiä, mitenkä pitäisi lasta hoitaa, että se pa- 
ranisi. 


Oijärvi on saanut nimensä siitä, että kaksi miestä, jotka 
kauan olivat eksyksissä kuljeskelleet, sattumalta tulivat järven 
eteläpäässä olevalle Lamminkankaan rakalle ja kun vihanta-ran- 
tainen järvi siinä aukeni heidän eteensä, huudahtivat he toisilleen 
,Oi, järvi näkyy!" Calamnius on kuullut kerrottavan, että tulijat 
olivat uudis-asukkaita ,Sauvon maasta”, jotka, ,kauan kuljettuansa 
erämaita sinne tänne löytämättä itselleen sijaa", eräänä päivänä 
saapuivat järven rannalle. 


Hyry sanottiin olevan vanhin talo Kuivajoella. 


Pirttimaa Hirvosen talon takalossa on vihan-aikuinen pako- 
paikka. Sotamiehenniemessä Pekkalan ylipuolella on ollut ennen 
talo, vaan sen ovat viholliset hävittäneet. Isonvihan-aikuisia ta- 
lonsijoja on myöskin Sonninkalmeessa Hyryn ylipuolella pohjois- 
puolella Kuivajokea, ja Korennonniemessä Hyryn talon alapuolella. 


Kattilakoski Kuivajoessa, neljä virstaa ylöspäin joen suusta, 
on vanha uhripaikka. Koski on saanut nimensä eräästä kivestä, 
jossa on luultavasti veden muodostama kattilan muotoinen kuoppa. 
Siihen on vielä nykyisinä aikoinakin pantu ,rahaa uhriksi”. 


Kaihuan-ojalla on ollut vihan aikana pakosauna. Siihen ovat 
Suomalaiset surmanneet puheitten mukaan 30 Wenäläistä, jotka 
ennen olivat tulleet saunalle ja siihen yöpyneet. Kuoppia sanot- 
tiin siellä vielä näkyvän; niihin on surmatut haudattu. 

Tistä Kuivaniemeen päin n. peninkuorman päässä on meren 
rannalla Kuninkaanniemi niminen talo ja sen ylipuolella Kunin- 
kaanharju, jossa puheitten mukaan eräs Ruotsin kuningas, Kaarle 
niminen, (ehkä Kaarle IX) on kulkiessaan syönyt ja levähtänyt. 


Ainoat vihan aikana hävittämättä jääneet talot Pohjois-Iin 
kylässä olivat Käyrä ja Päkkilä. — Olhavassa ovat tavallisimmat 
sukunimet Sassi, Tolonen ja Kyröläinen. Siitä sananlasku: ,Sata 
Sassia, tuhat Tolosta, kymmenkunta Kyröläistä”. 


Kiiminki. 


Haukipudas on saanut nimensä siitä, että Wenäläiset ennen 
ovat kulkeneet kalastelemassa niillä seuduin. Heillä oli kalastus- 
majansa Luukisen talon paikoilla ja Wahtolanlahdesta saivat he 
paljon haukia. Siitä jäi Haukipudas itse paikkakunnankin nimeksi. 

Haukiputaan väripaikan tienoilla on ollut tappelu luultavasti 
v. 1743:n sodan aikana. Paikalla on vielä nykyisten miesten muis- 
taessa ollut vähän patterien jäännöksiä. Nykyjään niistä ei tiedä 
paljon mitään, sillä niistä paikoin on törmä vyörynyt jokeen. Sota- 
väkeä oli asetettu vastakkata kummallekin puolen jokea. Tarinan 
mukaan olivat Wenäläiset joen eteläpuolella, jolla kirkkokin on. 
Ruotsin väki taas oli pohjoispuolella. Muun muassa kerrotaan, 
että kerran venäläinen vahtimies seisoi kirkon portailla ja siitä 
kiväärillä härnäsi (,häristeli') joen takana" olevata Ruotsalaisten 
vahtia. Tästä viimeksi mainittu suuttui, niin että ampua navautti 
Wenäläisen kuolijaaksi (Vrt, Yrjö Koskinen, Suomen kansan his- 
toria, s. 407). 

Haukiputaan Simppulan talon luona olevat ,Ryssänkedot" 
ovat saaneet nimensä siitä, että niihin on Wenäläisiä haudattu. — 
Simppulan talo on saanut nimensä siitä, että ensimäiset seudun 
asukkaat ovat pyytäneet simpsukoita talon tienoilta. 


Isoonniemeen on Haukiputailla Wenäläisiä Isonvihan aikana 
surmattu ja haudattu. Sillä kertaa kulkivat viholliset veneillä 

pitkin meren rantaa rosvoamassa. Isoonniemeen, korkean harjan- 
teen alle, asettuivat he nuotiolle yötä viettämään. Ervastin talosta 
lähti silloin muutamia nuoria miehiä rosvoja ahdistamaan. Heidän 
joukkoonsa tarjoutui eräs vanhempikin mies, ja kun nuoret epäilivät 
olisiko vanhasta mitään hyötyä sellaisella retkellä, tuumasi ukko: 
» Viisona on vanha väessä", ja pääsi sen turvin mukaan. Kun 
tultiin harjulle, jonka rinteellä viholliset majailivat, päättivät nuo- 
remmat suoraan käydä vainoojiensa kimppuun. Mutta ukon ke- 
hoituksesta nousi kumminkin yksi ensin puuhun ja kun hän il- 
moitti, että vihollisilla oli iso romakasti palava valkea, kielsi ukko 
miehiä mihinkään liikkumasta. Vähän ajan kuluttua katsottiin 
taas puun latvasta, minkälaiselta vihollisten valkea nyt näytti. Silloin 
se oli jo pienempi, kuin edellisellä kerralla, mutta vanhus ei las- 
kenut miehiä vieläkään menemään. Tuokion kuluttua nousi taas 
eräs miehistä puuhun katsomaan; valkea oli silloin jo melkein tyk- 
känään sammunut. Muutamia hiiliä vaan enää kuumotti. Silloin 
kehoitti ukko miehiä käymään käsiksi vihollisiin, jotka kaikki sur- 
mattiin, nukkuessaan nuotionsa ääressä. Niemellä on nykyisiin 
aikoihin asti näkynyt hautoja, joihinka surmatut on haudattu (Vrt. 
Simojärven Laurukais-tarua). 


Markuksen talossa Haukiputailla kerrotaan Wenäläisten ot- 
taneen pienen lapsen ja työntäneen sen palavaan uuniin. Kun sittem- 
min rauhan aikana samat Wenäläiset kuljeskelivat näillä seuduin 
ja tulivat Markukseen, kertoivat he siinä ennen polttaneensa lapsen. 
Lapsen äiti, kuultuansa kertomuksen, meni ulos, mutta palasi heti 
takaisin, toi esiliinansa alla kirveen pirttiin ja surmasi sillä lapsensa 
murhaajan. 

Tämä tarina kerrotaan myöskin Wepsän Runnista ja Muhok- 
sella Pyhänsivun Nykyristä. Viimeksi mainittuun taloon oli tullut 
Isonvihan aikana kaksi Wenäläistä, kun emäntä juuri oli leipo- 
massa. Toinen heistä heitti talon lapsen palavaan uuniin ja laski 
sitten miekkansa pöydällä olevan leivän päälle. Emäntä sieppasi 
heti miekan käteensä, sanoen ,ennen veistä leivän päältä, kuin 
lasta uunista", ja surmasi molemmat Wenäläiset. Talon törmällä 
on eräs kuoppa, johonka surmattujen ruumiit kertomuksen mukaan 
on haudattu. — Kolmas toisinto tietää, että tämä tapaus on tapah- 
tunut jossain Utajärvellä. Talon emäntä oli leipomassa, kuin We- 

näläinen rauhan aikana tuli taloon. Vieras oli hyvin nälissänsä 
ja pyysi taikinata nälkäänsä sammuttaakseen. Kun ei emäntä an- 
tanut, kertoi mies, että hän vihan aikana oli käynyt talossa; emäntä 
oli silloin kätkenyt kaikki muut tavaransa, mutta jättänyt lapsensa 
lattialle. Sitä ottivat viholliset jalasta kiinni ja heittivät hänet uu- 
niin, joka silloin lämpesi yhtä kauniisti, kuin nytkin. Lapsi pais- 
tui, hiin että maito valui suusta. Kun Wenäläinen oli kauhean 
tekonsa kertonut, sieppasi emäntä puupuntarin ja surmasi sillä vi- 
hollisen. Puntari säilytetään Yliopiston museissa. 


Kellossa on vanhin talo Hekkala. Koko kylä on vanhaa me- 
renpohjaa. Niinpä kerrotaankin, että ,Ke/lonlahdetta%, joka nyt on 
niittynä, on ennen nuottaa vedetty. Tarina tietää myöskin, että 
ennen on laivoilla kuljettu Saza/ahden talon seuduilla, josta nyt on 
runsas neljännes mereen. Näille seuduin johtaa tarina Kellonkylän 
synnyn. Kun laivalla kuljetettiin Haukiputaille ensimäistä kirkon- 
kelloa, tarttui laiva kivelle Satalahden talon luona. Kiveä näyte- 
tään vieläkin Himotun-ojan varrella. Kello painui pohjaan ja siellä 
se on vielä nytkin, mutta nimensä on se jättänyt kylälle perin- 
nöksi. Eräs kertoja oli tietävinänsä, että kirkko, johonka kelloa 
kuljetettiin, olisi ollut Lopakan talon luona toisella puolella maan- 
tietä. Satalahden mäki on saman kertojan puheen mukaan vanha 
hautausmaa. Lampea, josta Himotun-oja lähtee, kutsutaan Ke/lon- 
lammeksi ( Vrt. Calamniuksen kertomus). 

Kalimeen-ojalla Kellon kylässä on ollut tappelu v. 1719. Osa 
Wenäläisten ratsuväkeä, jota johti majuri Antamon Antonevitsch 
lähetettiin tänne pohjoisesta päin tulevata ruotsalaista sotajoukkoa 
vastaan. Kun muutamia kertoja oli ammuttu, kaatui Wenäläisten 
päällikön hevonen ojaan ja itse päällikkö putosi silloin pois selästä. 
Kasakat, luullen päällikkönsä kaatuneen, lähtivät heti pakoon. Ka- 
sakkamajuri pakein avopäin jäätä myöten Luotoon, josta hän ta- 
lonpoikain avulla pääsi Lumijoelle, joutumatta ruotsalaisten vakoo- 
jain käsiin. Kiitollisena tästä talonpoikain avusta, rukoili hän sit- 
ten tsaarilta armoa Oulun kaupungille ja sen lähiseuduille, jotka 
kaikki aina Tornioon saakka oli määrätty poltettaviksi, jottei 
Ruotsin sotaväki voisi sitä tietä maahan karata. Nämät seudut 
jäivätkin polttamatta"). 


1) Äbo Tidningar 1791. N:o 24. Vrt, myös Yrjö Koskinen, Suomen kan- 
san historia, s. 344. 

Haukiputailla kuulin kerrottavan Tarsa-Paavo niinisestä mie- 
hestä, joka oli ollut ankara vihollisten vastustaja. Häntä Wenä- 
läiset ajoivat takaa ja koettivat etsiä kaikkialla, Kun kerrankin 
eräs Suomalainen sattui kulkemaan nuotion ohitse, jonka ympä- 
rillä vihollisjoukko makasi, rasahti sattumalta Ryssän jousi. Sen 
kuultuansa virkkoi yksi joukosta: 


JÄlä joutsi jovaja, 

Huomenna hyvä päivä, 

Piili päältä pinkoaa 

Tarsa-Paavon hartioihin.* 
Myöskin Kemijärvellä on hänestä tarinoita (Appelgren, Muinaisj. 
ja Tarinoita, s. 78). Paitse sitä on rokottaja J. Kyllönen julaissut 
hänestä seuraavan tarinan: 


Kompinen ja Tarsa-Paavo. 


He olivat veljekset, Mutta tarina ei kerro, mistä syystä vel- 
jeksiä näin yhteen-sointumattomasti nimitettiin. Ainoastaan sen, 
että he olivat Viho-Wenäläisten kanssa kiivaita tappelijoita, jotka 
eivät ottaneet totellakseen Wenäläisten vehkeitä tunnetun Ison- 
vihan aikana, jona Wenäläiset olivat Oulujärven ympäristöä vai- 
noamassa. Nämät veljekset Kompinen ja Tarsa-Paavo olivat isoja 
rohkeita uroita sekä joukkojen johtajia, jotka pelotta uskalsivat 
käydä Venäläisten kimppuun, lyöden monta kertaa venäläisjouk- 
koja pahanpäiväisesti, ottaen kaiken heidän omaisuutensa saaliiksi. 
Niinpä täytyikin Wenäläisten pelätä näitä uroita ja sanomaton vi- 
hollisuus syntyi heihin. Kerran syttyi Kompisen ja Wenäläisten 
välillä aika kahakka, mutta kun Wenäläisiä oli monta kertaa isompi 
joukko, kuin Kompisen miehiä, saivat Wenäläiset voiton ja Kom- 
pinen joutui vangiksi. Sattuipa muutamain päiväin perästä, että 
lähti noin kolminenkymmentä Wenäläistä Tarsa-Paavoa väijymään, 
kun saivat salaa tiedon, että Paavo on yksinään asunnossaan, sillä 
heillä paloi halu saada näitä veljeksiä pois tieltään. Vaan Wenä- 
läiset eivät heittäneet Kompista muualle, vaan ottivat kanssaan ja 
asettivat sidottuna istumaan hevosen selkään, mennessään piirit- 
tämään Tarsa-Paavoa. 

Kun Paavo näki itsensä Venäläisten saartamaksi, syöksi hän 
kauhean tuimasti heti vihollistensa päälle ja liikkui niin rajusti 
aseineen, ettei tuntenut veljeään Kompista, joka istui vangittuna 

hevosen selässä, vaan yritti tämän vangitun veljensäkin päätä lyö- 
mään murskaksi. Mutta vanki silmän rävähtäessä päästi haikean 
rukouksen: Elä, elä veli kulta lyö! Minähän olen veljesi Kompi- 
nen. Silloin samassa, niinkuin palanut lanka, ratkesivat vangin 
ympäriltä siteet — ja nyt oli kaksi urosta yksissä neuvoin va- 
paasti valloillaan, jotka liikkuivat, kuin ukkonen, lyöden ja ha- 
katen kolmenkymmenen miehisen venäläisjoukon, niin ettei moni 
heistä henkiin jäänyt, eikä eheillä nahoin karannut takaisin. Kom- 
pisella oli mainion hyvä jousi, jolla hän voi kauemmaksi ampua, 
vaan tämä jousi jäi häneltä vankina ollessaan Wenäläisten haltuun 
ja sitä oli hankala takaisin saada. Nämät veljekset, Kompinen ja 
Tarsa-Paavo, sekä Wenäläiset olivat todellakin vihollisia toisilleen, 
jotka vainosivat toisiaan hengen edestä, koettaen kumpikin puoli 
toistaan saartaa, miten vain olisi paraiten osattu. Kerran eräänä 
syys-iltana lähtivät Kompinen ja Tarsa-Paavo väijymään Wenäläisiä 
muutamasta Oulujärven saaresta. He hiljalleen lähtivät veneellään 
luitelemaan ranniston sivua ja juuri silloin sattui heitä kohtaamaan 
muudan vanha sokea ukko, joka pyrki veneesen. Mutta uroot 
vastasivat: Me olemme menossa Wenäläisiä vainoamaan, mitäpäs 
sinä meidän veneessä tekisit? Ukko vaan vastasi: viisaana on vanha 
veneessä, ottakaahan vaan pojat. Ja niinpä nyt ottivatkin he ukon 
veneesensä ja hiipivät saaren toiselle kulmalle, jossa tiesivät We- 
näläisten olevan. Wenäläiset olivat tässä niin peloissaan, etteivät 
tahtoneet uskaltaa yöpuuta hakata, peläten, kentiesi saavat sen 
kuulla Kompinen ja Paavo. Ainakin heidän täytyi laittaa puuta 
ja tehdä valkea. Nyt näkivät veljekset valkean ja yrittivät roh- 
keasti rynnätä päälle. Vaan se sokea ukko kysyi: Isonako on 
valkea, vai pienenä? Isona, vastasivat toiset. Elkää, elkää menkö- 
vielä pojat, varoitti ukko. Sitten hiipivät veljekset pimeässä kuun- 
telemaan, mitä siellä Wenäläiset puhuivat keskenään. Wenäläiset 
puhelivat huomispäivän ponnisteluista. Silloin sattui liikutellessa 
Kompisen jousi äännähtämään. Samassa joku Wenäläinen hön- 
käsi: Mitä vongat Kompisen jousi, huomenna sie nakkaat Tarsa- 
Paavon niskaan? Veljekset hiipivät sitten takaisin ukon tykö. Ukko 
vähän takaa uudisti aina entisen kysymyksensä. Viimmein taas 
ukko kysyi: Isonako valkea vai pienenä? Pienenä, vastasivat toiset. 
Nyt ne nukkuvat; menkää nyt Jumalan nimeen, te urheat pojat, 
sanoi ukko. Veljekset hyökkäsivät Wenäläisten kimppuun äkki- 

pikaa. Ennenkuin Wenäläiset ennättivät hämmästyksestään toipua, 
löivät he joka kynnen sillä saarella kuolijaaksi"). 


Kellon Pierilässä on ollut myös vihan aikana tavattoman 
vahva ja neuvokas mies, joka oli muiden seutulaisten turvana 
sekä pakosaunoilla että muualla. Häntä yksinänsä kerrotaan vi- 
hollisten pelänneen, vaan muut kyläläiset olivat ,niinkuin turvaton 
lammaslauma*. Kansan muistossa on hän säilynyt Ison-Pietilän 
nimellä. 


Pentin talo Putailla on tykkänään hävitetty ja asukkaat sur- 
mattu. Ainoastaan yksi tyttö oli päässyt pakenemaan Lappiin ja 
siellä naittanut. Kauan poissa oltuansa, oli hän vihdoin asettunut 
entiseen kotitaloonsa asumaan. 


Isonvihan-aikuinen muistopaikka on myöskin Murhisaari Hau- 
kiputaan seurakuntaa. Siinä on ollut pakosauna, johonka vihol- 
liset ovat surmanneet ison joukon pakolaisia. 


Pulkkinen Ylikiimingissä on ollut Isonvihan aikana kova vi- 
hollisten vastustaja. Hän surmasi suuria vihollisjoukkoja yksi- 
nänsä. Hänen kerrotaan olleen isäntänä Pulkkisen talossa. Kerran, 
kun Wenäläiset tulivat Pulkkiseen, tuumailivat he: ,aha, jopa taisit. 
Pulkkinen, joutua pussiin!". Mutta P. sanoi, ettei ole vielä pus- 
sinsuuta kiinni sidottu", ja surmasi korennolla vastustajansa. 


Juopulijärvelläkin ovat viholliset käyneet ja tietysti tapansa 
mukaan hävittäneet. Siellä näytetään vieläkin erästä kanavata, 
jonka vihollisten kerrotaan kaivaneen, jotta he sen kautta suoraan 
voisivat kulkea Kiiminginjoen varrella olevaan kylään. 


Ylikiimingin Porkkalassa kerrotaan olleen ennen erittäin iso 


1) Kaiku 1878, N:o 52. 

talo. Siinä oli ,lootuista tehty rantotie ja vaskinen kaivoäm- 
päri""). Viholliset hävittivät talon tykkänään. 


Juuvanjärvellä on ollut ennen iso talo. Senkin hävittivät 
Viho-Wenäläiset tykkänään. Kun edellisenä iltana saunavesi oli kan- 
nettu saunaan, muuttui se vereksi sillä aikaa, kuin väki oli illalli- 
sella. Siitä arvattiin, että viholliset ovat tulossa, ja talonväki lähti 
sydänmaahan pakoon. Isäntä yksinänsä jäi taloon, aikoen pyssyn 
turvin säilyttää henkensä. Viholliset surmasivat kumminkin hänenkin. 


Ylikiimingin Saarijärven taloa olivat viholliset pitäneet maja- 
talonansa. Talonväen kanssa olivat he hyvässä sovussa ja tekivät 
siitä pitäin hävitysretkiä lähiseuduille. 


Yliruntti Wesalan kylässä on myöskin ollut olemassa jo 
Isonvihan aikana. Siinä Wenäläiset surmasivat seitsemän miestä, 
ja veivät talon isännän muassansa omaan maahansa. Hän tosin 
sittemmin ei tiedetä millä tavalla, pääsi palaamaan kotiinsa. Poissa 
oli hän ollut niin kauan, ettei häntä enää tunnettu, kun saapui 
kotiseuduilleen. 


Sorosen talossa oli isäntä verkkoja roukaamassa, kun vihol- 
liset tulivat taloon. Wenäläiset panivat isännän roukapataan, pa- 
koittaakseen hänen siten ilmoittamaan tavarainsa säilytyspaikan. 
Isäntä ei kumminkaan tavaroitansa ilmoittanut, vaan kärsi ennen 
kuoleman roukapadassa. 


Isonvihan-aikuisen tappelupaikan Suomalaisten ja Wenäläis- 
ten välillä sanottiin olevan Alakiimingin kirkon alapuolella olevan 
Eskolan talon luona. 


Vihan aikana ovat viholliset polttaneet Alakiimingin Hurun 
talon, kun isännät, joita silloin oli talossa kaksi, olivat pakosalla. 


1) Tämä vaskijuttu kerrotaan muistakin Isonvihan aikana hävitetyistä 
taloista, esim. Utajärven seurakunnan Wittalasta. 

Talon lähellä näytetään vieläkin erästä kiveä, jonka päällä onnet- 
tomain isäntäin kerrotaan itkeneen, kun he metsästä palattuansa, 
näkivät talonsa raunioina. 


Alatalon eli Alahurun isäntää olivat viholliset orressa polt- 
taneet, saadaksensa tietää, missä talon tavarat säilytettiin. Isäntä 
kumminkin pääsi kiusaajainsa käsistä pakoon ja kätkeysi talon lä- 
hellä olevan tervahaudan halsiin, jossa hän oli piilossa kolme vuo- 
rokautta. 


Eräs muisto Pohjanperän vanhoista Kainulaisista on Kiimin- 
gissä säilynyt. Kiiminginjoessa on Wesan talon alapuolella Kai- 
nuunsaari, joka on tarinan mukaan saanut nimensä mainitusta 
kansasta. Saaren seuduilla olisi pitänyt olla joku kahakka Kai- 
nulaisten, ,joiksi siihen aikaan Ruotsalaisia sanottiin", ja Wenä- 
läisten välillä. Kainulaiset tulivat pitkin jokea alhaalta, Wenä- 
läiset taas ylhäältä päin. Saaren kohdalla tapasivat he toisensa, 
vaan Kainulaiset pyörähtivät saaren ja mantereen väliseen kapeaan 
putaasen piiloon. Saari oli silloin vielä hyvin metsäinen, niin että 
putaassa oli hyvä piilopaikka. Wenäläiset soluivat jokea myöten 
alas eivätkä tienneet vastustajistansa mitään. Siis oikeata tap- 
pelua ei sillä kertaa syntynytkään. 


Jotakin hämärätä muistoa Nuijasodan ajoilta kuulin Ylikii- 
mingissä. Joku Ylikiiminkiläinen oli ollut tässä sodassa osallisena 
ja tapauksen muistona on vielä myöhempinä aikoina ollut seura- 
kunnassa eräs ,varvattu puunuija". Sen nykyisestä talletuspaikasta 
en saanut tietoa. 


Asutuksen kerrotaan levenneen yleensä Kiiminginjoen varrelle 
ylhäältäpäin pitkin jokea. Alkuasukkaiden kotipaikkaa ei kummin- 
kaan tarina mainitse. Ensimäiset asukkaat asettuivat Ylikiimingin 
Niemikylään Pekkalan talon seuduille. Siihen tuli useampia vel- 
jeksiä. Kun eräänä iltana kuului kuikan ääni läheiseltä Juopuli- 
järveltä, arvattiin, että sielläkin on järvi. Ääntä kohti kun kul- 
jettiin, tulikin järvi eteen. Sen rannalle asetuttiin asumaan. Sillä 

tavalla tuotiin tuli Juopulijärvelle. Ylempänä jokivarrella olevaan 
Tornion taloon ovat asukkaat tulleet Tornion puolesta; samoin on 
Ylikiimingin Karjalaiseen ensimäkien eläjä tullut Kemin Korpe- 
lasta. — Hämäläisestä asutuksesta on myöskin jälkiä. Siitä muis- 
tuttavat Hämeenjärvi ja Hämeenlammet Kiimingin ja Haukiputaan 
rajalla. Saarijärvelle ovat asukkaat ensin tulleet Saarijärven pi- 
täjästä. Wepsänkylän nimi viittaa myöskin asutuksen hämäläi- 
syyteen. Sen kylän vahvimpaan taloon Wiitalaan ovat asukkaat 
puheitten mukaan tulleet Wiitasaarelta. Alakiiminkiin ovat asuk- 
kaat ensin tulleet nykyiselle Liikasenniemelle. Ensimäinen asukas 
oli Lauri niminen. Hänen arvellaan olleen kotoisin Jostakin yli- 
maasta, ehkä Wenäjän rajoilta". Hän oli ensin tehnyt itselleen 
suojan Jolosjoen varrelle, vaan kun siellä aina vilu vei viljan, lähti 
hän etsimään parempaa asuinsijaa ja asettui Liikasenniemelle. 
Vielä nytkin ovat mainitulla niemellä olevat talot kirjoissa Lau- 
rilan nimellisiä. 


Pakomaa lähellä Wiitalaa on ollut pakopaikkana Isonvihan 
aikana. Vielä sanottiin siellä näkyvän kiukaan jäännöksiä. Wii- 
talan isäntä pääsi pakenemaan vihollisten käsistä ja kulki Pirtti- 
järven rannalle, johonka hän kuoli. Mainitusta talosta, joka oli 
siihen aikaan järven toisella puolen, saivat viholliset kiinni kaksi 
henkeä, surmasivat heidät ja hautasivat talon lähellä olevaan har- 
juun. Paikalta on myöhemmin löydetty luita. 


Laivamaa, iso kangas Korvenkylän ja Saarijärven välisellä 
sydänmaalla, on saanut nimensä siitä, että sillä kankaalla on ra- 
kennettu ensimäinen laiva Ouluun. 


Oulu 


on Mathesiuksen mukaan, kuten jo Iin nimestä puhuessani mai- 
nitsin, saanut nykyisen nimensä Ox/as nimisestä Lappalaisesta. 
Matkoillani kuulin, että paikkakunnan nimi olisi johtunut siitä, 
että Oulun seuduille on tullut ensin Ruotsista O/fi niminen mies 


lohia pyytämään”. 

Oulujoessa on Madetkosken alapuolella olevan Kosusen talon 
kohdalla ,Arkkukivis jonka ulkomuoto vähän vivahtaa kansipäälli- 
seen ruumiin-arkkuun. Ennenmuinoin kun Kosusen isäntä asioil- 
laan kulki Savossa, oli hänelle siellä eräs vanha eukko ennusta- 
nut, että hänen täytyy kuolla, ennenkuin pääsee kotiinsa. Kosunen 
palasi matkaltansa ja kun hän oli kotonsa näköisällä, sanoi hän: 


yNiin sanoi Savon näkijä, 
Ei Koistinen kotia pääse, 
Koistisen koti näkyvi, 
Tupa uusi ullottavi". 


Mutta samassa tarttui vene arkkukivelle ja Koistinen hukkui koti- 
rantaansa. 


Paaso, Järvi-Kinnulat ja Syväjärvi ovat olleet ennen yhtenä 
talona. Sittemmin on Kinnulasta muut talot eroitettu. Isonvihan 
aikana hävitettiin Kinnula tykkänään; kaikki muu väki surmattiin, 
paäitse eräs vaimonpuoli, joka pakeni talon lähellä olevaan isoon 
ylakumäntyyn” ja säilytti siinä henkensä. Sitten kulki hän talon 
yläpuolella olevalle Syväjärvelle ja pani hankeen maata. Siilien 
olisi hän luultavasti paleltunut kuolijaaksi, vaan eräs rotta ei antanut 
hänen nukkua. Pukin taloon jäi vihollisilta yksi mies surmaa- 
matta. Hän nai mainitun vaimonpuolen. Siitä on sitten polveunut 
Kinnusten laaja suku. 


Muhos. 
Musta-Nykyri. 


Etevimpiä talonpoikaispäälliköitä entisinä rauhattomuuden ja 
vainon aikoina oli Nykyri Muhoksella. Vielä nytkin elää kansan 
huulilla kertomuksia hänen mainetöistään. Näitä hän pani toi- 
meen osaksi tavattomilla ruumiin-voimillansa, mutta varsinkin oli 
hänen noitataitonsa kuuluisa. Nykyrin maine levesi hänen koti- 
seutunsa ulkopuolellekin. Niinpä on tieto hänestä saapunut Rant- 
tilan muinaisen kappalaisen Ganander'inkin kuuluville. Tämä viime 
vuosisadalla elänyt kirjailija on jättänyt meille Nykyristä seuraa- 
vat tiedot: 

»Nykyrin, erään talonpojan, jonka mukaan nimitetty talo vielä- 
kin on Muhoksella, kerrotaan naapuriensa ja sukulaistensa kanssa 
niin kohdelleen kuljeskelevia Wenäläisjoukkoja suurena sota-aikana, 
että veri oli jäällä juossut ja että kirkko jäi vihollisilta poltta- 
matta. Tämän olisi pitänyt tapahtua samaan aikaan, kuin Wenä- 
läiset polttivat Limingan kirkon v. 1591). 

Kansa yleensä arvelee Nykyrinkin eläneen Isonvihan aikana 
samalla tavalla, kuin se sovittaa kaikki muutkin tätä vuosisataa 
vanhemmat sotamuistonsa mainittuun vainon-aikaan. Ganander'iin 
antaman tiedon mukaan on tämä sotasankari kumminkin elänyt 
toistasataa vuotta ennen Isonvihan aikoja. Kun Muhoksella on 
kaksi Nykyri nimistä taloa, toinen Pyhänsivulla, toinen Muhosjoen 
varrella, on vaikeata päättää, kummassako näistä taloista hän oli 
isäntänä. Useimmat, varsinkin vanhat ihmiset, näkyivät arvelevan, 
että hän oli kotoisin Pyhänsivun Nykyristä. Kumminkin löytyy 
toisia kertomuksia, joidenka mukaan hän asui Muhosjoen Nykyrissä. 

Mutta vaikka Nykyrin kotitalosta onkin eri mielipiteitä ole- 
massa, ovat kaikki kertojat yksimielisiä siinä, että Musta-Nykyri 
oli aikoinansa muita paljoa etevämpi. Hän oli tavattoman iso- 
kasvuinen mies, voimainsa puolesta ,tulisen vahva", mustaverinen, 
kuten jo nimensäkin osottaa, ja muutenkin kolkon näköinen. Paitse 
sitä oli hän taitava noita, joka sanansa voimalla sai aikaan mah- 
dottomia. Jo hänen äänensä oli sitä laatua, että se herätti vas- 
tustajissa pelkoa ja kauhistusta. Niinpä kerrotaan, että kerran 
koko Wenäläisjoukko lähti pakoon, kun eräs edellä-kävijöistä kertoi, 
että ,Musta-Nykyri myljyi* lähiseuduilla. 

Kerran taas, kun Wenäläiset lähestyivät Nykyrin taloa, syy- 
teli isäntä omia aikojaan kotikartanollansa täysinäisiä tervatynny- 
reitä seinästä seinään. Silloin viholliset arvelivat keskenään: ,Fi 
ole nyt hyvä mennä taloon, Nykyri on vihassa, möykkää ja pauk- 
kaa siellä. Näin sanoen, lähtivät Wenäläiset tiehensä. 

Kerran sattuivat viholliset tulemaan taloon, kun isäntä oli 
kenkimässä. Silloin Venäläiset olivat iloissaan siitä, että kerran- 
kaan olivat tavanneet julman vastustajansa semmoisessa tilassa, 
ettei hän voinut itseänsä puolustaa. He alkoivat keskenänsä tuu- 
mailla, mitenkä Nykyri olisi surmattava. Toiset ehdottelivat, että 
he polttaisivat saaliinsa olkikupojen keskellä, toiset, että kaula lei- 


1) Mythologia Fennica, s. 86. 

kattaisiin poikki. Vihdoin kumminkin sovittiin siitä, että Nykyri 
on elävänä nyljettävä. Itse hän kuunteli aivan levollisena vihollis- 
tensa keskustelua ja sanoi, että kun he ovat odottaneet häntä 
kasvavaksi, niin odottakoot nyt kenkiväksikin. Saatuansa kengät 
jalkaansa, sieppasi hän orrelta aseensa, jona hänellä silloin oli 
luokan tapaan koukistettu viikate, ja alkoi sillä räiskiä vihollisia, 
niin että he saivat lähteä tiehensä. 

Toisen kertomuksen mukaan otti Nykyri kengittyänsä ,pata- 
pölkyn* pöytänsä vierestä, ja kun hän sillä löi vihollisia, ,kaatui 
niitä luokona”. Sitten meni hän ulos pirtistä, ajoi pakoon kaikki 
kartanolla olevat Wenäläiset, meni aittansa portaille, otti kaksi 
höyhennelikkoa, pöläytti niiden sisustan ilmaan, sanoen: ,nuo kaikki 
minun puolestani!" Höyhenet muuttuivat miehiksi ja Nykyrin it- 
sensä kerrotaan silloin hävinneen näkymättömiin. — Erään toi- 
sinnon mukaan menivät viholliset sokeiksi Nykyrin pöläyttämien 
höyhenien vaikutuksesta ja luulivat kirkonväen olevan liikkeellä. 
Siitä säikähtyneinä riensivät he pakoon. 

Nykyri sattui kerran olemaan pirttinsä karsinassa rekeä te- 
kemässä, kun Wenäläiset tulivat taloon, aukasivat pirtin oven ja 
kysyivät: ,a, onkopa Nykyri koissa?* Tämä vastasi: ,teällä rekeä 
tehä kaperteloo*. Kun Wenäläiset pakkausivat yhä likemmäksi, 
sieppasi hän pöydän ja kapisteli sillä viholliset pakoon. Sillä ker- 
taa sanotaan hänen surmanneen kolme Wenäläistä omaan rantaansa. 

Kun Wenäläiset taas kerran retkeilivät, pelasti Nykyri ta- 
lonsa tunnetulla sukkeluudellaan. Silloin kumminkin joutui hänen 
poikansa vihollisten surmattavaksi. Sitten lähti hän ratsastaen 
viemään sanaa naapuripitäjän Limingan asukkaille, joita vihollinen 
myöskin uhkasi. Kun viholliset, takaa ajaen, koettivat ampumalla 
hätyyttää sekä häntä itseänsä että hänen hevostansa, turvausi Ny- 
kyri tunnettuun noitataitoonsa, loihtien itsensä ja hevosensa sellai- 
siksi, etteivät vihollisten kuulat heihin ensinkään pystyneet. Kun 
hän tuli Liminkaan, oli kansa, pyhäpäivä kun silloin sattui olemaan, 
paraikaa kirkossa jumalanpalvelusta pitämässä. Nykyri astui kes- 
kellä saarnaa kirkkoon, käveli saarnastuolin eteen ja käski papin 
lopettaa toimituksensa, ilmoittaen, että viholliset ovat tulossa. Kun 
hänen sanainsa todenperäisyyttä epäiltiin, aukasi hän takkinsa ja 
puisti kirkon lattialle koko joukon kuulia, joita viholliset matkalla 
olivat häneen ampuneet, vaan jotka noitakeinojen tähden eivät pääs- 
seet vaatteita syvemmälle uppoamaan. Myöskin kerrotaan hänen 

näyttäneen kirkkoväelle surmatun lapsensa veristä paitaa. Limin- 
gan kirkkomiehet lähtivät silloin veneillä merelle turvaa etsimään, 
vaan, kun paksu sumu nousi, eivät he päässeet paljon mihinkään. 
Yksi tyttö pääsi pakoon kirkon lakkaan ja sai sieltä kolmen päi- 
vän kuluessa katsella vihollisten mellakkata. 

Nykyrin kerrotaan kerran ,lihanneen* ison joukon vihollisia 
Walkolan luona olevan, Muhosjokeen laskeutuvan, puron suussa. 
Tästä tapauksesta on Calamnius saanut tarkemmat tiedot. Hänen 
kertomuksensa mukaan oli Nykyri lukuisamman talonpoikaisjoukon 
päällikkönä, ja mainittu kirjailija näkyy olettavan, että hän oli 
kotoisin Muhosjoen Nykyristä. Walkolan luona tapahtuneesta tap- 
pelusta kertoo hän seuraavalla tavalla: 

yKun nyt Ryssät suurissa laumoissa tulivat idästä päin ja 
Nykyrin vähäinen väkijoukko pelkäsi vihollisen paljoutta, rohkaisi 
Nykyri heitä sillä sanomalla, että, jos he pitivät itsiänsä liian vähä- 
lukuisina vihollisten rinnalla, hän kyllä esiin loihtisi jos kuin suu- 
ren joukon ihmisiä, siihen kait ei paljon tarvittu, suurempia kum- 
mia oli hän toimittanut, hän ei tarvinnut muuta kuin kourallisen 
höyheniä vaan, ja niitä kun hän ilmaan puhaltaisi, niin ne muut- 
tuisivat sotamiehiksi. Ryssät tulivat, Suomalaisten täytyi vetäytyä 
Nykyrin talosta Walkolaan, ja silloin täytyi Nykyrinkin tarttua 
loihtutemppuihinsa. Vaan hän puhalsi nyt ei ainoastaan koural- 
lisen vaan säkillisen höyheniä ilmaan, ja heti muuttuivat nämä 
sotamiehiksi. Tästä kävivät Suomalaiset urhoollisiksi ja tappelu 
luja nousi nyt jäällä Nykyrin talon ja Walkolan välillä. Vihdoin 
ajettiin Wenäläiset pakoon. Nykyri ajoi niitä takaa aina Nenä- 
kankaalle saakka Limingassa. Tämä tapahtui ,uuden vuoden päi- 
vänä”. 

Sitten kerrotaan, että Nykyri meni Limingan kirkkoon il- 
moittamaan vihollisten tuloa ja että hän siellä, tehdäkseen kerto- 
muksensa uskottavammaksi, oli ,reväissyt auki vaatteensa ja näyt- 
tänyt veristä paitaansa". Tämän kertomuksen mukaan siis Nykyri 
itsekin oli tullut tappelussa haavoitetuksi. 

Nykyrin loppuelämästä kertoo sama kirjailija: 

yKaiken sen pahan edestä, minkä hän tiesi Ryssille tehdä, 
vihasivat nämä häntä kovasti ja koettivat kaikin voimin häntä vai- 
nota ja hänen perhekuntaansa rääkätä. Itse täytyi hänen viimein 
lähteä pakoon ja hän katosi sitten tietämättömiin. Ainoastaan 
pojallensa oli hän sanonut ,tuonne jäivät hopeani* ja samalla vii- 

tannut suohon, joka on Muhos- ja Oulujokien välillä. Poika oli 
koettanut hopeat siitä saada ja sen vuoksi suota kaivanut, mutta 
hopeat olivat kiini lunastussanoissa, jotka isä oli unhottanut an- 
taa, ja sen tähden ne sinne ikuisiksi päiviksi ovat jääneet”). 


Toinenkin vankka mies, Tahvolan isäntä, on kertomuksen 
mukaan elänyt Pyhänsivulla samaan aikaan, kuin Nykyri. He ovat 
olleet koko kylässä ainoat miehet, jotka jotenkuten ovat säilyttä- 
neet talojansa vihollisten hävityksiltä. Kaikki muut kylän asukkaat 
olivat sydänmaissa pakoisalla. 

Tahvosellakin oli pakosauna Kontiosaaressa. Siinä hän säilytti 
henkensä monen vuoden kuluessa, kävi aina kotonansa töitä teke- 
mässä ja lähti taas pakopaikkaansa, kun luuli vihollisten tulevan. 
Kerran kun hän huomasi vihollisten lähestyvän, lähti hän juosta 
kahnasemaan saunallensa. Renki sattui paraikaa olemaan koti- 
saunassa kylpemässä ja hänelle huusi Tahvonen mennessään, että 
hän. joutuisi pois, sillä muussa tapauksessa ovat viholliset kohta 
niskassa. Renki kumminkaan ei niin pian joutunut lähtemään, ja 
kun isäntä seuraavana päivänä tuli kotoansa katsomaan, oli renki 
kujalla surmattuna. Tahvonen itsekin pelkäsi, että vihollinen tulisi 
kerran hänen pakopaikalleen ja oli siitä syystä aina vanullansa. 
Wahtisaaressa, Oisavanjärven yläpuolella, on hän pitänyt vahtia. 
Hän on puheitten mukaan ainoa näihin aikoihin eloon jäänyt isäntä 
Pyhänsivulla. — Tämän-aikuisista hävityksistä muistuttaa myöskin 
Wenäjänniemi Heinijoen seuduilla. Tämä niemi on saanut nimensä 
Viho-Wenäläisistä, jotka yöpyivät mainitulle paikalle ja saivat kaikki 
surmansa Kivekkäiltä, jotka sattuivat sinne tulemaan. 


Tältä ajalta lienevät nekin tarinat, joita kerrotaan vanhoista 
Muhoksen Leskeläisistä. Leskelän sanotaan olevan vanhimpia ta- 
loja Muhoksella. Ainakin tiedetään varmaan, että talo on ollut 
olemassa jo XV:n sataluvun loppupuolella. Talon kohdalla Mu- 
hosjoen takana on nimittäin ollut vanha, lauta-ikkunoilla varus- 
tettu, peltolato. Sen seinässä oli useammassa kohti polttamalla 
tehty vuosiluku 1594. Lato on nykyjään purjettu. — Leskelä on 


1) Suomi, Toinen jakso VII, s. 241—2. 

ollut ennen Kuusiniemi nimeltään. Siinäkin on muinoin ollut 
erittäin urhea ja voimakas isäntä. Hänen kerrotaan olleen niin 
isokasvuisen, että, kun hänellä oli pystyssä olevan tervatynnyrin 
uurre polvensujumassa, jalkoterä ylti tasalleen maahan. Siihen ai- 
kaan tekivät Suomalaiset hävitysretkiä Wenäjälle, kostaaksensa 
niitä hirmutöitä, joita Wenäläiset, täällä käydessään, harjoittivat. 
Seudun mahtavimmat miehet kokoontuivat yhteen joukkoon ja läh- 
tivät vihollisen maahan ryöstämään Kuolan linnaa. Kuusinieme- 
läinenkin, joka oli paikkakunnan urhoollisimpia, oli tietysti muassa, 
Kun tultiin linnan seuduille, lähti Kuuselainen, joka oli kaikkein 
raajin mies", ensimäisenä sisään. Vaan kun vihollisia alkoi tulla 
linnasta, niinkuin ,turkin hijasta*, lähtivät muut pakoon ja jät- 
tivät urhean johtajan yksinänsä vihollisten käsiin. Silloin hän tie- 
tysti tuli voitetuksi ja sai surmansa siten, että ,kuuma tina va- 
lettiin kurkkuun”. 

Tähän aikaan oli onnettoman miehen raskaana oleva leski, 
Hekka niminen, pakopirtillä Utoksella Potkunjärvellä. Hän syn- 
nytti siellä Matti nimisen pojan ja muutti entiseen kotitaloonsa, kun 
sodan kauhut olivat asettuneet. Toisen kertomuksen mukaan säi- 
lytti emäntä henkensä siten, että vihollisten käydessä talossa oli 
lattian alla piilossa. Kun talon asukkaaksi nyt tuli leski, muuttui 
talon nimikin Leske/äksi. Matista tuli erittäin vahva mies ja hänen 
sanotaan niittäneen yhtenä päivänä niin paljon suoniittyä, kuin 
sittemmin koko Leskelän väki on päivässä niittänyt. Myöskin ker- 
rotaan hänen ennustaneen, ettei vasta tule niin vahvaa miestä 
Leskelään. 

Silloisessa Leskelässä oli ainoastaan yksi lehmä. Siitä on 
vielä kansan muistossa seuraava runonkatkelma: 


» Yksi on lehmä Leskelässä, 
Jota Hekka heruttelee, 
Siitä Matti maion juopi, 
Karjaviljan kallistaa”. 


Siinä kohti, missä nyt on Leskelän Sipo/a niminen viljamaa lä- 
hellä taloa, on ennen ollut jonkun ,ruunun asessoorin eli voudin" 
asunto. Kun hänellä Viho-Wenäläisten tullessa oli paljo ,ruunun 
rahoja" hallussaan, kätki hän ne Muhosjokeen laskeutuvaan Si- 
polan-ojaan. Kerrotaan, että vanhat Leskeläiset ennen ovat kai- 
vaneet tätä ojaa ja saaneetkin rahat käsiinsä, mutta kun rahoja 

sitten aina ,vaadittiin' takaisin ja kun niiden ,lainaajat* eivät 
saaneet yölläkään rauhaa, täytyi viedä aarre takaisin entiseen 
kätköönsä. Vasta sitten voisi mainitut rahat saada, kun kätköpaik- 
kaan pantaisiin , yksivuotias valkeapäinen poika ja vuorokauden 
vanha valkea jääräkaritsa”. 


Hakkaraisen, Määtän ja Laukan saaret ovat olleet puheitten 
mukaan ennen yhtenä ja silloin muodostaneet Laifasaaren, josta 
sitten kylännimi on johtunut. Saari taas on saanut nimensä siitä, 
että ylimaalaiset ennen, tervoja kuljettaessansa, ottivat tästä saa- 
resta veneisinsä laitapuita. Toisen kertomuksen mukaan kulkivat 
Liminkalaiset Muhoksella kalanpyynnissä ja ottivat saaresta tarvit- 
tavia puita. 


Tapion isäntä on myöskin ollut vahva mies Isonvihan ai- 
kana. Hänellä oli pakosauna Pirttijärvellä. Sinnekin tulivat Wenä- 
läiset, vaan Tapiolainen, vahva kun oli, surmasi yksinänsä viisi 
miestä. Yksi vihollisista pääsi kumminkin karkuun ja toi suu- 
remman Venäläisjoukon Tapiolaista ahdistamaan. Nämät hukkui- 
vat Pirttijärveen. Isäntää kumminkin alkoi peloittaa, kun vihol- 
liset olivat saaneet tiedon hänen pakopaikastaan, ja siitä syystä 
lähti hän yhä edemmäksi etsimään turvaa ja teki silloin ensimäisen 
suojan nykyisen Seluskan talon paikalle. Siellä hän kumminkin 
vielä kerran yhtyi vihollisiin, jotka tulivat häntä vastaan Seluskan- 
järven jäällä. Tässäkin pääsi Tapiolainen voitolle, surmasi vihol- 
lisensa ja syyti ruumiit jään alle. Tämän tapauksen johdosta on 
vieläkin Seluskanjärvessä Ka/molahti, josta järveä kuivattaessa on 
löydetty vanha miekka. Se on kumminkin saanut hukkaan. 


Sanginjoella on lähellä Kassisen taloa Murhikangas. Lähi- 
seudun asukkaat olivat siellä paossa. Viholliset kumminkin tu- 
livat paikalle, surmasivat pakolaiset ja panivat heidät polkemalla 
lähellä olevaan Murhiojaan. — Isonvihan aikuisia pakosaunan-si- 
joja on tässä kylässä Pakosaaressa Honkalan takalossa, Ra/latin- 
kankaalla y. m. 

Lumijaisissa oli ollut vihan aikana kielevä akka. Kun We- 
näläiset tulivat näille seuduin, olivat asukkaat paenneet pois; ai- 
noastansa mainittu eukko oli jäänyt taloon ja pistäynyt lattian alla 
olevaan kuoppaan piiloon. Viholliset arvelivat, että talossa ei 
ole asukkaita ensinkään ja tuumasivat toisillensa: , tässäpä oli 
ennen kielevä akka*. Tämän kuultuansa, ei akka malttanutkaan 
pitää suutansa kiinni, vaan virkkoi: ,en ole kielas enkä mielas, 
vaan sanon asian laadulleent. Kun Wenäläiset tämän kuulivat, 
sieppasivat he akan pois sillan alta ja surmasivat hänen. — Tä- 
män saman seikan sanoo Calamnius tapahtuneen Niskakosken seu- 
duilla. Iin Tannilan kylän Wesan talosta kerrottiin se myöskin. 
Piilopaikastaan sanotaan eukon lausuneen, kun Wenäläinen hänen 
puhelijaisuuttansa muisteli, ,aina tuot? on sanalla sanaa vastattu”. 


Gananderin antaman tiedon mukaan olivat Kekkonen Mu- 
hoksella ja 7ratzila Pyhäkosken varrella ennen uhripaikkoja. Kek- 
koseen tulivat ensimäiset asukkaat Kannanlahdesta Wenäjältä. Ta- 
lon kartanolla oli eräs aitta, johonka pantiin uhriksi hopeata, tinaa 
y. m. aina, kuin lapsia vietiin ristille. Aittaan oli tehty eri uhri- 
reikä poika- ja tyttölapsia varten. Jos ei uhria annettu, tuli lap- 
sista sokeita, kuuroja eli muuten vaivaisia. Eräs sotamies kellisti 
vihdoin aitan jokeen. Rikas Kekkosen talo alkoi sen jälkeen köyhtyä. 

Trattila oli lohenpyyntipaikka, johonka eräs Hilppa niminen 
mies pani ratintäyden keitettyä lohta uhriksi, saadaksensa hyvän 
kalansaaliin. Toinen mies kumminkin tuli ja söi lohen suuhunsa”). 
— Nykyinen kansa ei tiedä kertoa näistä uhripaikoista mitään. 
Trattila nimistä paikkaa ei nykyjään enää löydykään. 


Perttulassa oli vihan aikana taitava tietäjä. Kun viholliset 
alkoivat taloa hätyyttää, nosti hän kirkonväen ja karkoitti vastus- 
tajansa sen avulla. 


Pohjolassa on ennen vanhaan ollut vankka ukko. Hänen ker- 
rotaan kantaneen ensimäisen hirren Muhoksen kirkon rakennukseen. 


1) Mythologia Fennica, s. 96. 

Tavattoman vahva ja iso kun oli, pystyi hän kantamaan semmoisen 
puun, jota liikuttamaan muuten tarvittiin kymmeniä miehiä. Ukko 
oli vääntänyt hirren olalleen kirkkorannassa, kävellä jutistanut 
sitten kirkkoa kohden ja kävellessä tuumaillut: ,yht'aikaa, yht'aikaa 
hyvät perkeleet'; hänellä näet oli koko kirkonväki apuna. Kirkon 
salvokselle tultuansa, ryyppäsi hän puolenkannua paloviinaa. 


Heikurasta ovat asukkaat Isonvihan aikana muuttaneet Sa- 
voon. Nykyinen Heikuran isäntä kertoi, että vielä hänen ukkovaarinsa 
aikana olivat Savolaiset käyneet toisinaan heillä kyläilemässä ja 
entisiä asuinsijojaan katselemassa. — Wenäläiset olivat käyneet 
tässäkin talossa. Talossa oli siihen aikaan vahva harmaja hevonen, 
jonka selkään isäntä hyppäsi, kun viholliset olivat jo kartanolla, 
ja pääsi siten vainolaisten käsistä pakoon 7äskun sydänmaalle 
Oulujoen pohjoispuolelle, jossa oli talon pakosauna. — Talon lä- 
heisellä kankaalla on useita maatuneita kuoppia, joissa on vihan 
aikana ruoka-aineita säilytetty. Samaan tarkoitukseen arvelee kansa 
käytetyn niitä kuoppia, jotka ovat Kaipolan läheisillä kankailla. 
Yhtä semmoista kävin Kaipolan isännän kanssa katsomassa. Se 
oli n. 3 kyynärää pitkä, 2 k. leveä ja n. kyynärää syvä. Saman- 
laisia sanoi isäntä muidenkin kuoppain olevan, joita likikankailla 
tavataan. Tällaisia kuoppia löytyy kosolta jokitörmissä Muhos- 
perässä. Yleensä niitä ei sanottu olevan muualla, kuin talojen 
läheisyydessä. 


Nykyisen Montankosken kerrotaan syntyneen myöhemmin. En- 
nen arvellaan joen kulkeneen lähempää Halolan taloa, jossa vielä- 
kin näkyy joen-uoman tapainen alanko. Nykyisen kosken sijalla 
on puheitten mukaan ollut Matero eli Lämsä niininen talo. Se 
syöstyi jokeen, kun virta käänti suuntansa. Tämän kerrotaan ta- 
pahtuneen itse joulu-aamuna. Muinaisesta talosta muistuttaa vielä 
Montankoskessa oleva Mareronkaarre. 


Henttulasta oli isäntä vihan aikana paennut Muhosperään 
Hevoharjulle, joka on saanut nimensä siitä, että mainittu Hent- 
tulan isäntä tältä jyrkältä harjulta syyteli vihollisten kevosia jo- 

keen. Viholliset kumminkin saivat täällä Henttusen kiinni ja kul- 
jettivat hänet sydänmaan poikki Kylmälän kylän Tuppuun. Täällä 
majaili vihollisten päämies eli ,kapteeni*. Hän oli ystävällinen 
Henttusta kohtaan ja olisi loihtinut hänen haavansakin terveiksi, 
vaan Henttunen sanoi itsekin voivansa sen tehdä. Sen jälkeen 
kuljetettiin Henttusta ja muutamia muita Suomalaisia kahdeksan 
vuotta ympäri maata ja vihdoin lähdettiin heitä viemään Helsin- 
gistä Moskovaan. Henttunen tekeysi tästä hyvin iloiseksi, sanoen 
nyt pääsevänsä ,paksun pullan pariin*. Kun hän näin oli hyvällä 
tuulella, sai hän olla irti, vaan ne, jotka vaikeroivat, pantiin köy- 
siin. Matkalla pääsi Henttunen erään toisen Suomalaisen kanssa 
pakoon. Hän saapui vihdoin monen harharetken perästä kotiinsa, 
jossa hänen pitkällisen poissa-olonsa aikana kaikki pellot olivat 
menneet ketoon. 


Säkkilän-oja on ollut erittäin suuri talo vihan aikana. Talon 
varallisuutta todistaa sekin, kun siinä runonkatkelman mukaan oli 


y Sata sarven kantajata, 
Tuhat tuojoa utaren, 
Tuhat turkin antajata, 
Tuhat villan tunkijata". 


Paitse sitä oli talossa kukkoja ja kanoja. Kun Wenäläiset kesän 
aikana tulivat Muhokselle ylhäältä päin, kuului Hyrkkäänmäelle 
Säkkilästä lehmän ammonta. Siitä viholliset eivät olleet millään- 
kään. Tuokion kuluttua kuului samalta suunnalta koiran haukunta. 
Ei sekään mitään vaikuttanut. Vasta kun kukko lauloi talossa, 
tuumailivat viholliset keskenänsä: 


,Ammoo lehmä lehossai, 
Haukkuu koira korvessai; 
Kussa kukko, siinä talo, 
Kussa talo, siinä lapsi”. 


Kukon laulua kohti kulkien, saapuivat Wenäläiset taloon. Talo 
kun oli sydänmaalla ja erittäin varakas, oli sinne kokoutunut 
muualtakin likiseudulta paljo väkeä. Kaikki ihmiset saivat sur- 
mansa ja talo poltettiin tykkänään. Vielä nykyisiin aikoihin 
ontalon luona ollut eräs suuri hauta, johonka onnettomain luut on 

pantu. Tätä kuoppaa oli joku vähän kaivanutkin, vaan hän heitti 
kaivamisen pois, kun haudasta alkoi tulla esille ,sääriluita ja pää- 
kalloja”. 

Talon sijalle on jo ehtinyt kasvaa vankka hirsimetsä, jossa 
vieläkin näkyy jälkiä muinaisista pellon-ojista. Vieläkin voipi niistä 
huomata, että talon tilukset aikoinaan ovat olleet laajat. 


Kolkan talo on ollut alkujaan Juvani niminen. Isonvihan 
jälkeen on talo muutettu nykyiselle paikalle. Ennen on se ollut 
siinä, missä nyt on talon Juvani niminen niitty, n. 2 virstaa talon 
alapuolella. Vihan jälkeen tuli siihen isäntä Pudasjärven puolesta. 
Hänellä oli tapana sanoa kaikkia nurkkapaikkoja ,kolkaksi". Sii- 
hen aikaan oli talossa hyvä nauriintulo ja kun isäntä taas kerran 
katseli erääsen pellonnurkkaan kylvämäänsä naurismaata, tuumaili 
hän itsekseen: ,Taas kolkass' naati nutturia nakkaa". Siitä ru- 
vettiin taloakin sanomaan Kolkaksi. 


Loton talo on ollut ennen Lotwomaa. Kun sitä kylän kes- 
kuudessa sanottiin Lotoksi, muutettiin talo vihdoin kirjoissakin 
sen-nimelliseksi. 


Kokko ja Klemettilä Pyhänsivulla olivat Isonvihan aikana yh- 
tenä talona. Viho-Wenäläiset tulivat tähänkin taloon, sitoivat ta- 
lossa olevan vanhan akan orteen ja aikoivat polttaa hänet oljilla. 
Akka tuumaili, kun häntä orteen nostettiin: ,ohoi, jopa tässä tai- 
taa viimeinen päivä lähestyä, vaan jopa nuo näkyvät Kivekkäätkin 
tulevan!" Tästä Ryssät säikähtivät, niin että katkaisivat nuoran, 
jolla olivat uhrinsa sitoneet, ja lähtivät käpälämäkeen. Toisen 
kerran samassa talossa käydessään, syytivät viholliset kaikki talon 
asukkaat jään laidalta koskeen. Talossa oli silloin eräs ,semmoi- 
nen takaponkka* akka, jonka toinen jalkoterä oli taaksepäin kään- 
tynyt. Hänkin aiottiin panna jokeen ja hän kuljetettiinkin jo töyän 
kielelle. Silloin vasta huomattiin, että hän oli vaivainen, ja eräs 
vihollisista sanoi: ,ka ei Jumalan vaivaista upoteta!" Akka jätet- 
tiin sillä tavalla eloon ja eräs pieni lapsi annettiin hänelle hoi- 
dettavaksi. Akka elätti sitten itseänsä ja lastansa vellillä, jota 

hän keitti lehmänvuodasta. Se ainoastaan oli jäänyt jäljelle Wenä- 
läisten teurastamasta talon lehmästä. 


Isonvihan aikaan sovittaa kansa myöskin tarinan Pyhäkosken 
nimestä, vaikka se on tietysti paljoa vanhempi ja on luultavasti 
saanut nykyisen nimensä jo pakanuuden aikana. Kansan huulilla 
olevan tarinan mukaan on eräs Wenäläinen ensimäisenä laskenut 
Pyhää. Sotkajärvellä, josta Pyhä alkaa, ,risti hän silmiänsä* ny- 
kyisen Ristiniemen talon paikalla, joka siitä toimituksesta on saa- 
nut nimensä. Silloin lupasi hän, onnellisesti alas päästäkseen, Py- 
hälle vuotuisen uhrin, sanoen: ,A, ku sie kunnialla alas peästät, 
Pyhä nimes olkoh ja joka vuosi uhrin soat!" Wenäläinen lähti 
sitten erään toverinsa kanssa solumaan alaspäin, pani karahkan 
itsekseen edellä huilaamaan virran muassa ja ohjasi venettänsä 
sen mukaan. Matka kävi onnellisesti ja kun tultiin Rakankallion 
seutuville, jossa joki tekee kiukan mutkan, alkoi keulamies hä- 
täillä, että joki loppuu siihen paikkaan ja huusi: ,a suppuh män- 
nään, suppuh männään!* Perämies ei ollut tästä millänsäkään, 
lohdutteli vaan toveriansa, sanoen: ,a ei vesi värssih mää". Näin 
kulkivat he yhä eteenpäin ja saapuivat onnellisesti kosken alle. 
Laskijan kerrotaan olleen Montta nimisen ja nimensä on hän jät- 
tänyt perinnöksi Pyhäkosken viimeiselle putoukselle, joka vieläkin 
on Montankoski nimeltään. 

Ensimäisen laskijansa julman lupauksen mukaan onkin Pyhä 
vuosittain ottanut uhrinsa, ja jos uhri ei tule joka vuosi suorite- 
tuksi, ottaa Pyhä seuraavana vuonna ,velkansa* moninkertaisesti). 


Tämän-aikuinen on kansan kertomuksien mukaan myöskin 
Ruskonkivi, joka on Muhostaipaleella Ison-Ruskonsuon laidassa 


1) Calamnius on kuullut tämän tarinan kerrottavan eri tavalla. Montta, 
kosken ensimäinen laskija, oli syntyperältään tuntematon. Hän oli onnellisesti 
kulkenut kaukaisilla vesillä, laskenut koviakin koskia ja kaikista oli hän pe- 
lastunut pienen arkkusensa avulla, jota hän aina kuljetti mukanansa vasem- 
massa kainalossaan. Arkun sisällystä ei kukaan varmaan tiennyt. Toiset ar- 
velivat sen sisältävän kalleuksia, kultaa ja hopeata, toiset taas noitakapineita, 
naisensydämmiä ja ihmissilmiä. Kun Montta tuli Pyhän-niskaan ja näki mah- 
tavan kosken, alkoi hän pelosta vapista ja koetti kääntää veneensä takaisin, 

maantien vieressä viiden eikä, niinkuin Calamnius kertoo, kahden 
virstan päässä Syväyksestä. Jo aikaisin on tämä kivi vetänyt tut- 
kijain huomion puoleensa. Niinpä E. Frosterus viime vuosisadan 
alussa kirjoittamassansa käsikirjoituksessa ,Breves observationes an- 
tigvitates Ostrobothnicas spectantes* tästä kivestä mainitsee, että 
siihen on hakattu ruotsalainen kruunu, Wenäläisten risti ja Lap- 
palaisten vasara. Samassa kertoo hän, että näitä merkkejä ei 
enää niin tarkkaan havaita, vaan joku aika sitten ovat ne olleet 
aivan selviä. Näiden merkkien mukaan olisi tämä kivi ollut jon- 
kunlaisena rajakivenä mainittujen kansain välillä. Kolmisenkymmentä 
vuotta myöhemmin lausuu Marhesius tästä ,rajakivestä", että se on 
asetettu pystyyn, kolmea kyynärää korkea ja leveä. Merkeistä 
lausuu hän samaa, kuin Frosterus, kumminkin lisäten, että näitä 
merkkejä ,ei enää ollenkaan tahi hyvin epäselvästi voipi nähdä”). 

Calamnius, joka on tämän kiven piirustanutkin, kertoo mai- 
nituista merkeistä näin: 

, Perille tultuani hdin minä ensinkin mainitut merkit. Näitä 
havaitsinkin ja näin vanhain kirjoittajain siinä totta puhuneen, että 
nämä merkit ovat epäselviä. Nenäliinalla kostuteltuani näitä, jotta 
selvemmin niitä näkisin, ja tarkkaan nyt näitä tarkasteltuani tulin 
minä siihen vakuutukseen, että asiata oltiin jokseenkin romantti- 
seerattu. Risti siinä kyllä näkyi, sekin vähäpätöinen, vaan ei oi- 
keata vasarata eikä kruunua. Oli siinä kyllä semmoinen kolo, 
jonka sopi vasaran pääksi saada, mutta kun se ensiksikin oli hy- 


vaan se oli jo liian myöhäistä. Silloin lankesi hän polvilleen, rukoili kosken 
haltijata ja lupasi hänelle uhrata, niitä kalliinta hänellä oli, jos vaan onnelli- 
sesti pääsisi kosken alle. Veneessä oli karahka, jota Montta oli purjeena 
käyttänyt. Sen heitti hän koskeen ja viillätti veneensä sen jälkeen. Laskija 
pääsikin onnellisesti kosken viimeisen putouksen niskalle. Lupauksensa mu- 
kaan olisi hänen nyt pitänyt jättää haltijalle kallein tavaransa — arkku. Sitä 
hän, vaarallisimpain kuohujen ohitse päästyään, ei kumminkaan aikonut tehdä. 
Yhä ohjasi hän venettänsä edellä kiitävän karahkan jälkeen. Se pysähtyi erää- 
sen kosken alla olevaan pyörteesen ja alkoi siinä pyöriä. Montan vene tuli 
samaan paikkaan ja hän tarttui karahkaan, aikoen nostaa sen veneesensä. Sil- 
loin horjahti Montta arkkuinensa veteen ja katosi sinne. Kolmen päivän ku- 
luttua nousi ruumis Montanlammen pinnalle. Samassa paikassa nousevat vielä 
nytkin koskeen hukkuneiden ruumiit ylös. Ensimäisen laskijansa petollisuutta 
kostaaksensa, vaatii nimittäin Pyhä nyt joka vuosi uhrinsa (Joukahainen, seit- 
semäs vihko, 1873. s. 115—23). 
1) Suomi 1843, s. 136. 

vin syvä ja aivan hyvässä säilyksessä, niin että se vallan selvästi 
näkyi ilman kostuttamattakin, kun sen sijassa muut merkit olivat 
vallan kuluneet ja epäselvät, niin ettei niitä kostuttamallakaan tah- 
tonut selvään saada, ja toiseksi tällä kololla ei ollut vähintäkään 
varren-kyhettä, jota ilman se ei vasaraksi pääse, niin se minusta 
näyttää sangen epäiltävältä I:ksi onko tämä kolo sinne ollenkaan 
ihmisen käden kautta tullutkaan, koska se minun mielestäni hel- 
pommin sopisi yhdenlaiseksi luonnon tekemäksi reiäksi kuin ne, 
joita useasti muuallakin tavataan kivissä, ja joita esm. Sangin ky- 
lässä tätä pitäjätä usein nähdään — ja 2:ksi onko tämä kolo, jos 
sen nyt ihmisen tekemäksi päättäisikin, aiottu merkitsemään vasa- 
rata. Mitä taas kruunuun tulee, niin se on yhtä vaikea saada. 
Vaan jos se nyt ainakin väkiselläkin on sinne saatava, niin täytyy 
myöntää, että se taideniekka, joka sen kruunun sinne piirtänyt on, 
oli pahanpäiväinen nurkkamestari. Mutta minusta tämä ,kruunu* 
yhtä vähän pääsee kruunuksi, kuin ,vasara* vasaraksi. Minun 
nähden se ei ole muuta, kuin ylipuoli kuluneesta A kirjaimesta, 
semminkin koska se; — — —, on yhdessä rivissä toistenkin sii- 
hen piirretyin kirjainten H:n ja M:n kanssa. Jos se kruunumer- 
kiksi olisi aiottu, niin se luultavasti olisi pantu yhteen riviin tois- 
ten, valtamerkeiksi muka aiottuin, piirrosten kanssa. Ja sijaa ei 
ole muussa paikassa ollut, eikä olekaan täällä koskaan muita 
merkkiä nähty, kuin nyt mainitut, sitä vakuuttivat ne uteliaat ih- 
miset, jotka kokoontuivat kiven ympärille katsomaan minun me- 
netystäni. Vähän syrjälle on piirretty vuosiluku 1681. Kivi on 
9 jalkaa pitkä ja 4 jalkaa korkea. Luultavasti on se ennen mui- 
noin näyttänyt paljoa arvoisemmalta, kun koko se kangas, jossa 
se seisoo, ja jonka nimi on Ruskonkangas, oli tasainen ja met- 
sätön"*). 

Näin kertoo Calamnius. Yleensä ovatkin kiveen piirretyt 
merkit sellaisia, kuin ylempänä on mainittu. Niin epäselviä ne 
eivät kumminkaan ole. Vielä nytkin voipi ristin ja ,vasaran* sel- 
västi eroittaa. Kentiesi oli kivi sammaltunut silloin, kuin Calam- 
nius sitä tarkasti, ja siitä syystä näyttivät merkit epäselviltä. Risti 
on himmeämpi, kuin muut merkit, vaan selvästi senkin vielä huo- 
maa. Ristin haarat ovat n. 1% tuuman pituiset ja muodostavat 


1) Suomi, Toinen jakso, VII. s. 239—40. 

keskenänsä suoria kulmia. Se siis ei muodoltaan ole venäläinen, 
jommoista sen pitäisi edustaa. 

Mitä vasaraan tulee, niin se on sellainen, kuin kertoja mai- 
nitsee. Kivessä on kolo, n. 5 tuumaa pitkä, 1% t. leveä, 1% t. 
syvä, toisesta päästä kapeampi, jotenka se vähän muistuttaa var- 
rettomasta vasarasta. Tämä kolo on, kuten kertojakin huomauttaa, 
muita paljoa syvempi. Kentiesi on vesi kaivattanut sen syvem- 
mäksi. Muodoltaan on se ehkä alkujaankin ollut sellainen, että 
vesi on siinä pysynyt ja aikojen kuluessa siten kaivautunut suu- 
remmaksi. Kansa pitää tätä ,vasaraa* kyynillisenä merkkinä pa- 
holaisen tahi Wenäläisen makaamisesta. 

Kruunusta nykyjään ei näy mitään jälkiä. Kiveen on ha- 
kattu kirjaimet A, H ja M, niinkuin Calamnius'kin mainitsee. Nä- 
mät kirjaimet ovat nähtävästi eri miehen tekemiä, kuin risti ja 
vuosiluku. Ainakin ovat ne huonompaa tekoa, n. 3 tuumaa kor- 
keat. A:n yläpuoli on epäselvä, vaan ei siitäkään voi paraimmal- 
lakaan tahdolla saada kruunua. — Vihdoin seuraa järjestyksessä 
vuosiluku 1681. Se on hyvästi tehty ja selvempi muita merkkejä. 

Sellainen on Ruskonkivi muodoltaan nykyjään. Luultavasti 
on se aikojen kuluessa menettänyt paljon alkuperäisestä muodos- 
taan. Maantien varrella kun se sijaitsee, on sen päällä tulta pi- 
detty, kuten selvästi voipi huomata. Palasiakin on kivestä loh- 
keillut. Siten on helposti voinut kulua pois se paikka, mihinkä 
ennen kruunu oli hakattu. Kentiesi on kivi alkujaan ollut pys- 
tyssä. Sitä tarkoittanee Mathesiuskin, kun hän nimen-omaan mai- 
nitsee, että tämä kivi on pystytetty (upprest). Helposti on se voinut 
kaatua, kun se on ihmisten kulkupaikalla ja kun kerrotaan, että 
kiven alustaa on aarteen toivossa kaivettukin. 

Kansa kertoo, että merkit ja vuosiluku ovat Wenäläisten te- 
kemiä ja että he ovat haudanneet tämän kiven alle Muhoksen 
kirkonkellon, jonka pitäisi olla täynnä hopeita. Juhannus-yönä sa- 
nottiin tässäkin, kuten aarrepaikoissa tavallisesti, viinavalkean pa- 
lavan. Eräs Kassis-ukko vainaja oli kerran monen miehen kanssa 
kaivanutkin kiven alustaa ja hänen onnistui saada aarrekin näky- 
viin, mutta kun hyvillä mielin rupesi kertomaan muille löydöstänsä, 
painua romahti kirkonkello sisustoinensa maan sisään ja siellä se 
on vielä tänäkin päivänä. Kiven vieressä onkin syvänlainen kuoppa, 
josta huomataan, että taru kaivamisesta ei ole aivan tuulesta tem- 
mattu. — Toisen kertomuksen mukaan on merkit ja varsinkin 

vuosiluku tehty silloin, kun Sotkajärven Sorsaan mentiin taloa te- 
kemään. Vielä oli eräs kertoja tietävinänsä, että nämät merkit 
on tehnyt eräs seppä, joka, kun Utajärveltä tuli Muhokselle tako- 
maan, levähti kivellä ja ,kalkutteli merkit vanhalla rautaraadolla”. 
Kentiesi ovat kirjaimet hänen sepustuksiaan. 

Ruskonkiven arvelee Calamnius saaneen nimensä siitä, että 
kangas se ensinnä Ruskon-nimen kantoi, kentiesi siitä ruskeasta 
sammalesta, joka sillä kasvaa, ja kivi sitten saanut Ruskon-nimen, 
se kun Ruskonkankaalla oli”. 

Kansalta kuulin erään kertomuksen, jonka mukaan rusko-sana 
alkujaan on ollut ruski, jolla nimellä näillä seuduin toisinaan We- 
näläistä tarkoitetaan. Tämän kertomuksen mukaan olisi Ruskon- 
suo oikeastaan ollut Ruskinsuo. Ruskonsoiden välille oli nimittäin 
Isonvihan aikana joukko Wenäläisiä kerran yöpynyt. Kun Kivek- 
käät hyökkäsivät näiden päälle, syntyi paikalla ankara tappelu. 
Wenäläiset surmattiin ja haudattiin Ruskonsuohon. Siitä on kangas 
ja sitten kivikin saanut Ruskon-nimen. 


Pyhäkosken varrella olivat Wenäläiset viime sodan aikana 
telmäneet. Leppiniemessä oli silloin vahva Tikka niminen isäntä. 
Viholliset tulivat pirttiin ja käskivät isännän lähteä aitan-ovea au- 
kaisemaan. Isäntä oli par'aikaa makaamassa ja käski vihollisten 
odottaa, siksi kuin hän saisi vaatteet päällensä. Vedettyänsä ken- 
gät jalkaansa, lähti hän ulos, sai käsiinsä koivuisen korennon, jolla 
sutki vihollisia niin pahanpäiväisesti, että he lähtivät kaikki pöt- 
kimään pakoon ja kaksi heistä menetti henkensäkin. Isäntä oli 
kahakasta päästyänsä sanonut, että ,jos hänellä olisi ollut kynä- 
kään apuna, olisi hän pannut kaikki Ryssät Rakankorvalta Pyhä- 
koskeen". — Talon emäntä oli tappelun aikana seisonut portailla 
lakki päässä, ,että hänkin muka mieheltä näyttäisi”. 

Kieksissä taas olivat viholliset sitoneet isännän lavitsaan 
kiinni, kantaneet hiiliä ja kuumaa tuhkaa hänen selkänsä päälle 
ja siinä sitten kiusanneet, kunnes miesparka heitti henkensä. Tästä 
ilkityöstänsä saivat sotamiehet kumminkin kelpo selkäsaunan, kun 
viisisataa miestä päällikköjen käskystä löi heitä ,katulyönnissä* 
jäällä kirkkoherran virkatalon ja Walkolan välillä. 

Utajärvi. 


Roinilan talon alapuolella on Oulujoessa Ka/mosaari. Saareen 
oli mainitun talon isäntä vihan aikana paennut. Viholliset osasivat 
kumminkin sinnekin, surmasivat isännän ja hautasivat hänet saa- 
reen. Monta vihollisjoukkoa oli isäntä ennen kuolematansa eh- 
tinyt karkoittaa pois talostansa. 


Raatiniemi on ollut iso talo Sotkajärvellä Isonvihan aikana. 
Sen ovat viholliset tykkänään hävittäneet. Asukkaat koittivat sil- 
loin kattilalla päästä pakoon, vaan pakomatkalla painui kattila 
Sotkakoskeen ja siellä se on vielä nytkin. 


Turusen-ojan suuhun Niskanjoella on Isonvihan aikana We- 
näläisiä haudattu. Ojanleuasta on törmän vyöryessä löydetty koko 
joukko ihmisen luita, jotka näyttävät olleen paljoa suurempia, 
kuin nykyisen kansan. Ojassa on aarrekin kätkettynä ja kerran 
on siitä löydettykin kasari (kattila) täynnä hopeita. Vaan kun 
löytäjä ei yksinänsä jaksanut nostaa raskasta kattilaa ja huusi 
toveriansa avuksensa, niin painua romahti kattila takaisin maan 
sisään. Kattilan päällä oli ollut joku vanhankansan kannukin. — 
Ojan läheisillä kankailla on kuoppia ja ojan suussa on ollut vihan 
aikana pakosauna. — Samoin on Wenäläisiä surmattu Lusinsaa- 
reen Niskanjoella, Sielläkin on ennen näkynyt hautoja, jotka kum- 
minkin ovat hävinneet, kun koko saari on tehty pelloksi. 


Niskanjoen Korholassa oli vihan aikana kolme veljestä: Rusi 
(Ambrosius), Lassi ja Paavo. Lassin ottivat viholliset mukaansa, 
kuljettivat häntä alaspäin pitkin jokivartta ja pistelivät piikillänsä. 
Kun isäntä vihdoin tekeysi kuolleeksi, jättivät viholliset hänet rau- 
haan. Rusi taas oli taitava noita. Hän kun pöläytti höyheniä il- 
maan, muuttuivat ne miehiksi. Neljättäsataa vuotta sanotaan ku- 
luneen näistä tapahtumista. 

Jonkun mellakan Isonvihan aikana arveltiin olleen Lo/e/an seu- 
duilla. Talon tiluksilta on ennen löydetty koko joukko sota-asei- 
den palasia. Ne ovat valitettavasti joutuneet hukkaan. 


Vanhin talo Niskanjoella on puheitten mukaan Raappana. 
Raappanansaaressa on näillä seuduin ensikerta tulta pidetty. En- 
simäisten asukasten arveltiin tulleen tänne Wenetheiton kylästä. — 
Isonvihan aikana on Raappana ollut erittäin varakas talo. Talossa 
asui siihen aikaan kaksi veljestä. Parttuan-ojalla sydänmaassa oli 
pakosauna. Siellä oli koko talon väki ja paljo sinne oli kuljetettu 
tavaraakin, jota hoitamassa toinen talon isännistä oli. Kun vihol- 
liset tulivat taloon, oli siinä ainoastaan vanha muori kotona. Ve- 
näläiset sitoivat muorin orteen, kantoivat olkia hänen allensa, sy- 
tyttivät ne palamaan kodan seinästä veistämillänsä lastuilla, pa- 
koittaakseen häntä siten tunnustamaan, missä talon isäntä oli. 
Muorin täytyikin tuskissaan ilmoittaa, mihinkä isäntä oli paennut. 
Saatuansa isännän käsiinsä, sitoivat Wenäläiset hänen hevosen sel- 
kään ja pakoittivat hänen opastamaan heidät pakosaunalle, jossa 
toinen isännistä oli tavaroinensa. Saunalla oleva isäntä oli kum- 
minkin jo ennen, aavistaen vihollisten tuloa, varustanut ison kiven 
oven suuhun, ja kun Wenäläinen aukasi oven, heitti hän kiven vi- 
hollistansa kohden semmoisella voimalla, että tämä oven kanssa lensi 
saunan ulkopuolelle. Sitten sieppasi hän kangen käteensä ja ruh- 
toi sillä jäljellä-olevat kolme vastustajaansa ,toukosiin tomuihin*. — 
Samalla kertaa veivät viholliset talosta muun muassa avainkoukun. 
Se saatiin myöhemmin takaisin Paltaniemeltä, jossa Wenäläisten 
päällikkö oleskeli. Hänen tietämättänsä olivat he tällä tavalla rys- 
käneet. Kun päällikkö sai tietää näistä hävityksistä, kerrotaan 
hänen rangaisseen pahantekijät siten, että sidotti heidän kumpaan- 
kin jalkaansa saverikon ja valjastutti kaksi hevosta toisen toisapäin 
heitä saverikosta vetämään. 

Kerran taas kulkiessaan, veivät viholliset Raappanansaaresta 
erään pienen pojan omaan maahansa. Poika kumminkin, mieheksi 
tultuaan, palasi takaisin kotiseudulleen ja sai siellä kuulla, että 
hän oli ,rikkaan Raappanan* poika. Kun hän tuli kotitaloonsa, 
oli hänen isänsä, Raappanan silloinen isäntä, sattunut saamaan 
paljon harreja ongella. Poikakin, jota talossa ei ensinkään tun- 
nettu, pyysi isännältä kaloja syödäksensä. Isäntä ei kumminkaan 

sanonut antavansa mitään Wenäläisille, ne kun ovat vieneet hä- 
neltä lapsenkin kätkyestä. Kun sitten poika ilmoitti, että hän 
juuri on tuo kätkyestä kadonnut lapsi, käski isä hänen ajaa par- 
tansa, ja sen jälkeen jäi hän asumaan entiseen kotitaloonsa. Poika 
kertoi sitten, että hänen on kulkiessaan täytynyt vetää hakoa pe- 
rässään, jotteivät Koirankuontolaiset voisi vainuta, mihinkä hän 
oli paennut. — Raappanan seuduilla Ki/osaaressa on myöskin ol- 
lut Isonvihan-aikuinen pakopaikka. 


Niskakosken alussa on Kauko niminen saari. Siinä kerrotaan 
asukasten vihan aikana olleen vihollista paossa. Muiden muassa 
oli sinne kulkeunut eräs pappikin. Saareen koettivat viholliset 
päästä kaikella tavalla, hevosenkin seljässä ajaen, vaan heidän täytyi 
tyhjin toimin palata takaisin, sillä kuohuva koski teki kaikki yri- 
tykset turhiksi. Pakolaisilla oli pyssyjä, vaan ei kuulia. Heidän 
kerrotaan tinanapeillakin koettaneen ampua vihollisiansa. — Saa- 
ressa on vielä myöhempinäkin aikoina näkynyt kiukaansijoja. 


Oulujärvessä olevaan Arjänsaareen on Laurukainen kuljetta- 
nut Wenäläisiä, jotka siinä saivat surmansa. Tästä saaresta ker- 
rotaan sama tarina, kuin ennen mainitsemamme Simojärven Wenä- 
läissaaresta. 


Oulujärven Kuostonsaaressa on myöskin ollut pakopaikka 
Isonvihan aikana. Tännekin tulivat Wenäläiset ja koettivat sur- 
mata saunaan paenneet Suomalaiset, vaan nämät puolustivat kum- 
minkin henkensä kiukaan kivien avulla. 


Ahmaskylässä on ollut vihan aikana pakosauna Libasaaressa. 
Asukkaat olivat siellä paossa tavaroineen päivineen. Kun vihol- 
liset tulivat kylään, saivat he käsiinsä erään tyhmänsekaisen mie- 
hen, joka kehui tietävänsä, missä olisi omaisuutta, jos vaan tahtoisi 
ilmoittaa. Wenäläiset pakoittivat miehen ilmoittamaan tietonsa, 
tulivat hänen opastaminansa saunalle ja ,lihasivat* pakolaiset. Siitä 

syystä sanotaan paikkaa vielä nytkin Lihasaareksi. — Mökkikorpi 
on ollut myöskin muinoin pakopaikkana, samoin Navertakorpi"). 


Näillä seuduin oleva Surmasaari on saanut nimensä siitä, 
että paimenet ovat kerran kutkuttamalla tässä saaressa toisensa 
surmanneet. 


Ahmaskylässä on Räisänen ollut Isonvihan aikana kova vi- 
hollisten vastustaja. Hänellä oli pakosauna Leppiojan varrella. 
Sinne saapuivat kerran viholliset ja kun näkivät Räisäsen yksi- 
nänsä sydänmaassa, ihastuivat he heti ja sanoivat: ,ahah, jopa nyt 
olet säkissä!" Tuohon vastasi Räisänen: ,ette ole vielä säkinsuuta 
kiinni panneet*. Wenäläiset alkoivat E. kiiruhtaa, sanoen: ,a, 
jouvu sie, pane kengät jalkaan, lähe tavarata näyttämään!" R. pa- 
neskeli kenkiä jalkaansa ja tuumasi: ,oota miestä kenkineeksi, 
koska ootit kasvaneeksi!" Saatuansa kengännauhat kiinni, tuu- 
masi hän: ,nyt lähetään!" Hänellä oli vieressänsä tuppivyö ja 
siinä kolmihuokoinen tuppi. Sen hän silpasi toiseen käteensä, otti 
puukon toiseen, alkoi niillä kahden puolen hosua, niin että miehet 
kaatuivat hänen ympäriltänsä, ja juosta hutki pakoon. 

Kerran taas asettui 12-miehinen Wenäläisjoukko yöksi Tora- 
kankaan päähän. He rupesivat nuotiolle maata ja panivat muassansa 
olevan joutsipyssyn oksalle yön ajaksi. Joutsi alkoi riskaa oksalla. 
Silloin Wenäläiset tuumasivat itsekseen: ,rissa sie mitä rissat, 
huommenna mie sulia Räisäsen ripsahutan!* Räisänen sattui erään 
toisen miehen kanssa olemaan lähiseudulla, kuuli vihollistensa tuu- 
man ja tiesi siis olla varuillansa. Kun Ryssät nukkuivat, tuli hän 
toverinsa kanssa ja tappoi keihäällä kaikki 12 miestä. — Mainittu 
Torakangas (Muhosperän ja Ahmaskylän välillä) on toisen kerto- 


muksen mukaan saanut nimensä siitä, että siinä on ollut isompi 


1) Aarteita on täälläkin. Entisinä vainon aikoina ovat asukkaat kätke- 
neet tavaransa maahan. Juhannus-yönä ne palavat viinavalkeassa, vaan kät- 
kijät ovat tavallisesti panneet tavaransa niin kovilla ,uhreilla", ettei niitä mi- 
tenkään voi saada käsiinsä. Ahmasjärven Raafelahdessa sanotaan olevan aarteen, 
jossa muun tavaran joukossa pitäisi olla eräs ,hopearukki*. Tällekin aarteelle, 
jos mieli päästä siihen osalliseksi, pitäisi ajaa ,suvikkovarsalla yksiöistä jäätä 
myöten" ja uhriksi panna ,yksivuotias valkeapää poikalapsi sekä yksiöinen val- 
kea jääräkaritsa”. 

tappelu Wenäläisten ja Suomalaisten välillä. Wenäläiset saivat sel- 
käänsä. Suomalaisten voittoon vaikutti sekin, että Muhoksen Musta 
Nykyri nostatti kirkonväen, joka etupuolelta ahdisti vihollisia. Seu- 
dun asukkaat itse kävivät heidän kimppuunsa takaapäin. Kan- 
kaalta on nykyisten ihmisten aikana löydetty eräs ,kivääri* hongan- 
komosta. Sen nykyisestä talletuspaikasta en saanut tietoa. 


Rokuanvaarallakin oli ollut eräs pakosauna. Wenäläisiä saa- 
pui sinne 9 miestä ja he surmasivat mitään vastarintaa kokematta 
saunaan paennutta väkeä. Räisänen sattui tänne tulemaan ja ajoi 
yksinänsä Wenäläiset pakoon. 


Tunturikankaalla on myös ollut pakosauna. Siinä kerrotaan 
Wenäläisten surmanneen saunantäyden vaimoja ja lapsia. Sen joh- 
dosta kutsutaan seutua vielä nytkin ,sikiösaunan korveksi*". — 
Calamniuksen mukaan oli mainittuun saunaan kokounut paljo mies- 
väkeäkin, mutta Wenäläiset, tänne tultuansa, surmasivat koko jou- 
kon. Vihollisia oli ainoastaan 5 miestä, vaan pakolaiset eivät, 
vastustajiensa vähälukuisuudesta huolimatta, uskaltaneet tehdä vä- 
hintäkään vastarintaa. 


Kalaoja on puheitten mukaan ollut Ahmaskylän vanhin talo, 
vaan Wenäläiset hävittivät sen kerrassaan, niin että se on sitte 
myöten ollut autiona. 


Utajärven Laitilassa on ennen ollut kolme veljestä. Niistä 
jäi yksi kotitaloonsa, toinen meni Muhosjoen Laitilaan, joka on 
saanut nimensä hänestä; kolmas veljeksistä meni Sangille Laitisen- 
niemelle ja hän on puheitten mukaan ensimäinen Suomalainen asu- 
kas Sanginjärvellä. Laitisenniemi on nyt Lahden talon peltona ja 
vielä myöhempinä aikoina on siinä tuntunut huoneensijoja. Ennen 
Laitisen tuloa kerrotaan nykyisen Lahden talon paikalla olleen 
lappalaiskodan. Isonvihan jälkeen tuli taloon asumaan eräs Saava 
(Samppa) niminen Wenäläinen. Hän oli tavattoman pahasisuinen 

ja tuittupäinen mies. Tästä ,pahasta Saavasta* kerrotaan vieläkin 
monta hauskaa juttua. Hänen sukuansa pitäisi nytkin olla Lahden 
ja Seppäsen taloissa. 

Kun Viho-Wenäläiset tulivat Lahden taloon, sattui talossa 
juuri silloin olemaan messu. Väki pakeni riiheen, vaan viholliset 
osasivat sinnekin sekä surmasivat papin ja muun messuväen siten, 
että löivät heitä kurikoilla päähän. — Lahden asukkailla oli vihan 
aikana pakosauna Sanginjoen varrella. 


Sangin Niemikylään ovat ensimäiset asukkaat tulleet Utajärven 
Hiltulasta. Löytyy kumminkin toinen tarina, jonka mukaan asutus 
Sanginjärvelle on levennyt Muhoksen Holapasta. Entisillä Holapan 
asukkailla olisi pitänyt olla kalatulet Sangilla. Sitä jälkeä on 
siellä vieläkin Holapoita. Itse Sankilaiset taas kalastelivat van- 
haan aikaan Juorkunassa. — Paavolan talon sanottiin olevan van- 
himman Niemikylässä. Kun sitä aljettiin rakentamaan, lähti karhu 
pakoon erään kiven luota, jota vieläkin näytetään talon lähellä. 

Paavolassakin kävivät Viho-Wenäläiset. He sitoivat orteen 
talon Eera nimisen isännän ja aikoivat polttaa hänet oljilla. Kun 
isäntä vihdoin tekeysi kuolleeksi, laskettiin hän alas orresta. 

Sitten saivat Wenäläiset käsiinsä erään vaimo-ihmisen, Meri- 
Ellin, ja pakoittivat hänen opastamaan itsensä Pilkkasuvannolle, 
missä Simunan väki lehmineen päivineen oli paossa. Meri-Ellin 
täytyikin, hevosen selkään sidottuna, opastaa viholliset saunalle. 
Hän ei sanonut kumminkaan osaavansa muuten, kuin jokivartta, 
ja niin lähdettiin matkalle. Sinne kumminkin kerkesi ennen mai- 
nittu Paavolan Eera, joka, saatuansa kuulla vihollisten puuhat, riensi 
soita myöten suoraan pakolaisille sanaa viemään. Kerrotaan, että 
miehen kädet vihollisen harjoittamasta rääkkäyksestä olivat niin 
raihnaat, ettei hän voinut hiihtäessään käyttää sauvakoita ensin- 
kään. Kumminkin ehti hän viedä sanan vihollisten tulosta pako- 
laisille. Nämät eivät ensin uskoneetkaan Eeran puheita, emäntä 
vaan arveli, että sanantuoja oli lähtenyt saunalle maitoa juomaan. 
Vihdoin uskottiin kumminkin Eeran puhe ja pakolaiset lähtivät 
pois saunalta. Kohta sen jälkeen tulivat viholliset ja ampua na- 
vauttivat saunan oveen. — Ainoastaan yksi lammas jäi heidän saa- 
liiksensa. Sen söivät Wenäläiset oppaansa kanssa. — Sitten lähtivät 
he palailemaan kylään, vaan kun tultiin Paavolan näköisälle, sur- 

mattiin Meri-Elli. Hänen hautaansa näytetään vieläkin Paavolan 
aidan takana. 


Kärpästä oltiin vihan aikana paossa Utosjoella Waaranpäässä. 
Vielä nytkin sanottiin siellä törmässä näkyvän pirtin jäännöksiä. — 
— Kärpän riiheen oli kerran kokounut iso joukko Suomalaisia. 
Wenäläiset tulivat sinnekin ja surmasivat onnettomia tavallisella 
julmuudellaan. Vihdoin alkoi ,Kivekkäiden ammun-napse kuulua 
järven päästä" ja silloin lähtivät vihollisetkin pakoon. 


Utosjoen varrella on ollut pakosaunoja useissa kohden. Sellainen 
on ollut Koskelan myllyn luona. Vielä nytkin sanottiin siinä ole- 
van sileä kenttä ja kiukaan-muotoinen kivirova. Paitse sitä kuuluu 
siinä olevan isonlainen kuoppa, johonka luullaan erään papin tul- 
leen haudatuksi. — Hirvenpitämällä on myöskin ollut pakopirtti. 
Sinne olivat Paavolan asukkaat paenneet. Samanlainen pakopaikka 
sanottiin olleen Ky/män-ojan latvassa!). 


Wuotolla sanotaan Holapan olevan vanhimman talon. Se, samoin- 
kuin Koistilakin, on ollut olemassa jo Isonvihan aikana. Silloinen 
Holapan isäntä jätti maansa sikseen ja lyöttäysi Kivekkäiden jouk- 
koon. Kivekkäät ovat näillä seuduin hyvin huonossa maineessa 
ja heitä kuvataan usein yhtä kelvottomiksi, kuin itse Wenäläisiä. 


1) Kylmänojan-ahossa Kiiminginjoen pohjoispuolella melkein Tervon ta- 
lon kohdalla, n. 1% virstaa mainitusta joesta, sanotaan olleen Isonvihan-aikui- 
nen pakopaikka. Mainitun kankaan itärinteesen on kaivamalla tehty isonlainen 
syvennys, joka luultavasti on aikoinaan ollut navettana. Se on n. 4% syltä 
pitkä, 3 s. leveä. Kolmella suunnalla on seinät, jotka korkenevat sen mukaan, 
kuin kangaskin ylenee. Peräseinä on siis kaikkein korkein (n. 2% kyynärää). 
Oviseinää ei ole ollenkaan. Permanto on aivan tasainen; isoja kuusia ja haa- 
poja on siihen jo ehtinyt kasvaa. 

Muutaman sylen päässä alempana kankaan rinteessä on pienoinen kuoppa, 
joka on kentiesi ollut ennen kaivona; parin sylen päässä siitä on kiviläjä, hyvin 
maatunut, n. 1% syltä kanttiinsa laaja. Sen ympärillä tuntuu vielä, kun tar- 
kasti katsoo, hiukan seinänkudetta, vaan se on kokonaan sammalen peitossa. 
Siinä on kukatiesi ollut pakolaisten asunto. Seinäin jätteistä päättäen, näyt- 
tää huone olleen n. 3 syltä kanttiinsa laaja. Tulisija on ollut nurkassa. 

Kun viholliset tulivat Koistilaan, oli talossa paraikaa messu. 
He ottivat papit, joita silloin sattui olemaan kaksi, kantoivat suu- 
ren honkakasan talon kartanolle ja aikoivat siinä polttaa onnet- 
tomat. Silloin tuli sana: ,Sissit tulevat Sangilta", jonka kuultuansa 
Wenäläiset pötkivät pakoon ja papit jäivät polttamatta. Talossa 
on vielä myöhempinä aikoina ollut pöytä, jonka päällä Wenäläisten 
kerrotaan teurastaneen talon lehmän ja johonka on jäänyt koloja 
heidän iskuistaan. 

Monta vuosisataa ovat jo asukkaat olleet näilläkin seuduilla. 
Sitä todistaa eräs Wuoton kylän Tapauksen talossa oleva talli- 
rakennus, jonka seinässä ainakin kolmessa kohti selvästi näkyy vuosi- 
luku 1473. Tämän huoneen sanottiin olevan jo kolmannella sijalla 
ja nykyiselle paikallensa on se tuotu Wuoton Holapasta. 


Juorkunassa on ensikerta tulta pidetty Tihisessä Niemikylässä. 
Nykyjään ei enää Tihistä ole ollenkaan, vaan se on yhdistetty Li- 
pon taloon. 

Lipossa ovat Viho-Wenäläiset kovasti telmäneet. Kun he 
tulivat taloon, sattui olemaan pyhäpäivä ja paljo kylän nuorisoa 
oli kokounut talon kentälle ,leskeä juoksemaan". Viholliset kat- 
selivat nuorten iloa vähän aikaa joen takaa, kulkivat sitten ta- 
lon ylipuolelle, josta kalapatoa myöten pääsivät joen yli, saa- 
puivat siten taloon ja surmasivat koko nuorukaisjoukon talon lähei- 
sellä kentällä. Vielä nykyisten miesten lapsuuden aikana on talon 
pelloista löydetty vaimonpuolten palmikoita ja korvarenkaita. Sur- 
matut haudattiin talon läheiseen Tervosaareen. Tälle paikalle on 
nyt kasvanut isoja petäjiä, joidenka arvellaan saaneen alkunsa on- 
nettomain luista. 

Lipossa on vieläkin eräs vanha aitta, johonka viholliset ovat 
väkisellä menneet sisälle. Ovessa on iso paikka, jonka kohdalta 
Wenäläisten sanotaan työntäneen kangen oven läpi ja sen avulla 
vääntäneen oven auki (Vrt. s. 17). — Talonväellä oli vihan ai- 
kana pakosauna Marttisen sydänmaalla Leväoja/la. Sinne kulje- 
tettiin talon tavarat, lehmät y. m. 


Pietosessa Hakosenjärven rannalla, jossa nyt on pieni mökki, 
on ollut vihan aikana iso talo. Kun viholliset tulivat taloon, oli 
isäntä, tavattoman vahva mies, makaamassa. Viholliset kärttivät 

ukkoa lähtemään liikkeelle, näyttämään heille talon kassoja, vaan 
hän tuumasi, että ensin hänen pitää saada vaatteet yllensä, sillä 


yKengässä uro parempi, 
Ruojuessa rohkeampi". 


Kun ukko oli kenkinyt, sieppasi hän tuppivyönsä, jossa oli vanhan- 
kansan tavan mukaan iso kolmihuokoinen tuppi puukkoa, neula- 
koteroa, tuluksia y. m. pieniä tarveskaluja varten. Tällä aseel- 
lansa ukko ajoi kaikki vastustajansa käpälämäkeen. 


Vanhin talo Särkijärvellä on Kinnula. Siihen ovat ensimäiset 
asukkaat tulleet Muhoksen Kinnulasta. Ensin oli Kinnusilla kala- 
vesi Särkijärvellä ja vihdoin jäivät he sinne asumaankin. 

Tässäkin kylässä ovat Wenäläiset harjoitelleet tavallista jul- 
muuttaan Isonvihan aikana. Siihen aikaan oli Särkijärvellä ai- 
noastaan kolme taloa, nimittäin Jurvala, Kinnula ja Kerälä. Näi- 
den talojen isännät kumminkin tekivät vihollisillensa kovaa vasta- 
rintaa. Kinnunen oli vahva mies, joka ruumiinsa voimilla ja 
tulisella luonteellansa teki vihollisillensa kaikenlaisia kepposia; Jur- 
vasella oli hyvä hevonen, sen avulla hän vältti vihollistensa veh- 
keet, Keränen taas oli hyvä juoksemaan. — Näitä miehiä Wenä- 
läiset pelkäsivät ja lausuivat heistä: 


"Kinnunen kiivas tappelija, 
Keräsell' on kiverät sääret, 
Suon selällä souteloo, 
Jurvasella hepo hyvä”. 


Kinnusella oli pakosauna Korpilahdella Särkijärven rannalla. 
Saunalle kerrotaan kerran vihollisten pohjastuneen. He houkutte- 
livat isännän lähtemään kotiinsa ja siellä panemaan saunan läm- 
mitä. Isäntä tottelikin kehoitusta, ja kun hän oli ,saunaa katto- 
massa”, paiskasivat viholliset oven kiinni, surmataksensa lämmit- 
täjän savun sekaan. Toiset rupesivat ovea painamaan, toiset läh- 
tivät hakemaan pönkkäpuita. Kinnunen sillä aikaa sivalsi suurimman 
kiven kiukaasta ja heitti sillä vihollisiansa. Silloin näistä muu- 
tamat heittivät henkensä, toiset lähtivät pakoon. 

Toisen tarinan mukaan oli Kinnusella pakosaunassa hänen 
lapsenvuoteessa oleva vaimonsakin. Viholliset saapuivat saunalle 

ja alkoivat pakolaisia ahdistaa. Silloin Kinnunen syyti ensin kaikki 
kiuaskivet ulos, nousi sitten katolle ja alkoi sieltä maloilla lyödä 
hujottaa vihollisia, niin että näiden täytyi lähteä pakoon. Kerran 
Kinnunen kumminkin aseettomana joutui kotonaan vihollisten kä- 
siin. Häntä vaadittiin ilmoittamaan tavarainsa säilytyspaikka ja 
hän sanoikin omaisuutensa olevan tallin-ylisellä. Sinne lähdettiin mie- 
hissä. Isäntä meni edellä, vaan päästyänsä perille, sieppasi hän 
vanhan pertuuskan, jolla surmasi koko joukon. — Taas kun Kin- 
nusta erään kerran ahdisteltiin, ei hän saanut käteensä muuta 
asetta, kuin tupakkikukkarolla varustetun tuppivyönsä. Sillä kapis- 
teli hän vastustajansa pakoon. Eräs näistä, kun tuli toveriensa 
luokse ja kun häneltä kysyttiin, miksikä hän ei ottanut Kinnusta 
kiinni, sanoi: ,a min hälle voit, kun tuppi sai, kukkaro läksi!" 
(toisin: ,a ei voi kestää, tuppi säimii, kukkaro läimii). 


Jurvasella oli pakosauna Kärkkäällä. Sinnekin tulivat vihol- 
liset ja löysivät saunasta vaimon ja lapset. Ne surmattiin ja vai- 
molta leikeltiin rinnat pois, kun hän vielä oli hengissä. Itse isäntä 
vahtasi taloansa ja piti puolensa, kun hyvällä hevosellaan pian 
pääsi pakenemaan. — Jurvanen lienee ollut itsekin sukkela liik- 
kumaan, sillä vihollisten kerrotaan kutsuneen häntä nimellä Jalka- 
hippa". — Särkijärvellä olisi vihollisten pitänyt hävittää eläimetkin 
niin tarkkaan, jotta yksi ainoa lehmä jäi eloon. Sille nousi jär- 
vestä kumppaliksi sonni, jotenka karja taas saatiin sikeämään. 


Pirttimaassa Olvas-ojan varrella on ollut ennen vanhaan talo. 
Sen jäännöksiä ovat ne rauniot, joita mainitulla kankaalla sanot- 
tiin löytyvän. Tämän talon isäntä on puheitten mukaan ollut jok- 
seenkin tuittupäinen mies. Hän oli pannut vaimonsa kaivoon, jät- 
tänyt pienen tyttärensä sydänmaahan ja paennut itse muille maille. 
Tytön sattuivat kalamiehet löytämään ja kuljettivat Juorkunan 
Määttään. 

Liminka. 


Limingan pitäjän sanoo Mathesius saaneen nimensä eräästä 
Limas nimisestä Lappalaisesta, joka Ou/as ja Hijo nimisten vel- 
jiensä kanssa tuli näille seuduin. Oulas on sitten jättänyt ni- 
mensä Oululle ja Hijo lille. Tästä Limingan kanta-isästä on vie- 
läkin muisto säilynyt, kumminkin on hänen nimensä nyt muut- 
tunut tarinoissa Limmiksi"). Hänen kerrotaan olleen ison Jätti- 
läisen, joka ensiksi on asettunut näille seuduin. Eroavat ovat 
tarinat hänen muinaisesta asuinsijastaan. Milloin kertovat tarut 
hänen asuneen Lapinkankaalla, milloin Linnukanmäellä, milloin 
Puodinmäellä. Siihen aikaan oli vielä suuri osa Liminkaa veden 
vallassa. Puodinmäeltä kulki Limmin tyttö veneellä Lapinkan- 
kaalle ja näki siellä miehen hevosella maata kyntämässä. Tyttö otti 
miehen hevosineen päivineen helmaansa sekä vei isälleen tavallisen 
jättiläistarun mukaan. Kuulin sitäkin mainittavan, että Limmi olisi 
asunut Lumijoen Lapinniemellä. Toisen tarinan mukaan on Lumi- 
joki saanut nimensä Lummista, joka Limmin kanssa oli tänne 
saapunut. 

Limmin kerrotaan elatuksekseen harjoittaneen metsästystä ja 
kalastusta. Kalastusta varten on hän kaivanut nykyiset joet ja 
järvet. Metsästystä varten kasasi hän kankaat ja kukkulat, muun 
muassa Lapinkankaankin. Mereksi sanoi hän nykyistä Liminganlahtea 
ja, voidakseen siellä kulkea, oli hän tehnyt itselleen veneen. Kerran 
oli Limmi kalastusmatkoillaan mainitulla merellä ja löysi meren 
keskeltä oudon saaren. Hän meni saarelle ja päätti ruveta asu- 
maan siinä, se kun oli kalastuspaikaksi erittäin sopiva. Pian meni 
hän noutamaan puita ja teki niistä ison pistoskodan. Tulisijaksi 
kantoi hän kodan keskelle ison kiviläjän, jonka päälle hän asetti suu- 
ren keittopatansa. Näin saatuansa asuntonsa valmiiksi, meni Limmi 
saaren rannalle jotakin saalista katselemaan. Huomattuansa ison 
mateen uiskentelevan lähellä rantaa, tarttui hän äkkiä madetta 
niskasta kiinni ja alkoi vetää sitä maalle. Kala oli hirveän suuri. 
Kun Limmi oli vetänyt sen kolme kertaa pistoskotansa ympäri, 
ulottui pyrstö vielä mereen. Mutta Limmikään ei ollut hätäpoika, 
veti kalanpään vaan kodan-ovesta sisään ja pani pataansa, jossa 


1) Nimellä Linnunen kuulin myöskin häntä mainittavaa (Vrt. Linnu- 


kanmäki). 

keitti kappaleen kerrallaan, kunnes sai vihdoin pyrstönkin pataan. 
Sitä odottaessa meni kumminkin kolme kokonaista kuukautta. Ison 
mateen kun oli syönyt, rupesi Limmiä janottamaan, vaan suolaista 
merivettä hän ei saattanut juoda. Siitä syystä rupesi hän kaivoa 
kaivamaan keskelle saarta. Kun hän oli vähän aikaa kaivanut, 
alkoi koko saari liikkua, uiskennella ympäri mertä. Nyt huomasi 
Limmi, että hänen saarensa olikin tavattoman iso kala, joka oli 
maata asettunut. Kaikki tavarat vyöryivät kalan selästä mereen 
ja korkea pistoskota kaatui tulisijoineen. Sen jäännöksiä ovat ul- 
kopuolella rannalla olevat kivet ja lahden pohjassa oleva kari, ni- 
meltä Isokova. Hätäyksissään juoksi Limmi veneesensä ja alkoi 
soutaa pohjoista kohden, jonka jälkeen häntä ei ole koskaan enää 
näkynyt. Mennessään huusi hän: Liminkala, Liminkala! Se huuto 
kaikui vielä silloin, kun Suomalaiset tulivat näille seuduin. Siitä 
nimittävät Suomalaiset vielä nytkin tätä paikkaa Limingaksi. Mutta 
se kala, jonka selkään Limmi yritti kaivoa kaivamaan, kuoli sii- 
hen, missä nykyinen Oulun-Salo on. Kaivonsija on vielä siellä 
nimellä Pappilanjärvi'). — Erään toisen tarinan mukaan meni 
Limmi muutaman toisen miehen kanssa Kemiin ja rakensi siellä 
paikkakunnan ensimäisen kirkon. 

Wirkkulankylä, Rantakylä ja Hirvasniemi ovat saaneet ni- 
mensä ensimäisistä asukkaistaan. Kolme miestä Wirkkunen, Ran- 
tonen ja Hirvonen ovat puheitten mukaan ensin tulleet mainittuihin 
kyliin. He olivat kaikki kalastajia, vaan kun Wirkkunen sai enem- 
män kaloja, kuin toiset miehet, suuttuivat nämät ja surmasivat hä- 
nen. Mistä päin nämät asukkaat ovat tulleet, siitä ei ole tietoa. 
Kuulin kumminkin jonkun arvelevan, että he olisivat tulleet poh- 
joisesta päin. 

Koko Limingan pitäjä on luultavasti aikoinaan ollut merenä. 
Siihen viittaavat useat tarinatkin. Tyrnäväkin on saanut nimensä 
siihen aikaan. Kerrotaan, näet, että ennen muinoin eräs laiva 
purjehti siellä, missä nykyinen Tyrnävän seurakunta on. Laiva 
joutui matalalle (puheitten mukaan Anttilan kallion seuduilla), ja 
perämies huudahti silloin: Jo töyräsi! Siitä olisi paikkakunta saa- 
nut nimensä ja kertoja arveli, että tarun mukaan olisi nimen van- 
hempi muoto Törnävä oikeampi. 


1) Tarinan on minulle hyväntahtoisesti antanut kansakoul. opettaja G. 
Kunnari. 

Ängeslevän Toppisen talon tiluksilta olisi myöskin pitänyt 
löytyä jonkunlaisia isomman veneen kappaleita. 

Alapään Pyhtisen luona on Habhrikari nyt kuivalla maalla. 
Siitä kerrotaan löytyneen ennen isoja hahden kappaleita. Saman- 
laisia muinaista meriliikettä todistavia muistoja on puheitten mu- 
kaan löydetty Torikankankaalta, joka on nykyjään toista neljännestä 
merestä. Erään toisen kertomuksen mukaan on mainitun kankaan 
seuduilla olevan 7Torikanjärven rannoilta löydetty vanhoja huo- 
neen-hirsiä. 

Lumijoella on Lazomäki vähän matkan päässä nykyisen kir- 
konpaikan yläpuolella. Paikan kerrotaan saaneen nimensä siitä, 
että eräs Laronen niminen purjehtija laski siihen laivansa. Kan- 
kaalta on löydetty ennen ,laivanrautoja”. 

Kuinka suuressa määrässä rannat näillä seuduin maatuvat, 
todistaa seuraava tarina: Lumijoen ja Limingan välillä on eräs 
pitkänlainen Leo niminen niemeke. Se on ollut ennen saarena 
ja oli niin pieni, ettei siinä ollut enempää niittyä, kuin yksi suo- 
van-ala, sekin vähäinen. Siihen aikaan kuului saari Mikkolan taloon. 
Mainitun talon silloinen isäntä otti Toppisen talosta housuvaatteen 
velaksi ja antoi Toppisen tehdä mainittua Leton suovan-alaa, kun- 
nes vaate tulisi maksetuksi. Kun ei Toppinen tahtonutkaan enää 
antaa takaisin saamaansa maata, syntyi talojen kesken riita. Puo- 
dinmäellä asui siihen aikaan joku herrasmies, joka rupesi ajamaan 
Toppisen asiaa sillä ehdolla, että hän saapi puolet saaresta, jos asia 
voitetaan. Herra voittikin käräjissä ja saari jaettiin sitten Puodin- 
mäen ja Toppisen talojen kesken. Nyt on Letto pitkä niemi, seu- 
dun paraimpia heinämaita ja siihen tehdään joka kesä satoja häk- 
kiä heiniä. 

Isonvihan aikana on Limingankin pitäjä ollut mitä kovimman 
hävityksen alaisena. Tätä pitäjätä kohdanneesta tuhosta onkin 
meille säilynyt tarkka tieto. Limingan silloinen kirkkoherra Kris- 
tian Gisselkors on vuonna 1721 tehnyt tarkan luettelon niistä, 
jotka viholliset vuosina 1715 ja 1716 murhasivat ja vangitsivat 
hänen pitäjässään. Koska mainittu luettelo antaa meille jonkun- 
laisen käsityksen Isonvihan kauheasta ajasta, saakoon se tässä 
sijansa. Huomattava kumminkin on, että siinä kerrotaan ainoastaan 
kahden vuoden hirmutyöt. Vihan aikaa kesti näillä seuduin kan- 
san kertomuksen mukaan seitsemän vuotta. Kahtena mainittuna 
vuotena 

Kärsämän kylässä murhattiin 44, vietiin vankeuteen 5 henkeä. 





Yli-Temmeksen , En 111. s 5 32 ja 
Ala-Temmeksen , ; 100, —, » 14 —, 
Kallilan 5 ja 19, , 5 6 s, 
Tyrnävän s 5 316, —, 5 70 N 
Leppiojan ; ; 50 x A 11 =, 
Ängeslevän — ,, ja 279 5 5 2. 
Kiviojan 9 i 45,» N L a 
Luomingin = , 5 I N > = 
Limingan 5 5 73, s, 5 11 ” 
Ketunmaan — , ” 53 s a a 
Hyrylän N » 34, , N 10 , 
Ylipään E j 253, 5 5 55 ja 
Rantakylässä, 5 24, , 5 IDO 
Wirkkulan N E 32, 5 % 5 ” 
Hirvasniemen ,, Ea 71, Ea . 19 5 
Lumijoen kirkonkylässä , 84, —, - 11 % 
Ylipään kylässä 5 10 — - 20 » 
Ala-Lumijoen , 63, a » 23. % 
Lapinniemen , E 161, 5 5 27 v, 
Kempeleen ” ” 136, —, N 32 j 
Yhteensä murhattuja 2,094, vangittuja 454"). 


Kansan muistoon ovat tämän kamalan ajan tapaukset täälläkin 
painuneet. Kerrotaan yleensä, että ihmiset surmattiin, missä vaan 
joutuivat vihollisten käsiin. Pienet lapset pistettiin aidanseipäisin, 
ihmiset olivat pakoisalla seitsemän vuotta, ja kun vihdoin rauhan 
päivä koitti, olivat kylät useimmissa paikoin raunioina, niin että 
harvasta talosta ,savu nousi". Yleensä kerrotaan kansan näillä 
seuduin olleen ,alla armoin*, kun vihollinen lähestyi, niin että suu- 
rempia vastustus-yrityksiä ei tehty. Kentiesi on se syynä siihen, 
ettei täällä kerrota Isonvihan ajoilta sellaisia sankarijuttuja, kuin 
esm. Oulujoen varrella. Paikkakunnan perinpohjainen hävitys on 
myöskin ehkä himmentänyt yksityisiä tapauksia, kun entinen asutus 
hävesi melkein kerrassaan ja uudet tulijat, jotka rakensivat majansa 
vainajain haudoille, useinkin saattoivat olla kaukaisilta seuduilta. 
Toisinaan kulkeusivat seudun omatkin asukkaat kauas, etsimään 


1) Suomi, Toinen jakso III, s. 99. 

jotakin pakopaikkaa, mihinkä vihollisen julmuus ei osannut. Niinpä 
kerrotaan joukon Liminkalaisia kulkeuneen vihan aikana Ilmajoelle, 
johonka he sitten jäivät asumaan. 


Ängeslevän ylipäässä on Tuuliharjun talon alapuolella Pappi- 
niemi niminen niemeke Angeslevänjoen rannalla. Se on saanut ni- 
mensä siitä, että siihen on Isonvihan aikana haudattu joku pappi 
sekä joukko muita ihmisiä. Kun törmä sitten on vyörynyt, on pai- 
kalta tullut näkyviin irtanaisia luita. Mitään arkunjäännöksiä ei 
sanottu näkyneen. — Isonvihan-aikuisen hautauspaikan sanottiin 
myöskin Kirkkoharjun Ängeslevän ylipäässä, Honkakosken ja Pää- 
talon välillä, olevan. Kukkosen törmässä on myöskin hautoja. Ison- 
vihan aikana on siihen haudattu ,yksi upseeri ja kymmenen sota- 
miestä". 


Isonvihan-aikuinen muistopaikka on myöskin Pappikangas 
Tyrnävän ylipään ja Kylmälänkylän välillä. Siihenkin on puheit- 
ten mukaan pappi surmattu ja haudattu. 


Wäliheikin pellolla Tyrnävän ylipäässä on ollut ennen messu- 
huone, jossa papit ovat kulkeneet jumalanpalvelusta pitämässä. Vi- 
holliset tulivat, kun par'aikaa oli messu, ja surmasivat koko messu- 
väen. Rabikanniemellä Wäliheikin ylipuolella on ollut pakosauna. 
Saunalle tulivat viholliset ja surmasivat paljon ihmisiä. 


Pappisaari Tyrnävän ylipään ja Ranttilan välillä on saanut 
nimensä siitä, että siihen on eräs pappi surmattu. Suomalaisia 
sattui silloin olemaan likiseuduilla ja ne näkivät, että viholliset, 
surmattuansa papin, löivät häntä leivällä päähän ja kysyivät: söi- 
sikö pappi maitoleipää? 


Koskelan kylässä on ollut pakosauna Ämmänpirtin mökin 
paikalla. Mökki on saanut nimensä eräästä vaimonpuolesta, joka 
pakeni mainittuun saunaan ja kuoli sinne. Hänellä oli leipä mu- 

assa, vaan sitä hän säästi, kunnes vihdoin kuoli ,pulla kainaloon”. 
Kun kangas muutamia vuosia sitten paloi, tuli sammalen alta esille 
ihmisen luuranko. 


Kärsämänkylässä ovat viholliset kuljeskelleet, tehden taval- 
lisia vallattomuuksia. Maikkola oli siihen aikaan varakas talo. 
Kun viholliset tulivat taloon, otti isäntä rahat mukaansa ja lähti 
pakenemaan. Viholliset alkoivat ajaa häntä takaa, vaan isännän 
onnistui heidän huomaamattansa kätkeä rahansa Rahakankaasen, joka 
on siitä saanut nimensä. Kun viholliset yhä pitkittivät takaa-ajoa, 
heittäysi isäntä Temmesjoen Ollakansuvantoon, johonka hän kukkui. 


Rautamullankangas Kärsämänkylässä on saanut nimensä siitä, 
että siinä on lietsomalla tehty rautaa vielä n. 100 vuotta sitten. 
Kaksi paljetta pantiin vastakkata ja niillä kuumennettiin multa. 


Wiittala ja Halonen Ängeslevän alapäässä hävitettiin vihan 
aikana perinpohjin. Sittemyöten ovat mainitut talot olleet autioina. 
Samoin ovat viholliset tykkänään hävittäneet Juoton talon Temmes- 
alapäässä. Ainoastaan yksi vanha muori pääsi pakoon muutamaan 
riiheen, joka oli talon ainoa vihollisilta polttamatta jäänyt rakennus. 


Temmes hävitettiin kokonaan Elsilänkylästä Haapakylään 
saakka. Hävittämättä jäi ainoastaan kolme taloa: Ala-Mattila, Ala- 
Elsilä ja Arola. Ala-Mattila on nyt autio, mutta vihan aikana siinä 
oli vankka talo. Viholliset pitivät sitä asentotalonaan ja kulkivat 
siitä jaloin hävitysretkiä tekemässä. Talon omistajat olivat sydän- 
maassa paossa. Kun kuultiin, että viholliset ovat lähteneet pois, 
palasivat he takaisin entiseen kotiinsa. Silloin löydettiin talon 
vanhasta luhtirakennuksesta viidenkymmenen, vihollisen surmaaman, 
ihmisen ruumiit. Seudun asukkaita oli koottu ympäristöltä taloon 
surmattaviksi. Niiden joukossa oli eräs vaimonpuoli, Anna nimi- 
nen, Siiken mökistä. Hän tekeysi kuolleeksi, heittäysi ruumisten 
joukkoon ja säilytti siten henkensä. Kun tilaisuutta tuli, pakeni 
hän pois, piiloutui joen taka ja oli siellä 9 vuorokautta. Ela- 

tuksekseen sai hän maitoa Arolan talosta, johonka oli jäänyt yksi 
lehmä, koko kylän ainoa. Siiken Annasta tuli vielä eläjä. 


Haapakylään jäi Haapaniemen talo polttamatta. Se oli sii- 
hen aikaan seudun varakkaimpia taloja, puheitten mukaan oli sii- 
näkin ,sata sarven kantajaa, tuhat turkin tunkijaa”. Siitä on sit- 
temmin lohkaistu muut läheiset talot: Anttilat, Perttulat, Haapala 
ja Haapaseppä. Haapakylän ensimäisellä asukkaalla oli yksi lehmä 
matkassa. Kun taloa ruvettiin tekemään, sidottiin eläin haapaan. 
Siitä sai kyläkin nykyisen nimensä. Temmeksen kirkkoakin sano- 
taan vielä paikoin Haapakirkoksi. — Paitse Haapanientä, sanottiin 
Sarkkilan olevan Temmeksen vanhimpia taloja. 


Punttala on Ala-Temmeksellä ensimäisiä taloja. Se on saanut 
nimensä siitä, että ensimäiset tulijat, etsittyänsä talonpaikan, al- 
koivat syömään, keittivät puuron, sanoen: ,Ensin puuro puntataan, 
sitten ruvetaan työhön!" 


Haaralan talossa on kertomuksen mukaan tapahtunut kau- 
hean vainon-ajan kauheimpia tapauksia. Talossa asui eräs äiti 
seitsemän lapsensa kanssa. Nälissään söivät he ensin hevosen- 
raadon ja seitsemän ihmisruumista. Mutta nekin loppuivat vihdoin. 
Silloin jakoi onneton äiti kahden kuolleen lapsensa ruumiit itsensä 
ja eloon jääneiden sisarusten kesken (Vrt. Calamniuksen kertomus). 


Tornion talossa asui vihan aikana kaksi vankkaa veljestä. 
He olivat taitavia noitamiehiä ja niin isoja, että toinen oli polvil- 
laankin kolmea kyynärää pitkä. Kun viholliset ,metsäsika edellä* 
tulivat taloon Sohlolta päin pitkin ,sotatietä", sattuivat veljekset 
seisomaan talon rannan puolella olevan vesimyllyn portailla. Toi- 
nen rupesi hätäilemään, että viholliset tulevat taloon saakka, vaan 
toinen, turvautuen noitakeinoihinsa, sanoi varmaan tietävänsä, ett”- 
eivät ne taloon tule. Vihollisjoukon kerrotaan tulleen likelle taloa, 
vaan poikenneen talon näköisältä maantien puolelle. — Sotatie on 

Sohlon ja Tornion välillä oleva avonainen paikka tiheänlaisessa 
vesakossa. Siihen ei sanota puita kasvavan. Se on puheitten mu- 
kaan syntynyt mainitusta vihollisten matkasta. Lähellä Tornion 
taloa sanotaan sen loppuvan, maa muuttuu siinä mättäiköksi, mutta 
itse tien kohdalta on se tasaista. — Kentiesi perustuu Calam- 
niuksen arvelu, että viimeiset Jättiläiset ovat asuneet Torniossa, 
tähän tarinaan. 


Ruotsin-oja on ollut puheitten mukaan ennen Ruosteoja ja 
talon nykyinen nimi on alkuperäisestä myöhemmin muodostettu. 
Ennen on talo ollut pappilana. Isonvihan aikana pakeni siitä 
pappi koko perheineen Tyrnävän ylipäähän. Ainoastaan yksi tyt- 
tönen jäi taloon. Kun hän näki vihollisen tulevan, lähti hänkin 
pakoon, otti suksensa ja hiihtää suhkasi semmoista vauhtia, ettei 
uskaltanut katsoa taaksensakaan, ennenkuin Ängeslevän alapäässä. 
Ruotsin-ojan talo jäi polttamatta. — Pappia ajoivat viholliset takaa 
aina Ängeslevän alapäähän saakka, vaan eivät saavuttaneet. Ker- 
rotaan, että samalla papilla oli poika, joka rupesi maanviljelijäksi. 
Hänellä oli nykyinen pappila viljeltävänä. Kun tämä talo oli li- 
kempänä kirkkoa, vaihtoi seurakunta Ruotsin-ojan siihen. Sillä 
tavalla tuli nykyinen pappila kirkkoherran virkataloksi. 


Limingassa on kertomuksen mukaan Ketunmaan Suufari van- 
himpia taloja. 


Rasilassa ovat viholliset Isonvihan aikana kovasti jyskäneet. 
Muun muassa sieppasivat he talosta pojan, panivat sen hevosen 
selkään, aikoen viedä hänet muassaan. Äiti sai kumminkin poi- 
kaansa tukasta kiinni ja veti hänet alas hevosen selästä. Poika 
pääsi törmänhalkeamaan piiloon, vaan äiti pieksettiin, niin että ikänsä 
oli vaivaisena. Samassa talossa olivat viholliset surmanneet väkeä 
niin paljon, että tupa oli akkunoita myöten ruumiita täynnä. Ruu- 
miit on haudattu talon törmään. 


Pietin talo on ollut ennen Krankkala. Siitä arvellaan Kran- 
kan suvun olevan kotoisin. Saman talon väkeä olivat Nuijasodan 
aikuiset Krankat. 

Niemelässä, Wirkkulan kylässä, oli vihan aikana tavattoman 
vankka mies. Hänen kerrotaan vastustaneen vihollisia pirtinpöydällä 
ja siten säilyttäneen talonsa. Toisen kertomuksen mukaan olivat 
talon miehet kuljeskelleet Savon puolessa Kivekkäinä. Rauhan tul- 
tua asettuivat he entiseen kotitaloonsa. — Eräs talon isännistä on 
puheitten mukaan ollut Ruotsin aikana valtiopäivillä. 


Jurvalan pellolla, Jurvalan ja Niemelän välillä, on ollut ennen 
iso koivu, jota on pidetty pyhänä puuna. Kun se alkoi vanheta, 
luvattiin tynnyri rukiita sen kaatajalle, vaan ei kukaan uskaltanut 
sitä hakata. Puu on sittemmin kaatunut omia aikojaan. Koivun 
juurelle on puheitten mukaan Isonvihan aikana haudattu joku kor- 
keampi sotaherra. 


Arvolan talosta on ollut ennen Kalle niminen isäntä herrain- 
päivillä. Hänen kerrotaan olleen hyvin jäykän miehen. Sääty- 
kokouksessakin puhui hän liian rohkeasti ja kun häntä siitä ruvet- 
tiin ahdistamaan, täytyi hänen lähteä pakoon. Toverit kuljet- 
tivat hänen tynnyrissä Ruotsista Suomen puolelle. Siitä sai Ar- 
volainen liikanimen, , Tynnyri-Kaarle*. 


Lumijoen seurakuntaan jäi vihan aikana seitsemän taloa polt- 
tamatta. Ihmisiä vietiin vihollisen maahan. Niinpä kerrotaan, että 
Lumijoen ylipään Iisakasta vietiin tyttö ja Kukkoselta poika lap- 
sina Wenäjälle. Aikaisiksi tultuansa, palasivat he takaisin entisiin 
kotitaloihinsa. 


Lumijoen Laurissa on ollut vihan aikana voimakas mies. 
Hänen kerrotaan olleen sulhasena, kun viholliset tulivat taloon ja 
alkoivat harjoittaa tavatonta väkivaltaa. Talon mies suuttui siitä, 
otti aisanpalasen ja surmasi sillä pirtintäyden vainolaisia. Wenä- 
läisiä tuli kumminkin yhä uusia joukkoja seudulle, ja kun he al- 
koivat Laurin isäntää kovin ahdistella, täytyi hänen paeta pois ta- 
lostaan. Henkensä hän säilytti erään talon luona olevan haapa- 
puun juurella. 

Isonvihan jälkeen kerrotaan asukkaita tulleen Lumijoelle useaan 
taloon Savon puolesta. Savolaisia oli asettunut Ylipään Kyröön. 
Sen-nimellisiä taloja on Lumijoella kolme ja lienevät ne alkujaan 
olleet Kyröläisten (Hämäläisten) asuttamia. Pöksylään ovat asuk- 
kaat tulleet Kiuruveden Kangas-Pöksylästä, Kaikkolaan Kiuruveden 
Kapi-Kaikkolasta. Lapinniemen Wäisälään on asukas tullut Iisal- 
men Wäisälänmäeltä. 


III. Kirkollisia muistoja?). 
Kuusamo. 


Nykyinen Kuusamon pitäjä, ollen osa Kemin Lappia, kuului 
ennen Kemiin, josta se eroitettiin eri kirkkoherrakunnaksi v. 1675. 
Viimeksi mainittuna vuonna tuli Gadrie/ Tuderus Kuusamon kirk- 
koherraksi. Hän ei kumminkaan varsinaisesti asettunut Kuusa- 
moon, siellä kun ei siihen aikaan ollut pappilata eikä paljo ihmi- 
siäkään, vaan teki Torniosta pitäin vuosittain tarkastusmatkoja 
lavean piirinsä kaikkiin osiin ja vaikutti paljon hyvää Lappalaisten 
keskuudessa, koettaen varsinkin poistaa heihin juurtunutta taika- 
uskoa. Muun muassa kerrotaan hänen polttaneen ison joukon 
Lappalaisten noitarumpuja eräässä Kuusamojärven saaressa. Myös- 
kin on hänellä suuria ansioita niistä toimistansa, joilla hän koetti 
edistää suomalaisen uudis-asutuksen levenemistä ,Lapin raukoille 
rajoille”. 

Kuusamoon kuului ensi aikoina kappeliseurakuntina Sodan- 
kylä ja Inari. Näistä sai Sodankylä oman kappalaisensa jo v. 1689 
ja tuli itsenäiseksi kirkkoherrakunnaksi v. 1747. Inarissa oli kirkko 
jo 1648 ja se eroitettiin Kuusamosta v. 1747. Vielä on Kuusa- 
mosta eroitettu Kuolajärvi v. 1776. 


1) Seuraavat tiedot perustuvat osaksi paikalla tehtyihin kirjaanpanoihin, 
mutta etenkin seurakuntain papiston hiljakkoin Muinaistieteelliselle Toimikun- 
nalle lähettämiin puheen-alaisten kirkkojen kalustoluetteloihin. Eri kirkkokun- 
tain ikää määrätessäni olen seurannut professori K. G. Leinberg'in viime vuonna 
julkaisemaa teosta: Finlands territoriala Församlingars älder, utbildning och 
utgrening. Helsingfors 1886. 

Ensimäisen kirkon eli rukoushuoneen kerrotaan olleen Toranki- 
järven rannalla. Se on rakennettu v. 1680 Torankitaipaleelle, joka 
on eräs niemi Torankijärven ja Kuusamojärven Säynäjäperän vä- 
1illä!). Kun tämä kirkko hävesi, vaati osa seurakuntalaisista kir- 
kon muutettavaksi Kuusamojärven rannalle. Siitä torasta eli rii- 
dasta, joka täten syntyi seurakuntalaisten kesken, sai se järvi, 
jonka rannalla kirkko ennen oli ollut, nimen 7Toranki. Uusi 
kirkko rakennettiinkin Kuusamojärven rannalle v. 1694. Se on 
puheitten mukaan ollut nykyisen kirkon paikalla, joka on tämän 
pitäjän kolmas. Nykyinen iso ristikirkko on puusta rakennettu v. 
1800. Kirkossa ei ole mitään esineitä vanhemmilta ajoilta. Alt- 
taritaulu, jonka on v. 1834 maalannut Oulussa J. Hedman, kuvaa 
Vapahtajaa ristinpuussa. Muita tauluja ei kirkossa ole. 

Kirkon vieressä on 45 kyynärää korkea kellotapuli. Se on 
rakennettu v. 1759. Tapulissa on kaksi kelloa. Suuremman kellon 
yläreunaan on kirjoitettu: ,Soli Deo Gloria anno 1698". 

Kellon laidassa luetaan: ,Denna klocka hafver Hans högst 
Salig Konglig Majestät, Glorvördigst i äminnelse, Den Stormäg- 
tigste Konung Carl den Elfte förärt till Kuusamo församling i 
Lappmarken". 

Kellon alareunassa on kirjoitus: ,Gloria in excelsis Deo. Me 
fecit Holmiae Gerhart Meyer). 

Pienempi kello (painaa 1 Sk$ 12 L8 4 %, maksaa 871 kupari- 
taaleria) sisältää seuraavat kirjoitukset. 

Yläreunassa: ,Era väre Gud i högden och Frid pä jorden*. 

Laidassa: ,Gud till äro, och Kusamet Sochn till prydnad och 
tiänst guten 1721, som var K. Fredriks ander regerings är, och 
andre jubel äret efter Evangeliska lärons början här i riket. Med 
församblingens medel är denna klocka gjuten: Kyrckioherden Mag. 
Zacharias Forbus". 

Alareunassa: ,Er guten hos Konl. Styckgjutaren Salig Ger- 
hardt Meyers encka Katharina Meyer". 

Kirkon arkisto ei sisällä mitään vanhempia asiakirjoja. 


1) Niin kerrotaan eräässä Kuusamon pitäjästä tehdyssä kertomuksessa, 
joka käsikirjoituksena säilytetään Kirjallisuuden Seuran arkistossa. Vrt. myös- 
kin E. Lagus, Beskrifn. öfver Kusamo Socken (Sv. Vet. Akad. Handl. 1772, 
s. 234). 

2) Kirkon kalustolttettelon mukaan. 

Pudasjärven 


pitäjä oli ennen Tihin yhdistetty ja on arveltu, että jo katoolisuu- 
den aikana kulkivat ,munkit* Iistä pitäen Pudasjärveläisille oppiaan 
tyrkyttämässä!). Sitä on väitetty varsinkin sen nojalla, että pe- 
ninkuorman päässä Pudasjärven kirkon alapuolella, on ollut vielä 
mainitun kertomuksen tekijän aikana eräs Luostariniitty niminen 
paikka, josta munkit muka siellä kulkiessaan ovat saaneet ruokaa 
hevosillensa. Nykyisille Pudasjärveläisille lienevät sekä munkit että 
mainittu niitty aivan outoja. Kentiesi on tämä munkkijuttu ja 
Luostariniitty sama, kuin lissä tavattava. Minä vuonna seura- 
kunnan ensimäinen kirkko rakennettiin, sitä emme tiedä. Kum- 
minkin olettaa eräs kirjoittaja, että Pudasjärvellä jo 15:llä vuosi- 
sadalla, eli ainakin 16:n alkupuolella, on ollut oma kirkkonsa”). 
Tässä kappelikirkossa kulkivat sitten Iin papit pitämässä jumalan- 
palvelusta, kunnes Pudasjärvi sai oman kappalaisen. Se ei liene 
tapahtunut paljoa ennen, kuin seurakunta tuli itsenäiseksi kirkko- 
herrakunnaksi. Jo Helmik. 26 p. 1639 valtuutti Turun silloinen 
piispa Iisakki Rothovius, ollessaan tarkastusmatkalla Salossa, erään 
Jooseppi Joosepinpojan Pudasjärven kirkkoherraksi. Tämän vah- 
visti sitten Kristiina kuningatar antamallansa kirjeellä Lokak. 13 p. 
v. 1641. Tässä kirjeessä määrätään jo Hiltula pappilaksi. Ne 
kylät, jotka piispa Rothoviuksen yllä mainitun kirjeen mukaan tu- 
livat kuulumaan Pudasjärven pitäjään, olivat: Kollaja*), Pudasjärvi, 
Sotkajärvi, Tyräjärvi, Kotajärvi*) ja Kurkijärvi. 

Pudasjärven ensimäinen kirkkoherra, ennen mainittu Jooseppi 
Joosepinpoika (Palmannus Carlöensis), sai onnettoman lopun. Hän 
saavutti surmansa, koko kirkkoväen nähden, perheinensä Pudas- 
järven aalloissa, kirkosta palatessaan, ensimäisenä Helluntaipäivänä 
v. 1666. Tämä tapaus on pysynyt kansan muistossa nykyisiin ai- 
koihin saakka. Kirkkoherralla kerrotaan olleen raamattu muas- 
saan, joka myöskin joutui järven pohjaan. Aikojen kuluttua, saa- 


1) Kertomus Pudasjärven pitäjästä, joka säilytetään käsikirjoituksena 
Suomal. Kirjall. Seuran arkistossa. 

2) Kertomus Pudasjärven pitäjästä, Äbo tidningar 1776, N:o 10, 11, 12. 

3) Silloiseen Kollajan kylään kuului koko n. s. Pohjanperä. 

4) Mitä tällä nimellä tarkoitetaan emme tiedä. Alkuperäisessä kirjeessä 
on nimi kirjoitettu Kätajärvi. Kirje löytyy kokonaisuudessaan painettuna 
Mathesiuksen kertomuksessa (Suomi 1843, s. 133—34). 

tiin se nuotassa taas ylös. Tämä kirja, luultavasti ensimäinen suo- 
menkielinen raamattu Pudasjärvellä, on puheitten mukaan vieläkin 
erään talollisen hallussa siellä. 

Ensimäisen kirkon sanotaan olleen Pudasjärven eteläpuolella 
Waassan-rannalla. Emme varmaan tiedä, mistä syystä rantaa sillä 
nimellä kutsutaan. Mahdollista kumminkin on, että paikka on 
saanut nimensä VWVaasan suvusta, jonka aikana pitäjä sai oman 
kirkkoherransa. Myöskin tiedämme me, että Kristiina-kuningatar 
lahjoitti seurakunnalle kirkonkellon, joka, toistamiseen valettuna, 
on vieläkin olemassa. 

Vuosina 1673—5 rakennettiin ensimäinen kirkko järven poh- 
joispuolelle. Se on ollut nykyisen kirkon länsipuolella, jossa vie- 
läkin muutamat porrasten edessä olevat kivet osottavat tämän 
vanhan kirkon sijaa. 

Nykyinen kirkko on toinen tällä paikalla. Se on ristinmuo- 
toon puusta rakennettu v. 1781. Se nähdään kirkon sisäpuolella 
läntisen oven päällä olevasta kirjoituksestakin: ,kum. Gust. III 
hallituxen alla rakettu vuonna 1781. Maalattu vuonna 1826*. Kir- 
kossa on alttaritaulu, joka kuvaa Kristusta ristinpuussa. Sen on 
maalannut J. Hedman Oulussa v. 1825. Kummallakin puolen alt- 
taria on n. 34 kyyn. korkea, 2%4 kyyn. leveä taulu, joista toinen 
kuvaa Vapahtajan kärsimistä yrttitarhassa ja toinen ristin päällä. 
Niiden tekijästä ei ole tietoa, vaan varmaan näyttävät ne olevan 
vanhempia, kuin iso alttaritaulu. Paitse sitä on kaksi taulua kuo- 
rissa, joista toisessa kuvataan Ehtoollisen asettamista ja pettäjän 
ilmoittamista; toisessa taas, joka on pienempi, Kristusta ristin- 
puussa ryövärien keskellä. Sen alareunaan on kirjoitettu Joh. 19 
luvun 34 värsy. Sakastissa on rikkinäinen taulu: ,Ryktets ut- 
rop vid Konung Carl XI:s död”. Itse kirkossa on vielä läntisen 
oven päällä pitäjän vaakuna: 3 kyyn. leveä ja 2 kyyn. korkea 
vaatelippu, jonka keskelle on kuvattu iso karhu ja kuhunkin nurk- 
kaan vähäinen kultainen kruunu. Lipun vartena on iso karhu- 
keihäs. Kirkon alttarivaatteet, messukasukat ja muut vaatteesta 
tehdyt esineet ovat viime vuosisadan viimeisellä kymmenellä ja 
tämän vuosisadan alussa tehdyt. Myöskin kirkon hopeaiset astiat 
ovat myöhemmiltä ajoilta. Muuta vanhan-aikuista kalua on eräs 
vanha, 2 kyyn. pitkä, 1 kyyn. 5 tuumaa leveä ja 2 tuumaa 
paksu marmoripöytä, jota säilytetään pappilassa. Toinenkin sa- 
manlainen kauniilla leikkauksilla koristetuilla jaloilla varustettu 

pöytä on ennen ollut kirkossa. Jalat siitä on hävitetty ja itse 
pöytää on käytetty myöhemmin maalikivenä. — Pitäjän sinetissä on 
tähdenmuotoisten merkkien välissä kirjoitus: ,Pudasierwi Sokne 
Sigil". Sinetin keskellä on karhun kuva”). 

Kirkon vieressä oleva kellotapuli on puusta rakennettu, lau- 
doitettu ja maalattu vuosina 1761—4. Siinä on kaksi kelloa. 

Pienemmän kellon yläreunassa on kirjoitus: ,Soli Deo Gloria". 

Laidassa: ,Guds nampn till ähra och Pudasjerfwij försambling 
i Österbotten till prydna ähr denna klocka med församblingens 
egen bekostnad giuten”. 

Kellon alareunassa: ,Gloria in excelsis Deo. Me fecit Hol- 
miae Gerhardt Meyer anno 1706*. 

Isomman kellon laidassa: 


,Drottningi varsin valittu 

Kirstinä se kutettävä 

Minun lahiaxi lähetti 

Pudasjärven järvimaahan 

Kuin mun vuodet vanhattivat 

Kovin kuluin äänellesä 

Valoi valaja mokoma 

Minun mitä suuremmaxi 

Yon (Ison?) verran vahvemmaxi 
Vuonna 1807 

Valettu Stockholmisa 

Carl Fr. Grönvallilda". 


Vastaisessa laidassa: 


» Kuin sun korvisas komean 
Minun ääneni äkännet 
Muista kurja kuolevasi 
Muista kirkkohon keretä 
Muista vaaroja varoa. 


Tulkaat kumartakaat 
Ja polvillenne langetkaat 


1) Yllä olevat tiedot perustuvat melkein kokonansa kirkkoherra K. A. 
Heike'lin tekemään ja Muinaist. Toimik. lähettämään kalustoluetteloon. 

Ja maahan laskeukaat 
Herran meidän Luojamme eteen. 


P8:95 v.6. 


Kirkon lähellä, aivan sakastin portaiden luona, on eräs vanha 
puusta rakennettu hauta, jota kutsutaan ,pappien hautakammioksi”. 
Siihen kerrotaan seurakunnassa kuolleiden vanhempien pappien tul- 
leen haudatuiksi. Muun muassa lepää mainitussa kammiossa pi- 
täjän ensimäisen tapaturmaisesti kuolleen kirkkoherran tomu. 

Kirkon arkistossa on useampia vanhoja suomenkielisiä pai- 
nettuja kirjoja kuusitoistasataluvulta. Käsikirjoituksia löytyy myös 
samoilta ajoilta. Tärkeimmät niistä ovat ne kirjeet, jotka koskevat 
seurakunnan eroittamista Iistä. Isonvihan-aikuisesta elämästä saapi 
jonkunlaisen käsityksen kirkon arkistossa olevista syntyneiden ja 
kuolleiden luetteloista sekä muista kirkollisista toimista tähän ai- 
kaan. Niissä olevain ilmoitusten mukaan tapahtui seurakunnan 
väkiluvussa seuraavia muutoksia: 


57 4 


1708 — N 2 — 
1709 — 27 17 5 — 
1710 — 4 92 7 — 
1711 — 5 31 5 — 
1712 — 32 6 12 — 
1713 — 35 11 15 — 
1714 — 24 8 18 — 
1715 — 24 15 6 = 
1716 — 27 18 4 == 
1717 = 14 90 3 = 
1718 — 22 54 4 = 
1719 — 6 32 4 = 
1720 — 17 13 7 — 
1721 — 26 5 12 = 
1722 — 32 10 8 —= 
1723 = 27 7 11 — 
1724 — 34 9 7 = 
1725 = 34 6 10 — 

1726 — 25 4 4 — 
1727 — 30 1 1 — 
1728 — 28 6 — — 
1729 — 22, 5 — — 
1730 — 28 1 — — 
1731 — 30 12 4 — 
1732 — 23 19 6 — 
1733 — 22 12 11 — 
1734 — 25 8 5 = 
1749 929 26 15 — 104 
1750 958 40 20 — 104 
1751 985 41 11 — 104 
1752 — 37 8 — — 
1753 = 41 9 — — 
1754 1,043 36 18 - 105 
1757 1,148 46 18 — 112 
1760 1,204 58 24 — 145 
1763 1,327 52 20 — 117 
1766 1,403 60 41 — 124 
1772 1,560 44 55 — 137 
1778 — 81 20 — == 
1785 2,070 52 22 — 181 
1790 2,517 99 31 — 230 
1795 2,661 102 36 — 257 
1800 2,893 117 69 =— 298 


Vertailun vuoksi mainittakoon, että nykyjään asukasluku sa- 
malla alalla, eli Pudasjärven ja Taivalkosken seurakunnissa, on yh- 
teensä lähes kymmenen tuhatta. 

Kuten yllä olevasta luettelosta näkyy, on kuolleiden luku suu- 
rin vuosina 1710, 1717 ja 1718. Silloin siis lienee Pudasjärven 
pitäjä ollut kovimman hävityksen alaisena. Kirkonkirjoihin onkin 
merkitty, että ensin mainittuna vuonna haudattiin Pudasjärvellä 
Juhannuspäivänä 38, v. 1717 Huhtikuun 7 p. 54 ja v. 1718 Huhtik. 
15 p. 38 henkeä. 

Taivalkosken 


kirkko rakennettiin vuosina 1847—8 rukoushuoneeksi Jokijärven 
rannalle. Jokijärvi tuli Pudasjärven kappeliksi v. 1858. Kirkko 
muutettiin nykyiselle paikallensa Taivalkosken kylään vuosina 1878 
—9. Kirkon kalusto on tietysti aivan nuori. Alttaritaulua ei ole. 
Kirkon päällä olevassa tornissa on tehtailija K. E. Helanderin 
vuonna 1885 valama, 20 L% painava, kello. 


lin pitäjä 


on kristin-uskon ensi aikoma kuulunut Kemiin. Varmaan ei tiedetä, 
milloinka tänne ensimäinen kirkko rakennettiin, mutta nähtävästi 
on se tapahtunut jo 13-sataluvulla. Eri pitäjänä oli Ii vuonna 
1445 ja oma kirkkoherransa oli sillä jo vuonna 1477. Iihin kuu- 
lui alkujaan Pudasjärvi ja nykyinen Kiimingin pitäjä. Ensin mai- 
nittu tuli eri kirkkoherrakunnaksi v. 1639, Alakiiminki taas v. 1858. 

Tin ensimäisen kirkon arvellaan olleen I//insaaressa ja sil- 
loinen pappila oli puheitten mukaan samalla saarella Suurarin- 
niemessä. Mainitulla saarella on eräs lampi, johonka kerran sota- 
aikana, jos kertomuksessa on perää, seurakunnan kirkonkellot on 
upotettu. Lampi kun on liejupohjainen, ei niitä ole saatu ylös. 
Siihen aikaan oli hautausmaa Korkeassa-törmässä Merikosken ran- 
nalla, jossa vielä pitäisi näkyä hautain jäännöksiä. Sittemmin ra- 
kennettiin kirkko Kirkkosaareen, vaan milloinka se tapahtui, ei 
enää muisteta. Sen-aikuisen hautausmaan arvellaan olleen ny- 
kyisen haminan paikalla, josta on kaivaessa löydetty ihmisenluita. 
Silloin oli pappila Karhunsaarella Piukkulassa, jossa on näkynyt 
vielä nykyisinä aikoina pappilan kellarin jäännöksiä. Samalla saa- 
rella näytetään myöskin Hiivalan talon luona pappilan-sijaa. Kaup- 
pilan talon luona olevaa hietatörmää sanotaan Kirkkotörmaksi. 
Se on puheitten mukaan saanut nimensä siitä, että kirkolle-tulijat 
ovat ennen jättäneet veneensä mainittuun paikkaan. 

Tin nykyinen kirkko on rakennettu puusta v. 1694 ja on ni- 
meltään ,S:t Laurentius". Sitä edellinen kirkko oli nykyisen pai- 
kalla, sen nimi oli ,S:t Margaretha". Se oli ollut olemassa ai- 
noastaan 73 vuotta, kun ukontuli v. 1693, yöllä vasten Kesäk. 12 
P:, poltti sekä kirkon että kellotapulin siinä riippuvan ison kel- 
lon kanssa. 

Kirkon kuorissa on alttarin yläpuolella pienoinen taulu, joka 
kuvaa Pyhän Ehtoollisen asettamista. Sen tekijästä en saanut tie- 
toa. Paitse sitä löytyi eräästä kirkon varastohuoneesta kaiken- 
laisen roskatavaran seasta kaksi vaatteelle öljyvärillä maalattua 
taulua. Toinen niistä kuvaa Vapahtajaa. Sen raamissa, joka aje- 
lehti eräässä tapulin kammiossa, luettiin kuvan ylipuolella sanat: 
»Salvator Mundi". Alapuolelle taas oli merkitty: ,F: S: P. 1. P. L. 
M. O. T. A:o 1721*. Toinen taulu oli tehty 34 psalmin 8 värsyn 
johdosta. Tapulin ullakossa oli vielä eräs isompi taulu, joka ku- 
vaa Kristusta ristissä. Näidenkään taulujen maalaajista en saanut 
tietoa. — Alttarin permannon muodostaa osaksi vanha hautakivi, 
johonka on hakattu sanat: 


,Under denne sten ligger begrafven tvänne IIO församblings 
pastores högerewördige her Zacharias Ulhegius 1695, sampt ma- 
gister Christoffer Alanus 1697". 


Sakastin seinällä rippuu neljä miekkaa. Yksi niistä on erit- 
täin hienoa tekoa, koko sen terä on koristettu piirtokuvilla ja 
kummallakin puolen asetta on poikki terän kirjoitus , justicia”. 
Niiden entiset omistajat ovat tuntemattomat. 

Sakastissa säilytetään eräs puukehyksen ympäröimä ruotsa- 
lainen runo, jossa ylistetään Kaarle XII:ta Narvan tappelun joh- 
dosta sekä toinen samanlainen, jossa on Kuningas Gustaf III:nen 
Puhe, Waldakunnan kokounduneille Säädyille Waldakunnan Salisa 
Stokholmisa sinä 21 p. Elo-Kuusa 1772*. Vielä on sakastissa 
eräs taulu, joka sisältää ruotsalaisen runon Kaarle XI hautajais- 
ten johdosta Marraskuun 24 p. v. 1697. Muitakin samanlaisia 
muistoja on ollut, vaan ne ovat huonon pidon tähden hävinneet. 

Eräässä sakastin kaapissa näin 5 pienoista puusta tehtyä 
apostolinkuvaa sekä muutamia pieniä puisia enkelinkuvia. Vanhan 
kastemaljan jalka eli alustin on myöskin kirkon sakastissa. 

Kellotapulissa, joka on kirkon vieressä ja on rakennettu v. 
1753—4, säilytetään kaksi kelloa. 

Isomman kellon yläreunassa on kirjoitus: 


,Cunnia olcon Jumalalle corkeudesa, maasa rauha ja ihmisille 
hyvä tahto. Luc. 2. 14. G: Meyer fecit Holmiae. A. 1753". 


Kellon laidassa: 


,Cansat tuocat herralle, tuocat herralle 
cunnia ja voima, tuocat herralle hänen 

nimens cunnia. tuocat lahioia, ia tulcat 
hänen esihuoneseens. Cumartacat herra 
pyhäsä caunistuxesa. peliätkän händä caicki 
maailma. Ps: 96. v. 7. 8. 9.* 


Vastaisessa laidassa: 


Adolph Friedrich 
Ruotsin. Gotein. ja WWändein Cuningas 
Tin pitäiään emä kircon kello. 4 skepp. painava 
ostettu kirkko cunnan lahiotetulla rahalla 
kircko herran viran avoinna olles. Provastin Mag. 
Gustav Fabriciuxen cuoleman jälken. Cappalaisen 
Pet: Calamniuxen. Crunnun nimis miehen Joh: Bäkin 
ia kircon wanhinden huolen. Nyn myös Michaelis 
Wacklinin toimituxen cauta. Vuonna 1753". 


Pienemmän kellon yläreunassa on kirjoitus: ,Tacker alla her- 
rars herre ty hans godhet warar ewinnerliga. Ps. 136%. 


Laidassa: 


ySöndergängen och omguten under 
konung Friedrichs regering 
wid pastoris Gust: Fabricii tid, med 
Sochnens älstas försorg, samt tilökt 
ett skieppund metall, pä Tiä kyrcka 
och församblingens egen bekostand. 
Guten i Stockholm af Joh. Fahlsten 
är 1748". 


Kirkon metallikalusto on viime vuosisadalta. 

Arkisto on vanhin kihlakunnassa. Sitä kumminkaan en kii- 
reellisen matkani tähden joutanut tarkemmin tutkimaan. Koko 
joukko asiakirjoja täällä löytyy 16-sataluvulta. Niistä on kum- 
minkin jo Murman julaissut tärkeimmät (Suomi, Toinen jakso III). 

Seurakunnan vanhoista papeista mainittakoot seuraavat ta- 
rinat: Eräästä vanhasta kirkkoherrasta, arvelun mukaan ennen 
mainitusta Jaakko Ollinpojasta, on kirjaanpantu, että hän kerran 
syksyllä, mennessänsä kotirannastansa heikolle jäälle, putosi jään 
alle ja makasi 9 vuorokautta siellä. Tällä ajalla kuuli hän sel- 
västi niiden puheen, jotka häntä etsivät, mutta ei voinut liikuttaa 

itseänsä ja saattoi ainoastansa suurella vaivalla torjua luotansa 
erään siian, joka oli syönyt osan hänen poskeansa. Vihdoin löy- 
dettiin hänen kinttaansa eräästä avonaisesta paikasta alapuolella 
olevasta virrasta. Sen johdosta kutsutaan vieläkin Kirkkosaaren 
ja Leppisaaren välistä virtaa Kintaskoskeksi. Kinttaista huomat- 
tiin, että kirkkoherran itsensä täytyi olla vähän ylempänä. Hän 
löydettiinkin, saatiin ylös elävänä sekä eli ja saarnasi vielä sen 
jälkeen monta vuotta. — Ennen olemme jo maininneet, että pu- 
heen-alainen kirkkoherra vuonna 1589 joutui Wenäläisten vangiksi 
ja että hänen sitten täytyi rahalla lunastaa sekä oma että vai- 
monsa henki, vieläpä äidin kohdussa oleva lapsensakin. Vihol- 
liset kuljettivat nämät vangit Pudasjärvelle, 14 peninkuorman päähän 
Tistä. Siellä päästivät he heidät irti, ensin otettuansa valalli- 
sen vakuutuksen, etteivät ilmoittaisi seudun asukkaille, kuinka 
suuri vihollisten luku oli. Mutta kun viholliset sitten mainitussa 
paikassa laittoivat itsensä saaliista ilopäihin, niin joutuivat meikä- 
läiset heidän päällensä ja löivät heidät kokonaan”. (Calamnius). 

Edellisestä tiedämme, kuinka pitäjän toista pappia, Mathias 
nimistä kappalaista, samaan aikaan kohdeltiin. 

Tin pappilan vanhassa rakennuksessa on eräs huone, jota kut- 
sutaan Kuninkaankamariksi. Se on saanut nimensä siitä, että ku- 
ningas Adolf Fredrikin kerrotaan, Pohjanperillä kulkiessansa v. 
1752, olleen tässä huoneessa yötä. Kattoon on maalattu ymmyr- 
käisen kehän ympäröimä kuva, jossa enkeli panee seppeleen erään 
naisen päähän. Siihen aikaan asui pappilassa samana vuonna kuol- 
leen kirkkoherran, Kustaa Fabritiuksen, leski Margareeta Cajanus 
ja hän on puheitten mukaan maalauttanut mainitun kuvan. Kun 
rouva pääsi aamulla korkean vieraansa puheille, kerrotaan hänen 
langenneen polvillensa Hänen Majesteettinsä eteen ja tuoneen esille 
asiansa seuraavilla sanoilla: Minun luonani on tänä vuonna käy- 
nyt kaksi kuningasta, yksi taivaallinen ja yksi maallinen. Tai- 
vaallinen kuningas otti minulta pois mieheni, ja nyt pyydän minä 
alammaisimmasti, että maallinen kuningas antaisi minulle armolli- 
sesti jonkun toisen miehen". Seurauksena tästä oli se, että Turun 
konsistorio sai kuninkaalta käskyn asettaa vaaliin Iin kirkkoherra- 
kuntaan sellaisen miehen, joka ilmoittaisi olevansa halullinen elät- 
tämään leskeä ja naimaan hänet. Kirkkoherra Taneli Idman il- 
moittausi tähän, pantiin vaaliin, sai seurakunnan useimmat äänet 
ja valtuutettiinkin sen nojalla olemaan pitäjän kirkkoherrana. Nai- 

misesta ei kumminkaan tullut mitään. Syynä tähän kerrotaan ol- 
leen sen, että kirkkoherra Idman, saatuansa valtakirjan, saapui 
paikalle ja ilman muitta metkuitta heti antoi kihlalahjansa, arvel- 
len asian jo olevan päätetyn, josta rouva suuttui niin kovasti, että 
heitti lahjat kosijan eteen lattialle. Kaskun kirjaanpanija, joka 
sanoo kertovansa muiden puheita, arvelee, että kirkkoherran me- 
nettely oli edeltäpäin ajateltu ja että hän jo siihen aikaan oli 
kihloissa tulevaisen rouvansa kanssa"). 

Iistä on eroitettu aikojen kuluessa useita kirkkokuntia. Niitä on 


Kuivaniemi, 


joka jo 16-sataluvulla oli Iin kappeliseurakuntana. Ensi aikoina 
oli sillä yhteinen kappalainen Alakiimingin kanssa aina vuoteen 
1752 saakka. Vuodesta 1772 on pitäjän-apulainen asunut Kuiva- 
niemessä. 

Jo vuonna 1666 pyysivät Kuivaniemeläiset lupaa, saadak- 
sensa rakentaa omituisen rukoushuoneen. Sillä kertaa jätettiin 
asia kumminkin vastaiseksi. Emme tiedä, milloinka tuuma sitten 
pantiin toimeen. Ensimäisen rukoushuoneen kerrotaan olleen Miet- 
tulan talossa ja vanhoina aikoina kulkivat Iin papit siinä jumalan- 
palvelusta pitämässä. Huonetta on myöhemmin käytetty talossa 
tavaransäilytyshuoneena ,kirkkopirtin* nimellisenä. 

Ensimäinen kirkko rakennettiin vuosina 1761—2. Se oli ny- 
kyisen hautausmaan keskellä. Nykyinen kirkko on rakennettu vuo- 
sina 1871—4. Mitään vanhempia esineitä ei kirkossa helposti kä- 
sitettävistä syistä ole. Sakastissa on kaksi taulua, joista toinen 
esittää Vapahtajaa ristiinnaulittuna, toinen ristiä kantavana. Paitse 
sitä säilytetään sakastissa Kustaa III:n muotokuva. 

Kirkon päässä on torni, jossa säilytetään kaksi kelloa. 

Isommassa on kirjoitus: ,guten af Johan Jac: Martinson i 
Stockholm 1784". 

Pienemmän laitaan on kirjoitettu: ,[ulkat, astucamme ylös 
Herran vuorelle Iacobin Iumalan huoneeseen, että hän opetais 
meille hänen tiens ja me vaeltaisimme hänen poluillansa. Es. 2. 
cap. v. 3". 

Toisessa laidassa luetaan: ,Cuivaniemen kylä cunnan cocoon- 
kutsumisexi Jumalan palveluxeen heidän nyt ylösraketusa saarna- 


1) Suomi, Toinen jakso III, s. 31—2; VII, s. 226. 

huoneesans on tämä kello saman kylän miesten yhteisellä kulu- 
tuxella ostettu vuonna 1762. G. Meijer fecit Holmie”. 


Haukipudas 


tuli Iin kappeliksi vuonna 1630, jolloinka ensimäinen kirkko ra- 
kennettiin. Oman kappalaisen sai seurakunta v. 1631. Kun Kii- 
mingin pitäjä v. 1858 perustettiin, yhdistettiin Haukipudas kappe- 
lina siihen. 

Seurakunnan ensimäinen kirkko on ollut puheitten mukaan 
nykyisen kirkon paikalla. Se rakennettiin, kuten jo mainitsimme, 
vuonna 1630. Tämän kirkon kerrotaan ukontulen polttaneen. Itse 
emme ole asiasta saaneet selkoa, sen vaan tiedämme, että ukontuli 
sytytti kirkon Elok. 12 p. v. 1700, mutta kun heti seurasi runsas 
sade, ei tuli päässyt isompaan vauhtiin. Siihen aikaan oli kirkossa 
kaksi kelloa. Vuonna 1742 hävittivät Wenäläiset kaikki kirkon 
vanhemmat asiakirjat"). — Nykyinen kirkko on rakennettu v. 1762. 
Sitä kaunistavat lukuisat seinämaalaukset, joissa esitetään tär- 
keimpiä Vanhan- ja Uudentestamentin tapauksia. Näitä maalauksia 
on yhteensä 30 eri kuvaryhmää, paitse sitä muutamia yksityisiä 
kuvia. Niitä on mahdollisesti ollut enempikin, sillä kerrotaan, että 
niitä myöhemmin on kulutettu pois ja himmennetty siitä syystä, 
että niiden värit ovat olleet liian ,silmäänpistäviä*. Maalaukset 
on tehnyt kirkkomaalari ,Michae/ Toppeljus v. 1774", kuten erääsen 
kirkon hirteen on kirjoitettu. Kuvain alla on aina joku niiden 
merkitystä selittävä raamatunlause. Saarnastuolin ulkopuoli on 
myöskin täynnä kuvia. Kentiesi ovat nekin saman maalarin te- 
kemiä. 

Kellotapuli, puusta rakennettu vuonna 1751, on kirkon vie- 
ressä. Siinä rippuu kaksi kelloa, joissa on seuraavat kirjoitukset. 


Vanhemman kellon yläreunassa: ,Gloria Deo in excelsis. 
Luc. 2*. 
Laidassa: 


yLaborem prestitit 
Ericus Näsman 


Dalekarlus*. 


1) Suomi, Toinen jakso III, s. 29. 


256 Oulun kihlakunta. 


Vastaisessa laidassa: 


» Wär dyra Konung Fredrich 

beware himbla Gud. Sampt 

land för kryg och örlig gif 

Stadig fryd gladt mod. 

Jag Haukipudas capels klocka 

ähr guten med församblingens 
omkostnad ähr 1727. bestält af 
handelsmannen H:r Simon Nylander 
ifrän Ulheä.* 


Alareunassa: ,Kommer läter os til bidia och knäböya och 
nederfalla för Herranom then os giort hafwer Psalm. 95. v. 6%. 


Toisen kellon yläreunassa: ,Tulcat weisatcamme kytosta Her- 
ralle Ps: 95: v: 1%. 


Kellon laidassa: 


» Lule Christit Jumalalle 
Cunniata Andamaan 

Sydän anna Haedjalle (haltijalle?) 
Luojan Tajvan että Maan. 

Sanan lascu k: 23: v: 26:* 


Vastaisessa laidassa: 
yPispan 
Jacobin Tengströmin; 
Kirckoherran, 
Abrahamin Frosteruxen; 
Cappalaisen, 
Jacobin Frosteruxen aicana; 
Haukiputaian capp: Cunnan, 
Michel Hapalahte Kyrkovärdan; 
Walettu Stockholmisa, 
Gerh: Hornerilda 
1811.* 


Kirkon arkistossa ei ole viime vuosisataa vanhempia käsi- 
kirjoituksia. 

Isonvihan aikana polttivat viholliset seurakunnan pappilan, 
joka oli siihen aikaan nykyisen Holman talon seuduilla. Ennen oli 

tämä talo Barkholme nimisessä saaressa, josta Holman-nimi vie- 
läkin muistuttaa. Siinä saaressa oli pappilakin, jonka raunioita 
näytetään vieläkin lähellä Holman taloa. Pappila poltettiin pu- 
heitten mukaan Uudenvuoden-päivänä. Papin itsensä kerrotaan 
päässeen pakoon ja säilyttäneen henkensä eräässä talon lähellä ole- 
vassa kuusessa. 


Alakiiminki 


tehtiin v. 1781 Iin kappeliksi ja sai silloin oman kappalaisensa. 
Eri pitäjäksi tuli seurakunta v. 1858, josta saakka Ylikiiminki 
ja Haukipudas ovat olleet sen kappeleita. 

Alakiimingin nykyinen kirkko, joka onkin seurakunnan ensi- 
mäinen, on rakennettu v. 1760. Kirkon kuorissa on maalari Top- 
peliuksen tekemiä seinämaalauksia. Samanlaisia on ollut ennen 
saarnastuolin ympärillä, vaan kun kirkko myöhemmin on sisäpuo- 
lelta maalattu, ei niitä enää näy. 

Kirkon vieressä on tapuli, rakennettu v. 1777. Siinä on kaksi 
kelloa. Vanhempi kello, joka on nykyjään uudestaan valettu, on 
sisältänyt kirkon kalustoluettelon mukaan seuraavan kirjoituksen: 

yKuningan Adolph Fredrikin ja Drottningin Lo- 
visa Ulrican hallituxen alla, Pispan Carl 

Fredric Mennanderin, Kirkkoherran Daniel Id- 
mannin aikana, Alakimingin kapp. kunnan 
ostettu vuonna 1763, paina 2% Skeppunda. 
Palvelkat Herra ilolla: Tulkat hänen kasvoinsa 
eteen riemulla. Ps. 100: v. 2. Nouse Christitty 
Kunniata Herralle suurelle andaman, älä anna 
maata sielus murhesa mailman.* 


Sittemmin on sama kello uudestaan valettu ja sisältää nyt 
seuraavan kirjoituksen: 
yAleksanderj II:sen hallj- 
tuksen ajkana walettjin 
mjnä Alakjimjngjn Seura- 
kunnan warojlla Oulusa 1863 
Claes E: Helanderjlta.* 
Toisessa laidassa: 


,Koskas kuulet kalauksen 
Mjnun äänen kajahtavan 


258 Oulun kihlakunta. 


Sjllojn Herran huoneesehen 
Rjennä saarnaa kuulemahan 
Herraa hyvää kjittämähän 
Laulujll wejsujll 

Herrall kjjtost' kantamahan.* 


Toisen kellon laidassa on kirjoitus: 


» Wuonna 1841. Keisarin Nikolai I. hal- 
lituksen aikana on tämä Alakimingin 
kappelin 2 ja 2% Skippuntaa painava kir- 
kon kello Herra Raadimiehen Anders Nylan- 
derin toimituksella valettu, Luvialla 

C: L: Färdingildä. 

Joel: k: I. luku 14 v. Kutsukat seurakuntaa ko- 
koon ja kootkat kaikki maakunnan asuvaiset 
Herran teidän Jumalanne huoneseen." 


Vastaisessa laidassa: 


»Silloin oli Guvernörinä Oulun lää- 

nisä vapasukuinen Herra ja Riddari 

R: W: Lagerborg Arkipispana Herra Doc- 

tori ja usiamman tähtikunnan jäsen E: G: 

Melartin ja Kirkkoherrana Jin pitäjäsä 

Prouvasti ja tähtikunnan jäsen E: F: Fros- 

terus. Kappalaisen virka oli avoinna mutta 
Kirkkovärtinä oli Johan Kanniainen. 

I Mos: k: 24 luku. 31 v. Tule sisälle sinä Herran siu- 
nattu mitäs seisot ulkona." 


Kirkon synnystä kuulin seuraavan tarinan: 

Ennenvanhaan, kun ei ollut näillä seuduin kirkkoa muualla 
kuin Haukiputailla, kulkivat Kiiminkiläisetkin siellä kirkolla. Kul- 
lakin kyläkunnalla oli oma osansa kirkkoa käytettävänä, olipa va- 
rakkaammilla taloillakin ,omituinen karsinansa*. Sattuipa kerran 
sitten kirkolle menemään Kontion talon silloinen, Paavo-niminen, 
isäntä. Hän istahti sattumalta väärään penkkiin, ja pappi tuli 
siitä syystä muistuttamaan kirkkomiestä siitä, että hänen pitäisi 
pysyä isänsä penkissä. Tästä muistutuksesta närkästyi istuja niin, 
että lähti pois koko kirkosta, löi mennessään nyrkillä kirkon oveen 
sanoen: kyllä Pason Paavo penkkinsä hakee. Paavo kulki tuota- 

päätä Tukholmaan kuninkaan puheille ja sai kun saikin sieltä 
luvan rakentaa omituisen kirkon Alakiiminkiin. 

Kirkon paikasta syntyi sitten seurakuntalaisten kesken riita. 
Se jätettiin kuitenkin sattumuksen ratkaistavaksi. Kun kirkon ra- 
kennuspuita laskettiin ylhäältäpäin Kiiminginjoen varresta, pantiin 
yksi puu itsekseen tulemaan jokea myöten alas. Siihen, missä puu 
kivelle tarttuisi, olisi kirkko rakennettava. Puu tarttui nykyisen 
kirkon kohdalla olevalle isolle kivelle, ja niin oli kirkon paikka 
määrätty. Kirkkoa tehtiin erittäin innokkaasti ja kun se oli saatu 
valmiiksi, aljettiin tietysti omituista pappiakin vaatia. Mutta sil- 
loin rupesivat Haukiputaan papit hätäilemään, että heidän leipänsä 
kävisi liian pieneksi, jos Alakiiminkiin tulisi erityinen pappi, ei- 
vätkä myöntäneetkään Kiiminkiläisille opettajaa. Toistamiseen sai 
Pason Paavo lähteä kuninkaan puheille. Papit laittoivat asiamie- 
hensä myös menemään samassa laivassa, jossa Paavokin matkusti. 
Pappien asiamiehellä oli rouva muassa ja tämä sattui Kiiminki- 
läisten onneksi tulemaan merikipeäksi, niin että itse asiamiehenkin 
täytyi sen tähden mennä maihin. Pason Paavo vaan jatkoi lai- 
valla matkaansa ja pääsi siten Tukholmaan ennen, kuin vastusta- 
jansa. Kuninkaalla kerrotaan olleen sellainen asetus", että jo- 
kainen pitäjä, joka vaan pystyi rakentamaan ,paanukatto*-kirkon, 
oli oikeutettu saamaan omituisen pappinsa. Kun Kiiminkiläiset jo 
olivat rakentaneet itsellensä tällaisen kirkon, oli tietysti luonnol- 
lista, että heidän pyyntönsä hyväksyttiin. Jäljestäpäin joutui tosin 
pappienkin asiamies perille, mutta kuninkaallinen päätös oli jo sil- 
loin tehty, ja sitte myöten on ollut Alakiimingissä sekä oma ,paanu- 
katto*-kirkko että pappi. 


Ylikiiminki 


sai oman kappalaisen v. 1772. Sitä ennen oli täällä asunut pi- 
täjän-apulainen. 

Nykyinen kirkko on rakennettu v. 1786. Puheiden mukaan 
on se toinen kirkko tässä seurakunnassa. Ensimäisen sanotaan 
olleen nykyisen kirkon paikalla. 

Kirkonkellossa, joka rippuu kirkon päälle rakennetussa ta- 
pulissa, on seuraavat kirjoitukset: 

Kellon yläreunassa: ,Alt det anda hafver lofve Herran hal- 
leluja. Ps. 150: v. 6.* 

Kellon laidassa on toisella puolen kuninkaan (Fredrikin) kuva 
ja sen päällä F: 1: R: S. Vastaisella puolella: 


»Jag Ijo Öfwer Kiming klocka är 

uti Högwälb. Landtshöfdingens Her 
Gust: Abr: Pipers och Biskopp:, Doctor 
Ionas Fahlenii samt Kyrkoherdens 
Mag: Gust: Fabricii tid guten i Stock- 
holm af G. Meijer pä Församblingens 
egen bekostnad är 1747. 

Här ingen annan pris och fördel 

varder sökt Än att Guds Rike 

rikt med själar varder ökt.* 


Alareunassa: 


yKommer läter os gä uppä 
Herrans bärg til Jacobs Guds huus: Esa: 2: v: 3.* 


Kirkon kuorissa on iso alttaritaulu, joka kuvaa Vapahtajaa 
ristissä. Kummallakin puolen tätä on pienempi puulle maalattu 
taulu, jotka molemmat, samoinkuin alttaritaulukin, ovat huonoa 
työtä. Niiden maalaajasta en saanut tietoa. Muu kirkon kalusto, 
samoinkuin arkistokin, on verrattain nuori. Vanhimmat esineet 
sekä käsikirjoitukset ovat viime vuosisadalta. 


Oulu 


kuului, samoinkuin kaikki muutkin jäljellä olevat kihlakunnan pi- 
täjät, aikoinansa Liminkaan, josta se eroitettiin eri kirkkoherra- 
kunnaksi v. 1610. Sitä ennen oli se kappelina ja ensimäinen kap- 
pelikirkko rakennettiin erään kirjaanpanon mukaan v. 1592. En- 
simäinen emäkirkko rakennettiin v. 1613 ja se tehtiin v. 1682 
neljättä osaa isommaksi. Sekä tämä että paikkakunnan edellinen 
kirkko olivat puusta. Vuonna 1770 laskettiin perustus kivikirk- 
koon, joka silloisen kruununperijän puolison kunniaksi kutsuttiin 
nimellä Sofia Magdalena, ja tästä kirkosta mainitaan, että se 
siihen aikaan Turun tuomiokirkon jälkeen oli isoin Suomessa. 
Jumalanpalvelusta tässä uudessa Herranhuoneessa pidettiin ensi 
kerta Joulupäivänä vuonna 1777, vaikka kirkon sisustus ei ollut 
vielä silloin aivan valmis. V. 1780 tehtiin kirkkoon lehteri ja 

kahta vuotta myöhemmin sijoitettiin siihen vanhasta kirkosta otetut 
urut, jotka silloin pantiin uuteen kuntoon. 

Vuoden 1822 hävittävässä tulipalossa, jolloinka yöllä vasten 
Toukokuun 23 päivää kaupunki melkein kokonansa muuttui rau- 
nioiksi, kohtasi tuho kirkkoakin, niin että siitä erään kirjaanpanon 
mukaan ainoastansa »paksut harmaakivestä tehdyt muurit olivat 
jäljellä*. Samalla kertaa paloi kirkon luona oleva tapuli kelloi- 
Ilensa, samoin kirkon irtaimisto, urut y. m. Palaneen kirkon vie- 
reen rakennettiin sitten väliaikainen puukirkko, jossa jumalanpal- 
velusta pidettiin ensi kerta Pyhäinmiesten-päivänä samana vuonna. 
Uusi nykyinen kirkko rakennettiin sen jälkeen entisen jäännöksistä. 
Siinä pidettiin ensimäinen jumalanpalvelus adventtisunnuntaina v. 
1835. Kellotapuli, joka on rakennettu kirkon päähän, valmistui 
kesällä v. 1844"). 

Kirkon kalustosta mainittakoon iso, taidemaalari Ekmanin 
maalaama, alttaritaulu, joka esittää Kristuksen kirkastamista. Paitse 
sitä on kirkossa kaksi pienempää taulua, joista toiseen on kirjoi- 
tettu: ,Criftus opetta Templisä. C. P. Elfström 1808%; toinen taas 
kuvaa Kristusta ristissä. Molemmat viimeksi mainitut ovat huonoa 
tekoa. Muita vanhempia esineitä on kirkossa: tavattoman iso 
Kaarle X:n aikuinen 8 taalerin vaskiplootu vuodelta 1656. Tämä 
ylantti* on muodoltaan soikea, toista kyynärää pitkä, n. % kyy- 
närää leveä ja painaa erään suullisen ilmoituksen mukaan 35 %. 
Kirkon muu metallikalusto ei ole viime vuosisataa vanhemmilta 
ajoilta. 

Kirkon arvokkain muinaisjäännös on epäilemättä meidän maam- 
me historiantutkijana iäti muistettavan, Kajaanin linnassa 20 vuotta 
kovaa vankeutta ja monenkaltaista kurjuutta kärsineen, Johan Mes- 
seniuksen kuva, jonka hän itse on Oulun kirkolle lahjoittanut. 
Tämä taulu, josta kuva nähdään seuraavalla sivulla, on, raameja lu- 
kuun-ottamatta, n.134 kyyn. korkea, 1 kyynärää korttelia ja 2 
tuumaa leveä. Sen yläreunassa oikeanpuoleisessa nurkassa on vaa- 
kuna, jonka alla luetaan: ,Aetatis suae 30 anno 1611*. Vasenta 
kättänsä pitää historioitsija rintansa päällä, oikea käsi on avonai- 
sella kirjalla, jonka lehdillä luetaan hänen suurimman teoksensa 
nimi: ,Scondia Illustra”, ja alapuolella: 


1) Kertomus Oulun kaupungista ja pitäjästä, Finl. allm. tidning 1850, 
N:o 254—6. 

yMusae post funera florent" ,Mors sine musis vita" 
(= Älyn työt jälkeen kuolon- (= Kuoloa elo runoton). 
kin kukoistavat). 


Kummallisia vaiheita on tämä kallis-arvoinen muinaisjäännös 
saanut kokea. Sitä todistaa seuraava taulun takapuolella oleva 
ruotsinkielinen kirjoitus: 
























































































































































95. Johan Messenius v. 1611. 


yDetta U(lo) kyrcka tilhörige Doct: Joh: Messenj Contrafait 
har EI. Brenner lätit reparera i Stockholm 1704. 

Sedermera ären 1714— af fiendtelige Ryska Cosaker illa me- 
farit med sabel hugg och spettstung (?) genomborad til en 19 hol 
pä stället i gamla trä kyrckian, der denne städt ofv. Sackristi vä- 
gen, hvilcka nu äro igentäpte och klädene med botnet renove- 
rade(?) samt Ramen, pä Herrarnes Cap: Spores—Ladaus, vice 
Lands Camreraren Erik Er:s: Tulinbergs, och Leutenanternes Fiandts, 












































Messeniuksen hautakivi. 

Brakells, Adam von Gertens och J. W. StiernCreutz bekästnad är 
1791 af Michael Toppelius i Uleäborg.* 

Myöhemmin on kirjoitettu: ,Sedan detta Portrait bärgades 
undan den, Staden och Kyrkan är 18%/:22 öfvergängna brand, 
sä blef det pä ätskilliges nitälskan Renoveradt af J. Hedman är 
18,33." 

Kun Messenius vuonna 1636 oli kuollut, haudattiin hän Ou- 
lun kirkkoon, jossa hänen marmorista tehty komea hautakivensäkin 
ennen oli. Hänen tomunsa lepää puheitten mukaan nykyisen kir- 
kon alla; hautakivi taas, joka jo vuoden 1822:n tulipalossa tur- 
meltui ja jonka sittemmin on annettu olla ihmisten poljettavana 
ja siten yhä enemmän rappeutua, sijaitsee tätä nykyä kirkon lou- 
naispuolella ja on keskimäinen siinä tavattavista kolmesta hauta- 
kivestä. Huolimatta siitä, että nykyiset kaupunkilaiset eivät ole 
katsoneet itsellänsä olevan minkäänlaisia velvollisuuksia tuon mer- 
killisen ja ansiokkaan miehen muistoa kohtaan, jonka onnettoman 
elämän viimeiset päivät kumminkin ovat Oulun kaupungin historiaan 
yhdistetyt, voidaan hänen marmorista veistetyssä hautakivessänsä 
vieläkin nähdä muinaisen komeuden ja taiteen jälkiä. Kivi, jonka 
nykyistä muotoa tähän liitetty kuva osottaa, on suorakaiteen muo- 
toinen, 3 kyynärää 3 korttelia 2 tuumaa pitkä ja 2 kyyn. 1 krt. 
4 tuumaa leveä. Enimmäkseen on se painunut maan sisälle, niin 
että sen päällyspinta on aivan maanpinnan tasalla. Sen muinaiset 
koristukset ja kirjoitukset on suurimmaksi osaksi poljettu tuntu- 
mattomiksi. Vielä näkyvät kumminkin kiven nurkissa ymmyrkäi- 
sen kehän sisällä olevat evankelistain vaakunat. Yksi niistä on 
kerrassaan lohjennut pois. Keskellä kiveä on isomman, suussa 
häntäänsä pitävän käärmeen muodostaman, ymmyrkäisen kehän 
ympäröimä paikka, jossa aikoinansa on ollut joku kuvio, vaan joka 
nyt on melkein tuntumattomaksi kulunut. Muuten on kivessä ollut 
ennen paljon kirjoitusta, kuten vielä nytkin siellä täällä olevista 
kirjaimista näkyy. Keskipaikoilla oli Messeniuksen oma sepittä- 
mänsä uljas hautakirjoitus: ,Här hvila Doctor Johannis Messenii 
been. Siälen i Guds rike. Rycktet kring hela wärlden. 1636%. 
Kiven ympärillä on ollut luettavana: ,Befalla Herren tina wägar, 
och hoppas uppä honom, han skal wäl giörat. Och skall fram- 
bära till (tin?) rättfärdighet som ett lius, och tin rätt säsom en 
middag. Förbida Herren och wänt efter honom. Harmas icke 
öfwer then hwilcken altid efter hans wilja lyckel. framgär. Ps. 

36 (377)*. Viime vuosisadan keskipalkoilla oli tämä hautakivi kir- 
kossa kuorin-oven sisäpuolella. Isolla käytävällä kuorin alapuo- 
lella oli samaan aikaan toinen vanha hautakivi, jossa luettiin: 
,Under thenna steen hwilar sina been Sahl. Herr Petter Bergen- 
hem, fordom Befallningsman öfwer Österbotns norre Fögderie, med 
thess kära hustru, Äreborna och dygde samma Matrona Catharina 
Grä. Siälen lefwer i Guds behag, kroppen sofwer till dome dag, 
tä skall Gud honorn förklara, hans glädie skall ewig wara 1708". 
Tämä kivi on ehkä sama, joka on mainitun Messeniuksen hauta- 
kiven ja tapulin välillä. Vielä kolmaskin, entisen kaupunginkir- 
jurin Folderberg'in, hautakivi oli viime vuosisadalla kirkossa. Sen 
kirjoitukset olivat jo silloin lukemattomiksi kuluneet. Paitse sitä 
oli kirkon ulkopuolella pieni hautakivi, jossa luettiin: Här under 
hwilas Skiepper Joen Torbiörns Son Hising. M: J: D: 1647". Tämä 
kivi on Messeniuksen hautakiven pohjoispuolella, jossa vieläkin 
mainittu vuosiluku ja joku sana kirjoitustakin tuntuu. Muitakin 
vanhoja esineitä säilytettiin kirkossa vielä viime vuosisadalla. Niinpä 
oli kirkon seinällä katteini Stuuren vaakuna vuodelta 1664. Hä- 
nen lippunsa ja miekkansa veivät viholliset Isonvihan aikana. Myös- 
kin oli kirkossa majuri Lepsen lippu ja toinenkin ratsuväen lippu, 
jonka omistajasta ei tiedetty.!). 

Kirkon päässä oleva korkea kellotapuli on valmistunut, ku- 
ten ennen mainitsimme, v. 1844. Siinä säilytetään kaksi kelloa, 
joista pienemmän laidassa on kirjoitus: 


» Wuonna 1783 kuolleen Wuonna 1813 kuolleen 
isän, jä äitin, 
kauppam:n Johan Margareta 
Kandelbergin Franzeenin 
kiitolliseksi jälkimuistoksi, 
poika 
Franz: Joh: Kandelberg 
minun 
Oulun kirkolle lahjoitti 


Wuonna 1824.* 


1) A. A. von Stiernman, Presterskapets redogörelse om Forntida min- 


nesmärken i Finl. kyrkor, utgifna af R. Hausen, s. 139—41. 

Toisessa laidassa: 


» Walettu Stockholmisa 
Gerh: Hornerilta.' 


Isomman kellon yläreunassa luetaan: ,Kootkaat minulle mi- 
nun pyhäni, jotka minun liitostani enämmän pitävät kuin uhrista. 
Py J Pp 


Dav: Ps. 50:03." 


Laidassa: 
» Keisari Alexander 1:nen 
oli 
23:ta vuotta koko Wenäjän maan 
itte hallittia 
14:ta vuotta Suomen maan 
suuri ruhtinas. 


Sam. Fr. von Born Jacob Tengström 
Oulun läänin maanherra Arki pispa Turusa. 
Hans Hen. Hasselblatt Henr. Wegelius 
Oulun Borgmestari. Oulun provasti ja kirkkoherra." 


Toisessa laidassa: 


Jumalan armon ylistyxexi, 

Oulun seurakunnan 

Kirkon menon kaunistuxexi 

1822 vuoden touko kuun 23 päivänä 
kaupungin ja kirkon palosta 

kalien sulanneitten kelloin jäänyxistä, 
Seurakunta minua valatti 
Stockholmisa vuonna 1823 

Gerhard Hornerilta.* 


Kellon alareunassa: ,Kumartakaat herraa pyhäsä kaunistuxesa. 
Peljäkköön häntä kaiki mailma. Dav. Ps. 96. v. 9.* 


Me tiedämme edellisestä, että Oulujoella oleva Turkan kylä oli 
jo keskiajalla isonlainen kauppapaikka. Myöhemmin on siinä ollut 
lohipato ja Turkansaarella oli ennen vanhaan erityinen rukous- 

huonekin, jossa Oulun papit kävivät jumalanpalvelusta pitämässä. 
Calamniuksen mukaan polttivat Wenäläiset tämän rukoushuoneen 
v. 1715 ja mainittu kirjailija kertoo sen perustuksen vielä näkyvän 
sekä olevan 30 jalkaa pitkän, 28 jalkaa leveän. 


Oulun-Salon 


ensimäinen kirkko rakennettiin vuonna 1665. Tämä kirkko, joka 
aikoinansa oli kaikista näiden seutujen kirkoista suurimmassa mai- 
neessa, oli pienoinen, puusta rakennettu. Sen katto sekä seinätkin 
olivat täynnä ,kömpelöitä hengellisiä maalauksia, joiden seassa 
myöskin on olennoituita kuvauksia kuolonsynneistä, esm. vihasta, 
kateudesta y. m., kaikki latinaisilla allekirjoituksilla (,Ira*, ,In- 
vidia" y. m.) varustettuina". Sakaristo oli ,niin pikkuinen, että 
kaksi henkeä siellä tuskin toimeen tulee*. Nykyjänsä on tämä 
kirkko, joka vuonna 1855 jätettiin vanhana muinaisjäännöksenä, 
uuden kirkon valmistuttua, säilymään, kerrassaan hävitetty, niin 
että siitä ei ole jäljellä muuta, kuin kuvilla koristettu saarnas- 
tuoli. Se on Mikael Toppeliuksen maalaama. Ehkä olivat itse 
kirkossakin ennen olleet kuvat saman maalarin työtä. 

Oulun-Salon vanhaa kirkkoa pidettiin ennen pyhänä paik- 
kana. ,Täällä tiesi näet hengellinen into harjoittaa kaikenlaista 
taika-uskoisuutta ja menoa. Paikkakunnan kauppiaat ja meren- 
kulkijat, joilla oli vaarallinen kulku tehtävä, niinkuin kalastajatkin, 
mitkä merelle läksivät, samaten kuin muutkin matkustajat, millä 
oli matka tehtävä, olipa se sitten minne tahansa, kaikki ne tavan 
mukaan tälle kirkolle ensin uhrasivat, jotta ne täten itsillensä suo- 
sittaisivat korkeammat voimat, ja jotta matka heille näin joutuisi 
onnelliseksi. Tapana oli myös uhrata palatessa, jos näet matka 
oli onnella, päättynyt. Tavalliset uhrit olivat rahat. Sitä varten 
oli säästölaatikko asetettu kirkon seinälle, mihin laatikkoon itse- 
kukin pani roponsa. Näin kootut rahat käytettiin paikkakunnan 
köyhäin hyväksi, ja kun kerrotaan tämän kassan usein olleen run- 
saankin, niin eivät tainneet köyhät nähdä hätää. Likiseuduiltakin, 
niinkuin esm. Raahen kaupungista, mainitaan tänne rahaa tulleen. 
Se, joka ei matkalle mennessänsä uhrannut, teki lupauksen antaak- 
sensa sen eli sen verran rahaa, jos matka onnistuisi. Varsinkin 
kuuluu pyhän Tapanin päivä olleen uhrauspäivä, jolloin väkeä ko- 
koontui kirkolle paljon. Jos saapi maineesen luottaa, niin olisi 

täällä ennen aikaan muutakin taika-uskoisuutta harjoitettu, niin- 
kuin esm. kirkossa ja kirkkomaalla valvomista, n. k. Jumalan tuo- 
mioita, näkyjä, ilmestyksiä ja senkaltaista. Uhraaminen kuuluu 
olleen harjoitettuna meidän aikoihin saakka, ehkä eri muodossa ja 
kentiesi salaisuudessa*. Usein tultiin tänne myöskin Oulusta vi- 
hille ja ruumiitansa kuljettivat Oululaiset ennen paljon Saloon hau- 
dattaviksi. Syynä tähän viimeksi mainittuun seikkaan oli puheitten 
mukaan se, että Oululaiset, kun kaupungin kirkkomaa muutettiin 
kirkon ympäriltä kaupungin ulkopuolelle, suuttuivat siitä, niin 
että kernaammin veivät vainajansa Saloon, kuin omaan kirkko- 
maahansa. 

Tämän kirkon erin-omaisemman pyhyyden syyksi kerrotaan 
seuraava tapaus: Kerran matkusti eräs piispa seuroillensa merellä, 
näillä seuduin. Laiva joutui matkalla kovan myrskyn valtaan ja 
ajelehti vihdoin muinaiseen Salonsalmeen, joka ennen teki Oulun- 
Salon saareksi, mutta nyt on kuivunut alhaiseksi niittymaaksi. Salmi 
oli jo siihen aikaan matala, niin että laiva tarttui matalalle ja 
särkyi. Hädissään teki silloin piispa lupauksen rakentaaksensa 
kirkon saarelle, jos hän pelastuisi. Piispa pääsikin hengissä maalle, 
ja kiitollisena pelastuksestaan rakensi hän Salon ensimäisen kirkon 
ja pyhitti itse ensin paikan uhreilla. 

Kirkko on puheitten mukaan ollut ennen rikas muinaiska- 
luista ja aarteista, joita Mathesius sanoo tänne lahjoina lähetetyn 
ykaukaisimmilta mailta". Niiden joukosta mainitsee hän eriksensä 
maljan ja hopeakannun, jotka molemmat olivat erin-omaisen kau- 
niisti koristetut ja jotka muinainen maaherra, parooni Conrad Rib- 
bing, oli kirkolle lahjoittanut jumalanpalveluksessa käytettäviksi. 
Lahjoittajan nimi, vaakuna ja vuosiluku 1666 oli myöskin astioissa 
nähtävänä. Nämät sekä kirkon muut vanhat kalleudet ovat myö- 
hemmin kadonneet ja niiden häviämisestä on Calamnius kuullut 
seuraavan tarinan: ,Kirkon vierisessä Lääkkö eli Kuivala nimisessä 
talossa asui kaksi veljestä, nimiltänsä Erkki ja Perttu. Kun oli 
jo hopeat ja muut kalliit tavarat kirkossa nousseet niin suureen 
arvoon, että niiden varastaminen kannatti vaivaa ja vaaraa, niin 
miettivät mainitut veitikat koettaa, onnistuisiko heille asia. Pi- 
meänä syksy-yönä he panivat päätöksensä toimeen. Akkunan kautta 
menivät he kirkkoon ja ottivat sieltä mitä otettavaa oli. Kaikki 
vietiin kotiin paitsi ainoastaan kalkkia, joka oli niin kallis, ettei 
uskallettu sitä ottaa, jonka tähden se kätkettiin erään sillan alle. 


268 Oulun kihlakunta. 


Kohta sen perästä, ennenkuin varkaus vielä oli huomattu, läksivät 
molemmat veljekset pakoon, niinkuin sanotaan Norjaan, möivät 
kaikki varastetut tavarat ja palasivat sitten, 40 vuotta siellä elet- 
tyänsä, taas kotipaikkaansa, missä ei kukaan heitä enään hätyyt- 
tänytkään, vaikka kyllä kaikki tiesivät, että he ne tavarat ottaneet 
olivat. Toinen veli kutsuttiin tästä lähin Norjan Erkiksi", toinen 
Pallas Pertuksi". 

Oulun-Salossa kuulemistansa muista muistoista kertoo Ca- 
lamnius näin: 

yKun mainittu pispa kulki Oulunsalon saarella katsoaksensa 
päätetylle kirkolle sijaa, istui hän levähtääksensä eräälle tien vie- 
ressä olevalle kivelle, mikä kivi tästä syystä kutsutaan Pispan- 
kiveksi. Kivi on nykyisen tien varrella neljänneksen päässä Oulun- 
salon pappilasta. Paitsi nämä pispanmuistot on niitä vielä yksi. 
Oulunsataman suun pohjaspuolella on näet Pispan/letto niminen 
saari, josta taru tietää mainita, että eräs pispa siinä olisi maalla 
käynyt pohjaseen päin matkustellessaan”. 

, Oulunsalon entinen saari on liiaksi nuori ja alankoinen, niin 
ettei siellä tarvitse odottaa löytävänsä muinaisjäännöksiä. Isolla 
vihalla ymmärretään täällä yhtä kuin rosvoamista ja ihmis-kidut- 
tamista. Pahajärven vieressä on suuri kuoppa, jota ,pakohaudaksi* 
kutsutaan, ja johon ison vihan aikana oli kätketty paljon kallista 
tavaraa. Viholliset ne kuitenkin näitäkin löysivät ja veivät. Täällä 
kerrottiin myös eräästä ,Pait-syntinen* nimisestä miehestä, jota 
näin kutsuttiin hänen tavallisista vannomissanoistansa , paitti muu 
syntini". Tämä, joka olisi ollut kotoisin Junttilasta (Limingalla?), 
sai viekkaudellansa Wenäläiset usein petetyiksi. Monta kertaa 
joutui hän heidän käsiinsä, mutta yhtä monta kertaa pääsi hän 
taas pakoon. Kerran oli hän, vangiksi jouduttua, saanut juosta 
laukata kosakki-hevosen jälessä, ansa kaulansa ympäri ja ansan 
toisessa päässä kosakki, joka häntä näin juoksutti Oulusta Limin- 
kaan asti). 

Oulun-Salon toinen kirkko valmistui v. 1855. Sen sekä 
kaiken kirkon kaluston, arkiston y. m. poltti ukontuli Kesäk. 
14 p. v. 1882. Jäljelle jäi ainoastansa Vapahtajan ristiinnaulitse- 


1) Suomi, Toinen jakso VII, s. 231—4. Suomi 1843, s. 136. Oulun 
Viikko-Sanomia 1855, N:o 48, y. m. 

mista kuvaava alttaritaulu, jonka on maalannut Oulussa G. A. Dahl- 
ström v. 1855. 


Muhoksen 


pitäjä on ollut vuodesta 1610, jolloinka Oulu eroitettiin Limin- 
gasta, Oulun kappelina. Sitä ennen kuului se, kuten Oulukin, Li- 
minkaan. Itsenäiseksi kirkkoherrakunnaksi tuli Muhos v. 1766. 

Ensimäineu kirkko Muhoksella on ollut siinä saaressa, jossa 
nykyjään on hautausmaa, ja jota, luultavasti tämän kirkon mukaan, 
vieläkin kutsutaan Kirkkosaareksi. Se on puheitten mukaan ollut 
Ponkilan puolella saarta. Sen-aikuisen pappilan kerrotaan olleen 
Nykäsen talon kohdalla Muhosjoen törmällä'). Noin 50 vuotta sitten 
löysi eräs ukko, kuokkiessansa peltoa niillä seuduin, jossa kirkon 
olisi pitänyt olla, maasta kolme tina-astiaa: kaksi maljaa ja juoma- 
astian eli kalkin-tapaisen esineen. Kertoja, joka itse oli nämät 
esineet nähnyt, ei sanonut niissä olleen vuosilukua eikä muita merk- 
kejä. Niiden nykyisestä talletuspaikasta ei ole tietoa. Kentiesi 
on ne sulatettu eli ovat muuten joutuneet tietämättömiin. 

Saman Kirkkosaaren vastaisella puolella oli myöskin tavattu 
vanhoja asutusjälkiä, kun nykyisen Leskelän torpan tiluksia rai- 
vattiin synkkään metsään. Maanpinnan alta tuli esille huoneen 
sijoja ja tiilikiven palasia. Paitse sitä tavattiin metsässä kivirovia, 
yjoissa oli savustuneita kiviä". Joku vanha ,lootu* oli myöskin 
silloin löydetty. Minkä aikuisia nämät muinaisten asuntojen jäljet 
olivat, ei kertoja sanonut koskaan kuulleensa. 

Toinen kirkko on ollut Kirkkoniemellä rannempana nykyistä 
kirkkoa. Niemen sanotaan olleen siihen aikaan paljoa laajemman, 
vaan se on aikojen kuluessa syöpynyt, tulvavesi kun viepi joka 
kesä maata muassaan?). Tämän kirkon arvellaan olleen olemassa 
n. 100 vuotta. Molemmat ensimäiset kirkot ovat. Wenäläiset pu- 
heitten mukaan polttaneet). 


1) Eräs kertoja oli tietävinänsä, että tämän kirkon paikalla on ennen ollut 
Jättiläisten hautausmaa. 

2) Kirkkosaaren niemen ja Halolan kämärän kerrotaan olleen ennen niin 
likellä toisiansa, että ,akat rannoilta toisilleen kekäleillä tulta syytelivät*. 
Sittemmin ovat rannat vyöryneet, niin että joki on levennyt. 

3) Halolan kämärän alla olevassa Akankosteessa sanotaan olevan vihol- 
listen upottama kirkonkello täynnä rahoja. Kämärän törmässäkin pitäisi olla 
aarre — tynnyri täynnä rahoja. Kerran kun Halolan renki nukkui, tultiin hänelle 

Nykyinen kirkko on siis kansan kertomusten mukaan kolmas 
paikkakunnalla. Se on puusta rakennettu v. 1634 ja siis van- 
hin Oulun kihlakunnassa. Muodoltaan on se n. s. ,latokirkko', 
Vanhemmilta ajoilta ei löydy kirkossa mitään arvokkaampia esi- 
neitä. Isonvihan aikana ovat Wenäläiset ryöstäneet kirkosta kel- 
lot ja muun irtanaisen omaisuuden sekä sitten pitäneet sitä ,he- 
vostallina*. V. 1762 korjattiin kirkko juurtajaksain. Sisäpuolelta 
ovat seinät varustetut vanhan-aikuisilla maalauksilla, jotka on teh- 
nyt v. 1773 kirkkomaalari Emanuel Granberg. Hiljakkoin suori- 




































































































































































































































































































































































































































































































































































































































































































































































































































































































































































97. Muhoksen kirkko, rakennettu v. 1634. 


tetun korjauksen aikana on mainitut maalaukset papereilla pei- 
tetty, niin ettei niitä näy muualla, kuin sakastissa. Kuvain aineet 
on tavallisuuden mukaan otettu raamatusta. 

Kellotapuli, rakennettu v. 1762, on kirkon vieressä. Siinä 
on kaksi kelloa. Pienempi on ostettu v. 1730 ja sisältää seuraa- 
van kirjoituksen. Kellon laidassa on hallitsevain henkilöiden sep- 


ilmoittamaan, että nyt olisi aarre saatavissa. Renki ei ollut kumminkaan tästä 
käskystä millänsäkään, vaan kun hän seuraavana päivänä käveli aarrepaikalla, 
näkyi vielä hiekassa tynnyrin-vanteen sijat. Sitte myöten on tynnyri sisustoi- 
neen ollut Akankosteessa. 

peleiden ympäröimät muotokuvat ja niiden yläpuolelle on kaaren 
muotoon kirjoitettu: 


, Ulrica Eleonora, D: G: R: S:; Fridericus D: G: R: S:* 
Kuninkaan kuvan alla on kirjoitus: 


,Satrapa Ostrob. 
Gen: Maj: Lib: Baro R: W: v. Essen. 


Kuningattaren kuvan alla: 


yEpisc. Aboens. 
D: Laurent. Tammelin.* 


Kellon vastaisessa laidassa luetaan: 


yln divini nominis gloriam 

Et sacros usus Sacelli Mohosensis 

Sumtibus membrorum ejusdem ec- 

clesiae procurante Henr. Arwolandro 

cive Uloensi. Gerh. Meyer me confecit Hol- 
miae a. 1730.* 


Kellon alareunassa: ,Caicki pacanat pitä tuleman ja cumar- 
taman sinua Herra ja sinun nimees cunnioittaman. Ps: 86: v: 9.* 


Isompi kello") on ostettu v. 1757. Sen laidassa on kirjoitus: 


yl Swea konung 
Adolph Friedrichs 
och drottning 
Lovise Ulrice tid 
är denna kläcka guten til 
Muhos församling 
dä herr 
Gust: Abr: Piper war landshöf- 
dinge bär Ä orten. 
Handelsman Pet. Anander förlagsman. 
Gabr. Stälberg vice pastor, 
Job. Aspgren och Hendr. Hälapas 
kyrckowärdar.* 


1) Särkyi ja valettiin uudestaan v. 1885. 

Toisessa laidassa: 


» Lulcat ja astucat herran 
wuorelle ja Jacobin Jumalan 
huoneen tygö, että hän opetais 
meille hänen teitäns, ja me 
wäelläisim hänen polguillans. Mich: 4: v: 2. 
Guten i Stockholm af Joh. Fahlsten 
är 1757,* 


Utajärven 


kappeliseurakunnan kirkko on rakennettu v. 1762. Kun kirkko, 
samoinkuin seurakuntakin, on näin nuori, ei siinä tietysti voi olla 
mitään esineitä, joilla olisi muinaistieteellistä arvoa. Kirkko on 
n. s. latokirkko. Tapuli on rakennettu v. 1764. Siinä on yksi 
kello, jonka laidassa on seuraava kirjoitus: 


» Wuonna 1763 on tämä kello 

Walettu Utaierven kirkolle, 

Silloin cuin Joh. Wigelius oli Pro- 

vastina ja Kirkkoherrana. Nijn myös 

Mathias Salovius Cappalaisa Seura- 

cunnasa. Vise Borgmästarin Joh. Peldanin 

edes auttamisen cauta Stockholmis Joh. 
Fahlstenilda. 

Udesta walettu Herran Cappalaisen Abrah. 

Schv(r)oderuxen aicana, Herran Caupanmihen 

Hendrich Simonin poian Nylanderin toimi- 

tuxen cautta Stockholmisa vuonna 1768, 

Johan Jacob—Marten poialda.* 


Kellon vastaiseen laitaan on kirjoitettu: 


yNijn nouse nyt Herra Jumala 
Sinun lepos (lepoos), sinä ja sinun voimas 
Aroki (arkki?), anna sinun papis Herra 
Jumala olla puettuna 
Autudella ja anna sinun pyhäis 

iloita hyvydes. 

2 Aicakirjan 6. v. 41.* 

Kellon alareunassa on kirjoitus: 


» Pulcat, cumartacam pollvillem langetcam, ia maahan laskecam 
Herran meidän Luoiam etteen. Ps. 25. v. 6. 


Liminka 


kuului vanhempina aikoina Saloisten pitäjääsen, josta se eroitettiin 
eri kirkkoherrakunnaksi noin v. 1490. Mahdollisesti oli paikka- 
kunnalla jo ennen näitä aikoja kappelikirkko. 

Ensimäinen kirkko on ollut puheitten mukaan Sunilan talon 
kohdalla toisella puolen Liminganjokea. Sitten rakennettiin kirkko 
Linnukanmäelle, vähän matkaa nykyisen kirkon yläpuolelle. Mai- 
nitulla mäellä muistelee kansa vieläkin ennen olleen jonkun tap- 
pelun. Nähtävästi oli kirkko Linnukalla siihen aikaan, kuin sen 
Wenäläiset edellisen mukaan vuosina 1589 ja 1592 polttivat. Erit- 
täin mainitsikin eräs kertoja, että Linnukalla olleen kirkon polt- 
tivat viholliset Joulupäivänä. Kertomus tarkoittanee siis vuoden 
1589:n neljännen Joulupäivän tuhoa. Tähän aikaan veivät vihol- 
liset myöskin pitäjän kirkonkellot mukanansa Wenäjälle. Isomman 
kerrotaan kuljettaessa vajonneen Siikajokeen ja siellä se on vielä 
tänäkin päivänä. 

Linnukalta siirrettiin kirkko nykyisen kirkkomaan sisälle. Se 
on ollut puheitten mukaan tapulin luoteispuolella; rovasti Gum- 
meruksen haudan sanotaan olevan vanhan kirkon alttarin kohdalla. 
Tämän kirkon kerrotaan olleen olemassa kolmatta sataa vuotta. 
Nykyisen tapulin paikalla taas oli ,ennen Isoavihaa* linna, johonka 
seudun asukkaat kokoontuivat vihollisten tullessa itseänsä puolus- 
tamaan ja käyttivät puolustus-aseenansa muun muassa erästä ,pa- 
halla päällystettyä kanuunaa”. 

Nykyinen kirkko on kertomuksen mukaan toinen tällä pai- 
kalla ja se on, kuten edellisetkin, rakennettu puusta v. 1826. 
Kirkon vanhempi omaisuus on hävinnyt Isonvihan aikana, jolloinka 
vihollisten kerrotaan käyttäneen tämänkin pitäjän kirkkoa hevos- 
tallinansa. Enin osa kalustoa on viime vuosisadalla hankittu. Kir- 
kossa on uusi, Kristuksen kirkastamista kuvaava, alttaritaulu, jonka 
on maalannut Nylander. Paitse sitä on pienempi, Kristuksen ris- 
tiinnaulitsemista esittävä, taulu, jonka maalaajasta en saanut tie- 
toa, sekä eräs kolmas taulu, joka kuvaa viimeistä tuomiota ja 

jonka on Limingassa maalannut Pietari Bergström vuonna 1741. 
Kirkossa on vanhempi saarnastuoli, jonka vuonna 1727 on maa- 
lannut maalari Olof Ekelund. Se on koristettu öljyvärillä maala- 
tuilla apostolein ja evankelistain kuvilla ja sen oven päällä on 
sisäpuolella kirjoitus: 


,Under hans Kongi. Maij:z Tro-Mans, Gen. Majorens och 
Landzhöfdingens öfver Osterbotn Högwälborne Barons her Keinh: 
Wilh. von Essens Gouvernemente. Sä och hans Kongl: Maij:tz 
tro-Mans Biskopens öfw:r Äbo-stiftt, Pro-Canzellerens och Consis- 
st:ii Ecclesii Präsidis Högwördigste Theol. Doctoris her Herm:s 
Wittes Siäla-wärd. Tä war Kyrkioheerde Herr Christiern Gissel- 
kors. Sacellani woro: Dn. Isaacus G. Lithovius, Dn. Johan He- 
dräus. Dn. Laur. Lithovius. Adj. min. Dn. Gab. Peitzius. Mä- 
lat 1727.* 


Muusta kirkon omaisuudesta mainittakoon vanha mestaus- 
kirves, eräs ,lapinkätkyt*, muutamia raakatekoisia puuleikkauksien 
kappaleita, joista yhdessä on vuosiluku 1682, 9 vanhaa rikkoutu- 
nutta puusta tehtyä enkelinpäätä; vielä on kirkossa kaksi vanhaa 
miekkaa, joidenka omistajia ei tiedetä. Kirkon-arkistossa löytyy 
muutamia asiakirjoja 16-sataluvulta. 


Kirkon vieressä on kellotapuli, puusta rakennettu vuonna 
1733. Siinä on kaksi kelloa, joista isompi on mitä suurimpia 
Pohjanmaalla (painaa 6 Sk$ 7 L%) Sen yläreunassa luetaan: 
y Pulcat astucam ylös Herran vuorelle, Jacobin Jumalan huone- 
seen, että hän opetais meille hänen teitäns, ja me waellaisimme 


hänen polguillens. Es: 9: 3.* 
Laidassa: 


» henna Limingo Moder Kyrkio 
Klocka är dels med Kyrckians 

dels med församblingens pennin- 
gar upkiöpt i Stockholm, är 1748, 
guten af k: Styckgutaren G. Meijer.* 


Alareunassa: ,Kusa kaxi taicka colme tulewat cocoon minun 
nimeeni siinä minä olen heidän keskelläns. Math. 18: 20.* 


Pienemmän kellon yläreunassa: ,T'hen ther hafver öron til at 
höra han höre. Luc: 8.* 

Laidassa: 


»Siccine. Candidior. Fulget, Post. 

Nubila. Phoebus! 

Ut. Spoliata. Sacris. Vi- 

Deas. Ornatibus. Aedes. 

Jam. Resonare. Dei. 

Campanam. Denigve. Laudes. 

Psalle. Limingo. Deus. 

Tibi. Fecit. id. et. Fredericus 1 

A:o MDCCXXVII. gratulabundus, 

TT. Pastor 

Christ. Gisselkors.* 


Vastaisessa laidassa: 
,Me conf(e)cit 


Ericus Näsman 
Holmiensis.* 


Alareunassa: ,Kommer byt barn til mig jag wil lära eder 
Herrans fruchtan. Ps: 34: v: 12.* 


Kempeleen 


kirkko on jokseenkin vanha, rakennettu v. 1686. Se onkin tämän 
paikkakunnan ensimäinen. Kirkon seiniä koristavat vanhan-aikui- 
set maalaukset. Niitä on kymmenessä eri ryhmässä ja ne kuvaavat 
Vanhan- ja Uudentestamentin tapauksia, Maalaajasta en saanut 
tietoa, vaan kuvien alla olevista kirjoituksista käypi kumminkin 
selväksi, että ne on tehty Kustaa III:n aikana eri vuosina. Mah- 
dollisesti ovat useat eri tekijätkin olleet niitä maalaamassa. Saar- 
nastuolin ympärillä on yhteensä 6 öljyvärillä maalattua kuvaa (Paa- 
vali. Johannes, Luukas, Vapahtaja, Markus, Matheus). Niidenkään 
alkuperäisestä tekijästä ei ole tietoa. Vuonna 1875 on maalauksia 
parannettu. Kirkon kalusto on viime vuosisadalta ja arkistossa- 
kaan ei ole mainittavampia vanhoja asiakirjoja. 

Tapulissa, joka on rakennettu vuonna 1733, on kaksi kelloa, 
Vanhemmassa on seuraavat kirjoitukset: 


Yläreunassa: ,Läfwer Gud i hans helgedom.* 

Laidassa: 


» il Kembele Capel 
Med des medel 
och 
församblingens ansenliga 
föräring upkiöpt och guten 
af Gerh: Meyer i Stockholm 
A:1733.* 


Vastaisessa laidassa: ,Vivat Fredericus rex Sveciae." Kir- 
joituksen alapuolella on kuninkaan muotokuva. 


Alareunassa: ,Ähra wari Gud i högden och frid pä jorden.* 


Toinen kello on isompi, aivan uusi, valettu Pietarissa 1885. 

Vanha tapuli on puheitten mukaan nyt ullakkona. Isonvihan 
aikana kerrotaan vihollisten vieneen Kempeleen kirkonkellot We- 
näjälle. 


Tyrnävä 


oli kappelina jo vuonna 1655. Seurakunnan ensimäinen rukous- 
huone on ollut puheitten mukaan vielä myöhempinä aikoina Top- 
pisen talossa latona. Nykyjään on se purjettu. Sen arveltiin ol- 
leen kirkkonakin samassa paikassa, jossa sitä myöhemmin latona 
käytettiin. Seuraava kirkko rakennettiin vuonna 1664 ja se oli 
nykyisen hautausmaan keskellä. Tämä kirkko hävisi Marrask. 24 
p. v. 1865 kerrassaan murhapolton kautta, jossa tilaisuudessa kir- 
kon vanhempi kalusto ja enin osa arkistoakin joutui tulen uhriksi. 
Nykyinen kirkko on siis paikkakunnan kolmas. Se on rakennettu 
ristin muotoon v. 1873. Mitään vanhempia esineitä, joilla olisi 
muinaistieteellistä arvoa, ei kirkossa mainitun tulipalon hävityksen 
tähden ole. 

Kirkon päässä olevassa kellotapulissa on kaksi kelloa. Isom- 
massa on kirjoitukset: 


Yläreunassa: ,Kaikki yoilla hengi on kittäkäh Herra halle- 
luja. Psal. 150. v. 6.* 


Laidassa: 


yKuningas Gustf III nen 
kuluisan hallituxen aikana 

Ollesa toisna Maanherrana 

Oulun borisa H:ra Adolph Tandefeldt 

pispana Turun hippakunnasa H:ra Mag 

Jacob Haartman Prouwastina Limingan 

pitäjäsä H:ra Nicolaus Fellman Kappalaisna 
Törnävällä H:ra Sven Olsbo ja apulaisna H:ra Lars 
Lithowius on tämä kello ostettu kirkon ja seurakun 
nan rahoilla vuona 1783 walettu Jac Martenson.* 


Vastaisessa laidassa: 


» Tule tenne terävästi 

Juri julki Jumalata 
Kittämähän kivahasti 
Armonsed äst avarimman 
Koska suru sanomita 
Kuulet soivan kuollehista 
Valmist itses valmihixi 
Luojan luoxi lähtemän.* 


Alareunassa: ,Tulkat Herralle hänen nimensä kunnya tuokat 
lahjoja ja tulkat (h)änen esihuonesensa. Psal. 96: v. 8.* 

Pienemmän kellon yläreunassa on kirjoitus: , Helig — helig — 
helig — är Herren Sebaoth. Esa. 6: v. 3.* 


Laidassa: 


»Ablatae. A. Russis. Summo. 
Successit. Ovatu. 
Hac. Campana. Dei. Resonato 
O! Törnävä. Laudes. 

Anno MD.CC.XXVII. 


Me confecit Ericus Näsman Holmiensis.* 


Alareunassa: ,Saligt är thet folck hwilkes Gud Herren är 
Psalm. 144. v: 15.* 


Isonvihan aikana kerrotaan Wenäläisten ryöstäneen täältä- 
kin kirkonkellon. He kantoivat puheitten mukaan Paason ta- 
losta olkisuovan tapulin juurelle ja pudottivat sen päälle kellon, 
Kelloa lähdettiin sitten kuljettamaan, vaan se putosi Tyrnävän- 
jokeen ja siellä se on vielä nytkin kirkkosillan alla. Myöhemmin 
on kelloa koetettu nostaa joen pohjasta ylös ja kerran olikin se jo 

nouseniaisillansa, mutta samassa kuului ääni, ettei sitä Tyrnävä- 
läisille anneta", ja se painua humahti taas maan sisälle. Hau- 
tausmaata kutsutaan Vappulaksi siitä syystä, että siihen on ensiksi 
haudattu kertomuksen mukaan eräs Vappu niminen ihminen. 


Temmeksen 


nykyinen kirkko on seurakunnan ensimäinen. Se on rakennettu 
vuonna 1767. Kaikki kirkon omaisuus on, samoinkuin arkistokin, 
myöhemmiltä ajoilta. Kirkon päässä on tapuli ja siinä yksi kir- 
konkello, joka on valettu Tukholmassa vuonna 1782. 


Lumijoki 


oli Limingan kappelina ennen vuotta 1708. Mitään näkyviä kir- 
kollisia muistoja, köyhää arkistoa lukuun-ottamatta, ei täällä ole, 
sillä kirkon ja kaiken sen omaisuuden poltti ukontuli Kesäk. 14 p. 
vuonna 1882. 

Table des mati&res 


de la revue de la soci&t6 finlandaise archeologigue (cahier IX). contenant 
des remargues sur Varcheologie et l'histoire du baillage d'Oulu. 


not6es par 


A. H. Snellman. 


Ce travail est le resultat des recherches, faites par Pauteur 
aux frais de la Societe finlandaise d'archeologie les etes 1884—6 
dans le baillage d'Oulu. Le territoire dinvestigation comprend 
une grande partie de lOstrobotnie du Nord, gui setend de la 
fronti&re russe jusgw'aux cötes du golfe de Botnie, savoir les pa- 
roisses de Kuusamo, Taivalkoski, Pudasjärvi, Ii, Kuivaniemi, Hauki- 
pudas, Alakiiminki, Ylikiiminki, Oulu, Oulun-Salo, Muhos, Utajärvi, 
Liminka, Temraes, Tyrnävä, Kempele et Lumijoki. 

Pag. 1—3. Aspect du territoire par rapport ä sa gbographie. 


A. Temps du paganisme. 


Pag. 4. Antiguites du temps prehistorigue. Liste des anti- 
guites fixes, trouvees dans les paroisses precitees et gui probable- 
ment appartiennent pour la plupart au temps prehistorigue. 


Äge de la pierre. 


Pag. 4—40. Tableau des antiguites, dont la somme monte 
2127. 

Pag. 32. Classification des outils V'apres leur forme. Nombre 
des antiguites trouvees dans chague paroisse. On n'a point trouve 
dobjet appartenant ni a Päge du bronze ni ä celui du fer ancien; 
ä juger cependant de certaines antiguites fixes le baillage d'Oulu 
doit avoir ete habite, en partie du moins, d'une peuplade gothigue 
de Päge ancien du fer. 

Pag. 41—2. Ouelgues antiguites de Päge recent du fer (de- 
puis Pan 700 apres J. Ch.). 

Pag. 43. Antiguites fixes. Comme on ma encore examine 
ces dernitres gw exterieurement, auteur ma point pu determiner 
le temps auguel elles appartiennent. On les Enumere par paroisse 
et Ton distingue: 

a) Pag. A3 — 68. Des monceaux de pierres isoles, dont la 
plupart sont formes de petits tas de pierres distribues sur la sur- 
face de la terre et appelös ,monceaux des Lapons” (lapinrauniot). 
La plus grande partie de ces monceaux auront servi dätre. 
Pres de la cöte on rencontre de plus grands monceaux de pierres, 
dont la forme fait presumer, gwils datent de läge ancien du fer 
et sont des tombes gothigues. 

b) Pag. 69—99. Des casfels antigues, gue lon rencontre au 
nombre de 12 aux memes endroits gue les grands monceaux de 
pierres. Ces castels, gui doivent probablement leur origine aux 
exploits militaires des temps passes, sont ovales et entoures d'une 
esp&ce de remparts construits de pierres. La plupart de ces rem- 
parts, dont la hauteur varie beaucoup, sont aujourd'hui couverts 
de terre et de mousse. Auprös de ces tas de pierres et de ces 
castels antigues point doutils de Päge de la pierre mont &te 
trouves. 

c) Pag. 100—20. Anriguites souterraines. 

Pag. 100—12. Des creux de 12 pieds de diametre, de forme 
ovale, a paroi pavee et ä fond en forme dentonnoir. Ces creux 
se trouvent en grand nombre dans les terres incultes de lOstro- 
botnie du Nord; les anciens y conservaient probablement le gibier, 
gu'ils avaient pris. 

Pag. 112—20. Autre espöce de creux, appelös ,creux des 
Lapons” (Lapinhaudat), dont la paroi mest point pavee. Ceux-ci 
sont si nombreux dans certaines terres incultes, gu'on peut en 
apercevoir des dixaines d'un seul coup doeil. Selon les uns ce 
seraient les restes d'anciennes demeures, selon les autres des creux 
gui auraient servi a la chasse aux rennes sauvages. Aupres de 
ceux-ci on a trouve differents outils de pierre, ce gui fait croire 
gu'ils appartiennent, en partie du moins, ä Väge de la pierre. 

d) Les digues du peuple Hiisi (des geants; Hiidenpadot). 

Pag. 120—4. Pavage fait a travers les &troits courants. 
Selon la tradition ce seraient les restes Rune espece de fermeture, 

employee ä la peche ou gui servait a arröter les Eusses et les 
Careliens, gui couraient le pays dans des intentions hostiles. 
Pag. 124—34. 'Iraditions populaires des geants. 


B. Temps du christianisme. 


Pag. 135—480. 1. Exposition historigue de letat de 'Ostro- 
botnie du Nord autrefois, et origine des paroisses, gui s'y trou- 
vent. Ravages des Russes et des Careliens avant le trait& de paix 
de Teusinä en 1595. 

Pag. 180—243. II. Iraditions populaires, parlant de la co- 
lonisation de Vendroit et des exploits militaires. 

Pag. 243—278. III. Antiguites de l'Eglise. 

Courte description de lorigine des paroisses, des eglises an- 
ciennes et de celles P'aujourd'hui, ainsi gue de guelgues objets re- 
marguables, gui y sont conserves. 


Explication des gravures. 


Fig. 1—36. Des outils de läge de la pierre, dont la plu- 
part ont Et trouves dans le baillage 'Oulu. 

Fig. 37—42. Antiguites de Päge du bronze, trouvees dans 
['Ostrobotnie du Sud et dans la Finlande möridionale. 

Fig. 43—56. Objets de Väge ancien du fer, trouves dans 
differents endroits du pays. 

Fig. 57—84. Antiguites de läge recent du fer, savoir: 

57— 58 deux boucles de bronze, 

59. Parties d'un collier de bronze, 

60. Bracelet d'argent en spirale, etendu, 

62. Boucle de bronze en forme de fer ä cheval, 

78. Epbeeet 

83— 4 deux haches trouves dans le baillage 'Oulu. 

Fig. 85—94. Plans des castels antigues, guon rencontre dans 
le baillage 'Oulu. 

Pag. 98—9. Mömescastels. 

Fig. 95. Portrait de Jean Messenius, dont loriginal, peint 
en 1611, est conserve dans leglise d'Oulu. 

Fig. 96. Tombe en marbre de Jean Messenius pres de leglise 
d'Oulu. 

Fig. 97. Eglise de Muhos, faite de bois en 1634. 

Huomattuja painovirheitä. 


on: 


pli, lue: oli. 

täytynyt, lue: täytynyt. 
höme-lönttejä, lue: home-lönttejä. 
Harjanteella, lue: Harjanteella. 
tavattvat, lue: tavattavat. 
snunnalla, lue: suunnalla. 
yhtäsuuntainee, lue: yhtäsuuntainen 
Castren, lue: Castren. 

päälla, lue: päällä. 

Irnijoen, lue: Irninniskan talon. 
kuulluk, lue: kuullut. 

60, lue: 10. 

tempamatta, lue: tempomatta. 
knmminkin, lue: kumminkin. 
kevosia, lue: hevosia. 

Kyrö-, Iso. Joh. Aejmelaeus Anmärkningar om Storkyrö sockn. Äbo 
Tidn. 1773, n:ot 70—77, 86, 87, 88, 110 ja 111. — Chr. Aejmele. Historiska 
Anteckningar om Storkyrö Moderkyrka. Käsikirj. S. Mm. Yhd:n arkistossa. 

Kyrö, Vähä-. Henric Vegelius. Beskrifning öfver Lillkyro socken. Kä- 
sikirj. S. Kirj. Seuran arkistossa. 

Laihela. E. O. Runeberg. Beskrifn. öfver Laihela socken. Sv. Vet. 
Akad. Hdl. 1758. — Chr Ganander. Kort berättelse om de i Laihela soc- 
ken i Osterb. befinteliga sten och ättehögar. Abo Tidn. 1782, siv. 221—2. 

Lapinmaa. Sam. Chydenius. De oeconomia et moribus Lapponiae Ke- 
miensis. 1754. — Göran Vahlenberg. Geogr. o. Oecon. beskrifn. om Kemi 
Lappmark. Stockholm. 1804. — Om Lapplands forntid. Finl. Allm. Tidn. 
1852; venäjän kielestä. — Nils Fellman. Berättelse om Lappmarks förs:s 
ursprung i Kemi Lappmark, 1751. Käsikirj. Kemijärven kirkon ja Mm. Yhd:n 
arkistoissa. — A. J. Sjögren. Anteckningar om församlingarne i Kemi Lapp- 
mark. Helsingfors 1828. — Jak. Fellman. Anteckningar under min vistelse 
i Lappmarken. Borgä 1844 — Jak. Fellman. Anmärkningar öfver ,Sjö- 
grens anteckn. om förs. i Kemi Lappm.*. Suomi 1846. — J. E Thauvon. 
Lappalaisia tarinoita. Kirjallinen Kuukauslehti 1869, n:o 6 ja 7. — Gabriel 
Tuderus. Tvä Berättelser om Lapparnes omvändelse (painettu 1773). 

Lapua. Oecon. anmärkningar öfver Lappo sockn. 1774. — A. Vargelin. 
Om Lappo socken. Äbo Tidn. 1792. 

Liminka. Beskrifning öfver Limmingä socken, S. Talousseuran palkit- 
sema 1803. Käsikirj. S. Kirj. Seuran arkistossa. — Tietoja Limingan pitä- 
jästä. Oulun Viikko-Sanomia 1859. 

Maalahti. 1sr. Björk. Utdr. af en socknebeskrifning öfver Malax. Äbo 
Tidn. 1771 ja 1772. — J. R. Aspelin. Kertomus Maalahden pitäjästä (kar- 
tan kanssa). Suomi II: 7 osa. 

Muhos. Kort beskrifning öfver Muhos socken. Ilmarinen 1852, n:ot 7 
—10 ja 12. 

N Närpiö. B. Fr. Nordlund. Beskrifning öfver Nerpes socken (med karta). 
Suomi II: 5 osa. N 

Oulu. £. Tulindberg. Beskrifn. öfv. Uleäborgs län. Abo Tidn. 1782. 
— Henric Deutsch. Econ. anteckningar rörande norra delen af Uleäborgs 
län. FE Hushälln. Sällsk:s Hdl. Tom. III: 263—408. Vrt. H:fors Morgonbl. 
1833, n:ot 97, 98 ja 1834 n:o 13. — Anteckningar om Uleä härad 1743—1755. 
Wasa Tidn. 1846, n:ot 10 ja 11. — Anteckningar om Uleäborg och Uleä 
socken. Finl. Allm. Tidn. 1850. — Joh. Snellman. De urbe Uloa. 1737. 


I, 1. — J E Carpelan. Kort beskrifning öfver Uleäborgs Stadh. (1791). 
Käsikirj. S. Mm. Yhd:n arkistossa. — Tietoja Oulun kaupungista. Oulun 
Viikko-San. 1840, n:ot 4—9 ja 15. — W G. Lagus. Anmärkningar om 


Uleäborgs stad. Finl. Allm. Tidn. 1854. — J. R. A(spelin). Oulun linna. 
(Joukahainen IX). — J. W. Messman. Oulun kaupungin historiaa. (Jouka- 
hainen X). 

Paltamo. Joh. Cajanus. Terseri visitation i Paldamo 1663. Äbo Tidn. 1777. 

Pietarsaari. Pehr Kalm (Hans Henric Aspegren). Hist., Geogr. o. 
Phys.-oecon. beskrifning öfver Pedersöre sockn. I. Ao 1763. IT okt). 
Äbo 1766. — Beskrifning öfver staden Jacobstad. Äbo Tidn. 1783. 

Pohjanmaa. Martin A. Wargii brevis et succincta Commendatio Both- 
niae orientalia, in 4:o. Aboae 1643 (WarmholtZin mukaan). — Jac. Julenii 
Carmine succinto recitata Oratio simplex in laudes Ostbothniacae regionis 
amoenae etc, in 4:0. Aboae 1686 (Warmholtzin mukaan). — P N. Ma- 
thesius (praes. A. Grönvall), De Ostrobothnia. Upsaliae 1734. — Pehr 
Niel. Mathesius. Geografisk beskrifn. öfver Osterbotten. Ofversättning. Suo- 
mi 1843. — £ Frosterus. Breves observationes antigvitates Ostroboth- 
nicas spectantes (1705). Käsikirj. valtion-arkistossa, Gottlundin kokoelmassa. 
— Yrjö Koskinen. Pohjanmaan asuttamisesta. Suomi 1857. — OÖfversigt af 
Österbottens socknar (1692). (Palmschöldin kokoelmista). Äbo Underr. 1824, 
n:ot 12 ja 16. — Historiska anteckningar rörande Österbotten. (Palmschöldin 


kokoelmista). Äbo Und. 1824, n:ot 6 ja 22. — Jak. Schroderus. Pohjan- 
maa. Kuvaelmia Suomen maakunnista VI. Turku 1865. — J. V Calam- 
nius. Muinaistiedustuksia Pohjanperiltä (kahden kuvalehden kanssa). Suomi, 
Toinen jakso, VII. — Vanhoja pispa-tietoja pohjoispuolelta Pohjanmaata. Ou- 
lun Viikko-sanomia 1862, n:o 44. — J. V. Murman, Kertomus tiedustus- 
matkasta Pohjanperällä, kesällä v. 1862. Suomi, Toinen jakso, III. — J. R. 
Aspelin. Korsholman Linna ja Lääni keskiajalla. Helsinki 1869. — Ko- 
koelemia Muinaistutkinnon alalta. I. Etelä-Pohjanmaalta. Suomi, Toinen 
jakso, IX. — Z. S(chalin). En tur genom Osterbotten. Helsingissä 1883. 

Pudasjärvi. Eric Castren. Kort beskrifning öfver Pudasjärvi socken. 
Äbo Tidn. 1776. — Beskrifning öfver Pudasjärvi socken. Käsikirj. S. Kirj. 
Seuran arkistossa. — Ett äldrigt dokument (koskee Isonvihan tapauksia). 
Finl. allm. Tidning 1856. 

Pyhäjoki. Pyhäjoen pitäjästä. Mehiläinen 183? (Toukok. ja Lokak.). 

Raahe. Thomas Stenbäck. Hist. beskrifning öfver Brahestad och Salo. 
Stockholm (1769). — Muistelmia Brahen kaupungin asioista. Mehiläinen 1837 
(Tammik. ja Helmik.). — K. Hilden. Brahen kaupungin historia. Oulun Viik. 
San. 1860, n:ot 19—29. N 

Ristiina. A0r Cajanus. Kort beskrifning öfver Christinestad. Abo 
Tidn. 1785. 

Rovaniemi. Jak. Fellman. ,Descriptio Rovaniemiensis* (St. Gisselkors'in 
tekemä) med anmärkningar. Tidningar frän Helsingfors 1830. — Hj. Appel- 
gren. Muinaisjäännöksiä ja Tarinoita Kemin kihlakunnan itäisissä osissa. 
(Kuolajärven, i ja Rovaniemen pitäjät). Suomen Muinaismuisto- 
Yhd. aikakauskirja V. Samoista asioista pidetty esitelmä. (Kaiku 1880, Kesäk. 
ja Heinäk. numerot). 

Siikajoki. Chr Ganander Bref om stenkummel och fornlemningar i 
Siikajoki. Äbo Tidn. 1783—4. 

Sodankylä. Anmärkningar om Sodankylä socken i Kemi Lappmarck. 
Äbo Tidn. 1784. — Om Sodankylä Lappmark. Finl. Allm. Tidn. 1850.— 
Anteckningar om Sodankylä. Wasa Tidn. 1844, n:o 23. 

Sotkamo. kts. Kajaani. 

Tornio. £. Alstrin (Er Brunnius). De urbe Torna eigve adjacenti- 
bus paroeciis. Ups. 1731. (WarmholtZin mukaan). — Anteckningar om 
Torneä stad. Wasa Tidn. 1845, n:ot 16 ja 17. — 4. H—/. Nägra anteck- 
ningar om Öfver-Torneä socken. H:fors Tidn. 1863, n:ot 232—3. 

Utsjoki. And. Hellander Kort beskr. öfver Utsjoki by. Äbo Tidn. 
1772. — Henr Sund. Anmärkningar om Utsjoki. Äbo Tidn. Bih. 1791. — 
A. Andelin. Kertomus Utsjoen pitäjästä. Suomi 1858. — Nägra ställnin- 
gar och förhällanden i Utsjoki Lappm. Finl. Allm. Tidn. 1869. — Anteck- 
ningar om Utsjoki Lappm. förs. Finl. Allm. Tidn. 1852. — Nils Enckell. 
Beskrifn. om Utsjoki, Enari och Sodankylä församlingar (noin 1800). Käsi- 
kirj. S. Mm. Yhd:n arkistossa. 

Uusi Kaariepyy. J. Forshell. Kort beskrifning öfver Ny Carleby stad. 
Äbo Tidn. 1784. 

Waasa. Nils Aejmelaeus. Kort beskrifning öfver Wasa stad. Äbo Tidn. 
Bih. 1785. — Nägra anteckningar om Wasa stad. Äbo Tidn. 1837, n:o 69. 

Vöyri. Jac. Hartman. Anmärkningar om Vöro socken. Äbo Tidn. 
Bih. 1792. 

Yli-Veteli. Yli-Yetelin pitäjän kertomus. Waasan Sanomat 1879. 


Hinta: 3 markkaa. 


